
PRATARMĖ 


Profesorius Jurgis Lebedys (1913—1970), nuo 1946 m. iki mir- 
ties dirbdamas Vilniaus universiteto Lietuvių literatūros katedroje 
ir kurį laiką jai vadovaudamas, skaitė senosios lietuvių literatūros 
kursą, vedė visos feodalizmo epochos lietuvių literatūros semi- 
narą, intensyviai tyrinėjo svarbiąsias tos literatūros problemas. 
Jo pedagoginis darbas buvo glaudžiai susijęs su moksliniu. Gyvas 
reikalas kuo teisingiau išaiškinti klausytojams ilgą ir sudėtingą 
lietuvių literatūros ir iš dalies visos kultūros epochą vertė jį patį 
gilintis į jos problematiką, atidžiai sekti mokslo pažangą ir pačiam 
savarankiškai tyrinėti. Taip moksliniai jo darbai dažnu atveju 
išaugdavo iš paskaitų: juose būdavo konkrečiau ir plačiau išdės- 
" tomi dalykai, jau aptarti paskaitose. Pagaliau savo mokslinių tyri- 
nėjimų rezultatus, paskelbtus atskiromis knygomis, monogratijo- 
mis, studijomis, straipsniais, jis visuomet perkeldavo vėl į paskai- 
tas, jas nuolatos tikslindamas, tobulindamas. Tokiu būdu per 
24 metus buvo parengtas platus, gana detalus, išsamus ir kartu 
sintetiškas senosios lietuvių literatūros kursas, pagrįstas materia- 
listinės dialektikos metodologiniais principais. Tas kursas api- 
bendrina ne tik J. Lebedžio mokslinius tyrinėjimus, bet didele 
dalimi ir viso tarybinio humanitarinio mokslo pasiekimus, tiriant 
senąją lietuvių kultūrą ir raštiją. Todėl suprantama, kad jį aktualu 
padaryti prieinamą visuomenei, pirmiausia studijuojančiam jau- 
nimui, kuriam jis ir buvo skirtas. 

J. Lebedys nepaliko visur vienodai išbaigto ir galutinai sure- 
daguoto savo paskaitų teksto. Jo paskaitų archyvą sudaro labai 
įvairi medžiaga: nuo daugiau ar mažiau detalizuotų planų, apma- 
tų, pastabų, tezių iki spaudai parengtų straipsnių, kuriuos panau- 
dodavo per paskaitas. Todėl, ruošiant šį leidinį, pasinaudota ir 
visais spausdintais J. Lebedžio darbais — pagal juos tikrinti faktai, 
jų interpretacija, iš jų paimti kai kurie pavyzdžiai, formulavimai. 
Tik viena kita smulkmena, išaiškėjusi po autoriaus mirties, pa- 
tikslinta pagal kitus šaltinius. Tose vietose, kur autoriaus tekstas 
buvo pernelyg fragmentiškas, panaudoti jo buvusių studentų už- 
rašai: L. Gudaičio (1953—1954 mokslo metų), V. Žulio (1954 
1955), V. Pupšio (1957—1958), R. Skeivio (1960— 1961). Užrašai 
padėjo geriau suvokti ir kurso dalių proporcijas, jų nuoseklumą, 

parinkti optimaliausią paskaitos variantą. Visas leidinys suplanuo- 
tas pagal paties J. Lebedžio sudarytą senosios lietuvių literatūros 
kurso programą, kuria jis vadovavosi, skaitydamas paskaitas. Kur- 
sas iš esmės buvo parengtas dėstymo pradžioje — pagrindinė dalis 
konspektų datuotina 1948—1950 m. Vėliau jie buvo tik papildo- 
mi, patikslinami, remiantis daugiausia savo paties paskelbtais ty- 
rinėjimais (pvz., apie M. Daukšą, S. Slavočinskį, J. Brodovskį 
ir kt.). 

Paruoštas spaudai leidinio rankraštis buvo apsvarstytas Lie- 
tuvos TSR Aukštojo ir specialiojo vidurinio mokslo ministerijos 
Mokslinės metodinės tarybos Filologijos sekcijos, vadovaujamos 
filol. dr. prof. Z. Zinkevičiaus, ir rekomenduotas spaudai. Čia jį 
recenzavo filol. dr. prof. V. Zaborskaitė, filol. kand. doc. V. Au- 
ryla ir filol. kand. V. Vanagas. „Mokslo“ leidyklos teikimu darbo 
recenzijas parašė filol. kand. doc. J. Riškus ir filol. kand. e. doc. 
p. A. Jovaišas. A. Jovaišas, po J. Lebedžio mirties skaitantis seno- 
sios lietuvių literatūros kursą universitete, prisidėjo ir prie lei- 
dinio paruošimo. Jis susipažino dar su teksto juodraščiu, davė daug 
patarimų, papildė ir paredagavo kai kurias vietas, padėjo sudaryti 
rekomenduojamos literatūros sąrašą. Daug vertingų pastabų buvo 
gauta taip pat iš istorikų R. Jaso ir J. Tumelio ir filol. kand. doc. 
V. Žulio. Kadangi pats autorius savo paskaitų nesistengė publikuo- 
ti ir nebuvo jų galutinai suredagavęs, visą atsakomybę už šio lei- 
dinio trūkumus ir klaidas imasi jo paruošėjas. 

J. Girdzijauskas 


IVADAS 


Feodalizmo epochos lietuvių literatūra apima laikotarpį nuo 
XIV a. pabaigos iki XIX a. antrosios pusės. Pradinis tos literatūros 
vystymosi tarpsnis — nuo XIV a. pabaigos iki XVIII a. pabai- 
gos — vadinamas senąja lietuvių literatūra. Ji sudaro integralinę 
visos lietuvių literatūros dalį. Be jos negalėtume išaiškinti nei 
XIX a. pirmosios pusės lietuvių literatūros, nei kapitalizmo, o iš 
dalies ir socializmo epochos lietuvių literatūros, taigi negalėtume 
istoriškai konkrečiai suvokti viso lietuvių literatūros vystymosi 
proceso. 

Senoji lietuvių literatūra dar nepakankamai ištirta. Nuolatos 
paaiškėja vis naujų dalykų, išaiškinama naujų faktų, atranda- 
ma naujų dokumentų. 


LITERATŪROS VERTINIMO PRINCIPAI IR KRITERIJAI 


Teisingai įvertinti senąją lietuvių literatūrą galima tik mark- 
sistiniu požiūriu. Tam reikalui atramos taškas yra V. Lenino tei- 
ginys apie dvi kultūras kiekvienoje nacionalinėje kultūroje !. 
V. Leninas nusako esminį dalyką, kad klasinėje visuomenėje, be 
viešpataujančios išnaudotojų kultūros, yra demokratinės ir socia- 
listinės kultūros elementų. Tai tinka ir senajai lietuvių literatūrai. 
Lietuvos praeityje irgi matome dvi kultūras ir dvi literatūras, dvi 
jų raidos kryptis: reakcinę, tarnavusią išnaudotojų klasėms, ir pa- 
žangią, atstovavusią naujoms idėjoms ir pažiūroms, engiamos 
liaudies interesams. Tos kryptys ryškios XVII a. viduryje ir labai 
ryškios XVIII amžiuje, bet jas rasime ir XVI amžiuje, ir visais 
kitais laikotarpiais. Tai pagrindinis principas, kuriuo remdamiesi. 
nagrinėjame senąją lietuvių literatūrą. Iš jo išplaukia kiti princi- 
pai ir kriterijai. 

V. Leninas taip pat pabrėžė, kad, vertinant kūrinį, reikia lai- 
kytis revoliucinio-proletarinio (socialistinės visuomenės) požiū- 


|! Veikale „Kritinės pastabos nacionaliniu klausimu“, žr. Leninas V. I. Raš- 
tai, t. 20. V., 1953, p. 8. 


"o komunistinio partiškumo *. Laikydamiesi šio principo, iš vie- 
nos pusės, Iškeliame tai, kas pažangų, iš kitos — demaskuojame 
lai, Kas reakcinga, kas sulaikydavo lietuvių tautos istorinį progre- 
są. Nustatyti, kas pažangu ir kas reakcinga, galima tik atsižvelgiant 
į konkrečias istorines sąlygas. Sakysim, XVI a. „Lenko pasikal- 
bėjimas su lietuviu“ — teigiamas ar neigiamas reiškinys? Anar- 
chija pražudė feodalinę Lenkijos— Lietuvos valstybę, todėl kova 
dėl stiprios karaliaus valdžios, skatinama ir palaikoma tame publi- 
cistiniame veikale, buvo progresyvus reiškinys. Bet toks pat reiš- 
kinys XIX amžiuje — jau reakcingas. M. Liuterio choralas (,„Ein' 
teste Burg ist unser Gott“) buvo sukurtas religiniais motyvais. 
Nežiūrint to, Valstiečių karo metu Vokietijoje (1524—1526) jis 
suvaidino revoliucinį vaidmenį. F. Engelsas sako, kad tas chora- 
las, kupinas tikėjimo pergale, „tapo XVI amžiaus „„Marseliete““*, 
Taip galėjo būti todėl, kad tuo metu visi revoliuciniai judėjimai 
turėjo religinį atspalvį ir apvalkalą. Taigi visuomet reikia žiūrėti, 
kokį vaidmenį kūrinys suvaidino savo epochoje. Kartu reikia pa- 
brėžti, kad visi praeities rašytojai atspindėjo objektyvius gyvena- 
mojo meto prieštaravimus. 

Tyrinėjant literatūrą, svarbu nustatyti jos pažintinę, etinę ir 
estetinę vertę. Literatūra padeda pažinti gyvenimą, jį savotiškai 
atspindi. F. Engelsas sako, kad iš O. Balzako romanų apie Pran- 
cūzijos visuomenės istoriją nuo 1816 iki 1848 m. jis net ekono- 
minių detalių prasme sužinojęs daugiau, negu iš visų, kartu paimtų, 
to laikotarpio specialistų — istorikų, ekonomistų, statistikų — 
knygų *. Pažintinė kūrinio vertė tuo didesnė, kuo pažangesnė auto- 
riaus pasaulėžiūra. Tačiau toji vertė priklauso ir nuo rašytojo 
talento. Kartais didelio talento rašytojas teisingai atspindi gyve- 
nimą net prieš savo valią. „Realizmas [...|, — sako F. Engelsas, — 
pasireiškia dargi nepriklausomai nuo autoriaus pažiūrų“?. Tasai 
pats O. Balzakas, iš kurio romanų F. Engelsas studijavo „realistinę 
Prancūzijos visuomenės istoriją“, savo politinėmis pažiūromis bu- 
vo legitimistas, monarchijos šalininkas. Nežiūrint to, „jo satyra 
niekuomet nebuvo aštresnė, jo ironija niekuomet nebuvo kartes- 
nė, kaip tada, kai jis vertė veikti kaip tik tuos žmones, kuriems 
jis daugiausia simpatizavo, — aristokratus ir aristokrates. Vienin- 
teli žmonės, apie kuriuos jis visuomet kalba su neslepiamu susi- 
žavėjimu, yra aršiausi jo politiniai priešininkai, respublikonai — 
[...] žmonės, kurie tuo metu (1830—1836) iš tikrųjų buvo liaudies 
masių atstovai“ ?. Todėl viena didžiausių realizmo pergalių ir vie- 
nu vertingiausių O. Balzako bruožų F. Engelsas laiko tai, kad šis 


2 Veikale „Partinė organizacija ir partinė literatūra", žr. Leninas V. I. Raš- 
tai, t. 10. V., 1952, p. 26—31. 

3 Engelsas F. Gamtos dialektika, V., 1960, p. 6. 

* Laiške Margaritai Harknes, žr. K. Marksas ir F. Engelsas apie literatūrą. 
V., 1961, p. 81. 

> Ten pat. 

6 Ten pat, p. 82. 


rašytojas ,,„buvo priverstas eiti prieš savo klasines simpatijas ir 
politinius prietarus, tai, kad jis matė, jog jo pamėgtieji aristokra- 
tai neišvengiamai turi žlugti, ir aprašė juos kaip žmones, nevertus 
geresnio likimo, ir tai, kad jis matė tikruosius ateities žmones ten, 
kur juos tuo metu ir tegalima buvo rasti“ *. Tai suprasti svarbu 
ir tyrinėjant senąją lietuvių literatūrą (pavyzdžiui, K. Donelaičio 
kūrybą). 

Literatūros kūriniai turi ne tik pažintinę, bet taip pat etinę ir 
estetinę vertę. Didieji kūriniai nesensta: jie tebėra ligi šiol gyvi, 
nors ir sukurti prieš tūkstančius metų. Tą meno ir literatūros iš- 
liekamąją estetinę vertę yra pabrėžęs K. Marksas savo veikalo 
„Dėl politinės ekonomijos kritikos“ įvade. „[...] sunkumą, — sako 
jis, — sudaro ne tai, kad suprastume, jog graikų menas ir epas 
yra susiję su tam tikromis visuomenės vystymosi formomis. Sun- 
kumą sudaro tai, kad jie dar tebeteikia mums meninį pasigėrėjimą 
ir tam tikru atžvilgiu tebėra norma ir neprilygstamas pavyzdys. 
[...]. Nėra prieštaravimo tarp jų meno žavingumo mums ir tos 
neišsivysčiusios visuomenės pakopos, kurioje jis išaugo“ Šš. Didieji 
praeities rašytojai sukūrė daug amžinų, neišsemiamų paveikslų — 
Don Kichotas, Hamletas, Faustas... Jie tarsi kaskart iš naujo at- 
gimsta, būna visados aktualūs gyvenime. 

Labai svarbus literatūros vertinimo kriterijus yra liaudiškumas. 
Jis priklauso nuo to, kiek rašytojas kelia svarbiausias epochos 
problemas ir kiek jas išsprendžia, atsižvelgdamas į liaudies inte- 
resus. Svarbu, kad rašytojas sugebėtų žiūrėti ir matyti liaudies 
akimis (kaip, pavyzdžiui, K. Donelaitis). Į liaudiškumo sąvoką 
įeina ir formos demokratizmas — kūrinio prieinamumas masėms, 
plačiajam skaitytojų ratui. 

Rašytojų vaidmuo būna labai didelis ir literatūrinės kalbos kū- 
rime. Todėl literatūrą reikia vertinti ir šiuo atžvilgiu. Kalba yra 
pastovus dalykas, pastovesnis už kultūrą. Ją reikia skirti nuo ideo- 
logijos. Kalba yra visos tautos turtas. Tačiau žmonės, ypač val- 
dantieji sluoksniai, stengiasi panaudoti kalbą savo interesais. Nuo 
pirmųjų lietuviškų raštų pasirodymo matome dvi tendencijas: 
vieni lietuvių kalbą grynina, tobulina, o kiti ją verčia beveik žar- 
gonu. Todėl, nors feodalizmo epochoje didžioji raštų dalis Lietu- 
voje buvo religinio pobūdžio, reakcingo turinio, tačiau tuos iš jų, 
kurie padėjo ugdyti lietuvių kalbą, turime vertinti teigiamai. Pir- 
mieji mūsų rašytojai (M. Mažvydas, M. Daukša) rašė tuo metu, 
kai lietuvių literatūrinė kalba tik pradėjo formuotis. Jie davė 
daug svarbių žodžių — „kultūrinių žodžių“, kurie jau gyvena am- 
žius (mokytojas, rašytojas, įkvėpimas, pranokėjas, veikėjas. . 9). 

Kultūriniame palikime visuomet atsispindi vienokios ar kito- 
kios nacionalinės tradicijos. Todėl ypač reikšminga, kiek rašy- 


" Ten pat. 
5 Ten pat, p. 51. 
9 Žr. Lebedys J. Mikalojus Daukša. V., 1963, p. 308—320. 

tojas savo kūriniuose išreiškia nacionalinę speciliką, kurią apibu- 
dina trys svarbiausi momentai: 1) kalba, 2) tematika ir 3) nacio- 
nalinio charakterio atskleidimas !". Nacionalinę specifiką nulemia 
ne vienas kuris iš šių elementų, paimtas atskirai, bėt visų jų vie- 
nybė, sintezė. Iki XVIII a. pabaigos ryškiausias nacionalinis lietu- 
vių rašytojas buvo poetas K. Donelaitis. 

Pagaliau paskutinis, bendriausias principas, pagal kurį reikia 
vertinti praeities literatūrą, — tai būtinumas laikytis istorinio kri- 
terijaus. Negalima iš praeities rašytojo reikalauti to, Ko mes dabar 
pageidautume. Tuo metu dar nebuvo mokslinio socializmo, ne- 
žinota visuomenės raidos dėsnių. „Apie istorinius nuopelnus, — 
sakė V. Leninas, kalbėdamas apie šveicarų ekonomistą Sismon- 
dį, — sprendžiama ne iš to, ko nedavė istoriniai veikėjai, lyginant 
su šiuolaikiniais reikalavimais, bet iš to, ką jie davė naujo, lygi- 
nant su jų pirmtakais“ !!. Taigi ir rašytojų istoriniai nuopelnai ver- 
tinami ne pagal tai, ko jie nepadarė, palyginti su dabartimi, o pa- 
gal tai, ką jie davė naujo savo metu. Tačiau kartu literatūrą reikia 
vertinti ir dabarties požiūriu — pagal tai, kas mums naudinga, kas 
atitinka šiuolaikinio pasaulio pažangą. Turime atsižvelgti, kiek 
rašytojas yra numatęs ateitį, ką nauja sukūręs, atseit, kiek jis 
buvo novatorius. 


SENOSIOS LIETUVIŲ LITERATŪROS POBŪDIS, 
REIKŠMĖ IR PERIODIZACIJA 


Senoji lietuvių literatūra turi keletą būdingų bruožų. Pirmiau- 
sia, didžioji jos dalis nėra grožinė kūryba, žodžio menas šiandie- 
nine prasme. Daugiausia tai valstybinės paskirties raštai (metraš- 
čiai, metrika, teisiniai dokumentai), bažnytinė raštija (katekizmai, 
giesmynai, biblijos vertimai), taip pat istoriniai veikalai, grama- 
tikos, žodynai. Feodalizmo epochoje raštija nebuvo aiškiai dife- 
rencijuota, visi dalykai joje buvo glaudžiai susipynę. Tačiau beveik 
visoje šioje raštijoje yra grožinės literatūros, meninio sti- 
liaus elementų. Jų rasime ir metraščiuose bei kitokiuose istori- 
niuose veikaluose, ir giesmynuose, ir biblijos vertimuose, ir pa- 
mokslų rinkiniuose, taip pat panegirikose, dedikacijose, epitafijo- 
se. Menas tuo metu buvo suprantamas ir vertinamas kitaip, negu 
dabar, jam buvo keliami kitokie reikalavimai. Grožinė literatūra 
buvo neskiriama nuo dalykinės. 

Kitas būdingas senosios lietuvių literatūros bruožas yra tas, 
kad ji parašyta keliomis kalbomis: rusų, lotynų, lenkų, vokiečių, 
lietuvių. Tai būdinga ir kitų tautų literatūroms viduramžiais. Tuo 
metu dar nebuvo susiformavusios nacijos, šalys buvo visokerio- 


10 Zr. Bnaeoū Į. JlnrepaTypHbIi  mpoecCc H ero 3aKO0HOMEpHOCTH.— B KH.: 
Bnaeoūi JĮ. Or Kanremupa x0 Haiunx AHeit, T. 1. M., 1972, c. 9—25. 
1! Leninas V. I. Raštai, t. 2. V., 1950, p. 161. 

pai susiskaldžiusios, stigo ryšių, diduomenė stengėsi atsiriboti nuo 
liaudies. Todėl nebuvo ir bendrinės nacionalinės lietuvių kalbos, 
kuria būtų atliekamos visos kultūrinės funkcijos. Viduramžiais 
skirtingas funkcijas atlikdavo ir skirtingos kalbos. Vyravo toks 
principas: rašytojas, kieno duoną valgo, to ir giesmę gieda. Rusų 
kalbos vartojimą nulėmė Lietuvos Didžiosios Kunigaikštystės tau- 
tinė sudėtis. Rusų kalba buvo rašomi Lietuvos metraščiai, metrika, 
statutas. Lotynų kalba paplito su krikščionybės įvedimu, huma- 
nizmu ir jėzuitų įsigalėjimu. Ji buvo dalykinė, mokslo kalba, o hu- 
manizmo laikotarpiu — ir grožinės literatūros kalba. Bažnyčioje 
Lietuvoje buvo vartojama lotynų ir lenkų kalba, Prūsijoje — vo- 
kiečių. Patys reikšmingiausi feodalizmo epochos kūriniai pirmuoju 
laikotarpiu buvo parašyti ne lietuvių kalba. Lietuvių kalba buvo 
rašomi tik tie raštai, kurie buvo skiriami liaudžiai. Raštui ji pra- 
dėta vartoti vėliau, negu kitos kalbos, bet nuo reformacijos laikų 
jos vartojimas pamažu plito ir intensyvėjo. 

Ideologiniu atžvilgiu senoji lietuvių literatūra atstovavo val- 
dančiosioms klasėms, išreiškė jų interesus. Tai vėl būdingas jos 
bruožas. Religinė literatūra buvo liaudies masių pavergimo prie- 
monė. Feodalizmo epochoje religija buvo vienintelė viešpatau- 
janti ideologijos forma, kuriai kitos ideologijos formos buvo 
pavaldžios. ,,Viduramžiai, — sako F. Engelsas, — prijungė prie teo- 
logijos ir pavertė jos poskyriais visas kitas ideologijos formas: tilo- 
sofiją, politiką, teisės mokslą“!?. Lietuvoje iš pradžių pasirodo 
valstybinio pobūdžio literatūra, vėliau įsigali religinė ir tik XVIII 
amžiuje įvyksta persilaužimas į pasaulietinę literatūrą. - 

Senoji lietuvių literatūra yra reikšminga daugeliu atžvilgių. 
Visa ji turi vienokią ar kitokią istorinę, pažintinę vertę. Iš jos taip 
pat eina įvairių literatūrinių tradicijų. XVI amžiuje buvo rašomi 
metraščiai, kuriuose papasakotos legendos apie Vilniaus įkūrimą, 
Kęstutį ir Birutę, radusios atgarsį vėlesnėje lietuvių literatūroje 
(S. Valiūno „Birutės daina“, B. Sruogos „(Giesmė apie Gediminą). 
Senojoje lietuvių raštijoje formavosi literatūrinis stilius, meninė 
išraiška, eilėdara. Ji labai svarbi ir lietuvių kalbos istorijai, nes 
užfiksavo daug senų žodžių, gramatinių formų iš įvairių Lietuvos 
vietovių. Iš tos epochos ypač daug paveldėjo XIX a. pirmosios 
pusės lietuvių rašytojai, suskatę rūpintis nacionalinės kultūros 
kūrimu, kalbos ugdymu, praeities ir tautosakos tyrinėjimu. Kaip 
jie brangino senuosius raštus, aiškiausiai matyti iš S. Stanevičiaus 
pratarmės 1829 m. lietuvių kalbos gramatikos leidimui (perspaus- 
dintai 1737 m. anoniminei gramatikai). Pagaliau ta epocha išugdė 
ir K. Donelaitį, kurio poema „Metai“ įėjo į lietuvių literatūros 
aukso fondą. 


12 Marksas K., Engelsas F. Rinktiniai raštai dviem tomais, t. II. V., 1950, 
p. 358. 

Benoji lietuvių literatūra periodizuojama, remiantis ekonomi- 
niu socialiniu pagrindu, kartu atsižvelgiant ir į kitokius faktorius. 
Tos literatūros raidoje ryškūs trys pagrindiniai laikotarpiai: 

1. Nuo XIV a. pabaigos iki XVI a. vidurio. Tuo laiku jau buvo 
susikūrusi Lietuvos Didžioji Kunigaikštystė, susiformavo bajorų 
luomas, prasidėjo valstiečių įbaudžiavinimas, kunigaikščio val- 
džios apribojimas Ponų taryba. Atsirado įvairių valstybinių doku- 
mentų — Lietuvos metrika, Lietuvos metraščiai, Lietuvos statutas, 
pasirodė raštų lotynų kalba ir pirmoji lietuviška knyga. 

2. Nuo XVI a. vidurio iki XVII a. vidurio. Tuo metu įvykdyta 
valakų reforma, sąlygojusi socialinį gyvenimą, įtvirtinusi lažinį 
ūkį ir šlėktos viešpatavimą, sudaryta Liublino unija, didžiausią už- 
mojį įgavo reformacija. Tie veiksniai teigiamai atsiliepė ekono- 
mikai ir kultūrai ir tuo pačiu pagyvino lietuvių literatūrą. 

3. Nuo XVII a. vidurio iki XVIII a. pabaigos. Tai anarchijos 
ir smukimo laikotarpis. Lietuvoje nuo XVII a. pabaigos sumen- 
kėja ir literatūra. Tiktai Prūsijoje tuo metu buvo kitokios sąlygos, 
todėl ten priešingai — jaučiamas literatūrinio gyvenimo pakili- 
mas. 

Pagaliau paskutinis, ketvirtasis, feodalizmo epochos lietuvių 
literatūros raidos etapas truko nuo XVIII a. pabaigos iki XIX a. 
antrosios pusės (baudžiavos panaikinimo 1861 m.). Tuo metu feo- 
dalizmas pergyveno galutinę krizę, formavosi nauja, kapitalistinė 
visuomenė. Vyko sparti visos lietuvių kultūros, kartu ir literatū- 
ros sekuliarizacija, religinė raštija buvo nustelbta pasaulietinio 
meno. Perėmusi daug ką iš senosios lietuvių raštijos, šio laikotar- 
pio lietuvių literatūra atvėrė grožinei kūrybai visai naujas idėjinio 
ir meninio brendimo perspektyvas. Ji tarsi nutiesė tiltą tarp seno - 
sios ir naujosios lietuvių literatūros, todėl ir jos tyrinėjimas -— tai 
atskira, savarankiška problema. 


XIV a. PABAIGOS— XVI a. VIDURIO LITERATŪRA 


VISUOMENINĖS-KULTŪRINĖS SĄLYGOS 


Lietuvių literatūra atsirado vėliau, negu kaimyninių tautų (ru- 
sų, lenkų, vokiečių) literatūros. To priežastis buvo specifiškas eko- 
nominis, socialinis ir politinis krašto gyvenimas. Ekonominiai san- 
tykiai buvo neišsivystę, valstybė nesuvienyta, necentralizuota, 
kultūra žema, todėl ir raštas nebuvo reikalingas. Kitur raštas 
paplito kartu su krikščionybe, o ji Lietuvoje buvo įvesta pavėluo- 
tai — tiktai XIV a. pabaigoje — XV a. pradžioje. Kraštui visoke- 
riopai vystytis keletą amžių trukdė kryžiuočių agresija. Ji reika- 
lavo įtempti visas jėgas, sunaikino daug vertybių, neleido pasi- 
reikšti naujoms visuomeninio ir kultūrinio gyvenimo formoms. 
Didele dalimi ji nulėmė vėlyvą ir krikščionybės įvedimą, ir kar- 
tu — rašto atsiradimą. Krikščionybė nešė raštą, bet ji pati buvo 
nešama grobikų. Todėl Lietuva ilgą laiką išliko beraštis pagoniš- 
kas kraštas. 

Rašto ir literatūros pasirodymą Lietuvoje pirmiausia skatino 
valstybės susiformavimas !. Lietuvos valstybė susikūrė XIII a. vi- 
duryje, vėliau ji buvo stiprinama, centralizuojamas valdžios apa- 
ratas, kovojama su feodaliniu susiskaldymu. Tokiomis sąlygomis 
raštas pasidarė reikalingas tiek užsienio, tiek ir vidaus reikalams. 
Mindaugas, vėliau Gediminas siuntinėjo įvairius raštus (daugiau- 
sia lotynų arba vokiečių kalbomis) į užsienį Ž. Vidaus reikalams 
raštą vartojo Lietuvos didysis kunigaikštis Vytautas, kovodamas 
dėl valdžios. Buvo leidžiami įvairūs aktai, teisynas, pasirodė su 
valstybės reikalais susijusių kanceliarinių raštų. 


Lietuvių raštijos formavimąsi skatino taip pat ekonominiai- 
socialiniai poslinkiai tų laikų gyvenime. Ryškiausias feodalizmo 
subrendimo ženklas buvo valstiečių įbaudžiavinimas, kuris Rytų 
Lietuvoje (Aukštaičiuose) prasidėjo anksčiau, XIV a. antrojoje 
pusėje, o Žemaičiuose vėliau — XV a. pradžioje, po Žalgirio mū- 
šio. Įvesdamas baudžiavą, ypač pasižymėjo Lietuvos didysis kuni- 
gaikštis Vytautas. Stiprindamas kunigaikščio valdžią, jis formavo 
sau atramą iš smulkiųjų ir vidutiniųjų bajorų, kuriems pradėjo 
dalyti valstiečius. Dėl to Zemaičiuose 1418 m. įvyko stambus vals- 


1! Žr. Pašuta V. Lietuvos valstybės susidarymas. V., 1971. 
2 Žr. Gedimino laiškai. Parengė Pašuta V. ir Štal I. V., 1966. 

Uečių sukilimas. Raseinių, Medininkų (Varnių) ir Knituvos vals- 
čių valstiečiai sukilo prieš bajorus ir kunigaikščio vietininką. Vas 
sukilimas buvo žiauriai numalšintas, tuo pačiu buvo sustiprinta 
baudžiava. Taigi Lietuvoje XV amžiuje jau buvo nusistovėjusi 
Ieodalinė santvarka, bet ji dar nebuvo pasiekusi aukščiausios išsi- 
vystymo pakopos. Nors visuomenė jau buvo susiskaldžiusi klasė- 
mis, bet baudžiava dar nebuvo galutinai įsigalėjusi, dar vis tebe- 
buvo visiškai laisvų žmonių. Galutinai valstiečių įbaudžiavinimas 
pasibaigė tiktai XVI a. viduryje, valakų reformos metu *. Augant 
smulkiajai bajorijai, tolydžio stiprėjo valstiečių išnaudojimas, di- 
dėjo duoklės ir rinkliavos. Viena seniausių prievolių buvo vadi- 
namasis kieminėjimas. Didysis kunigaikštis atvykdavo pas vals- 
tiečius, tie turėdavo jį vaišinti, duoti jam pinigų. Vėliau būdavo 
paskiriama tam tikra duoklė — dėkla, dar vėliau prievolės buvo 
sustiprintos — įvestas žagrės mokestis nuo laikomų jaučių skai- 
čiaus. Kadangi už tuos darbinius gyvulius buvo imami pinigai, 
valstiečiai labai nuskurdo. Dėl vis didėjančio išnaudojimo 1535—- 
1537 m. vėl įvyko didžiulis jų sukilimas *. Valstiečiai buvo toly- 
džio spaudžiami, jų teisės siaurinamos. Savo ruožtu ir didžiojo ku- 
nigaikščio valdžia buvo vis labiau ribojama, kol galų gale jis 
atsisakė kištis į valstiečių ir ponų santykius. Iš pradžių kunigaikš- 
čio valdžia buvo centralizuojama, vėliau prie didžiojo kunigaikš- 
čio įkuriama Ponų taryba iš stambiųjų feodalų. Jei didžiojo ku- 
nigaikščio ir ponų nuomonės skirdavosi, tai didysis kunigaikštis 
turėdavo nusileisti. Taigi išaugo didikų reikšmė. Kartu formavosi 
ir smulkiųjų bajorų luomas, kuris kovojo su siambiaisiais feoda- 
lais. Tos kovos rezultatas buvo Lietuvos statutas, patenkinęs pa- 
grindinius bajorų reikalavimus. 

Svarbus veiksnys, skatinęs lietuvių raštijos atsiradimą ir sąly- 
gojęs jos pobūdį, buvo lietuvių ryšiai ir santykiai su slavais, pir- 
miausia su rusais. Lietuvius su rusais nuo seno jungė kovos drau- 
gystė. Jie kovojo su bendrais priešais — kryžiuočiais, kalavijuo- 
čiais, totoriais“. Draugiškuma dar labiau stiprino prekybiniai 
ryšiai, ypač ryškūs nuo XIV a. Iš Vilniaus į Maskvą, Pskovą ir 
kitus Rusijos miestus ėjo prekybos keliai. Vilniuje buvo Maskvos 
pirklių namai. Palankiai veikė aplinką ir abieju šalių valdovų gi- 
miniavimasis. Algirdo rūmuose buvo vartojama ir rusų kalba. 
Rusai tuo metu buvo pažengę toliau už lietuvius. Jie 988 m. buvo 
priėmę krikščionybę, turėjo savo raštą, dideli kultūrinį paliki- 
mą — teisyną («<Pycckas IMpaBja>), metraščių, grožinės literatūros 
kūrinių («CnoBo o Noxky HropeBe>). Prie vienuolynų buvo ne- 
maža raštą mokančių žmonių. Kadangi į Lietuvos Didžiają Kuni- 


8 Žr. Jurginis J. Baudžiavos įsigalėjimas Lietuvoje. V., 1962. 

* Žr. Lietuvos TSR istorijos šaltiniai, t. I (Feodalinis laikotarpis). V., 1955, 
p. 115—119; Jablonskis K. Lietuvos valstiečių kova prieš feodalų priespau- 
dą iki valakų reformos. — Kn.: Lietuvos istorijos instituto darbai, t. IL. V., 
1951, p. 44—86; Lietuvos TSR istorija, t. I. V., 1957, p. 162—163. 

S Žr. Batūra R. Lietuva tautų kovoje prieš Aukso Ordą. V., 1975. 

gaikštystę įėjo slavų žemių, tai buvo natūralus pagrindas ir abie- 
jų tautų kultūriniam bendradarbiavimui. Neatsitiktinai Lietuvos 
Didžiojoje Kunigaikštystėje išplito raštija rusų kalba. 

Vienas svarbiųjų dalykų buvo taip pat krikščionybės .(katali- 
kybės) įvedimas, prasidėjęs XIV a. pabaigoje, po Krėvos unijos, 
1387 m. Tai atitiko kunigaikščio ir feodalų interesus. Su Krėvos 
unija ir krikščionybės įvedimu į Lietuvą pradėjo veržtis feodalinė 
lenkų kultūra. Krikščionybė buvo įvesta kaip svetimas Lietuvos 
liaudžiai dalykas. Ji buvo priemonė lenkų feodalams kolonizuoti 
kraštą. Ją skelbė lenkų kunigai, kurie norėjo gerai pagyventi. Il- 
gą laiką Lietuvoje trūko lietuviškai mokančių dvasininkų, todėl 
krikščionybė XV— XVI amžiuje dar nebuvo įsigalėjusi: tebebuvo 
daug nekrikštytų žmonių arba net buvo grįžtama atgal prie pago- 
nybės. Tačiau su krikščionybės įvedimu susijęs platesnis rašto var- 
tojimas vidaus reikalams. Turėjo būti pradėta rašyti ir lietuviškai, 
kad žmonės galėtų suprasti, kas jiems skelbiama. Reikėjo išversti 
poterius į lietuvių kalbą. Išlikusi XV a. pradžios prūsiško „„Tėve 
mūsų“ nuotrupa? rodo, kad tokios literatūros greičiausiai būta 
ir Lietuvoje. Tą spėjimą paremia ir M. Mažvydo katekizmas, ku- 
riame, kaip manoma, panaudoti seni maldų tekstai, nes jame yra 
labai senų gramatinių formų. Pagaliau tai rodo ir seniausias lie- 
tuviškas rankraštinis tekstas, užfiksuotas XVI a. pradžioje, bet 
nurašytas iš dar senesnio varianto“. Taigi krikščionybė sudarė 
prielaidas raštui plisti Lietuvoje. Tačiau iš pradžių lietuvių litera- 
tūrai ji labai maža tedavė, ir jei ne reformatų judėjimas, kažin 
ar katalikai būtų ėmę leisti knygas lietuvių kalba. 

Stiprėjant prekybiniams ir kultūriniams ryšiams su kitais kraš- 
tais, o iš dalies ir veikiant krikščionybei, Lietuvoje pamažu ėmė 
plisti švietimas. Mokslas buvo prieinamas tik didikams. Nuo 
XIV a. pabaigos jie pradėjo siųsti savo vaikus studijuoti į už- 
sienį. Todėl Vytauto laikais jau būta Lietuvoje mokytų žmonių. 
Prahos universitete 1401 m. bakalauro egzaminus laikė Kristupas 
iš Lietuvos. Tame pačiame universitete 1404 m. bakalauro, 
o 1408 m. magistro egzaminus laikė Motiejus iš Vilniaus. Kroku- 
vos universitete 1402 m. studijavo Martynas iš Vilniaus. Nuo 
Zalgirio mūšio pergalės iki Vytauto mirties, taigi per 20 metų 
laikotarpį, Krokuvos universitete jau studijavo 31 žmogus iš Lie- 
tuvos (iš jų 15 vilniečių). Lietuvis Jurgis Butrimas 1409 m. įsimat- 
rikuliavo Leipcigo universitete *. Vėliau lietuvių studentų pasirodė 
Italijoje, Prancūzijoje. Iš XV a. žinomas ir mokytas lietuvis Alek- 
sandras Saltanas. Nuo XVI a. studijuojančiųjų užsienyje dar pa- 
gausėjo. Didikai vykdavo studijuoti kartu su tarnais, kurie taip 
pat būdavo imatrikuliuojami, galėdavo mokytis. 





6 Žr. Prūsų kalbos paminklai. Parengė Mažiulis V. V., 1966, p. 30. 

7 Žr. Lebedys J. Lituanistikos baruose, t. I. V., 1972, p. 21—53. 

5 Žr. Ročka M. Lietuvių studentai Krokuvoje ir humanizmo pradžia Lietuvo- 
je (XV a.—XVI a. pradžia). — „Literatūra“, t. IX, 1966, p. 55—83; Lebedys J. 
Mikalojus Daukša. V., 1963, p. 81—85, 

Tačiau pačioje Lietuvoje ilgą laiką nebuvo jokios aukštesnės 
mokyklos. Pati pirmoji buvo katedros mokykla Vilniuje, veikusi 
jau 1397 m. pilies teritorijoje. Joje buvo mokoma elementarių 
dalykų. Apie ją daugiau žinome nuo 1452 m., kada Kazimieras 
Jogailaitis tos mokyklos mokytojui paskyrė iš Vilniaus karčemų 
tondų 160 kapų grašių. 1518 m. Žygimantas Senasis jai suteikė 
privilegiją, pagal kurią kiekvienas Vilniaus pilietis katedros mo- 
kyklai turėdavo duoti po pliauską malkų. Antroji mokykla Vil- 
niuje buvo įsteigta prie šv. Jono bažnyčios 1519 m. Nuo XV a. 
pabaigos imta steigti mokyklų ir provincijoje, už Vilniaus ribų. 
M. Valančiaus žiniomis, 1469 m. buvo įsteigta mokykla Varniuose, 
prie katedros bažnyčios. 1507 m. Tauragės bažnyčios steigėjai 
įpareigojo Kleboną išlaikyti mokyklą ir tam paskyrė lėšų. 1530 m. 
įsteigta Joniškio (prie Šiaulių) mokykla, kuri vėliau, XIX amžiu- 
je, pagarsėjo naujais mokymo metodais, 1557 m. — Jurbarko mo- 
kykla. 1528 m. Vilniaus vyskupijos sinodo statute sakoma, jog 
prie kiekvienos parapijos bažnyčios turi būti mokykla, kurioje 
būtų mokoma lietuvių ir lenkų kalbomis. Iš to galima spręsti, jog 
mokyklų Lietuvoje tuo metu galėjo būti ir daugiau. 

Siauro, konfesinio pobūdžio parapinės mokyklos ėmė nebepa- 
tenkinti bajorijos, pradėjusios siekti platesnio, labiau jos intere- 
sus atitinkančio mokslo. Todėl 1539 m. Vilniuje bandyta steigti 
privačią mokyklą bajorų vaikams. Tuo reikalu Vilniaus vaivados 
Albrechto Goštauto raštininkas Jonas Viliamovskis ir laisvųjų me- 
nedavė leidimo. Leipcige studijavę (taigi protestantizmo idėjomis 
užsikrėtę) iniciatoriai galį sugadinti jaunimą, o, be to, ir taip 
esą Maža mokinių Vilniaus katedros ir šv. Jono mokyklose. Ne- 
tais pačiais 1539 m. atidarė Abraomas Kulvietis. Ji rengė jau- 
nuolius studijoms universitete ir turėjo apie 60 mokinių. Katali- 
kai su šia reformatų mokykla kovojo, todėl ji greit, 1542 m., nu- 
stojo veikusi. Manoma, kad joje, be A. Kulviečio, dirbo M. Maž- 
vydas ir J. Zablockis. 

Tokiomis visuomeninėmis-kultūrinėmis sąlygomis atsirado lie- 
tuvių raštija. Lietuvos Didžiojoje Kunigaikštystėje iš pradžių ji 
vystėsi rusų, lotynų, lenkų kalbomis, o Prūsijoje — vokiečių kal- 
ba. Oficialioji valstybinė raštų kalba buvo rusų kalba. Tačiau 
viešajame valstybiniame gyvenime buvo vartojama ir lietuvių 
kalba. Yra žinoma, sakysim, iš pačios XV a. pabaigos, kad, atvy- 
kus pasiuntiniams, derybos vykdavo lietuviškai. Taip sakosi vedę 
derybas Dancigo pasiuntiniai Vilniuje 1492 m. Teismai, admi- 
nistracija buvo didikų rankose, bet nėra žinoma, kad teismuose 
būtų buvę vertėjų. Vadinasi, ten taip pat buvo kalbama ir lietu- 
viškai. Tačiau, feodalams stengiantis vis labiau atsiskirti nuo liau- 
dies, stiprėjant unijiniams ryšiams su Lenkija, lietuvių kalbos var- 
tojimas silpnėjo. Ji buvo vis labiau išstumiama iš viešojo gyveni- 
mo. Minėtu 1528 m. Vilniaus vyskupijos sinodo statutu buvo 

susiaurintas jos vartojimas bažnyčiose. Uždrausta lietuviškose 
parapijose per krikšto apeigas vartoti lietuvių kalbą, nes kunigai 
labai dažnai jos nemoką. Tik reformacijos poveikyje lietuvių kal- 
bą imta viešai plačiau vartoti?. 


RAŠTAI RUSŲ KALBA 


Rusų kalba Lietuvos Didžiojoje Kunigaikštystėje įsigalėjo to- 
dėl, kad didelę jos gyventojų dalį sudarė rytiniai slavai (rusų, 
baltarusių ir ukrainiečių protėviai), ir jų tarpe buvo nemaža raš- 
tingų žmonių. Ta kalba įvairiai vadinama. Vartojimo metų ji buvo 
vadinama: Lietuvos Didžiojoje Kunigaikštystėje — rusų kalba, 
Maskvoje — lietuvių kalba. Vėliau literatūroje vieni ją vadina 
ukrainiečių kalba, kiti — baltarusių (arba gudų) kalba, treti — ru- 
sų kalba. Tas pavadinimas, kaip matom, teritorinis. 

Kokia gi iš tikrųjų tai buvo kalba? Norint atsakyti į šį klausimą, 
reikia trumpai paliesti visas slavų kalbas. Jų kamienas buvo vie- 
nas, bendras. Po to jis ėmė diferencijuotis: išsiskyrė pietiniai sla- 
vai, rytiniai slavai ir vakariniai slavai. Patys seniausi raštai slavų 
kalba pasirodė IX amžiuje (išliko tik iš X a.), kai slavai pradėjo 
krikštytis. Kirilas ir Metodijus tada išvertė iš graikų kalbos bibli- 
jos ištraukų, pagrindu paėmę bulgarų tarmę. Tąja kalba perrašy- 
tos knygos plito visur ir buvo visų slavų suprantamos. X amžiuje 
buvo apkrikštyti rytiniai slavai, kurių centras buvo Kijevo Rusia. 
Iki XIV a. pabaigos rytiniai slavai buvo vadinami senaisiais ru- 
sais. Toje Senojoje Rusų valstybėje tikybiniams reikalams buvo 
vartojama minėtoji bulgarų tarmės pagrindu susiformavusi baž- 
nytinė kalba. Greta bažnytinės kalbos egzistavo ir šnekamoji, ku- 
rios pagrindu formavosi pasaulietinė literatūrinė kalba. Todėl 
anų laikų Rusios rašto paminkluose turime dvi kalbas: bažnytinę 
(senovės slavų) ir pasaulietinę, artimą šnekamajai kalbai («Pyc- 
cKaa NpaBJia>, <CJoBO 0 no1Ky HropeBe>»). Tos kalbos veikė viena 
kitą. Pagrindiniai pasaulietiški reikalai būdavo sprendžiami gyva- 
jai kalbai artima literatūrine kalba. 

Lietuvos Didžiojoje Kunigaikštystėje irgi buvo vartojama ne 
bažnytinė, o pasaulietinė literatūrinė kalba. XIV a. pabaigoje, kai 
toji kalba pradedama vartoti Lietuvoje, dar nebuvo išsiskyrę uk- 
rainiečiai ir baltarusiai, vadinasi, literatūrinės kalbos pagrindas 
Lietuvoje buvo senoji rusų (rytinių slavų) kalba. Daugiausia ji 
buvo vartojama XV ir XVI amžiuje. Atsirandantiems Lietuvoje 
raštams artimiausia buvo besiformuojanti baltarusių kalba. Tuose 
raštuose daug baltarusių kalbos ypatybių, kurios ilgainiui visiškai 
įsigalėjo. Šalia jų yra gana daug ir lietuvių kalbos elementų. Tai 
ne atsitiktinis, bet dėsningas kultūros istorijos reiškinys. 


S Plačiau žr. Lebedys J. Mikalojus Daukša, p. 15—25; Jablonskis K. Maž- 
vydo gyvenimas ir aplinka. — Kn.: Jablonskis K. Lietuvių kultūra ir jos vei- 
kėjai. V., 1973, p. 36—40. 

Oficialiems raštams rašyti pradžioje buvo samdomi raštinin- 
kai, mokantys senąją rusų (rytinių slavų) literatūrinę kalbą. Vė- 
liau jos, kaip valstybinės raštų kalbos, mokėsi feodalai ir didikai. 
Visi raštai turėjo būti rašomi tiktai ta kalba. Joje, kaip minėta, 
būta lituanizmų. Pagrindinė jų atsiradimo priežastis ta, kad Lie- 
tuvos Didžiosios Kunigaikštystės socialinis ir ekonominis gyveni- 
mas skyrėsi nuo kitų rusiškų sričių gyvenimo. Rusų kalboje ne- 
buvo specilinių žodžių, pažyminčių vien Lietuvai būdingus daly- 
kus, todėl vietoj rusiškų reikėjo vartoti lietuviškus žodžius. Be to, 
raštininkai galėjo kurio rusiško žodžio nežinoti, todėl jo vietoj 
irgi pavartodavo lietuvišką. Tokiu būdu rusų kalba rašytuose raš- 
tuose susikaupė daugiau kaip 400 lietuviškų žodžių !?. Jie svarbūs 
praeities gyvenimui pažinti. Štai keletas pavyzdžių. Pasėdis (no- 
CeAb) — feodalo vaišinimo pareiga. Vėliau taip buvo vadinamos 
kai kurios duoklės, mokesčiai. Žodis buvo vartojamas tol, kol 
laikėsi tokie santykiai — iki XVI a. pabaigos. Kaimynai (KohMhH- 
IĮbI) senovėje reiškė socialinį sluoksnį tarp laisvųjų valstiečių ir 
vergų. Juos sudarė pono dvare gyvenę buvę karo belaisviai. Po- 
nas juos galėjo parduoti. Kadangi Rusijoje tokio sluoksnio ne- 
buvo, tai raštuose ir vartojamas lietuviškas žodis. Numas (hoM) — 
pastatas, kuriame gyvena šeimininkas su visu gyvuoju ir negy- 
vuoju inventorium. Toks pastatas buvo paplitęs visoje Lietuvoje. 
Svirnas (cBupen) Lietuvoje buvo statomas ant stulpų, klėtis 
(KJIETb) — tiesiog ant žemės. Bičiulis (6GnuoJn») — bitininkas, arti- 
mas žmogus. Artimumo pagrindas buvo bitės. Bičiuliai galėjo būti 
valstietis ir ponas. Tokio dalyko nežinojo rusai, o tiktai baltai ir 
estai. Dėklas (xaku0) — saikas prievolei atseikėti. Vėliau pasidarė 
saiko matas. Daug lietuviškų žodžių yra inventorių sąrašuose, ne- 
maža teismo dokumentuose ir mažiau — statute, metraščiuose. Pir- 
majame metraštyje yra, sakysim, žodis žibintiejus (>x46nhnTeH) —- 
tarnas, nešąs žibintą. Iš tų žodžių ne vienas perėjo į baltarusių kal- 
bą. Rusiškų Lietuvos raštų kalboje yra ne tik lietuviškų žodžių, 
bet ir lietuviškų posakių. Pvz., 1623 m. Ukmergės pilies teismo 
sprendime užrašyta: Žinoki, kad nežydėsi ilgai ant šio svieto (JKm1- 
HOKH, KY HE>KbBIJeCH HJ'KTAH aHT Ca CcBeTa). Tokių posakių, greta 
rusiškų, yra ir lenkiškuose dokumentuose. T. Valmano laiške, ra- 
šytame 1681 m. ir kitais metais įrašytame Žemaičių pilies teismo 
knygose, sakoma: Pasibraidysim Vilniaus purvuose ne kartą, ei- 
dami į tribunolą (Pasibraydisim Wilniaws purwosie ne karta eyda- 
mi in tribunolu). 1692 m. Žagarės vietininko sprendime skaitome: 
Velne, iššluok lovį ir bandą jo (Welne iszsztuok lowi ir banda io). 

Kaip jau buvo sakyta, XIV a. pabaigoje pradedama vartoti raš- 
tą ir vidaus reikalams. Tam tikslui vartojama rusų, lotynų, o vė- 
liau ir vokiečių kalba. XVI a. viduryje Kaune jau buvo trijų kal- 
bų — lotynų, rusų ir vokiečių — raštininkai, Vilniuje — taip pat. 


10 Žr, Jablonskis K. Lietuviški žodžiai senosios Lietuvos raštinių kalboje, d. I 
(Tekstai). K., 1941; Jablonskis K. Lietuvių kultūra ir jos veikėjai, p. 272—291. 


16 


Tačiau dominuojanti tebebuvo rusų kalba, kuriai įtaką darė balta- 
rusių, ukrainiečių, lenkų ir lietuvių kalbos. Lenkų kalba Lietuvos 
raštvedyboje ėmė įsigalėti vėliau, nes ir pačioje Lenkijoje nuo 
XVI a. vidurio plito lotynų kalba. Seniausias lenkų kalba Lietu- 
voje rašytas dokumentas yra 1563 metų. Tačiau po Liublino uni- 
jos lenkų kalba pradeda vis labiau skverbtis, nors oficialiai ir to- 
liau tebepirmauja rusų kalba. Rusų kalbos vartojimas buvo įtvir- 
tintas Lietuvos statuto, ir ta kalba skyrė Lietuvos Didžiąją 
Kunigaikštystę nuo Lenkijos. Tai buvo tartum Lietuvos savaran- 
kiškumo ženklas. Tačiau, feodalams vis labiau lenkėjant, 1697 m. 
rusų kalbos vartojimas Lietuvoje buvo oficialiai panaikintas. Nuo 
tada raštvedyboje įsigali lenkų kalba. Rusų kalba iki tol buvo 
išsilaikiusi tiktai teismuose. Apskritai, reikia pasakyti, kad senoji 
rusų kalba tebėra dar mažai ištirta !!. 

Kartais oficialiuose raštuose buvo vartojama ir lietuvių kalba, 
bet labai negausiai. Tokių faktų žinoma iš XVII a. pirmosios pu- 
sės — tai Žemaičių seniūno J. Valavičiaus 1622 m. taisyklės Klo- 
vainių valstiečiams (tėra išlikęs kiek vėlesnio vertimo į lenkų kal- 
bą nuorašas) ir keletas lietuviškų priesaikų. 

Raštai rusų kalba yra trijų pagrindinių rūšių: Lietuvos metraš- 
čiai, Lietuvos metrika ir Lietuvos statutas. 


LIETUVOS METRAŠČIAI 


Lietuvos metraščiai, kaip minėta, rašyti rusų kalba. Juose atsi- 
spindi ne tik etnografinės Lietuvos, bet taip pat Baltarusijos ir 
Ukrainos gyvenimas. Tačiau daugiausia jie susiję su Lietuva. 

Anksčiau (XVIII-XIX amžiuje) kai kas (A. Šleceris, J. Kra- 
ševskis) tvirtino, kad lietuviai metraščių neturėję. Tačiau XIX a. 
pradžioje jau buvo jų išspausdinta (I. Danilavičiaus, T. Narbuto ir 
kitų). Iš viso Lietuvos metraščių nuorašų dabar žinoma apie 30. 
Dauguma jų paskelbta leidinyje «IlonxHoe c06panne pyccKHx JETO- 
nuceū», XVII tome, 1907 m.!2 

Metraščiuose surašyti istoriniai įvykiai kalendorine tvarka. 
Autorius arba pats juos būna matęs, arba girdėjęs ir užrašęs. Kar- 
tu jis prideda savo samprotavimų ir minčių. Tai drauge ir istorio- 
grafiniai, ir literatūriniai kūriniai. 

Lietuvoje metraščius pradėta rašyti apie XIV a. pabaigą. Pati 
mintis imtis tokio darbo galėjo kilti iš rusų, kur metraštinė litera- 
tūra jau nuo XI a. buvo labai išplitusi. Tačiau nėra pagrindo tvir- 
tinti, kad Lietuvos metraščiai parašyti žymioje rusų metraščių 
įtakoje. 

Abiejų šių tautų metraščiai skiriasi daugeliu būdingų bruožų, 
pvz., chronologija. Rusų metraščiuose viskas pasakojama tiksliai, 


"Zr. Ounun D. II. Ilponcxoxx A eNKe PyCCKOro, YKPAHHCKOTO H GeNOPYCCKOTO 
išoB. JL, 192. > 
14 Zr. darį Alagyoe 606paune pycckHx AneTOnKcel, T. 32. M., 1975. 

chronologiškai, o Lietuvos metraščių centre paprastai būna koks 
nors įvykis. Tik vėliau ir Lietuvos metraščiuose buvo įvesta chro- 
nologinė tvarka. Datos čia skaičiuojamos „nuo pasaulio pradžios. 
Norint sužinoti kurio nors ivykio metus, iš metraštyje nurodytos 
datos reikia atmesti 5508. (Sakysim, metraštyje pažymėti 6918 me- 
tai, atimame 5508 ir gauname 1410 metus, Žalgirio mūšio datą.) 
Rusų ir Lietuvos metraščiai skiriasi taip pat kalba ir stiliumi. Rusų 
metraščiuose gausu citatų, o Lietuvos metraščiuose jų nedaug. 
Lietuvos metraščiai yra pasaulietinio turinio ir pobūdžio. Jie atsi- 
rado pirmiausia kaip politinės kovos priemonė ir įrankis didžiojo 
kunigaikščio iniciatyva, padėjo jam stiprinti savo pozicijas. Vė- 
liau toji iniciatyva perėjo į didikų ir ponų rankas. 

Iš pradžių Lietuvos metraščiai apimdavo kelerių metų laikotar- 
pi, paskui atskirus pasakojimus pradėta jungti, atsirado jų sąva- 
dai, kuriuos dar vėliau imta papildinėti. Taip metraščiai išaugo. 
Pirmieji buvo vos kelių puslapių, paskutinieji — kelių dešimčių. 
Atsiskyrė trumpoji ir plačioji metraščių redakcija. Metraščius 
nustota rašyti XVI amžiuje, kada pasirodė spausdintos istorijos. 

Pirmasis Lietuvos metraštis žinomas keliais pavadinimais: 
«JlnTOBCKOMY poxy NMounHoK> („Lietuviškosios giminės pradžia“), 
«<PonCcTBO BeJHKKX KHA3eH JHTOBCKUX» („Didžiųjų Lietuvos kuni- 
gaikščių kilmė“). Yra išlikęs lotyniškas to metraščio vertimas 
„Origo regis Jagyelo et Wytholdi ducum Lithuaniae“ („Lietuvos 
kunigaikščių Jogailos ir Vytauto kilmė“). Pastarasis pavadinimas 
pagrįstas, nes didžiųjų Lietuvos kunigaikščių genealogija čia pra- 
dedama nuo Gedimino. Istorikai nustatė, kad metraštis rašytas 
XIV a. pabaigoje, apie 1398 m. Rašytas rusų kalba, o paskiau, 
XV a., pažodžiui išverstas į lotynų kalbą. Metraštyje pasakojama 
apie Jogailos ir Kęstučio kivirčą. Jo tikslas — paveikti Lietuvos 
feodalus, plačiau nušviesti Kęstučio ir Jogailos ginčą. Metraštis 
prasideda 1377 m. ir baigiasi 1382 m. įvykiais, taigi apima pen- 
kerių metų laikotarpį. Daugiausia dėmesio skiriama 1381!— 
1382 metams. Pasakojama, kaip Gediminas paliko savo sūnums 
kraštą, kaip Algirdas mirdamas perdavė sostą Jogailai ir t. t. Ap- 
rašomas mūšis ties Trakais, parodoma, kaip Jogaila apgaule įvi- 
lioja Kęstutį ir Vytautą pas save, kaip Kęstutis nužudomas. 

Kyla klausimas, kas šio metraščio autorius. Į tai padeda atsa- 
kyti išlikęs Vytauto 1390 m. vokiškai rašytas memorialas Kryžiuo- 
čių ordino nariams. Memorialas yra Vytauto skundas prieš Jo- 
gailą, labai panašus į metraštį. Kadangi metraštis yra išplėstas 
memorialas, tai galima spręsti, kad ir metraštis buvo rašomas, 
Vytautui diktuojant ar bent jam inspiravus. 

Metraštis labai svarbus savo literatūrinėmis ypatybėmis. Jo au- 
torius buvo aukštos meninės kultūros. Savęs jis visai neparodo, 
pasakoja objektyviai, glaustai, šaltai, panašiai kaip Cezaris „(Galų 
karo komentaruose“. Tas ramumas įtikinamai veikia skaitytoją, 
nors faktų atrinkimas yra šališkas. Metraštyje viskas nukreipta 
prieš Jogailą, nėra nė vienos vietos, kur jis būtų pateisinamas. 

Priešingai, Vytautui nepalankūs faktai nutylimi, jis vaizduojamas 
Jogailos draugu. Būdinga detalė, rodanti autoriaus kultūrą, yra 
Kęstučio mirties aprašymas. Metraštyje nesakoma, kad Kęstutį 
nužudė Jogaila, — tai padarė jo tarnai. Tačiau aprašoma taip, kad 
skaitytojui savaime aišku, kas dėl to kaltas. Pasakojimą pagyvina, 
padaro įtikinamesnį vartojami dialogai. Metraštyje nėra nė vienos 
biblinės citatos, jis daro tikroviškumo įspūdį. Pasakojimo ramumu, 
objektyvumu, aukšta literatūrine kultūra jis išsiskiria iš kitų to 
meto metraščių. 

Taigi pirmasis Lietuvos metraštis buvo politinės kovos įrankis. 
Jo tikslas buvo įrodyti Vytauto teisę į Lietuvos didžiojo kunigaikš- 
čio sostą. Vytautas panaudojo metraštį kaip kovos priemonę prieš 
Jogailą. Jis buvo skirtas platinti nuorašais didikų tarpe. Kartu, 
kaip matėm, metraštis svarbus ir savo literatūrinėmis ypatybėmis. 

Kiti pirmieji Lietuvos metraščiai irgi susiję su Vytautu, buvo 
rašomi, jam gyvam tebesant. „Lietuvos didžiųjų kunigaikščių met- 
raštyje“ aprašytas Vytauto viešpatavimo laikotarpis. Vytauto lai- 
kais pasirodė „Vytauto pagyrimas“ («IloxBana BuroBTy»), pasi- 
žymintis pakiliu, retoriniu stiliumi, aukštinantis Vytautą, jo 
galybę!š. Buvo taip pat parašytos kronikos apie Žygimantą ir Švit- 
rigailą, apie Podolę ir kitos. Visose jose pasireiškė ta pati politinė 
tendencija — kova dėl kunigaikščio valdžios ir Lietuvos savaran- 
kiškumo. Visi tie pirmieji Lietuvos metraščiai paprastai vadinami 
trumposios redakcijos metraščiais. 

Vėliau trumpieji metraščiai buvo jungiami chronologine tvar- 
ka, tarpai užpildomi, ir XV a. viduryje atsirado metraščių sąva- 
dai. Ilgainiui imta nesitenkinti ir tokiais sąvadais, norėta duoti 
ištisinę Lietuvos istoriją. Dėl to XVI amžiuje buvo pradėta pla- 
čioji metraščių redakcija. Šitos redakcijos metraštis vadinamas 
„Lietuvos ir Žemaičių Didžiosios Kunigaikštystės metraščiu“ 
(<JIeronuce Benukoro KuaxkecTBa JinToBcKOro 1 >ŽKemaKūTckoro>). 
Jame panaudota įvairi medžiaga: padavimai, legendos, rusų met- 
raščiai ir kiti šaltiniai; kur trūko realaus pagrindo, pridėta iš gal- 
vos. Taip susidarė ištisinė Lietuvos istorija. Jos išliko keli va- 
riantai, Kurių plačiausias yra vadinamoji Bychovco kronika. Ji 
buvo surasta XIX a. pradžioje A. Bychovco dvaro bibliotekoje 
ir 1846 m. T. Narbuto paskelbta Vilniuje atskiru leidiniu „„Lietu- 
vos istorijos paminklai“ (,„Pomniki do dziejow litewskich. Kroni- 
ka litewska")!4. Tos kronikos originalo nėra išlikusio, todėl kai kas 
abejojo jos tikrumu. Tačiau panašų nuorašą yra turėjęs XVI a. 
Lietuvos istorikas M. Strijkovskis. Be to, ir kiti duomenys rodo, 
kad abejoti galima nebent atskirais faktais. 


Iš Zr. Lietuvos metraštis (Bychovco kronika). Vertė, įvadą ir paaiškinimus 
parašė Jasas R. V., 1971, p. 184—187, 341—342; Jučas M. Lietuvos metraš- 
čiai. V., 1968, p. 28. 

14 Pilnas lietuviškas kronikos vertimas, parengtas R. Jaso, pasirodė tarybi- 
niais metais (žr. 13 išnašą). 

Plačiosios redakcijos metraščiai skiriasi nuo trumpųjų pirmiau- 
sia apimtimi. Jie atsirado, kaip matėm, ne iš karto, 0 pamažu, 
trumpuosius metraščius jungiant, plečiant, papildant. Tačiau jie 
buvo rašomi jau naujomis visuomeninėmis sąlygomis, kai įsigalė- 
jo ponų valdžia, pakilo kultūra, plito humanizmo idėjos. Tai nu- 
lėmė ir kitoki jų pobūdį. Jie buvo rašomi jau daugiausia nebe 
didžiojo kunigaikščio, o stambiųjų Lietuvos feodalų iniciatyva, 
todėl ir tarnavo pirmiausia jų interesams. Lenkų feodalai, norėda- 
mi pagrįsti savo teises Lietuvoje, paprastai žemindavo Lietuvos 
feodalus, kad jie esą nekilmingi, neturį kilmingų protėvių, o len- 
kų feodalai esą aukštos kilmės. Todėl Lietuvos feodalams rūpėjo 
apginti savo interesus. Jiems reikėjo įrodyti, kad ir Lietuvos ba- 
jorai yra kilmingi. Tokiu būdu Lietuvos didikai norėjo užsitikrin- 
ti Lietuvą. Būtų neteisinga galvoti, kad plačiosios redakcijos met- 
raščių reikšmė apsiriboja tiktai tokia Lietuvos ir Lenkijos feodalų 
tarpusavio kova. Jie turėjo ir platesnę visuomeninę politinę reikš- 
mę, tačiau svarbiausias jų tikslas buvo ginti valstybinį Lietuvos 
savarankiškumą. Metraščiai turėjo padėti įrodyti, kad taip buvo, 
yra ir turi būti. Tas gynimas buvo savotiškas, paremtas feodalų 
ideologija. Svarbiausias argumentas buvo kilmingumas, kuris tuo 
metu lėmė žmogaus padėtį visuomenėje. Tokia dingstimi ir buvo 
sukurta tariamoji lietuvių kilmės iš romėnų „teorija“!?. XV a. ant- 
rojoje pusėje ji buvo jau tvirtai įsigalėjusi. Realus pagrindas tai 
teorijai atsirasti buvo lietuvių ir lotynų kalbų, taip pat tikybos 
ir papročių panašumas. Studijuodami užsienyje, lietuvių feodalai 
gerai išmokdavo lotynų kalbą ir pastebėjo, kad daugelis lietuviš- 
kų ir lotyniškų žodžių skamba panašiai. Tą vieną rimčiausių ar- 
gumentų parėmė ir kiti panašumai: šventoji ugnis, vestalės bei 
vaidilutės, šventieji miškai, lavonų deginimas, būrimai. Tuomet 
imta visaip išvedžioti, naiviai etimologizuoti, nes kalbotyra tebe- 
buvo užuomazgos stadijoje. Teorijos kūrimo pradžią kai kurie is- 
torikai nukelia į Vytauto viešpatavimo metus, tačiau tikrų duo- 
menų nėra. Jau XIV a. pradžioje P. Dusburgas, rašydamas apie 
prūsų šventovę Romuvą, išveda ją iš Romos vardo. J. Dlugošas 
(miręs 1480 m.), Lenkijos istorijos autorius, labai nepalankiai api- 
būdinęs lietuvius, kaip tikrą dalyką pažymi, kad lietuviai atkelia- 
vo iš Romos. Romėnų karo vadas Vilius įkūręs Vilnių. Tačiau Dlu- 
gošas svyravo, kada romėnai bus atkeliavę į Lietuvą. Ir metraš- 
čiuose tuo klausimu nebuvo vienos nuomonės. Iš pradžių manyta, 
kad Nerono laikais, atseit, I m. e. amžiuje. Publijus Libonas, Pom- 
pėjaus laivyno vadas, buvo paverstas Palemonu. Nerono persekio- 
jamas, jis išplaukęs iš Romos, pasiekęs Baltijos jūrą, o iš čia at- 
klydęs į Nemuną. Paskui buvo sugalvoti kiti tariamų kunigaikščių 
vardai, imti daugiausia iš vietovardžių: Kunas, Kernius, Utenis — 
Palemono sūnūs ir giminaičiai. Vėliau pasirodė neįtikima, kad nuo 


I5 Apie tą ir kitus legendinius lietuvių kilmės aiškinimus žr. Jurginis J. Le- 
gendos apie lietuvių kilmę. V., 1971. 

I a. iki Mindaugo tebuvo tiek mažai Lietuvos valdovų, todėl ro- 
mėnų atkeliavimas nukeltas į V m. e. amžių — į Atilos (hunų 
vado) laikus. Lietuvos didikų kilmė buvo išvesta šitaip: keturios 
kilmingos romėnų giminės atkeliavusios iš Romos į Lietuvą, ir 
iš jų atsiradę visi kilmingieji Lietuvos bajorai. Kaip matome, ta 
teorija, neturinti istorinio pagrindo, yra aiškiai klasinio pobūdžio: 
iš romėnų kildinami tik Lietuvos bajorai, bet ne visa lietuvių 
tauta. Lietuvos liaudimi čia laikomi vietiniai gyventojai, kuriuos 
užvaldė atkeliavę romėnai. Dėl tos teorijos poveikio ir į lietuvių 
kalbą imta žiūrėti kaip į suprastintą lotynų kalbą; kita vertus, ta 
teorija paskatino įvesti lotynų kalbą į viešąjį Lietuvos gyvenimą. 
Valstybinis Lietuvos savarankiškumas metraščiuose ginamas 
ne tik ta teorija, bet ir kitokiais būdais. Stengiamasi pažeminti 
lenkų bajorus, o išaukštinti ir idealizuoti Lietuvos kunigaikščius, 
ypač Vytautą. Labai opus buvo tuo metu ir herbų klausimas. Len- 
kijos feodalai mėgdavo didžiuotis, kad jie suteikę Lietuvos bajo- 
rams herbus, kurių pastarieji anksčiau neturėję. Mat, dar 1413 m. 
Horodlės unijos proga 47 Lietuvos bajoriškųjų giminių atstovai 
buvo priėmę Lenkijos bajorų herbus. Todėl metraštyje įrodinėja- 
ma, kad lietuvių bajorų protėviai romėnai jau atkeliavę į Lietu- 
vą su savais herbais, o lenkų bajorai seniau buvę paprasti žmo- 
nės, neturėję savo herbų ir gavę juos iš čekų už dideles dovanas. 
Lietuvių romėniškosios kilmės teorija laikėsi visą XVI a. Iš 
metraščių ji perėjo ir į Lietuvos istoriografiją. Ją panaudojo 
M. Strijkovskis savo ,„Kronikoje“ (1582 m.) — pirmojoje Lietuvos 
istorijoje (parašytoje lenkų kalba). Tačiau XVII amžiuje A. Vijū- 
kas-Kojelavičius savo lotyniškoje Lietuvos istorijoje i tą teoriją 
jau žiūri kritiškai. Ji vėl atgyja XIX a. pradžioje (D. Poškos ir kitų 
raštuose), atskiri asmenys ja tikėjo net ir XX amžiuje (pvz., J. Jo- 
nyla-Žilius 1929 m. išleido knygą „Palemonas ir jo padermė“). 
Bajorijos interesai, feodalų ideologija pasireiškia metraščiuose 
ir kitokiais būdais. Kartais juose atsispindi ir klasių kova, bet 
tokių atvejų nedaug, nes plačiau ją fiksuoti feodalams buvo ne- 
naudinga. Vienas tokių pavyzdžių yra Smolensko liaudies sukili- 
mas prieš Lietuvos didžiojo kunigaikščio vietininką Andrių ir sa- 
vo bajorus. Mirus Lietuvos didžiajam kunigaikščiui Žygimantui 
Kestutaičiui, Smolensko prastieji žmonės — kalviai, odminiai, bat- 
siuviadi, mėsininkai, katiliai — sumanė Andrių varu iš miesto iš- 
varyti, o priesaiką paminti, ir apsiginklavo ietimis bei strėlėmis, 
ir dalgiais, ir kirviais, ir ėmė skambinti varpu. Tuomet Andrius 
su Smolensko bajorais ir savo dvariškiais pasileido prieš juos rai- 
ti su ietimis, ir susikirto mieste |...|, ir daugelį prastųjų žmonių 
ietys mirtinai prismeigė, o kiti, sužeisti, liko gyvi. Prastieji žmo- 
nės išbėgiojo, [išsigandę] Andriaus. Paskui vėl kilo didelis maištas, 
prastieji žmonės sučiupo Smolensko maršalką ir nuskandino jį 
Dnepre, o Andriaus vieton pasodino, nors ir neilgam, pačių išsi- 

rinktą vaivadą — vieną rusų kunigaikštį!“. Bajorijos klasiniai in- 
teresai ypač ryškūs epizode, kur pasakojama apie Lietuvos di- 
džiojo kunigaikščio Žygimanto nužudymą. Žygimantas Kęstutaitis, 
tas prakeiktasis, slapčia galvojęs, kaip visą bajorų luomą išnai- 
kinti ir jų kraujyje paskandinti, o mužikų luomą — šuns krau- 
ją — išaukštinti. Jis nusprendęs sušaukti seimą ir jame visus ba- 
jorus iškapoti ir išnaikinti, o iškelti mužikų luomą, dėl to pats 
buvęs nužudytas!'. Nors šio kunigaikščio, siekusio sustiprinti sa- 
vo valdžią, palankumas mužikų luomui (šuns kraujui), be abejo, 
yra perdėtas, bet situacijos aprašymas dvelkia aiškia metraščio 
autoriaus neapykanta prastiesiems žmonėms, liaudžiai ir kartu 
baime dėl bajorijai grėsusio mirtino pavojaus. 

Literatūriniu atžvilgiu metraščiai nevienodi, nes rašyti įvairių 
asmenų įvairiais laikotarpiais. Literatūrinių elementų mažiau trum- 
pojoje redakcijoje ir daugiausia plačiojoje. Tačiau jau pats pir- 
masis metraštis, kaip minėta, pasižymi aukštomis literatūrinėmis 
savybėmis. Jame yra dialogų, grožiniam kūriniui būdingų detalių 
(pvz., Jaunutis vienmarškinis, basas pabėga iš Vilniaus). 

Plačiąją metraščių redakciją daugiau veikė rusų metraščiai, 
jų stilistinės ypatybės (iškilmingumas, retorika). Metraščiai daug 
bendra turi ir su įvairių ano meto oficialių dokumentų (pvz., do- 
vanojimo aktų) stiliumi, pagrįstu plačiais aprašymais, išskaičia- 
vimais. Štai ką rado Palemonas, atplaukęs į Lietuvą: plačias lygu- 
mas ir vešlius ąžuolynus, lūžtančius nuo gausybės visokių žvėrių, 
visų pirma taurų, stumbrų, briedžių, elnių, stirnų, lūšių, kiaunių, 
lapių, voverių, šermuonėlių ir įvairių kitų, o čia pat upėse aibę 
nepaprastų žuvų — ne tik tų, kurios veisiasi tose upėse, bet dau- 
gybę įvairių ir nuostabių žuvų, atplaukiančių iš jūros!š. Metraš- 
čiams turėjo poveikio ir tautosaka — kai kuriose vietose jaučiama 
tautosakinio stiliaus įtaka, pasitaiko liaudiškų epitetų. Į metraš- 
čius perkelti kai kurie padavimai, legendos, kurių dalį taip pat 
gali būti sukūrusi liaudis (apie Vilniaus įkūrimą, apie Kęstutį 1r 
Birutę). Šitaip aprašomas metraštyje Vilniaus įkūrimas: išvy- 
ko didysis kunigaikštis Gediminas medžioti už keturių mylių nuo 
Trakų; ir randa ties Vilnios upe gražų kalną, ant kurio užtinka 
didžiulį žvėrį, taurą, užmuša jį ant to kalno, kuris ir dabar tebe- 
vadinamas Taurakalniu. O kad buvo labai vėlu grįžti į Trakus, 
jis sustojo Šventaragio slėnyje, kur degindavo pirmuosius didžiuo- 
sius kunigaikščius, ir čia apsinakvojo. Tenai miegodamas, jis su- 
sapnavo, kad ant to kalno, kuris buvo vadinamas Kreivuoju, 
o dabar Plikuoju, stovi didžiulis geležinis vilkas, o jame staugia 
tarytum šimtas vilkų. Pabudo iš miego ir tarė savo žyniui, vardu 
Lizdeikai, kuris buvo rastas erelio lizde, — tasai Lizdeika buvo 
Gedimino žynys ir vyriausiasis pagonių kunigas: „„Sapnavau keis- 


16 Žr. Lietuvos metraštis (Bychovco kronika), p. 132. 
17 Žr. ten pat, p. 124. 
Iš Ten pat, p. 43. 

ta sapną“. Ir nupasakojo viską, kas jam sapne buvo pasirodę. Ta- 
sai žynys Lizdeika tarė: „Didysis kunigaikšti, geležinis vilkas reiš- 
kia: sostinė čia stovės, o staugimas jo viduje — tai jos garsas 
sklis po visą pasaulį“. Ir didysis kunigaikštis Gediminas tuoj ry- 
tlojaus dieną, nebeišvykdamas, pasiuntė žmonių ir įkūrė vieną pi- 
Iį Šventaragyje — Žemąją, o antrą — Kreivajame kalne, kuris da- 
bar vadinamas Plikuoju, ir toms pilims davė Vilniaus vardą. Ir, 
įkurdinęs miestą, perkėlė savo sostinę iš Trakų į Vilnių!“?. Prie 
grožinės literatūros artina metraščius ir ilgi, detalizuoti, dažnai hi- 
perbolizuoti aplinkos, veiksmo fono aprašymai, dialogai. Dosnusis 
Vytautas septynias savaites vaišino svečius Lucko suvažiavime: 
kasdien vaišėms išeidavo septyni šimtai statinių midaus, neskai- 
tant muskatelio, ir vynų, ir malvazijos, ir įvairių kitų gėrimų; sep- 
tyni šimtai telyčių, septyni šimtai avinų ir paršų, po šešias de- 
šimtis stumbrų, po šimtą briedžių, neskaitant įvairios kitos žvė- 
rienos ir daugelio kitų mėsiškų ir naminių patiekalų?“ Kartais 
metraštininkas, aprašydamas kunigaikščius ar bajorus, stengiasi 
psichologiškai motyvuoti jų veiksmus (pvz., pasakojimas apie tai, 
kaip Vytautas upės vidury susitaikė su savo žentu Maskvos di- 
džiuoju kunigaikščiu Vasilijumi?!). Literatūriniu atžvilgiu Lietu- 
vos metraščiai nenusileidžia kaimyninių tautų metraščiams. 
Lietuvos metraščiai reikšmingi keliais atžvilgiais. Pirmiausia, 
jie visi turi vienokią ar kitokią pažintinę verte. Kitas dalykas: 
nors jie tarnavo didiesiems kunigaikščiams ir feodalams, bet pra- 
šoko siaurus klasinius interesus. Jie tarnavo ir valstybei. Kiek 
juose buvo reiškiama valstybės savarankiškumo tendencijų, tiek 
jie buvo istoriškai pažangūs. Metraščiai reikšmingi ir kaip Lietu- 
vos istoriografijos pradžia. Juose buvo duota pirmoji ištisinė Lie- 
tuvos istorija. Iš jų išaugo ir spausdintoji Lietuvos istorija 


19 Ten pat, p. 71—72. Šio metraščio originalas rusų kalba skambėjo taip 
(tėra žinoma rusiškojo teksto transkripcija lotyniškais lenkiškais rašmenimis): 
„[-..| poiechat [...] kniaž weliki Gidymin w lowy od Trok czotyry mili, y 
nayde horu krasnu nad rekoiu Wilneju, na kotory znayde zwera welikoho tu- 
ra y wbijet ieho na toy hory, hde y nyni zowut Turja hora. Y welmi bylo poz- 
no do Trok jechaty, y stanet na luce na Szwintorozie, hde perwych welikich 
kniazey zžyhali, i obnoczowa. Y spiaczy iemu tam, widy son, szto na hore, 
kotoruiu zwali Krywaja, a teper Lysaja, stoit wolk želizny welik, a w nem 
rewet, kali by sto wolkow wylo. Y oczutywsia ot sna swojego y reczet wo- 
rožbitu swojemu imenem Lezdeyku, kotory byt znayden w ortowi hnezde, 
y byl tot Lezdeyko u kniazia Gidymina worožbitom y najwyžszym popom 
pohanskim. Widich dey son dywny, y spowida iemu wse, szto sia jemu wo 
sni widylo, y tot Lezdeyko worožbit recze hospodaru: „Kniaže weliki, wolk 
železny znamenuiet, horod stoleczny tut budet, a szto w neho wnutry re- 
wet, to stawa ieho budet stlynuty na veš swiet“. Y kniaž weliki Gidymin na 
zawtryie Žž, ne odieždžaiuczy, posla! po ludy y založyl horod odyn na Szwin- 
torozi, Nižni, a druhi na Krywoy hore, kotoruiu nyni zowut Lysoiu, y nare- 
czet imia tym horodom — Wilnia. Y zbudowawszy horody perenes stolec 
swoy z Trokow na Wilnu [...]" (Iloxuoe c06panne pycckhx AeTONKCeKH, T. 32, 
c. 137—138). 

ij as metraštis (Bychovco kronika), p. 114. 

2! Ten pat, p. 105—107. 

(M. Strijkovskis, A. Vijūkas-Kojelavičius, T. Narbutas). Pagaliau 
jie reikšmingi ir grožinės literatūros formavimuisi. Patys turėda- 
mi nemaža beletristinių užuomazgų ir elementų, jie kartu davė 
daug medžiagos vėlesniems grožinės literatūros kūrėjams. Jų po- 
veikis ypač išryškėjo XIX a. pirmojoje pusėje, kada lenkų litera- 
tūroje įsigalėjo lietuviška tematika, kurios svarbiausias šaltinis 
buvo metraščiais pagrįsta M. Strijkovskio „Kronika“. 1807 m. pa- 
sirodė O. Radvilaitės-Mastauskienės (Mostovskos) apysaka ,„As- 
tolda — Palemono kraujo kunigaikštytė, arba Nelaimingos aistros 
pasekmės“. 1823 m. A. Mickevičius, remdamasis, be kitų šaltinių, 
M. Strijkovskio „Kronika“, paskelbė savo poemą „Gražina“. 
1826 m. buvo išleistas F. Bernatovičiaus istorinis romanas „„Pajau- 
ta, Lizdeikos duktė, arba Lietuviai XIV amžiuje“. S. Daukantas, 
remdamasis A. Vijūku-Kojelavičiumi, M. Strijkovskiu, bet viską 
išplėsdamas, stengėsi lietuvių kalba atkurti Lietuvos praeitį. 
S. Valiūnas, panaudodamas metraščių legendą, parašė „Birutės 
dainą“, D. Poška nė kiek neabejojo Palemono tikrumu. 1884 m. 
„Aušroje“ buvo paskelbta pasaka apie Palemoną, kurią papasako- 
jęs šimtametis senelis. Metraštine medžiaga XIX a. pabaigoje ir 
XX amžiuje rėmėsi savo kūryboje latvių rašytojas Sudrabų Edžus 
(M. E. Zilberis), lietuvių rašytojai A. Fromas-Gužutis, Maironis, 
B. Sruoga („Giesmė apie Gediminą“), V. Mozūriūnas ir kt. Taigi 
metraščių panaudojimas jau yra tapęs sena lietuvių literatūros 
tradicija. 


LIETUVOS METRIKA 


Lietuvos metrika vadinamas Lietuvos Didžiosios Kunigaikštys- 
tės valstybinės kanceliarijos archyvas. Jį sudaro raštai, kurie bu- 
vo rašomi Lietuvos didžiojo kunigaikščio vardu. Tai nepakeičia- 
mas istorinių dokumentų rinkinys. Kadangi į Lietuvos Didžiąją 
Kunigaikštystę anais laikais įėjo dabartinė Baltarusija ir Ukraina, 
tai Lietuvos metrika yra labai svarbus ir tų tautų istorijos šaltinis. 

Lietuvos metrika buvo pradėta rašyti valdant Vytautui, kuris 
turėjo savo kanceliariją. Nežinia tiktai, ar visi dokumentai jo- 
je buvo registruojami. Metrikoje yra aprašyta dokumentų iš XIV a. 
pabaigos (nuo 1380 m.). Kuo toliau, tuo jų daugėja. Ji apima do- 
kumentus iki Lenkijos— Lietuvos valstybės žlugimo (1794 m.). 

Iš pradžių metrika buvo saugoma Trakuose, o nuo XVI a. pra- 
džios — Vilniuje. XVI a. pabaigoje registracijos knygos buvo 
perrašytos. Originalai buvo saugomi valstybės ižde, o nuorašai 
pasiliko didžiojo kunigaikščio rankose. XVII a. viduryje karų su 
švedais metu daug dokumentų buvo išsigabenę švedai. Dalis jų 
buvo vėliau grąžinta, dalis nuskendo Baltijos jūroje. XVIII a. ant- 
rojoje pusėje Lietuvos metrika atsidūrė Varšuvoje, kur ją tvarkė 
istorikas A. Naruševičius. T. Kosciuškos sukilimo metu A. Suvo- 
rovui paėmus Varšuvą, metrika buvo išgabenta į Peterburgą ir 

čia toliau tvarkoma (ypač 1835—1836 m.), suskirstyta pagal turinį 
į 12 knygų („Įrašų knygos“, kuriose suregistruotos miestų privile- 
gijos, žemių, pajamų paskirstymas, teismų nuosprendžiai, belais- 
vių laikymo vietos, „Teismo knygos“ su teismų aktais, „Viešųjų 
reikalų knygos“, kur užfiksuoti seimų ir konfederacijų nuospren- 
džiai, ir kt.). Tuo metu ją tvarkė ir S. Daukantas, dirbdamas metri- 
kantu. Vėliau metrika buvo pergabenta į Maskvą, kur ir dabar 
tebesaugomi 556 didžiuliai jos tomai. Tik nedidelė jos dalis tėra 
išleista. Anksčiau galvota, kad metrikoje, registruojant dokumen- 
tus, nebuvo atsižvelgiama į jų turinį. Vėliau tyrinėtojai įrodė ??, 
kad dokumentai joje buvo klasifikuojami, pagal turinį įtraukiami 
į atskiras knygas, ir tiktai XVI a. pabaigoje, darant kopijas, atsi- 
rado painiavos. 

Nors su grožine literatūra Lietuvos metrika tiesioginio ryšio 
neturi, ji vis dėlto svarbi ir literatūros tyrinėtojui kaip didžiai 
vertingas Lietuvos kultūros istorijos šaltinis. 


LIETUVOS STATUTAS 


Tai Lietuvos feodalinės valstybės teisynas, įstatymų rinkinys, 
jos savotiška konstitucija, kur surašytos bajorų teisės ir privilegi- 
jos. Jame kartu yra ir pagrindiniai įstatymai, ir įvairios detalės. 
Lietuvos statutas buvo trijų redakcijų, ir visos jos paruoštos 
XVI amžiuje: 1529 m., 1566 m. ir 1588 m. Dvi pirmosios redakcijos 
buvo nespausdintos, o trečioji — išspausdinta. 

Lietuvos statutas taip pat yra labai svarbus feodalizmo epochos 
dokumentas, parašytas rusų kalba. Jo pasirodymas susijęs su dau- 
geliu visuomeninių procesų ir politinių įvykių Lietuvos Didžiosios 
Kunigaikštystės gyvenime. Pirmiausia, statuto reikalavo smul- 
kiosios bajorijos kova su stambiaisiais feodalais, nes pastarieji 
savivaliavo, nuo jų kentėjo smulkieji bajorai. Kita svarbi prie- 
žastis buvo stiprėjanti valstybės centralizacija. Nors feodalinis 
susiskaldymas mažėjo, bet įstatymuose nebuvo vieningumo. Teis- 
mų sprendimai būdavo daromi, vadovaujantis papročių teise. 
Tačiau ja ir rusų teisynu jau nebegalima buvo pasikliauti, neuž- 
teko ir didžiųjų kunigaikščių aktų, Kazimiero 1468 m. teisyno 2, 
Valstybės centralizacijos interesai reikalavo visai valstybei bend- 
rų ir vienodų įstatymų. Pagaliau darėsi būtina teisiškai įforminti 
vis didėjantį valstiečių įbaudžiavinimą. Tai ir buvo svarbiausios 
priežastys, nulėmusios statuto pasirodymą. 

Dėl Lietuvos statuto ilgai kovota. Pati mintis buvo keliama 
nuo 1501 m., bet realizuota specialios komisijos tik 1529 m. Svar- 
biausias to pirmojo statuto pagrindas buvo tuo metu faktiškai 


22 Zr. Bepemkos H. JluroBckaa MeTpHKA KaK HCTOpHUeCKHK HcTOUHKK. M., 
1946. 

2 Žr. Kazimiero teisynas (1468 m.). Spaudai parengė, įvadą ir paaiškinimus 
parašė Jurginis J. (Acta historica lituanica, I). V., 1967. 

galiojusi teisė, apėmusi ir papročius, ir rusų teisę, ir visokias val- 
dovo privilegijas, ir lenkų ar net romėnų teisės elementus. Nors 
smulkioji bajorija norėjo užsitikrinti statutu daugiau teisių, tačiau 
tai padaryti jai pavyko tik iš dalies: viešpataujantis vaidmuo bu- 
vo paliktas magnatams. Tačiau pirmasis statutas užfiksavo realią 
to meto padėtį, ir pats ta- 
sai užftiksavimas buvo tam 
tikras laimėjimas. 
Pasirodžius pirmajam 
statutui, smulkioji bajorija 
Eris a 2 buvo juo nepatenkinta ir 
Unanentinero raj Ka Ermar4 000000 Teikalavo naujo. Todėl 





BMGTNMORTA TMTENS MaiapomaujkiM | 1566 m. 10 žmonių komi- 
Bio o sija (5 katalikai ir 5 pra- 
2) voslavai) paruošė antrąją 
statuto redakciją. Šiame 
statute šlėktai pasisekė įs- 
tatymus labiau susistemin- 
ti ir išsireikalauti daugiau 
teisių. 

Reikšmingiausias buvo 
trečiasis statutas, išspaus- 
dintas. 1588 m. Jame atsi- 
0 „ spindėjo svarbiausi politi- 
yi i AT “W“ niai ir socialiniai poslinkiai 
Iatrataiaiis m Naietaliegglmiegd 0 Valstybės gyvenime. Jis 
Aragėjons Ku ing menki eina T Boro a buvo Iuoslamas Jau po 
snodan a siekė anuno ji Liublino unijos. Naujo sta- 
tuto reikalavo ir lenkai, 
kad jis įtvirtintų unijinius 
ryšius. Antrajame statute 
buvo daug punktų prieš 
lenkų feodalus, draudžian- 
čių jiems užimti valdžios 
Lietuvos Didžiosios Kunigaikštystės trečiojo Vietas Lietuvoje, įsigyti 

statuto (1588 m.) pirmasis puslapis turtų. Lenkai reikalavo 
tuos punktus panaikinti, o 

Lietuvos feodalai to nenorėjo. Dėl to ilgą laiką vyko kova. Paga- 
liau Lietuvos feodalai pasinaudojo momentu, kada buvo renkamas 
karalius Zigmantas Vaza, kuris sutiko Lietuvos statutą patvirtinti. 

Trečiajame statute, panašiai kaip ir pirmesniuose, buvo užfik- 
suotas valstybinis Lietuvos savarankiškumas, o unija su Lenkija 
ignoruojama. Nors lenkų feodalų įtaka Lietuvoje tolydžio stiprėjo, 
vis dėlto šis statutas padėjo kovoti dėl Lietuvos savarankiškumo 
iki pat paskutinio valstybės padalijimo. Pvz., ilgai vykusi kova 
dėl to, kas turi būti Vilniaus vyskupas — lietuvis ar lenkas, galų 
gale baigėsi lietuvių pergale. Statutas buvo skirtas bajorijai, įtvir- 
tino jos teises. Apie liaudį jame nekalbama, stengiamasi užtušuoti 

klasinius prieštaravimus. Spręsti valstybinius reikalus seimuose, 
užimti valstybines tarnybas gali tik bajorai. Jiems suteiktos privi- 
legijos net prekybos srityje. Bajorai gali pardavinėti savo gami- 
nius arba importuoti iš užsienio be jokių rinkliavų ir muitų. Im- 
portuojant prekes, pakanka, kad feodalas prisiektų, jog veža jas 
sau. Tuo pačiu statutas trukdė miestiečių luomui formuotis, bur- 
žuazijai bręsti. Jis taip pat patvirtino, kad šlėktos yra visiški šei- 
mininkai savo žemėse. Prievolėmis ir mokesčiais gali apsidėti tik 
patys bajorai, o valdovas jų paskirti negali. Bajorų valstiečiai dir- 
ba įvairiausius darbus tiktai savo ponui, o didžiajam kunigaikščiui 
taiso kelius, tiltus ir kitokius darbus atlieka vien karališkieji vals- 
tiečiai. Pabėgti valstiečiams nuo savo pono griežtai draudžiama. 
Įvairios bausmės ir kaltės įrodymo procedūra priklauso nuo kalti- 
namojo kilmingumo arba nekilmingumo. Jei bajoras kaltinamas 
pirklio nužudymu, visiškai jo kaltei įrodyti reikia 7 liudininkų, 
iš kurių du turi būti bajorai. O jei visi liudininkai bus nebajorai, 
šlėkta turi sumokėti tik menką pabaudą. Tokiu būdu bajorai su 
šiuo statutu pasidarė lyg valstybėlė valstybėje, ir tai prisidėjo 
prie Lenkijos— Lietuvos valstybės žlugimo. 

Trečiasis Lietuvos statutas įdomesnis ir reikšmingesnis už pir- 
muosius ir literatūriniu atžvilgiu. Jame yra dvi prakalbos, abi pa- 
rašytos jo redaktoriaus ir leidėjo Lietuvos pakanclerio (vėliau 
kanclerio) Leono Sapiegos. Pirmoji prakalba dedikuota karaliui, 
joje iškeliamas rašytinių įstatymų reikalingumas valstybei. Be jų 
valdovas galis virsti tironu. Antroji prakalba — tai autoriaus kal- 
ba seime Varšuvoje, kai buvo tvirtinamas statutas. Kai kurios jos 
mintys sutampa su pirmąja prakalba, cituojamas Ciceronas. Čia 
iškeliamos bajorų laisvės ir teisės, kurias įstatymai turi ginti. Pa- 
galiau Andrejaus Rimšos eiliuotoje panegirikoje L. Sapiegai, re- 
miantis jo herbu, aukštinami šio didiko, statuto leidėjo, nuopelnai, 
jis lyginamas su senovės graikų Solonu, vadinamas tėvynės tėvu. 

Trečiasis Lietuvos statutas XVII a. pradžioje buvo išverstas 
į lenkų kalbą ir vėliau, ta kalba perspausdinėjamas, galiojo iki 
1840 m. Visi trys statutai yra susilaukę mokslinių leidimų. 


PRANCIŠKUS SKORINA 


Skoriną lietuvių literatūros istorijoje minime todėl, kad jis pir- 
masis pradėjo spausdinti Vilniuje knygas (rusų kalba). Jis pats 
buvo baltarusis, gimęs apie 1490 m., kilęs iš Polocko, žymaus anų 
laikų prekybos centro, iš pirklių šeimos. Skorina pasiekė aukštą 
humanistinį išsilavinimą. Jis studijavo Krokuvos universitete, kur 
1506 m. gavo laisvųjų mokslų ?* bakalauro laipsnį. Vėliau jis įsi- 
gijo laisvųjų mokslų daktaro laipsnį, apkeliavo daugelį Europos 


24 Laisvieji menai, arba mokslai, buvo septyni: gramatika, logika, retorika, 
muzika, aritmetika, geometrija ir astronomija. 


27 


šalių. 1512 m. Italijoje, Paduvos universitete, gavo dar medicinos 
daktaro laipsnį ir nuo to laiko vadino save laisvųjų mokslų ir me- 
dicinos daktaru. Paskui jis atvyko į Prahą, žymų slavų kultūros 
centrą, kuriame tebebuvo gyvos J. Huso tradicijos, plito humaniz- 
mo idėjos. Čia Skorina, savo tautiečių, turtingų Vilniaus mies- 
tiečių, padedamas, 1517 m. įkūrė spaustuvę. Joje išspausdino 
„Psalmyną“ (1517) ir „Rusų bibliją“ — Senojo testamento 22 kny- 
gas (1518—1519). Tuos kuklius ir patogius, mažo formato ir pi- 
gius, tačiau labai skoningai apipavidalintus leidinius Skorina 
skyrė liaudžiai šviesti — paprastiems žmonėms gerai pamokyti. 
1519 m. jis išvyko iš Prahos ir sugrįžo į Lietuvos Didžiąją Kuni- 
gaikštystę, atsigabendamas su savimi spaustuvės reikmenis ir po- 
pieriaus atsargas. Vilniaus burmistro Jokūbo (Jakovo) Babičiaus 
namuose jis įkūrė spaustuvę — pirmąją dabartinėje Tarybų Sąjun- 
gos teritorijoje. Čia 1525 m. išspausdino ir pirmąsias knygas — 
„Apaštalas“ («AnocTo1>) ir „Mažoji kelionių knygutė“ («Manaa 
IMOJOPOKHaA  KHHKHa>) ??, Pirmąjį leidinį sudarė vadinamieji 
apaštalų laiškai iš Naujojo testamento, o antrąjį — psalmių ir įvai- 
rių didaktinių pamokymų rinkinys. Šie, kaip ir Prahos leidiniai, 
buvo skirti ne liturginiams tikslams, o skaitymui namie, kelionėje. 
Jie irgi turėjo dievą [...] pagerbti ir paprastus žmones gerai pa- 
mokyti, kaip sakoma „Apaštalo“ kolofone (knygos pabaigoje). 
1530 m. po Vilniaus gaisro, sunaikinusio didelę dalį miesto, o kar- 
tu, matyt, ir spaustuvę, Skorina išvyko į Karaliaučių, kur tikėjosi 
gauti paramos iš kunigaikščio Albrechto. Tačiau atkurti Vilniuje 
spaustuvę ir atgaivinti knygų leidybą jam nepavyko. Apie toli- 
mesnį Skorinos gyvenimą maža kas težinoma?“, 

Skorina buvo vienas žymiausių to meto žmonių, vienas di- 
džiųjų humanistų. Leisdamas religines knygas, jis stengėsi priar- 
tinti jas prie liaudies, supasaulietinti, padaryti jas naudingas prak- 
tiniam žmonių gyvenimui. Sakysim, „Rusų biblijos“ paaiškini- 
muose jis supažindina su laisvaisiais mokslais (logika, aritmetika, 
geometrija, astronomija), kalba apie augalų ir gyvūnų kilmę, su- 
teikia žinių iš geografijos, istorijos, teisės ir kitų sričių. Jis diegia 
gimtojo krašto ir gimtosios kalbos meilę, sakydamas, kad žmogus 
turi didžiai mylėti tą vietą, kurioje gimė ir augo, panašiai kaip 
žvėrys dykumoje iš prigimties žino savo urvus, skrajoją danguje 
paukščiai — savo lizdus, kaip žuvys jūroje ir upėse jaučia savo 
sietuvas, Oo bitės gina savo avilius. „Mažojoje kelionių knygutėje“ 
jis pateikia kalendorių, kuriame nurodo dienos ir nakties ilgumą 
įvairiais metų laikais, saulės tekėjimo laiką ir kt. Skorina stengėsi 
rašyti paprasta, šnekamąja baltarusių liaudies kalba. Jo leidiniai 


5 Pastaraisiais metais, radus Kopenhagoje sveiką „Mažosios kelionių kny- 
gutės" egzempliorių, paaiškėjo, Kad ji išleista Vilniuje 1522 m., taigi trejais 
metais anksčiau, negu ,„Apaštalas“. 

25 Zr. Vladimirovas L. Pranciškus Skorina — Vilniaus spaudos pradininkas. 
V., 1956. Papildytas ir pataisytas leidimas: BaaOumuposac JI. Opanunck 
Ckopuria — NepBoNneuaTHHK BHIbHIOCCKKH. B., 1975. 

pasižymi aukšta spaudos technika, poligrafine kultūra: aiškiu ir 
stilingu šriftu, turtinga ornamentika (vinjetėmis, inicialais), pui- 
kiomis graviūromis. Jie buvo plačiai skaitomi, skatino ir kitus rū- 
pintis knygų leidimu. Skorinos leidiniai pradėjo knygų spausdini- 
mo tradiciją Lietuvos Didžiojoje Kunigaikštystėje. 


RAŠTAI LOTYNŲ KALBA 


Rašto reikalams lotynų kalba Lietuvos Didžiojoje Kunigaikštys- 
tėje pradėta vartoti greta rusų kalbos. Rusų kalba buvo daugiau- 
sia vartojama valstybiniame gyvenime, o lotynų kalba — religi- 
niame. Lotynų kalba įsigalėjo dėl dviejų pagrindinių priežasčių. 
Pirmoji priežastis buvo katalikybės įvedimas. Kunigai iš pradžių 
buvo nelietuviai, todėl visus bažnytinius reikalus tvarkė lotynų 
kalba. Antroji priežastis — humanistinis judėjimas, kuris tuomet 
plačiai reiškėsi visoje Europoje. Humanizmas iš esmės buvo ky- 
lančios buržuazijos judėjimas, nukreiptas prieš feodalizmą. Jis pli- 
to su antikos atgaivinimo šūkiu. Antikiniame pasaulyje humanistai 
rado tai, ko patys siekė. Jie studijavo antikinę literatūrą, propa- 
gavo lotynų kalbą, kovojo su scholastika, viduramžių asketizmu, 
akcentavo realųjį pasaulį, stengėsi šviesti ir lavinti žmogų, išva- 
duoti ji iš bažnyčios įtakos. Taigi jie iškėlė naują žmogaus idealą. 
Tuo pačiu jie kovojo prieš bažnyčios pasaulinę galybę, prieš feo- 
dalų savivaliavimą, stojo už tvirtą karaliaus valdžią, už centrali- 
zuotą valstybę. Tai buvo labai pažangu. 

Antruoju humanizmo laikotarpiu, renesanso epochoje, buvo 
labiau atkreiptas dėmesys į liaudį, reikalauta ją šviesti, imta pro- 
paguoti vietines, tautines kalbas, pradėjo plisti jomis parašyta 
literatūra. Renesanso epochą siekia šiuolaikinių nacionalinių litera- 
tūrų šaknys. „Tai buvo, — sako F. Engelsas, — didžiausias progre- 
syvus perversmas iš ligi tol žmonijos išgyventų perversmų, 
epocha, kuri buvo reikalinga milžinų ir kuri pagimdė milžinus —- 
minties, aistros ir charakterio, daugiapusiškumo ir mokytumo mil- 
žinus“?'". Humanizmas turėjo didelį poveikį ir Lietuvai. 

Lietuvoje humanizmas plito dviem pagrindiniais keliais. Vie- 
nas kelias buvo Lietuvos feodalų vaikų studijos Vakarų Europos 
universitetuose. Ypač suintensyvėjo jų kelionės į užsienį XV — 
XVI a. Jie pasiekdavo Vokietiją, Italiją, Prancūziją. Studijuodami 
daugiau ar mažiau persiimdavo humanistinėmis idėjomis, kurias 
sugrįžę skleisdavo savame krašte. Kitas kelias buvo pačioje Lie- 
tuvoje, kur XV—-XVI a. pakilo materialinė kultūra, padidėjo eks- 
portas, susikaupė daugiau pinigų ir atsirado galimybė palaikyti 
glaudesnius prekybinius ir kultūrinius ryšius su Vakarais, įsigyti 
iš ten daugiau daiktų ir kitokių vertybių. Didysis kunigaikštis 
Aleksandras jau auklėjamas italų humanisto Filipo Monomacho. 


2" Engelsas F. Gamtos dialektika. V., 1960, p. 6. 

Žygimantas Senasis veda italę Boną Sforcą, su kuria atvyksta 
daug mokytų žmonių. Į Lietuvą kviečiami architektai, menininkai, 
Vilniuje statomi puošnūs rūmai, bažnyčios. Pradedama įsigyti ir 
knygų. Lietuvos kancleris Albrechtas Goštautas 1510 m. jau tu- 
rėjo nemažą biblioteką. Taigi didžiojo kunigaikščio dvaras ir stam- 
bieji feodalai buvo tie pirmieji šaltiniai, iš kurių plito humanizmas 
Lietuvoje. Dėl to čia jis buvo ribotas, negalėjo taip plačiai ir pil- 
nai pasireikšti, kaip kitose šalyse. Lietuvoje nebuvo įtakingesnės 
buržuazijos, o feodalai iš humanizmo paimdavo tik tai, kas buvo 
jiems naudinga. Humanistinis judėjimas Lietuvoje stokojo socia- 
linio elemento, visą laiką buvo susijęs su religija ir bažnyčia. 

Humanizmui veikiant, Lietuvos visuomeniniame ir kultūrinia- 
me gyvenime pasireiškė naujų tendencijų. Imta propaguoti tvirta 
karaliaus valdžia, tariamai romėniškoji lietuvių feodalų kilmė, 
o kartu ir lotynų kalba. Įsigalinti lotynų kalba buvo priešpastato- 
ma lenkų kalbai, ir tai padėjo ginti valstybės savarankiškumą, bet 
kartu ji buvo nukreipta prieš rusų kalbos vartojimą, stiprino neto- 
leranciją pravoslavų atžvilgiu, silpnino ryšius tarp atskirų tauty- 
bių gyventojų, pagaliau neleido plisti ir lietuvių kalbai. Jos var- 
tojimas dar labiau atitolino viešpataujančias klases nuo liaudies. 
Taigi jos vaidmuo anų laikų kultūriniame gyvenime buvo labai 
prieštaringas. 

Lotynų kalba buvo parašyta įvairaus pobūdžio svarbių raštų 
(teisinių, politinių, publicistinių, istorinių), taip pat grožinės lite- 
ratūros kūrinių. Taigi lotynų kalba apėmė daugiau kultūrinio gy- 
venimo sričių, negu rusų kalba. Plačiausiai ji buvo vartojama 
XVI-XVII a. 


MYKOLAS LIETUVIS 


Žymiausias tuo metu lotynų kalba parašytas veikalas yra My- 
kolo Lietuvio publicistinio pobūdžio darbas „„Apie totorių, lietu- 
vių ir maskvėnų papročius“ („De moribus Tartarorum, Lituanorum 
et Moschorum'). Jo autorius tikrai dar nežinomas. Pačiame vei- 
kale, kuris buvo išleistas ne visas, tikslių žinių apie autorių nėra. 
Tik iš kitų dalykų aiškėja, kad autorius gerai pažinojo to meto 
gyvenimą, buvo Lietuvos patriotas, susirūpinęs jos likimu, pabu- 
vojęs Kryme. Tuo klausimu istorikas M. Liubavskis yra paskelbęs 
straipsnį „Kas buvo Mykolas Lietuvis [...]"28, kuriame, remdama- 
sis Lietuvos metrika, tvirtina, kad tai buvęs Mykolas Tiškevičius. 
Lietuvos metrika duoda žinių, kad jis prieš XVI a. vidurį apie dve- 
jus metus išbuvo Lietuvos pasiuntiniu Kryme. Jis kilęs iš Ukrai- 
nos ir buvo Lietuvos samdomosios kariuomenės dalinio vadas — 
rotmistras. Už nuopelnus Lietuvos didysis kunigaikštis jam buvo 


LLA 


28 Žr. Mykolas Lietuvis. Apie totorių, lietuvių ir maskvėnų papročius. V., 
1966, p. 124—133, 

mia ir istoriko I. Jonyno straipsnis ,, „Fragmentų“ autorius“??. Ta- 
čiau jų argumentai vis dėlto dar neįrodo, kad Mykolas Tiškevičius 
tikrai yra to veikalo autorius. 


„Mykolo Lietuvio veikalas buvo parašytas apie 1550 m. ir įteik- 
tas kaip memorialas Žygimantui Augustui. Išspausdintas jis buvo 
ne visas, o tiktai 10 fragmentų 1615 m. Bazelyje. Tie fragmentai 
rodo, kad visas veikalas turėjo 
būti labai įdomus ir reikšmingas. 

Mykolas Lietuvis turėjo tau- 
rų tikslą: iškelti įvairius neigia- 
mus šalies gyvenimo reiškinius, 
ydas ir paveikti valdovą, kad jis 
viską pertvarkytų. Jis sielojosi 
dėl Lietuvos ateities. Šito tikslo 
siekdamas, Mykolas Lietuvis 
stengiasi kiek sutirštintomis 
spalvomis pavaizduoti savo 
krašto negeroves. Iš kitos pusės, 
jis kiek idealizuoja totorius ir 
rusus. Parodydamas, kas yra tei- 
giama anuose kraštuose ir kas 
neigiama Lietuvoje, jis nori, kad 
lietuviai atsisakytų savo blogų 
papročių ir tuo pačiu sutvirtėtų. 
Pagrindine blogybe Mykolas 
Lietuvis laiko tai, kad Lietuvoje i 
klesti visokie savivaliavimai ir 7 2 
nėra tvirtos valdžios. Valstybės . 
jėgos laidas esanti tvirta valdžia 
ir vienybė — tai rodą Vytauto L 
laikai. Mykolas Lietuvis smerkia Mykolo Lietuvio veikalo „Apie toto- 
valstybinę santvarką, teismus, rių, lietuvių ir maskvėnų papročius“ 
lupikavimą, smurtą. Jis reika- (1615 m.) antraštinis puslapis 
lauja, kad tarnybos valstybėje 
būtų išdalytos visiems bajorams, pasisako prieš mokesčių sistemą, 
siūlo imti juos iš visų pagal žemės kiekį. Smerkia ir katalikų dva- 
sininkus, pabrėžia, kad jie atsidavę tinginystei ir puotavimui, va- 
dina juos tranais. Dvasininkai nepašitenkina dešimtine ir lupa vi- 
somis progomis, o valstybei nieko neduoda. Iš to matyti tam tikras 
polinkis į reformaciją. Mykolas Lietuvis pasisako ir prieš moteris, 
linkęs propaguoti daugpatystę, nes daugiau žmonų — daugiau ir 





„MDC 


2 Žr. ten pat, p. 115—123. Lenkų istorikas J. Ochmanskis spėja, kad trak- 
tato autorius buvo ne M. Tiškevičius, o Vl[aclovas] Mikolajevičius, Lietuvos 
kanceliarijos sekretorius Žygimanto Senojo ir Žygimanto Augusto valdymo 
metu (žr. /pekos H. B. Konbbepenuna COBeTCKHX H IMOJIbCKHX HCTOPHKOB.— 
«<Bonpocbt neTopHH», 1976, Ne 5, c. 185; PaxmaTyAAUM M. A. Berpeuwn coBeT- 
CKHX H IOJIbCKHX HCTOpHKOB.— <Hcropus CCCPx, 1976, No 4, c. 231). 

kareivių. Daug vietos skiriama Lietuvos saugumui, pabrėžiama, kad 
lietuviai nustojo savo iš romėnų paveldėto narsumo. Samdyti ka- 
reiviai negali gerai ginti valstybės sienų, kariuomenė privalo būti 
tautinė. Taigi pagrindinė veikalo tendencija — paveikti valdovą, 
kad jis visą valdžią paimtų į savo rankas. 

Mykolo Lietuvio veikale propaguojama ir romėniškoji lietu- 
vių kilmė, nors Palemonas neminimas. Kaip argumentas pateikia- 
ma daugiau kaip septyniasdešimt lotyniškų žodžių, skambėjimu ir 
reikšme panašių į lietuviškus, pvz.: ignis (ugnis), so! (saulė), noc- 
tis (nakties), vir (vyras), tu (tu), vivus (gyvas), gentes (gentys), 
axis (ašis). Pabrėžiamas taip pat senovės romėnų ir lietuvių pa- 
pročių panašumas. Raginama steigti savas gimnazijas (lotynų kal- 
ba), reiškiamas nepasitenkinimas, kad Lietuvoje mokomasi mask- 
vėnų mokslo, nes rusų kalba esanti svetima lietuviams, kilusiems 
iš italų kraujo. 

Vietomis autorius pasireiškia kaip tikras oratorius. Pvz., papa- 
sakojęs, kokia didelė netvarka ir baisi neteisybė viešpatauja Lie- 
tuvos teismuose, taip kreipiasi į valdovą: Štai koks teisingumas, 
šviesiausias kunigaikšti, tavo tėvonijoje, štai kaip kiekvienam 
atiduodama, kas jam priklauso, štai koks įstatymų šventumas! Ta- 
me iškilmingame kreipimesi — ironija ir sarkazmas. Pasakodamas 
apie totorių vergijon patekusius lietuvius, autorius įspūdingai pa- 
vartoja monologą. Vergo lietuvio monologas — jo pasakojimas 
apie patirtas kančias ir matytas baisybes — persunktas gimtosios 
žemės ilgesiu, nuoširdžiu susirūpinimu dėl jos likimo. Tačiau My- 
kolo Lietuvio publicistinis veikalas, parašytas ne lietuvių, o 10- 
tynų kalba, mums labiausiai reikšmingas ne tiek literatūrinėmis 
savybėmis, kiek savo turiniu — jo demaskuojančiu patosu. 


MIKALOJUS HUSOVIANAS 


Jo tautybės klausimas nėra aiškus, nors pats save vadino len- 
ku. Gimimo data ir vieta taip pat nėra tiksliai žinoma. Spėjama, 
jog gimė apie 1475—1480 m., gal būt, prie Belovežo girios, nes ten 
vaikystėje ir jaunystėje su tėvu medžiodavo. Kada mirė, taip pat 
nežinia, bet 1533 m. dar buvo gyvas. Iš visa ko atrodo, jog nebu- 
vo bajoras, jaunystėje mokslo nematė. Vėliau jis pateko į huma- 
nisto Erazmo Cioleko (lot. Vitelijaus) dvarą. Ciolekas kurį laiką 
buvo Vilniaus kanauninku, paskui tapo Aleksandro sekretoriumi, 
Polocko vyskupu, Žygimanto Senojo pasiuntiniu. Jis globojo poe- 
tus ir mokslo žmones, su įvairiomis diplomatinėmis misijomis bū- 
davo siunčiamas į užsienį, taip pat į Romą pas popiežių. Šio me- 
cenato dvare Husovianas, matyt, prasilavino. Paskui drauge su Cio- 
leku jis nuvyko į Romą (1518—1522), kur pagilino savo žinias ir 
daug pasiekė. Popiežius Leonas X buvo taip pat humanistas ir 
mėgo Cioleką. Jiedu dažnai kalbėdavosi ir apie medžioklę, nes 
popiežius buvo didelis medžioklės mėgėjas. Kartą, žiūrint bulių 

kovą, kilo kalba apie šiaurės medžiokles, buvo paminėtas stumb- 
ras, kurio popiežius nebuvo matęs. Tuomet Husovianas buvo pa- 
prašytas aprašyti stumbro medžioklę, o Vilniaus vaivadai Mika- 
lojui Radvilai liepta atsiųsti popiežiui stumbro iškamšą. Tačiau 
popiežius, vyskupas ir vaivada greit mirė, o Husovianas parašė 
„Giesmę apie stumbro išvaizdą, žiaurumą ir medžioklę“ („Carmen 
de statura, feritate ac venatione bisontis'), kurią paskyrė karalie- 
nei Bonai. „Giesmė“ buvo išleista Krokuvoje 1523 m.3? 

Husoviano poemėlė yra pirmas grožinės literatūros kūrinys, 
kuriame vaizduojama feodalinių laikų Lietuva. Autoriaus tikslas 
buvo aprašyti stumbrą ir jo medžioklę, bet jis sukūrė platų Lie- 
tuvos vaizdą, aprašė jos miškus, atskleidė joje gyvenančio žmo- 
gaus ypatybes. Vaizduodamas krašto turtingumą, parodo ir pre- 
kybą, mini papročius, prietarus, burtininkių skandinimą, o rašy- 
damas apie medžioklę, daug vietos skiria kunigaikščiui Vytautui, 
nupiešia pirmąjį literatūrinį jo paveikslą. Nors Husovianas sakosi 
esąs lenkas, bet iš tikrųjų yra Lietuvos Didžiosios Kunigaikštystės 
pilietis. Skaitant poemą, netgi atrodo, jog ją rašė lietuvis. Nors au- 
torius bus kilęs ne iš bajorų, bet į feodalinę santvarką žiūri kaip 
į savaime suprantamą, normalų reiškinį — kritinių pastabų jos at- 
žvilgiu „„Giesmėje“ nėra. Ir vis dėlto kūrinyje atsispindi klasinis 
antagonizmas tarp feodalų ir nekilmingųjų, atsiskleidžia autoriaus 
simpatijos liaudžiai. Liaudis ir feodalai priešpastatomi jau poemė- 
lės pradžioje: paprasti žmonės eina varovų pareigas, 0 feodalai — 
medžiotojai. Kartais bajoras išsigandęs bėga nuo stumbro, o žmo- 
nės dėl to spiaudosi. Valstiečiai sugeba be ginklų surišti stumbrą 
ir atvežti jį kunigaikščiui, o to nemoka padaryti bajorai. 

Daug vietos poemėlėje skirta stumbrui, jis aprašomas nuo ma- 
žumės iki senatvės. Stengiamasi pavaizduoti jį kaip galima įspū- 
dingiau, parodyti visą jo baisingą didybę, detale apibūdinti vi- 
sumą: kai stumbras nulenkia galvą, tarp jo ragų gali atsisėsti trys 
vyrai; bajoras Laurynas, pamatęs atlekiant stumbrą, miršta iš bai- 
mės; stumbro kvėpavimas toks karštas, kad nuo to karščio me- 
džiotojai žūsta. Pasakodamas apie stumbrą, autorius kartu aukš- 
tina ir mišką, nesigaili poetiškų žodžių jam apibūdinti. Miškas tei- 
kia visokių gėrybių žmogaus kūnui ir dvasiai: jis grūdina žmogų, 
išsaugo jam sveikatą, duoda ilgą amžių. 

Vienas svarbiausių dalykų poemėlėje — didžiojo kunigaikščio 
Vytauto idealizacija, kuria pasireiškė ir tam tikras humanizmo 
poveikis. Autorius vaizduoja Vytautą kaip tvirtą, labai galingą 
valdovą, kuris nepripažindavo kitų valdovų, išskyrus tuos, kuriuos 
pats skirdavo. Jo galia rėmėsi karine jėga. Husovianas gėrisi tais 
laikais, kai mirgėjo karių pulkai, kai jie buvo mankštinami ir grū- 
dinami. Jis taip pat iškelia Vytauto teisingumą, pasakoja, kaip 
didysis kunigaikštis nemėgdavo melo, korupcijos. Nusikaltėliai 


* Plačiau žr. Kazlauskas B. Mikalojus Husovianas ir jo giesmė apie stumb- 
Tą. — „Literatūra“, t. VI, 1963, p. 141—155. 

negalėdavo pakelti jo griežto žvilgsnio ir patys nerdavosi kilpas. 
Kai paaiškėdavo melas, nusikaltėlis būdavo atiduodamas sudrasky- 
ti šunims. Pratęsdamas metraščių tradiciją, autorius pasakoja apie 
įvairius Vytauto žygius. Jis parodo tiktai idealiąsias Vytauto kaip 
valdovo savybes, visais atžvilgiais laikydamas jį pavyzdžiu ki- 
tiems ir visai neužsimindamas apie jo tikrąjį vaidmenį visuome- 
ninių santykių raidoje (pvz., apie tai, kad jis kaip tik paspartino 
valstiečių įbaudžiavinimą, paskatinusį Žemaitijoje sukilimą prieš 
„geruosius“ žmones). Poemėlėje jaučiama Vergilijaus ir Ovidijaus 
įtaka, bet romėnų mitologija nepanaudojama. Joje šiek tiek atsi- 
spindi ir religinė autoriaus pasaulėžiūra. 

Poemėlė, turinti 1072 eilutes, parašyta eleginiu distichu (dvi- 
eiliu): viena eilutė — hegzametras, kita — pentametras. Į lietuvių 
kalbą ją yra išvertęs B. Kazlauskas*!. Kiti Husoviano veikalė- 
liai — apie turkų nugalėjimą, šv. Jackaus (Hiacinto) gyvenimą — 
mažiau reikšmingi. 


PETRAS ROIZiJUS MAUREUS 


Petras Roizijus Maureus kilimo buvo ispanas, gimęs apie 
1505 m., miręs 1571 m. Vilniuje. Jis buvo teisininkas ir poetas. 
Studijavo Italijoje (Bolonijoje, Paduvoje, Romoje) teisės mokslus, 
kurį laiką profesoriavo Krokuvoje, o vėliau persikėlė į Lietuvą. 
Čia užėmė aukštas vietas: buvo Kražių klebonas, Varnių kanau- 
ninkas, Vilniaus šv. Jono bažnyčios klebonas, Vilniaus kanaunin- 
kas, Žygimanto Augusto juriskonsultas. Rašė daugiausia teisinius 
veikalus. Sutvarkė Žemaičių vyskupijos (Varnių katedros) teisės 
privilegijas, kurios liko nespausdintos. Išspausdino 1563 m. Kro- 
kuvoje garsų darbą „Lietuvos tribunolo nutarimai“  (,„Decisiones 
[-..| in sacro auditorio Lithuanico“), sudarytą iš penkių knygų. 
Jame nagrinėjami įvairūs teisiniai klausimai (rašoma apie procen- 
tus ir palūkanas, savižudžių testamentus ir kt.), propaguojama ro- 
mėnų teisė Lietuvoje. Roizijus prisidėjo taip pat prie antrojo 
(1566 m.) Lietuvos statuto redagavimo. 

Pasireiškė Roizijus ir kaip poetas. Jis prirašė 2 tomus lotyniškų 
eilėraščių, kurių vieni yra proginiai, panegiriniai (skirti, pvz., Žy- 
gimanto Augusto, Mikalojaus Radvilos vestuvėms), o kiti asmeni- 
nio pobūdžio (eiliuoti prašymai, padėkos). Kai kuriuose eilėraš- 
čiuose atsispindi to meto gyvenimas, įdomesni laiko momentai. 
Pvz., viename eilėraštyje vaizduojama kelionė po Lietuvą, iške- 
liami jos nepatogumai, skundžiamasi blogais keliais; kitame mi- 
nima, kad Vilniuje esą daug plėšikų, ir pan. Vienas bajoras kartą 
paprašė Roizijų parašyti jo vestuvėms himną, už kurį prižadėjo 
žirgą. Parašęs himną, bet žirgo negavęs, Roizijus tam pačiam ba- 


“1 Husovianas M. Giesmė apie stumbro išvaizdą, žiaurumą ir medžioklę. Iš 
lotynų kalbos vertė Kazlauskas B. — Ten pat, p. 157—180. 

jorui sukūrė kitokio pobūdžio himną, kuriame klausia, kur esąs 
jo žirgas, ar jis kartais podagra nesusirgęs. Apskritai, didesnės 
vertės Roizijaus poezija neturi, ji įdomi tiktai kaip anų laikų kul- 
tūrinio gyvenimo dokumentas *. 

Iš lotynų kalba parašytų grožinės literatūros kūrinių, susijusių 
su Lietuva, paminėtina dar Adomo Šreterio poemėlė „Apie Nemu- 
ną, Lietuvos upę“ („De fluvio Memela Lithuaniae“), išleista 1553 m. 
Tai pirmoji poemėlė, skirta Nemunui. Šreteris buvo žinomas poe- 
tas laureatas. Poemėlėje jis apdainuoja didiką M. Tarlą, kuris, ka- 
raliaus pavedimu, išvalė iš Nemuno akmenis, o pirkliai iš tų ak- 
menų pastatė Tarlai paminklą **. 


PIRMIEJI RAŠTAI LIETUVIŲ KALBA 


Tikslios datos, kada buvo pradėta rašyti lietuviškai, nėra. Anks- 
čiau buvo skelbiama, kad lietuviškai pradėta rašyti labai seniai. 
S. Grunau kronikoje (XVI a.) minima Vaidevučio vėliava ir užra- 
šai ant jos. Buvo bandyta tuos užrašus išskaityti (K. Būga ir kt.j, 
bet vėliau paaiškėjo, kad jie paties Grunau sukurti. Taip pat buvo 
manoma, kad XIII amžiuje buvo išversta į lietuvių kalbą IV a. 
romėnų autoriaus Donato (Aelius Donatus) gramatika. Dar buvo 
surasta juosta su įrašu ,„Pas mamužę augau, vargo nežinojau |...Į", 
datuotu 1512 m., bet paaiškėjo, kad tai XIX a. dalykas. J. Basa- 
navičius rinko akmenis su ženklais, bet atrodo, kad jie su raštu 
nieko bendro neturi. T. Narbutas yra paskelbęs, kad 1533 m. Vil- 
niuje buvo išleista knyga „Sielos kelionė į aną pasaulį [...|“ ketu- 
riomis kalbomis (lenkų, lotynų, lietuvių ir vokiečių), bet tokia 
knyga galėjo būti išleista tiktai 1742 m. Lvove. 


Pirmoji spausdinta knyga lietuvių kalba pasirodė XVI a. vidu- 
ryjė“ Tačiau yra nemaža duomenų, rodančių, kad lietuviškų rank- 
raštinių tekstų būta daug anksčiau. Jų prireikė dar XIV a. pabai- 
goje — XV a. pradžioje, kai Lietuvoje buvo įvedama krikščionybė. 
Kadangi kitataučiai kunigai lietuviškai nemokėjo, tai lietu- 
vius poterių ir tikėjimo tiesų mokė patys kunigaikščiai Jogaila ir 
Vytautas. Apie tai kalba, pvz., įvykių amžininkas magistras 
M. Kozlovskis, istorikai J. Dlugošas, M. Strijkovskis. Jogaila su 
Vytautu galėjo ir išversti poterius į lietuvių kalbą, pasirūpinti, kad 
jie būtų užfiksuoti raštu. Tačiau atsimintina, kad dar anksčiau tai 
galėjo padaryti pranciškonai. 

Lietuviškų tikybinių tekstų turėjo dar labiau pagausėti XV am- 
žiuje ir ypač XVI a. pirmojoje pusėje, nes be jų praktiškai buvo 
neįmanoma skleisti krikščionybės. Tie rankraštiniai tekstai iš kar- 

2 Plačiau žr. Ročka M. Lietuviškoji Petro Roizijaus poezijos tematika ir jo 

kultūrinė veikla Lietuvoje. — „Literatūra“, t. VIII, 1965, p. 130—152. 


* Poemėlės vertimą į lietuvių kalbą (B. Kazlausko) žr. Adomas Šrėteris. 
Giesmė apie Lietuvos upę Nemuną. — „Mūsų gamta“, 1969, Nr. 10, p. 17. 

to neišnyko, ir pasirodžius pirmosioms spausdintoms knygoms, bet 
ilgainiui knygos juos išstūmė. Vienas kitas galėjo išlikti tik visai 
atsitiktinai, įrašytas, sakysim, į kokią knygą ar patekęs tarp sau- 
gomų dokumentų. 1962 m. vienas toks tekstas ir buvo aptiktas. 
Tai lietuviški poteriai, ranka įrašyti 1503 m. išleistos knygos 
„Traktatas kunigams“ („Tractatus sacerdotalis') paskutiniame pus- 
lapyje. 

Įvairiapusiškai patyrinėjus tą irašą, paaiškėjo, kad lietuviška- 
sis poterių tekstas įrašytas ne vėliau kaip XVI a. pradžioje, pir- 

Seniausio lietuviško rankraštinio teksto, įrašyto knygos „(Tractatus sacerdotalis“ 
(1503 m.) paskutiniame puslapyje, pradžia 


majame ketvirtyje, ir kad jis yra dar senesnio teksto, versto iš 
lenkų kalbos, nuorašas. Visa tai patvirtina tiek istorines žinias, 
tiek įvairius spėjimus bei prielaidas, kad ne tik XVI a. pirmojoje 
pusėje, bet jau ir XV amžiuje būta lietuviškų rankraštinių tiky- 
binių tekstų. Todėl ir raštijos lietuvių kalba pradžią dabar jau ga- 
lima pagrįstai nukelti į XV a. Rastasis rankraštinis poterių tekstas 
taip pat įrodo, kad pirmieji žinomi lietuvių rašytojai (A. Kulvietis, 
S. Rapolionis, M. Mažvydas, M. Daukša ir kt.) galėjo naudotis ir 
naudojosi ankstesniais lietuviškais rankraštiniais tekstais, o tuo 
pačiu rėmėsi ir šiokia tokia rašto tradicija **. 

Tačiau spausdintų raštų lietuvių kalba pasirodymas, pirmosios 
lietuviškos knygos išleidimas iš esmės yra susijęs su reformacijos 
judėjimu, Kuris prasidėjo XVI a. pirmojoje pusėje ir apėmė di- 
džiąją dalį Europos. F. Engelsas nurodo, kad reformacija buvo 
pirmas didelis buržuazijos mūšis su feodalizmu *?. Vokietija XVI a. 


94 Plačiau žr. Lebedys J. ir Palionis J. Seniausias lietuviškas rankraštinis 
tekstas. — Kn.: Lebedys J. Lituanistikos baruose, t. I. V., 1972, p. 21—54. 
“5 Žr. Engelsas F. Socializmo išsivystymas iš utopijos į mokslą. V., 1952, p. 17. 

pradžioje daug kuo skyrėsi nuo kitų Europos šalių: kraštas buvo 
susiskaldęs, popiežiaus išnaudojamas, luomų prieštaravimai labai 
aštrūs, pradėjo formuotis kapitalizmas. Kadangi imperatoriaus val- 
džia buvo silpna, šalyje šeimininkavo bažnyčia, kuri turėjo daug 
turtų. Bažnytiniais feodalais buvo nepatenkinti riteriai, pasaulie- 
tiniai kunigaikščiai. Riteriai savo ruožtu spaudė valstiečius, nuo- 
lat didino jiems lažą ir mokesčius. Miestiečiai buvo nepatenkinti 
dėl duoklių ir krašto susiskaldymo. Šis visuotinis nepasitenkinimas 
nukrypo prieš katalikų bažnyčią, ir socialinis (antifeodalinis) ju- 
dėjimas įgavo religinį apvalkalą. Kitaip ir būti negalėjo, nes feo- 
dalų ideologija buvo religinė. Judėjimas įtraukė visus luomus, 
nors jų siekimai buvo skirtingi: valstiečiai norėjo pigios bažny- 
čios, riteriai — dvasininkų turtų. Radikaliausius valstiečių sieki- 
mus išreiškė anabaptistai, iš kurių žymiausias buvo Tomas Miun- 
ceris. Reformacijos vadovu tapo Martynas Liuteris, kuris nepaten- 
kintiems žmonėms idavė ideologinį ginklą. Vienas pagrindinių jo 
skelbiamų principų buvo tas, kad žmogus gali būti išganytas tikė- 
jimu, o ne nuopelnais. Jis pasisakė prieš visą dvasininkijos apara- 
tą, stojo prieš indulgencijų pardavinėjimą, celibatą, šventųjų gar- 
binimą. Tuo pačiu jis sumažino dvasininkų, kaip tarpininkų tarp 
dievo ir žmonių, vaidmenį, taip pat visos bažnyčios ir popiežiaus 
reikšmę. Tikėjimo pagrindu jis ėmė bibliją, ir tai daug kam pati- 
ko. Tačiau pakeisti socialinės santvarkos M. Liuteris nenorėjo, ir 
kai kilo Valstiečių karas, jis smerkė valstiečius. T. Miunceris, ku- 
ris Valstiečių kare vadovavo kairiajam Vokietijos reformatų spar- 
nui, buvo nužudytas (1525 m.). O M. Liuterio ideologija iš esmės 
liko feodalinė ir buvo priimtina valdančiajai klasei. Vokietijoje 
įsigalėjęs liuteronizmas buvo nuosaiki kunigaikštiška religija. 
Kitos reformacijos srovės (pvz., kalvinizmas) buvo daug demokra- 
tiškesnės, ir jų ideologija padėjo susikurti respublikoms. Kataliky- 
bė buvo palankiausia absoliutizmui, todėl ji išsilaikė, pvz., Ispa- 
nijoje, Prancūzijoje. 

Kadangi tais laikais, kaip minėta, daug kas iš Lietuvos studi- 
javo Vakarų Europoje (taip pat Vokietijoje), reformatų idėjos ra- 
do atgarsį ir Lietuvoje. Liaudis joms buvo abejinga, nės krikščio- 
nybė joje nebuvo prigijusi. Reformacija čia buvo daugiausia su- 
interesuoti didikai — feodalai, kuriuos viliojo Katalikų bažnyčios 
turtai, jos valdomi dideli žemės plotai, surenkami mokesčiai. Re- 
fTormacijai iš dalies pritarė ir miestiečiai, kovoję prieš feodaline 
santvarką. Tačiau apskritai XVI a. pirmojoje pusėje reformacija 
Lietuvoje didesnės atramos neturėjo. Karalius palaikė katalikybę, 
ir reformatai buvo priversti trauktis į Prūsiją. Lietuvos Didžiojoje 
Kunigaikštystėje reformacija didžiausią mastą įgavo XVI a. gale, 
o Prūsijoje — XVI a. pradžioje. 

Prūsijoje, kuri tuo metu priklausė Lenkijai (nuo 1466 m. Kry- 
žiuočių ordinas buvo Lenkijos vasalas), viešpataujančią padėtį už- 
ėmė ordino nariai — dvasininkai. Ordino magistras Albrechtas 
Bradenburgietis buvo Lietuvos“ didžiojo kunigaikščio Kazimiero 

dukters sūnus. Kilus reformacijos judėjimui Vokietijoje, jis ir Or- 
dino nariai nusprendė priimti reformaciją ir pasidaryti pasaulie- 
čiais. Tuo tarpu liaudis — valstiečiai ir miestiečiai, taip pat kai 
kurie dvasininkai buvo ordinu nepatenkinti, norėjo nusikratyti 
teodalų jungo. Tais pačiais 1525 m., kada buvo formaliai sekulia- 
rizuotas ordinas, kaip ir visoje Vokietijoje, sukilo valstiečiai ir 
Prūsijoje, ir keli tūkstančiai vyrų patraukė link Karaliaučiaus. 
Tačiau ten susvyravo miestiečiai, ir sukilimas buvo paties Al- 
brechto numalšintas, jo vadai nužudyti. Ordino supasaulietinimas 
valstiečių padėties nepakeitė, santvarka liko ta pati. Tačiau Al- 
brechtas, tapęs pasaulietiniu valdovu-kunigaikščiu, norėjo sutvir- 
tinti savo padėtį. Tai juo labiau buvo būtina, nes popiežius jį pra- 
keikė, o Vokietijos imperatorius pareiškė atimsiąs iš jo teisę 
valdyti Prūsiją. Todėl jis, už savo. krašto ribų netekęs paramos ir 
nustojęs teisių, buvo gyvai suinteresuotas įtvirtinti reformaciją 
Prūsijoje ir Lietuvoje. Tam-jis-ėmėsi įvairių..priemonių. Viena iš 
jų buvo švietimo reforma. Iki tol Karaliaučiuje buvo 2 mokyklos, 
artimos gimnazijoms, vadinamosios ludus litterarum. Albrechtas 
nutarė įkurti aukštąją mokyklą. 1542 m. jis įsteigė partikuliarą 
(studium particularum), vadinamą dar pedagogiumu. Tai nebuvo 
pilnas universitetas, o tik jo dalis. Tačiau ateityje partikuliaras 
turėjo virsti universitetu. Jo svarbiausia užduotis buvo ruošti dva- 
sininkus reformatus, kurie mokėtų vietinę kalbą. Kryžiuočiai vie- 
tinių kalbų nepripažino ir net tarnams draudė kalbėti prūsiškai, 
o Albrechtas suteikė teises gimtajai kalbai. Anksčiau studijos bu- 
vo feodalų privilegija, o Albrechtas įsteigė stipendijas, priimdavo 
į partikuliarą ir miestiečių bei valstiečių vaikus. Jis suteikė pri- 
vilegiją ir prūsams, kuriuos anksčiau ordinas diskriminavo. Jų 
vaikai irgi galėjo studijuoti ir, tapę pamokslininkais, pasidaryti 
laisvais žmonėmis. Studijuoti į Karaliaučių buvo kviečiami žmo- 
nės iš Lietuvos ir Lenkijos: Pirmieji dėstytojai — A. Kulvietis ir 
5. Rapolionis — buvo lietuviai. Po dvėjų metų, 1544 m., Karaliau- 
čiuje buvo įsteigtas universitetas. Faktiškai juo virto minėtasis 
partikuliaras, Jame taip pat buvo palankios sąlygos ne tik vokie- 
čiams, bet ir kitų tautų atstovams. Albrechtas prašydavo feodalų, 
kad jie siųstų į Karaliaučių asmenis, tinkamus studijuoti. Univer- 
siteto profesoriai buvo žymūs žmonės. Jame buvo 24 stipendijos, 
iš kurių 7 skirtos lenkams ir 7 — lietuviams. 

Kita Albrechto priemonė įsitvirtinti buvo spausdinto žodžio 
panaudojimas. Albrechtas rūpinosi leisti reformatų knygas viso- 
mis kaimynų kalbomis — ne tik vokiečių ir lotynų, bet ir lenkų, 
lietuvių, prūšų; latvių; estų: “Todėl -Karaliaučius XVI a. viduryje 
pasidarė stambus knygų spausdinimo centras. Pvz., 1545—1552 m. 
Karaliaučiuje lenkiškų knygų išeidavo daugiau, negu pačioje 
Lenkijoje. Kadangi XVI a. pirmojoje pusėje reformacijos judėji- 
mas Lietuvoje dar buvo neįsigalėjęs, tebeviešpatavo dvasininkai 
katalikai ir švietimas neturėjo palankios dirvos, tai Albrechtas 

stengėsi patraukti čia į savo pusę kuo daugiau inteligentų, aprū- 
pindavo juos darbu ir pan. 

Visa tai sudarė sąlygas pirmajai lietuviškai knygai pasirodyti. 
Ji buvo išspausdinta 1547 m., bet buvo ruošiama ilgesnį laiką, ir 
tik atsitiktinumas kaltas, kad ji nepasirodė anksčiau. Kita vertus, 
jei ne reformacija, kažin kada ji būtų išėjusi. Pirmieji žinomi 
lietuvių raštijos darbuotojai yra A. Kulvietis, S. Rapolionis ir 
J. Zablockis. 


ABRAOMAS KULVIETIS 


Abraomas Kulvietis (lot. Abraham Culvensis)?“ buvo kilęs iš 
bajorų giminės, iš Kulvos (netoli Kauno), kur tėvai turėjo dva- 
relį. Kiti dvareliai dar jiems priklausė prie Kernavės ir Ariogalos. 
Abraomas gimė apie 1510 m., turėjo brolį Adomą. Mokėsi Kro- 
kuvoje, paskui iškeliavo į Vakarus. Studijavo Liuveno universite- 
te, daugiausia domėjosi senovės kalbomis (lotynų, graikų, hebra- 
jų). Po to grįžo į Lietuvą, pagarsėjo mokytumu. Įsigijęs Vilniaus 
vaivados ir Lietuvos kanclerio Albrechto Goštauto palankumą, 
gavo leidimą vykti į Maliją. Su A. Goštauto laišku pakeliui užsu- 
ko į Karaliaučių pas kunigaikštį Albrechtą, o šis įkalbėjo Kulvietį 
sustoti Vitenberge, kur tuo metu dėstė M. Liuteris ir F. Melanchto- 
nas. Pastarasis jam turėjo daugiausia įtakos. Jo vadovaujamas, 
Kulvietis studijavo Aristotelį. Kadangi lietuviams buvo uždrausta 
studijuoti „eretikų“ miestuose, Kulvietis įsimatrikuliavo Leipcige, 
bet studijas tęsė Vitenberge. Leipcige jis susipažino su lenkų re- 
formatų veikėju Janu Sekliucjanu. Po to jis studijavo Italijoje, 
Sjenos universitete, kur gavo teisių daktaro laipsnį. Iš Italijos vėl 
grįžo į Vitenbergą, čia sužinojo, kad jo tėvai uždaryti į kalėjimą 
už tai, jog jų sūnus studijuoja nekatalikiškame mieste. Tuomet 
Kulvietis parvyko į Lietuvą, ir jo tėvai buvo išvaduoti. Jis pats pri- 
sistatė karalienei Bonai ir nusipelnė jos palankumą. Karalienės 
globojamas, Kulvietis 1539 m. įsteigė Vilniuje aukštesniąją mo- 
kyklą, kurioje mokėsi apie 60 jaunuolių. Mokykloje drauge su 
Kulviečiu dirbo magistras Jurgis Zablockis (Užubališkis), kilęs 
būt, ir Stanislovas Rapolionis*“'. Joje ne tik buvo mokoma įprastų 
dalykų, antikinių kalbų, bet ir skelbiamos reformacijos idėjos. 
Skleisdamas Vilniuje reformatų pažiūras, Kulvietis užsitraukė ka- 
talikų nemalonę. 1542 m. karalienė Bona iškeliavo į Italiją, ir tuo 
pasinaudojo Kulviečio priešai. Vyskupas išgavo iš karaliaus edik- 
tą patraukti Kulvietį vyskupo teisman. Tačiau Kulvietis į teismą 
nestojo ir, magistro J. Zablockio lydimas, pabėgo į Prūsiją, išsi- 


3 Dėl A. Kulviečio pavardės ir kilmės žr. Jablonskis K. Apie Abromo Kul- 
viečio kilimą. Šiek tiek nauja dėl Abromo Kulviečio kilimo. — Kn.: Jablons- 
kis K. Lietuvių kultūra ir jos veikėjai, p. 56—65, 65—69. 

37 Žr. Jablonskis K. Duomenys M. Mažvydo biografijai. — Ten pat, p. 52. 

veždamas savo turtingą biblioteką. Čia 1542 m. buvo Albrechto su 
džiaugsmu priimtas, paskirtas Karaliaučiaus partikuliaro vadovu 
(vicerektoriumi; rektoriaus tuo metu nebuvo) ir kunigaikščio pa- 
tarėju. Sužinojęs apie sūnaus persekiojimą, Kulviečio tėvas iš 
sielvarto mirė. Motina vėl buvo įmesta į kalėjimą, tačiau Kul- 
viečio globėjai prižadėjo ją išvaduoti. 1544 m. partikuliarą paver- 
tus universitetu, Kulvietis buvo pirmasis jo graikų kalbos proite- 
sorius. Jis čia dėstė taip pat hebrajų kalbą, aiškino psalmes. Labai 
norėjo dirbti pačioje Lietuvoje, darė žygių, kad būtų leista grįžti 
į Vilnių. Tokia galimybė pasitaikė, kai 1544 m. Lietuvos Didžiosios 
Kunigaikštystės sostą perėmė Žygimantas Augustas. Šis valdovas, 
auklėtas kalvinistų, buvo tolerantas, tuo metu palankus reforma- 
tams. Todėl 1545 m. pradžioje Kulvietis atvyko į Vilnių ir su di- 
džiu užsidegimu bei uolumu pradėjo skelbti reformaciją. Tačiau 
po kelių mėnesių, pasijutęs nesveikas, jis išvyko į tėviškę — Kul- 
vą. Ten 1545 m. birželio 6 d. mirė ant motinos rankų, nesulaukęs 
nė 40 m. amžiaus. Kulvoje ir palaidotas. Motina buvo paskleidusi 
versiją, kad sūnų nunuodijo priešai, bet atrodo, jog tai netiesa. 
Kulvietis sirgo džiova, o tų laikų gydymas mirtį galėjo pagreitin- 
ti. Mirdamas Kulvietis prašęs draugus giedoti psalmes, jo paties 
išverstas į lietuvių kalbą. 

Kulvietis buvo vienas įžymiųjų to meto vyrų. Turėjo ryšius 
su garsiais pasaulio mokslininkais. Yra išlikęs jo bibliotekos są- 
rašas“s, kuris duoda pakankamai aiškų supratimą apie jo išsilavi- 
nimą. Bibliotekoje buvo apie 80 knygų, iš kurių 8 — F. Melanchto- 
no, o M. Liuterio — nė vienos. Be antikinės grožinės literatūros 
klasikų — Homero, Heziodo, Ezopo, Sofoklio, Euripido, Vergili- 
jaus ir kitų leidinių, joje buvo Platono, Aristotelio, Ptolomėjaus, 
Plutarcho, Cicerono veikalų, „Civilinės teisės“ 4 tomai, nemaža 
kalbos mokslo, taip pat religinio turinio protestantiškų knygų. Tai 
rodo, kad Kulvietis buvo didžiausias ano meto eruditas lietuvis. 
Iš įvairių dokumentų, laiškų taip pat ryškėja jo karšta tėvynės 
meilė. Reikšmingiausias dalykas, padedantis suprasti Kulvietį, yra 
jo „Tikėjimo išpažinimas“ (,,„Confessio fidei"), išspausdintas Kara- 
liaučiuje 1543 m. ir skirtas karalienei Bonai. Jame Kulvietis rašo, 
jog jam skaudu, kad išsimokslinę lietuviai dėl savo pažiūrų per- 
sekiojami ir turi dirbti svetimose šalyse, prašo karalienę sudaryti 
sąlygas darbuotis savame krašte. Gimtojo krašto meilę Kulvietis 
parodydavo ir tuo, kad šelpdavo ir užtardavo svetur studijuojan- 
čius lietuvius. Jis labai mylėjo tėvus, ypač motiną, buvo taurus 
žmogus. Jo užsimojimai buvo dideli. Jis norėjo daug ką versti 
į lietuvių kalbą, buvo išvertęs psalmių, bet iš jo lietuviškų raštų 


* Lietuvių literatūros istorijos chrestomatija. Feodalizmo epocha. Redagavo 
Korsūkas K. ir Lebedys J. V., 1957, p. 479—480. Plačiau žr. Ročka M. A. Kul- 
viečio bibliotekos autoriai ir knygos. — „Knygotyra“, t. 1(8), 1970, p. 115— 
128; Ročka M. A. Kulviečio bibliotekos pobūdis. — „Knygotyra“, t. 2(9), 
1972, p. 149— 158. | 

maža teišliko, jis pats nieko neišspausdino. M. Mažvydo giesmyne 
išspausdinta vienintelė neabejotinai Kulviečio versta giesmė „„Pa- 
garbints būki ir pačestavotas'“. 


STANISLOVAS RAPOLIONIS 


Stanislovas Rapolionis lotyniškai pasirašinėjo Sianislaus Rapa- 
gelanus arba Stanislaus Lituanus, lenkiškai buvo rašomas Rapaiio- 
witz, rusiškai Pabano8uu. Jo pavardė sudaryta iš tėvavardžio, 
pridėjus priesagą -onis. Kilęs iš bajorų, nuo Eišiškių“?, gimęs apie 
1485 m. Atrodo, kad jis buvo A. Kulviečio giminaitis. Studijavo 
Krokuvoje, kur gavo teologijos bakalauro laipsnį. Buvo įstojęs į 
pranciškonų ordiną, bet vėliau perėjo į reformatų pusę, tapo pro- 
testantu. Albrechto padedamas, jo lėšomis, iki 1544 m. tęsė studijas 
Vitenberge, kur susidraugavo su F. Melanchtonu ir iš M. Liuterio, 
universiteto dekano, gavo teologijos daktaro laipsnį. Po to pa- 
skirtas į Karaliaučių. Buvo pirmasis teologijos profesorius ką tik 
įsteigtame Karaliaučiaus universitete („pirmoji teologijos žvaigž- 
dė“). Vedė Albrechto asmeninio gydytojo dukterį, o vestuves jam 
iškėlė pats kunigaikštis savo lėšomis. Rapolionis, kaip ir A. Kul- 
vietis, globojo lietuvius. Buvo labai išsimokslinęs, iškalbus, įtakin- 
gas. Jis gerai mokėjo senąją hebrajų kalbą, taip pat graikų, lo- 
tynų, lenkų kalbas. Net kunigaikštis Albrechtas ateidavo pasi- 
klausyti jo paskaitų. Labai kėlė Rapolionį 17 kiti jo amžininkai. 
Deja, ir tas žymus profesorius, tik pradėjęs darbą, mirė 1545 m. 
gegužės 13 d. Jo mirtis visus labai sukrėtė. Jis buvo palaidotas 
Karaliaučiaus katedroje, šalia kunigaikščio būsimo kapo. Antka- 
pyje buvo parašyta: Cia guli didis vyras, lietuvių tautos garbė. 

Rapolionis maža ką teparašė. Karaliaučiuje 1545 m. jis išspaus- 
dino „„Disputą apie bažnyčią“ (,„Disputatio de ecclesia'), kur smar- 
kiai puolami katalikų dvasininkai. Galvojo išversti į lietuvių kal- 
bą bibliją. Vertė giesmes, kurių išliko trys: ,,„Bernelis gimė mums“, 
„Kristau, diena esi ir šviesybė“ ir „Dievo tėvo išmintis“. Dvi pir- 
mosios išspausdintos M. Mažvydo katekizme, o paskutinioji — 
M. Mažvydo giesmyne. 

Be A. Kulviečio ir S. Rapolionio, dar vienas lietuvių raštijos 
pradininkas buvo Jurgis Zablockis, lotyniškai rašomas Zablotius, 
Zablocius. Zablockis buvo artimas anų abiejų, ypač A. Kulviečio, 
draugas, taip pat bajoras. Istorikas K. Jablonskis nustatė“, kad 
Zablockis kilęs iš dabartinės Zabolotės (Baltarusijos TSR), kuri 


)„-v 


1510 m. Studijavo Krokuvos, Vitenbergo ir kituose universite- 


39 Žr. Jablonskis K. Apie Stanislovo Svetkaus Rapolionio kilimą. — Kn.; Jab- 
lonskis K. Lietuvių kultūra ir jos veikėjai, p. 54—55. 

*0 Plačiau apie tai žr. Lebedys J. Jurgio Zablockio kilmė (iš akademiko 
K. Jablonskio palikimo). — Kn.: Lebedys J. Lituanistikos baruose, t. I, 
p. 66—77. 

tuose, turėjo magistro laipsnį. 1539 m. drauge su A. Kulviečiu 
(gal būt, dar su S. Rapolioniu ir M. Mažvydu) dirbo Vilniaus aukš- 
tesniojoje mokykloje. Po to su juo išvyko į Karaliaučių ir didžiąją 
gyvenimo dalį buvo namų mokytojas. Zablockis — ne tik raštų 
lietuvių kalba pirmtakas, bet ir grandis, protestantiškus raštus su- 
siejusi su katalikiškais. Be kitų, jis auklėjo ir Merkelį Giedraitį, 
būsimą Žemaičių vyskupą, vieną iš katalikiškosios raštijos orga- 
nizatorių, globojo ir mokė jį Tiubingeno universitete. Tiubingene 
Zablockis ir mirė 1563 m. Iš jo vertimų į lietuvių kalbą yra išli- 
kusi „Litanija, naujai suguldyta“, išspausdinta M. Mažvydo kate- 
kizme. 

"A. Kulvietis, S. Rapolionis ir iš dalies J. Zablockis savo veikla 
sudarė palankias sąlygas pirmajai lietuviškai knygai pasirodyti. 


MARTYNAS MAŽVYDAS 


Martynas Mažvydas yra stambiausias XVI a. vidurio lietuvių 
rašytojas. Jo paruošti leidiniai ėjo nuo 1547 iki 1589 m. — taigi 
dar dvidešimt šešerius metus po jo mirties. Jau vien tai išskiria jį iš 
kitų to meto raštijos darbuotojų. 

Mažvydas save vadino Martynas Mažvydas Vaitkūnas (taigi 
Vaitkaus sūnus), o lotyniškai — Martinus Albertides Mosvydius. 
Jo gimimo data nėra žinoma. Spėjimas, kad gimė 1520 m., nėra 
pakankamai pagrįstas. Dėl Mažvydo kilmės taip pat nėra vienin- 
gos nuomonės. A. Šleicheris ir P. Pakarklis įrodinėjo, kad Maž- 
vydas kilęs iš Prūsijos lietuvių, tačiau tai nepagrįsta. Ch. Stangas 
mano Mažvydą kilus iš šiaurės vakarų Žemaičių. K. Jablonskio 
nuomone*!, Mažvydas irgi kilęs iš Žemaičių. Jis buvęs ne bajoras, 
o miestietis. Prieš pakliūdamas į Karaliaučių, jau turėjęs būti iš- 
simokslinęs. Drauge su A. Kulviečiu ir J. Zablockiu jis dirbęs 
mokytoju pirmoje aukštesniojoje mokykloje Vilniuje. 

Tikslių žinių apie Mažvydą turime nuo 1546 m. Tais metais 
jį pakvietė į Karaliaučių kunigaikštis Albrechtas. Maloniai reika- 
laujame. .., — tokia laiško pradžia rodytų, kad Mažvydas jau bu- 
vo pažįstamas su Albrechtu ir anksčiau. Nors kvietimo tikslas laiš- 
ke nenurodytas, bet atrodo, kad Mažvydas buvo kviečiamas stu- 
dijuoti. Tais pačiais metais jis nuvyko į Karaliaučių ir buvo 
imatrikuliuotas už 1 grašį. Vadinasi, buvo neturtingas, nes kiti 
mokėdavo 10 grašių. Universitete gavo stipendiją. 1548 m., po 
trijų semestrų, drauge su kitais aštuoniais absolventais jau gavo 
bakalauro laipsnį. Tai buvo pirmoji Karaliaučiaus universiteto 
promocija (mokslinių laipsnių teikimas). Kadangi universitetui 
baigti Mažvydui užteko trijų semestrų, jis, matyt, iš tikrųjų buvo 
anksčiau kur nors studijavęs. 


*! Jablonskis K. Mažvydo gyvenimas ir aplinka. —- Kn.: Jablonskis K. Lietuvių 
kultūra ir jos veikėjai, p. 34, 46—48. 

Baigęs universitetą, Mažvydas rūpinosi darbu. Viena iš tokių 
vietų, kur galėjo dirbti, buvo Labguva, tačiau Mažvydas visiškai 
nemokėjo vokiškai, todėl prašė paskirti į Ragainę, kurios klebo- 
nas buvo miręs. 1549 m. jis atvyko į Ragainę ir ten pragyveno 
visą savo amžių. Pagal paprotį jis turėjo vesti mirusio klebono 
našlę, kuri buvo likusi su devyniais vaikais. Tačiau netrukus naš- 
lė ir trys jos vaikai mirė maru, ir Mažvydas vedė jos vyresniąją 
dukterį, kartu šelpė likusius žmonos brolius ir seseris. Algos jam 
neužtekdavo, turėjo verstis žemės darbu. Po kelerių metų jis bu- 
vo paaukštintas — paskirtas Ragainės apskrities archidiakonu (ar- 
chipresbiteriu). Be to, buvo vertėjas prie apskrities viršininko. 
Jam tekdavo versti įvairius dokumentus, vadinasi, turėjo mokėti 
rusų ir lenkų rašto kalbas. Atrodo, kad ten pramoko ir vokiškai. 
Mažvydas buvo silpnos sveikatos, neturėjo vaikų, ūkininkauti 
jam nesisekė. Jį traukė aukštesni, kultūriniai interesai, lietuviškos 
knygos reikalai. Juos tvarkydamas, jis parodė daug veiklumo, at- 
kaklumo, sugebėjimo organizuoti. Mirė Mažvydas 1563 m. ge- 
gužės 21 d. 

Mažvydo gyvenimą ir asmenį geriausiai padeda pažinti 13 iš- 
likusių lotynų kalba rašytų jo laiškų, šiuo metu saugomų Getin- 
gene. Juos paskelbė M. Ročka su vertimu į lietuvių kalbą mokslo 
darbų leidinyje „Literatūra“ (9 tome, 1966 m.). Po to jie buvo 
perspausdinti paskutiniame pirmosios lietuviškos knygos leidime 
(1974 m.). Laiškai rašyti 1548—1561 m., pirmasis — Karaliaučiaus 
universiteto rektoriui, o visi kiti — Prūsijos kunigaikščiui Albrech- 
tui. Juose daugiausia kalbama apie buitinius ir ūkinius reikalus, 
taip pat religinę liaudies būklę, bet kartu ryškėja ir kai kurie Maž- 
vydo asmens bruožai, jo darbo sąlygos, aplinka. Mažvydas rašo 
Albrechtui, kad, atvykęs į Ragainę, jis rades daug užkietėjusių po- 
piežininkų (katalikų), kurie neina į bažnyčią. Be to, jie mėgstą 
vykti į atlaidus Švėkšnon, Jurbarkan, nes jiems patinkančios po- 
piežininkų apeigos. Kartais jie kreipdavęsi į vietinę bažnyčią dėl 
krikšto, sutuoktuvių, bet nemokėdavę net poterių. Mažvydas ban- 
do juos paveikti geruoju, bet liaudis neklauso jo nurodymų, dargi 
juokiasi iš tų, kurie klauso. Mažvydas kovoja, bet jis negali su- 
rasti poveikio priemonių, jaučiasi bejėgis, vadina lietuvius kieta- 
sprandžiais, barbarais. Jis kreipiasi į kunigaikštį, kad tas imtųsi 
žygių: uždraustų vykti svetur į atlaidus, krikštyti kitur kūdikius 
ir t. t. Atrodo, kad į jo pasiūlymus buvo atsižvelgta, atitinkami 
įsakymai išleisti, bet liaudis laikėsi savo. Valstiečiai rašė kuni- 
gaikščiui, prašydami, kad bažnyčią būtų reikalaujama lankyti 
pagal žemės kiekį: kas daugiau turi, tas dažniau privalo eiti. Taigi 
į tikybą jie žiūrėjo kaip į feodalinę prievolę*?. 


4 Plačiau apie tai žr. Lebedys J. M. Mažvydo laiškai. — Kn.: Lebedys J. Li- 
tuanistikos baruose, t. I, p. 59—65. Apie Mažvydo asmenybę ir gyvenimą 
žr. dar Korsakas K. Martynas Mažvydas. — Kn.: Mažvydas M. Pirmoji lie- 
tuviška knyga. V., 1974, p. 7—45. 

Pirmoji lietuviška knyga išėjo 1547 m. su maždaug 
taip skambančia antrašte (tiktai senovine rašyba): ,,Katekizmusa 
prasti žadei, makslas skaityma rašta ir giesmes del krikščianystes 
bei del bernelių jaunų naujai suguldytas. Karaliaučiuj, 8 dieną 
mėneses sausia metų užgimima dieva 1547. Soli Deo gloria (Vie- 
ninteliam dievui garbė)“. Pabaigoje pažymėta: „Išbruktas Kara- 
liaučiuj per Janą Veinreichą““*. Pačioje knygoje autoriaus pavar- 
dės nėra. Seniau jos autorys- 
tei nustatyti daugiausia buvo 
remiamasi Mažvydo pusbro- 
liu B. Vilentu, kuris evange- 
lijų leidimo pratarmėje nuro- 
dė, jog pirmąją lietuvišką 
knygą išleidęs Mažvydas. Ta- 
čiau pasirodo, kad Mažvydas 
savo vardą ir pavardę (Mar- 
tinus Masvidius) įrašė akros- 
tichu eiliuotoje lietuviškoje 
knygos pratarmėje (nuo 3 iki 
19 eilutės). Tą akrostichą at- 
sitiktinai surado lenkų kalbi- 
ninkas J. Safarevičius 1938 m., 
ir nuo to laiko Mažvydo au- 
torystė tapo neabejotina. 

Nors pirmoji lietuviška 
knyga dėl minėtų priežasčių 
išėjo Prūsijoje, bet jos inicia- 
toriai neabejotinai buvo lie- 
tuviai, kilę iš Lietuvos Didžio- 
- sios Kunigaikštystės. Refor- 
M. Mažvydo katekizmo (1547 m.) antraš-- Macijos veikiami, jie norėjo 

tinis puslapis r“ tą religiją skleisti gimtaja 
kalba, bet Lietuvos Didžiojoje 
Kunigaikštystėje to negalėjo padaryti. Tiktai jų norai ir Albrechto 
lėšos įgalino pasiekti tikslą. Mažvydas, rūpindamasis lietuviškos 
knygos išleidimu, jau rado gerą dirvą, atliktų darbų (A. Kulvie- 
čio, S. Rapolionio ir kitų). Knygos pasirodymu buvo suinteresuo- 
ti ne tik reformatai lietuviai, bet ir platesnės sferos. Be hercogo 
Albrechto palankumo ir paramos, apie tai kalba dar tas faktas, 
kad katekizmui lotynišką pratarmę parašė pats Karaliaučiaus 
universiteto rektorius — E. Staiilas. 
Pirmoji lietuviška knyga turėjo būti universali — atstoti bent 
keletą knygų. Todėl ji buvo rengiama labai rūpestingai. Tai rodo 





* Žr. Mažvydas M. Pirmoji lietuviška knyga. V., 1974. Tai naujausias šios 
knygos leidimas, kuriame šalia originalo fotokopijos duodamas ir translite- 
ruotas dabartiniais rašmenimis tekstas. Čia, kaip minėta, paskelbti ir Maž- 
vydo laiškai. 

panaudoti šaltiniai, kuriuos nustatė tyrinėtojai, ypač norvegas 
Ch. Stangas savo veikale apie Mažvydo katekizmo kalbą“*, išleis- 
tame Osle 1929 m. | 

Pirmojoje lietuviškoje knygoje daugiausia panaudota lenkiš- 
kų šaltinių: 1) J. Sekliucjano mažasis katekizmas, išleistas 1545 m.; 
2) J. Sekliucjano didysis katekizmas, išleistas 1547 m.; 3) J. 5ek- 
liucjano giesmynas, išleistas 1547 m.; 4) J. Maleckio katekizmas, 
išleistas 1546 m.; 5) J. Maleckio parašyta J. Sekliucjano katekiz- 
mo kritika, išspausdinta 1545 m. 

Kitos katekizmo dalys verstos iš lotynų kalbos: „„Urėdai“ — iš 
J. Vilicho katekizmo (1542 m.), abėcėlei pavyzdys buvo G. Sauro- 
mano katekizmas (1529, 1530 m.). Panaudotas ir vokiškas M. Liu- 
terio mažasis katekizmas (1529 m.). 

Iš neverstinių tekstų pažymėtini: 1) lotyniška knygos dedika- 
cija (paskyrimas Lietuvos Didžiajai Kunigaikštystei); 2) lotyniš- 
ka prakalba, parašyta universiteto rektoriaus F. Stafilo; 3) eiliuo- 
ta lietuviška pratarmė ,„Knygelės pačios bylo [...|'. 

Tais laikais knygos buvo leidžiamos mažais tiražais. Prūsų kal- 
ba pirmoji knyga buvo išspausdinta 1545 m., ir jos pirmoji laida 
turėjo 197 e9z., o antroji — 192 egz. Todėl manoma, kad ir Maž- 
vydo knygos tiražas nebuvęs didesnis už 200—300 egz. Iki šių 
dienų teišliko du jos egzemplioriai: vienas Vilniaus universiteto 
bibliotekoje, o kitas — Lenkijoje, Torunės universiteto bibliote- 
koje*?. 

Pirmoji lietuviška knyga susideda iš lotyniškos dedikacijos, 
lotyniškos prakalbos (skirtos dvasininkams, parašytos universite- 
to rektoriaus), lietuviškos eiliuotos originalios prakalbos, lietuviš- 
ko elementoriaus, paties katekizmo ir 11 giesmių giesmynėlio. 
Ji buvo skiriama pastoriams, jos prakalboje kreipiamasi daugiau- 
sia į bažnytininkus ir feodalus. Joje pabrėžiamas pagrindinis tiek 
katalikų, tiek protestantų teiginys, jog kiekviena valdžia yra iš 
dievo, skelbiamas nuolankumas ponams ir pan. Ta prasme ji iš- 
reiškia ir palaiko viešpataujančią ideologiją. Tačiau kartu joje 
yra nemažai demokratinių tendencijų. Faktiškai ji buvo skirta 
ne tik dvasininkams ir feodalams, bet ir valstiečiams, liaudžiai. 
Ja buvo norima liaudį šviesti. Lotyniškoje prakalboje priekaiš- 
taujama katalikų dvasininkams, kad jie neduoda liaudžiai į ran- 
kas biblijos. Lietuviškoje eiliuotoje pratarmėje pabrėžiamas 
noras, kad knyga pasiektų kiekvieną žmogų. Knygoje idėtas ele- 
mentorius, paremtas silabiniu mokymo skaityti metodu, taip pat 
pirmiausia buvo reikalingas valstiečiams, neturtingiems miestelė- 
nams. Mintis, kad visi religiniai raštai turi būti prieinami liaudžiai, 
ano meto sąlygomis buvo pažangi, nes liaudies švietimas tuomet 

4 Stang Ch. Die Sprache des litauischen Katechismus von Mažvydas. Os- 

lo, 1929. 


15 Lebedys J. Du unikumai. — Kn.: Lebedys J. Lituanistikos baruose, t. I, 
p. 55—58, 392. 

ir tegalėjo būti religinis. Tokiomis demokratinėmis švietėjiškomis 
tendencijomis pirmoji lietuviška knyga išsiskiria iš daugelio re- 
liginių raštų. Teigiamas dalykas yra ir tai, kad knygoje atsispindi 
sunki socialinė ir kultūrinė liaudies būklė. Lotyniškoje prakalboje 
sakoma, kad liaudis tamsi ir storžieviška, panašiai kalbama apie 
ją ir lietuviškoje pratarmėje, tačiau į liaudies tamsumą žiūrima 
kaip į nenormalų reiškinį. Pratarmėse atsispindi taip pat senojo 
gyvenimo, pagonybės liekanos. Raginama atsisakyti kaukų, lauk- 
sargų, žemėpačių, įvairių būrimų. Ta prasme knyga turi didelę 
pažintinę vertę. Pagaliau jos skyriuje apie urėdus (pareigas, tar- 
nybas) randame ir dvasininkijos kritikos pradmenų. Čia, vertimuo- 
se iš Naujojo testamento (apaštalo Povilo laiškų), nurodoma, koks 
turi būti įvairias pareigas užimantis žmogus. Labai reikšmingos ir 
pelningos tuo metu buvo vyskupų vietos. Vyskupai dalyvaudavo 
Ponų taryboje, jais būdavo skiriami žmonės, nelinkę į dvasininkų 
luomą. Yra nemaža amžininkų liudijimų, jog daugumas dvasinin- 
kų tais laikais buvo amoralūs, gyveno palaidą gyvenimą. Todėl 
Mažvydas neatsitiktinai išvertė iš Naujojo testamento tą vieta, 
kur reikalaujama, kad vyskupas būtų skaistus ir doras, vienos 
moters vyras, nepasileidęs, blaivus bei negirtuoklis, negobšus, ne- 
tingus, ramus, draugiškas, teisus, sugebantis mokyti kitus, gerai 
tvarkantis savo ūkį ir t. t. 

Tačiau mums pirmoji lietuviška knyga svarbiausia literatūriniu 
atžvilgiu. Mažvydas yra pirmasis lietuvių literatūrinės kalbos kū- 
rėjas. Iki tol lietuvių kalba buvo vartojama daugiausia tik kas- 
dieniniams reikalams. Mažvydui teko kurti abstraktinę, sąvokinę 
kalbą, imant žodžius iš konkrečios buities ir suteikant jiems, gal 
būt, naują reikšmę. Ne visada jam pavyko nugalėti sunkumus, 
nes vertimo principas buvo pažodinis. Vertimo kalboje dažnai 
jaučiama lotynų ir lenkų kalbos įtaka. Joje yra aiškių lotynizmų, 
O ypač polonizmų. Mažvydas vartoja nebūdingą lietuvių kalbai 
daiktavardinį nusakymo būdą (pvz., Neliudyki prieš artimą ta- 
vo neleisaus liudijimo). Pažyminį, kaip ir lenkų kalboje, jis daž- 
nai nukelia po pažymimojo žodžio (pvz., vardas tavo). Netaisyklin- 
gai vartoja prielinksnius, kurių kartais visai nereikia (pvz., ant 
atleidimo griekų). Tokia sintaksė, Mažvydo pavyzdžiu, įsigalėjo 
ir ilgai laikėsi ir kitose lietuviškose knygose. Mažvydui, gal būt, 
trūko gilesnio kalbos pažinimo. Jis ne visai suvokė pagrindinius 
dalykus ir negera linkme nukreipė tolesnį lietuvių literatūrinės 
kalbos vystymąsi. J. Bretkūnas, M. Daukša tuo atžvilgiu jį žymiai 
pralenkė. Tačiau Mažvydo kaltinti irgi negalima. Jis buvo pirmas, 
beveik niekuo negalėjo pasiremti, neturėjo iš ko pasimokyti. Be 
to, Mažvydas nebuvo visiškai aklas vertėjas, leisdavo sau šiek 
tiek nukrypti nuo originalo, praplėsdavo, sustiprindavo, konkreti- 
zuodavo tekstą (pvz., vietoj velnio išversta piktojo velnio ir 
pan.). Mažvydas taip pat pirmasis pavartojo daug naujų, ypač 
abstraktinių, žodžių, kurie prigijo lietuvių literatūrinėje kalboje 
(pvz., įsakymas, liudininkas, būdas, buitis, draugystė, dvasia, mo- 

kytojas, mokslas). Nors daugiausia jis sekė lenkiška sintakse, bet 
kai kur pateikė ir gražių lietuviškų sakinių (pvz., Tau duosiu rak- 
tus dangaus karalystės)'?. Knygos lietuviška pratarme ir giesmy- 
nėliu Mažvydas padėjo pagrindus ir lietuvių eilėdarai. Lietuviška 
pratarmė parašyta viduramžiams būdinga sintaksine-intonacine ei- 
lėdara. Eilutės čia yra panašios sintaksinės sandaros, jų pabaigoje 
dažniausiai atsidūrę veiksmažodžiai, todėl jos panašiai ir skamba. 
Tolydžiai pasikartojantis panašus eilučių skambėjimas sukelia 
metriško ritmo įspūdį. Vienodos (daugiausia veiksmažodinės) gra- 
matinės formos jų pabaigoje, taip pat panašiai skambančios, suda- 
ro rimo užuomazgas. Skiemenų skaičius eilutėse svyruoja nuo 
9 iki 16, kirtis jose kartojasi netaisyklingai, todėl nei skiemenų 
skaičius, nei kirtis čia dar nėra eiliavimą apibrėžiantis faktorius. 
Giesmių eiliavimas nuo pratarmės skiriasi tuo, kad jose kur kas 
ryškesnė izosilabizmo formavimosi tendencija. Skirtumas tarp 
skiemenų skaičiaus eilutėse — čia dažniausiai vienas, daugiausia 
du skiemenys. Izosilabizmas lietuvių eilėdaroje galutinai įsitvir- 
tino tiktai XVII a. viduryje: Prūsijoje — D. Kleino giesmyne, o 
Lietuvos Didžiojoje Kunigaikštystėje — S. Slavočinskio giesmyne. 
Prūsijoje izosilabizmo pagrindu vėliau formavosi silabotoninė ei- 
lėdara, o Lietuvos Didžiojoje Kunigaikštystėje — silabinė“*". 
Mažvydo eiliuotoji prakalba „„Knygelės pačios bylo“ labai 
reikšminga ir kitais atžvilgiais. Ji yra pirmas originalus eilėraš- 
tis lietuvių kalba. Be to, jo turinys yra ne tiek religinio, kiek pa- 
saulietinio, apskritai, kultūrinio pobūdžio. Prakalboje atsispindi 
sunki liaudies būklė, minimos senojo tikėjimo liekanos, kunigai 
raginami mokyti žmones katekizmo. Iš jos atsiskleidžia Mažvydas 
pamokslininkas, oratorius. Kreipdamasis į liaudį ir mokydamas 
vertinti, gerbti knygą, jis įtaigiai pavartoja personifikaciją: kny- 
gelės pačios byloja žmonėms, prašo jas skaityti ir suprasti. Pra- 
kalboje ryškios retorinio stiliaus užuomazgos, kurias sudaro dvi- 
nariai posakiai (imkit ir skaitykit, veizdėkit ir dabokitės, maloniai 
ir su džiaugsmu, klausykit ir permanykit), superlatyviniai apibū- 
dinimai (irokšdavo turėti, negalėjo nė vienu būdu gauti, niekada 
neregėjo, visa širdžia mylėti, pašlovinti būsit, palaimą turėsit), 
gausiai vartojama liepiamoji nuosaka, ypač eilučių pabaigoje 
(skaitykit, permanykit; pameskit, apleiskit; pristokit, priimkil; 
permanykit, išgirskit), dažni kreipiniai bei sušukimai (broliai se- 
serys, ak ponai, ei viešpaiys). Mažvydo literatūrinį išradingu- 
mą rodo ir prakalbos akrostichas, pastebėtas tiktai po kelių 
šimtmečių. 
*6 Plačiau žr. Kruopas J. M. Mažvydas lietuvių rašomosios kalbos istorijo- 
je. — „Lietuvos TSR Mokslų akademijos žinynas“, t. II, 1948, p. 81—101. 
** Apie senosios lietuvių poezijos eilėdarą plačiau žr. Girdzijauskas J. Lie- 
tuvių eilėdara (Silabinės-toninės sistemos susiformavimas). V., 1966, p. 50— 


127; Mikšytė R. Lietuvių silabinė eilėdara (Ryšių su lenkų poezija švieso- 
je). — „Literatūra ir kalba“, t. X, 1969, p. 186—222. 

Kiti leidiniai. Mažvydas nepasitenkino viena knyga. Bai- 
gęs universitetą, 1549 m. jis išleido „„(Giesmę šv. Ambraziejaus bei 
šv. Augustino“, kurią dedikavo Ragainės apskrities viršininkui 
S. Perbantui. Įdomus to leidinėlio likimas. Ilgą laiką jis buvo ne- 
žinomas, ir tik XIX a. pabaigoje lenkų istorinių šaltinių leidėjas 
Z. Celichovskis surado jį Kurniko bibliotekoje, J. Sekliucjano 
„Postilės“ apdaruose. Antraštėje pažymėta, jog „išguldytas per 
M. Mažvydą Vaitkūną“, todėl jo autorystė nekelia abejonių. 





M. Mažvydo giesmyno pirmosios M. Mažvydo giesmyno antrosios 
dalies (1566 m.) antraštinis puslapis dalies (1570 m.) antraštinis puslapis 


Trečias M. Mažvydo leidinys yra „Forma krikštymo“, pasiro- 
des 1559 m. Žia iš vokiečių kalbos išverstas krikšto apeigų apra- 
šymas pagal M. Liuterį, gale pridėtas vienos M. Liuterio giesmės 
vertimas. Tai rodo, kad ilgainiui Mažvydas, matyt, pramoko vo- 
kiečių kalbos. Kadangi vertėjas niekur nepažymėtas, seniau Maž- 
vydo autorystė buvo spėjama iš kalbos panašumo. Tačiau 1947 m. 
leidinio giesmėje (5 ir 6 posmuose) J. Safarevičius surado Mažvy- 
do akrostichą, ir tai galutinai patvirtino jo autorystę. 

Ketvirtas Mažvydo leidinys yra ,„Parafrazis, permanytina po- 
teriaus malda“. Šis maldų ir giesmių rinkinėlis Mažvydo buvo pa- 
rengtas 1558—1562 m. Po Mažvydo mirties jį išleido J. Bretkūnas 
1589 m. Čia pačioje knygoje pažymėtas ir Mažvydo vardas. 

Pagaliau didžiausias Mažvydo darbas yra „Giesmės krikščio- 
niškos“, kurių pirma dalis išėjo 1566 m., antra — 1570 m. Jas iš- 
leido Mažvydo pusbrolis B. Vilentas, bet pratarmė jau buvo para- 
šyta Mažvydo. Giesmyno pagrindas buvo M. Liuterio giesmynas, 
tačiau yra giesmių, verstų ir iš lenkų arba lotynų kalbos. Taip pat 
ne visos giesmės paties Mažvydo verstos — yra versta ir kitų. 
Giesmyno pirmoje dalyje yra 31 giesmė, antroje — daugiau kaip 
100. Šiame giesmyne, skirtingai negu katekizmo giesmynėlyje, 
jau yra keliolika giesmių, kuriose griežtai laikomasi vienodo skie- 
menų skaičiaus eilutėse. Dar keliolikoje giesmių tas skaičius svy- 
ruoja visai atsitiktinai — nukrypstama vieną du kartus ir tik vie- 
nu skiemeniu. Pagaliau didžiausiai daliai giesmių dar tebėra bū- 
dingas nežymus skiemenų skaičiaus eilutėse svyravimas. Taigi šis 
giesmynas aiškiai parodo, kuria linkme vystėsi lietuvių eilėdara: 
iš sintaksinės-intonacinės į silabinę. Mažvydo giesmynas buvo 
pagrindas vėlesniems lietuvių giesmynams, išleistiems Prūsijoje 
(J. Bretkūno, L. Zengštoko)**. 

M. Mažvydo bendradarbiai. Mažvydas keliasdešimt metų bu- 
vo laikomas autoritetingiausiu rašytoju, kuriam kiti duodavo savo 
darbus taisyti. Buvo apie 10 lietuviškai rašiusių žmonių, kurių dar- 
bais tiek savo pirmai knygai, tiek ir kitoms Mažvydas pasinaudo- 
jo. Be minėtų A. Kulviečio, S. Rapolionio, J. Zablockio, dar pažy- 
mėtini Augustinas Jomantas, Aleksandras Raduinionis, Jonas Še- 
duikionis, Tomas (Gedkantas, Mikalojus Blotnas, Stanislovas 
Marcijanas, Jonas Kirtoforas, Ulrichas Merkucecijus ir ypač Balt- 
ramiejus Vilentas. Jie yra davę po vieną ar daugiau giesmių Maž- 
vydo giesmynui. Iš jų kiek plačiau aptartini Jomantas ir Vilentas. 

Augustinas Jomantas studijavo Karaliaučiuje, paskui 
kunigavo Kraupiške, vėliau Ragainėje. Buvo pradėjęs versti į lie- 
tuvių kalbą bibliją (Naująjį testamentą). Išliko 3 jo giesmės, įdė- 
tos Mažvydo giesmyne, 

Baltramiejus Vilentas buvo Mažvydo pusbrolis, gi- 
męs apie 1525 m. Nuo 1546 iki 1550 m. jis studijavo Karaliaučiaus 
universitete. Jį baigęs, iki pat mirties, 1587 m., išbuvo Karaliaučiu- 
je lietuvių pastoriumi. Vilentas tęsė Mažvydo darbus, išleido jo 
giesmyną. Jis pats 10 metų vertė „„Evangelijas bei epistolas“ (iš- 
traukas iš Naujojo testamento), kurias, peržiūrėtas specialios ko- 
misijos, išleido 1579 m. Knygos pratarmėje, parašytoje lotynų 
kalba, Vilentas užsimena apie Karaliaučiaus dvasininkų nesuta- 
rimus, atvirai pasisako apie savo gyvenimą. Jis turįs didelę šei- 
mą, negalįs išsiversti, todėl prašo gailestingumo ir kunigaikščio 
paramos. Taip pat pageidauja, kad būtų uždrausta kitiems versti 
evangelijas. Vilentas išleido ir kitą savo darbą — „„Enchiridion“, 
M. Liuterio mažojo katekizmo vertimą, kurio tėra išlikęs antrasis 
(1579 m.) leidimas. Be katekizmo, knygoje yra ir keletas kitokio 


*8 Žr. dar Ročka M. Martyno Mažvydo raštai. — Kn.: Mažvydas M. Pirmoji 
lietuviška knyga, p. 46—82. 


4 J. Lebedys 49 


pobūdžio dalykų. Abu Vilento leidinius kiek pataisęs perspausdi- 
no L. Zengštokas 1612 m. ir F. Bechtelis 1882 m. Dvi Vilento iš- 
verstos giesmės buvo išspausdintos M. Mažvydo giesmyne. Kele- 
tą metų prieš mirtį Vilentas vertė vokiečių autoriaus V. Ditricho 
vaikų postilę, tačiau darbo nespėjo baigti““. 

Prie pirmųjų lietuviškų raštų priklauso ir vadinamoji V 01- 
tenbiutelio postilė („Išguldymas evangelijų per visus 
metus“). Ji buvo nurašyta apie 1573 m., ir tas nuorašas XIX a. 
pabaigoje surastas Vokietijoje, Volfenbiutelio miesto biblioteko- 
je. Postilės viršelyje ir antraštiniame puslapyje įrašytos dvi pa- 
vardės — Jono Bylaukio ir Mykolo Sapūno, bet nežinia, ar jie 
yra autoriai. Šis pusiau kompiliacinis darbas sudarytas iš įvairių 
autorių (M. Liuterio, F. Melanchtono, J. Vilicho ir kt.) postilių 
ištraukų, kurios laisvai verstos ir papildytos savais dalykais. Iš 
kitų XVI a. lietuviškų raštų postilė išsiskiria polemiškumu, visuo- 
meninės aplinkos atgarsiais. Joje minimos gausios pagonybės lie- 
kanos, aštriai polemizuojama ne tik su katalikais, bet taip pat 
su kitomis reformatų sektomis. Apie šią postilę V. Gaigalaitis yra 
parašęs disertaciją, išspausdintą leidinyje „Mitteilungen der Li- 
tauischen literarischen Gesellschaft“ (1900—1902), kur pateikta ir 
teksto ištraukų. Postilės ištraukų taip pat yra paskelbęs J. Gerulis 
leidinyje „Senieji lietuvių skaitymai“ (I dalyje, 1927 m.). 

Lietuvių kalbą Prūsijoje XVI amžiuje imta vartoti ir valsty- 
biniu reikalu. Yra išlikusi 1572 m. lietuviška priesaika, versta iš 
vokiečių kalbos. Ja Tilžės, Ragainės ir Klaipėdos apskričių lietu- 
viai prisiekė per atstovus savo ištikimybę Prūsijos Kunigaikščiui 
Albrechtui Fridrichui. Iš 1578 m. išliko markgrafo įsakymai Tilžės 
ir Ragainės apskrities bažnyčioms. Juose liepiama žmonėms vyk- 
dyti krikščioniškas pareigas, lankyti bažnyčias, atsisakyti pagoniš- 
kų papročių. Klebonams įsakoma rūpintis tik savo parapija ir ne- 
sikišti į kitų parapijų reikalus. Yra išlikęs taip pat 1589 m. valdžios 
įsakymas, nukreiptas prieš keliaujančius Škotijos „„kromininkus“ 
(smulkius prekiautojus). Visi tie įsakymai blogų vertėjų versti iš 
vokiečių kalbos. Panašių įsakymų jau daug buvo išleista tiktai 
XVIII amžiuje?". 


*9 Plačiau apie tai žr. Kabelka J. ir Lebedys J. Nauji duomenys apie B. Vi- 
lento literatūrinę veiklą. — Kn.: Lebedys J. Lituanistikos baruose, t. I, 
p. 78—86. 
“0 Jie paskelbti leidinyje: Prūsijos valdžios gromatos, pagraudenimai ir ap- 
sakymai lietuviams valstiečiams. Sudarė Pakarklis P. Redagavo Jablonskis K. 
V., 1860. 


XVI a. VIDURIO—XVII a. VIDURIO LITERATŪRA 


VISUOMENINĖS-KULTUŪRINĖS SĄLYGOS 


Šis laikotarpis daug kuo skiriasi nuo ankstesniojo. Šalia raštų 
svetimomis kalbomis dabar išaugo ir lietuviški raštai, suklestėjo 
religinė lietuvių literatūra. Tai sąlygojo nauji poslinkiai visuo- 
meniniame Lietuvos gyvenime. Iš jų svarbiausi buvo trys: 1) va- 
lakų reforma (ekonominis veiksnys), 2) Liublino unija (politinis 
veiksnys) ir 3) religinės kovos (ideologinis veiksnys). 

Valakų reforma buvo pradėta 1547 m. ir užtruko 20 metų. Ji 
padėjo pagrindą lažiniam ūkiui ir galutinai įtvirtino baudžiavą. 
Taip ji ilgam laikui nulėmė visą tolimesnį krašto ekonomikos 
vystymąsi. Reformą vykdė kunigaikštis, stambieji feodalai ir ba- 
jorai savo interesais. Ji buvo vykdoma dėl dviejų pagrindinių 
priežasčių: 1) tais laikais pagyvėjo prekyba su užsieniu (ypač su 
Dancigu), padidėjo grūdų pareikalavimas; 2) piniginė renta (žag- 
rės mokestis, įvestas XVI a. pradžioje) pasirodė nepelninga, nu- 
skurdino valstiečius. Todėl ponams atrodė naudingiau patiems 
eksportuoti javus. Iš valstiečių gaunami pinigai jau neturėjo to- 
kios didelės reikšmės, kaip baudžiauninkų darbas pono dvare. To- 
dėl anksčiau išsimėčiusi kunigaikščio žemė dabar buvo sujungta 
į stambius vienetus, vadinamus palivarkus, kuriuos turėjo apdirb- 
ti valstiečiai. Palivarkai savo ruožtu buvo suskirstyti vienodo dy- 
džio plotais — valakais (po 20—25 ha), o valakai padalyti į 3 lau- 
kus (rėžius): vienas skirtas pūdymui, antras — žiemkenčiams ir 
trečias — vasarojui. Taip Lietuvos žemdirbystėje buvo įvesta tri- 
laukė sistema, išsilaikiusi iki XX a. Anksčiau dvarai buvo tik ad- 
ministraciniai centrai, ir prie jų būdavo mažai žemės, kuri pri- 
klausytų dvaro administracijai. Dabar valstietis negalėjo turėti nė 
trupučio nuosavos žemės — visa ji priklausė feodalams. Valstie- 
čiai buvo sukelti į kaimus palivarko pakraščiuose, gaudavo po 
valaką žemės, o už tai turėdavo eiti lažą — 2 dienas per savaitę 
dirbti pono palivarke. Be lažo, jie privalėdavo mokėti ir mokes- 
čius, o kur nebuvo palivarko, vietoj lažo mokėdavo čyžę (duoklę 
arba mokestį), kai kur — činšą (vien mokestį). Valstiečiai taip pat 
neturėjo teisės kilnotis iš vietos į vietą. Taigi buvę laisvieji vals- 
tiečiai atsidūrė blogesnėje padėtyje, jie buvo paversti baudžiau- 
ninkais; kita vertus, buvo panaikinta „nelaisvoji šeimyna“ — ver- 
gai, kurie gavo po kelis margus žemės. Iš pradžių ši reforma ati- 

tiko gamybinių jėgų išsivystymą, ir krašto ekonomika pradėjo kilti, 
augo miestai, intensyvėjo kultūrinis gyvenimas. Tačiau, lažui ta- 
pus pagrindine išnaudojimo priemone, valstiečių socialinė būklė 
labai pasunkėjo. Vėliau ji pasidarė dar sunkesnė — per 100 me- 
tų lažas už valaką išaugo iki 6—8 dienų per savaitę, o valakus sa- 
vo ruožtu imta dalyti į mažesnes dalis. Valstiečių išnaudojimas 
ilgainiui tapo neribotas. 

Kitas svarbus dalykas šiuo laikotarpiu buvo bajorijos socia- 
linės reikšmės padidėjimas. Lietuvos bajorija norėjo sumažinti ir 
karaliaus, ir stambiųjų feodalų vaidmenį, reikalavo sulyginti jos 
teises su lenkų bajorų teisėmis. Tai ji pasiekė 1566 m., kada Lie- 
tuvos ir Lenkijos bajorų teisės buvo juridiškai sulygintos. Bajori- 
ja dabar užsitikrino visas privilegijas, susiformavo į privilegijuo- 
tą luomą, tapo didžiausia valstybės galia. Feodalai pasidarė vie- 
ninteliai pilnateisiai krašto piliečiai, pajungę sau visus kitus. Jie 
pavergė ne tiktai valstiečius, bet ir miestiečius. Mieste feodalas 
viešpatavo, kaip ir savo dvare. Tiek Vilniuje, tiek mažesniuose 
Lietuvos miestuose įsigalėjo jurisdikcijos: miestai arba atskiros 
jų dalys priklausydavo feodalams, vyskupams, kurie čia visaip 
savivaliaudavo. Nuo jurisdikcijų miestai pradėjo smukti. Feoda- 
lai taip pat buvo užsitikrinę privilegijas prekybai. Jie galėio įsi- 
vežti prekes be jokių muitų ir todėl konkuravo su pirkliais, kurie 
turėdavo mokėti muitus. Be to, feodalai, įsiveždami prekes iš už- 
sienio, trukdė vystytis vietiniams amatams; dėl to Lietuvoje smu- 
ko vidaus rinka. Taigi bajorijos įsigalėjimas labai neigiamai atsi- 
liepė krašto ekonomikai, neleido sparčiau vystytis amatams, pre- 
kybai, augti miestams, stabdė buržuazijos formavimasi. XVII a. 
pradžioje jau palengva prasideda miestų ir krašto ūkio smukimas. 

Politiniame šalies gyvenime svarbiausias įvykis, skiriantis šį 
laikotarpį nuo ankstesnio, buvo Liublino unija, ivykusi 1569 m. 
Lietuvos unijiniai ryšiai su Lenkija, užsimezgę XIV a. pabaigoje, 
bet vėliau dažnai ignoruojami, dabar buvo žymiai sustiprinti 
Liublino uniją skatino dvi pagrindinės priežastys: 1) nesėkmingi 
ilgalaikiai karai su Rusija dėl Livonijos, vertę Lietuvos feodalus 
ieškoti paramos Lenkijoje, ir 2) pačios bajorijos interesai. Lietu- 
vos smulkioji bajorija, kovodama dėl privilegijų, žiūrėjo į lenkų 
šlėktas, kurie buvo pasiekę lygias teises su didikais. Ji norėjo 
Lenkijos bajorų teisių, todėl unija jai buvo reikalinga. Lenkijoje 
unija buvo suinteresuoti didieji feodalai, kurie troško šeimininkau- 
ti Lietuvoje, gauti Baltarusijos ir Ukrainos žemių. Lietuvos stam- 
bieji feodalai (Ponų taryba) unijai griežtai priešinosi, tačiau Žy- 
gimantas Augustas privertė juos paklusti, ir unija buvo sudaryta. 
Jos akte buvo paskelbta, kad Lenkijos karalystė ir Lietuvos Di- 
džioji Kunigaikštystė yra vienas nedalomas kūnas. Unija sumen- 
kino Lietuvos valstybinį savarankiškumą. Todėl stambieji Lietu- 
vos bajorai stengėsi ją ignoruoti. Tai matyti iš trečiojo (1588 m.) 
Lietuvos statuto. Unijos akte buvo pasakyta, kad lenkų feodalai 
gali būti lygūs šeimininkai ir Lietuvoje, ir Lenkijoje, tačiau sta- 

tute stambieji Lietuvos bajorai įrašė, kad Lietuvoje niekas kitas 
negali užimti vietų arba valdyti žemių, kaip tiktai lietuviai (Lie- 
tuvos Didžiosios Kunigaikštystės piliečiai). Tą savarankiškumą 
Lietuvos feodalai gynė iki pat XVIII a. Tačiau unijos panaikinti 
jau nebuvo galima, ir ji darė neigiamą poveikį Lietuvai. Po uni- 
jos Lietuvoje pradėjo plisti lenkų kalba, feodalinė lenkų kultūra. 
Ypač daug Lietuvoje buvo lenkų dvasininkų. Kita vertus, unija 
skatino žmones kovoti. Pasirodė poleminių raštų, nukreiptų prieš 
uniją. Lenkų kalbos įsigalėjimas sukėlė didelį nepasitenkinimą, 
kurį rodo, pvz., M. Daukšos „Postilės“ prakalba, M. Strijkovskio 
„Kronika“. 


Trečias veiksnys, turėjęs daug poveikio literatūrai, paska- 
tinęs lietuvių raštijos suklestėjimą, buvo religinės kovos Lietu- 
voje. Jau XVI a. antrajame ketvirtyje Lietuvoje ėmė plisti retor- 
macinis judėjimas, bet iki XVI a. vidurio čia oficialiai ir faktiškai 
tebeviešpatavo katalikai. Tačiau XVI a. antrojoje pusėje reforma- 
cijos idėjos visai užvaldė Lietuvos didikus, bajorus. Lietuvoje da- 
bar plito ne M. Liuterio mokslas (liuteronizmas), o Z. Kalvino 
mokslas (kalvinizmas). Liuteronizmas plito daugiau tik miestuose, 
tarp vokiečių. Kalvinizmas buvo demokratiškesnė religija, negu 
liuteronizmas. M. Liuterio reformacija buvo nuosaiki kunigaikš- 
tiška, o Ž. Kalvino — daugiau buržuazinė. Kalvinistų dvasininkų 
pareigas galėjo eiti ne tik pastoriai, bet ir. pasauliečiai, kunigai 
čia buvo renkami. Demokratinis kalvinizmo pobūdis atitiko ba- 
joriškosios demokratijos interesus" Todėl kalvinizmu pasinaudojo 
Lietuvos bajorai, kovodam+“dėl savo teisių su valdovu ir su katali- 
kų dvasininkais. Dvasininkai Lietuvoje buvo dar labiau privilegi- 
juoti, negu bajorai: jie nėjo karo tarnybos, nemokėjo karo mokes- 
čių, turėjo daug žemių ir pajamų, užimdavo reikšmingiausias vie- 
tas Ponų taryboje. Bajorai tuo buvo labai nepatenkinti, ir jiems 
reformacija buvo kovos įrankis prieš karalių ir dvasininkus kata- 
likus. Tuo metu aukštuosius katalikų dvasininkus (vyskupus), po- 
piežiui pritarus, skirdavo valdovas, o stambieji feodalai turėdavo 
patronato teisę (ius patronatus) — galėdavo siūlyti bei skirti kle- 
bonus. Todėl feodalams buvo nesunku katalikų kunigus pakeisti 
kalvinistais. Beveik visi didikai, įtakingiausios jų šeimos, greit 
perėjo į reformacijos pusę. Reformacijai plisti padėjo ir tai, kad 
pats Žygimantas Augustas, 1544 m. užėmęs sostą, buvo tolerantiš- 
kas tikybos reikaluose. -Jis buvo palankus reformatams, auklėtas 
pagal Ž. Kalvino mokslą, pats su Kalvinu susirašinėjo. Didžiausias 
reformatas buvo M. Radvila Juodasis, kurio pusseserę Barborą 
Radvilaitę buvo vedęs Žygimantas Augustas. Veikė dėsnis: cuius 
regio, eius religio (kieno valdžia, to ir religija). 1563 m. Ukmergės 
apskrityje neliko nė vieno bajoro kataliko. Visoje Lietuvoje la- 
bai sumažėjo katalikų kunigų. 


Nors dauguma Lietuvos didikų greit persiėmė reformacija, ta- 
čiau valstiečių, liaudies tas judėjimas nepalietė. Taip atsitiko to- 

dėl, kad pati krikščionybė Lietuvoje dar nebuvo tvirtai įsigalėjusi. 
Katalikybę čia daugiausia tariamai skelbdavo lenkų dvasininkai, 
kurie pačioje Lenkijoje negaudavo vietos. Daugelis jų būdavo 
nekunigai, nemokėdavo lietuvių kalbos ir į Lietuvą atvykdavo 
tiktai pasipelnyti. Vyskupai taip pat nelabai žiūrėdavo savo gany- 
tojiškų pareigų. Situaciją parodo jau pati Žemaičių ir Vilniaus 
vyskupijų kapitulų sudėtis. 1579 m. Vilniaus kapituloje iš 9 ka- 
nauninkų buvo tik vienas lietuvis dvasininkas, o visi kiti — ne- 
lietuviai ir nedvasininkai. Tais pačiais metais Žemaičių kapitulo- 
je iš 6 kanauninkų 3 tebuvo kunigai, iš jų — tik vienas lietuvis 
(M. Daukša). Vyskupas M. Giedraitis XVI a. pabaigoje rašė, kad 
jo vyskupijoje yra daug tokių, kurie dar nė karto nebuvo baž- 
nyčioje. XVI a. pabaigoje jėzuitams Lietuvoje dar tekdavo krikš- 
tyti senelius. Taigi katalikybė Lietuvoje neturėjo tvirtų šaknų, 
liaudis jos nepažino ir nematė reikalo prieš ją kovoti. Ta kova 
buvo suinteresuoti feodalai, kurie varžėsi su katalikų bažnyčia 
dėl turtų, privilegijų ir turėjo tvirtą padėtį. Kartu reformaciją rė- 
mė ir miestiečiai, kurie kovojo su feodalų įsigalėjimu miestuose. 
Taigi reformacija Lietuvoje plito tik tarp feodalų ir miestiečių, ap- 
lenkdama valstiečius. Remdamiesi reformacija, miestiečiai kovojo 
prieš feodalus, o feodalai — prieš katalikų bažnyčios privilegijas. 
Tačiau apskritai reformatų judėjimas Lietuvoje neturėjo tokių 
tvirtų, gilių pagrindų, kaip kitur, kur jis buvo susijęs su buržua- 
zijos kova prieš feodalizmą. Pažangiausi iš visų reformatų buvo 
anabaptistai, kuriems Vakaruose (Vokietijoje) vadovavo Tomas 
Miunceris. Jie nepripažino vaikų krikšto (o tik suaugusių), šven- 
tos trejybės, reikalavo socialinių reformų. Anabaptistai savotiš- 
kai, utopiškai nujautė komunizmą: jie skelbė, kad neturi būti kla- 
sių, išnaudotojų ir išnaudojamųjų. Vienoje Lenkijos dalyje anabap- 
tistai buvo įsteigę net komuną. Anabaptistų buvo ir Lietuvoje. 
1568 m. Ivjo miestelyje (netoli Molodečno) buvo sušauktas si- 
nodas, kuriame buvo svarstomas klausimas, ar krikščionis gali 
turėti pavaldinių ir užimti kokią valdišką vietą. Vilnietis Jokūbas 
Kalinauskas (Jokūbas iš Kalinovkos) tame sinode aiškino, jog 
joks krikščionis negali nei turėti pavaldinių, nei užimti jokios 
valdiškos vietos, nes visi žmonės yra lygūs, o valdžia turi kardo 
teisę — gali žudyti. Tokių pažiūrų atstovai nešiodavo medinius 
kardus, tuo parodydami, kad jie nepripažįsta valdžios nei žudy- 
mo. Literatūroje anabaptistų idėjas skelbė Petras Gonezijus (Pet- 
ras iš Gonionzo)!. Anabaptistus Lietuvoje ypač globojo (kiek tai 
nelietė jo interesų) didikas Jonas Kiška. 

Reformacija išjudino visą to meto kultūrinį gyvenimą. Ji tu- 
rėjo reikšmės ir knygų leidimui lietuvių kalba, ir bendram krašto 
švietimui. Didikai, norėdami reformaciją įtvirtinti, pradėjo steigti 
mokyklas. Žymiausios jų vidurinės mokyklos XVI a. antrojoje pu- 


1! Plačiau apie tai žr. Jurginis J. Renesansas ir humanizmas Lietuvoje. V., 
1965, p. 221—251. 

sėje buvo Vilniuje, Kėdainiuose, Biržuose. XVI a. pabaigoje Vil- 
niaus mokykloje dirbo 5 mokytojai, ją lankė lietuviai ir lenkai. 
Reformatai norėjo mokyklą paversti akademija, buvo paruoštas 
planas, pakviesti profesoriai. Tačiau valdovas neleido steigti 
aukštosios protestantų mokyklos. Ši reformatų vidurinė mokykla 
ne kartą buvo jėzuitų mokinių deginama. Biržų mokyklą įsteigė 
Mikalojus Radvila Rudasis. XVII a. pirmojoje pusėje ji buvo va- 
dinama gimnazija, o antrojoje pusėje virto elementaria mokykla. 
Kėdainių mokykla 1625 m. jau buvo garsi visoje Lietuvoje gim- 
nazija. Ji susijusi su lietuviškų knygų istorija. Reformatų mokykla 
buvo ir Šiluvoje. Jų buvo įkurta ir už etnografinių Lietuvos ribų 
(Nesvyžiuje ir kt.). Reformatų mokyklos priimdavo ir miestiečių, 
ir valstiečių vaikus, bet lietuviškai jose nebuvo mokoma? Lietuvos 
reformatai buvo įsteigę ir spaustuvių, tačiau knygos iš pradžių 
buvo spausdinamos lenkų ir lotynų kalbomis. Lietuvių kalba bu- 
vo pradėta spausdinti tiktai XVI a. gale. Knygų spausdinimo mo- 
nopolį tuomet turėjo jėzuitai. Labiausiai pagarsėjusi reformatų 
spaustuvė buvo Lietuvos Brastoje. Vėliau ji buvo perkelta į Vil- 
nių ir iš Radvilų perėjo į jėzuitų rankas. 

Nuo 1586 m. reformacinis judėjimas Lietuvoje pradėjo smar- 
kiai slūgti. Tais metais į katalikybę grįžo apie 300 stambių feo- 
dalų, juos pasekė bajorai. Tėvai buvo uoliausi reformatai, o vai- 
kai jau naikino tėvų reformacines knygas. M. Radvila Juodasis 
buvo išleidęs puošnią Brastos bibliją, o jo sūnus Mikalojus tą bib- 
liją supirkinėjo ir degino. Greitai reformatų Lietuvoje liko tik 
atskiros salos. Šitaip išblėso apie porą dešimtmečių trukęs judė- 
jimas, pasiekęs kulminaciją trečiajame XVI a. ketvirtyje ir kone 
nesužlugdęs katalikybės. Reformacijos žlugimo priežastys Lietu- 
voje buvo kelios. Viena jų — ta, kad reformacija nesirėmė liau- 
dimi, nebuvo skelbiama lietuvių kalba. Reformatų spaustuvės, 
kaip minėta, iš pradžių leido tik lenkiškas ir lotyniškas knygas. 
Liaudis liko nuošali, o kai kur grįžo prie savo senojo tikėjimo. 
Antra priežastis buvo ta, kad pasikeitė valdovo politika reforma- 
cijos atžvilgiu. Žygimantas Augustas, iš pradžių palaikęs refor- 
maciją, į gyvenimo galą (mirė 1572 m.) pradėjo uoliai remti ka- 
talikus. Kovai su reformacija jis parsikvietė į Lietuvą jėzuitus. 
Kitas valdovas Steponas Batoras sakėsi, kad, jeigu nebūtų kara- 
lius, būtų jėzuitas. Jis pagrasino reformatams, kad, jeigu jie negrįš 
į katalikybę, iš jų bus atimtos vietos. Taigi didikams ir bajorams 
reformatams beliko paklusti. Trečia priežastis buvo pačių refor- 
matų vidinis susiskaldymas. Lietuvoje buvo kelios dešimtys re- 
formatų sektų, kurios kovojo ir tarpusavyje. Tai silpnino jų jėgas. 
Didikai kartais tik pramogos dėlei rengdavo religinius dis- 
putus. Pagaliau ketvirta priežastis buvo prasidėjusi kontrreforma- 
cija — katalikų priešpuolis, atėjęs iš Vakarų. 


Ž Plačiau apie tai žr. Lukšaitė Į. Lietuvių kalba reformaciniame judėjime 
XVII a. (Acta historica lituanica, V). V., 1970, p. 39—48. 

1534 m. kovai su reformacija buvo specialiai įsteigtas jėzuitų 
ordinas. Tai buvo vienuolių ordinas, prisiekęs popiežiui visišką 
paklusnumą. Ordino steigėjas Ignacas Lojola yra pasakęs, kad jė- 
zuitai turi būti savo priešams šalti kaip lavonai. Jėzuitų ordinas 
daug kur padėjo atgauti katalikybę. Jėzuitai rėmėsi viešpataujan- 
čiomis klasėmis ir stengėsi įsiskverbti visur, kur galėjo turėti 
daugiausia itakos. Jie norėjo užimti klausyklą, sakyklą ir mokyklą. 
Jėzuitų ordinas buvo labai centralizuotas. Ordino principas buvo: 
visos priemonės tikslui pasiekti yra geros; trumpiau tariant, tiks- 
las pateisina. priemones. Ordinas buvo kosmopolitiškas, stengėsi 
viską pajungti popiežiui. Vėliau jėzuitai tapo scholastais; su jais 
buvo susijęs lotynų kalbos įsigalėjimas. 

Jėzuitų ordinas greit plėtėsi, bet jų ir pareikalavimas buvo la- 
bai didelis. į Lenkiją jie pakviesti 1564 m. Į Lietuvą jie buvo kvie- 
čiami kaip į visai pagonišką kraštą („Šiaurės Indiją“). Vilniuje 
tuo metu buvo 18 bažnyčių, daug kunigų, bet tarp jų beveik 
nebuvo mokančių lietuviškai. Iš pradžių kovai su reformacija po- 
piežius čia buvo atsiuntęs specialų nuncijų. Vėliau Vilniaus vys- 
kupas V. Protasevičius tuo tikslu pasikvietė jėzuitus. Pradžioje 
jie vyko nenorom. 1569 m. į Vilnių atvyko keli pirmieji jėzuitai, 
1570 — jau apie 20. Prie šv. Jono bažnyčios, kurios klebonas jų 
nenorėjo net įsileisti, jie tuojau pat įsteigė kolegiją (gimnaziją). 
Jėzuitai puolė dviem pagrindiniais frontais: iš vienos pusės, pa- 
laikydavo gerus santykius su didikais, rengdavo disputus su re- 
tormatais, o iš kitos pusės, stengėsi veikti liaudį, sakydavo pa- 
mokslus, ruošdavo iškilmingas procesijas. Palengva jėzuitų įtaka 
augo, stiprėjo. 1572 m. mirusio valdovo valia kolegija gavo di- 
džiąją dalį Žygimanto Augusto bibliotekos (2500 knygų). Po to 
imta galvoti apie kolegijos pavertimą aukštąja mokykla — akade- 
mija. Steponas Batoras buvo palankus akademijos steigimui ir 
1578 m. jėzuitų kolegijai suteikė universiteto privilegijas (privi- 
legia universitatis), t. y. savą jurisdikciją, teisę teikti mokslo laips- 
nius. Iš valstybės jurisdikcijos studentai buvo perduoti rektoriaus 
jurisdikcijai. Kad akademija būtų įsteigta, turėjo duoti sutikimą 
Lietuvos kancleris, bet M. Radvila Rudasis, rėmęs reformatus, ne- 
norėjo tvirtinti antspaudu karaliaus rašto: mat, savo aukštąja mo- 
kyklą Vilniuje norėjo atidaryti ir reformatai. Pagaliau, pridėjus 
antspaudą, Vilniaus akademijos įsteigimą turėjo patvirtinti po- 
piežius. Tą jis ir padarė savo bule 1579 m. Tais pat metais Stepo- 
nas Batoras apsilankė Vilniuje ir patvirtino dovanojimus. Įsteigus 
akademiją, jėzuitų kolegija nebuvo panaikinta — ji toliau veikė 
ir ruošė kadrus. 

Vilniaus akademija susidėjo iš dviejų fakultetų: filosofijos ir 
teologijos. Filosofijos fakultetas buvo žemesnis — jis turėjo pa- 
ruošti studentus teologijai. XVII amžiuje akademijoje pradėjo 
veikti teisės fakultetas, o medicinos fakultetas buvo įsteigtas tik 
XVIII amžiuje. 


56 


Pirmasis akademijos rektorius buvo Petras Skarga. Pirmieji 
profesoriai buvo sukviesti iš visur. Vėliau atsirado ir profesorių 
lietuvių. Studentai irgi buvo įvairių tautybių, bet daugiausia tik 
feodalų vaikai. 1589 m., kai Zigmantas Vaza atvyko į Vilnių, jam 
pagerbti buvo išleistas leidinys 9-mis kalbomis. 1648 m. Vladislo- 
vui Vazai pasveikinti išleistas eilėraščių rinkinys 18 kalbų. Vadina- 





Vilniaus akademijos astronomijos observatorija XVII amžiuje 


si, Čia studijavo įvairių tautų studentai. Tačiau į vietines (tautines) 
kalbas jėzuitai didesnio dėmesio nekreipdavo. Ordino kalba ir kar- 
tu akademijos kalba buvo lotynų, iš dalies — lenkų. Vietinės kal- 
bos, taip pat lietuvių kalba jėzuitams buvo reikalinga tam, kad 
patrauktų į savo pusę liaudį. Nors akademijos studentai buvo iš- 
kilmingai vadinami Palemono arba Gedimino jaunuomene, bet 
lietuvių kalba akademijoje buvo mažai vartojama. Tik retorma- 
cija vertė jėzuitus šiek tiek dėmesio kreipti ir į lietuvių kalbą. 
Anksčiau manyta, kad 1620 m. akademijoje buvo įsteigtos lietu- 
vių, latvių ir estų kalbų katedros. Tačiau iš tikrųjų tai buvo, at- 
rodo, ne katedros, o savotiški tų kalbų būreliai (vadinami akade- 
mijomis) ir tų kalbų pratybos. Lietuvių kalba akademijoje nebuvo 
atskirai dėstomas dalykas, bet ji buvo reikalinga religinei propa- 
gandai. Studentai, kalbėję lietuviškai, buvo mokomi lietuviškai 

skaityti, rašyti, sakyti pamokslus ir pan.“. Buvo išleistas trikalbis 
K. Sirvydo žodynas (lenkų-lotynų-lietuvių), amžininkai mini jo 
lietuvių kalbos gramatiką (neišlikusią) ir kt. Tokių leidinių reikė- 
jo besimokantiems, pamokslininkams. Lietuviai, baigę akademiją, 
būdavo siunčiami ir į kitus kraštus. Pvz., Andrius Rudamina, kilęs 

nuo Vilniaus, buvo išsiųstas 
į Kiniją, kur pasireiškė kaip 
rašytojas, išleido dvi knygas 
kinų kalba, o lietuvių kal- 
ba — nė vienos. Tai rodo, kad 
jėzuitai iš esmės nebuvo su- 
interesuoti lietuvių kultūra. 

Vilniaus akademija — pir- 
moji aukštoji mokykla Lietu- 
voje, savo veikla prilygusi 
kitų kraštų aukštosioms mo- 
kykloms. Neigiamas jos biuo- 
žas buvo tas, kad ji buvo nu- 
kreipta prieš kitatikius, nebu- 
vo tolerantiška, ugdė fanatiz- 
mą. Jėzuitų mokiniai užpuldi- 
nėdavo retormatus, jų su- 
kurstyta minia degindavo 
reformatų namus, bažnyčią, 
mokyklą, biblioteką. 

Igavę švietimo monopolį. 
jėzuitai pristeigė mokyklų ir 
kitose Lietuvos vietose. Kra- 
žiuose 1616 m. jie įsteigė gim- 
naziją, veikusią iki 1840 m. 
Jų kolegijos buvo Kaune, Pa- 
šiaušėje ir kitur. Jėzuitai ko- 
vojo, kad kiti ordinai (pvz., 
pijorai) nesteigtų savo mo- 
kyklų. 


Užvaldę švietimą, jėzuitai nebesiekė pažangos, ir nuo XVII a. 
vidurio prasidėjo kultūros smukimo laikotarpis, kuris truko iki 
XVIII a. antrosios pusės, iki Lenkijos—Lietuvos valstybės žlugimo 
pradžios. 1773 m. jėzuitų ordinas buvo panaikintas, kartu panai- 
kinta ir jėzuitų akademija, o vietoj jos įsteigta Lietuvos Didžiosios 
Kunigaikštystės Vyriausioji mokykla. Po paskutinio Lenkijos— 
Lietuvos valstybės padalijimo (1795 m.) ji virto Vilniaus vyriau- 
siąja mokykla, o 1803 m. — Vilniaus imperatoriškuoju univer- 


sitetu. 


* Plačiau apie tai žr. Lebedys J. Ar senajame Vilniaus universitete buvo 


lietuvių kalbos katedra? — Kn.: 
p. 201—210. 

Lebedys J. Lituanistikos baruose, t. I, 


Bendras krašto kultūros kilimas buvo teigiamas veiksnys, ska- 
tinęs ir lietuvių raštijos vystymąsi. Religinės kovos lėmė, kad ta 
raštija buvo religinė. Pasaulietinio turinio raštai buvo rašomi dau- 
giausia lotynų, lenkų kalbomis. Tebevartojama ir rusų kalba, bet 
šiuo laikotarpiu ji jau nuėjo į antrąjį planą. Kadangi lietuvių kal- 
ba buvo išstumta iš valstybinio gyvenimo, tai lietuvių literatūros 
ir literatūrinės kalbos formavimasis susijęs su religiniais raštais. 
Juose nei grožinė literatūra, nei literatūrinė kalba negalėjo visa- 
pusiškai plėtotis, bet kito kelio joms išvis nebuvo. Tai yra speci- 
finis lietuvių literatūros formavimosi bruožas, ir dėl to visai su- 
prantama didelė literatūrinė ir apskritai kultūrinė tų religinių 
raštų reikšmė. 


RELIGINIAI IR KALBINIAI RAŠTAI LIETUVOJE 


Pirmoji knyga lietuvių kalba pačioje Lietuvoje pasirodė daug 
vėliau, negu Prūsijoje — maždaug po 40 metų, XVI a. pabaigoje. 
Jos išleidimas čia buvo susijęs ne su reformacija, o su kontrre- 
formacija. Katalikai, norėdami atgauti savo pozicijas, pasinaudojo 
protestantų ginklu. Katalikiškų knygų iniciatorius Lietuvoje buvo 
vyskupas Merkelis Giedraitis. Jis studijavo užsienio universite- 
tuose, jam buvo žinomi protestantų metodai. Juos ir norėjo pri- 
taikyti savo veikloje. 

Pirmoji knyga lietuvių kalba pačioje Lietuvoje buvo išleista 
apie 1585 m. Spėjama, kad tai buvo Petro Kanizijaus (Canisius) 
katekizmo vertimas. Nežinia, kas jį vertė ir kas išleido, jo neišliko 
nė vieno egzemplioriaus. Tačiau apie jį kalbama Prūsijos tarėjų 
rašte kunigaikščiui 1589 m. Tame rašte, kuris buvo surastas 
1936 m. Karaliaučiaus archyve, tarėjai kreipiasi į kunigaikštį, kad 
jis greičiau išleistų J. Bretkūno „Postilę“ kovai su katalikiškuoju 
P. Kanizijaus katekizmu, kuris esąs visur kaišiojamas popiežinin- 
kų. P. Kanizijaus katekizmas galėjo būti išspausdintas M. Radvilos 
Juodojo spaustuvėje, atgabentoje iš Lietuvos Brastos ir atiteku- 
sioje jėzuitams, ir kontrreformacijos tikslais platinamas Prūsi- 
joje, kur jo tiražas galėjo būti sunaikintas. 1585 m. Vilniuje buvo 
išleistas P. Kanizijaus katekizmas latvių kalba (pirmoji latviška 
knyga, surasta 1911 m.). Tais pačiais 1585 m. išėjo P. Kanizijaus 
katekizmo vertimas į baltarusių kalbą. Yra žinoma, kad vienas 
iš veiklesnių jėzuitų labai rūpinosi P. Kanizijaus katekizmo išlei- 
dimu. Todėl suprantama, kad tuo metu jis galėjo pasirodyti ir lie- 
tuvių kalba. 

Rasta ir daugiau žinių apie pirmąsias lietuviškas knygas Vil- 
niuje. 1595 m. čia buvo paruoštas ir atiduotas spaudai (bet neiš- 
spausdintas) J. Ledesmos katekizmas Vilniaus vyskupijai, paruoš- 
ta spaudai M. Daukšos versta J. Vujeko postilė, kuri buvo išleista 
tik 1599 m. Tais pačiais 1595 m. išėjo M. Daukšos verstas J. Ledes- 


59 


mos katekizmas, skirtas Žemaičių vyskupijai *. Taigi pirmūsios iš- 
likusios lietuviškos knygos, išleistos Lietuvoje, autorius yra Mi- 
kalojus Daukša. 


MIKALOJUS DAUKŠA 


Mikalojus Daukša gimė tarp 1527—1538 m., atrodo, Babėnuo- 
se, netoli Kėdainių, smulkiųjų bajorų šeimoje. Nežinoma, kurią 
mokyklą lankė, bet išmokti skaityti ir rašyti, pramokti kalbų (Io- 
tynų, lenkų, rusų) galėjo Žemaičiuose, nepertoliausiai nuo savo tė- 
viškės (Krekenavoje, Ariogaloje arba Kražiuose, Varniuose), taip 
pat Kaune ir Vilniuje. Nežinoma irgi, ar Daukša studijavo. Tačiau 
jo vaikystės ir brendimo metu jau nemaža Lietuvos jaunimo siekė | 
aukštojo mokslo, vykdavo studijuoti. Aukštosiose mokyklose 
(pvz., artimiausiuose Krokuvos ir Karaliaučiaus universitetuose) 
studijuodavo ne vien didikai ar turtingieji bajorai. Jas baigdavo ir 
smulkūs bajorai, turtingesni miestiečiai, o kartais ir vienas kitas 
valstietis. Todėl reikia manyti, kad ir Daukša kur nors studijavo. 
Be tokios prielaidos būtų nesuprantamas jo mokytumas, platus hu- 
manistinis išsilavinimas, puikus lotynų kalbos nokejimas, pagaliau 
jo kaip dvasininko karjera. 


Dvasininko luomą Daukša pasirinko apie 1551—1562 m. (nors 
tai galėjo būti ir vėliau), norėdamas, matyt, turėti neblogą pragy- 
venimo šaltinį ir tuo pačiu atsidėti mokslui. Iš pradžių jis grei- 
čiausiai ėjo Kur nors vikaro pareigas, o nuo 1570 m. buvo Krakių 
klebonas. Gyvendamas Krakėse, lengvai galėjo palaikyti ryšius 
su palyginti netoli buvusia tėviške ir dažnai joje lankytis. 1572 m. 
jis buvo paskirtas Žemaičių kanauninku ir persikėlė į Varnius, 
vyskupijos sostinę, kartu ir toliau likdamas Krakių klebonu. Var- 
niuose Daukša dirbo drauge su istoriku Motiejumi Strijįkovskiu, 
kuris irgi ten buvo kanauninkas. Kultūriniais interesais, atsidėji- 
mu Lietuvos istorijai M. Strijkovskis turėjo traukti Daukša, galėjo 
būti jam skatinančiu pavyzdžiu. Daukša gerai sugyveno ir su vys- 
kupu Jurgiu Petkūnu (Petkevičiumi), kuris buvo studijavęs ke- 
liuose universitetuose ir pažino užsienio šalis. Gal būt, ir jis tu- 
rėjo Daukšai teigiamos įtakos. Šis vyskupas rūpinosi Daukšos baž- 
nytine karjera, paskyrė jį vienu iš savo testamento vykdytojų ir 
užrašė jam dovaną — baltą žirgą ir laikrodį. Po jo mirties Žemai- 
čių vyskupu 1576 m. tapo Merkelis Giedraitis, su kuriuo Daukša 
ypač artimai bendradarbiavo. M. Giedraitis savo planų neribojo 
vien tikybiniais dalykais, todėl labai vertino Daukšos interesų 
platumą, gerą lietuvių kalbos mokėjimą, liaudies pažinimą. Vys- 
kupas stengėsi jį geriau aprūpinti, sudaryti palankesnes sąlygas 
jo darbui. 1580 m. Daukša paskiriamas pelningos Kražių koplyčios 
altarista, bet ir toliau lieka kanauninku ir Krakių klebonu. 1585 m. 


* Plačiau apie tai žr. Lebedys J. Mikalojus Daukša. V., 1963, p. 173—203. 

jis jau buvo Žemaičių vyskupijos oficiolas — artimiausias vysku- 
po padėjėjas, bažnytinis teisėjas. Jam tekdavo faktiškai valdyti 
vyskupiją, tvarkyti įvairius reikalus. Tas pareigas Daukša ėjo iki 
1592 m. Iš jų buvo atleistas, matyt, dėl to, kad galėtų labiau atsi- 
dėti literatūriniam darbui ir užbaigti vertimus. Tais pačiais 1592 m. 
vietoj Krakių jis gavo daug turtingesnę Betygalos parapiją. Gy- 
venimo pabaigoje Daukša pergyveno M. Giedraičio mirtį (1609 m.) 
ir trumpai bendravo su nauju vyskupų — Mikalojumi Pacu. Jis 
buvo M. Giedraičio testamento liudininkas, vyskupas užrašė jam 
dovaną — šermuonėlių kailius, paruoštus pamušti, ir sieninį skam- 
banti laikrodį. Po M. Giedraičio mirties Daukša, seniausias kanau- 
ninkas, turintis dideli patyrimą, gerai pažistantis dieceziją (vys- 
kupiją), buvo išrinktas vyskupijos administratoriumi. Perdavęs 
vyskupiją naujam vyskupui M. Pacui 1610 m., Daukša neilgai be-- 
gyveno. Mirė 1613 m. Varniuose ir ten buvo palaidotas. Jo kny- 
gos buvo atiduotos Kretingos vienuolyno bibliotekai. 

Daukša iš visų amžininkų Lietuvoje išsiskyrė savo išsilavini- 
mu, mokytumu, akiračio platumu. Tarkvinijus Pekulas, popiežiaus 
nuncijaus auditorius, 1579 m. vizitavęs Žemaičių vyskupiją, kons- 
tatavo žemą dvasininkų moralę, nepakankamą pasiruošimą, neiš- 
prusimą, abejingumą pareigoms, visišką nesirūpinimą religijos 
propagavimu, menką lietuvių kalbos mokėjimą. O apsilankęs Kra- 
kėse, Daukšos klebonijoje, pažymėjo, kad joje yra daugybė įvairių 
mokslo sričių knygų. Tarp jų buvo Erazmo Roterdamiečio „„Ada- 
gia“ ir dvi graikų kalbos gramatikos (F. Melanchtono ir J. Mec- 
lerio). Tas knygas T. Pekulas liepė Daukšai sudeginti arba suplė- 
šyti, arba perduoti jėzuitams. Taigi Daukša, matyt, mokėjo ne tik 
lotynų, bet ir graikų kalbą, savo bibliotekoje turėjo ir graikiškų 
knygų. Jo biblioteka, atrodo, buvo viena didžiausių XVI a. Lie- 
tuvoję (šalia Albrechto Goštauto, Abraomo Kulviečio, Žygimanto 
Augusto, Motiejaus Strijkovskio, Merkelio Giedraičio, Jurgio Al- 
bino bibliotekų). Dvasininkų tarpe knyga (ypač pasaulietinė) tuo 
metu mažai tebuvo paplitusi. Didesnius jų rinkinius turėjo tiktai 
humanistai, renesanso žmonės, siekę universalumo, troškę praplės- 
ti savo akiratį. Be to, knygos tuomet buvo labai brangios, jas rei- 
kėdavo atsigabenti iš užsienio, nes Lietuvoje knygų prekyba bu- 
vo menka. Pvz., Žygimantas Augustas už vieną knygą mokėdavo 
vidutiniškai 48 lietuviškus grašius, o už arklį tada būdavo mo- 
kama 120—240 grašių, už jautį — 100— 120, už aviną — 8—15. Ka- 
raliams, kunigaikščiams ir didikams tai buvo prieinama, bet Dauk- 
ša dėl savo bibliotekos turėjo, be abejo, daug ko atsižadėti. 

Daukša buvo uolus katalikas. Iš šešių kanauninkų, buvusių 
Žemaičių vyskupijos kapituloje 1579 m., vizitatoriui T. Pekului 
jis pasirodė rimčiausias. Buvo ne tik išsimokslinęs, bet turėjo ir 
kunigo šventimus, atlikdavo bažnytines pareigas. Jam nieko ne- 
buvo galima prikišti moraliniu atžvilgiu, ir tuo Daukša išsiskyrė 
iš daugumos dvasininkų. Iš visų šešių vyskupijos kanauninkų vie- 
nintelis vilkėjo dvasininko drabužiais ir turėjo tonzūrą. Tačiau 

kartu Daukša buvo tolerantas. Jis, kaip ir vyskupas M. Giedraitis, 
bendravo su reformatais, tuo nusikalsdamas bažnytinei drausmei. 
Drauge su evangelikais jis pasirašė reformato Morkaus Vnučkos 
testamentą; į teismus savo įgaliotiniais siųsdavo ir retormatus. 
Gana liberaliai žiūrėjo ir į daugelį bažnytinių nuostatų (išpažintį, 
mišias, pamokslus). Nors Daukšos pasaulėžiūra buvo religinė, nors 
jis buvo katalikas, kontrreformatas, bet jį buvo stipriai paveiku- 
sios ir gaivios, pažangios renesanso idėjos. Dvasininkas neužgožė 
jame žmogaus, piliečio, patrioto. Feodalinę santvarką vertindamas 
kaip natūralų, savaime suprantamą dalyką, jis kartu matė jos ne- 
geroves, gilius prieštaravimus: didėjančią valstiečių priespaudą 
ir beteisiškumą, neribotą feodalų savavaliavimą, liaudies niekini- 
mą, joje susikaupusią neapykantą. Į tai jis žiūrėjo kaip į šalinti- 
nas negeroves, tačiau manė, kad feodalų ir valstiečių koniliktą 
galima išspręsti moralinėje plotmėje. Tipiškos katalikų dvasinin- 
kų pažiūros į tai buvo daug reakcingesnės, negu Daukšos. Su 
socialinėmis Daukšos pažiūromis susijęs jo rūpinimasis švietimu, 
mokslo propagavimas. Pagrindinę epochos švietimo problemą — 
mokslo prieinamumą liaudžiai — jis, atrodo, sprendė taip, kaip 
pažangiausi ano meto pedagoginės minties atstovai. Vizitatorius 
1579 m. rado Krakėse Daukšos išlaikomą mokytoją, kuris turėjo 
12 mokinių. Su Daukšos švietėjiška veikla sietinas taip pat mo- 
kyklos atsiradimas Močėnuose, Babėnų apylinkėje. 

Taigi Daukša buvo neeilinis, įžymus žmogus, ne vienu atžvil- 
giu praaugęs savo epochą, siekęs didžių dalykų. Jam būdingas 
humanistinis išsimokslinimas, platūs užmojai, veržlumas ir valin- 
gumas, gilus patriotizmas. Jis stengėsi kurti lietuvių nacionalinę 
kultūrą, Kovojo dėl gimtosios kąlbos teisių. Dėl to jį labiausiai 
ir vertiname. 

Daukšos raštai yra religiniai, susiję su kontrreformacija ir savo 
turiniu mažai tesiskiria nuo kitų religinių rašių. Tačiau jie daug 
svarbesni už anuos savo kalba, patriotinėmis idėjomis. | 

Ne visi Daukšos darbai tiksliai žinomi. Išlikę tėra tik du ne- 
abejotini jo leidiniai — J. Ledesmos katekizmo ir J. Vujeko posti- 
lės vertimas. Tačiau buvo manyta, kad jis, be to, išvertė į lietuvių 
kalbą bulę „In coena Domini“ („,„Surinkimas gromatos [...] Grega- 
rio trečio lieko popiežiaus“) ir 1588 m. išleido pamokslų rinkinį 
(homilijas). Su Daukša kartais siejamas ir P. Kanizijaus katekizmo 
vertimas. Bulės lietuviškas vertimas įtrauktas tarp 1641 ir 1643 m. 
bažnytinių raštų, taigi praėjus keliems dešimtmečiams po Daukšos 
mirties. Neaišku, kodėl jis būtų taip ilgai užsigulėjęs. Be to, pats 
vertimas nesklandus, jame nemaža sunkokai suprantamų vietų, 
gausu svetimybių, rytų aukštaičių tarmybių, kurios kaip tik ne- 
būdingos Daukšai. Dėl to galima tvirtinti, kad išlikęs lietuviškas 
bulės vertimas — ne Daukšos darbas. Daukšos 1588 m. pamokslų 
rinkinį pirmas paminėjo S. Daukantas savo veikale „(Būdas seno- 
vės lietuvių, Kalnėnų ir žemaičių“ (1845 m.). Tačiau S. Daukantas 

čia greičiausiai supainiojo Daukšos verstos J. Vujeko postilės 
leidimo metus ir nurodė netikslų pavadinimą. Kad Daukša būtų 
išvertęs P. Kanizijaus katekizmą, kol kas irgi nieko tikra ne- 
žinoma. ; 

Kadangi J. Ledesmos katekizmo ir J. Vujeko postilės vertime 
matyti jau įgudusi Daukšos plunksna, galima manyti, kad tai ne 
pirmieji jo darbai, tačiau ką jis 
anksčiau yra nuveikęs, šiaip ar taip 
pasilieka mums neaišku. 

Anksčiau buvo iprasta manyti, 
kad Daukša pirma išvertė ir išleido 
J. Ledesmos katekizmą, o paskui 
parengė J. Vujeko postilę. Tačiau 
nauji archyviniai dokumentai rodo 
ką kita: 1595 m. pradžioje postilė 
jau buvo paruošta, atiduota Vil- 
niaus akademijos spaustuvei ir tais 
metais turėjo būti išleista. Tačiau 
1595 m. išėjo tik J. Ledesmos kate- 
kizmo vertimas. Todėl galimas at- 
vejis, kad katekizmą Daukša vertė 
tuo pat metu, kaip ir postilę. Ta- 
čiau, palyginus katekizmo ir posti- 
lės vertimų kalbą, įtikimiau atro- 
dytų manyti, kad katekizmas vers- 
tas vėliau, kai postilės vertimas 
buvo baigtas arba baigiamas. 

Jokūbo Ledesmos, ispanų jėzui- 
to, katekizmą Daukša išvertė ne iš 
ispanų, 0 iš lenkų kalbos. Tai pa- 
žymėta tituliniame vertimo pusla- 
pyje („iš liežuvio lenkiško“). E. Zi- 
tigas (Sittig) nustatė, kad Daukša 
vertė iš XVI a. pabaigos lenkiško 
Ledesmos katekizmo, savo ruožtu | -—- 
versto iš italų kalbos. Daukšos M. Daukšos katekizmo (1595 m.) 
„Katekizmas, arba Mokslas, kiek- antraštinis puslapis 
vienam krikščioniui privalus“ bu- 
vo išleistas Vilniuje 1595 m., atrodo, M. Giedraičio lėšomis, ir skir- 
tas Žemaičių vyskupijai. Jį sudaro dvi dalys: 1) „Mokslas krikš- 
čioniškas“ (katekizmas) ir 2) „(Trumpas būdas pasisakymo, arba iš- 
pažinimo, nuodėmių". Ilgą laiką jis buvo nežinomas, tik 1886 m. įį 
surado ir perspausdino E. Volteris, o 1929 m. dar kartą perspaus- 
dino (kartu su lenkišku originalu ir anoniminiu 1605 m. vertimu) 
E. Zitigas. Ši siauro konfesinio pobūdžio knygelė, skirta pagrin- 
diniams katalikų tikėjimo dalykams mokyti, yra svarbi dėl savo 
kalbinių bei stilistinių ypatybių. Katekizmą Daukša vertė gana 
laisvai, nesilaikė aklai originalo, taikėsi prie naujo skaitytojo — 

lietuvio. Kai ką jis praleido, pakeitė arba papildė bei praplėtė. 
Daugumas tų pakeitimų neliečia esmės, neišeina iš tikybinių kate- 
kizmo rėmų, bet vienas kitas yra įdomesnis. Pvz., į klausimą, kas 
nusideda pirmajam dievo prisakymui, lenkiškame originale atsaky- 
ta: Ypač tie, kurie užsiima stabmeldyste, prietarais, užkeikimais ir 
burtais, kurie prieštarauja jo šlovei (Ci osobliwie, ktorzy się pa- 
rają ba/lwochwalstwem, zabobony, gusly, i czarami, ktėre są prze- 
ciw chwale jego). Šią vietą Daukša išvertė taip: Šitie ypačiai, kurie 
garbina ugnį, žemyną, gyvates, žalčius, perkūną, medžius, alkus, 
medeines, kaukus ir kitus biesus, ir anie, kurie žyniauja, buria, nuo- 
dija, alvą ir vašką lieja, ant putos ir ant pauto veizdi ir kurie lą ti- 
ki, — šitie visi dievo atsižada ir pristoja velniop. Taigi versdamas 
Daukša sukonkretino mintį, išskaičiavo gausias senojo tikėjimo lie- 
kanas liaudyje. Jo žodžių teisumą patvirtina daug kitų šaltinių iš 
XVi a. ir net vėlesnių laikų. Tačiau pagrindinė katekizmo vertybė 
yra jo kalba. Atrodo, kad Daukša žinojo apie lietuviškas protestan- 
tų knygas (M. Mažvydo, B. Vilento, iš dalies J. Bretkūno) ir jomis 
pasinaudojo, bet kartu neabejotina, kad jis savo pirmtakus pra- 
lenkė. Katekizmo vertimas, atrodo, buvo tiesiogiai skirtas Žemai- 
čių vyskupijai, bet faktiškai Daukša jį skyrė visiems lietuviams. 
Tuo būdu jis susidūrė su bendrinės literatūrinės kalbos problema. 
Daukša norėjo įtikti ir aukštaičiams, ir žemaičiams. Gerai žinoda- 
mas Lietuvos tarmes, jis galėjo prie visų derintis. Jam ypač ru- 
pėjo leksika, jos turtingumas ir grynumas. Labiausiai krinta į akis 
leksinių paralelizmų vartojimas. Daukša deda juos greta vienas 
kito, sujungdamas jungtukais arba, ir, jungiamaisiais žodžiais tai 
yra, taip pat prirašo paraštėse. Jokiame ankstesniame ir vėlesnia- 
me lietuviškame leidinyje, išskyrus Daukšos postilę, jų nėra tiek 
sukaupta. Daugelis leksinių paralelizmų yra iš kasdieninės aplin- 
kos ir apyvartos, pvz.: penas, valgymas, ėdesys; sakyti, tarti, by- 
loti, kalbėti; pavirsti, tapti, stotis; karoti, kabėti; drugelis, pete- 
liškė. Nemaža jų taip pat abstrakčios ir perkeltinės prasmės, pvz.: 
išganyti, išgelbėti, išvaduoti, atpirkti; paskandinimas, pasmerki- 
mas, prapuolimas, prapultis; žymė, ženklas. Leksiniais paraleliz- 
mais, gausiais sinonimais Daukša norėjo padaryti savo kalbą įvai- 
rią, Zodingą, įtikti įvairių tarmių skaitytojams, o kartais — paaiš- 
kinti svetimybes. Kadangi daug dvasininkų lietuviškai silpnai 
temokėjo arba visai nemokėjo, Daukša, kad jiems būtų lengviau 
susigaudyti, paraštėse ties lietuviškais žodžiais rašė ir atitinkamus 
skolinius, pvz.: stonas (luomas), svietas (pasaulis), abrozas (pa- 
veikslas). Nors Daukša taip pat vartoja skolinių, bet jų kiekis 
katekizme keliskart mažesnis, negu M. Mažvydo ir kitų pirmųjų 
rašytojų leidiniuose ?*. Daukša pralenkė savo pirmtakus ir vertimo 
menu. Apskritai imant, katekizme, kaip ir kituose lietuviškuose 
XVI a. leidiniuose, dominuoja pažodinis vertimo principas. Kal- 


> Plačiau apie tai žr. Kruopas J. Leksiniai paralelizmai Daukšos katekizmo 
(1595) kalboje. — „Lietuvių kalbotyros klausimai“, t. III, 1960, p. 223—255. 

ba, iš kurios verčiama, yra lyg modelis, kuriam stengiamasi pri- 
lygti. Dėl to mažiau paisoma savo kalbos specifikos, jos vidinių 
dėsnių. Tačiau Daukša turėjo gerą kalbos jausmą ir versdamas 
pažodinio principo aklai nesilaikė. Jis keitė daiktavardinį nusa- 
kymo būdą veiksmažodiniu, rasdavo tinkamų pakaitalų idiomoms, 
vieną gerą atitikmenį keliems žodžiams, išvengdavo to paties žo- 
džio kartojimo. Jis ne tik tiksliai ir taisyklingai, daugiausia gra- 
žiai lietuviškai išvertė originalą, bet prilygo jam ir stilistiniu at- 
žvilgiu. Ne kartą jaučiame visai laisvą, nė kiek originalo nevar- 
žomą Daukšos žodį, natūralų iškalbingumą. Pvz., į klausimą, kaip 
turime laikytis šešto įsakymo, kuris draudžia svetimoteriauti, at- 
sakoma: Sergėdamies, aplenkdami ir vengdami 
visokių biaurybių. Vietoj vieno lenkiško žodžio (sitrzegąc się) čia 
Daukša pavartoja tris lietuviškus (sergėdamies, aplenk- 
dami ir vengdami), tuo pačiu išbaigčiau, konkrečiau ir iš- 
raiškingiau nusako norimą dalyką. Dažnai jo sakinys, ištisas pe- 
riodas skamba laisvai, lengvai, lyg prieš keliasdešimt metų, bet 
ne prieš šimtmečius būtų parašytas: Tu vaistą duosi, o ligonis nuo- 
dus geria, tu ligą atatolini, o jis save marina, tu žaizdas sutvars- 
čioji, o jisai žaizdą, kuri jau buvo užretėjus, atversto, tu ranka 
tava dangstai, o jisai ja almėto. Ne vienas pasakymas Daukšos 
vertime gavo tokią formą, kuri vėliau jau nebekito, plačiai paplito 
ir visuotinai įsigalėjo (pvz., alkaną papenėt, trokštantį pagirdyt). 
Daukša įvedė katekizme nemaža svarbių, kultūriniam gyvenimui 
reikalingų žodžių. Daugelį jų ėmė iš gyvosios kalbos, suteikdamas 
naują turinį, perprasmindamas. Kitus sukūrė pats, dar kitus per- 
ėmė iš ankstesnių rašytojų (pvz., mokytojas, skaitytojas) ir padėjo 
jiems įsitvirtinti. Manoma, kad Daukšos naujadarai yra žodžiai 
abejojimas, įkvėpimas, nusižeminimas, privalomas, pasmerkimas, 
supratimas, tvirtai įsigalėję literatūrinėje kalboje. Katekizmo ver- 
time vartojami įvairūs psichologiniai terminai — pojūčių pavadi- 
nimai (regėjimas, girdėjimas, ragavimas, pauosty mas, palytėjimas), 
psichinių galių, procesų, jausmų, nuotaikų, ypatybių pavadinimai 
(išmintis, valia, meilė, džiaugsmas, kantrybė, romumas), pagaliau 
šiaip įvairių sričių žodžiai, išlikę iki šių dienų (autuvas, alga, 
darbininkas, esybė, elgeta, gydytojas, mylėtojas, tarnas, vietinin- 
kas). Gyvus, vaizdingus Daukšos pasakymus galima traktuoti kaip 
literatūrinio stiliaus užuomazgas. Pvz.: Žvaigždės nežiba prieg 
šviesai tavai, stiebai dangaus dreba ir virpa po akim tavo. Apskri- 
lai, originalo vaizdinių elementų Daukša nesumažina, nesusilpnina, 
0 juos pagausina ir sustiprina. Pagrindinė jo vaizdinė priemonė 
yra veiksmažodis — konkretus, gyvas, vaizdus, dinamiškas ir liau- 
(liškas, susijęs su kasdieniška aplinka, alsuojąs betarpiška tikrove 
(pvz, iš versmės išplūdo, eši ugnimi neužblėstančia, 
(aužytis ant žemės, naktys ant mūsų užgriūtų ir mus u Ž- 
slėgtų, dūsaujame šniupščiodami ir verkdami). Tuo 
larpu originale veiksmažodis yra daugiau bendrinės, sąvokinės 
reikšmės, mažiau teturi vaizdinio atspalvio. Daukšai rūpėjo ne tik 

vaizdingumas, bet ir stilistinis sklandumas, skambumas. Tuo tiks- 
lu jis sumaniai vartoja ilgesnes ir trumpesnes žodžių lytis. Pvz., 
lenkišką daiktavardį (dla zwycieženia) jis išverčia dviem veiks- 
mažodžiais, kurių vieno forma pilna, o kito sutrumpinta: idant 
pergalėtumbime ir pravytumbim visus mūsų pagun- 
dymus. 

Katekizme Daukša išspausdino ir dviejų giesmių vertimus: To- 
mo Akviniečio giesmės (,„Kloniojuos žemai, tiesa uždengtoji') ir 
„Salve regina“ („Sveika, ka- 
ralyčia“). Tai buvo pirmos lie- 
tuviškos giesmės, išspausdin- 
tos Lietuvos Didžiojoje Kuni- 
gaikštystėje. Ir kartu tai 
pirmos išlikusios lietuvių ka- 
talikiškos giesmės. Pirmoji iš 
jų eiliuota, o antroji parašyta 
ritmine proza. Daukša, matyt, 
didesnių eiliuotojo gabumų 
: * neturėjo. Vėlesniuose gies- 
į ||| mynuose jo verstomis gies- 
oni AA Euas 1 mėmis, atrodo, nebuvo pasi- 
| gelis elvinas Tveodonir got E*4,) 1 naudota. 
oj sės DAVKSZs! | Pagrindinis Daukšos dar- 
| Aaniniro Miovaka ii tiipto pargškus. | 84 „£2)) Das, su kuriuo susijusi jo šlo- 
| EKO NIAS AS ab "vė, yra Jokūbo Vujeko posti- 
2 B lės vertimas. Tai stambiausias 
XVI a. lietuvių raštijos pa- 
minklas greta J. Bretkūno 
biblijos vertimo. Postilė, kaip 
minėta, 1595 m. buvo atiduo- 
ta spausdinti, bet išėjo tik 
1599 m. Spėjama, kad Daukša 
ją išvertė 1582—1595 m. 
J. Vujekas, lenkų jėzuitas, 
vienas stambiausių kontrre- 
M. Daukšos postilės (1599 m.) antraštinis formacijos šulų, parašė dvi 

(puslapis mas Aiia ia $€ "p 

postiles: didžiąją ir mažąją. 

Didžioji buvo skirta siaures- 
niam, mokytesnių skaitytojų ratui, dvasininkams, o mažoji — ne- 
turtingiems kunigams ir mažiau išsilavinusiems skaitytojams. Ypač 
populiari buvo jo mažoji postilė. Kadangi lenkų reiormatai buvo 
išleidę daug gerų postilių, J. Vujekas turėjo parašyti tokią, kuri at- 
svertų visas reformatų postiles. Dėl savo nuopelnų kontrreforma- 
cijai J. Vujekas buvo vadinamas Lenkijos Ciceronu. Kurį laiką 
jis gyveno ir Lietuvoje, 1578—1579 m. buvo Vilniaus jėzuitų ko- 
legijos rektorius. Todėl vyskupas M. Giedraitis, o gal būt, ir 
Daukša galėjo būti su juo pažįstami. 


„m ši ini 

Išversti postilę buvo labai sunkus darbas. Kalbininkai (K. Bū- 
ga, E. Tanglis, E. Zitigas), pastebėję vertime skirtingų tarmių ly- 
čių ir žodžių, nevienodą kirčiavimą, buvo pradėję abejoti, ar Dauk- 
ša vienas tą postilę išvertė. Tačiau tos abejonės, atrodo, yra be pa- 
grindo. Postilės tituliniame puslapyje vertėju pažymėtas Daukša. 
Lotyniškoje ir lenkiškoje prakalboje jis vertimą vadina savo pa- 
ties darbu. Jokie kiti vertėjai ar talkininkai niekur neminimi. 
O kalbos skirtybių ir prieštaravimų galėjo atsirasti dėl to, kad 
Daukša norėjo įtikti platesniam skaitytojų ratui — žemaičiams ir 
vidurio aukštaičiams. 

Pilnas postilės pavadinimas yra toks: „„Postila katolicka. Tai 
est: išguldymas evangelijų kiekvienos nedėlios ir šventės per visus 
metus“. Be J. Vujeko pamokslų, joje yra ir originalių priedų, ku- 
rie ne visuose egzemplioriuose vienodi. Tačiau iš skirtingų eg- 
zempliorių padarius vieną, Knygą sudarytų: 

1. Lotyniškas ketureilis, skirtas M. Giedraičio herbui. Jame 
dirbtinai mėginama poetizuoti vyskupo veiklą, kelti jo nuopelnus 
tėvynei, 

2. Lotyniška 8 eilučių epigrama, skirta M. Giedraičiui. Joje 
su daug didesniu užmoju aukštinamos vyskupo dorybės ir nuopel!- 
nai, užtikrinamas jam neblėstantis atminimas. Laikas sunaikina 
didžių karalių sostines, marmurą, piramides, užmarštin nugramz- 
dina karvedžių garsą, bet vyskupo šlovė būsianti nemari, nes jis 
savo liaudžiai parūpinęs šventąjį peną. Kai kuriuose egzemplio- 
riuose po epigrama pažymėtas autorius Vaclovas Labunauskis, 
o iš tikrųjų, kaip išaiškino K. Jablonskis, tai Vaclovas Daujotas 
iš Labūnavos. S. Daukantas savo turėtame Daukšos postilės eg- 
zemplioriuje ranka įrašė lietuvišką šios epigramos vertimą, po ku- 
riuo taip pat pažymėtas Vaclovas Labunauskis. Tačiau ligi šiol 
neišaiškinta, ar tai senas vertimas, ar S. Daukanto laikų. 

3. Lotyniška Daukšos prakalba į M. Giedraitį. Tai lyg atviras 
laiškas vyskupui. Žia jis idealizuojamas, šlovinamas, prilygina- 
mas žymiausiems amžiaus vyrams, iškeliamas kaip vyskupas, vals- 
tybės veikėjas ir žmogus. Panegiriškai atsiliepiama ir apie pačią 
postilę bei jos autorių. Postilė vadinama puikiu veikalu, vertu iš- 
platinti visame pasaulyje, o J. Vujekas — mokyčiausiu ir religin- 
giausiu vyru. Postilės išleidimas lietuvių kalba laikomas nemir- 
tingu ir beveik dievišku vyskupo sumanymu. M. Giedraičiui būsią 
dėkingi: 1) tėvynė — už atsidavimą, 2) dvasininkai — už darbo 
palengvinimą, 3) piliečiai — už išganingą mokslą, 4) visi kiti — 
už gimtosios kalbos išgelbėjimą nuo apleidimo ir pražūties. Visi 
kiti — tai visi nekatalikai, reformatai (kalvinistai ir liuteronai). Tai- 
gi postilės vertimas turėjo būti reikšmingas visai tautai, visiems 
lietuviams, nepaisant kokio jie bebūtų tikėjimo. Daukšos kultū- 
riniai patriotiniai interesai čia aiškiai pranoksta religinius. Postilė 
taip pat skiriama ne tik dvasininkams ir per juos liaudžiai, bet 
visiems luomams, visiems feodalinės visuomenės sluoksniams: di- 
dikams (summis), bajorams (mediocribus) ir valstiečiams (infimis). 

Daukša didžiuojasi atliktu darbu. Jis lygina save su Orfėju, pa- 
aukojusiu dievams lyrą, kuria nuolat naudojosi; taip pat su romė- 
nų kariu, prie Heraklio šventovės durų sudėjusiu ginklus, kuriais 
daug kartų buvo nugalėjęs priešą. 


4. Lenkiška „„Prakalba į malonųjį skaitytoją“. Ji yra progra- 
minio pobūdžio, geriausiai parodo Daukšą kaip kovotoją dėl gim- 
tosios kalbos teisių. 


5. Patys pamokslai. J os versdamas, Daukša naudojosi ir refor- 
matų raštais — B. Vilento ,„Evangelijomis bei epistolomis“, bet ne- 
ištisai. Postilėje dominuoja savarankiškas vertimas. 


Svarbiausias dalykas Daukšos postilėje yra jos lenkiškoji pra- 
kalba. Joje matyti gilus Daukšos susirūpinimas savo tauta, jos 
ateitimi. Ji yra lyg koks naujo etapo manifestas. Iš jos Daukša 
išryškėja kaip vienas žymiausių Lietuvos patriotų. Lenkų filologas 
A. Briukneris pavadino ją patriotiniu manifestu. Vokiečių tilolo- 
gas A. Becenbergeris pabrėžė, kad Daukša reikalavo lietuvių kal- 
bai lygių teisių. Buržuaziniai filologai ir istorikai žiūrėjo į Daukšą 
kaip į sporadinį, atsitiktinį reiškinį — „balsą, šaukiantį tyruose . 
Tačiau Daukša nebuvo vienišas. Jis buvo subrendęs savo meto 
aplinkoj, jį veikė visokios įtakos, ir jis pats išryškėjo tiktai jų vei- 
kiamas. Jo prakalba irgi yra istoriškai sąlygotas reiškinys. 

Veiksnių, nulėmusių Daukšos pažiūras į gimtąją kalbą, buvo 
keletas. Pirmas veiksnys — paties Daukšos vaikystės ir darbo ap- 
linka. Gimtoji jo kalba buvo lietuvių. Vaikystėje jis kitokios kal- 
bos tikriausiai negirdėjo. Su lenkų kalba susidūrė, tur būt, tik 
mokydamasis. Todėl jis buvo iš prigimties prisirišęs prie lietuvių 
kalbos. Su tuo susijęs kitas veiksnys.z+ Daukšos ryšys su liaudimi 
ir smulkiąja bajorija. Nuo XVI a. vidurio, O ypač po Liublino 
unijos, viršūniniuose feodalų sluoksniuose ėmė vis labiau įsigalėti 
lenkų kalba, bet ji ilgą laiką dar liko svetima smulkiajai bajorijai 
(ypač Žemaičiuose). Lenkų kalba darėsi stambiųjų feodalų kalba, 
kuria jie norėjo atsiskirti nuo smulkiųjų bajorų ir liaudies. Smul- 
kieji bajorai buvo labai prisirišę prie savo gimtosios lietuvių kai- 
bos ir XVI amžiuje ją tevartojo. Tokia aplinka skatino ir Daukšą, 
kilusį iš smulkiųjų bajorų, laikytis gimtosios kalbos ir ginti jos 
teises. Prišidėjo čia ir trečias veiksnys — kova dėl Lietuvos vals- 
tybinio savarankiškumo po. Liublino unijos. Vienas aktyviausių 
tos kovos dalyvių buvo tiesioginis Daukšos viršininkas — M. Gied- 
raitis. Daukša su M. Giedraičiu gerai pažino to meto politinį gy- 
venimą ir suprato, koks pavojus gresia Lietuvai. Jie norėjo likvi- 
duoti pražūtingas Liublino unijos pasekmes. Stambieji feodalai, 
gindami Lietuvos politinį savarankiškumą, tautinių tikslų dažniau- 
siai neturėjo. Tačiau smulkiesiems bajorams, kurie tekalbėjo lie- 
tuviškai ir nemokėjo lenkiškai, valstybingumo gynimas savaime 
siejosi su savų papročių, ir kalbos gynimu. Kova dėl valstybinio 
savarankiškumo žadino ir tautinį jų sąmoningumą, skatino rūpin- 
tis lietuvių kalbos likimu. 

Tie trys veiksniai sudarė prielaidas išaugti Daukšai kaip ko- 
votojui dėl gimtosios kalbos teisių. Tačiau jį subrandino ir teoriš- 
kai apginklavo ketvirtas veiksnys — būtent renesansas. Renesanso 
epochoje vyko persilaužimas iš lotynų kalbos į tautines kalbas. 
XVI amžius kaip tik buvo kovos dėl tautinių kalbų ir jų įisigalėji- 
mo Europos literatūroje laikotarpis. Kova dėl tautinių kalbų 
kartu buvo kova dėl kultūros demokratizavimo, kad ji būtų priei- 
nama platesniems sluoksniams ir kad jie galėtų dalyvauti jos kū- 
rime. Ši kova, vienur (pvz., Italijoje) prasidėjusi dar XIV am- 
žiuje, sustiprėjo ir labiausiai išsiplėtė XVI a. antrajame ketvirtyje 
ir viduryje, kitur antrojoje pusėje, ir tada buvo laimėta, Todėl 
visai dėsningai XVI a. pabaigoje. ji stipriau pasireiškė ir Lietu- 
voje. Italijoje XVI amžiuje teoriškai pagrindė ir gynė italų kalbos 
teises P. Bembo, >peronė Speronis, Prancūzijoje — Ž. diu Belė, 
jo draugas „poetų princas“ P. Ronsaras, A. Etjenas, Vokietijoje — 
M. Liuteris, kuris, kaip sakė F. Engelsas, „„šukūrė šiuolaikinę vo- 
"kiečių prozą“ ?. Labai smarki kova dėl gimtosios kalbos teisių tuo 
metu vyko ir kaimyninėje Lenkijoje. Antrojoje XVI a. pusėje 
lenkų literatūra pergyveno savo „aukso amžių“. Visa,tai, be abe- 
jo, veikė Daukšą, sąlygojo jo pažiūras. Taigi Daukšos pažiūros 
į gimtąją kalbą susiformavo bendroje renesanso epochos atmo- 
sferoje. r 

Lietuvoje ir Lenkijoje XVI amžiuje vyravo pažiūra, kad tau- 
ta — tai feodalai, didikai ir bajorai. Liaudis į tautos savoką nebuvo 
įjungiama. Be to, tauta buvo tapatinama su valstybe. Kalba neįėjo 
į tautos sąvoką, nebuvo laikoma esminiu dalyku. Lietuvos Didžio- 
joje Kunigaikštystėje gyvenę įvairių tautybių žmonės (baltaru- 
siai, ukrainiečiai, lenkai, lietuviai) neretai buvo vadinami tiesiog 
lietuviais. Taigi lėmė ne etninė priklausomybė, o pilietinė, terito- 
rinė. Feodalai, vadindami save lietuviais, kalbėdavo kitomis kal- 
bomis, daugiausia lenkiškai. Daukša išsiskiria iš amžininkų, ypač 
Lietuvos feodalų, daug gilesniu. tautiniu sąmoningumu, nauja tau- 
tos Koncepcija. Tautą jam sudaro: 1) teritorija — tėvų žemė, 2) pa- 
pročiai— istoriškai susiformavęs kultūrinis bendrumas, 3) kalba. 
Svarbiausiu iš jų Daukša laikė kalbą. Nors jis neišvengė bajoriš- 
kojo tautos supratimo įtakos (svarbiausiu luomu, sudarančiu tau- 
tą, laikė bajoriją), bet iš tautos sąvokos neišskyrė ir liaudies (pras- 
tuomenės). Vadino ją mūsų pačių krauju, mūsų pačių sąnariais, 
mūsų broliais, pabrėžė, kad visi mes esame vienas kūnas į|...| tė- 
vynėje. Taigi Daukša skelbė tautinį bendrumą su liaudimi. Feoda- 
linėje visuomenėje luomus skyrė neperžengiama privilegijų 1r 
prietarų siena. Į liaudį buvo žiūrima iš aukšto, stengiamasi ją vis 
labiau pavergti ir išnaudoti, nuo jos atsiriboti. Todėl bendrumo 
su liaudimi skelbimas ir propagavimas buvo pažangus. Feodalizmo 
laikams taip pat buvo būdingas provincinis uždarumas. Žemaičiai 


“ Marksas K., Engelsas F. Rinktiniai raštai dviem tomais, t. II. V., 1950, 
Bu a į 

ir aukštaičiai dažnai laikydavo vieni kitus kone svetimšaliais. 
O Daukša gerai suvokė žemaičių ir aukštaičių tautinį bendrumą. 
Jis kalba tik apie visus lietuvius kaip vieną tautą, apie visiems 
bendrą lietuvių kalbą. Tuo jis pralenkė ne tik daugumą amžinin- 
kų, bet ir žymiai vėlesnių (net XIX a. pirmosios pusės) rašytojų. 

Šitaip pažangiai suprasdamas tautą, Daukša buvo ir savitas 
patriotas. Jo patriotizmas skyrėsi nuo vyravusio feodalinio patrio- 
tizmo, kuris ribojosi klasiniais feodalų interesais. Feodalai norėjo 
užsitikrinti išimtinę teisę šeimininkauti Lietuvos Didžiojoje Kuni- 
gaikštystėje, išlaikyti seniai užimtas svetimas teritorijas, užgrobti 
naujų. Dėl to literatūroje buvo šlovinami daugiausia kunigaikščiai 
ir karvedžiai, didikai — jų garbinga (romėniška) kilmė, narsumas, 
karai. Jiems išaukštinti buvo rašomos poemos, istorijos veikalai. 
Daukšos patriotizmas visai kitoks. Daukša nė žodžiu neužsimena 
apie tariamą lietuvių kilmę iš romėnų, nekalba apie valstybę nuo 
jūrų iki jūrų. Rūpindamasis tėvynės likimu, jos valstybiniu sa- 
varankiškumu ir gerove, kaip ateities laidą jis nurodo visai kitą 
dalyką — tautinę kultūrą, kuriamą gimtąja kalba. Tačiau, ragin- 
damas vartoti lietuvių kalbą, Daukša anaiptol nepasisako prieš 
kitas kalbas, jų mokėjimą, mokymąsi ir vartojimą. Į pirmąjį pla- 
ną jis iškelia visų tautų natūralią teisę vartoti savo kalbą, visoms 
kalboms pripažįsta lygybę. Jis nekalba, kaip daugelis kitų anuo- 
metinių kalbos gynėjų, apie tobulas ir netobulas, gražias ir negra- 
žias kalbas. Savaime suprantamu dalyku laiko visų kalbų varto- 
jimą, branginimą, ugdymą ir išlaikymą, todėl nori, kad ir lietuvių 
kalbai būtų pripažintos lygios teisės. Taigi Daukša pasirodo kaip 
vienas pažangiausių kovotojų dėl tautinių kalbų teisių XVI am- 
žiuje. Jo pažiūrose nė ženklo nematome tautinio ribotumo, užda- 
rumo, horizonto siaurumo. Prakalboje išryškėja taurus jos au- 
toriaus humanizmas. Pavyzdžiu nurodydamas kitas tautas, Dauk- 
ša siekia dviejų pagrindinių dalykų: 1) įvesti lietuvių kalbą į 
viešąjį valstybinį gyvenimą, padaryti literatūrine, rašto kalba ir 
2) kurti lietuvių literatūrą, savąją raštiją, duoti jai pradžią. Pra- 
kalboje Daukša išreiškė ne vien savo ir pažangiosios ano meto 
šviesuomenės pažiūras, bet ir plačiųjų liaudies masių, taip pat 
smulkiosios bajorijos nuotaikas. Joje atsispindėjo augantis „lie- 
tuvių tautoje nepasitenkinimas, pasipiktinimas ir pasipriešinimas 
dėl prasidėjusio Lietuvos feodalų nutolimo nuo lietuvių kalbos ir 
jų lenkėjimo"“". 

Daukšos postilės prakalbai būdingos ne tik humanistinės idė- 
jos, bet ir renesansinė argumentacija. Plačiai pagrįsdamas ir įrodi- 
nėdamas būtinumą vartoti savo gimtąją kalbą, Daukša remiasi 
ne biblija, ne bažnyčios tėvais, ne scholastiniais išvedžiojimais ir 
silogizmais. Pagrindinis jo argumentų šaltinis yra gamta, žmogaus 
prigimtis, jos dėsniai. Ta dingstimi jis užsimena ir apie gyvulių 
gyvenimą: Kas per keistenybės būtų gyvulių tarpe, jeigu varnas 


7 Lietuvos TSR istorija, t. I. V., 1957, p. 244. 

užsimanytų suokti kaip lakštingala, o lakštingala — krankti kaip 
varnas, ožys — staugti kaip liūtas, o liūtas — bliauti kaip ožys? 
Dėl tokio savo būdo pakeitimo pranyktų savitumas, beveik pra- 
nyktų ir tokių įvairių gyvulių esmė ir prigimtis. Juo didesnis są- 
myšis kyląs, kai žmonės dėl kitos kalbos paniekina gimtąją. Dauk- 
ša, kaip ir daugelis renesanso filosofų, žiūri į prigimtį, gamtą kaip 
į nepajudinamą dalyką. Jos įstatymų turi visi paisyti, laikytis, iš 
jų neiškrypti. Visi turi klausyti jos balso, taigi visi turi vartoti 
ir savo gimtąją kalbą. Antras Daukšos argumentų šaltinis yra is- 
torija, tautų ir valstybių — Persijos, Romos, Graikijos, Arabijos —- 
likimas. Daukša teigia, kad tos valstybės išsilaikė tiktai išsaugo- 
damos savo kalbą. Tokiais argumentais irgi pasireiškia renesan- 
so epochos dvasia. Daukša taip pat, kaip ir daugelis renesanso 
humanistų, kalbą laikė ne kokia absoliučia „dievo dovana“, o to- 
kiu žmonių prigimties dalyku, kurį pats žmogus turi ugdyti ir to- 
bulinti. Kalbos negimsta pačios savaime, kaip žolės ar medžiai, 
vieni menki ir silpni, kiti sveiki ir stiprūs. Visos teigiamos kalbų 
ypatybės priklauso nuo žmonių valios ir noro. Jeigu ilgainiui vie- 
nos pasidarė turtingesnės už kitas, tai priklausė ne nuo jų pačių, 
bet nuo žmonių pastangų ir išmonės. Daug renesanso bruožų yra 
ir prakalbos formoje, išraiškoje, Ji glausta, bet labai turininga, 
daro iš sykio įkvėptai parašyto kūrinio įspūdį. Nėra joje jokio 
dirbtinumo, erudicijos demonstravimo, tuščiažodžiavimo, ilgų iš- 
vedžiojimų, citatų. Viskas atrodo natūralu, paprasta, organiškai 
susieta, sumaniai ir įtaigiai sukomponuota. Jaučiama aukšta lite- 
ratūrinė autoriaus kultūra, antikinės retorikos išlavinta įgudusi 
plunksna. Pakiliausiu tonu parašyta centrinė prakalbos vieta — 
kulminacija: Ne žemės derlumu, ne drabužių skirtingumu, ne ša- 
lies gražumu, ne miestų ir pilių tvirtumu gyvuoja tautos, bet dau- 
giausia išlaikydamos ir vartodamos savo kalbą |[...|. Tai aforiz- 
mais skambąs himnas gimtajai kalbai. V. Mykolaitis-Putinas tei- 
singai yra pažymėjęs, kad Daukšos postilės prakalboje matome 
„tokį gilų ir prasmingą kalbos aukštinimą, kokio nerandame visoj 
lietuvių literatūroj“*. 
Daukša, ką skelbė prakalboje, stengėsi pritaikyti gyvenime. 
J. Vujeko postilės vertimas turėjo pastovią, ilgalaikę reikšmę 
lietuvių literatūrai. Savo gausia leksika jis Žymiai praturtino be- 
siformuojančią lietuvių literatūrinę kalbą. Versdamas Daukša pa- 
rodė ir individualius stilistinius polinkius, siekė išraiškos vaizdin- 
gumo ir išbaigtumo, davė nemaža literatūrinio stiliaus, iš dalies 
ir grožinės prozos užuomazgų. 
 Postilės vertimui dar labiau negu katekizmo būdingas leksikos 
turtingumas. Daukša sąmoningai stengėsi įvairinti vertimo kal- 
bą, padaryti ją žodingesnę. Jis pažymėjo, kad žodžių gausumas 
knygoje lengvai praturtins uolų skaitytoją. Pagrindinė priemonė 
kalbos žodingumui ir įvairumui didinti buvo sinonimika. Daukša 


5 Mykolaitis-Putinas V. Literatūros etiudai. K., 1937, p. 177. 

sinonimus postilėje vartoja panašiai kaip katekizme, bet iš dalies 
ir skirtingai. Katekizmui būdingas pusiau mechaninis sinonimų 
įvedimas. Jie daugiausia įrašyti vertimo paraštėse, mažiau jų 
pačiame tekste, ypač skirtingose jo vietose. Postilėje sinonimai 
dažniausiai įjungti į tekstą, tik maža dalis pridėta paraštėse. Si- 
nonimai yra nevienodos paskirties. Dalis jų tolygūs savo reikšme, 
neturi stilistinių niuansų, pvz.: žvejais arba žūklijais, vienturtį ar- 
ba vienatijį, išgydyt arba išvaislyt. Dažnai, kaip ir katekizme, gire- 
ta pateikiamas skolinys ir jo lietuviškas atitikmuo, pvz.: slibinas 
arba smakas, iečia (ietimi) arba ragoline, prekiautų arba handlia- 
votų, pirmuonis (protėvius, pirmtakus) arba predkus. Svarbesni 
yra sinoniminiai žodžiai, leksiniai paralelizmai su skirtingais pras- 
mės, vaizdumo atspalviais: šapelį arba šiaudelį, užbrukt ir užmušt, 
arkliai arba žirgai ir kuinas. Kartais vienam originalo žodžiui duo- 
dami net 5 lietuviški sinonimai: apveizdėkimės, pasergėkimės, ap- 
kuopkimės, apvokimės, apliuobkimės. Labai turtinga žodžio varg- 
šas sinonimika: bėdulis, benamis, nuvargęs, pavargėlis, pavargę- 
sis, rudulis, vargeta. Daukša nesitenkina bespalviais, perdaug 
bendros reikšmės originalo žodžiais, ieško tikslesnių lietuviškų ati- 
tikmenų, geriau išreiškiančių ir nusakančių kalbamą dalyką. Pvz., 
vietoj originalo kraujo lašai jis verčia kraujo šlakai, vietoj tekan- 
čio žemėn — srūvančio žemėn, vietoj pradėjo mirti — pradėjo mer- 
dėt, vietoj iš dulkių ir molio nulipdytą — iš dulkių ir molio nužies- 
tą. Postilėje gausu įvairių gyvenimo sričių leksikos, pradedant kas- 
dienine buitimi ir baigiant filosofiniais terminais. Joje minimi dar- 
bo įrankiai (arklas, žuobris, piautuvas), ginklai (kalavijas, strėla, 
ietis), apranga (apdas, auiuvas). Nemaža žodžių atspindi feoda- 
linę visuomeninę aplinką, socialinius sluoksnius, jų santykius 
(ūkis, ūkininkas, tijūnas, vergas, prekijas, alga, čyžė). Yra ir kul- 
tūrinių-literatūrinių terminų. Daukša, atrodo, pirmasis pavartojo 
žodį rašytojas artima dabartinei reikšme. Postilėje ne kartą mi- 
nimi, nors ne visuomet įprasta reikšme, kai kurie tautosakos ter- 
minai (pasakos, sekmės, priežodžiai, prilyginimai, giesmės). Čia 
randame tokius abstraktesnės reikšmės žodžius, kaip draugystė, 
mergystė, moterystė, priežastis, šviesybė, tamsybė, vienybė. Dauk- 
ša dar neturi žodžio mintis, bet jau vartoja žodį mąsty ti (klau- 
sykime karštai žodžių jo ir mąsty kime juos dieną ir naktį). 
Apskritai, Daukšai būdingas siekimas išsiversti be skolinių, juos 
pakeisti lietuviškais žodžiais. Kur tai nepavykdavo, jis mieliau 
vartodavo tarptautinius žodžius — lotyniškus arba graikiškus, bet 
ne slavizmus. Tačiau slavizmų postilėje irgi neretai pasitaiko. 
Daukša turtino savo vertimo leksiką ir naujadarais. Jis mėgo da- 
rytis abstrakčius daiktavardžius su priesaga -umas (atskilumas, 
kitokumas, niekumas), -imas (įkvėpimas, pašaukimas), -ėjas (pra- 
nokėjas, veikėjas), su neiginiu ne- (nekaltė, nemirtis, nemokslas). 
Daug darėsi ir sudurtinių žodžių: daugbylis (ilgas šnekėjimas), 
niekbylis (tuščia kalba), gerabylis (gerai kalbantis), piktabylis (pik- 
tai kalbantis). Svarbus Daukšos naujadaras buvo vakarinė (vaka- 
rienė). 

Daukšai rūpėjo ne vien žodžių gausumas, bet ir jų išraiškin- 
gumas. Laikydamasis daugiausia pažodinio vertimo principo, jis 
siekė tolygios ar net stipresnės išraiškos, įtaigumo. J. Vujeko pos- 
tilėje vyrauja intelektualinis pradas, išraiškingesnis žodis rečiau 
pasitaiko. Daukšai būdingas didesnis vaizdingumas, emocingumas. 
Pagrindinė jo vaizdinė priemonė yra veiksmažodis. Jis jautė veiks- 
mažodyje slypinčias neišsemiamas vaizdingos išraiškos galimybes 
ir jas gausiai panaudojo. Veiksmažodžiais ir dalyviais jis ne tik 
sustiprino, bet ir sudinamino išraišką. Jais daugiausia remiasi li- 
teratūrinio stiliaus užuomazgos postilės vertime. Blankius origina- 
lo žodžius Daukša pakeičia vaizdingais, sugeba parinkti tiksliau- 
sius, specifinius kiekvienam atvejui veiksmažodžius, pvz.: kaip 
višta sugūžia vištelius savus po sparnais savais; idant užkar- 
tų girnų pusę ant kaklo jo; kraujas plūdo; daug išvadžiotojų 
paplūdo po pasaulį; teneišsigąsta širdis jūsų nei krūpauja. 
Daukša nenori pasitenkinti bespalviu žodžiu, jis linkęs visur vaiz- 
džiau, įtaigiau pasakyti; sustiprinti ir pagyvinti išraišką, pvz.: !a- 
lentą savą įrausęs buvo žemėn; kaip dūmas, kurį vėjas iš- 
pūkština; nudangino jį ing svečių namus ir prikuopė jį. 
Tokius žodžius Daukša galėjo paimti tik iš gyvosios kalbos, iš 
liaudies lūpų. Ir visame postilės vertime jaučiamas liaudiškas 
kalbos pagrindas. Iš liaudies šnekamosios kalbos Daukša pasisa- 
vino ir patį nusakymo būdą — gyvą, vaizdų, dažnai gruboką, pvz.: 
nutvėręs ligonį, išgydė jį ir paleido; ten žmogų blokš 
ing žemę; miestus jų sukūlė ir pačius išbarstė po visą pa- 
saulį. Daukša, kaip ir kiti renesanso epochos rašytojai (iš dalies ir 
J. Vujekas), vadina daiktus tikraisiais vardais, nevengia šiurkštes- 
nių pasakymų, palyginimų, neskirsto žodžių į kastas, maišo aukštą- 
ji ir žemąjį stilių: esmi kaip kalė pasmirdusi; nardo 
kaip kiaulė purve visokio kūniškūumo; nuodėmes lakame 
kaip vandenį. 

Be vaizdingumo, išraiškos liaudiškumo, Daukšai būdingas aiš- 
kumo, nusakymo pilnumo, išbaigimo siekimas. Vertime daug kur 
išsireikšta plačiau, konkrečiau, išsamiau ir kartu kasdieniškiau, 
negu originale. Vertėjas dažnai išryškina ir akcentuoja pagrindinį 
dalyką sakinyje, praplečia ir papildo jį naujais bruožais ir deta- 
lėmis. Tuo tikslu jis paprastai vartoja sinonimus, sinoniminius pa- 
sakymus bei sugretinimus. Sinonimų sugretinimą ir kitas žodžių 
grupes, Kaip retorinę priemonę, jau vartojo M. Mažvydas eiliuoto- 
je katekizmo prakalboje ir J. Bretkūnas savo postilėje. Tačiau 
J. Bretkūnas dažnai juos sugretindavo inertiškai. Jo sinoniminės 
grupės antrasis žodis dažnai yra trumpesnis ir blankesnis už pir- 
mąjį, šio nepapildo, nesustiprina (pvz., Jojoja ir peikia, išlojojusi 
ir apibarusi). Tokie sinonimai beveik neatlieka jokios stilistinės 
lunkcijoš, tik pagausina žodžius. O Daukša mėgsta sugretinti žo- 
(žius, kurių antrasis savo reikšme yra svarbesnis, stipresnis už 
pirmąjį arba bent jį papildo, praplečia (pvz., plėšo ir drasko, ūži- 
mai ir staugimai baisūs, išdrikumai ir pasileidimai). Pasitaiko ir 

asindetinis sinonimų sugretinimas, kai du žodžiai sudaro tarsi vie- 
ną sąvoką, yra tariami be pauzės (pvz., vargstate dirbate, šoko 
nutekėjo, ant gėrių ant grožių kūno). Daukša mėgsta ir kitas dvi- 
nares, nesinonimines žodžių grupes, išplečia jomis kai kurias ori- 
ginalo vietas (pvz., atsitiesė ir sėdos, neapykanią ir pavydą, val- 
gė ir gėrė). 

Postilės vertimo sintaksėje, sakinio konstrukcijoje gyvosios 
kalbos bruožų jau labai maža. Tai aiškintina pirmiausia vertimo 
pažodiškumu. Daukša turėjo prieš akis ne tik originalo mintį, bet 
ir sakinio modelį, nuo kurio nenorėjo nutolti. Be to, jį traukė an- 
tikinė meninė proza, jos periodų konstrukcijos. J. Vujekas la- 
biausiai mėgo dvinares konstrukcijas, jas derino su trinarėmis ir 
keturnarėmis, o Daukša dažniausiai vartoja trinares ir dvinares 
konstrukcijas, ypač trinares. Trinarės konstrukcijos buvo vienos 
mėgstamiausių antikinėje prozoje. Trinariai, derinami su dvina- 
riais, žymiai paįvairina periodų struktūrą ir padeda ją geriau iš- 
baigti ritminiu atžvilgiu. Pvz., trinarė konstrukcija — gimdytojai 
turi rūpintis savo vaikais: idant kur neužeitų,//idant 
kur neužklystų,//idant jiems kas pikto netiktųs. 
Dvinarė konstrukcija: Vieną piemenį ir vietininką jo ant žemės, 
kuriam jisai padavė,//kuriam jisai prisakė avis 
savas. Daug dėmesio skyrė Daukša periodo pabaigai — klauzu- 
lei, tur būt, sekdamas antikiniais autoriais ir retorikos teoretikais. 
Nuo klauzulės žymia dalimi priklausė viso periodo efektyvumas. 
Daukša mėgo orginalo klauzulę praplėsti, pailginti — vienanarę 
paversti dvinare. Dvinarės klauzulės harmoningai išbaigia periodo 
visumos struktūrą, sudarydamos baigiamąjį atitikmenį sudėtin- 
goms konstrukcijoms viduryje. Daukšai rūpėjo ir sakinio, perio- 
do ritmas. Jis rinko ir derino žodžius, atsižvelgdamas į jų ilgumą, 
ypač periodo pabaigoje. Vienur žodžiai tolydžio ilgėja, sąlygodami 
kylančią intonaciją (pvz., artimus savus kramto, novija, pe I- 
sekioja). Kitur jie tolydžio trumpėja, sąlygodami krintančią 
intonaciją (pvz., ateidavai ties jų namais elgeta grynu, !1i- 
gonimi, nuogu). Daukša, sekdamas J. Vujeko originalu arba 
antikine proza, kartais rimuoja periodo narius, tuo sustiprindamas 
ir paryškindamas sintaksinius paralelizmus (pvz., moteries nie- 
kad neturėjo, rūbais švelniais niekad nevilkė jo, ašutinė- 
je vaikščiojo, daug pasninkavo ir gav ė jo). Daukša vengia kar- 
toti tuos pačius originalo žodžius, kad nesusidarytų monotonija, 
kad būtų stilistiškai sklandu ir įvairu. Pvz., originalo sakinyje du- 
kart pavartota jokio daikto (žadnej rzeczy). Daukša tai išvertė 
dviem skirtingais pasakymais: aš jiemus nedaviau nė vieno 
daikto ir nežadėjau nieko gero. Siekdamas sklandumo, 
skambumo ir įvairumo, Daukša lygiagrečiai vartoja sutrumpėju- 
sias ir nesutrumpėjusias žodžių formas. Pvz.: šauk, o nepa- 
liauk, pakelki balsą savo; eikite, eikil ir apvaikš- 
čiokite šitą laimią dieną; kas mane regi, reg ir tėvą mano. 
Daukšos vertime gana tobulą meninę išraišką gavo kai kurie prie- 

žodžiai, patarlės, posakiai. Pvz.: tie nei sėja, nei piauja, nei kluo- 
nuosn sukrauja; kurie sėja su verksmu, piaus su džiaugsmu; kas 
šykščiai sėja, šykščiai ir piaus; ne visa auksas, kas žiba; nei vil- 
kas vilko, nei meška meškos nepiauja, ir varnas varnui akies ne- 
iškerta; kas galva, tai išmintis; juo kas aukščiaus užlips, tuo 
sunkiaus nupuola; puola, kaip musios ant medaus; vienu žodžiu 
kaip kirste pakirto; buvo visi kaip šunes sunirtę. Daukša jautriai 
ir kūrybiškai išvertė literatūriškesnes postilės vietas. Pasitaiko 
fragmentų, kur beletristiškai suvokiami ir apibūdinami įvairūs 
reiškiniai, dvelkteli poetinė nuotaika, nekasdieniškas požiūris į 
tikrovę. Pvz.: Dabar buvo nematęs anos upės, giedrios kaip krikš- 
tolo, ir ano medžio, ant kriaušiaus jos įsodinto; Antonijus didysis 
daugiaus grožėjos nakties tylėjime ir tamsumuose, neg dienos 
šviesume; Satyras išprašė krikščionims truputi sakramento duo- 
nos pavidalu ir, suvyturęs jį skepeton, parišo ant kaklo ir įšoko 
mariosn, ir išplaukė sveikas. Visi minėti stilistiniai vertimo bruo- 
žai ir sudaro grožinės prozos užuomazgas Daukšos postilėje. 

Atsidėjimu lietuvių raštijai Daukša neturėjo sau lygių Lietu- 
vos Didžiojoje Kunigaikštystėje, išskyrus nebent K. Sirvydą, nei 
XVI, nei XVII-XVIII amžiuose. Abejingai arba priešiškai nusi- 
teikusių dvasininkų aplinkoje jam teko susidurti su daugybe sun- 
kumų ir juos nugalėti, remiamam beveik vien M. Giedraičio. 
Daukša turėjo įtakos katalikų raštams XVII a. pirmojoje pusėje: 
1605 m. katekizmui, skirtam Vilniaus vyskupijai, aukštaičiams, 
taip pat K. Sirvydo pamokslams ir žodynui, S. Slavočinskio 
giesmynui. XVII a. antrojoje pusėje prasidėjus lietuvių raštijos 
smukimui Lietuvos Didžiojoje Kunigaikštystėje, Daukšos poveikis 
susilpnėjo. Jis vėl sustiprėjo tik XIX a. pradžioje, feodalizmo 
irimo laikotarpiu, susidarius naujoms sąlygoms lietuvių literatū- 
rai vystytis. Tuo metu susilaukė gyvo ir plataus atgarsio patrio- 
tinės Daukšos idėjos, rašytojai iš jo mokėsi kalbos. Kajetonas Ne- 
zabitauskis Daukšos postilę laikė dideliai reta ir reikalinga kny- 
ga. Ilgą laiką Daukšos postilę skaitė ir studijavo S. Stanevičius, 
palikdamas joje įrašus. Viename jų iškėlė Daukšos atlikto darbo 
nemarumą: 

Kurs mane rašė, jau seniai supuvo, 
Ale jo vardas lig šiol nepražuvo. 


S. Stanevičius 1823 m. dviem leidinėliais perspausdino Daukšos 
postilės ištraukas su „„Prakalba į malonųjį skaitytoją“, o lietuvių 
kalbos gramatikos (1829 m.) pratarmėje pageidavo, kad Daukšos 
postilė dėl kalbos gražumo būtų perspausdinta. Daukšą labai ver- 
tino, studijavo ir propagavo S. Daukantas, vadino jį nemirtinguo- 
ju. Jis ragino M. Valančių nedelsiant perspausdinti postilę. Glaus- 
tose lietuvių literatūros apžvalgose, kurios XIX a. pirmojoje pu- 
sėje ėmė rodytis įvairiuose leidiniuose, Daukša minimas kaip 
vienas žymiausių lietuvių rašytojų. Jis buvo įtraukiamas ir į pla- 
tesnės apimties bibliografiinius leidinius, panaudojamas leksiko- 

grafijoje. XIX a. antrojoje pusėje, išaugus lyginamajai kalbotyrai, 
Daukšos postilė pasidarė dar aktualesnė mokslininkams kalbinin- 
kams. Čekų kalbininkas slavistas L. Geitleris 1875 ir 1885 m. pa- 
skelbė Daukšos postilės ištraukų. 1898 m. E. Volteris Rusijos 
Mokslų akademijai pateikė projektą perspausdinti Daukšos posti- 
lę. Projektas buvo priimtas, leidimo priežiūra pavesta akademi- 
kams F. Fortunatovui ir A. Šachmatovui. Išspausdinta buvo tik 
postilės dalis (I sąs. — 1904, II — 1909, III — 1927 m.). 1900 m. 
buvo pirmą kartą išversta į lietuvių kalbą ir paskelbta „Varpe“ 
lenkiškoji postilės prakalba. XX a. pradžioje K. Būga ir kiti kal- 
bininkai ne kartą kėlė reikalą išleisti postilę fotografuotiniu bū- 
du. 1926 m. ją išleido Lietuvos universitetas Kaune. Nežiūrint trū- 
kumų, fotogratuotinis leidimas padarė Daukšos postilę visiems 
prieinamą, ir mokslininkai be vargo galėjo ja naudotis. Daukšos 
raštai yra vienas pagrindinių šaltinių tarybiniams lietuvių kalbi- 
ninkams. Stambus Daukšos įnašas į lietuvių raštiją ir literatūrinę 
kalbą susilaukė aukšto tarybinių rašytojų ir poetų įvertinimo. 
V. Mozūriūnas sukūrė eilėraštį „Jau varpinėje skambino šešias“, 
kuriame poetizuoja Daukšos reikšmę ir vaidmenį lietuvių kultūros 
ir literatūros istorijoje. A. Venclova lietuvių literatūrinės kalbos 
kūrėjų ir meistrų gretoje pirmiausia statė Daukšą — šalia K. Do- 
nelaičio, A. Baranausko, Žemaitės, A. Vienuolio, P. Cvirkos. Tai- 
gi Daukša yra tvirtai įaugęs į lietuvių socialistinę kultūrą. 


XVI a. PABAIGOS REFORMATŲ RAŠTAI 


Reikšmingiausi Lietuvos reformatų raštai buvo parašyti ne 
lietuvių, o lenkų ir lotynų kalba. Ne visi jie išliko. Vienas pažan- 
giausių lenkų kalba rašiusių reformatų buvo Petras Gonezijus (Pet- 
ras iš Gonionzo). 1564 m. pasirodė pirma anabaptistų knyga Len- 
kijoje. 1567 m. Vilniaus vaitas A. Rotundas rašė, kad jis pats 
matęs ir skaitęs Gardine išleistą lenkų kalba knygą, kurioje reika- 
laujama išvaduoti valstiečius, įvesti turtų bendrumą, visur panai- 
kinti luomus. Kiti leidiniai su tokiais pasiūlymais polemizavo. Tai 
buvo daugiausia pažangi literatūra. Lietuvių kalba reformatai nie- 
ko labai reikšmingo nėra išleidę. Lietuviškomis knygomis jie susi- 
rūpino, kai kontrreformacija Lietuvoje jau buvo beveik laimėjusi. 

Reformatų lietuviški raštai pasirodė po to, kai savo pirmąsias 
knygas buvo išspausdinę katalikai. M. Daukšos leidiniai stiprino 
katalikybės pozicijas ir vertė Lietuvos reformatus imtis kontr- 
priemonių. 1598 m. išėjęs M. Petkevičiaus verstas katekizmas bu- 
vo atsakymas į M. Daukšos katekizmą, o 1600 m. J. Morkūno 
išspausdinta postilė — į M. Daukšos postilę. Abu šie vertimai nei 
kalba, nei literatūrinėmis-stilistinėmis ypatybėmis toli gražu ne- 
prilygsta M. Daukšos leidiniams. Vertėjams terūpėjo siauri reli- 
giniai propagandiniai reikalai, o ne literatūrinės kalbos ugdymas. 

Merkelis Petkevičius buvo Vilniaus žemės teismo raštininkas, 
kilęs iš senos vidutiniųjų bajorų giminės. Tos giminės nariai ėjo 
karaliaus dvare įvairias tarnybas. Petkevičius turėjo Vilniuje na- 
mus, dvarų apie Maišiagalą, Salaką, Giedraičius. Jo gimimo data 
nežinoma, o mirė 1608 m., išbuvęs Vilniaus žemės teismo raštinin- 
ku arti 30 metų (nuo 1581 m.). Jis buvo žymus žmogus, buvo vedęs 
Žemaičių vyskupo Merkelio Gied- 
raičio pusseserę. Buvo uolus reior- 
matas, karšto temperamento. Ku- 
nigaikštis Mikalojus Giedraitis 
skundėsi, kad Petkevičius grasinęs 
jam ir jo žmonai, sutikęs juos tur- 
guje. ; 

(Petkevičius 1598 m. savo spaus- 
tuvėje ir savo lėšomis išleido len- 
kišką-lietuvišką katekizmą (,,„Polski 
z litewskim katechism“). Knyga 
panaši į M. Mažvydo katekizmą: 
pats katekizmas joje užima tik dalį, 
toliau eina maldos, giesmės, Dovy-+ 
do psalmės ir agenda (apeigų ior- 
mulės). Tekstas išspausdintas ly- 
giagrečiai dviem kalbomis: kairėje 
puslapiai — lenkų kalba, dešinė- 
je — lietuvių. Petkevičiaus katekiz- 
mo pasirodymą' neabejotinai pa- 
skatino M. Daukšos katekizmas. 
Petkevičius irgi pabrėžia gimtosios 
kalbos reikšmę, bet savo katekiz- 
mu jis nori padėti kalvinistų kuni- 
gams, daugiausia lenkų dvasinin- 
kams. Nemaža Petkevičiaus knyga M. Petkevičiaus katekizmo 
išleista skubotai. Vertėjui nerūpė- (988 2.) suisaštlns puB5p5 
jo lietuvių kalbos grynumas ir 
gražumas. Jis laikėsi pažodinio vertimo principo, paliko lietu- 
viškame tekste beveik pusę lenkiškų žodžių, kai kur išvertė net 
paraidžiui, nesupratęs reikšmės (pvz., oszuka! išvertė apieško- 
jau, bet lenkų kalboje oszukač reiškia apgauti). Tuo atžvilgiu kate- 
kizmas davė pradžią klerikaliniam žargonui lietuvių raštijoje. Ka- 
tekizme, be prozinių dalykų, yra ir giesmių. Tai pirmas giesmių 
rinkinėlis Lietuvos Didžiojoje Kunigaikštystėje. Giesmės verstos 
iš lenkų kalbos, laikantis originalo, bet apskritai jų vertimas blo- 
gas. Taigi pirmoji lietuviška reformatų kalvinistų knyga, palygi- 
nus su M. Daukšos leidiniais, yra žingsnis ne į priekį, o atgal. 

Tačiau negalima visai nuneigti Petkevičiaus katekizmo reikš- 
mės. Ir jame yra gražių lietuviškų žodžių, pasakymų (pvz., rudu- 
lis — vargšas, nuskurdęs, širdis džiaugsmais plastės). Jo giesmė- 
se ryškesnė, negu M. Mažvydo katekizme ir giesmyne, izosilabiz- 

mo formavimosi tendencija. Neblogai išverstos kai kurios J. Ko- 
chanovskio psalmės. 1939 m. Petkevičiaus katekizmą fotografuo- 
tiniu būdu išleido J. Balčikonis. Apie Petkevičiaus katekizmo 
kalbą E. Frenkelis yra parašęs studiją (išleistą Getingene 1947 m.). 
Petkevičiaus raštų leksikos analizei skirta J. Kruopo disertacija 
(1951 m.)“. 


Jokūbo Morkūno postilė („Postila lietuviška“), pasirodžiusi 
1600 m., buvo antras reformatų leidinys Lietuvos Didžiojoje Ku- 
nigaikštystėje. Pačioje kny- 
goje niekur neparašyta, kad 
vertė Morkūnas. Kai kas lin- 
kęs manyti, kad vertėjas yra 
M. Petkevičius. Todėl ji kar- 
tais vadinama anonimiškai — 
1600 metų postile. Šiaip ar 
taip, vertėjo klausimas tebė- 
ra neišspręstas. 

Postilė versta iš lenkų re- 
formato Mikalojaus Rejaus 
postilės penktojo leidimo, iš- 
ėjusio Vilniuje 1594 m. Ant- 
raštėje pažymėta, kad postilę 
Sofijos Morkuvienės Vnuč- 
kienės lėšomis išleido Jokū- 
bas Morkūnas, Vilniaus vai- 
vados Kristupo Radvilos tar- 
nas. Morkūnas buvo spaustu- 
vininkas ir knygrišys, išleidęs 
knygų lenkų kalba. Knygos 
pradžioje eina lenkiškos ei- 
lės — dedikacija S. Vnučkie- 
nei, pasirašyta Jono Kazoko 
(Kozako), du lotyniški tekste- 
liai, lietuviška prakalba skai- 
J. Morkūno išleistos postilės (1600 m) tytojui, maldos, pati postilė 

antraštinis puslapis (evangelijos ir pamokslai 
sekmadieniams ir šventėms 

per visus metus), o gale įdėtos lenkiškos eilės, pasirašytos kriptoni- 
mu (J. B.). Tų eilių autorius nežinomas. J. Kazoko dedikacijoje iš- 
aukštinama S. Vnučkienė, kuri lyginama su amžinąja kovotoja Ju- 
dita. Matyt, knygos išleidimui ji bus davusi daug lėšų. Postilės 
antraštėje taip pat pažymėta, kad ji „nū iš naujo su didžiu perveiz- 





S Zr. Kruopas J. M. Petkevičiaus raštų leksika. V., 1952; Kruopas J. Dėl 
M. Petkevičiaus Katekizmo (1598 m.) tarmės. — „LTSR MA darbai“, seri- 
ja A, t. 2(3), 1957, p. 191—197; Kruopas J. 1598 m. Merkelio Petkevičiaus 
katekizmo leksika. — Kn.: Iš lietuvių leksikologijos ir leksikografijos (,„Lie- 
tuvių kalbotyros Klausimai“, t. XII). V., 1970, p. 83—153. 

dėjimu est išduota“. Atrodytų, kad tai antrasis leidimas, bet pir- 
mojo nebuvo. Šie žodžiai aiškintini kaip noras suklaidinti skaity- 
tojus. Postilė savo formatu, apdarais ir vinjete panaši į M. Daukšos 
postilę, su kuria ji ir buvo išleista konkuruoti. 


Postilė, kaip ir M. Petkevičiaus katekizmas, leista labai skubo- 
tai, nerūpestingai. Joje daug korektūros klaidų, sumaišyti net pus- 
lapiai. Versta pažodžiui ir net paraidžiui, vertimas pilnas poloniz- 
mų. Taigi reformatai savo pirmaisiais raštais Lietuvos Didžiojoje 
Kunigaikštystėje pažangos nepadarė, o pradėjo formuoti lietuvių 
raštijoje religinį žargoną. Jų pirmieji leidiniai reikšmingi tiktai 
kaip kalbos paminklas. 

Išleidus Morkūno postilę, apie 50 metų Lietuvoje nepasirodė 
joks reformatų leidinys. Tik XVII a. viduryje Kėdainiuose buvo 
išleistos kitos reformatų knygos. Jos rėmėsi M. Petkevičiaus ka- 
tekizmu, bet buvo paruoštos žymiai geriau, turėjo daug didesnės 
literatūrinės reikšmės. 


MIKALOJAUS DAUKŠOS DARBO TĘSĖJAI 


1605 m. buvo išleistas J. Ledesmos katekizmas, skirtas Vilniaus 
vyskupijai, aukštaičiams!?. Spaudai jis buvo įteiktas kartu su 
M. Daukšos katekizmu, skirtu Žemaičių vyskupijai, bet išėjo tik 
po 10 metų. 1595 m. vertimas jau buvo žuvęs, ir dabar katekizmas 
buvo išverstas iš naujo. Jis vadinasi „Katekizmas, arba Pamoky- 
mas, vienam kuriam gi krikščioniui reikiamas“. Antraštėje pažy- 
mėta, jog „antrąkart išspaustas“, nes pirmas leidimas buvo 
M. Daukšos. Vertėjas iki šiol tebėra neaiškus. Reikalas naujai iš- 
leisti J. Ledesmos katekizmą prakalboje aiškinamas tuo, kad 
M. Daukšos vertimas esąs žemaitiškas ir aukštaičiai jo nesupran- 
tą. Todėl Vilniaus vyskupas suorganizavęs kitą vertimą. Iš prakal- 
bos taip pat matyti, kad einama M. Daukšos pėdomis. Nežinomas 
vertėjas rašo, kad M. Daukša ir jis pats pramynė kitiems taką, 
bet jau yra didis metas prie to tako kelią viešą praskint ir gražiai 
nudaryt. Jis ragina tobulinti lietuvių literatūrinę kalbą. Pats ver- 
timas irgi nė kiek ne blogesnis už M. Daukšos, kai kur net pra- 
lenkia jį. Vertėjas stengiasi išvengti skolinių, kuriuos buvo pa- 
vartojęs Daukša, pvz., žodį čyščius jis pakeitė prausta, pragaras — 
paskanda, bet kai kur grąžino svetimybes. Apskritai, anoniminis 
katekizmas, parengtas didelėje M. Daukšos įtakoje, užima kuklią 
vietą lietuvių raštijoje. Jo vaidmuo literatūrinės kalbos formavi- 
mesi nedidelis, bet vertintinas teigiamai. Šis katekizmas kartu su 
M. Daukšos vertimu ir lenkišku originalu buvo perspausdintas 
E. Zitigo 1929 m. 


10 Plačiau apie tai žr. Zinkevičius Z. Apie 1605 m. katekizmo tarmę. — „Bal- 
tistica“, t. IV(1), 1968, p. 109—116. 

Po 1605 m. katekizmo iki K. Sirvydo „„(Punktų sakymų" pirmos 
dalies pasirodymo 1629 m. bibliografija gerai nežino nė vieno at- 
skiro lietuviško leidinio Lietuvos Didžiojoje Kunigaikštystėje. 
Tačiau tada tikriausiai nepasirodė tik stambių lietuviškų leidinių, 
nes ir XVII-XVIII amžiuje ne- 
išėjo Lietuvoje nė viena lietuviška 
knyga, kuri savo apimtimi prilyg- 
tų M. Daukšos postilei. Mažų lie- 
tuviškų knygelių, tur būt, buvo 
išleista, tik jos neišliko!!. Yra pa- 
grindo manyti, kad tuo laiku buvo 
išspausdintos evangelijos (tiksliau, 
jų ištraukos, skirtos skaityti per 
pamaldas bažnyčioje), parengtos, 
remiantis greičiausiai M. Daukšos 
postile. Tai rodo 1635 m. Krakių 
bažnyčios inventorius, kuriame 
tarp kitų knygų paminėtos ,„Mažo- 
sios lenkiškos ir lietuviškos evan- 
gelijos“ (,„Evangelia Polskie y Li- 
tewskie male“). Jos nėra išlikušios. 
Ligi šiol seniausias žinomas evan- 
gelijų leidimas yra iš 1647 m. 
Be to, bibliografai nurodo, kad 
1637 m. lietuviškai parašęs papil- 
dytas evangelijas pamokslininkams 
J. Jaknavičius. Galima spėti, kad 
1635 m. inventoriuje pažymėtos 
Anoniminio katekizmo (1605 m.) evangelijos buvo ne J. Jaknavi- 

antraštinis puslapis čiaus. Jos ir išleistos buvo, matyt, 

žymiai anksčiau, negu 1635 m., gal 

net kelis kartus prieš tai perspausdintos. Vėliau jos kas ke- 

linti metai būdavo iš naujo leidžiamos. Tam trumpajam evan- 

gelijų leidimui tekstai, tur būt, buvo imami iš M. Daukšos pos- 

tilės, tik gal pritaikomi rytų aukštaičiams. Abejotina, kad juos 

kas iš naujo būtų vertęs. Greičiausiai čia elgtasi panašiai, kaip 
rengiant 1605 m. katekizmą. 





KONSTANTINAS SIRVYDAS 


Konstantinas Sirvydas (dažnai rašoma ir Širvydas) — pirmas 
stambus lietuvių kalbininkas ir vienas žymiausių senųjų rašytojų. 
Jam priklauso vieta šalia M. Daukšos. Jis jau nebe vertėjas, nes 
rašė lietuviškai, o vėliau jo veikalai buvo verčiami į lenkų kalbą. 


"| Dabai manoma, kad apie 1620 m. pasirodė K. Sirvydo žodyno pirmas lei- 
dimas. 

Sirvydas gimė 1579 m. Gimimo vieta tiksliai nežinoma. Buvo ry- 
tų aukštaitis. Spėjama, kad kilęs nuo Anykščių. Nuo 1598 m. pri- 
kiausė jėzuitų ordinui. Mokėsi Vilniaus, Tartu, Rygos, Nesvyžiaus 
įėzuitų kolegijose. Nesvyžiuje vėliau pats dvejus metūš mokyto- 
javo. Po to studijavo Pultuske ir Vilniaus akademijoje!Ž. Baigęs 
mokslus, profesoriavo Vilniaus UžeSIA OS, kur dėstė teologiją, 
aiškino bibliją, buvo rektoriaus tarė- 
jas (monitorius). Daugiau kaip dešim- 
ti metų šv. Jono bažnyčioje du kar- 
tus per dieną sakydavo pamokslus 
lietuvių ir lenkų kalbomis. Turėjo fi- 
losofijos ir laisvųjų mokslų magistro 
laipsnį. Sirvydas daug dirbo ir, susir- 
ces džiova, mirė 1631 m. rugpiūčio 
23 d. Vilniuje. Iš amžininkų aitsiliepi- 
mų atrodo, kad buvo uolus jėzui- 
tas, atsidavęs ordinui, nepaprastai 
darbštus. 

Sirvydo veiklos kryptį ir pobūdį 
nulėmė, iš vienos pusės, kultūrinis 
pakilimas, reiškęsis XVI a. antrojoje 
pusėje, ir kova dėl valstybės sava- 
rankiškumo, o iš kitos pusės, religinės 
kovos, jo paties priklausymas jėzuitų 
ordinui. Tačiau neigiama jėzuitų or- 
dino įtaka SITVydO veikloje buvo atsverta patriotinių tendencijų. 


Jis išsiskyrė iš kitų jėzuitų tuo, kad pirmas atsidėjo tik lietuviš- 
kiems raštams. 


Sirvydas buvo geriausias XVII amžiuje lietuvių kalbos žinovas. 
Jo kalbinių darbų paruošimas susijęs su jėzuitų mokymo progra- 
ma. Ratio siudiorum leido vartoti žemesnėse klasėse gimtąją kal- 
bą. Be to, kalbinių darbų reikalavo ir religinių raštų rengimas. Bu- 
vo reikalingas lietuvių kalbos vadovėlis, gramatika, žodynas. 

Jėzuitų istorikai mini, kad Sirvydas 1630 m. buvo parašęs lie- 
tuvių kalbos gramatiką, pavadintą „Lietuvių kalbos raktas“ (,„Cla- 
vis linguae Lituanicae“), bet jos niekas nėra matės. Kai kas ma- 
nė (J. Balčikonis), Kad tokios gramatikos išvis nebuvę. Kiti linkę 
manyti, kad 1737 m. be autoriaus pavardės išleista gramatika 
„Universitas linguarum Lituaniae“ ir esanti Sirvydo. Tojė gra- 
matikoje pažymėta, kad jos autorius yra jėzuitas. Tačiau kar- 
tais ją linkstama priskirti ne Sirvydui, o jo bendradarbiui J. Jak- 
navičiui. 





Spėjamasis K: Sirvydo portretas 


12 Platėliau žr. Vilnonytė V. Nauja apie Širvydą. — „Literatūra ir menas“, 
1975 m. rugsėjo 6 d.; Vilnonytė V. Patikslinant straipsnį „Nauja apie Šir- 
vydą“, — „Literatūra ir menas“, 1976 m. sausio 31 d. 

Taigi apie Sirvydo lietuvių kalbos gramatiką kol kas nieko tikra 
nežinoma š, 

Kitas Sirvydo darbas yra „Trijų kalbų žodynas“ (,„,Dictiona- 
rium trium linguarum“). Tai lenkų-lotynų-lietuvių kalbų žodynas. 
Pirmą kartą jis buvo išleistas 1629 m.!* Deja, šis pirmas leidimas 
nėra gerai ištirtas. Jo vienas defektinis egzempliorius yra išlikęs 
Maskvoje. Jis turi 432 puslapius, 
yra be pradžios ir pabaigos. Jo pa- 
grindu buvo paimtas lenkų kalbi- 
ninko N. Folkmaro (Nicolaus Volc- 
kmarus) keturkalbis žodynas. Šia- 
me Sirvydo žodyno leidime kai 
kur lenkiškam žodžiui nėra lietu- 
viško atitikmens, bet kitiems len- 
kiškiems žodžiams jų duodama po 
kelis. Išlikusiame defektiniame pir- 
mojo leidimo egzemplioriuje yra 
apie 8000 antraštinių ir apie 6090 
lietuviškų žodžių. 

Išleidęs žodyną, Sirvydas jį to- 
liau papildinėjo ir tobulino. 1631 m. 
išėjo antras žodyno leidimas, bet 
jo neišliko nė vieno egzemplio- 
riaus. Manoma, kad šis, kaip ir tre- 
Čias, leidimas buvo parengtas jau 
ne pagal N. Folkmaro žodyną, o 
pagal žymaus lenkų filologo 
G. Knapskio (Knapijaus) lenkų-10- 
tynų-graikų kalbų žodyną. 

K. Sirvydo žodyno trečiojo leidimo Sirvydui mirus, 1642 m. išėjo 

(1642 m.) antraštinis puslapis trečias žodyno leidimas. Jo yra iš- 

likę trys egzemplioriai (Vilniuje, 
Oksforde ir Helsinkyje). Palyginti su pirmu leidimu, šis yra pra- 
plėstas ir perredaguotas. Jame yra jau apie 14 000 antraštinių žo- 
džių, o lietuviškų pagausėjo arti 10 000, pridėta ir daugiau sinoni- 
mų. Šį leidimą ruošė kas nors iš Sirvydo mokinių, spėjama, kad 
J. Jaknavičius. Jame įdėti lietuviški žodžiai ten, kur pirmame lei- 
dime jų nebuvo (pvz., kupranugaris, priegalvis). Be to, daugelio žo- 
džių atitikmenys parinkti tikslesni. Pvz., I leidime buvo išlaikytas, 
o III leidime jau auklėtinis; I — aplinkumas, aplinkustovis, prieg- 
stovis, o III — aplinkybė; I — ausinė grandelė, III — ausikaras; 
I — kuknia, III — virtuvė; I — kukorius, III — virėjas. 





Iš Žr. dar Eigminas K. Anoniminės 1737 m. lietuvių kalbos gramatikos ,„Uni- 
versitas linguarum Lituaniae“ tarmės klausimu. — „Lietuvos TSR Mokslų 
akademijos darbai“, serija A, t. 1, 1960, p. 163—173. 

1 Dabar manoma, kad šio žodyno pirmasis leidimas turėjo pasirodyti apie 
1620 m. Žr. Pakalka K. Apie defektinį trikalbį K. Širvydo žodyną. — „Lie- 
tuvos TSR Mokslų akademijos darbai“, serija A, t. 4, 1973, p. 140. 

Vėliau žodynas nebebuvo tobulinamas. 1677 m. išėjo ketvir- 
tas jo leidimas, kurio išlikę apie 10 egzempliorių, iš jų keli Vilniu- 
je. Pagaliau 1713 m. pasirodė penktas žodyno leidimas; jo yra 
išlikę daug egzempliorių. Du pastarieji leidimai perspausdinti iš 
trečiojo (1642 m.), labai mažai ką bepakeitus. 

Savo žodynu Sirvydas įvedė į literatūrinę kalbą paties ir kitų 
autorių sukurtų žodžių, kurie ir dabar tebevartojami, pvz.: moky- 
tojas (pirmą kartą pasirodė M. Mažvydo katekizme), įkvėpimas 
(pirmiausia, atrodo, M. Daukšos pavartotas), apkasas, atžvilgis, 
gydytojas, iškalba, kokybė, pratarmė, sargyba, taisyklė ir daug 
kitų. Kai kurie žodžiai vėliau įgijo naują reikšmę. Pvz., Sirvydo 
laikais raštininkas reiškė rašytoją, šaudyklė — strėlę. Žodyne yra 
ir vėliau neprigijusių žodžių: veizdyklės (akiniai), išspausiuvė 
(spaustuvė), stebuklinė (teatras), miestavaldys (burmistras), pro- 
tameilis (tilosofas) ir kt. Įdėta ir senų, vėliau iš apyvartos išėjusių 
žodžių: vetušas (senas), tekinėti (bėginėti), ašmaliekas (aštuoniolik- 
tas) ir kt. Eilėraščiui Sirvydas bandė duoti pavadinimą viršis, vir- 
šelis. 

Sirvydo žodynas — vienintelis spausdintas lietuvių kalbos žo- 
dynas Lietuvoje iki XIX a. pabaigos. Jis buvo pagrindinė knyga, 
iš kurios buvo mokomasi lietuvių kalbos. Jis suvaidino didelį 
vaidmenį kovoje su lietuvių literatūrinės kalbos užteršimu ir de- 
gradavimu XVIII amžiuje. Juo naudojosi ir Prūsijos lietuvių žo- 
dynininkai. XIX a. pradžioje, pagyvėjus kultūriniam gyvenimui, 
vėl susirūpinus literatūrinės kalbos ugdymu, Sirvydo žodynas bu- 
vo nepaprastai vertinamas, iš jo mokėsi kalbos visi rašytojai. Bū- 
dingas tuo atžvilgiu A. Klemento pasisakymas: 

Aš pats, idant knygelės ano neturėčiau, 
Nėmaž parašydinti dabar negalėčiau. 


Sirvydo žodyną daugiausia yra tyrinėjęs kalbininkas K. Pa- 
kalka, parašęs apie jį disertaciją (1960 m.) ir keletą studijinių 
straipsnių. 

Iš Sirvydo religinio turinio raštų svarbiausi yra „Punktai sa- 
kymų“ („Punkty kazan“). Tai originalių sutrumpintų pamokslų rin- 
kinys. Pamokslai ne plačiai parašyti, bet nurodytos tik pagrindi- 
nės mintys — „punktai“. Leidinio I dalis išėjo 1629 m., II dalis — 
1644 m., jau po autoriaus mirties. Spėjama, kad II dalį spaudai 
paruošė J. Jaknavičius!?. Pamokslai išspausdinti lygiagrečiai dviem 
kalbom: kairėje puslapio skiltyje duotas lietuviškas, o dešinėje — 
lenkiškas tekstas. Lenkiškas tekstas verstas iš lietuviško, o ne 
atvirkščiai, kaip būdavo anksčiau. Tai pirmas toks atvejis lietuvių 
kultūros istorijoje. Pirmąją pamokslų dalį į lenkų kalbą išvertė 
pats Sirvydas, o antrąją — manoma, kad J. Jaknavičius. Lotyniš- 
koje prakalboje Sirvydas pabrėžė, kad savo knyga norėjęs pa- 

"5 Dabar manoma, kad „Punktų sakymų“ II dalies lietuvišką tekstą redaga- 

vo ir dar vienas, iki šiol neišaiškintas asmuo. Žr. Zinkevičius Z. Dėl K. Sir- 


vydo „Punktų sakymų“ genezės ir kalbos. — „Baltistica“, t. VII(2), 1971, 
p. 161. 

dėti pamokslininkams, nemokantiems lietuvių kalbos, ir ragino 
tą kalbą studijuoti. 

„Punktuose sakymų“ Sirvydui svarbiausia rūpėjo skleisti ka- 
talikybę, kovoti su reformacija. Visa jo mintis sukasi tikybos pa- 
saulyje. Jis daugiausia remiasi biblija, aiškina ją, visur įžiūrėda- 

“| mas paslėptą prasmę. Kiek- 

=. vienas biblijos žodis jam turi 

t neišsemiamą reikšmę, kurią 

jis ir stengiasi atskleisti. Pvz., 
“ asilaitė jam reiškia žmogų, 
> nusidėjimo virvėmis suraišio- 
tą; grašis yra ne tik pinigas, 
bet ir dangaus karalystė, ir 
pan. Taigi Sirvydui būdingas 
scholastinis biblijos traktavi- 
mas ir su tuo susijęs alegori- 
. Zzavimas. Savo pamoksluose 

247 Sirvydas taip pat propaguoja 
O asketizmą ir skelbia bažnyčios 
X primatą. Jis nori, kad bažny- 
čia apimtų ir apkabintų visą 
pasaulį. Žmogus jam panašus 
į žolę, šešėlį, dūmus, dulkę, 
“2 jis turi rūpintis tik būsimuo- 
J jų gyvenimu. O norint ten 





Ly SD “4 patekti, reikia būti asketiš- 
= OK SDD ERD2 4 kam. Toks asketizmo idealas 
K. Sirvydo „„Punkt pa pirmosios jaučiamas visuose Sirvydo 

dalies (1629 m.) antraštinis pa:higa pamoksluose. Kartu jie nu- 


kreipti daugiausia prieš val- 
dančiąsias klases, teodalus. Juoko pabrėžiama, kad žmonės, labiau- 
siai didži6s giminės ir ant aukštų sostų pasodinti, tiesos nemyli. 
Sirvydas puola didžiūnus dėl puotų, gėrimų ir pilvo apsunkinimo, 
dėl prabangos, egoizmo, netinkamo elgesio bažnyčioje. Net ir baž- 
nyčioje jie savimi tesigėri, žiūri, kad tik jų drabužiai nenukentėtų, 
nesusiteptų, arba po puotos neišsimiegoję žiovauja. Sirvydas mato 
socialinę neteisybę ir stovi skriaudžiamųjų pusėje, vaizdžiu pa- 
lyginimu atskleisdamas išnaudotojiškos santvarkos esmę: kaip 
mariose viena žuvis didė mažesnę praryja, taip žmonės didžiūnai 
svieto lėtus (=prastuolius) ir pavargusius išgaišina, kramto, pra- 
ryja. Liaudišku sugretinimu jis parodo ir nepakenčiamą valstiečių 
buitį — varguolių kiemionių, kurie, kaip kurmiai žemę rausdami, 
dienomis ir naktimis pasipenėjimo ieško. Bažnyčion jie sakosi ne- 
paspėją arba neturį ką užsimesti. Bet kartu Sirvydas ir smerkia 
juos, kam taip labai rūpinasi, nes viską duosiąs dangiškasis tėvas. 
Geriau nedirbti, nevalgyti, o eiti į bažnyčią. Taigi kritinis žvilos- 
nis į didikus ir užuojauta skriaudžiamiesiems Sirvydo pamoksluo- 

se kyla ne iš socialinės nelygybės supratimo, o iš autoriaus aske- 
tizmo. 

„Punktai sakymų“ reikšmingiausi yra kalbos, literatūrinės iš- 
raiškos ir stiliaus atžvilgiu. Sirvydas „savo pamokslais stengėsi 
duoti gražios kalbos pavyzdį. Dėl trumpo, glausto dėstymo būdo 
juose nedaug tėra plačiau apmestų vaizdų, bet jų kalba, apskri- 
tai imant, yra turtinga, vaizdi ir 
emocinga, nes autorius norėjo pa- 
veikti ne tik skaitytojo protą, bet 
ir jausmus, vaizduote. Pats rašyda- 
mas pamokslus, bet ne versdamas, 
Sirvydas galėjo visai laisvai iš- 
reikšti norimą mintį, dėl to ir jo 
sakinys sklandus, gerai apvaldytas, 
lietuviškos konstrukcijos. Dažniau- 
siai jis nėra ilgas, bet išbaigtas, tu- 
ri retorinį atspalvį. Kaip konstra- 
vimo priemones, Sirvydas panau- 
doja pakartojimą, - išskaičiavimą, 
sintaksinį paralelizmą, anaforinį 
jungimo būdą, sinonimų sugretini- 
mą, dvinarius, pvz.: išteka ir iš- 
plūsta, geidė ir troško, žibančias ir 
ivaskančias. Norėdamas rašyti 
trumpai, bet įtaigiai, Sirvydas ieško | 
tikslaus, tinkamo, su reikiamu emo- K- Sirvydo „Punktų sakymų“ ant- 

e a = aa Iš Ai rosios dalies (1644 m.) antraštinis 
ciniu ir vaizdiniu atspalviu žodžio. puslapis 
Dažniausiai jis vartoja vaizdinį | | 

veiksmažodį, taiklų epitetą ir paly- 

ginimą, kartais virstantį ilgu paralelizmu. Ypač pažymėtini jo na- 
tūralūs, liaudiški, iš gamtos ir kasdieninės buities paimti palygi- 
nimai (pvz.: nerimsta klausydami, kaip badomi akstinais; kruti- 
nasi, kaip ant skruzdėlyno sėdėdami; stovite, kaip sušalę; kaip 
mėšlas; sniegais apipiltas), Laudiški pasakymai (pvz., ant nugaros 
užkorę). „Punktuose sakymų“ lietuvių kalba daug turtingesnė ir 
vaizdingesnė už lenkų. Nors pamokslai rašyti dvasininkams, bet 
pagrindinis kalbos šaltinis autoriui buvo gyvoji liaudies kalba. 
Sirvydas stengėsi prisitaikyti prie liaudies, kad būtų jos supranta- 
mas, kad jo žodis per tarpininkus ją pasiektų ir paveiktų. Pvz., 
Kristaus užgimime jis mato aštuonis stebuklus, iš kurių gal įdo- 
miausias tas, Kad visi gimsta maži, o šis gimė didelis, kad jis su- 
tvėrė motiną, iš kurios gimė, buvo motinos tėvas ir motinos sūnus. 
Kalbėdamas apie vaikų auklėjimą ir mokymą, duoda pavyzdį, 
kaip buvo auklėjamas šv. Mikalojus, kuris, dar žindulis būdamas, 
pradėjęs pasninkauti, trečiadieniais ir penktadieniais truputį ką 
vakarop žįsdamas. Vėliau, XIX a. antrojoje pusėje, M. Valančius 
panašiai apiBūgins savo „Gerąją EnBię 

Sirvydo „Punktai sakymų“ dėl kalbos gražumo visą laiką la- 
bai vertinami. 1845 m. jų pirmoji dalis (be lenkiško teksto), pa- 
ruošta M. Valančiaus, buvo perspausdinta L. Montvydo lėšomis 
„Kaip atminimas kalbos senolių mūsų“. 1884 m. R. Garbė su A. Be- 
cenbergeriu ją ..perspausdino mokslo reikalui. O 1929 m. Getinge- 
ne buvo išleistas F. Špechto paruoštas fotografuotinis visų „„Punk- 
tų sakymų" leidimas. Pakartotinio leidimo naujaisiais laikais nesu- 
silaukė tiktai Sirvydo žodynas. 


JONAS JAKNAVIČIUS 


Jonas Jaknavičius buvo K. Sirvydo bendradarbis. Jo veikla 
rodo, kad M. Daukša ir K. Sirvydas nebuvo vieniši. Jaknavičius, 
kaip ir K. Sirvydas, buvo jėzuitas. Jis gimė 1589 m., atrodo, Rytų 
Lietuvoje. Dirbo daugiausia Vilniuje ir Kražiuose. Buvo Vilniaus 
kunigų seminarijos regentas, Kražių, Smolensko ir Vilniaus jė- 
zuitų kolegijų rektorius. Po K. Sirvydo mirties daug metų išbuvo 
šv. Jono bažnyčios pamokslininku Vilniuje. Mirė 1668 m. Amži- 
ninkų atsiliepimai rodo, kad buvo pamaldus, kantrus, uoliai vykdė 
jėzuitų ordino įstatymus. Ypač pasižymėjo religinių draugijų 
steigimu. Toms draugijoms leido atitinkamą literatūrą. Tačiau su 
jo pavarde nėra išlikusio nė vieno leidinio. Jam priskiriami įvai- 
rūs to meto leidiniai, kurių autoriai tikrai nežinomi. Vienas iš 
tokių yra „Lenkiškos ir lietuviškos evangelijos“ (,„Ewangelie pols- 
kie y litewskie“). Seniausias jų leidimas išlikęs iš 1647 m. Vėliau 
jos buvo keliasdešimt kartų perspausdintos. Tačiau jėzuitų biblio- 
grafai nurodo, kad Jaknavičius dar 1637 m. parašęs lietuviškai 
papildytas evangelijas pamokslininkams. Neaišku tik, ar jos tada 
buvo išspausdintos, ar vėliau. Galėjo būti ir skirtingi evangelijų 
leidimai. Tyrinėtojai išaiškino, kad 1647 m. evangelijų tekstai 
sutampa su evangelijų tekstais K. Sirvydo „„Punktuose sakymų“. 
Tas sutapimas aiškinamas tuo, kad, kai K. Sirvydas sirgo, evange- 
lijas vertė į lietuvių kalbą jo mokinys Jaknavičius. Taip pat, kaip 
jau buvo minėta, spėjama, jog Jaknavičius išvertė į lenkų kalbą 
K. Sirvydo „„Punktų sakymų“ antrąją dalį, paruošė jo žodyno pa 
pildytą trečią leidimą. Kai kas Jaknavičiui priskiria ir 1737 m. iš- 
leistą anoniminę lietuvių kalbos gramatiką („Universitas lingua- 
rum Lituaniae'), kurioje tik pažymėta, kad ją parašė jėzuitas. Jak- 
navičius ne tik tęsė K. Sirvydo darbus, bet ir laikėsi tokios pat 
krypties. Tačiau vėlesnių evangelijų leidimų kalba blogėjo, juo- 
se atsirado daugiau svetimybių. 


SALIAMONAS MOZERKA SLAVOČINSKIS 
Saliamonui Mozerkai Slavočinskiui priskiriamas pirmasis gies- 


mynas Lietuvos Didžiojoje Kunigaikštystėje (,„(Giesmės, tikėjimui 
katalickam priderančios“), išleistas 1646 m. Slavočinskis pažymė- 

tas knygos autoriumi tituliniame giesmyno puslapyje, juo save 
laiko ir pratarmėje. Tačiau linkstama abejoti, ar jis tikrai tą gies- 
myną paruošė ir išleido. K. Jablonskio rastais archyviniais duome- 
nimis, Slavočinskiai apie 1604 m. nusipirko Lipkiškės (Liupkiškės) 
dvarelį netoli Nemakščių. Vėliau jie įsigijo dvarų ir kitur. Salia- 
monas (Mozerka buvo jo pravardė) jaunystę praleido Žemaitijoje. 
Slavočinskių giminė XVI amžiuje buvo protestantai. Saliamonas 





Įrašas Vilniaus akademijos knygoje „„Laureae Academicae“, kad 1648.V1I.7 
S. Slavočinskiui suteiktas laisvųjų menų ir filosofijos magistro laipsnis 


vėliau priėmė katalikybę ir įstojo į kunigų seminariją. Giesmyno 
pasirodymo metu jis mokėsi Vilniuje, seminarijoje, vadinamajame 
popiežiaus aliumnate. Tai pažymėta ir tituliniame giesmyno pus- 
lapyje. Tais pačiais 1646 m. išėjo ir kitas leidinys su jo pavarde — 
sveikinimas Žemaičių vyskupui Jurgiui Tiškevičiui (,„Illustrissimo 
Ac Reverendissimo Domino, D. Georgio Tyszkiewicz [...| Episco- 
po Samogitiae“). Sveikinimo antraštėje jis vadina save Žemaičių 
vyskupo klientu, vyskupijos auklėtiniu (aliumnu), racionalinės ti- 
losofijos klausytoju Vilniaus akademijoje. Slavočinskis yra bu- 
vęs klebonu Kražiuose, Šiauliuose, taip pat Latvijoje. Klebonau- 
damas nepasižymėjo ramiu gyvenimu: mėgdavo išgerti, peštis, 
bylinėtis. Iš jo gyvenimo nepanašu, kad jis, tokio būdo ir tokio 
jauno amžiaus, būtų paruošęs tokį reikšmingą giesmyną. Juo la- 
biau kad ir sveikinimas vyskupui J. Tiškevičiui, atrodo, ne jo pa- 
rašytas, tik su jo pavarde išspausdintas. Viename to sveikinimo 

egzemplioriuje nežinomas mums Slavočinskio amžininkas ranka 
prirašė: Jėzuito Kazimiero Kojelavičiaus darbas. Sveikinimą, 
suprantama, buvo daug lengviau parašyti, negu išversti giesmyną. 
Taigi, jeigu Slavočinskis nėra tikrasis sveikinimo autorius, tai 
tuo labiau jis negalėtų būti ir tikrasis giesmyno autorius. Auto- 
rystė jam buvo suteikta, matyt, kokiais nors kitais sumetimais. 
Giesmynas buvo dedikuotas Žemaičių vyskupui Jurgiui Tiškevi- 
čiui. Šis vyskupas, įsteiges 1639 m. Žemaičių Kalvariją, rūpinosi, 
kad būtų parašytos atitinkamos maldos ir giesmės. Taigi jis ga- 
lėjo rūpintis, kad būtų paruoštas įr giesmynas, galėjo duoti rei- 
kiamų lėšų jam išleisti. Už tai atsidėkodami, jėzuitai galėjo J. Tiš- 
kevičiui dedikuoti giesmyną ir jo autoriumi pažymėti Slavočinskį, 
kurį vyskupas globojo. Tai matyti iš minėto sveikinimo, kuriame 
Slavočinskis pasivadina vyskupo klientu. Tokiais sumetimais Sla- 
vočinskis galėjo pasidaryti tariamuoju giesmyno autoriumi. O kas 
buvo tikrasis autorius, tebėra neišaiškinta. Kai kas juo laiko 
J. Jaknavičių. Tačiau J. Jaknavičius buvo rytų aukštaitis, ir jam 
priskiriamos 1647 m. evangelijos parašytos rytiečių tarme, o gies- 
myne vyrauja žemaičių tarmės ypatybės. Prie giesmyno paruoši- 
mo galėjo prisidėti jėzuitas P. Šrubauskis ir Žygimantas Liauksmi- 
nas, vėlesnis Vilniaus akademijos profesorius, garsaus retorikos 
vadovėlio autorius. Tačiau kol kas apie tai galima tik spėlioti!“, 


Giesmyno pasirodymas buvo reikšmingas faktas to meto lite- 
ratūriniame gyvenime. Juo buvo pratęstas M. Daukšos ir K. Sir- 
vydo pradėtas darbas, laikomasi jų tradicijų. Tai, kas buvo pa- 
siekta prozoje, sėkmingai pritaikyta, kuriant poeziją. Giesmyne 
buvo patobulinta lietuvių literatūrinė kalba, vertimo menas, poe- 
tinė kalba, eilėdara. Šis pirmas katalikų giesmynas yra didesnis 
už visus ankstesnius protestantų giesmynus, išleistus Prūsijoje: 
M. Mažvydo (I — 1566, II — 1570 m.), J. Bretkūno (1589 m.), 
L. Zengštoko (1612 m.). Jame yra arti 190 giesmių, iš jų 48 psal- 
mės. Beveik visos giesmės verstos iš lotynų ir lenkų kalbų, ne kar- 
tą pasitelkiant abu (lotyniškąjį ir lenkiškąjį) tekstus. Prūsijoje 
išleisti lietuvių protestantų giesmynai, taip pat Lietuvos Didžio- 
joje Kunigaikštystėje M. Petkevičiaus išleisto reformatų katekizmo 
giesmės jame nepanaudotos. Net ir dvi pirmosios M. Daukšos ka- 
tekizme išspausdintos katalikų giesmės šiame giesmyne buvo vers- 
tos iš naujo. Jame galėjo būti panaudotos tiktai kai kurios kata- 
likų giesmės, parašytos Žemaičių Kalvarijai. > giesmių rinki- 


16 Plačiau apie tai žr. Lebedys J. 1646 metų giesmynas. — Kn.: Lebedys J. 
Lituanistikos baruose, t. I, p. 121—156. V. Zulio apie 1960 m. aptiktais ar- 
chyviniais duomenimis, 1648 m. birželio 7 d. Vilniaus akademija suteikė 
Slavočinskiui (Salomon SlowaczyAškj Paroch. Szawlanensis) laisvųjų menų 
ir filosofijos magistro laipsnį (žr. „Laureae Academicae“, f. 395 v., VUB, 
F2-DC1). J. Lebedys, leisdamas Slavočinskio giesmyną ir rašydamas jo ty- 
rinėjimą (1958 m.), to fakto nežinojo. Vėliau, kai jam buvo apie tai pra- 
nešta, jis pareiškęs, jog tai keičia padėtį. Matyt, abejonių dėl Slavočinskio 
autorystės sumažėjo, o gal jos ir visai atkrito, bet tas nuomonės pasikeiti- 
mas niekur nebuvo raštu užfiksuotas. 

nys „Keliai kruvini Jėzuso Kristuso“, išleistas, atrodo, 1726 m. 
kartu su giesmynu „Balsas širdies“, galėjo pasirodyti ir anksčiau, 
XVII a. pirmojoje pusėje, kai buvo įsteigta Žemaičių Kalvarija. 
Tačiau apskritai Slavočinskio giesmynas yra visai savarankiškas 
darbas. Jis daro vienu metu originaliai paruoštos knygos įspūdį. 

Slavočinskio giesmynas turinio atžvilgiu iš esmės nesiskiria 
nuo kitų religinių knygų. Jame propaguojama airogini Ai skiepi- 
jamos religinės pažiūros ir nuo- 
taikos, garbinamas dievas ir 
šventieji. Čia nerasime konkre- 
čios tikrovės atgarsių, tiesiogi- 
nio ryšio su ja. Giesmynas kiek 
skiriasi nuo kitų nebent tuo, kad 
jame nėra atvirai palaikoma 
feodalinė santvarka, nėra skel- 
biamas paklusnumas viešpatau- 
jančioms klasėms, kaip dauge- 
lyję kitų ankstesnių ir ypač 
vėlesnių religinių knygų. Bet ja- 
me nėra ir jokio socialinio pro- 
testo, net jo užuomazgų, kad ir 
religiškai nuspalvintų. Taigi sa- 
vo turiniu giesmynas nenusipei- 
no specialaus dėmesio. Tačiau, 
kaip minėta, jis labai reikšmin- | 
gas literatūriniu bei stilistiniu 
atžvilgiu. 

Giesmyno pasirodymo metu 
(ir ilgą laiką po to) dar nebuvo 
susiformavusi lietuvių rašomoji 
Literatūrinė kalba vienos kurios 
tarmės pagrindu. Kiekvienas ra-: 
šytojas remdavosi savo tarme, 
daugiau ar mažiau derindamasis prie kitų tarmių. Slavočinskio gies- 
myno kalbos pagrindas buvo žemaičių tarmė, bet jame yra ir kitų 
tarmių — vidurio aukštaičių, rytiečių — ypatybių. Taigi, giesmyną 
ruošiant, stengtasi taikytis prie kiek galint platesnio gyventojų 
rato, Vertėjas (o gal būt, ir redaktoriai) tikriausiai pažino ne vien 
savąją tarmę, bet ir kitas. Kitų tarmių bent paviršutiniškas žino- 
jimas, noras būti plačiau skaitomam, be to, ankstesnių rašytojų 
pavyzdys padėjo aplyginti tarmybes. Tarminiai nenuoseklumai ir 
svyravimai aiškintini tuo, kad neturėta tvirto kriterijaus, literatū- 
rinės kalbos normos!'. Giesmyno kalba, mūsų akimis žiūrint, turi 
archainį atspalvį. Jį teikia dabar jau beveik nebevartojamos for- 
mos, kurios XVII amžiuje dar buvo įprastos: pašalio vietiminisai — 





S. Slavočinskio giesmyno (1646 m.) 
. antraštinis puslapis 


T BB Zinkevičius Z. S. M. Siaxočinskio giesmyno (1646 m) kalba. — „Lie- 
tuvių kalbotyros klausimai“, t. XV, 1974, p. 137—168. 

aliatyvas ir adesyvas (manęsp, tump, ausiump, kurimp), nesutrum- 
pintos naudininko-galūnės (savamui, didžiamui, mumus, sūnumus), 
naudininkas su galūne -i (širdi — širdžiai, viešpati — viešpačiui), 
esamasis vidaus vietininkas su galūne -sa (akysa, didėsa meilėsa), 
atematinio veiksmažodžių asmenavimo formos (eimi— einu, pa- 
duosi — paduoda, prasidest — prasideda), veiksmažodžių lytys su 
enklitiniais įvardžiais m(i), (i) (apėjom — apėjo mane, aplei- 
daim — apleidai mane, duokiem — duok man, gerbsim — gerbs 
mane, kalbėjom — kalbėjo man, davėt — davė tau, garbinat — 
garbina tave, siunčiut — siunčiu tau, šildo! — šildo tave), aukštes- 
niojo laipsnio prieveiksmiai su galūne -s (arčiaus, pirmiaus, skais- 
čiaus), dažnas dalelytės g(i) vartojimas (nuog, prieg, ing, būkig — 
būki gi, vaikščiokig — vaikščioki gi, tegigu! — tegul gi, tegigelb — 
tegelbi gi). Archaiškumo atspalvį teikia kalbai ir vėliau išėję iš 
apyvartos arba pakeitę reikšmę žodžiai (bernelis — kūdikis, vaike- 
lis, grynas — beturtis, vargšas, paduksė — viltis, tieg — sako). Ta- 
čiau archaizmų, archainių formų giesmyne palyginti nedaug. Ja- 
me vengta to, kas buvo rečiau vartojama, o remtasi daugiau tuo, 
kas darėsi labiau įprasta, kas buvo beįsigalį. Dėl eiliuotinės formos 
reikalavimų, siekiant išlaikyti reikiamą skiemenų skaičių eilutė- 
je, parinkti pilnus rimus, lygiagrečiai vartojamos ir senesnės, ir 
naujesnės formos, ilgesnės ir trumpesnės galūnės, žiūrint, kuri 
kada buvo parankesnė. Vertėjas plačiai naudojosi vadinamąja 
poetine laisve. 

Tačiau svarbiausios yra ne giesmyno kalbos archainės ypaty- 
bės, o naujosios — tos, kurios praturtino lietuvių literatūrinę kal- 
bą, padėjo jai formuotis. Grynindamas literatūrinę kalbą ir veng- 
damas svetimybių, kurdamas naujadarus ir išvestinius žodžius, 
vertėjas daugiausia rėmėsi K. Sirvydo žodynu — trečiuoju 
(1642 m.) jo leidimu. Ypač tai matyti iš naujadarų, kurie pirmą 
kartą pasirodė K. Sirvydo žodyne (kai kurie ir „,„Punktuose saky- 
mų“) ir kurie vartojami giesmyne: girklas (gėralas), miestakelis 
(gatvė), šaudyklė (strėlė), šveislybė (skaistybė), tiesadaris (teisė- 
jas), valgyklas (valgis) ir kt. Tačiau K. Sirvydo žodynu vertėjas 
nesekė aklai. Imdamas žodžius iš žodyno, jis paprastai pakeisdavo 
tarminę fonetiką, iš dalies ir morfologiją. Ne visi K. Sirvydo žo- 
džiai jį patenkindavo, ir tokiu atveju jis ieškodavo naujo gyvojo- 
je kalboje arba kurdavosi pats. Pvz., vietoj žodyno atgavimas, 
pasavintinė, vienystė giesmyne ta pačia reikšme vartojama kerš- 
tas, sužieduotinė, vienybė. Vietoj anksčiau vartoto amžybė, am- 
žius vertėjas pradėjo vartoti amžinybė, vietoj išguldyti, perguldy- 
ti — Išversti. Visiškai neišvengdamas svetimybių, vertėjas jas kar- 
tais vartoja (panašiai kaip M. Daukša ir K. Sirvydas) lygiagrečiai 
su lietuviškais žodžiais: pekla ir pragaras, mostis ir tepalas, svie- 
tas ir pasaulis. Giesmynas yra gana žodingas. Jame nedaug reli- 
ginių terminų ir gausu žodžių iš įvairių kultūrinio gyvenimo, kas- 
dieninės buities sričių, taip pat abstrakcijų, iki šioi tebevartojamų 
(aukštybė, būtis, daržininkas, didybė, dvasia, gydytojas, indas, 

įstatymas, kalavijas, kalinys, kaltė, kančia, kareivis, laisvė, liu- 
dytojas, lobis, medžiotojas, minia, mokytojas, nakvynė, nauda, 
naujiena, nuodai, nuodėmė, nuovoka, pagalba, pamatas, persekio- 
tojas, pranašas, pranašystė, priešininkas, puikybė, sargyba, sie- 
buklas, sueiga, sukčius, sunkybė, taisytojas, tarnaitė, tarnas, taurė, 
tobulybė, tuštybė, valanda, valdytojas, versmė, vidus, viltis, vinis, 
vyresnybė, žaislas ir kt.). Ne vienas iš tų žodžių vėliau, religiniams 
raštams degraduojant, buvo užmirštas, svetimybių išstumtas ir tik 
XIX a. pabaigoje ir XX a. pradžioje vėl grąžintas. Giesmyne, kaip 
ir visuose senuosiuose raštuose, daugiau dėmesio kreipiama į lek- 
siką, o sintaksės mažiau paisoma, pasiduodama lenkų ir lotynų 
kalbų įtakai. Dėl to gana dažnai pasitaiko lietuvių kalbai nebūdin- 
gas daiktavardinis nusakymo būdas (pvz., duok man padėjimą — 
padėk man, parodyk dabar tavo man susimylimą — susimilk da- 
bar ant manes). Eiliuotinės formos sunkumais ir lotynų kalbos įta- 
ka aiškintinas ir dažnas įprastinės žodžių tvarkos nesilaikymas, 
nebūdingos lietuvių kalbai inversijos (pvz., dienose pikto neišvysi 
savo — savo dienose neišvysi pikto, tenai minkštai negulėsi, sie- 
ras, ugnis nes kentėsi — tenai minkštai negulėsi, nes sieras, ugnis 
kentėsi). Pažymėtinas taip pat netaisyklingas prielinksnių varto- 
jimas (pvz., ant tavęs atmindami — tave atmindami, per kalaviją 
kūnus dalija — kalaviju kūnus dalija). Tačiau tie neigiami kalbos 
bruožai nenusveria pozityvaus įnašo. Giesmyno paruošėjas dirbo 
kūrybiškai, ugdė ir turtino literatūrinę kalbą. Jis padėjo įtvirtinti 
M. Daukšos ir K. Sirvydo pasiektus laimėjimus, juos plačiau pa- 
skleisti ir pažengė dar į priekį. 

Giesmyne pasiekta ir aukštesnė vertimo meno pakopa. Auto- 
rius lietuviškų vertimų istorijoje pasirodė novatorius. Jis pirma- 
sis pradėjo versti giesmes kūrybiškai. Kūrybinio vertimo princi- 
pas jau buvo Cicerono suformuluotas, ir jo daugelį amžių buvo 
laikomasi, verčiant klasikus, pasaulietinę poeziją. Tačiau religi- 
nėje literatūroje, ypač verčiant biblinius ir kitus kanonizuotus 
tekstus, visuose kraštuose dominavo pažodinis vertimo principas. 
Todėl jo atsisakymas Slavočinskio giesmyne, kur yra nemaža senų 
kanonizuotų giesmių, buvo itin reikšmingas. Vertėjui čia labiausiai 
rūpėjo išlaikyti, kokia sudėtinga ji bebūtų, verčiamos giesmės 
viršinę formą: skiemenų skaičių eilutėse, posmų struktūrą, rimų 
schemą. Taip pat jam rūpėjo perduoti originalo visumą, turinio 
esmę, pagrindinę mintį. Tačiau jis nesistengė perteikti atskirai 
kiekvienos detalės, kiekvieno įvaizdžio. Detales jis keisdavo pa- 
našiomis savo prasme, estetine verte. Ypač gerai jam pavyko iš- 
versti J. Kochanovskio psalmes. Janas Kochanovskis buvo žy- 
miausias XVI a. lenkų poetas. 1579 m. jis išleido „Dovydo psal- 
myną“ („Psalterz Dawidow“). J. Kochanovskis perkūrė biblijos 
psalmes, suteikdamas joms visai naują formą ir pasiekdamas aukš- 
tą meniškumą. Jo psalmės ne tik eiliuotos, bet ir rimuotos, labai 
įvairios strofikos. Psalmių perkūrimu J. Kochanovskis ir pagarsė- 
jo pirmiausia kaip poetas, labai praturtino lenkų eilėdarą ir poeti- 

nę kalbą. Jo psalmės buvo labai populiarios ne tik Lenkijoje, bet 
ir Baltarusijoje, Ukrainoje, Maskvoje. Į lietuvių kalbą J. Kocha- 
novskio psalmės buvo pradėtos versti XVI a. pabaigoje. Šešias jų 
išspausdino M. Petkevičius savo katekizme, bet ten jos užėmė ne- 
žymią vietą tarp kitų psalmių. Slavočinskio giesmyne visos psal- 
mės, išskyrus vieną, paimtos iš J. Kochanovskio psalmyno. Tai 
vienintelis lietuviškas giesmynas, kuriame išversta beveik treč- 
dalis J. Kochanovskio psalmių (47 iš 150). Be psalmių, giesmyne 
išverstas ir populiarusis viduramžių himnas „Dies irae“, kuriam 
daug įžymių kompozitorių yra sukūrę muziką. Vertėjas turėjo 
platesnių kūrybinių užsimojimų, poetinio polėkio, kurio dažniau- 
siai stigo ankstesniems giesmių vertėjams. Jis daugiausia sėkmin- 
gai perdavė idiominius originalo pasakymus, žodžių samplaikas, 
nesumenkindamas išraiškos, kai kur rado net išraiškingesnį žodį 
ar nusakymą, negu buvo originale. Vaizdinius emocinius žodžius, 
ypač epitetus, jis stengiasi ne tik perduoti, bet ir sustiprinti. Pvz., 
originale pasakyta (pažodžiui): 

Kiek lapų medžiai duoda 

Ir žvaigždžių aiškių dangūs turi. 

(Ile lišcia drzewa dają 

I gwiazd jasnych nieba mają.) 


O giesmyne išversta: 
Kiek Japų medžiai didžiausi 
Ir žvaigždžių dangūs aukščiausi 
pP | 
„Vertėjas, pridėdamas kokį išraiškingesnį žodį, kartais visam 
proziniam kontekstui suteikia kiek poetiškesnį atspalvį. Pvz., 10- 
tyniškame originale pasakyta (pažodžiui): 


Jį garbina saulė ir mėnuo, 
Visi tvariniai. 

(Guem laudat sol atgue luna, 
Universa creatura.) 


Panašiai ir lenkiškame originale; 
Jam tarnauja saulė, mėnuo, 
Dieną naktį nepaliaudami. 


(Jemu služy slonce, miesiąc, 
We dnie w nocy nie przestając.) 


Giesmyne tos eilutės taip skamba: 
Saulė, mėnuo, žibėdami, 
Tarnūu jam nepaliaudami. 


Vienoje lenkiškoje giesmėje parodoma, kaip. motinos kenčia, 
matydamos nužudytus kūdikius. Jos alpsta, šaukia balsu, kurs 
dangun prasiveržia (Niebo glosem przebijają, serdecznie ltkają). 

Tuo tarpu vertėjas tylų motinos skausmą atskleidžia daug natūu- 
raliau, pavartodamas liaudišką posakį pirštus graužti: 


Tad motinos rankas laužė, 
Plaukus plėšdamos 
Ir apmirdamos, 
Pirštūs iš sopuUlio girūužė, 
Karčiai verkdamos. 


Gyvojoje kalboje ir liaudies dainose pamėgtais mažybiniais bei 
maloniniais žodžiais vertėjas kartais visam vaizdui suteikia mielu- 
mo, šilumos, švelnumo atspalvį: 


Kodėl taip guli, ar neturi priegalvėlių, 
Kodėlei neapvilkai balių marškinėlių? 


Apskritai, vertėjas. iš gyvosios kalbos paėmė nemaža žodžių, 
posakių, palyginimų, pvz.: kaip šunys apniko; akys jo kraujais 
užgriuvo; žemėn blokšdamas; ragus aplaužysiu; kul(ia) kumštėmis; 
tuojausgi krutinkis ir t. t. Vertėjui geriau sekėsi, kai originale ne- 
buvo sudėtingų, sunkiai išverčiamų vaizdų. Tokias vietas jis daž- 
nai įtaigiai perteikė. Pvz.: 


Tave dienoj nepaliauju maldyti, 
O tu nenori manęs išklausyti, 

Ir naktį tavęesp neperstoju šaukti, 
Tačiau pašalpos negaliu sulaukti. 


Žia natūraliai susidaro antitezių laipsniavimas, kuriuo išreiš- 
kiamas maldavimo intensyvėjimas ir kartu sustiprinamas beviltiš- 
kumo įspūdis. Tačiau platesnės apimties, sudėtingesnius vaizdus 
vertėjas dar dažnai suprastina, sumenkina, kai kur suprimityvina. 
Jam, apskritai imant, nepavyko pasiekti tokios turinio ir formos 
harmonijos, tokio paprastumo, tokio nuoširdaus ir gilaus lyrizmo, 
kokio kupina beveik kiekviena J. Kochanovskio eilutė. Nežiūrint 
to, vertimo rezultatai neblogi. Slavočinskis pažengė nemažą žings- 
nį į priekį, palyginti su ankstesniais vertėjais. Jo darbo sėkmę 
nulėmė kūrybinis vertimo principas, meninė nuojauta, gyvosios 
kalbos panaudojimas. 

Slavočinskio giesmynas svarbus ir eilėdaros atžvilgiu. Jis ski- 
riasi nuo ankstesnių giesmynų ne tik sklandesniu eiliavimu, bet 
ir pačia eilėdara. Prieš giesmyno pasirodymą dar sunku kalbėti 
apie silabinę lietuvių eilėdarą tikraja to žodžio reikšme. Jai trūko 
pagrindinio dalyko, įeinančio į silabinės eilėdaros definiciją,— bū- 
tent, izosilabizmo, vienodo skiemenų skaičiaus visose eilutėse 
(arba atitinkamose strofų eilutėse). Joje dar daug sintaksinės-into- 
nacinės eilėdaros bruožų. M. Mažvydo, J. Bretkūno, L. Zengštoko 
ir kitų verstose giesmėse skiemenų skaičius eilutėse, kur jis turėtų 
būti vienodas, skiriasi vienų, dviem, o kartais net trimis skieme- 
nimis. Tai buvo būdinga ir lenkų eilėdarai iki J. Kochanovskio. 
Slavočinskio giesmyne tokio svyravimo jau nebėra. Izosilabizmas 

čia yra pagrindinis dėsnis, norma, nuo kurios nukrypstama retai, 
ir tai tik remiantis originalu. Yra ir tokių atvejų, kai išlyginami 
originalo nenuoseklumai, svyravimai. Giesmyne iš esmės skiriasi 
ir rimas. Ankstesniuose giesmynuose rimas tebebuvo užuomazgi- 
nėje stadijoje, sudarytas iš panašių gramatinių formų, kartais vos 
juntamas, paremtas net vieno kokio nekirčiuoto garso atliepimu. 
Tai buvo vadinamasis viduramžiškas rimas. O Slavočinskio gies- 
myne įtvirtintas pilnas moteriškas rimas. Pilną dviskiemenį (ar 
pusantro skiemens) sąskambį vertėjas čia pavertė dėsniu, norma, 
kurios laikėsi griežtai ir visuotinai. Dviskiemenis rimas giesmyne 
yra ir ten, kur originalas beveik ištisai nerimuotas. Netikslūs ar 
apytiksliai rimai jame pasitaiko labai retai. Viduramžiško rima- 
vimo fone tokie gilūs rimai buvo nepaprasta naujovė ir didelis 
meninis laimėjimas. Tačiau, rūpindamasis rimo tikslumu ir ryšku- 
mu, vertėjas, kaip buvo įprasta anais laikais, maža dėmesio krei- 
pė į jo įvairumą. Jis dažniausiai rimavo panašias gramatines for- 
mas: tavo—savo, linksmybės—saldybės, įgysiu—darysiu, atmin- 
ti—mėginti, meilingai—teisingai ir pan. Kartu yra nemaža rimų, 
pasižyminčių morfologiniu įvairumu (pvz. akį—įsakė, gryng— 
sodina). Rimavimas priklausė nuo originalo. Dažniausiai jis gre- 
timinis, rečiau kryžminis. Paprastai vartojami dvigubi rimai, bet 
yra ir trigubų, ir keturgubų rimų, o viena giesmė parašyta mono- 
rimu. Ankstesniuose giesmynuose buvo labai nesudėtinga strotika. 
Ji rėmėsi daugiausia eilučių skaičiumi posme. Kadangi griežtai 
nesilaikyta izosilabizmo, o rimai buvo neryškūs, tai ir posmo įvai- 
rinimo galimybės buvo labai ribotos. Slavočinskio giesmyne kartu 
su izosilabizmo ir tikslaus rimo įsitvirtinimu atsivėrė plačios ga- 
limybės paįvairinti ir praturtinti strofiką. Čia vartojami 2—8, 
o kartais ir 12 eilučių posmai su įvairiausiomis silabiškumo ir 
rimų kombinacijomis, vietomis panaudojant net vidinius rimus. 
Giesmyne kai kur pasireiškia ir silabinės-toninės eilėdaros užuo- 
mazgos — dėšningai pasiskirsto kirčiai eilutėse. Tačiau kartu rei- 
kia pažymėti ir neigiamą eiliavimo bruožą — metrinę transak- 
centaciją, natūralaus žodžio kirčio žalojimą, ypač eilučių ka- 
dencijose bei rimuose. Apskritai imant, giesmynui priklauso itin 
reikšminga vieta lietuvių eilėdaros istorijoje. Jame buvo įtvirtin- 
tas izosilabizmas, pilnas moteriškas rimas, sudėtinga ir įvairi stro- 
tika. Vėliau tai pasidarė visiems privaloma norma. 

Giesmynas, kaip reikšmingas lietuvių raštijos paminklas, buvo 
pakartotinai išleistas fotografuotiniu būdu 1958 m. 


XVII a. VIDURIO REFORMATŲ LEIDINIAI 


Po M. Petkevičiaus katekizmo (1598 m.) ir J. Morkūno postilės 
(1600 m.) per 50 metų Lietuvos reformatai nieko reikšmingesnio 
neišleido. Jų spauda atgijo tiktai XVII a. viduryje Kėdainiuose. 
Tas atgijimas susijęs su katalikiškų knygų pagausėjimu XVII a. 

antrajame ketvirtyje. Ir XVI a. pabaigoje, ir XVII a. viduryje re- 
tormatų leidiniai buvo atsakymas į katalikiškas lietuviškas knygas. 
Vilniaus vaivada etmonas Jonušas Radvila 1651 m. Kėdainiuose 
įsteigė spaustuvę specialiai lietuviškiems reformatų raštams leisti. 
Deja, ji tik 2—3 metus teveikė, buvo per karą sunaikinta. Svar- 
biausias Kėdainių spaustuvės leidinys — „Knyga nobažnystės krikš- 
čioniškos“, išleista 1653 m. 
Į tą knygą sudėti trys skir- 
tingi dalykai: 1) giesmynas 
(„Psalmai Dovydo“), 2) posti- 
lė („Suma, arba Trumpas iš- 
guldymas evangelijų“) ir 3) 
maldos (,„Maldos krikščioniš- 
kos“ su „Katekizmu“). Visas 
tris leidinio dalis bibliografai 
laiko atskiromis knygomis. 
Antra ir trečia dalis turi savo 
titulinius puslapius, tik gies- 
mynas jo neturi. Ilgą laiką 
buvo žinomas tik antras kny- 
gos leidimas, kuris faktiškai 
buvo laikomas pirmuoju. Jo 
antraštėje nurodyti 1653 m. 
ir pažymėta, kad knyga „da- 
bar antrą kartą perdrukavo- 
ta“, pridėjus kai kurių gies- 
mių, evangelijų ir maldų. 
Kadangi apie pirmą leidimą 
nieko nežinota, daugumas 
bibliografų ir istorikų manė, „Knygos nobažnystės“ pirmojo leidimo 
kad juo čia laikomas M. Pet- (1653 m.) antraštinis puslapis 
kevičiaus katekizmas 1r 

J. Morkūno postilė. Tačiau vėliau Upsalos universiteto biblioteko- 
je buvo rastas pilnas tikrai pirmo leidimo egzempliorius. Tuomet 
paaiškėjo, kad „Knyga nobažnystės krikščioniškos“ pirmą kartą 
buvo išleista 1653 m. Kėdainiuose, o antrą kartą kiek papildyta 
buvo perspausdinta Karaliaučiuje 1684 m., nepakeitus antraštinia- 
me puslapyje jos leidimo vietos ir metų. Dėl to turime du knygos 
leidimus, pasirodžiusius skirtingu laiku ir skirtingose vietose, bet 
pažymėtus ta pačia data ir vieta'š. „Knygos nobažnystės“ pirmąja 
dalimi (giesmynu) reformatų buvo atsakyta į S. Slavočinskio gies- 
myną, o antrąja dalimi (postile) — į K. Sirvydo „„Punktus sakymų". 





Iš Zr. Tumelis J. Antrasis „Knygos nobažnystės krikščioniškos“ leidimas 
(1653) — kontrafakcija? — „Literatūra ir menas“, 1958 m. kovo 8 d.; Tume- 
lis J. Dar kartą apie „Knygą nobažnystės krikščioniškos“ (1653). — Ten pat, 
1968 m. lapkričio 2 d. 

Kas „Knygą nobažnystės“ yra paruošęs, neišaiškinta. Iš prakal- 
bos matyti, kad giesmes vertė Kėdainių burmistras S. Jaugelis 
Telega, o prancūziškoms.  gaidoms jas „pritaikė Kėdainių kunigas 
S. Tomaševskis. Knygą peržiūrėjo ir taisė kiti kunigai, vyresnieji, 
o išleido bažnyčios sinodas. Tokių žinių duoda pati knyga. Atro- 
do, kad kitas leidinio dalis yra paruošęs S. Minvydas, buvęs Biržų 
pastorius, ir J. Božimovskis, pastoriavęs Naujamiestyje ir buvęs 
Žemaičių senjoras. Tais pačiais metais, kai išėjo knyga, Jonušas 
Radvila rašė Kėdainių seniūnui, kad S. Jaugelį Telegą knygos au- 
toriumi pavertusi mūsų kunigų fantazija. Tačiau reformatų sinodo 
archyve yra su knygos leidimu susiję protokolai, kur minimi 
J. Božimovskis, S. Minvydas ir S. Jaugelis Teleęga. Pastarasis la- 
biausiai vertinamas, lyginamas su kitų šalių garsiais vertėjais — 
lenkų M. Rejumi ir J. Kochanovskiu, vokiečių A. Lobvaseriu, 
prancūzų K. Maro (Marot). Todėl S. Jaugelio Telegos autorystės 
paneigimą J. Radvilos laiške reikėtų laikyti nepagristu. 5. Jauge- 
lis Telega, matyt, ir bus paruošęs pačią reikšmingiausią knygos 
dalį — giesmyną. 


STEPONAS JAUGELIS TELEGA 


Steponas Jaugelis Telega išsiskyrė iš kitų XVI-XVII a. lietu- 
vių rašytojų vertėjų didesne poetine nuovoka, literatūrine kultūra, 
taip pat socialine padėtimi. Ankstesni rašytojai buvo bajorai, 
o Telega — miestietis, buržua !?. Tikroji jo pavardė Jaugelis, Tele- 
ga — tėvo pravardė. Jis gimė apie 1600 m. Kėdainiuose. Kada ir 
kur baigė mokslus, tiksliai nežinoma. Po to visą laiką gyveno Kė- 
dainiuose, daug metų (1631—1666) išbuvo miesto burmistru. Ver- 
tėsi stambia prekyba, eksportuodavo į Karaliaučių javus, todėl 
buvo gana turtingas. Viename dokumente sakoma, kad Telegos 
pavaldiniai sumušę bajorus. Tai rodo, kad jis buvo ne tik tur- 
tingas, bet ir galingas. Vis dėlto bajorai jį niekindavo, jiems nepa- 
tiko žema Telegos kilmė. Bet kartu jis buvo gerbiamas kaip 
reformatas, renkamas bažnyčios senjoru. 

Telega buvo vienas gabiausių XVII a. lietuvių eiliuotojų (ša- 
lia S. Slavočinskio, D. Kleino, M. Švobos). Savo giesmynui daug 
giesmių jis paėmė iš M. Petkevičiaus, tik jas perredagavo, pagry- 
nino jų kalbą, patobulino išraišką. Kartu jis turėjo prieš akis ir 
katalikišką S. Slavočinskio giesmyną, kurį taip pat panaudojo. 
Iš jo vietomis tiesiog nusirašė kai kurių J. Kochanovskio psalmių 
vertimus. Visas. kitas giesmes vertė iš lenkų kalbos, žymiausių 
autorių (M. Rejaus, J. Kochanovskio), vieną — iš vokiečių kalbos, 
kelias parašė pats. Versdamas išlaikė izosilabizmą, stroią, rimus, 
rimavimo schemą, perteikė vaizdus, pagrindinę mintį, kai kur 
pasiekė aukštą meniškumą. Daugelis vertimo vietų pasižymi leng- 


19 Žr. Jablonskis K. Kėdainių burmistras Steponas Jaugelis (Telega). — Kn.: 
Jablonskis K. Lietuvių kultūra ir jos veikėjai. V., 1973, p. 214—238. 

vu, sklandžiu eiliavimu. Šiuo atžvilgiu jis nė kiek neatsilieka nuo 
S. Slavočinskio, o kalbos vaizdingumu ir išraiškingumu jį net 
pralenkia. Tačiau daug mažiau už S. Slavočinskį jis rūpinasi kal- 
bos grynumu. Šalia gražių, vaizdžių, iš gyvosios kalbos paimtų 
žodžių vartoja ir visai nereikalingas svetimybes, net įveda jas 
vietoj lietuviškų žodžių. Tai galima matyti kad ir iš tokio sugre- 
tinimo. S. Slavočinskis rašė: 0 


Šlėk mane izopu, o būsiu čystesnis, 
Numazgok, 0 stosiuos už sniegą baltesnis. 
O aš, iš priepuolio tokio išliuosuotas, 
Būsiu neteisiemus ant paveikslo duotas, 
Kad gėrybei tavo nieks neabejotų, 

Bet tavęsp, pametę piktybę, pristotų. 


Tą vietą Telega šitaip pataisė, porą lietuviškų žodžių pakeisdamas 
svetimybėmis: 


Šlėk mane izopu, o būsiu čystesnis, 
Numazgok, 0 stosiuos už sniegą baltesnis. 
O aš, iš priepuolio tokio išliuosuotas, 

„Būsiu nevierniemus ant pavaizdo duotas, 
Idant meilės tavo nieks neabejotų, 
Bet, zlastį pametęs, tavęsp vėl pristotų. 


Telega yra parašęs ir pasaulietinio turinio dedikaciją Jonušui 
Radvilai („Ant herbo kunigaikščio, jo mylistos“), kurioje aukština 
Radvilą, iškelia jo nuopelnus bažnyčiai ir tėvynei, o pabaigoje 
linki jam garsėti ir turtėti. Šia dedikacija, taip pat išspausdinta 
„Knygoje nobažnystės“, jis pasireiškė kaip vienas iš negausių 
lietuvių pasaulietinės poezijos pradininkų. Telega parašė ir ori- 
ginalią „„(Giesmę apie pavietrį gailingą“, kurioje taip pat yra pa- 
saulietinių elementų. Čia duotas platus maro vaizdas, piešiamas 
jo siautėjimas, aprašomos jo sukeltos nelaimės, parodomas išli- 
kusiųjų džiaugsmas. Telega nuoširdžiai įsijaučia į žmonių nuotai- 
kas, išraiškingai perteikia jų išgyvenimus. 

Samuelis Minvydas. Samuelis Minvydas gimė 1602 m. Mokėsi 
Lietuvos kalvinistų mokyklose, studijavo užsienio universitetuose. 
Vėliau buvo kalvinistų kunigas Biržuose. Nuo 1638 m. buvo Už- 
nerio apskrities senjoras, paskui dar ir Žemaičių administratorius. 
Mirė 1660 m. Drauge su J. Božimovskiu jis paruošė „Knygos no- 
bažnystės“ antrą ir trečią dalį — postilę ir maldas su katekizmu. 
Postilė versta iš lenkiškos Gregoro (Gžegožo) iš Žarnovco posti- 
lės. Dar 1641 m. jis išleido pamokslą (lenkų kalba) EEP0UPS Rad- 
vilos laidotuvėms. 

Jonas Božimovskis. Jonas Božimovskis gimė 1610 m. Jo tėvas 
buvo lenkų bajoras, o motina lietuvė. Mokėsi Kėdainiuose, Šilu- 

voje ir Slucke, studijavo užsienio universitetuose. Po to kunigavo 
Naujamiestyje, nuo 1653 m. buvo Žemaičių superintendantas Kė- 
dainiuose. Mirė 1673 m. Drauge su S. Minvydu paruošė „Knygos 
nobažnystės“ antrą ir trečią dalį. Be to, jis rūpinosi ir biblijos ver- 
timu, buvo ją pats išvertęs, bet jo darbas yra sudegęs. J. Božimovs- 
kis taip pat tikrino S. B. Chilinskio biblijos vertimą. 

Samuelis Boguslavas Chilinskis. Samuelis Boguslavas Chilins- 
kis XVII a. viduryje buvo užsimojęs išleisti bibliją lietuvių kalba. 
Jis gimė apie 1632 m. Šventežeryje, kur jo tėvas buvo kunigas. 
Studijavo Olandijoje, vėliau Anglijoje. Londone 1657 m. ėmė 
versti bibliją. Per trejus metus vertimą baigė ir 1660 m. pradėjo 
spausdinti. Dalį išspausdinęs, 1661 m. sugrįžo į Lietuvą, kartu par- 
siveždamas spaudinį su rankraščiais. Lietuvos reformatai biblijos 
vertimą priėmė džiaugdamiesi. Tačiau komisija, tikrinusi vertimą, 
buvo nepatenkinta, nes jame rado daug trūkumų, klaidų, ir spaus- 
dinimą 1662 m. sulaikė. Lietuvoje buvo imta rengti naują biblijos 
vertimą, ir tam reikalui iš Prūsijos buvo atgabentas J. Bretkūno 
biblijos vertimo rankraštis. Chilinskis dar norėjo įtikinti reforma- 
tų sinodą, kad jo išverstą bibliją spausdintų, bet niekas jo nepa- 
rėmė. Jis mirė 1668 m. Londone dideliame skurde, nebaigęs užsi- 
moto didelio darbo. Jo išspausdintos biblijos (Senojo testamento 
dalies) egzemplioriai buvo panaudoti kaip makulatūra. Iki antrojo 
pasaulinio karo buvo išlikę tik trys spausdintosios dalies egzemp- 
lioriai — vienas Leningrade, kitas Berlyne ir trečias Londone. Šiuo 
metu težinomas tik Londono egzempliorius. Britų muziejuje Lon- 
done saugomas ir vienintelis nepilnas vertimo rankraštis — Nau- 
jasis testamentas. Jo transliteruotą tekstą 1958 m. išleido Pozna- 
nėje J. Otrembskis, o indeksą 1964 m. paskelbė Č. Kudzinovskis. 
Lietuvoje yra tik rankraščio fotokopija. Apskritai, Chilinskio bib- 
lijos vertimas buvo sukėlęs didelį susidomėjimą, apie jį prirašyta 
daug literatūros *?, XIX a. pradžioje (1831 m.) Jurgis Plioteris pa- 
rašė studiją lietuvių kalba „Trumpa žinia apie tą išdavimą lietu- 
viškos biblijos Londone". Chilinskio vertimas buvo skubotas, todėl 
negalėjo būti tobulas. Versdamas jis daug kur pasidavė lenkiško 
teksto įtakai, tiek žodyne, tiek sintaksėj neišvengė svetimybių, 
nors apskritai jo vertimo kalba geresnė už M. Petkevičiaus ar 
J. Morkūno leidinių kalbą. 

Vėliau Lietuvos reformatai?! nieko reikšmingo neišleido, tik 
perspausdinėjo „Knygą nobažnystės“. 1701 m. drauge su Prūsijos 
protestantais jie dar parūpino „(Naują testamentą“. 


20 Žr. Lukšaitė I. Lietuviškos S. B. Chilinskio biblijos spausdinimo aplinky- 
bės. — „Lietuvos TSR Mokslų akademijos darbai“, serija A, t. 1(35), 1971, 
p. 87—109, 

1 Apie juos žr. dar Lukšaitė I. Reformacijos veikėjai Lietuvoje ir lietuvių 
kalba XVII a. — Ten pat, p. 111—125; Lukšaitė I. Lietuvių kalba reformaci- 
niame judėjime XVII a. 

RELIGINIAI IR KALBINIAI RAŠTAI PRUŪSIJOJE 


Jau buvo minėta, kad XVI a. viduryje Prūsijoje susidarė pa- 
lankios aplinkybės lietuviškai knygai. Tačiau tokia padėtis truko 
neilgai. Į XVI a. pabaigą sąlygos labai pablogėjo, o dar sunkesnės 
pasidarė XVII a. pirmojoje pusėje. Tiesioginė to priežastis buvo 
valdžios politikos pasikeitimas. Siekdamas įtvirtinti reformaciją, 
kunigaikštis Albrechtas teikė teisių vietinėms kalboms, steigė mo- 
kyklas, leido knygas. Bet kai reformacija įsitvirtino ir Prūsijos 
tarptautinė padėtis sustiprėjo, Albrechto įpėdiniai jau nebeturėjo 
jokio noro leisti lietuviškas knygas. Kita nuosmūkio priežastis 
buvo 30 metų karas, vykęs 1618—1648 m. ir skaudžiai palietęs 
Prūsiją, nuniokojęs kraštą, taip pat karai su švedais. Prūsija dabar 
atiteko Brandenburgui ir visiškai atsiskyrė nuo Lenkijos— Lietuvos 
valstybės. Tuo pačiu susilpnėjo ryšiai tarp Prūsijos ir Lietu- 
vos. Prūsijoje po 30 metų karo sustiprėjo baudžiava; buvo drau- 
džiama lietuviams mokėti tokias pat algas, kaip vokiečiams, nešioti 
tokius pat drabužius. Ankstesnės lengvatos iš lietuvių valstiečių 
buvo atimamos, mažinamos, juos imta laikyti žemesniais žmonė- 
mis. Valdžia palengva grįžo prie senos kryžiuočių politikos. Jai 
dabar neberūpėjo ruošti dvasininkus iš vietinių gyventojų, todėl 
sumažėjo lietuvių inteligentų, kunigų. Prūsijoje tais laikais buvo 
likę tik keli lietuviai pastoriai. Dvasininkais imta ruošti vokiečius, 
kuriems nerūpėjo lietuviška knyga. XVII a. pirmojoje pusėje su- 
mažėjo lietuvių rašytojų ir leidinių. Nuo 1625 iki 1653 m. Prūsi- 
joje neišėjo jokia lietuviška knyga. Tai buvo aiškus regresas. 
Naujas pakilimas prasidėjo tiktai XVII a. viduryje. 


JONAS BRETKŪNAS 


Jonas Bretkūnas buvo vienas žymiausių feodalizmo epochos 
lietuvių rašytojų. Lietuvių raštiją jis pakėlė į aukštesnę pakopą, 
savotiškai paruošė dirvą K. Donelaičiui. Jis augo ir brendo kultū- 
rinio pakilimo Prūsijoje sąlygomis, o vėliau susidūrė su nepalan- 
kiomis aplinkybėmis. 

Bretkūnas gimė 1536 m. Bambliuose, netoli Fridlando, į pietry- 
čius nuo Karaliaučiaus, kur baigėsi lietuvių gyvenamosios vietos. 
Vokiečiai jį linkę laikyti vokiečiu, o lietuviai — lietuviu. Tačiau 
iš tikrųjų jo motina buvo laisva prūsė, o tėvas, galimas dalykas, 
vokietis. Tėvas turėjo alaus daryklą ir kailių dirbyklą. Bretkūnas 
nuo mažens kalbėjo ir prūsiškai, ir lietuviškai. 1555 m. jis įstojo 
į Karaliaučiaus universitetą. Kaip neturtingas ir našlaitis, buvo 
atleistas nuo pusės imatrikuliacijos mokesčio. Tačiau tėvas tuo 
metu dar tebegyveno, buvo mirusi tik motina, todėl Bretkūnas vi- 
sai neturtingas irgi nebuvo. Stipendijos jis negavo, bet jį šelpė 
draugai. Tuo metu Karaliaučiaus universitetas buvo nedidelis, ja- 
me tebuvo apie 150 studentų. Karaliaučiuje dirbo B. Vilentas ir 


99 


J. Sekliuėjanas, kurie galėjo paskatinti Bretkūną literatūriniam 
darbui. 1556 m. gale Bretkūnas išvyko į Vitenbergą, kur tebepro- 
fesoriavo F. Melanchtonas. Kiek laiko ten studijavo, nežinoma. 
1562 m. pabaigoje, kaip mokąs prūsų ir lietuvių kalbas, buvo pa- 
skirtas į Labguvą protestantų kunigu. Labguva buvo tranzitinis 
bažnytkaimis, pro jį plaukdavo laivai į Karaliaučių. Dėl to jame 





Labguva XVII amžiuje 


būdavo galima susidurti su daugeliu įvairių tautybių žmonių. Bret- 
kūnas, atvykęs į Labguvą, 1563 m. vedė, kad galėtų ramiai gy- 
venti ir atsidėti vien literatūriniam darbui. Tuo metu jis buvo toks 
neturtingas, kad pats negalėjo net vestuvių iškelti, tam reikalui 
gavo pašalpą iš kunigaikščio. Labguvoje Bretkūnas gyveno ilgai, 
versdamasis daugiausia žemės ūkiu, nes iš algos negalėjo su šeima 
pragyventi. Bažnytinės žemės buvo apie 63 ha, bet ji buvo prasta, 
pelkėta. Todėl Bretkūnas daug kartų prašė vietoj žemės skirti 
grūdų. Jis niekaip negalėjo išbristi iš skolų, buvo priverstas nuo- 
lat prašyti pašalpos, priminti kunigaikščiui savo neišbrendamą 
skurdą ir vargą. 1569 m. drauge su kitais Bretkūnas tardomas dėl 
Morkaus Raseiniškio, kuris buvo kaltinamas valstiečių kiršinimu. 

Kadangi dirbo literatūrinį darbą, prašėsi perkeliamas į kitą 
vietą. Tačiau tik mirus. B. Vilentui, jis buvo paskirtas lietuvių 
pastoriumi į Karaliaučių ir 1587 m. įvesdintas į pareigas. Nors 
ūkiniai rūpesčiai atkrito, bet ir čia skurdo neatsikratė. Jis dirbo 
seniausioje Karaliaučiaus bažnyčioje, skirtoje lietuviams ir len- 
kams. Viena Bretkūno duktė buvo ištekėjusi už lenkų kunigo, 

kita — už K. Pretorijaus, būsimo etnografo M. Pretorijaus tėvo. 
1600—1602 m. Karaliaučiuje siautė maras, 1602 m. spalio 1 d. maru 
mirė ir Jonas Bretkūnas. 

Bretkūnas buvo rašytojas tikra to žočšio prasme: knygoje te- 
matė gyvenimo tikslą. Jis pratęsė pirmųjų. lietuvių raštijos kūrėj jų 
darbą. Tačiau jo interesai 
nesibaigė religine literatu- 
ra: jis studijavo ir rašė sa- 
vo krašto istoriją. Bretku- 
nas bent iš dalies suvaidino 
teigiamą vaidmenį kovoje 
su germanizacija. Kada 
pradėjo literatūrinį darbą, 
neaišku, bet prieš 1570 m. 
buvo išvertęs į lietuvių kal- J. Bretkūno autografas 
ba mažą knygelę, kuri nėra | I 
išlikusi. Gyvendamas Labguvoje, jis jau vinis medžiagą savo įeraš: 
to istorijai. Jo istorinis veikalas nebuvo išspausdintas. Du to veika- 
lo rankraščio fragmentus panaudojo istorikas K. Henenbergeris sa- 
vo knygoje EA jų Prūsijos žemėlapių paaiškinimai“ . (1595). 
Rankraščio ištraukų yra ir Bretkū- 
no vaikaičio (dukters sūnaus) etno- 
grafo Mato Pretorijaus veikale 
„Prūsijos įdomybės“  („Deliciae 
Prussicae'), parašytame 1698. m., 
bet spausdintame daug vėliau. Iš 
šių šaltinių aiškų, kad Bretkūno 
rankraštis vadinosi „Prūsų krašto 
kronika“ (Pretorijaus veikale vadi- 
namas ,„Historia rerum Prussica- 
rum“). Bretkūnas rašė visą savo 
krašto istoriją, bet didele dalimi ta 
istorija buvo nekritiška kompilia- 
cija.. Istorinius faktus Bretkūnas 
rinko iš liaudies, domėjosi pada- 
vimais, papročiais, senovės - lieka- 
nomis, su meile rašė apie sūduvius 
ir senuosius prūsus. Kartu Bretkū- 
nas ruošė ir kitus veikalus. Kara- 
liaučiuje. jis. dirbo labai įtemp- 
tai ir išspausdino net keturis daly- 
| kus. 1589 m. Bretkūnas išleido kny- 
J. Bretkūno giesmyno (1589 m.) ant" gą (neturinčią bendro titulinio 

raštinis puslapis puslapio), kurią sudaro vienas 
M. Mažvydo ir trys įo paties pa- 
rengti darbai. Knygos pradžioje eina Bretkūno „Giesmės duchau- 

s“, Žymi giesmių dalis (42 iš 76) čia paimta iš M. Mažvydo gies- 

myno, o kitos verstos amžininkų. Giesmynas sudarytas pagal vo- 
kišką Vitenbergo leidimą. Prie jo Bretkūnas, matyt, nėra daug dir- 
bes, nes tituliniame giesmyno puslapyje nėra net jo pavardės. Šia- 
me giesmyne, palyginus su M. Mažvydo, buvo kiek patobulinta 
lietuvių eilėdara, nuosekliau siekta išlyginti eilutėse skiemenų 
skaičių. Toliau knygoje po M. Mažvydo „Parafrazio“ eina antras 


Bretkūno darbas — „„Kancionalas“, 17 liturginių giesmių su gaido- 
mis rinkinys. Pagaliau trečias knygoje išspausdintas Bretkūno pa- 
ruoštas dalykas — ,„Kolektos, arba Paspalitos maldos“. Tai pirmoji 


lietuviška maldaknygė. Joje įdėtos ir dvi giesmės. 

Svarbiausias spausdintas (iš eilės ketvirtas) Bretkūno darbas 
yra „Postilė“, baigta ruošti 1589 m., bet išleista 1591 m. tūkstančio 
egzempliorių tiražu. Iš jų 100 egzempliorių Bretkūnas gavo kaip 
honorarą. „Postilė“ yra stambus dviejų dalių veikalas, kurio išliko 
keletas egzėmpliorių. Ji buvo specialios komisijos apsvarstyta, 
koreguota ir priimta. Po Bretkūno niekas daugiau Prūsijoje posti- 
lės neparašė. 

Stambiausias, daugiausia jėgų pareikalavęs Bretkūno darbas 
buvo biblijos vertimas. Pradėjo ją versti 1579 m., baigė 1590 m. 
Vertė su pertraukomis. Išvertęs rūpinosi išleidimu, įteikė komisijai 
tikrinti. Tačiau komisijai toks uždavinys pasirodė per sunkus, ji 
prašė skirti į pagalbą hebrajų kalbos žinovų. Biblijos išleisti Bret- 
kūnui taip ir nepavyko. Rankraštis buvo nupirktas iš jo prieš pat 
mirtį ir yra išlikęs Getingene. Jo fotokopijos saugomos Vilniaus 
universiteto bibliotekoje. XVII a. pradžioje Jonas Rėza bandė 
išleisti Bretkūno bibliją bent dalimis, bet visos jos dar niekas nė- 
ra išspausdinęs. 

Bretkūnas yra vertęs ir daugiau raštų, kurie neišliko. Tai ,„Augs- 
burgo išpažinimas“, kur buvo išdėstyti protestantų tikėjimo pa- 
grindai, A. Korvino „Postilė“, M. Liuterio „Šmalkaldeno artiku- 
lai“, J. Vygando „Krikščioniškojo mokslo rinkinėlis“. 

Bretkūnas buvo kuklus, bet rūpinosi savo raštų leidimu, su- 
prato jų reikšmę kraštui. Pagal išspausdintų darbų skaičių jam 
priklauso pirmoji vieta. Bretkūnas yra parašęs, išvertęs, paruošęs 
spaudai ir išleidęs daugiau darbų, negu kas kitas prieš jį ar po jo 
Prūsijoje. Nors jam rūpėjo ne vien religinė literatūra, nors jis 
rašė savojo krašto istoriją, bet pagrindinė jo literatūrinės veiklos 
sritis buvo tikybinių raštų ruošimas. Bretkūnas norėjo, kad lietu- 
vių kalba būtų išleistos visos reikalingos tikybinės knygos. Pa- 
ruošęs postilę, jis savo iniciatyva paprašė ją peržiūrėti. Buvo su- 
daryta komisija, į kurią įėjo Simonas Vaišnoras, Zacharijas Blot- 
nas ir kt. Komisija pripažino, kad knyga gerai paruošta. 1589 m. 
kunigaikščiui buvo įteiktas tarėjų pasirašytas raštas, kuriame nu- 
rodoma, kad katalikai išleidę P. Kanizijaus katekizmą, todėl kaip 
atsvarą reikią išleisti ir Bretkūno postilę. 1590 m. parašė kuni- 
gaikščiui laišką pats Bretkūnas. Jame su skausmu ir nuoširdžiu 
dūsavimu apgailestavo, kad trūksta spausdintų tikybinių knygų 
lietuvių kalba, ir prašė išleisti savo paruoštą postilę. Kitais metais 

postilė ir buvo išspausdinta. Po to Bretkūnas nusiuntė kunigaikš- 
čiui dalį biblijos vertimo, peržiūrėto su hebrajų kalbos žinovais, 
ir pasiūlė ją visą išleisti. Dvejus metus nesulaukęs atsakymo, 
1595 m. jis nusiuntė kunigaikščiui kitą laišką, kuriame vėl siūlė 
išleisti biblijos vertimą. Laiške rašė, kaip stropiai, su kokiu nuo- 
širdžiu atsidėjimu ir triūsu vertęs bibliją, priminė, kad ji bus 
reikalinga ne tik Prūsijai, bet ir visai Lietuvai. Jei kunigaikštis 
jos neišleistų, tai nusiųstą dalį tegu 
grąžinąs, ir tada jis ieškosiąs kito 
mecenato. Laiškuose kunigaikščiui 
jis pasivadina menkiausiu iš pa- 
mokslininkų, vargšu bažnyčios tar- 
nu, bet šiuo atveju jam savotiškai 
grasina. Tai rodo, kad Bretkūnas 
nebuvo tik nuolankus dvasinin- 
kas — tai buvo žmogus, žinojęs sa- 
vo darbo vertę ir reikšmę. 
Bretkūno postilė buvo pirmas 
ne visai verstinis, bet pusiau origi- 
nalus lietuvių literatūros veikalas 
(tik vėliau, XVII a. pradžioje, Lie- 
tuvos Didžiojoje Kunigaikštystėje 
buvo išleisti visai originalūs K. Sir- 
vydo „Punktai sakymų“). Postilei 
Bretkūnas panaudojo savo paties 
pamokslus ir žymiausių protestantų J. Bretkūno postilės pirmosios da- 
teologų darbus. Ji susideda, kaip lies (1591 m.) antraštinis puslapis 
minėta, iš dviejų dalių (I d. — pa- 
mokslai nuo advento iki velykų, II d. — nuo velykų iki advento), tu- 
Ti daugiau kaip 1000 puslapių. Postilės turinys didesniu originalu- 
mu nepasižymi, joje apsiribojama daugiausia biblijos aiškinimu, 
moralizavimu. Tačiau kartu postilė turi ir nemažą pažintinę reikš- 
mę. Iš jos matyti, kad Bretkūną buvo stipriai paveikusi viešpatau- 
jančių klasių ideologija. Postilėje jis palaiko luominę santvarką, 
moko liaudį paklusti ponams. Visi ponai esą duoti dievo. Jei ne- 
būtų ponų, žmonės būtų aršesni už vilkus. Jie vienas iš kito at- 
imtų ne tik turtą, bet ir žmoną su vaikais. Jei nebūtų ponų, žmogus 
negalėtų net užkaisto puodo išlaikyti ir sriubos išsivirti, nes kiti ją 
atimtų. Be ponų kasdien kiltų tarp žmonių barniai, kova ir muš- 
tynės, todėl visi pražūtų. Valstiečiams postilėje įsakoma: 1) gar- 
binti savo ponus, 2) atiduoti donį (čyžę, mezliavą), 3) atlikti bau- 
džiavą, 4) melstis už savo ponus. Tačiau kartu Bretkūnas mato 
socialinį skurdą, sunkią liaudies buitį, besaikį išnaudojimą. Jis 
rašo apie tai, kaip žmones spaudžia brangūs metai, kaip sirata vos- 
ne-vos gal pasipenėli, kaip badauja visi žmonės, kaip ponai plėšia 
nuo žmonių donį, kaip didžturčiai vargšą apiplėšia, lupa, jo pra- 

kaitą ir kraują išsiurbia, kaip daug ir be skaičiaus negalinčių (ser- 
aančių), raišų, luošų, apakusių arba senų, pavargusių žmonių po 
sav: akim regim vaikščiojančių. Kartais Bretkūnas pagrasina po- 
nams, tų žmonių skriaudėjams, aukštesniu teisingumu, laukiančia 
ataskaita, bet apskritai tenkinasi užuojauta, išmalda, raginimu vi- 
siems mylėti dievą ir melstis. Jis griežtai pasisako prieš tinginiau- 
jančius — tiek didžius ponus, tiek ir neturtinguosius. Tinginiavi- 
mas esąs įvairių ligų ir ydų priežastis, o darbas — visų pareiga: 
Jei kas nedirb, tas tenevalgo. Bretkūnas visą gyvenimą buvo su- 
sijęs su liaudimi. Liaudis jam buvo artimesnė už ponus ir galin- 
guosius, prieš kuriuos visą laiką pats turėdavo lankstytis. Todėl 
ir postilėje nuolat jaučiamas šiltas, žmogiškas autoriaus ryšys su 
liaudimi. Liaudies žmogų jis vadina maloniniais mažybiniais žo- 
džiais: žmugutelis (žmogutėlis), žmonelės (žmoneliai). Jie išreiškia 
ir sunkų, skurdų tų žmonių gyvenimą, ir jo, pamokslininko, užuo- 
jautą. Vargšų atjautimą Bretkūnas parodo ir kitokiais būdais. Pa- 
prastai jis krėipiasi į žmones daugiskaitos pirmuoju asmeniu, lyg 
kalbėtų kartu ir jų, ir savo vardu: mums nabagėliams, mus naba- 
gėlius. Tas artumas liaudžiai, glaudūs ryšiai su ja padėjo Bret- 
kūnui kurti ir turtinti lietuvių literatūrinę kalbą. 

Postilėje, kaip ir daugelyje kitų XVI a. raštų, matyti, kad liau- 
dyje tada dar buvo nemaža senojo tikėjimo ir papročių liekanų. 
Bretkūnas perspėja: netikėkite žolininkėms, netikėkite burtinin- 
kams, netikėkite žyniams, nes jie nieko gero žmogui negalį pada- 
ryti. Jis ragina: Pameski gi, miela Lietuva, melstisi kaukus, aitva- 
rą, žemėpačius alba kitas deives ir numirusius šventuosius. Kandžiu, 
suniekinančiu žodžiu jis kartais atsiliepia ir apie katalikus (po- 
piežininkus), kad jie pilvo dėlei užsigin šventos evangelijos, su- 
gretina juos su pagonimis ir veidmainiais. Bara žmones už tai, kad 
jie nelanko bažnyčios ir netinkamai joje elgiasi. Kai reikia eiti 
bažnyčion, žmonės eina karčemon. Kai reikia priimti komuniją, 
žmonės prisigeria. Kai reikia atlikti išpažintį, žmonės dar giliau 
į nuodėmes įklimpsta. Kai reikia melstis, tad žmonės durnieji keik 
ir pakalb patį dievą. Bretkūnas buvo ir gana prietaringas: visi 
kampai jam pilni velnių ir piktų dvasių, tykančių žmonėms ką 
bloga padaryti; dėl nuodėmių atsirandančios ligos, ir vargai. 
Taigi Bretkūno postilėje išryškėja tiek jo paties pažiūros, tiek ir 
kai kurie, kad ir negausūs, gyvenimo tikrovės bruožai. Tačiau 
reikšmingiausias šis veikalas yra kalbiniu ir literatūriniu bei sti- 
listiniu atžvilgiu. 

Pagrindinis ir vienintelis Bretkūno kalbos šaltinis nostilėje bu- 
vo liaudies šnekamoji kalba, kurią jis labai gerai mokėjo. Kaip 
tik ji ir nulėmė postilės stiliaus liaudiškumą. Liaudžiai būdinga, 
iš vienos pusės, realybės jausmas ir su tuo susijęs šiurkštumas, 
stačiokiškumas, o iš kitos pusės — aukštesni polėkiai ir su jais 
susijęs jautrumas, "švelnumas. Tie liaudies bruožai pasireiškia tau- 
tosakoje ir šnekamojoje kalboje. Jie būdingi ir Bretkūno postilės 
kalbai. Jis stengiasi priartinti biblijos vaizdus ir mintis prie lietu- 

viškos aplinkos, todėl taikosi prie liaudies sąmonės ir kalbos. Jis 
laisvai operuoja lietuviškais žodžiais ir posakiais, mėgsta, kaip ir 
liaudis, sustiprinti išraišką, pvz.: piklieji geriemus žabangus 
spendž; netur galvos savo kur pakišti; užkam- 
piais tiktai slaplsi)ės; pakampiais susieidavo; 
dvasios savo nėgalėjo atgauti; žmonės bagoti [...] ki- 
tus po kojų savo min; muitininkai [...] lupo ir jų Krau- 
ja išsiurbė; prakaitą braukdami ir pan. Kartais, no- 
rėdamas labiau paveikti klausytojus — ką nors suniekinti, nuo ko 
nors atgrasinti, o ir apskritai visokius žodžius laikydamas lygia- 
verčiais, Bretkūnas pavartoja ir vulgarokus pasakymus, pvz.: Ju- 
das pasikoręs perplyšo pusiau ir vidurius savo pa- 
drėbė; vidurius savo iškrėltė; sūnus palaidūnas visą 'sa- 
vo lobį su kekšėmis ir smirdais praranda; jūs, kurie 
pajunkot su kurvomis elgtis, pameskit tokį piktą gyve- 
nimą; kūnas tur numirti, pagesti, pūti, smirdėlti. Iš kitos 
pusės, Bretkūnas, kaip ir liaudis, gana dažnai vartoja mažybinius 
bei maloninius daiktavardžius, meilius pasakymus. Jais išreiškia 
artimumą, brangumą, jaukumą, užuojautą, pvz.: iau bus palikti 
mielą savo tėvuūtį, mielą mamutę, mielą brolultį, 
seseraitę; gimdytojams skaudu, kada suserga jų vaikų sve i- 
kas kūnelis, kada pagadinami jų gražūs sąnarėliai, 
kada ištąsomos jų gyslelės, kada pagenda jų akelės mie- 
los; dėlei mažo kąsnelio duonos; visą savo turteėlį; 
iki nusileidimo saulės mielos; ūžimas kaip kokio vėjelio 
ir pan. Kai kur gyvosios, šnekamosios kalbos poveikis pasireiškia 
ne tik atskirais žodžiais bei posakiais, bet ir ištisais sakiniais, pačiu 
pasakojimo būdu (pvz., raupsų aprašymas, žmogaus, sergančio 
kaulų liga, aprašymas ir kt.). Gyvosios kalbos įspūdį sustiprina ir 
nereti autoriaus kreipimaisi į klausytojus bei skaitytojus, betar- 
piškas bendravimas su jais: mano mieli broliai ir seserys, grau- 
denu jus; dabar girdėjom; nū i 0USy KITA; nū veizdėkim ir daboki- 
mės ir pan. 

Vaizdinių priemofių oosniiėje negausu. Kiek dažniau' pasitaiko 
tik palyginimų, taip pat daugiausia paimtų iš liaudies kalbos: pik- 
čiau limp nei smala; kaip sapne gyven; netupėk bažnyčioje ant 
suolo, kaip žąsis kokia ant lizdo; velnias žmogų taip muštrina, 
kūip raitas koksai, arklį užsėdęs; šykštuoliai lygūs yra šunims, 
ant šiaudų alba šieno gulintiemus; kaip bitė veng aulio smirdin- 
čio, taip ir angelai — piktadario žmogaus. Reikšmingesni už paly- 
ginimus yra vaizdiniai veiksmažodžiai, kurie nusako ne tik veiks- 
mą, bet ir jo atlikimo būdą. Jie sukelia vaizdą ir nuotaiką: t u s- 
kenkit, tada būs jumus atverta; jei tave kibin velnias arba 
sąžinė piktoji, tada nenusiminkis; Kristus iš rankų šitų netikusių 
smirdų išsprūdo; žodžidi širdysė jų kaip smegte buvo 
įsmegę; patinusį žmogų, tatai esti vandenimi patulžusį, 
išgydė; vienam iš apaštalų miksterėjo Simonas Petras; Elž- 
bieta su vyru savo nė vieno vaiko neturėjo, iki abudu nuūukar- 

šo; jis knatą švelantį neužgesys ir kt. Bretkūnas kūrėsi 1r 
naujų žodžių, daugiausia abstraktinių: kleidūnai (eretikai), pavaiz- 
dai (pavyzdžiai), sapninykas (pranašas), trivienybė (trejybė) ir kt. 
Tokiu būdu Bretkūnas praturtino lietuvių literatūrinę kalbą. Jis 
įvedė į ją gyvosios liaudies kalbos žodžių, posakių, palyginimų, 
vaizdinių veiksmažodžių. Tai buvo labai svarbu, nes M. Mažvydo 
pradėta kurti rašomoji kalba teturėjo labai maža literatūrinių iš- 
raiškos priemonių. 

Visa lietuvių literatūra nuo pat M. Mažvydo pasižymėjo reto- 
riniais elementais; jie būdingi ir Bretkūno postilei. Mėgstamiausia 
Bretkūno retorinė figūra yra anaforinis pakartojimas. Ji vartoja- 
ma dažniausiai kaip pabrėžimo, įteigimo priemonė, kartu parodo 
ramų, platų autoriaus mostą, pvz.: paklydusi avis, piemens gau- 
doma, duostisi sugauti duostisi ant pečių jo uždėti, 
duostisi namo pri kitump aviumpi parnešti; nei jo kūną 
nuogą dengė, nei jo votis gydė, nei jo pilvą išalkusį penė- 
jo. Kartais tokie pakartojimai būna labai ištęsti ir net įkyrūs. Kita 
priemonė, susijusi su pakartojimu, yra sinonimų sugretinimas, jų 
akumuliavimas, dažnai irgi pereinąs į ištisas tiradas, pvz.: ir gir- 
dim žmones vaitojančias, girdim žmones verkiančias 
ir rzaudojančias bei visur pagelbėjimo ieškančias; pone, tu 
nutildyk vėją, tu nuramdyk vilnis marių, tu laivą mūsų 
išlaikyk, tu žėglįį neduok virsti, tu inkarą stiprink; 
karalystė jo netur sugaišti, prapulti, išnykti, bet am- 
žinai išsilaikyti. Sinonimų sugretinimas Bretkūno postilėje, skir- 
tingai negu M. Daukšos, dažnai būna inertiškas, neturi aiškaus sti- 
listinio tikslo. Antras grupės žodis paprastai nepasako nieko nau- 
jo, būna daug blankesnis už pirmąjį, pvz.: lojoj ir peik; iš- 
lojojusi ir apbarusi; ing ligą kokią inpuolę, 
apsirgę. Toks pleonastinis sinonimų akumuliavimas gali būti 
aiškinamas nebent autoriaus noru būti geriau suprastam. Be pakar- 
tojimų ir sinonimų sugretinimo, Bretkūnas gana dažnai vartoja re- 
torinį klausimą ir kreipinį. Jo retoriniai polinkiai matyti ir leksi- 
koje — žodžių atrankoje, ir sintaksėje — pačioje sakinio sanda- 
roje. Taigi Bretkūną galima laikyti vienu ryškesnių retorinio 
stiliaus pradininkų lietuvių literatūroje. 

Biblijos vertimas Bretkūnui, atrodo, buvo pats brangiausias 
darbas. Biblija yra didelis veikalas, sudarytas iš įvairaus žanro 
kūrinių. Ji buvo pradėta rašyti X a. prieš m. e. ir baigta III m. e. a. 
Išversti bibliją į lietuvių kalbą buvo labai sunku ne tik dėl jos 
didelės apimties, teksto senumo ir sudėtingumo, daugelio vietų 
meniškumo, bet ir dėl to, kad lietuvių literatūrinė kalba dar buvo 
nesusiformavusi. Nebuvo jokių pagalbinių priemonių, paruošia- 
mųjų darbų, jokio žodyno ir gramatikos. Tuo atžvilgiu, kaip sakė 
L. Rėza, buvo visiška dykuma, ir reikėjo tuščius plotus įdirbti. 
Bretkūnas vertė bibliją su pertraukomis beveik 12 metų. Atmetus 
pertraukas, per kurias jis ruošė kitus leidinius, biblijos vertimui 
liks tik 5 metai. Tokiam didžiuliam darbui tai labai trumpas laikas. 

B. Vilentas, pavyzdžiui, vien biblijos (Naujojo testamento) ištrau- 
kas vertė 10 metų. L. Rėza sako, kad kitas būtų vertęs bibliją 
kokius dvidešimt metų, o gal ir visą amžių. Netgi komisija, suda- 
ryta Bretkūno biblijos vertimui tikrinti, per 10 metų nepajėgė 
baigti savo darbo. Versdamas bibliją, Bretkūnas turėjo po ranka 
hebrajišką originalą, kurį nuolatos lygino su graikišku, lotynišku 
ir vokiškų (M. Liuterio) teks- 
tu. Jis laikėsi pažodinio verti- 
mo principo, bet neaklai. Pui- 
kiai mokėdamas lietuvių kal- 
bą, turėdamas gerą kalbos 
jausmą, stilistinę nuovoką, 
Bretkūnas pasiekė neblogus 
rezultatus. Jo biblijos verti- 
mas daugeliu atžvilgių labiau 
vykęs už pirmąjį spausdintąjį 
1735 m. vertimą. Bretkūno pa- 
siekimus teisingai yra apibu- 
dinęs Liudvikas Rėza „Lietu- 
viškosios biblijos istorijoje“ 
(1816 m.). Pirmiausia, Bret- 
kūnas nuosekliai laikosi ori- 
ginalo. Jis tiksliai perduoda 
kiekvieną vaizdą, kiekvieną 
bruožą, išlaiko orientalinį vei- 
kalo pobūdį. Kartu jis leidžia 
pasireikšti ir lietuvių kalbos 
dvasiai. Kita labai teigiama 
vertimo savybė yra ta, kad jis 
pasižymi kalbos bei išraiškos 
grynumu. Jame nėra tų gau- J. Bretkūno biblijos vertimo rankraščio 
sių germanizmų, kurie įsibro- (1590 m.) antraštinis puslapis 

vė į lietuvių literatūrinę kalbą 

vėliau, ypač XVIII a. Pagaliau trečias būdingas vertimo bruožas yra 
trumpumas ir aiškumas. Nerasdamas kuriam originalo žodžiui lie- 
tuviško atitikmens, Bretkūnas neskuba jo nusakyti keliais kitais 
žodžiais. Jis dirba tol, kol suranda reikiamą atitikmenį arba su- 
sikuria naują žodį, tiksliai atitinkantį originalą. V. Falkenhanas, 
didelės monografijos apie Bretkūną autorius, irgi pabrėžia, kad 
vertėjas kartais randąs tokią puikią išraišką, jog reikia stebėtis. 
Taigi Bretkūno biblijos vertimas ano meto sąlygomis buvo pavyz- 
dinis. Nežiūrint to, jis nebuvo išspausdintas. Kunigaikštis nedavė 
lėšų, nes, reformacijai įsitvirtinus, nebuvo reikalo jų eikvoti. Ko- 
misijos nariai delsė patikrinti vertimą, gal būt, jie pavydėjo Bret- 
kūnui lietuvių Liuterio garbės. Tuo buvo padarytas didelis nuosto- 
lis lietuvių raštijai ir literatūrinei kalbai. Jei biblija būtų buvusi 
išleista, ji greičiausiai būtų suvaidinusi teigiamą vaidmenį ir so- 
cialinėje kovoje, panašiai kaip M. Liuterio biblija Vokietijoje. 

Ji būtų patekusi valstiečiams į rankas. ir, gal būt, tapusi galingu 
ginklu prieš feodalus. 

Bretkūno darbus palankiai vertino tiek amžininkai, tiek dauge- 
lis vėlesnių tyrinėtojų. Jonas Rėza 1625 m. išspausdino perreda- 
guotas Bretkūno biblijos vertimo psalmes. Teodoras Lepneris 
XVII a. pabaigoje labai išgyrė Bretkūno postilę. Vėliau, XIX a. 
pradžioje, Bretkūno biblijos vertimu pasinaudojo Liudvikas Rėza, 
ruošdamas III ir TV biblijos leidimą. Bretkūno rankraštis jam pa- 
dėjo daugelį-germanizmų pakeisti lietuviškais žodžiais. Liudvikas 
Rėza teigiamai atsiliepė ir“apie Bretkūno postilę. Jis pažymėjo, 
kad Bretkūno pamokslai yra trumpi, turiningi ir laisvu stilium pa- 
rašyti. Ypač buvo vertinama Bretkūno kalbos sintaksė. XIX a. pa- 
baigoje Bretkūno postilė buvo perspausdinama viename Prūsijos 
lietuvių laikraštyje. 

Kai kurie mokslininkai (A. Becenbergeris, J. Gerulis, V. Fal- 
kenhanas) buvo linkę tvirtinti, kad Bretkūnas nebuvęs labai gabus 
žmogus. Tokia nuomonė nėra teisinga. Bretkūnas:buvo didelių ga- 
bumų, palyginti su M. Mažvydu, B. Vilentu arba Jonu Rėza. Tai 
įrodo jo pavyzdingai atlikti didžiulės apimties darbai. Jis padarė 
daugiau ir geriau už savo pirmtakus, nors sunkumų turėjo ne ma- 
žiau už juos. Lietuvių raštijos ir literatūrinės kalbos istorijoje 
Bretkūnui tenka itin reikšminga vieta. Savo raštuose jis pirmas 
plačiai panaudojo liaudies kalbos turtus, juose randame literatūri- 
nio stiliaus užuomazgų. Jis yra didžiausias Prūsijos lietuvių rašy- 
tojas iki: K. Donelaičio. Prūsijoje jis padarė tai, ką Lietuvos Di- 
džiojoje Kunigaikštystėje tuo pačiu metu nuveikė M. Daukša. 

Stambiausią ir reikšmingiausią darbą apie Bretkūną yra para- 
šęs V..Falkenhanas. Jo knyga vokiečių kalba „Lietuviškosios bib- 
lijos vertėjas Jonas Bretkūnas ir jo padėjėjai“ išleista Karaliau- 
čiuje ir Berlyne 1941 m. 

Simonas Vaišnoras. Simonas Vaišnoras, atrodo, buvo kilęs iš 
Žemaičių. Savo išleistos knygos antraštėje jis pasivadino varniš- 
kiu, o prakalboje Žemaičius ir Lietuvą vadina savo tėvyne. Gimė 
apie 1545 m. Prūsijos kunigaikščio lėšomis trejus metus studijavo 
Karaliaučiaus universitete, kur įsimatrikuliavo 1568 m. Vėliau ku- 
nigavo, 0 1576 m. buvo paskirtas klebonu į Ragainę, kur jo pirm- 
takai buvo M. Mažvydas ir A. Jomantas. Ragainėje Vaišnoras ir 
mirė 1600 m. 

Vaišnoro mirties metais (1600 m.) Karaliaučiuje išėjo jo knyga 
„Žemčiūga teologiška“ („Margarita Theologica“), versta iš lo- 
tynų kalbos. Jos autorius buvo vokiečių liuteronas Adomas Fran- 
ciskus. Knygoje aiškinami pagrindiniai liuteronų tikybos klausi- 
mai. Be to, Vaišnoras išvertė į lietuvių kalbą dvi giesmes, kurios 
buvo išspausdintos L. Zengštoko giesmyne (1612 m.), kaip komi- 
sijos narys peržiūrėjo J. Bretkūno postilę ir biblijos vertimą. 
„Žemčiūgoje teologiškoje“ be atskiro antraštinio puslapio eina 
lietuviškai išverstas vokiečių liuterono Jakobo Herbranto darbas 
„Apie dūšias žmonių numirusių, kaip su jomis destisi'. Po kelių 

tuščių puslapių prasideda vėl be atskiro antraštinio puslapio, bet 
su kita paginacija į lietuvių kalbą išverstas vokiečių liuterono Egi- 
dijaus Hunijaus darbas „Apie popiežiškąją mišią“. Kadangi abu 
darbai įdėti be antraštinių „puslapių, o kalba ir rašyba ta pati, kaip 
ir visoje knygoje, tai ir tų darbų vertėju taip pat laikomas Vaiš- 
noras. | 

„Žemčiūga teologiška“ yra dogmatiška polemiška knygelė. Jos 
vertimas labai prastas, nė iš tolo neprilygsta kitiems tų laikų ver- 
timams. Joje svarbiausios yra 
prakalbos — viena Tilžės kunigo 
Zacharijo  Blotno, kita paties 
Vaišnoro. Z. Blotno prakalboje 
„Skaitytojop“ matomas sieki- 
mas ugdyti lietuvių literatūrinę 
kalbą, rašoma apie nepalankias 
tam darbui sąlygas. .Z. Blotnas 
apibūdina sunkumus, su kuriais 
susiduria: vertėjai ir dėl kurių 
vertimas išeina netobulas. Jis 
pažymi sunkybę žodžių, ne visur 
lietuviškam liežuviui priprastų, 
ir duodą viltį, kad lietuvių kalba 
pasidarys garsi — lietuviškas lie- 
žuvis šlovnu stosis. Taigi, pa- 
brėždamas lietuvių literatūrinės 
kalbos neturtingumą, Z. Blotnas 
turi prieš akis ir perspektyvą, 
kad vėliau ta kalba bus išdaiiin- 
ta, išugdyta. Tai kiek panašu į 
M. Daukšos postilės prakalbą. 
Pabaigoje Z. Blotnas pažymi, 
kad, nors yra daug lietuviškų 
veikalų, paruoštų spaudai, bet 
jų drukavodint nepagalim. Gali- 
mas dalykas, kad jis čia turi s, Vaišnoro „Žemčiūgos teologiškos“ 
galvoje ir J. Bretkūno biblijos (1600 m.) antraštinis puslapis 
vertimą. 

Vaišnoro prakalboje „Tikram katalikiškam arba krikščioniš- 
kam skaitytojui sveikatos“ randame patį pirmąjį pasisakymą apie 
lietuvių literatūrinę kritiką. Autorius iš anksto kalba apie savo 
knygos sutikimą ir sako, kad ją vertins ketveriopi „sūdžios“. Vieni 
iš jų — išmintingi, kurie gera giria, o bloga pataiso (ant gerosios 
pusės perguldo). Tai geri kritikai. Visi kiti yra nusižengėliai. Ant- 
Ti kritikai būna staigūs ir greiti, jie neapgalvoję darbą nuteisia ir 
pasmerkia, o patys nieko nemoka sumanyti, Treti kritikai atvirai 
viską iškreipia, nepripažįsta jokių nuopelnų. Pagaliau. ketvirti 
kritikai atvirai nieko nesako, o už akių viską išpeikia, kitaip ta- 

riant, šmeižia iš pasalų. Šis Vaišnoro pasisakymas, atrodo, atspin- 
di ankstyvesnių komisijų darbą. Iš jo žodžių galima manyti, kad 
tuometinė kritika lietė daugiausia kalbinę knygų pusę, kalbinę iš- 
raišką. Pats kritikų suskirstymas į keturias grupes rodo, kad kny- 
gos susilaukdavo atgarsio, net polemikos. 

Apie Vaišnorą yra parašyta vokiečių kalba V. Vitės (W. Wit- 
te) disertacija ,„Vertėjas Simonas Vaišnoras“, išleista Braunšvei- 
ge 1931 m. 

Po Vaišnoro prasideda lietuviškos knygos smukimas Prūsijoje. 
Kunigais dabar tampa daugiausia vokiečiai. XVII a. pirmojoje pu- 
sėje nieko vertingesnio nebeparuo- 
šiama, labai sumažėja lietuvių ra- 
šytojų ir leidinių. Iš šio laikotar- 
pio paminėtini tik du asmenys — 
L. Zengštokas ir J. Rėza. 

Lozorius Zengštokas. Lozorius 
Zengštokas gimė 1562 m. Liubeke, 
studijavo Karaliaučiuje. Vėliau ku- 
nigavo keliose vietose — Verdainė- 
je, Rusnėje, Klaipėdoje, o galiau- 
siai Karaliaučiuje, kur ir mirė 
1621 m. Zengštokas buvo vokietis, 
o kur išmoko lietuviškai, nežinoma. 
Tačiau lietuvių kalbą mokėjo gra- 
žiai, nors daug mažiau, negu jo 
pirmtakai lietuviai. Spėjama, kad 
Zengštokas buvo B. Vilento moki- 
nys. 1612 m. jis pertaisęs antrą kar- 
tą išleido B. Vilento ,„Enchiridioną“ 
ir „„Evangelijas bei epistolas". Tais 
pačiais 1612 m. jis išspausdino nau- 
ją, trečią iš eilės lietuvišką giesmy- 
ną (po M. Mažvydo ir J. Bretkūno 
giesmynų), pavadintą „Giesmės 
krikščioniškos ir duchauniškos“. Knygą sudaro Zengštoko lotyniš- 
ka prakalba, keturi (G. Reimano, Baltazaro iš Griunenvaldės, 
J. Aldo ir J. Bezelmano) jam dedikuoti eilėraščiai ir pats giesmy- 
nas. Joje įdėti dar M. Mažvydo „Parafrazis“ ir J. Bretkūno „Ko- 
lektos“. Giesmės, vietomis su gaidomis, imtos daugiausia iš 
M. Mažvydo ir J. Bretkūno giesmynų, bet pridėta ir keliasdešimt 
naujų. Kai kurias iš jų, matyt, vertė pats Zengštokas. nes apie tai 
kalbama jam dedikuotose eilėse. Iš kitų autorių bei vertėjų gies- 
mių antraštėse minimi S. Rapolionis, M. Mažvydas, B. Vilentas, 
Z. Blotnas, J. Šeduikionis, kurių giesmės buvo išspausdintos 
M. Mažvydo giesmyne, ir S. Vaišnoras, A. Jomantas, A. Raduinio- 
nis, S. Virčinskis, kurių giesmės pasirodė tiktai Zengštoko giesmy- 
ne. Senąsias giesmes Zengštokas perredagavo, bet nesėkmingai. 
Jo giesmynas nėra reikšmingas nei literatūrinės kalbos, nei eilė- 

J. Rėzos „Psaltero Dovydo“ (1625 m.) 
antraštinis puslapis 


daros atžvilgiu. Įdomesnis dalykas jame buvo tiktai reklama — 4 
žymių žmonių eilėraščiai, skirti giesmyno parengėjui. 

Jonas Rėza. Jonas Rėza gimė 1576 m. Tilžėje. Jo tėvas buvo 
Tilžės gimnazijos rektorius. Vėliau, XVIII a. antrojoje pusėje, iš 
jo palikuonių gimė žymusis Liudvikas Rėza. Jonas Rėza studijavo 
Karaliaučiuje, po to buvo mokytojas (precentorius) Tilžėje. Nuo 
1600 m. jis klebonavo Tolminkiemyje, nuo 1621 m. — Karaliau- 
čiuje. Tenai 1629 m. mirė maru. 

Rėza rūpinosi J. Bretkūno darbų leidimu. Jis pertaisė J. Bret- 
kūno biblijos VI dalį, Dovydo psalmyną, ir 1625 m. išspausdino 
pavadinimu ,„Psalteras Dovydo". Leidinyje lygiagrečiai duotas vo- 
kiškas ir lietuviškas tekstas. Psalmynas buvo peržiūrėtas komisijos 
ir pritaikytas Prūsijos lietuvių vakarų aukštaičių tarmei. Tai pir- 
ma knyga, kurioje visiškai įtvirtinta ši tarmė, tapusi Prūsijos lie- 
tuvių rašto kalbos pagrindu, artima ir dabartinei literatūrinei kal- 
bai. Tačiau psalmyno išraiška neprilygsta Bretkūno vertimui. 
Rėza beredaguodamas ją gerokai pablogino germanizmais, pažodi- 
niais vertiniais iš vokiečių kalbos. Psalmyne įdėta pora prakalbų. 
Įdomi yra Karaliaučiaus universiteto profesoriaus J. Bėmo vokiš- 
ka prakalba, kurioje duodama žinių apie tuo metu dar tebegyva- 
vusią prūsų kalbą. Be to, psalmyne išspausdinti septynių autorių 
Rėzą giriantys lotyniški eilėraščiai, du iš jų — Kristupo Sapūno. 
Išleidęs psalmyną, Rėza norėjo išleisti ir kitas J. Bretkūno bibli- 
jos dalis, bet jam tai nepasisekė. Po psalmyno pasirodymo iki 
1653 m. (D. Kleino gramatikos) Prūsijoje neišėjo jokia lietuviška 
knyga. Tik XVII a. viduryje vėl pastebimas pagyvėjimas. Centri- 
nė figūra dabai pasidaro D. Kleinas. 


DANIELIUS KLEINAS 


Danielius Kleinas gimė 1609 m. gegužės 30 d. Tilžėje. Ten lan- 
kė provincinę mokyklą, o 1627 m. įstojo į Karaliaučiaus univer- 
sitetą. Buvo imatrikuliuotas kaip tilžėnas, prūsas. Pagal tai jį lai- 
kome lietuviu, nors jo tautybė dar galutinai neaiški. Kai kas ma- 
no, kad jo pavardė suvokietinta. Universitetą Kleinas baigė 
1636 m. filosofijos magistro laipsniu. Po to buvo lietuvių kunigas 
(pastorius) Tilžėje iki pat mirties 1666 m. lapkričio 28 d. 

Kleinas buvo tauraus būdo, labai energingas ir nepaprastai 
gabus žmogus. Jis turėjo didelį autoritetą, bet ir daug priešų. Bū- 
damas dvasininkas, savo pasaulėžiūra iš esmės nesiskyrė nuo kitų 
kunigų. Jis nekovojo prieš feodalinę santvarką, bet ir nebuvo ak- 
tyvus valdžios įrankis, nepataikavo didikams, stovėjo liaudies pu- 
sėje. Lietuvių kovą dėl gimtosios kalbos teisių stebėjo nuo pat 
vaikystės. Lietuviai reikalaudavo, kad jų kunigas mokėtų lietuviš- 
kai. Ir pats Kleinas buvo paskirtas lietuvių kunigu į Tilžę dėl to, 
kad ankstesnis kunigas nemokėjo lietuvių kalbos ir buvo iškeltas. 
Šis liaudies reikalavimas veikė dvasininkus, kartu ir Kleiną. Jis 

veikė ir valdžią, kuri taip pat ėmė labiau rūpintis lietuviškai mo- 
kančių dvasininkų ruošimu. Tam reikėjo pagalbinių darbų. 
1639 m. buvo išleistas valdžios „Visuotinis potvarkis“, įpareigo- 
jęs lietuviškai mokančius dvasininkus“ paruošti trumpą lietuvių 
kalbos gramatiką ir būtiniausių žodžių žodyną. Šis potvarkis buvo 
atrama kovoje dėl lietuvių kalbos teisių, minimali sąlyga vėl pa- 
sirodyti lietuviškoms knygoms. Jis turėjo ir tą teigiamą reikšmę, 

Tilžė XVII amžiuje 


jog ne vieną paskatino rašyti lietuvių kalbos gramatiką ar žodyną. 
Tačiau valdžiai rūpėjo tik elementari gramatika ir minimalus žo- 
dynas, ir Kleinas tuo nebuvo patenkintas. Jis norėjo, kad lietu- 
viai turėtų tokią savo kalbos gramatiką, kokią turi kitos kultū- 
ringos tautos. Į lietuvių kalbą jis žiūrėjo kaip į lygią kitoms ir 
norėjo padėti jai tvirtus pagrindus. Tą norą įvykdyti Kleinas bu- 
vo visai pasiruošęs. Jis buvo geras, europinio masto kalbininkas, 
labai išsimokslinęs, žinojo to meto lingvistinę literatūrą, mokėjo 
senąsias (hebrajų, graikų, lotynų) ir naująsias (vokiečių, prancūzų, 
lenkų, čekų) kalbas. Jis dirbo labai metodiškai, išstudijavo kitų 
kalbų gramatikas. Jomis remdamasis, ieškojo ir lietuvių kalbos 
dėsnių. Iš kitų kalbų gramatikų jis paėmė tik tai, kas tiko lietuvių 
kalbai. Rašydamas lietuvių kalbos gramatiką, Kleinas palaikė ry- 
šius su liaudimi, rėmėsi gyvąja kalba. Klausydamasis gyvosios 
kalbos, jis formulavo dėsnius, o juos savo ruožtu vėl tikrino prak- 
tikojė. Valdžiai Kleinas įteikė 3 rankraščius: 1) lotynišką lietuvių 

kalbos gramatiką, 2) sutrumpintą vokišką lietuvių kalbos grama- 
tiką.: (vadovėlį) ir 3) vokiečių-lietuvių kalbų. žodyną. Lotyniška 
gramatika buvo išleista 1653 m., vokiška gramatika (vadovėlis) — 


1654 m., o kur dingo Zody- 
nas, neaišku (tėra išlikęs 
spėjamas jo nuorašas). Abu 
pasirodę darbai buvo apro- 
buoti specialios komisijos, 
į kurią įėjo geriausi lietu- 
vių kalbos žinovai. Tarp jų 
buvo ir Kristupas Sapūnas, 


dar 1651 m. įteikęs čenzu- 


rai lietuvių kalbos gramati- 
ką, kurią išspausdino Teo- 
filis Šulcas tik 1673 m. 
Kleino ,„Grammatica Li- 
tuanica“, išleista 1653 m., 
yra pirmoji žinoma spaus- 
dinta lietuvių kalbos gra- 





D. Kleino autografas 


matika, nes K. Sirvydo „Clavis linguae Lituanicae“ (1630 m.) tebėra 
nesurastas. Gramatikos prakalboje Kleinas išdėstė savo pažiūras į 
gramatiką ir lietuvių kalbą, ją apgynė labai rimtais argumentais. 





D. Kleino gramatikos (1653 m.) ant- 
raštinis puslapis 


6 J. Lebedys 


Buvo sakoma, kad lietuvių kalboje 
negalį būti jokių dėsnių, kad ji 
esanti sumaišyta ir netvarkinga, 
kad jos galima lengviau pramokti 
praktiškai, negu iš ' gramatikos 
Kleinas parodė, kad lietuvių kalba, 
kaip ir kitos, turi darnią gramatinę 
sistemą. Jis įrodinėja, jog graikų ir 
lotynų kalbos daugeliu atvejų buvo 
tokioje padėtyje, kaip ir lietuvių, 
ir kad lietuvių kalba šiuo atžvilgiu 
nėra išimtis. Kitas priekaištas lie- 
tuvių kalbai buvo, kad ji esanti ne- 
nusistovėjusi, turinti daugelį tar- 
mių, kuriose tie patys žodžiai 
skirtingai vartojami ir tos pačios 
gramatinės kategorijos turi skirtin- 
gas formas. Kleinas parodė, kad 
tarmės būdingos visoms kalboms ir 
tai nėra kliūtis tų kalbų gramati- 
koms. Atrėmęs lietuvių kalbai da- 
romus įvairiųs priekaištus, Kleinas 
iškėlė patriotinį uždavinį: Kodėl! ir 
mums neišdailinti šios kalbos, kurią 
daugelis laiko barbariška ir netvar- 

kinga, išradingomis taisyklėmis, kad nuvalytume tą purvą, kuriuo 
taip ilgai ji buvo aptaškyta, ir kad ji džiugintų mus visu savo bliz- 
gėjimu. Rašydamas gramatiką, Kleinas rėmėsi dviem pagrindiniais 
šaltiniais: 1) gyvąja kalba ir 2) senųjų raštų kalba. Būdamas įžvalgus 
kalbininkas, jis tiksliai suklasifikavo daugelį lietuvių kalbos reiški- 
nių (pvz., pirmasis suskirstė daiktavardžius į 5 linksniuotes). Tačiau 
jam rūpėjo ne tik susisteminti lietuvių kalbos faktus, atrasti dės- 
nius, bet ir norminti, ugdyti pačią kalbą. Literatūrinės sgo pa- 
grindu jis rekomendavo paimti vieną — Prūsų vakarų aukštai- 
čių — tarmę ir ją papildyti kitų tarmių žodžiais. Ta tarmė ir įsi- 
galėjo Prūsijos lietuvių raštuose. Gramatikoje Kleinas aptarė ne 
tik lietuvių kalbos žodžių kaitymą (morfologiją), bet ir jų derini- 
mą bei jungimą (sintaksę), ypač linksnių ir prielinksnių vartoji- 
mą. Ilgą laiką jo gramatika buvo vienintelis lietuvių kalbos sin- 
taksės vadovėlis. Žodžių derinimui pailiustruoti Kleinas, nors ir 
negausiai, panaudojo smulkiosios lietuvių tautosakos — priežo- 
džių, patarlių, posakių, pvz., Mažas grūdelis didžiu medžiu užau- 
ga; Auksas bei sidabras abu brangu. Kleino kalbiniai darbai buvo 
labai rūpestingai paruošti. Jų tikslas buvo dvejopas: 1) padėti 
vaikams mokytis lietuviškai, 2) padėti ruošti religines knygas. Iš- 
leidęs ikalbinius darbus, Kleinas išgarsėjo, pasidarė autoritetu. 
Bet kartu tais darbais jis sukėlė priešininkų murmėjimą, ir jam 
pasidarė daug sunkiau išleisti kitus savo veikalus. Kleino grama- 
tika remtasi kitose lietuvių kalbos gramatikose. Ja naudojosi F. Ha- 
kas, P. Ruigys, K. Milkus ir kt. Nuo Kleino gramatikos žymiai sky- 
rėsi tik T. Šulco išleista K. Sapūno gramatika. 

Rašydamas gramatiką, Kleinas kartu ruošė ir naują lietuviško 
giesmyno leidimą. Senasis L. Zengštoko giesmynas jau buvo išsi- 
baigęs. Be to, tokio erudito, kaip Kleinas, senasis giesmynas nepa- 
tenkino. Jis užsibrėžė tikslą iš esmės jį perredaguoti ir papildyti. 
Draugai jam pritarė, bet daugelis vokiečių dvasininkų, kurie lie- 
tuvių kalbos buvo tik pramokę, priešinosi bet kokiai reformai, 
reikalavo nieko nekeisti. Kleinas, kad ir nenorėdamas, turėjo bent 
iš dalies į tuos reikalavimus atsižvelgti. Paruošęs giesmyną, įteikė 
jį komisijai kartu su gramatika. Tačiau gramatika buvo greit iš- 
leista, o giesmynas išspausdintas 13 metų vėliau. Per tuos kelio- 
lika metų Kleinas daug vargo patyrė, kovodamas su priešininkais 
ir gindamas savo principus. 

Kleino giesmynas buvo išleistas 1666 m. antrašte ,,„Naujos 
giesmių knygos“. Antraštė duota trimis kalbomis — graikų, vokie- 
čių ir lietuvių. Tituliniame puslapyje nėra Kleino pavardės, bet jo 
autorystę rodo parašas po lotyniška prakalba. Toliau eina vokiška 
prakalba ir visokios eilės Kleinui, po to — pats giesmynas. Vokiš- 
koje prakalboje Kleinas išdėstė giesmyno paruošimo principus, 
sukritikavo senuosius giesmių vertimus. Juose nurodė daug įvai- 
rių klaidų — prasmės iškraipymų, minties neaiškumų, netaisyklin- 
gos žodžių vartosenos, nesklandaus eiliavimo. Kleinas norėjo, kad 
naujas giesmynas, kaip ir jo gramatika, neatsiliktų nuo geriausių 

ano meto kitų tautų giesmynų. Jis užsimojo iš principo retormuo- 
ju atnaujinti giesmių kalbą ir eilėdarą. Daugiau kaip pusę giesmių 
(121 iš 229) jis paėmė iš senesnių giesmynų — M. Mažvydo, 
J. Bretkūno, daugiausia iš L. Zengštoko. Jas redagavo atsargiai, 
tik kai kur patikslino mintį, paryškino rimus, apvienodino skie- 
menų skaičių eilutėse. Pertaisyti iš esmės jų negalėjo, nes daug 
kas tam prieštaravo. Jose liko senasis vertimo pagrindas, jos 
skamba daug archaiškiau už tas giesmes, kurias išvertė arba su- 
kūrė pats Kleinas su savo bendradarbiais. Tokių naujų giesmių 
yra mažesnioji dalis (108 iš 229), bet jose labiausiai išryškėja Klei- 
no reformos esmė. Giesmynui 38 naujas giesmes davė pats Klei- 
nas, 27 — Jonas Hurtelijus, 18 — Merkelis Svoba, po kelias — Vil- 
helmas Jonas Liudemanas, Fridrikas Pretorijus, Vilhelmas Mar- 
tinijus, Jonas Kleinas, po vieną — Mykolas Gaidys (Gallus), 
Kristupas Šmidas (Schmied), Jonas Henrikas Leopoldas, Kristupas 
Cintijus. Tose giesmėse aiškiai pasukta į silabinę-toninę eilėdarą. 
Daugelis posmų jose natūraliai susiklosto jambais arba chorėjais. 
Pvz., jambas [Įskandavimo schema U———U—(7)]: 


Padėkit man giedoti, 

O mylimi vaikai, 

Ir dievui dėkavoti, 

Ji garbinti linksmai, — 
Šiame čėse labiaus, 

Kad sens mets jau praėjo, 
O naujas prasidėjo 

Bei saulė grįžt arčiaus. 


Chorėjas [Įskandavimo schema ——————(0])]: 


Į akis mums miegas traukias 
Iš ne vieno rūpesčio, 

Iz jau visas kūnas laukias 
Savo atsilsėjimo, 

Nesa jau naktis tamsi 
Saulės šviesų spindulį 

Nor nuog mūsų pravaryti 

Ir šviesumą atstatyti. 


Iš visų naujųjų giesmių 94 linksta į jambą ir 14 — į chorėją. 
Jose eiliavimo dirbtinumas, forsavimas jaučiamas daug mažiau, 
negu senosiose giesmėse. Lietuviška frazė, sakinys čia jau paly- 
ginti laisvas, lankstus ir skambus. Tą lankstumą juo sunkiau buvo 
pasiekti, nes giesmių strofika yra labai įvairi ir išradinga. Išsi- 
skiria ir naujųjų giesmių rimai, rimavimas. Kleinas pirmasis ėmė 
plačiai ir sistemingai vartoti vyriškus rimus. Naujosiose giesmė- 
se arti dviejų trečdalių rimų yra vyriški ir tik apie trečdalį — mo- 
teriški. Vyriškus rimus Kleinas sudarinėja daugiausia natūraliu 
būdu, iš oksitoninių žodžių (su kirčiuotu paskutiniu skiemeniu): 
smarkaūs — dangaūs, išlaikei — davei, pulkai — amžinai. Tačiau, 

nusižiūrėjęs į vokiškas giesmes,. jis vyriškus rimus i ių 
iš proparoksitoninių žodžių (su kirčiuotu trečiu nuo galo skieme- 
niu): padavė — nūvedė, garbina — ūtneša, none tri a 


žėnklina — dmžiną. Tie žodžiai paskutiniame skiemenyje tarsi gau- 
na antrą, papildomą, bet silpnėlesnį kirtį. Neretai vyrišką rimą 
sudaro oksitono ir proparoksitono derinys arba atvirkščiai: visa- 
dū — ūimena, džiaūkitės — garbės, trokštantį — tulžimi. Proparok- 
sitonas ir čia gauna papildomą, silpnesnį kirtį paskutiniame skie- 
menyje. Tik nežymi vyriškų rimų dalis (arti penktadalio) šuda- 
ryta nenatūralių būdu, forsuojant vieną kurį arba visus rimo 
komponentus (pvz, pikTO — žoDZIO, džiaugsMO — dieNĄ ir 
pan.). Moteriškus rimus, kurių yra mažiau, Kleinas taip pat su- 
darinėja daugiausia natūraliu būdu, iš paroksitoninių žodžių (su 
kirčiuotu priešpaskutiniu skiemeniu): ranką — tepakafika, kū- 
ro — mūro — tenedūro, širdį — girdi, mūsų — siųsiu, vėją — turė- 
jo, sugaišta — maištą, palaiko — vaiką, gyvūtą — pastūto, dvū- 
Ig — pravūro, šlovę — paliėvę, rytas — laikytas. Su vienu arba 
visais torsuotais komponentais moteriškų rimų tėra kiek daugiau 
negu dešimtadalis (pvz., pergaLEtų — gelBĖtų, užTRUNki — per- 
SUNki). Taigi Kleinas stengėsi, kad eiliavimas būtų natūralus, kad 
metras nevaržytų kalbos, nežalotų jos prigimties. Senosiose gies- 
mėse rimuojamų eilučių sąskambiai dažnai dar buvo labai netiks- 
lūs, neryškūs, vos juntami. Kleinas įvedė pilną, tikslų moterišką 
rimą, pagrįstą visų klauzulės garsų sutapimu: mIRTI — atsiskIR- 
TI, dIENĄ — kiekvIENĄ,  "manUOSIUS — mielUOSIUS,  pajU- 
DINK — pabUDINK. Tokiu pat visišku klauzulių sutapimu pagrįs- 
ti ir vyriški rimai: jAU — žmog AU, darYK — išlaikY K, kentĖS — 
uždĖS, smarkAUS — dang AUS. Tačiau šiandien vyriški Kleino 
rimai dažnai skamba blankiau už moteriškus, nes dėl pačios prigim- 
ties yra negilūs, o Kleinas jų dar negilina, neinstrumentuoja, klau- 
zulių sąskambio neparemia kitų garsų atliepimu. Neišradingi Klei- 
no rimai ir leksiniu, morfologiniu atžvilgiu. Jis dažniausiai rimuo- 
ja tas pačias kalbos dalis ir vienodas gramatines formas. Fonetinis, 
moriologinis ir leksinis rimų išradingumas Kleino laikais dar bu- 
vo nežinomi dalykai. Kleinui taip pat nepavyko visiškai išvengti 
metrinės transakcentacijos. Norėdamas išlaikyti vienodą skieme- 
nų skaičių eilutėse, pasirinktą metrą, rimus, jis neįprastai trum- 
pina žodžius (n'apsunkinti — neapsunkinti, ang'lams — angelams 
ir pan.), natūralų kirtį perkelia į kitą vietą. Tų eiliavimo trūkumų 
buvo išvengta tiktai daug vėliau, ir ne jie nulemia Kleino gies- 
myno reikšmę. Kleino giesmynas Prūsijos lietuvių eilėdaroje pa- 
darė tokį pat perversmą, kokį S. Slavočinskio giesmynas padarė 
Lietuvos Didžiojoje Kunigaikštystėje. S. Slavočinskio giesmynas 
padėjo lietuvių silabinės eilėdaros pagrindus, o Kleino giesmy- 
nas — silabinės-toninės. Įtvirtinti silabinę-toninę eilėdarą Kleinas 
norėjo sąmoningai, tai rodo jo giesmyno prakalba. Lietuvių eilė- 
darą jis reformavo pagal tuos pačius principus, pagal kuriuos vo- 
kiečių eilėdarą XVII a. pradžioje reformavo Martynas Opicas. 

Vėlesni lietuvių eiliuotojai, net ir XVIII amžiuje, Kleiną vadino 
savo mokytoju. Jie visi daugiausia tęsė Kleino eilėdaros tradicijas. 
Naujas dalykas Kleino giesmyne, kaip ir kiek anksčiau Kėdainiuo- 
se išleistame S. J augelio Telegos giesmyne, buvo pasaulietiniai ele- 
mentai, kurie vėliau iš giesmynų jau nebeišnyko ir prisidėjo pre 
pasaulietinio turinio poezijos tor- 
mavimosi. Kleino giesmyne tokių 
elementų daugiausia buvo M. Švo- 
bos giesmėse. 

Tais pačiais 1666 m., kai išėjo 
giesmynas, buvo išleistas ir kitas 
originalus Kleino darbas ,„Naujos 
labai privalingos ir dūšioms nau- 
dingos maldų knygelės“. Vėliau ta 
maldaknygė buvo daug kartų per- 
spausdinėjama iki pat XX a. Klei- 
nas turėjo ir daugiau planų, galvo- 
jo išleisti lietuvių kalba bibliją, 
parašyti ką nors iš lietuvių dialek- 
tologijos, bet tų savo sumanymų 
nesuspėjo įvykdyti. | | 

Kleino siekimai, pastangos ir 
darbai turėjo didelę reikšmę tiek 
amžininkams, tiek vėlesniems lietu- 
vių rašytojams, kultūros darbuoto- 
jams. Jo poveikis reiškėsi visą 
XVII a. ir net XVIII amžiuje. Stip- 
rėjo susidomėjimas lietuvių kalba, 
buvo rašomi lietuvių kalbos žody- 
nai ir gramatikos. Kleino gramatika | 
buvo naudojamasi, remiamasi ne | 
tik Prūsijoje, bet ir Lietuvoje. Kaip | D. Kleino giesmyno pirmojo leidi- 
reikšmingą kalbos mokslo ir kultū- = mo (1666 m.) antraštinis puslapis 
ros paminklą Kleino lietuvių kalbos 
gramatiką kartu su vadovėliu išleido Lietuvos TSR Mokslų akade- 
mijos Lietuvių kalbos ir literatūros institutas 1957 m. Kleino gies- 
mynas, taip pat buvo perspausdinamas. Antras jo leidimas išėjo 
1685 m. Jį paruošė J. Rikovijus. Trečią kartą giesmyną išleido 
F. Šusteris 1705 m. Tačiau pastaraisiais laikais Kleino giesmynas 
nebuvo iš naujo perspausdintas, ir JO pirmojo leidimo tėra išlikę 
pora egzempliorių. 





MERKELIS ŠVOBA 


Apie Merkelio Švobos gyvenimą maža kas težinoma. Spėja- 
ma, jog gimė apie 1624 m. Įsrutyje. 1644 m. buvo imatrikuliuotas 
Karaliaučiaus universitete. Nuo 1656 iki 1663 m., iki savo mirties, 

buvo pastorius Valtarkiemyje. Po jo mirties sudegė Valtarkiemio 
klebonija, kartu ir archyvas, ir apie Švobą neliko daugiau žinių. 
Apie ji šiek tiek rašė T. Lepneris, kuris buvo vedęs Švobos se- 
serį. Savo veikale „Prūsų lietuvis“ T. Lepneris išgyrė Švobos bū- 
dą, išsimokslinimą, pažymėjo, kad įis labai gerai mokėjęs lietuvių 
kalbą. Švoba buvo laikomas geriausiu savo meto poetu. Jis buvo 
D. Kleino giesmyno redakcinės komisijos narys, Kleino principų 
šalininkas, bet mirė, nesulaukęs giesmyno pasirodymo. Švoba reiš- 
kėsi religinėje raštijoje, vertė ir rašė originalias giesmes. Kiek 
jų parašė, nežinoma, bet G. Ostermejeris savo lietuviškų gies- 
mynų istorijoje sako, kad pirmame Kleino giesmyno leidime jų 
buvę 19, o visuose trijuose leidimuose — apie 30, iš kurių 13 paties 
Švobos sukurtos. Bibliografijoje dar minimas Švobos dešimties 
giesmių rankraštis, kuris neišliko. 

Švoba iš kitų eiliuotojų išsiskiria tuo, kad jo giesmėse yra 
daug pasaulietinių elementų. Švoba buvo susijęs su liaudimi, jai 
skyrė savo giesmes, todėl jose atsispindi sunki valstiečių bau- 
džiauninkų buitis. Pvz., giesmėse ,,Tvanko ir giedros čėse“, „Čėsu 
ilgo lietaus“, ,„Minkštos žiemos čėse“ autorius žiūri į gyvenimą 
valstiečio akimis, sielojasi dėl negandų, kurie jo laukia: sausros, 
lietingo, darganoto rudens, prastos žiemos. Jam rūpi, 


Iš kur žmogus duonelės gaus, 
Jog kožnas daikts pražuvo. 


Laukuose dėl ilgų liūčių neišdygo arba supuvo javai, galvijams 
nėra žiemai pašaro. Sausra ir karščiai išdegino pasėlius, išnaikino 
daržus, apsvilino žolę ir medžius. Žiemą vėl žmonės duonelės be- 
dejuoja, neturi kur gauti malkos pagalio. Žmonių skurdo, nelaimių 
priežastimi Švoba laiko gamtą, blogą orą. Paguodos jis ragina 
ieškoti religijoje, maldoje. Taigi tikrųjų skurdo priežasčių Švoba, 
kaip ir kiti tuo metu, nesuprato. Švobos giesmės pasižymi kalbos 
turtingumu, išraiškingumu. Išraiškos priemonių jis ieškojo liau- 
dyje, jos kūryboje, gyvojoje kalboje. Jis vartoja taiklius, vaizdin- 
gus veiksmažodžius, šnekamajai kalbai būdingus pasakymus (įmu- 
IO dirva; pavytę stov javai, iš karščio nei suskreię; žolė pasvilo; 
kiekviens prisigaluoja; rūkuoti ir migloti; dangus sumišo su žeme 
ir kt.). G. Ostermejeris lietuviškų giesmynų istorijos pabaigoje 
yra įdėjęs emocinių, retesnių žodžių žodynėlį, kuri sudaro beveik 
vien Švobos vartoti žodžiai. Tai irgi rodo, kad Švobos giesmės 
išsiskyrė iš kitų kalbos vaizdingumu ir turtingumu. Švobos gies- 
mės, kaip ir D. Kleino, parašytos jau silabine-tonine eilėdara. Tai- 
gi jos taip pat prisidėjo prie šios eilėdaros įtvirtinimo lietuvių 
eiliuotoje raštijoje. Švobos giesmėse pasigirdo liaudies balsas, 
juntama meilė ir užuojauta jai. Tai vienas pirmųjų tokio pobū- 
džio reiškinių lietuvių literatūroje. Pasaulietiniais elementais jos 
padėjo formuotis pasaulietinio turinio lietuvių literatūrai. 

PASAULIETINIO TURINIO RAŠTAI 


Pasaulietinio turinio raštų tuo laikotarpiu buvo nedaug, ypač 
lietuvių kalba. Lietuvoje viešpataujančios klasės paprastai varto- 
jo ne vietinę, nacionalinę, lietuvių kalbą, bet rusų, lotynų, lenkų, 
o Prūsijoje — vokiečių, lotynų kalbas. Dėl to ir pasaulietinė li- 
teratūra buvo daugiausia rašoma ne lietuvių, o kitomis kalbomis. 
Pasaulietiniai raštai daug reikšmingesni už religinius. Jie buvo 
originalūs, be to, ilgainiui iš jų išsivystė grožinė literatūra, kuri 
nusvėrė religinę. Dėl to jų reikšmę reikia labai ryškiai pabrėžti. 
Lietuvių grožinės literatūros formavimuisi svarbesni buvo pasau- 
lietiniai raštai lietuvių kalba. Reikšmingas buvo ne tik jų pasau- 
lietinis turinys, bet ir lietuviška išraiška. O pasaulietiniai raštai 
kitomis kalbomis lietuvių literatūros istorijoje vertinami daugiau- 
sia tik dėl jų turinio. 


RAŠTAI LIETUVIŲ KALBA 


Pasaulietinio turinio raštai lietuvių kalba galėdavo pasirodyti 
tik atskiromis progomis. Viena tokių progų būdavo, kai reikėdavo 
viešai atstovauti Lietuvai, lietuvių tautai. Pvz., XVII a. pradžioje 
Romoje, kur studijavo Lietuvos bajorų, iškilmingomis progomis 
būdavo lietuviškai sakomos sveikinimo kalbos. Kai į Vilniaus 
akademiją atvažiuodavo didysis kunigaikštis, jis taip pat būdavo 
sutinkamas sveikinimais įvairiomis kalbomis, taip pat lietuviškai. 
Tačiau ypatingos reikšmės tokiam lietuvių kalbos vartojimui ne- 
galima skirti. Kitas akstinas, skatinęs viešai vartoti lietuvių kalbą, 
buvo reikalas santykiauti su liaudimi. Reikėjo jai duoti nurody- 
mų, instrukcijų, kurios kartais būdavo rašomos ir lietuviškai. Tai- 
gi pasaulietinio turinio lietuviški raštai šiuo laikotarpiu buvo ad- 
ministraciniai ir (daugiausia) proginiai. Proginius raštus sudarė 
įvairios dedikacijos, sveikinimai, panegirikos. Jie buvo skirti feo- 
dalams, turėjo stiprinti viešpataujančių sluoksnių autoritetą ir 
valdžią. Tai ypač būdinga proginiams raštams Lietuvos Didžiojoje 
Kunigaikštystėje. Prūsijoje jie buvo daugiau privataus, asmeninio 
pobūdžio. 

LIETUVOJE vienas reikšmingiausių pasaulietinio turinio raš- 
tų lietuvių kalba yra minėtosios 1622 m. taisyklės Klovainių pa- 
rapijos valstiečiams, kuriomis liepiama būtinai lankyti bažnyčią. 
Jos buvo surašytos Žemaičių seniūno J. Valavičiaus. Jų lietuviš- 
kas tekstas neišliko. Tėra tik lenkiškas 1637 m. vertimas. Taisyklės 
įdomios ir tuo, kad jose minimi burtininkai, stabų garbintojai, 
įvairūs senoviniai prietarai. Be tų taisyklių, yra žinoma ir lietu- 
viškų priesaikų??. Panašių tekstų, teisinių bei administracinių raš- 


2 J. Valavičiaus taisyklių tekstą žr. Lietuvos TSR istorijos šaltiniai, t. I. 
V., 1955, p. 246—247. Priesaikų tekstus ir apie jas žr. Jablonskis K. Kelios 
XVII amžiaus lietuviškos priesaikos ir kitos lietuvių kalbos liekanos Lietu- 
vos Didžiosios Kunigaikštystės aktuose. — Kn.: Jablonskis K. Lietuvių kul- 
tūra ir jos veikėjai, p. 290—304. 

tų, parašytų lietuvių kalba, šiuo laikotarpiu buvo, be abejo, ir 
daugiau, bet jie ne visi surasti. 

Iš proginių raštų seniausias yra 1589 m. eilėraštis, pirmasis lie- 
tuviškas hegzametras. Tai pirmasis išlikęs spausdintas lietuviškas 
tekstas Lietuvos Didžiojoje Kunigaikštystėje. Jis yra dviejų dalių: 
pirma dalis vadinasi „Pakvietimas Lietuvos giminės“, antra „Pa- 
kvietimas viešpaties ka- 
raliaus': Pirma dalis turi 
penkias eilutės, antra— 
"keturias. Eilėraštis buvo iš- 
spausdintas įvairiomis kal- 
bomis parašytame sveikini- 
mų rinkinyje, skirtame 
karaliui Zigmantūi III (Zig- 
mantui Vazai) jo apsilan- 
kymo Vilniuje proga. Pir- 
mojė eilėraščio dalyje 
kreipiamasi į žmones (Lie- 
tuvos giminę), raginama, 

| kad jie linksmintųsi, kuni- 
Pirmasis lietuviškas hegzametras, išspausdin- gaikščiui įžengus į jų žemę. 
tas rinkinyje „Gratulationes [-..] Sigismundo = Valdovo atvykimas tik tam 
B "Rr galįs būti nemielas, kas die- 
| vo ir savo tėvynės nemyli. 
Antroje dalyje kreipiamasi į patį karalių, sakoma, kad dan- 
gaus šviesa paskyrusi jam turėti tą giminę plačią. Linkima jam 
ilgiausių metų ir kad jo vardas būtų amžinas, Ši panegirika įdomi 
eilėdaros atžvilgiu. Tai vienas pirmųjų hegzametrų Europos lite- 
ratūroje, paremtas antikiniu, kiekybiniu principų — ilgų ir trum- 
pų skiemenų taisyklingu kaitaliojimusi?*. Manoma, kad to eilėraš- 
čio autorius yra Mikalojus Pacas, vėliau tapęs Žemaičių vyskupu, 
bendravęs su M. Daukša. Bet vargu, ar tas spėjimas turi tvirtesnį 
pagrindą. 

Kitas pasaulietinio turinio kūrinys — tai 1599 m. M. Daukšos 
postilėje išspausdinta Vaclovo Labunauskio epigrama, skirta vys- 
kupui Merkeliui Giedraičiui. Kaip jau buvo minėta, Labunaus- 
kis — tai Vaclovas Daujotas, kilęs iš Labūnavos. Epigrama parašy- 
ta lotyniškai eleginiu distichu, bet postilės egzemplioriuje, kurį 
turėjo S. Daukantas, ranka įrašytas lietuviškas epigramos verti- 
mas. Tebėra neaišku, ar tas vertimas senas, ar XIX a. Šioje 8 ei- 
lučių epigramoje visaip aukštinamas M. Giedraitis, kad pasirūpino 
išleisti postilę. Laikui bėgant, sugriūva, didžių karalių miestai, su- 
nyksta brangūs karvedžių paminklai, didžius suėda ilgi amžiai 
marmurus, bet vyskupo šlovė ir garbė niekad neišblėsianti, nes 
jis savo žmonėms pateikęs šventą peną. 








3 Plačiau apie tai žr. Ročka M. Pirmasis lietuviškasis heksametras. — Kn.: 
Senoji lietuviška knyga. K., 1947, p. 297—319; Girdzijauskas J. Lietuvių 
eilėdara, V., 1967, p. 9—11. 

Trečias pasaulietinis dalykas-yra Petro Tarvainio eilėraštis, iš- 
spausdintas Vilniuje 1634 m. rinkinyje „Linksmas pasveikinimas“ 
(„Przywitanie wesole“): Tas rinkinys buvo išleistas Šiaulių baž- 
nyčios pašventinimo proga ir skirtas Žemaičių vyskupui Jurgiui 
Tiškevičiui pagerbti. Lietuviškojo sveikinimo autorius Tarvainis 
buvo Šiaulių klebonas. Rinkinyje vyskupą sveikina senatas dva- 
siškas, senatas svietiškas, senatas nemirtingas ir pagaliau ange- 
las liaudies vardu kreipiasi lietuviškai. Lietuviškame 14 eilučių 
sveikinime („Brangus feniksas paukštis“) vyskupas lyginamas 
su feniksuų, mitologiniu paukščių, kuris sudegęs vėl iš pelenų 
atgimsta: | 


Brangus feniksas paukštis, paukštis didžio pono, 
Šviesiai žibančio, linksmai spindinčio titono. 


Nežinia, kodėl čia pasirinktas feniksas, nes J. Tiškevičiaus herbas 
buvo lelija. Panegirikos pabaigoje linkima vyskupui gyventi še- 
šis šimtus šeš(ias)dešimt metų 

ir dangų sulaukti. Sveikinimas 
parašytas taisyklinga silabine 
eilėdara, 13 skiemenų eilutėmis 
su cezūra po 7 skiemens. Beveik 
visi jo rimai natūralūs ir tikslūs: 
žemAIČIŲ — ponAIČIŲ, teisY- 
BĖS — grožYBĖS, pagyvENKI —- 
pasENKI ir pan. Moteriškų rimų 
tone išsiskiria paskutinis dviei- 
lis su vyriškais rimais: su- 
krAUK — sulAUK. Tai akcen- | 
tuoja atoristinę eilėraščio pabai- 
gą. Sveikinimas yra pirmas jau 
palyginti sklandaus silabinio ei- 
liavimo pavyzdys lietuvių litera- 
tūroje. 

Ketvirtas iš eilės pasaulieti- 
nis kūrinėlis yra Benedikto Pet- 
ravičiaus epitafija, išspausdinta ais 
Romoje 1638 m. išėjusiame rin- 12 
kinyje, skirtame žymiam pran- 
cūzų mokslininkui, numizmatui 
ir astronomui N. K. F. de Peres- | | 
kui (,„Monumentum Romanum Rinkinio  „Monumentum Romanum“ 
Nicolao Claudio Fabricio Peres- (1638 m.), kuriame išspausdinta B. Pet- 

: £ KA ravičiaus' lietuviška epitafija, antrašti- 
cio [...] factum). Petravičiaus iššs puslimis 
epitafijoje iškeliamas mokslinin- 
ko darbų nemirtingumas. Kaip dalgis kerta žolę, taip vyrą išmintin- 
gą pakirto mirtis. Tačiau mirtis pasiima tik kūną, bet negali paimti 
nei mokslo, nei garbės. 

Penktas žinomas pasaulietinis kūrinėlis yra anoniminis 1648 m. 
dvieilis: 

Džiaugias žiedeliai, kad jump atėjo karaliai, — 
Saules išvydo, meto nelaukę pražydo. 

Tas dvieilis išspausdintas rinkinyje „Lukiškių pavasaris“ („Ver 
Lukiskanum“), kuriame yra dar 17 eilėraščių kitomis kalbomis?“, 
Rinkinys skirtas Lenkijos karaliui Vladislovui Vazai ir karalienei, 
kurie 1648 m. pavasarį aplankė jėzuitus Lukiškėse ties Vilniumi. 
Rinkinyje šalia lietuviško dvieilio duotas ir analogiškas lotyniškas. 
Jų eiliavimas skirtingas. Lotyniškas dvieilis parašytas taisyklin- 
gu eleginiu distichu: pirma eilutė — hegzametras, antra — pen- 
tametras: 


Laetati fHlores prope cum venėre Monarchae 
Ad solos citius promicuėre duos, 

mus BEATS AS Beryby BN 
Lietuviškame dvieilyje ši schema neišlaikyta. Jame panaudotas 
vidinis rimas — abiejų eilučių puseiliai surimuoti: žiedeliai — ka- 
rūliai ir išvydo — pražydo. To nėra lotyniškame dvieilyje. Eilė- 
daros atžvilgiu lietuviškas dvieilis panašus į rimuotą (Ieoninį) 
viduramžių hegzametrą, tik abiejose eilutėse jam trūksta po vieną 
kirtį (vietoj 6 kirčių — 5). Dvieilyje gerai išreiškia nuotaiką ale- 
gorinis gamtos vaizdas. 

Pagaliau šeštas svarbus pasaulietinio turinio dalykas yra mi- 
nėtoji Stepono Jaugelio Telegos dedikacija Jonušui Radvilai, iš- 
spausdinta 1653 m. „Knygoje nobažnystės“. Ji vadinasi „Ant her- 
bo kunigaikščio, jo mylistos“. Dedikacijoje aukštinamas J. Radvi- 
la, remiantis jo herbu, kuriame pavaizduotas juodas erelis, tris 
širdy triūbas turįs ir skleidžiantis garsią šlovę. Radvila vadinamas 
tėviškės nuspaustos stipriu apgynėju, kuris nebijo drąsiai tiesą 
išpažinti, atseit, tvirtai laikosi reformatų tikėjimo. Linkima jam 
ilgai gyventi, neregėti pikto, būti turtingam, dievo ir žmonių pa- 
šlovintam. Dedikacija, kaip ir ankstesnis P. Tarvainio sveikinimas, 
parašyta silabine eilėdara, 13 skiemenų eilutėmis su cezūra po 7 
skiemens. Jos rimai gretiminiai moteriški, beveik visi natūralūs 
ir tikslūs: jUODAS — dUODAS, pažINTI — išpažINTI, meilIN- 
GAI — nuoširdINGAI, neregĖDAMS — šlovĖDAMS ir pan. Eilia- 
vimo technika čia jau remiasi tais laimėjimais, kurie buvo pasiek- 
ti S. Slavočinskio, taip pat paties Jaugelio Telegos giesmyne?“, 

Visiems tiems kūrinėliams būdingas panegirizmas. Išskyrus 


* Dvieilio autoriumi kai kas laiko Vilniaus akademijos poetikos ir retorikos 
profesorių Joną Chondzinskį (1600— 1660), tačiau jis, atrodo, nemokėjo lietu- 
viškai (žr. Lietuvos publicistai valstiečių klausimu XVI a. pabaigoje—XVII a. 
pirmojoje pusėje. Spaudai parengė Lukšaitė I. V., 1976, p. 73—74). 

* Minėtų proginių eilėraščių tekstus žr. Lietuvių literatūros istorijos chres- 
tomatija. Feodalizmo epocha. Redagavo Korsakas K. ir Lebedys J. V., 1957, 
p. 81, 113—116. 

B. Petravičiaus epitafiją, visi jie tarnavo viešpataujančių Klasių 
interesams, stiprino karalių ir bažnytinių dignitorių autoritetą, pa- 
laikė feodalinę bažnytinę ideologiją. Tačiau jie turėjo ir teigiamos 
reikšmės dėl to, kad lietuvių kalba buvo panaudota viešajame 
gyvenime ne vien tikybiniams reikalams; kartu jie buvo kovos 
dėl lietuvių kalbos teisių apraiška. Jie sudarė šiokias tokias prie- 
laidas ir pasaulietinei poezijai formuotis. Be to, jie reikšmingi ir 
eilėdaros atžvilgiu. Kai kuriuose iš jų (1589 m. sveikinime, B. Pet- 
ravičiaus epitafijoje, 1648 m. sveikinime) buvo bandoma taikyti 
antikinės eilėdaros dėsnius, laikantis pažiūros, kad lietuviai kilę 
iš romėnų ir tuo pačiu lietuvių kalba — iš lotynų kalbos. Kiti 
(P. Tarvainio sveikinimas, S. Jaugelio Telegos dedikacija) buvo 
reikšmingi lietuvių silabinės eilėdaros formavimuisi. 

PRUSIJOJE lietuviški pasaulietiniai proginiai raštai, kaip mi- 
nėta, buvo daugiau privataus pobūdžio. Tai įvairūs asmeniniai 
sveikinimai draugams, pvz., vedybų, mokslinio laipsnio gavimo 
proga ir pan. 

Vienas tokių raštų yra 1634 m. Jono Hopnerio, Klaipėdos pas- 
toriaus, sveikinimas, skirtas Kristupui Pretorijui, gavusiam magist- 
ro laipsnį. 


Kristups yra vardas tavo, 
Kristų neši širdy savo. 


Sveikinimas neilgas — 6 eilučių. J. Hopneris linki savo bičiu- 
liui, kad jis ilgai gyventų ir kad prapultų jo pavyduolis. Kitas pro- 
ginis kūrinėlis yra iš 1643 m. Jame Klaipėdos pastorius Jonas 
Lemanas sveikina pastorių Vilhelmą Martinijų vedybų proga. Tas 
sveikinimas kiek ilgesnis — 16 eilučių. Jame autorius sako, kad 
vedybos duotos paties dievo, todėl liepia bičiuliui nepaisyti žmo- 
nių ir savo žmonelę bučiuoti??. Be šių, yra like „makaroninių“ svei- 
kinimų. 

Prūsijos lietuvių proginiai raštai mažiau reikšmingi negu Lie- 
tuvos Didžiosios Kunigaikštystės, bet ir jie priminė feodalams lie- 
tuvių tautos egzistavimą. 


RAŠTAI KITOMIS KALBOMIS 


Šiuo laikotarpiu, veikiant humanizmui ir reformacijai, buvo 
domimasi lietuvių liaudies tikėjimu, papročiais, buitimi, Lietuvos 
istorija. Tas domėjimasis skatino leisti ir atitinkamus raštus apie 
Lietuvą kitomis kalbomis (lotynų, lenkų, vokiečių). Lietuvos isto- 
rija buvo daugiau domimasi pačioje Lietuvoje, o lietuvių liaudies 
tikėjimu, papročiais, buitimi, įvairiais etnografiniais faktais — 
Prūsijoje. 

26 Šių proginių eilėraščių tekstus žr. Neumann F. Litauische Gelegenheitsge- 


dichte aus dem 17. Jahrhundert. — „„Archivum Philologicum“, t. V., K., 1935, 
p. 126—133. 

LIETUVOJE pasaulietinio turinio raštų buvo nemažai ir įvai- 
rių. Žia buvo parašytos dvi stambios knygos iš Lietuvos istorijos 
(viena — lenkų, kita — lotynų kalba), publicistinių straipsnių, 10- 
tyniškos poezijos. 

Augustinas Rotundas. Augustinas Rotundas buvo vienas reikš- 
mingesnių šio laikotarpio rašytojų: Jo kilmė ir tautybė nėra nu- 
statyta, bėt gyvenimas ir veikla susijusi su Lietuva. Rotundas Vil- 
niuje buvo vaitas, Žygimanto Augusto sekretorius; elgėsi kaip 
Lietuvos pilietis. Vienas iš kilmės įrodymų yra jo imatrikuliacija 
Vitenbergo universitete 1538 m., kur lotyniškai sakoma, kad jis 
kilęs a Velun (,„Augustinus Rotundus a Velun“). Labai panašus 
vietovardis žinomas Lenkijoje (Wielun). Be to, imatrikuliacijoje 
pažymėta, kad jis lenkas (polonus). Rotundo priimtinė pavardė 
buvo Mieleskis. Į Vilnių jis atvyko 1551 m. ir čia mirė 1582 m. 

Rotundas pasireiškė kaip publicistas, istorikas ir teisininkas. 
Buvo labai išsimokslinęs žmogus. Jis padėjo paruošti brošiūrą 
„Lenko pasikalbėjimas su lietuviu“, kuri buvo išleista lenkų kal- 
ba apie 1564 m. Tą brošiūrą 1890 m. iš naujo perspausdino J. Ko- 
ženiovskis Krokuvoje. Brošiūra yra įdomus priešunijinės publi- 
cistikos pavyzdys. Ji buvo parašyta kaip atsakymas į lenkų 
publicisto S. Ožechovskio brošiūrą „Piramidė“ („,Guincunx“). 
S. Ožechovskio supratimu, keturkampė piramidė geriausiai simboli- 
zuoja Lenkijos valstybinę santvarką: jos kampus sudaro tikėjimas, 
kunigas, altorius ir karalius, o viršuje yra bažnyčia su savo pri- 
mu — Gnezno arkivyskupu. Taigi aukščiausia valdžia priklauso 
bažnyčiai. Tuo pačiu Lenkijoje esanti geriausia santvarka, o blo- 
giausia — Lietuvos Didžiojoje Kunigaikštystėje. Lenkija -— tai idea- 
li valstybė, o Lietuva — vergų kraštas. Lenkijoje karalių galima iš- 
rinkti kokį nori, o Lietuvoje kunigaikštis gimsta, nes jo sostas 
yra paveldimas. Lenkijoje viešpatauja auksinė laisvė, o Lietuvo- 
je — nelaisvė. Brošiūroje kreipiamasi: O nelaisvas lietuvi, mano 
pamokslo klausyk! Lenkas taip. sako lietuviui: Tau ponas gimsta, 
0 man ne, lu poną neši ant nugaros, 0 aš ne ir save lygina su 
ereliu. Autorius visaip užsipuldinėja Lietuvos feodalus, juos nie- 
kina, žemina. Suprantama, kad Lietuvos feodalai turėjo į tuos už- 
sipuldinėjimus atsakyti. Toksai atsakymas ir buvo brošiūra ,„Len- 
ko pasikalbėjimas su lietuviu“. Autorius joje nenurodytas, ją no- 
rėta priskirti Andrejui Volanui, kurio eilėraštis, pasirašytas 
inicialais A. V., čia išspausdintas, bet vėliau išaiškinta, kad vienas 
pagrindinių tos brošiūros autorių buvo Rotundas. Pats S. Ože- 
chovskis vėliau rašė, jog M. Radvila Juodasis suorganizavęs lie- 
tuvių mokytuosius, kad sugriautų jo, S. Ožechovskio, teiginius. 
Taigi prošiūros iniciatorius galėjo būti M. Radvila Juodasis. Bro- 
šiūroje išspausdintame eilėraštyje, kurio autoriumi laikomas 
A. Volanas, sakoma, kad S. Ožechovskiui atsakymas iš Lietuvos 
yra duotas teisingas. Lietuvoje taip pat esą mokama silogizmais 
svaidytis. Tačiau geriau esą nesipykti, gyventi taikiai, neniekinti 
vieniems kitų. Pati brošiūra parašyta su didele erudicija. Joje 

stengiamasi atremti visus S. Ožechovskio užsipuldinėjimus, su- 
griauti jo silogizmus, įrodyti, kad karalystė ne geresnė už ku- 
nigaikštystę ir pan. Įrodinėjama silogizmais, autoritetais ir konk- 
rečia istorine medžiaga. Remiamasi Platonu, Aristoteliu, Ciceronu, 
N. Makiaveliu ir kitais įžymiais autoriais. Nurodoma, kad, kai 
Lenkiją valdė kunigaikščiai, buvo geriau, nes nebuvo ponų savi- 
valės. Kai dėl sosto paveldėjimo, tai Lenkijos karalių Jogailaičių 
dinastija irgi kilusi iš kunigaikščių. Kunigaikštis turįs didėsnį pa- 
sitikėjimą, negu „Karalius, tai rodąs Podolės pavyzdys. Karalystė 
ir kunigaikštystė nėra vienas kitam priešingi dalykai. Yra blogų 
karalysčių ir taip pat yra gerų ir blogų kunigaikštysčių. Unija 
galima tik tarp lygių, o jeigu lietuviai menkesni, tai nereikia ir 
lenkų-lietuvių unijos. Brošiūroje užstojami žemesnieji luomai, gi- 
nami valstiečiai ir miestiečiai, pasisakoma už tvirtą karaliaus val- 
džią. Tai buvo pažangų, nes jau buvo iškilusi anarchijos grėsmė. 

Kaip. teisininkas, Rotundas redagavo trečiąjį (1588 m.) Lietu- 
vos statutą, tačiau mirė, to darbo nebaigęs. Be to, antrąjį (1566 m.) 
Lietuvos statutą jis išvertė į lotynų kalbą (1576 m.) ir paskyrė 
jį Steponui Batorui. Prie vertimo pridėjo prakalbą ir trumpą Lie- 
tuvos kunigaikščių kronikėlę. Prakalboje laikomasi pažiūros, kad 
lietuviai yra kilę iš romėnų ir kad lotynų kalba yra teiktinesnė 
už, rusų kalbą. Rotundas norėtų, kad lotynų kalba ne tik būtų 
vartojama mokyklose, teismuose, bet kad ir privačiame gyvenime 
ji užimtų žymesnę vietą. Jis pasisako prieš lietuvius, kurie nie- 
kina savo lotyniškosios kilmės kalbą-ir šneka bei rašo lenkiškai. 

Žygimanto Augusto pavedimu Rotundas rašė lotynų kalba Lie- 
tuvos istoriją. Apie 1560 m. ji jau galėjo būti parašyta, nes tų mėtų 
laiške M. Radvilai Juodajam autorius prašė pareikšti nuomonę dėl 
siunčiamo jos dalies rankraščio. Rotundas sakėsi rašęs joje viską, 
ką manęs būsiant tėvynei reikalinga. Tos istorijos rankraštis ne- 
išliko. Tėra išlikusi tiktai minėtoji kronikėlė, pridėta prie antrojo 
Lietuvos statuto lotyniškojo vertimo. Iš jos matyti, kad Rotundas 
buvo susipažinęs su metraščiais, lenkų kronikomis, prūsų kroniki- 
ninku P. Dusburgu, laikėsi romėniškosios lietuvių kilmės teorijos, 
Jis nurodo visas lietuvių atkeliavimo iš Romos versijas. Mėgina 
iškelti Radvilų giminę: vietoj šaltiniuose minimo Erdvilo įveda 
Radvilą. Tą kronikėlę galima rasti lenkų istoriko J. Jakubovskio 
knygoje „Tautybių santykiai Lietuvoje prieš Liublino uniją“, ku- 
rios lietuviškas vertimas išėjo Kaune 1921 m. Rotundas, pats bū- 
damas katalikas, yra polemizavęs su retormatais, palitęs valg) 
nio turinio poleminių raštų. 

Motiejus Strijkovskis. Motiejus Strijkovskis buvo Iehlcas, Jis 
gimė 1547 m. Strikove, Varšuvos vaivadijoje, smulkiųjų -bajorų 
šeimoje. 1567/1568 m. m. žiemos semestre buvo imatrikuliuotas 
Krokuvos universitete, kurį baigė laisvųjų menų bakalauro laips- 
niu. Vėliau jis ėjo karo tarnybą Lietuvos Didžiojoje Kunigaikš- 
tystėje, daug keliavo, lankėsi Balkanuose. Susidomėjęs Lietuvos 
praeitimi, metraščiais, paminklais, ėmė rinkti istorinę medžiagą, 

galvojo parašyti didelį istorinį veikalą. 1574—1575 m. kaip pa- 
siuntinybės narys jis buvo išvykęs į Turkiją. Grįžęs į Lietuvą, 
prisiglaudė Slucke pas kunigaikštį Jurgį Olelkovičių, kuris buvo 
kilęs iš Gediminaičių. Jo globojamas, ėmė rašyti pirmąją savo 
„Kronikos“ redakciją ir kitus mažesnius veikalus. Jurgiui Olelko- 
vičiui 1578 m. mirus, Strijkovskis turėjo ieškoti kito mecenato. 
Jis atsidūrė Varniuose pas Žemaičių vyskupą M. Giedraitį, kuriam 
ypač rūpėjo, kad būtų parašyta Lietuvos istorija. M. Giedraitis ar- 
ba pats pasikvietė Strijkovskį, arba mielai priėmė, kitų rekomen- 
duotą. Vyskupas norėjo istoriką kuo geriau aprūpinti. Strijkovs- 
kis buvo karys, keliautojas, nuotykių mėgėjas, bet ne dvasinin- 
kas. Todėl jam buvo suteikti žemesnieji (akolito) šventimai, ir 
jis buvo paskirtas Žemaičių vyskupijos kanauninku — vienu iš 
šešių, tarp Kurių buvo ir M. Daukša. Apie Strijkovskio gyvenimą 
Žemaičiuose maža teišliko žinių. Žinoma tik tiek, kad jis rezidavo 
pačiuose Varniuose, tuo išsiskirdamas iš visų kanauninkų, savo 
namuose laikė jauną našlę, be to, kaip ir kiti kanauninkai, turėjo 
dar savo parapiją (buvo Jurbarko klebonas). Paskutinė žinoma jo 
gyvenimo data yra 1586 m. 

Parašyti Lietuvos istoriją tuo metu buvo itin aktualu. Suin- 
tensyvėjus kultūriniam gyvenimui, jos labai pageidavo feodalinė 
diduomenė, kuriai nebepakako vien metraščių. Be to, Lietuvos 
istorija darėsi būtina atrama, kovojant dėl valstybinio savaran- 
kiškumo po Liublino unijos. Todėl Strijkovskis su savo interesais, 
žiniomis, patirtimi, pradėtais darbais buvo labai reikalingas. Var- 
niuose lenkų kalba jis parašė Lietuvos ir kelių kitų kraštų istoriją 
(„Kronika Polska, Litewska, Žmodzka i wszystkiej Rusi“), kuri 
buvo išleista Karaliaučiuje 1582 m. Sutrumpintai ji vadinama 
„Kronika“. Tai buvo pirmoji spausdinta Lietuvos istorija. 

Strijkovskis sako, kad savo istorija jis nieko naujo neišgalvo- 
jęs. Jis viską stengėsi pagrįsti šaltiniais, todėl kaupė istorinę me- 
džiagą, ieškojo įvairių dokumentų, naudojosi metraščiais, turėjo 
keliasdešimt jų nuorašų. Pats mokėsi lietuvių kalbos, rinko dai- 
nas, padavimus, lankė kovų vietas, vyko į Klaipėdą Palangos pa- 
jūriu, norėdamas nustatyti, kur galėjo išlipti Palemonas. Tos me- 
džiagos susidarę tiek, kad nebūtų tilpę į vežimą. ,,Džiovindamas 
smegenis“, jis rašęs savo darbą, stengdamasis konstatuoti tiesą. 
Radęs klaidų kitų autorių darbuose, juos vadino „„besmegeniais“. 

Pagrindinis Strijkovskio tikslas „Kronikoje“ buvo apginti lie- 
tuvių žeodalų tautinę garbę, sudaryti priešams gerą nuomonę apie 
Lietuvą, iškelti ją iš aprūkusios nakties. Kartu jis siekė ir didakti- 
nių tikslų, į istoriją žiūrėjo antikos istorikų akimis. Kaip ir pasta- 
rieji, laikėsi nuomonės, kad istorija yra gyvenimo mokytoja (his- 
toria est magisira vitae). Tačiau užsibrėžtiems uždaviniams įvyk- 
dyti Strijkovskis nebuvo tinkamai pasiruošęs. Jo istorija dar 
labai tolima nuo mūsų istorijos supratimo. Tai ne socialinė poli- 
tinė, o karalių ir kunigaikščių istorija. Strijkovskį pirmiausia trau- 
kia karvedžiai, nepaprasti įvykiai. Be to, jis labai nekritiškas, ne- 

sugeba atskirti svarbių dalykų nuo nesvarbių, tikrovės nuo fantas- 
tikos. Istoriją jis pradeda nuo Nojaus ir didžiuojasi, kad ir lietu- 
vius jam pavykę išvesti iš jo. Jis dažnai rašo apie kometas, marus 
ir jų pasekmes, tris mėnulius, kalba apie tai, kad viena moteris 
pagimdžiusi 36 ar net 60 vaikų, kad karvė turėjusi veršį septy- 
niom kojom ir dviem galvom. Tačiau labiausiai mėgsta aprašinėti 
įvykius, karalius, kuni- 
gaikščius, jų iškilmes, ka- 
rūnaciją. Jomis taip susi- 
žavi, kad imasi eiliuotos 
kalbos. Eilėmis parašyta 
žymi „Kronikos“ dalis, pa- 
vyzdžiui, Žalgirio mūšio 
(1410 m.) aprašymas, nes 
autorius norėjęs žygius 
taurių vyrų pagerbti. Dėl 
viso to „Kronika“ pasida- 
rė savotiškas kratinys, 
kuriame daug kas supai- 
niota ir kuriame sunku su- 


sigaudyti. 
Strijkovskio „Kroni- 
kos“ idėjinės tendencijos 


tos pačios, kaip ir plačio- 
sios metraščių  redakci- 
jos?'. Kaip ir tų metraščių, 
„Kronikos“ pagrindinis 
tikslas yra apginti Lietu- 
vos Didžiosios Kunigaikš- 
tystės politinį savarankiš- 
kumą. Jį Strijkovskis gina, 
idealizuodamas praeities 
kunigaikščius, pabrėžda- 
mas jų narsumą, negailė- 
damas aukšto stiliaus, barokiško žodžio. Būdamas lenkas, rašo taip, 
tarsi būtų lietuvis, stengdamasis kaip galima labiau iškelti Lietu- 
vos feodalus, viską perdėdamas, hiperbolizuodamas. Atsakydamas 
į tai, kad lietuviai nepaliko metraščių, jis giriasi, kad vis viena 
lietuvių narsumas pasiekdavo dangaus aukštybes. Apie Algirdą 
sako, kad jis prilygo Hanibalui, Scipionui ir kitiems tokiems kar- 
vedžiams. Apie Vytautą pasakoma dar daugiau: jis buvo Heraklis 
jėga, Leonidas drąsa, Krezas turtu, o visus pralenkdavo vaišingu- 
mu. Taigi Strijkovskis rašė „Kroniką“ kaip Lietuvos Didžiosios 
Kunigaikštystės pilietis ir ta prasme tęsė metraščių tradicijas, ko- 
vojo su unijos pasekmėmis. 





M. Strijkovskio „„Kronikos“ (1582 m.) ant- 
raštinis puslapis 


2 Plačiau apie tai žr. Jučas M. Lietuvos metraščiai. V., 1968, p. 135—162. 

Strijkovskio „„Kronika“ vertinga ir kitais atžvilgiais. Joje yra 
daug žinių iš liaudies gyvenimo, pasakojama, kaip kryžiuočiai 
vargino, kankino žemaičius. Kalbama apie senojo tikėjimo lieka- 
nas, aprašomi lietuvių papročiai, apeigos, duodama trumpų lietu- 
viškų posakių, minimos kai kurios liaudies dainos (pvz., daina 
apie Daumantą). Norėdamas plačiau pavaizduoti liaudies gyveni- 
mą, autorius vartoja lietuviškus žodžius (putra ir kt.). Įdomus pa- 
sakojimas apie žemaitį, kuris pagonių krikšto metu per pamokslą 
taręs Jogailai: Velniaižin, tasai kunigs meluoj, mylastyvas kara- 
liau (Welna ažyn tassai Kunigs meluy Milastiwas Karalau). Kita- 
me epizode du žemaičiai kalbasi bažnyčioje ir mato, kaip kunigas 
vaizduoja Kristaus plakimą. Tarp vieno žemaičio ir kunigo įvyks- 
ta toks pokalbis: 

— O ką tatai muši, kunige? (d ką tatay muschi Kunigas. ..) 

— Poną dievą. (Pana Diewa. ..) 


— Ar aną, kuris mums padarė piktus rugius? (ar aną kuris mu- 
mus padare piktus rugius. ..) 


— Aną. (anu...) 


— Gerai, mielas kunige, plak šitą dievą — piktus mums davė 
rugius. (gieray milas Kunige plak schitą Diewa piktus mumus da- 
we rugius.) 

Taigi Strijkovskio „Kronika“ yra kartu vertingas lietuvių mi- 
tologijos, etnografijos ir tautosakos šaltinis?š, 

„Kronika“ įdomi ir literatūriniu atžvilgiu??“. Strijkovskis ne- 
skyrė poetinio žodžio nuo istoriografinio, visur stengėsi kalbėti 
vaizdingai, sueiliavo daugelį mūšių scenų, panaudojo padavimų, 
legendų, vartojo dialogus. Nors neretai rašė kaip poetas, bet poe- 
tiniu talentu nepasižymėjo, ji galima laikyti tik vidutinišku eiliuo- 
toju. Panaudodamas grožinės literatūros elementus plačiuose mū- 
šių aprašymuose, jis rėmėsi antikiniais istorikais ir, nežinodamas 
ribų, per toli nueidavo. 

Strijkovskio „Kronika“ ilgą laiką buvo beveik vienintelis vei- 
kalas, iš kurio buvo galima pasisemti žinių apie krašto praeiti. 
Ja naudojosi vėlesni Lietuvos istorikai, pvz., A. Vijūkas-Kojela- 
vičius (XVII a. antrojoje pusėje), T. Narbutas ir S. Daukantas 
(XIX a. pirmojoje pusėje). Adomas Mickevičius ja rėmėsi, rašy- 
damas poemą „Gražina“. Dar ir dabar Strijkovskio „Kronika“ ne- 
nustojo savo reikšmės. 

Strijkovskio „Kroniką“ 1766 m. perspausdino F. Bohomolecas, 
o 1846 m. — I. Danilavičius, pridėjęs straipsnį apie patį darbą ir 
jo autorių. 


28 Žr. Jonynas A. Lietuvių folkloras M. Strijkovskio „Kronikoje“. — Kn.: Lie- 
tuvių poetikos tyrinėjimai („Literatūra ir. kalba“, t. XIII). V., 1974, p., 239— 


272. 

23 Žr. Zaborskaitė V. Renesanso kultūros apraiškos M. Strijkovskio „Kroni- 
koje". — „Lietuvos TSR Mokslų akademijos darbai", serija A, t. 2(19), 1965, 
p. 73—89. 

Jonas Radvanas. Jonas Radvanas gimė XVI a. pirmojoje pusė- 
je Vilniuje ir čia išėjo mokslus *?. Buvo neturtingas, nebajoras, 
dvaro poetas. Jis buvo kalvinistas, susijęs su didikais Radvilomis 
ir Chodkevičiais. Radvanas kurį laiką gyveno Mikalojaus Radvi- 
los Rudojo dvare, daug metų tarnavo pas Lietuvos Didžiosios Ku- 
nigaikštystės etmoną, o vėliau ir Vilniaus kaštelioną Grigą Chod- 
kevičių, buvo jo sekretoriumi, auklėjo jo sūnus, keliavo su jais 
po užsienį. Po to Radvaną globojo valstybės veikėjas Jonas Abra- 
mavičius. | 

Radvanas 1588 m. išspausdino Vilniuje poemą lotynų kalba 
„Radviliada“ (,„Radivilias“), kurioje apdainuojamas Mikalojaus 
Radvilos Rudojo gyvenimas *!. Tai keturių dalių (giesmių) poema, 
turinti 3302 hegzametro eilutes. Nors M. Radvilos Rudojo gyve- 
nimas yra pagrindinė poemos ašis, bet įdomiausia joje kas kita. 
Vienas svarbiausių dalykų yra Lietuvos iškėlimas, išaukštinimas. 
Radvanas su pasigėrėjimu piešia Lietuvos gamtos grožį, vaizduoja 
krašto turtus, upes, girias, ypač pakiliai apdainuoja Nerį ir Ne- 
muną. Iš pasakojimo apie M. Radvilos Rudojo gyvenimą ir mokslą 
matyti, ko didikai buvo mokomi, ir kartu išryškėja paties auto- 
riaus nuomonė, ko jie turėtų būti mokomi. Gyvenime didikai pa- 
prastai rūpindavosi asmeniniais reikalais, 0 čia, vaizduojant 
M. Radvilos auklėjimą, iškeliamas pedagoginis idealas. Auklėtinis 
mokomas pažinti krašto teisę, istoriją, Karo meną, lavinamas ir 
grūdinamas fiziškai. Viso mokymo tikslas turįs būti tėvynės garbė. 
Radvila priimamas į Žygimanto Augusto dvarą ir, atsidėkodamas 
už tai, visą gyvenimą skiria valstybei, kovoja su totoriais, Livo- 
nija, Rusija. Kovų su totoriais aprašymas yra gražiausios poemos 
vietos. Faktiškai 1549 m. Radvila buvo paskirtas vadovauti karui 
prieš totorius, bet to karo nebuvo, nes totoriai pasitraukė. Kare 
prieš Livoniją Radvila vėl nekariavo, nes Livonija pasidavė be 
mūšio. Iš visų kunigaikščių poemoje plačiausiai pavaizduotas Vy- 
tautas, Lucko puota. Radvilai pasirodo Vytauto dvasia, liepianti 
gelbėti lietuvių tautą. Poemos pabaigoje aukštinamos Radvilos 
dorybės. 

Poemai būdingas patriotizmas, krašto grožio iškėlimas. Bet tai 
feodalinis patriotizmas, paremtas kitų kraštų užkariavimu. Niekur 
neužsimenama apie lietuvių kalbą, lietuvių kultūrą. Poemos reikš- 
mė yra ta, kad ji, primindama praeitį, palaikė valstybinio sava- 
rankiškumo siekimą, buvo atspirtis kovoje su lenkų feodalais. 

Meniniu atžvilgiu poema nėra labai vertinga. Joje daug kur 
jaučiamas panegirizmas, akivaizdus sekimas antikiniu epu, ypač 
Vergilijaus „Eneida“. Tai rodo, pvz., M. Radvilos skydo aprašy- 
mas, kur išdėstoma romėniškoji lietuvių kilmė, taip pat įvai- 
rios legendos. 


* Žr. Abramavičius V. XVI amžiaus Vilniaus poetai. — „Literatūros ir meno 
metraštis (1959)“, 1959, p. 339—343, | 
31 Žr. Kazlauskas B. Jono Radvano poema „Radviliada“. — „Literatūra“, 


t. VIII, 18063, p. 277—23U2.. 

„Radviliada“ yra vienas svarbesnių to laikotarpio grožinių kū- 
rinių. Radvanas parašė lotynų kalba ir daugiau kūrinių, bet jie 
mažiau reikšmingi. 

Albertas Vijūkas-Kojelavičius. Albertas Vijūkas-Kojelavičius 
buvo vienas žymiausių Vilniaus akademijos profesorių. Jis turėjo 
dar tris brolius, iš kurių Kazimieras pasižymėjo retorikoje. Al- 
bertas gimė 1609 m. Kaune. Jo tėvai netoli Raudondvario turėjo 
Vijūkų dvarą, o Kaune keletą sklypų ir namų. Tai buvo turtingų 
bajorų giminė. Albertas jaunas įstojo į jėzuitų ordiną, studijavo 
Nesvyžiuje filosofiją ir Vilniaus akademijoje teologiją. Akade- 
miją baigė 1638 m. Po to 1641 m. gavo filosofijos magistro, 
o 1645 m. teologijos daktaro laipsnį. Daugiau kaip 10 metų pro- 
tesoriavo Vilniaus akademijoje, čia kurį laiką ėjo rektoriaus pa- 
reigas. Be to, vienerius metus (1644— 1645) profesoriavo Brauns- 
berge. Nuo 1666 m. dirbo Varšuvoje, kur ir mirė 1677 m. 

Kojelavičius buvo labai gabus žmogus. Tai rodo išlikę egza- 
minų įrašai, kuriuose Kojelavičiaus žinios įvertinamos geriausiai 
iš visų. Jis mokėjo ne tik lietuvių ir lenkų, bet ir lotynų, italų, 
ispanų, rusų kalbas. Jo gabumai ryškūs ir iš tų sričių, kuriose 
jis yra dirbęs. Jis pasireiškė ir filosofijoje, ir teologijoje, ir isto- 
rijoje. Išspausdino 34 veikalus (kai kuriuos verstinius), daugiausia 
tada, kai profesoriavo Vilniuje. Jis rašė apie fiziką ir etiką, pole- 
mizavo su kalvinistais ir pravoslavais. Tačiau reikšmingiausi yra 
jo istoriniai darbai. Tai monografijos apie Lietuvos didikų šei- 
mas (Radvilas, Sapiegas, Chodkevičius), ,„„Miscellanea rerum“ 
(1650 m.) — apie krikščionybės pradžią Lietuvoje, „,„Herbynas“ — 
Lietuvos bajorų herbų ir genealogijos aprašymas, turintis plačiąją 
(„Nomenclator') ir siaurąją („Compendium“) redakcijas. Siauroji 
redakcija buvo išspausdinta (1897 m.), o plačiosios redakcijos rank- 
raštis yra Krokuvoje. Herbyną pažodžiui buvo nusirašęs S. Daukan- 
tas. Iš istorinių darbų pats svarbiausias yra „Lietuvos istorija“ 
(„Ristoria Lituana“j, kurios pirma dalis buvo išleista 1650 m. 
Gdanske (Dancige), o antra dalis — 1669 m. Antverpene. Pirma da- 
lis apima laikotarpį nuo seniausių laikų iki krikščionybės įvedimo, 
o antra dalis — nuo krikščionybės įvedimo iki Liublino unijos. 
Kadangi Kojelavičius buvo jėzuitas ir rašė, unijos veikiamas, jo 
darbuose ne vienu atveju pasireiškia unijinė ideologija, atstovau- 
jami feodalų interesai. 

Kojelavičius rašė lenkiškai ir lotyniškai. Pagrindinis jo vei- 
kalas — „Lietuvos istorija“ — parašytas lotynų kalba. Pats auto- 
rius „Lietuvos istorijos“. nelaikė svarbiausiu savo darbu. Prakal- 
boje jis rašo, kad norėjęs duoti Vilniaus akademijos jaunuomenei 
knygą, iš kurios ši pažintų savo krašto istoriją ir galėtų mo- 
kytis lotynų kalbos. Apie save jis sako, kad turįs maža gabumų, 
o Knygą rašęs dėl to, kad istorija buvusi mados dalykas. Kojelavi- 
čiui atrodė, kad tikslus M. Strijkovskio „Kronikos“ vertimas į lo- 
tynų kalbą žmonių nepatenkins, todėl ją perdirbo, bet ką pakeitė, 

nepasako. Atrodo, kad Kojelavičiaus istorija — tai visai naujas 
veikalas, todėl kitų istorikų jis buvo labai vertinamas. Pvz., 
XVIII a. pabaigos istorikas A. Šleceris Kojelavičių laiko vienu žy- 
miausių XVII a. istorikų, vertina už faktų atrinkimą ir rašytojo 
gabumus. Leisdamas pasaulio istoriją ir vieną tomą (1785 m.) pa- 
skyręs Lietuvos istorijai, jis faktiškai tik sutrumpino Kojelavičių, 
išvertė jo darbą į vokiečių kalbą. Kojelavičių taip pat labai ver- 
tino XIX a. istorikas M. Malinovskis. S. Daukantas apie ji 1822 m. 
„Darbuose“ pasakė, kad 
„išguldymas darbų, skais- 
tumas kalbos, aiškumas 
žodžių nebgali būti geres- 
nis nė kokiame rašte“. 

I M. Strijkovskio ,,„Kro- 
niką“ Kojelavičius žiūrėjo 
kaip į žalią medžiaga. Iš- 
metė iš jos kaimyninių 
kraštų istoriją, visokias 
smulkmenas, paraleles, iš- 
vedžiojimus, neiįtikimus 
dalykus, medžiagą savaip 
sugrupavo, o kai ka (pvz., 
uniją) savaip ir vertino. 
Kritiškai perdirbdamas 
M. Strijkovskio „Kroniką“, 
jis rėmėsi daugiausia savo 
nuovoka, o kai kur, ypač 
nušviesdamas vėlesnį Lie- 
tuvos istorijos laikotarpį, 
ir naujais šaltiniais. Pana- 
šumas tarp šių istorikų yra 
tas, kad jie abu siekia pa- 
veikti skaitytoj ą vaizdin- Ą. Vijūko-Kojelavičiaus „Lietuvos istorijos“ 
gu šsdžių, Tačiau M. Strij- pirmosios dalies (1650 m.) antraštinis puslapis 
kovskiui kaip istorikui buū- | | 0 | 
dingas didesnis subjektyvumas, jis nor1 parodyti visą savo erudi- 
ciją, minėdamas kitus kraštus, duodamas įvairių paralelių bei su- 
gretinimų. O Kojelavičius, pasakodamas apie įvykius, išlieka tarsi 
nuošalus stebėtojas. Jo žodis tikslus ir prasmingas, gyvas ir vaizdus, 
bet kartu objektyvus ir todėl daug sugestyvesnis už M. Strijkovs- 
kio. Pvž., lietuvių kovos su totoriais aprašyme M. Strijkovskis pasa- 
koja, kad lietuviai ir rusai kovojo narsiai ir totorius nugalėjo, o Ko- 
jelavičius įveda Treniotos abejojimus, kaip geriau pulti, šiek tiek 
pakeičia mūšio aplinkybes, pažymi, kad kova buvusi lygi, tik pabai- 
goj nugalėję lietuviai. Kojelavičiaus pasakojimas yra antikinis, 
romėniškas: jis vartoja lotyniškas sentencijas, lotyniškus vardus 
ir pavadinimus, primenančius dar Romos kariuomenę. Galima imti 

legendą apie Vilniaus įkūrimą ir Gedimino sapną — ir čia matyti 
skirtumas tarp istorikų. M. Strijkovskis plačiai pasakoja apie Liz- 
deiką, duodamas pavyzdžių iš istorijos, ypač antikinės, Gediminą 
lygindamas su Herakliu ir pan. O Kojelavičius sako, kad Gedi- 
minas iš pradžių dėl sapno netgi abejoja. Kojelavičius išaukština 
ne Lizdeiką, o pačią sostinę. Visą legendą jis nupasakoja daug 
trumpiau, apie Lizdeikos radimą pamini tik šalutiniu sakiniu, 
bet išgiria savo meto Vilnių su jo žmonėmis, pastatais, univer- 
sitetu, tuo pačiu lyg įprasmindamas legendą. Kojelavičius neduo- 
da jokių paralelių, jo veikale jaučiamas orumas, tikslumas. Pvz., 
M. Strijkovskis Vytautą išgiria daugeliu frazių, o Kojelavičius — 
viena. 

Kojelavičius skiriasi nuo M. Strijkovskio ir savo istoriografi- 
nėmis pažiūromis, ideologija. M. Strijkovskis gynė politinį Lietu- 
vos savarankiškumą, o Kojelavičius, kaip jėzuitas, buvo unijos 
šalininkas. Jis pabrėžia, kad lietuviai nenorėję unijos ir karalius 
elgęsis šališkai, stengdamasis juos priversti, tačiau pats džiaugiasi 
įvykusia santaika. Skiriasi abiejų istorikų nuomonės ir dėl pirmųjų 
unijinių ryšių. Pvz., dėl 1401 m. sutarties M. Strijkovskis rašė, kad 
vargšė Lietuva pakliuvusi beveik į nelaisvę, nes po Vytauto mir- 
ties turėjusi atitekti Lenkijai. O Kojelavičius tą faktą vertina ki- 
taip, jis džiaugiasi lietuvių ir lenkų feodalų suartėjimu. Kojela- 
vičius nelinkęs tikėti ir Palemono atvykimu į Lietuvą. Jis visiškai 
legendos neatmeta, bet Palemono atvykimą atkelia į 900 m. Ko- 
jelavičius taip pat praleido visus M. Strijkovskio „Kronikoje“ bu- 
vusius lietuviškus žodžius, .posakius, dainų nuotrupas, todėl jo 
istorijoje daug mažiau beliko lietuviško kolorito. 

Kojelavičiaus istorijoje yra ir reakcingų, ir pažangių tenden- 
cijų. Teigiamas dalykas yra Kojelavičiaus pastangos aiškinti isto- 
rijos procesą kaip pačių žmonių' veiklos rezultatą. Kojelavičius 
taip pat, nors buvo jėzuitas, smerkė kryžiuočių agresija, išaukštino 
lietuvių sumanumą, jėgą, narsumą kovoje su riteriais. Teigiama 
ir tai, kad Kojelavičius kėlė Lietuvos praeitį iki krikščionybės 
įvedimo, o tai žadino meilę savam kraštui, stiprino Lietuvoje sava- 
rankiškumo nuotaikas. 

Kojelavičiaus istorija įdomi ir literatūriniu atžvilgiu. Autorius 
buvo aukštos literatūrinės kultūros, gerai pažino antikinę litera- 
tūrą ir iš jos mokėsi žodžio meno. Jis rašė gryna, klasikine lotynų 
kalba, gerai jautė sakinio ritmą, mokėjo rasti svarų žodį, išlaikyti 
epinį toną, sukurti dinamišką vaizdą. Ypač ryškiai beletrizuotos 
yra batalinės scenos — kovų su kryžiuočiais aprašymai, ;,žemai- 
čių vyliai“, pvz., pasakojimas apie tai, kaip paprastas žemaitis, 
persirengęs lenke, prisivilioja plaukti Nemunu kryžiuočius ir juos 
išžudo. Į pasakojimą Kojelavičius įterpia savo paties sukurtų kal- 
bų, monologų, kurie vaidina svarbų vaidmenį: atskleidžia veikėjų 
charakterius, motyvuoja jų poelgius. Jis kartais bando kurti ir 
veikėjų portretus. Jei Kojelavičius būtų parašęs savo istoriją lie- 
tuvių kalba, jam priklausytų reikšminga vieta lietuvių grožinės 

prozos evoliucijoje??. Stiliumi iš ano meto rašytojų niekas jo ne- 
pralenkė. 

Kojelavičiaus istorija, neskaitant M. Strijkovskio, buvo vienin- 
telė Lietuvos istorija iki pat XIX a. pradžios — S. Daukanto vei- 
kalų. Daugiau jos niekas iki to laiko nerašė. 

Motiejus Kazimieras Sarbievijus. Motiejus Kazimieras Sarbie- 
vijus buvo lenkų tautybės, mozūras. Jis rašė lotyniškai, bet di- 
džiąją gyvenimo dalį praleido Lietuvoje, savo kūrybą skyrė Lie- 
tuvai, joje vyrauja lietuviška tematika. 

Sarbievijus gimė 1595 m. Sarbievo kaime, Plocko vaivadijoje. 
Mokėsi jėzuitų mokyklose; turėdamas 18 metų, įstojo į jėzuitų or- 
diną, vėliau studijavo Vilniaus akademijoje. 1617 m. buvo paskir- 
tas į Kražių mokyklą, įsteigtą 1616 m. Ten dėstė poetiką ir sin- 
taksę, pasireiškė sava kūryba. Rašė panegirikas ir odes Žemaičių 
vyskupui, J. K. Chodkevičiui ir kitiems didikams. 1622 m. kaip 
daug žadantis poetas buvo išsiųstas į Romą. Pakeliui buvo užpultas 
plėšikų — tai vėliau pats aprašė viename savo veikale. Romoje su- 
sipažino su antikine senove, meno paminklais, žymesniais poetais. 
1623 m. buvo, kaip ir anksčiau garsusis poetas T. Tasas, popie- 
žiaus vainikuotas laurų vainiku. 1625 m. Kelne išėjo jo eilėraščių 
rinkinys (,„Lyricorum libri tres“), ir tais pačiais metais Sarbievijus 
grįžo į Lietuvą. 1627 m. pradėjo profesoriauti Vilniaus akademi- 
joje. Čia arti 10 metų dėstė retoriką, filosofiją, teologiją. Nuo 
1635 m. jis buvo karaliaus Vladislovo TV dvaro pamokslininkas. 
Karalius niekur nepaleisdavo nuo savęs garsaus poeto. Pagaliau 
1640 m. karalius sutiko Sarbievijų nuo tų sunkių pareigų atleisti, 
bet vienas didikas dar prašė poetą pasakyti pamokslą. Po to pa- 
mokslo Sarbievijus į trečią dieną Varšuvoje mirė. 

Sarbievijaus kūryba skirstoma į tris laikotarpius: 

1) iki kelionės į Romą (1622 m.), kai jo kūryboje vyravo baro- 
kinis panegirizmas; 

2) Romoje praleistų metų, kai jis iš antikinių poetų pasisavino 
tormą ir metodą, tapo klasikiniu poetu; 

3) grįžus iš Romos (nuo 1625 m.), kai poetas ėmė labiau aitsi- 
palaiduoti nuo antikos ir įsijausti į Lietuvos gamtą, parašė gra- 
žiausius savo kūrinius. 

Sarbievijus laikomas klasikinės formos poetu. Jis Horacijų mo- 
kėjo atmintinai, o Vergilijų skaitė 60 kartų. Dėl to amžininkai 
ji vadino „Šiaurės Horacijumi“. Vienos knygos viršelyje buvo nu- 
piešti Horacijus ir Sarbievijus, o viduryje laurų vainikas, ir ne- 
žinia, kam jį skirti. Paminkle parašyta, kad menu Sarbievijus lygus 
Horacijui, o turiniu jį pralenkiąs. | 

Sarbievijus labai vertino kūrybą, poeziją, laikė ją brangiausiu 
savo gyvenimo turtu. Net atsigulęs miegoti, jis užsirašinėdavęs 


* Plačiau žr. Žulys V. A. Vijūkas-Kojelavičius ir jo „Lietuvos istorija“. — 
„Pergalė“, 1959, Nr. 11, p. 149—162. 


133 


poetinius vaizdus tam tikroje lentelėje. Pasakojama, kad jis mo- 
kėjęs labai greitai ir lengvai eiliuoti. Kartą, eidami per Romos 
tiltą, kolegos pamatę įdomų nuotykį ir paprašę Sarbievijų jį apra- 
šyti. Sarbievijus tuojau pat sumetė: 


Tėvas įmetė sūnų į Tiberį, 
O išuo išnešė; 
Tėvas ėjo šuns pareigas, 
O šuo — tėvo. 


Sarbievijus daugelio amžininkų buvo laikomas lietuviu. Dėl 
lietuviškos tematikos jis vadinamas lietuviu ir daugelio kūrinių 
leidiniuose. Vienas lenkų vyskupas jam prikaišiojo, kodėl jis ne- 
rašąs lenkiškai: italų italams, lietuvių lietuviams jis nepavydis, bet 
skaudu esą matyti, kad mozūras užmiršta mozūrą. Sarbievijus no- 
rėjo parašyti lenkišką poemą, bet neparašė. D. Poška tvirtino, kad 
Sarbievijus rašęs ir lietuviškai. Savo žodyne jis net cituoja šio 
poeto eiles, esą, parašytas Kražiuose: Kelkite, vaikeliai, garsiai 
skambinkite kankles [...]. D. Poška sako, kad ąžuolo žievėje Sar- 
bievijus buvo išpiaustęs dar tokius lietuviškus žodžius: Lipkim, 
broliai, į kalną |...]. Tačiau atrodo, kad visa tai parašyta D. Poš- 
kos ir priskirta Sarbievijui. Juo labiau kad tie D. Poškos nurodv- 
mai yra prieštaringi: jis vienur sako, kad tuos Sarbievijaus lietu- 
viškus tekstus matęs išpiaustytus ąžuolo žievėje, o kitur — kad 
paėmęs iš tėvo, nes ąžuolai su užrašais jau buvę iškirsti. Taigi 
D. Poškos teiginys, kad Sarbievijus rašė lietuviškai, yra be pa- 
grindo. Kadangi Sarbievijus, būdamas lenkas, nerašė lenkiškai, tai 
lietuviškai, atrodo, jis juo labiau negalėjo rašyti. Lietuviškai tuo 
metu vengė rašyti net patys lietuviai, ypač jėzuitai, nekalbant 
jau apie lenkus. 


Sarbievijus buvo karaliaus dvaro ir feodalų poetas. Daug savo 
eilių skyrė įvairiems didikams: Chodkevičiams, Valavičiams, Ru- 
daminoms, Kiškoms, Sapiegoms ir kt. Svarbiausias jo kūrybos 
bruožas yra panegirizmas. Tačiau Sarbievijus nepaprastai mėgo 
gamtą, ir jo poezijoje gausu gamtos motyvų. Tai pirmas poetas 
po M. Husoviano, jautriai pavaizdavęs Lietuvos gamtą, ypač gra- 
žiai apdainavęs Vilniaus apylinkes, Panemune. Gamtos vaizdai 
išgarsino jo kūrinius, ir todėl jie galėjo išlikti. 

Pirmojo kūrybos laikotarpio būdingas eilėraštis yra panegirika 
Jonui Karoliui Chodkevičiui „Padėkos išreiškimas“ (,„Obseguium 
gratitudinis"), parašyta 1619 m. Čia vaizduojama, kaip dievaitė 
Gracija, viliojama gamtos, vyksta į Kražius. Ten ji randa slėnyje 
besiilsintį Apoloną. Gracija prikaišioja Apolonui, kam jis neišgar- 
sino J. K. Chodkevičiaus žygių. Apolonas susigėsta ir kreipiasi 
į Grifą (Chodkevičiaus herbas), kad šis padėtų pastatyti J. K. Chod- 
kevičiui paminklą. Grifui įsakius, paukščiai pradeda nešti viską, 
kas pasaulyje brangiausia ir geriausia (perlus, dramblio kaulą). 

Pačiam paminklui pastatyti kviečiama Istorija. Kražantės slėnyje 
išauga trys paminklai: J. K. Chodkevičiaus vaikystei, jaunystei ir 
vyro amžiui. Taip Istorija išaukština J. K. Chodkevičiaus darbus. 
O iš tikrųjų reikalas buvo gana paprastas: J. K. Chodkevičius 
įsteigė Kražiuose mokyklą, už kurią jėzuitai stengėsi atsidėkoti, 
Gražiausi yra Sarbievijaus trečiojo kūrybos laikotarpio eilėraš- 
čiai. Vienas iš tokių — „Odė Vilniui“ (skirta Pauliui Kozlovijui), 
kur nupieštas žavus Vilniaus 
peizažas. Čia vaizduojamas 
ir tinklininkas Neryje, ir pie- 
menėlis, linksmai dūduojąs 
dūdele. Gamta autoriui yra 
tik poilsio ir pramogos vieta. 
Pagaliau pats žymiausias Sar- 
bievijaus kūrinys yra „Miškų 
žaidimai“  (,„Silviludia“), iš- 
leisti tik 1757 m. Tai 10 eilė- 
raščių ciklas, kurį Sarbievijus 
sukūrė, sekdamas italų poetu 
M. Betiniu. Pats autorius sa- 
ko, kad jį parašęs varganoje 
trobelėje, karaliui medžio- 
jant. Būdamas šalia medžio- 
jančio valdovo, pergyvenęs 
švelnų lyrinį antplūdį ir su- 
kūręs knygą. Šiuo kūriniu 
Sarbievijus išsivadavo iš an- 
tikos įtakos ir pradėjo rašyti 
nauju metru ir stiliumi (novo 
metro et slilo). Tai gamtos 
poezija. Čia gamta jau ne or- 
namentikos priemonė, kaip 
anksčiau, bet tiesioginis vaiz- 
davimo objektas. Kūrinyje M. K. Sarbievijaus poezijos rinkinio 
apdainuojamas banguojantis (1632 m.) antraštinis puslapis 
ežeras, miško šnabždesys, 
paukštelių čiulbėjimas, mėnesienos grožis. Poetas nepaprastai sub- 
tiliai įsijaučia į gamtą, gėrisi ja ir savo pergyvenimus perteikia 
tobula menine forma. Viename ciklo eilėraštyje ,,„Dvariškio ir poe- 
to pokalbis“ reiškiama mintis, kad laisvo valstiečio gyvenimas esąs 
geresnis kaip karaliaus, nes valstietis turįs gamtą, o karalius — tik 
apgaulingą karo laimę. Taigi Sarbievijaus pažiūra į gamtą ir čia 
pasilieka aristokratiška. Poetas ateina į gamtą tik pasigrožėti, pail- 
sėti. Be to, ir šiame cikle esama panegirizmo. Sarbievijus ir čia 
pasirodo kaip poetas karaliaus tarnyboje. Gamta taip pavaizduota, 
tarsi ji būtų karaliaus pavaldinys. Kūrinio pradžioje kreipiamasi 
į miškus ir šventos rimties paunksnes, kad jos paguostų pavargu- 

sią karaliaus sielą. Karalius pasitinkamas su paukščių choro gies- 
me. Eina karalius per mišką — pušys jam galvą lenkia, eina per 
pievą — gėlės jam kojas bučiuoja. Net rasa turi parodyti karaliui, 
kur yra grobis. Sarbievijus, vaizduodamas Lietuvos gamtą, dažnai 
vartoja mitologinius vardus (nimfos, mūzos, Cintijus, Apolonas ir 
kt.). Panemunės žvejai, pavyzdžiui, dainuoja apie Tetidę. Tačiau 
kartu jo eilėraščiuose yra ir subtiliai tikroviškai suvoktų detalių 
(pvz., medžiotojai, apsilieję prakaitu, ir kt.). Apskritai, betarpiško 
gamtos jausmo cikle daugiau, negu kituose Sarbievijaus eilėraš- 
čiuose. Tuo pačiu ir visas ciklas yra gražiausias tų laikų Lietuvos 
gamtos aprašymas, | 

Dėl lietuviškos tematikos Sarbievijus statomas greta A. Mic- 
kevičiaus. Į lenkų kalbą jo kūrinių yra vertęs XIX a. poetas 
L. Kondratovičius-Sirokomlė. 1892 m. Staravesėje buvo išleistas 
geriausias Sarbievijaus kūrinių leidimas (,„Poemata omnia“). Sar- 
bievijaus kūryba domėjosi XIX a. pirmosios pusės lietuvių rašy- 
tojai, kultūros veikėjai (D. Poška; L. Jucevičius, L. Ivinskis, M. Va- 
lančius). Į lietuvių kalbą Sarbievijaus kūrinių XX a. pradžioje 
yra išvertęs M. Gustaitis. Vėliau jų nemaža išvertė Alb. Žukaus- 
kas, ir jie buvo išleisti rinkiniu ,„Miškų žaidimai“ 1958 m. 


PRŪSIJOJE gana seniai pradėta domėtis etnografiniais dalykais. 
To domėjimosi užuomazgų yra istoriniuose veikaluose, kronikose. 
Humanizmas ir reformacija tą domėjimąsi dar sustiprino. Refor- 
macijos skleidėjai susidūrė su daugybe senojo tikėjimo liekanų 
liaudyje. Jie stengėsi tas liekanas kuo greičiau išnaikinti, bet kar- 
tu jos žadino smalsumą, buvo savotiška įdomybė, su kuria norėta 
supažindinti kitus. Didelį pasisekimą XVI amžiuje turėjo knygelė 
apie Sembos sūduvius — jų dievus, aukojimo apeigas, pagoniškus 
papročius. Ji susilaukė daugelio leidimų. Populiarus buvo taip pat 
J. Maleckio „Laiškas apie senųjų prūsų [...] aukojimą ir siabmel- 
dystę '. Istorikai savo darbams irgi imdavo medžiagos iš gyvo šal- 
tinio — liaudies papročių. Tokiu keliu ėjo ir J. Bretkūnas istori- 
niame veikale „Prūsų krašto kronika“. Prūsų etnografija domėjosi 
istorikai K. Henenbergeris, V. Vaiselinas, K. Šiucas. XVII am- 
žiuje tas domėjimasis etnografiniais dalykais nesiliovė, tik dar la- 
biau sustiprėjo. Geriausiai tai rodo E. Vagnerio veikalas. 


Erhardas Vagneris. Erhardas Vagneris 1621 m. išleido knygą 
lotynų kalba „Lietuvių gyvenimas ir papročiai Prūsijoje“ (,(Vita 
et mores Lithuanorum in Borussia“). Dabartis, žmonių buitis, pa- 
pročiai toje knygoje jau buvo tiesioginio dėmesio objektas. Vag- 
neris dirbo pastoriumi Įsrutyje ir Ragainėje, todėl tas vietas ir 
aprašė savo veikale. Jis buvo humanistiškai išsilavinęs žmogus, 
gerai pažino liaudies papročius, tačiau į gyvenimą žiūrėjo iš ša- 
lies, kaip objektyvus stebėtojas, norėjo iškelti ir teigiamas, ir 
neigiamas jo ypatybes. Faktiškai jis daug kur pasirodė šališkas, 
todėl į jo žinias reikia žiūrėti labai kritiškai. 

Vagneris savo knygoje pabrėžė Prūsijos lietuvių baudžiaunin- 
kų gyvenimo sunkumą. Jis sako, kad lietuviai esą stiprūs, bet 
gimę darbui ir vargui. Kadangi turi daug dirbti, jie esą menkai 
išsilavinę. Vagneris, pavyzdžiui, pasakoja apie vyrą ir moterį, 
kurie pirmą kartą gyvenime atėjo išpažinties. Vyras nemokėjęs 
nieko pasakyti — buvęs tylesnis už žuvį. Vagneris plačiai aprašė 
įvairius Prūsijos lietuvių papročius bei apeigas (pvz., vestuves, 
mirusiųjų gerbimą). Ta proga užsiminė ir apie lietuvių muzikalu- 
mą, jų liaudies dainas, tačiau apie jas atsiliepė neigiamai. Lietuvių 
dainos greičiau primenančios vilkų staugimą, negu harmoningą 
dainavimą. * | 


XVII a. VIDURIO-— XVIII a. LITERATŪRA 


Šio laikotarpio būdingas bruožas buvo prasidėjęs feodalizmo 
irimas. Lietuvių literatūra Lietuvos Didžiojoje Kunigaikštystėje 
ir Prūsijoje vystėsi skirtingomis sąlygomis. Lietuvoje matome di- 
delį literatūros smukimą, degradaciją, o Prūsijoje — priešingai: 
lietuvių literatūra kaip tik ima stiprėti, persilaužia iš religinės 
į pasaulietinę. Ryšys tarp Lietuvos ir Prūsijos šiuo metu visai su- 
silpnėja. 


LITERATŪRA LIETUVOJE 
VISUOMENINĖS-KULTUŪRINĖS SĄLYGOS 


Ekonominiam socialiniam Lietuvos gyvenimui šiuo laikotarpiu 
būdingas baudžiavinės priespaudos stiprėjimas. Nuolat buvo di- 
dinamas lažas: vietoj XVII amžiuje buvusių 2 dienų dabar reika- 
laujama 6 arba 7 dienų lažo per savaitę. Lažas buvo įvestas :r 
moterims, be to, buvo reikalaujama antrininkų darbo. Buvo toly- 
džio didinamos ir kitokios prievolės. Tokios sąlygos nusmukdė 
miestus, nuskurdino valstietiją. 

Politinis šalies gyvenimas dabar irgi pakriko, jame įsigalėjo 
didikų savivalė. Viešpatavo kelios didikų šeimos (Sapiegos, Rad- 
vilos ir kt.), kurios turėjo savo kariuomenę ir vienos prieš kitas 
kovojo. Didikai nemokėjo mokesčių, naudojosi liberum veto teise, 
nepriimdavo jokių protingesnių nutarimų. Įsigalėjo pakrikimas, 
anarchija, feodalų korupcija. Iš užsienio plaukdavo paperkamieji 
pinigai. Tas buvo gudresnis, kuris galėjo daugiau išgerti. Buvo 
sakoma: Valdant karaliui Saksui, gerk, valgyk ir atleisk sagtį. 
Kitas būdingas to meto posakis — kad Lenkijos— Lietuvos respub- 
lika laikosi netvarka. Kitur tuo laiku vystėsi absoliutinės monar- 
chijos. Anarchija, suprantama, negalėjo išlaikyti monarchijų spau- 
dimo, dėl to ir žlugo Lenkijos— Lietuvos valstybė. 

Padėtį dar labiau pablogino karai. Nuo 1648 iki 1716 m. buvo 
55 karo metai. Karai vyko su Rusija, Švedija. Kraštą niokojo ne 
tik svetimų šalių kariuomenės, bet ir savosios. F. Engelsas sakė, 
kad to meto Lenkija kitoms valstybėms buvo užvažiuojamasis kie- 

mas, smuklė !. Prie karų prisidėjo epidemijos. 1708—1711 m. Lie- 
tuvoje siautėjo badas ir maras. Dėl to Lietuvoje išmirė !/4, o Že- 
 maičiuose —Ž/5 gyventojų. Nebuvo galima pažinti vietų, kur anks- 
čiau žmonių gyventa. Alytaus ekonomijoje beveik nieko neliko. 
: Ukmergėje iš 95 namų liko tik 16. Valstiečiai vieni buvo mirę, 
o kiti išbėgioję. Todėl po epidemijos išnaudojimas buvo daug kur 
sušvelnintas. Norėdami apgyvendinti tuščius plotus, dvarininkai 
dalijo žemę už dalį derliaus arba mokestį. O kai ūkis atsigavo, 
pakilo, dvarininkai vėl norėjo grįžti prie lažo, bet dabar valstie- 
čiai jau buvo tuo nepatenkinti. Dėl to Šiaulių ekonomijoje 1769 m. 
įvyko jų sukilimas. Valstiečiai kurį laiką buvo paėmę valdžią 
į savo rankas, bet kariuomenė juos numalšino, jų vadai buvo nu- 
žudyti. 1776 m. vėl įvyko valstiečių maištai Veliuonoje, Arioga- 
loje, Baisogaloje, Palangoje. 

Tokios sąlygos buvo nepalankios kultūrai vystytis. Bajorija 
jau buvo nutautusi, sulenkėjusi. 1697 m. teismuose vietoj rusų 
kalbos buvo įvesta lenkų kalba. Dar labiau įsigalėjo katalikybė, 
buvo grįžtama į viduramžius. Gausiai leidžiama religinė literatūra 
irstančiam feodalizmui palaikyti. Atgaivinamos įvairios obskuran- 
tiškos knygos, liaudis gąsdinama visokiais prietarais. Knygų ne tik 
turinys, bet ir kalba degraduoja. 


1772 m. įvyko pirmasis Lenkijos— Lietuvos valstybės padaliji- 
mas. Tai kai kam atvėrė akis. Bandyta išsaugoti valstybini sava- 
rankiškumą, nepriklausomybę, imtis reformų. 1773 m. buvo panai- 
kintas jėzuitų ordinas, įsteigta Edukacinė komisija, turėjusi didelę 
reikšmę krašto švietimui. Pradėjo formuotis buržuazinė inteligen- 
tija, nes į mokyklas ėmė patekti vis daugiau valstiečių vaikų. Iš- 
augusius valstiečių knygos poreikius rodo statistika. XVIII amžiuje 
buvo išleistos 149 lietuviškos knygos (žymiai daugiau, negu XVII 
amžiuje), iš jų pirmojoje amžiaus pusėje 32, o antrojoje — 117. 
Nuo M. Mažvydo iki XVIII a. antrosios pusės Lietuvoje nebuvo 
jokio lietuviško elementoriaus, o XVIII a. antrojoje pusėje pasiro- 
des elementorius ,, Mokslas skaitymo rašto lietuviško“ iki 1800 m. 
susilaukė 17 leidimų. Be to, sparčiai didėjo jų tiražas. Tai rodo, 
kad valstiečiai ėmė veržtis į šviesą. Valstiečiai darėsi ir vis rim- 
tesnė politinė jėga. Dėl jų ėmė varžytis tarpusavyje kovojančios 
pusės. Vykstant 1794 m. sukilimui, į juos lietuvių kalba kreipiasi 
ir sukilėlių vyriausybė, ir caro valdžia. 1795 m. Lietuva prijun- 
giama prie Rusijos, ir dabar susidaro visai HERE sąlygos lietuvių 
kultūrai ir literatūrai vystytis. 


1 Žr. Mapkc K. un Dneenoc O. Counnenua, n3x. 2, T. 22. M., 1962, c. 18. 

RELIGINĖ LITERATŪRA 


Laikotarpį nuo XVII a. vidurio galima laikyti literatūros su- 
menkėjimo laikotarpiu. Tuo metu Lietuvoje vyravo religinė lite- 
ratūra, 0 pasaulietinio turinio literatūros tebuvo tik užuomazgos. 
Religinė literatūra buvo eiliuota ir prozinė. 


EILIUOTI RAŠTAI 


Didžiąją dalį eiliuotos raštijos sudarė nauji giesmynų (daugiau- 
sia katalikiškų) leidimai. Jie rėmėsi anksčiau išleistais giesmynais 
(5. Slavočinskio, S. Jaugelio Telegos), bet kartu juose pasireiškė 
naujos, iš esmės neigiamos idėjinės ir stilistinės tendencijos: vi- 
duramžiškos scholastikos ir asketizmo sustiprėjimas, literatūrinės 
kalbos degradacija. 

Pranas Šrubauskis. Pranas Šrubauskis buvo vienas pirmųjų 
XVII a. antrosios pusės rašytojų. Jis gimė 1620 m., mirė 1680 m. 
Apie jo raštus turime tik netikrų žinių. Jis buvo žemaitis, jėzuitas, 
uolus katalikybės skelbėjas. Mokė po kaimus vaikus, sakė baž- 
nyčiose pamokslus, rašė knygas ir kaišiojo jas vargdieniams. Jė- 
zuitų istorikai mini tik jo katekizmą, o M. Valančius „Žemaičių 
vyskupystėje“ nurodo katekizmą ir giesmyną. Tai buvo, matyt, 
giesmynas „Balsas širdies pas poną dievą“. Tame giesmyne pažy- 
mėta, kad jį išleido jėzuitas, bet kuris, nežinia. Giesmynas išleistas 
1726 m., tačiau ankstesni jo leidimai galėjo neišlikti. Pora gies- 
mių, atspindinčių XVII a. istorinius įvykius, rodo, kad giėsmynas, 
jei ir ne visas, buvo parašytas XVII amžiuje. Jo pagrindas buvo 
S. Slavočinskio giesmynas. Šrubauskio giesmynas yra kiek ma- 
žesnis už S. Slavočinskio, jame išspausdinta apie 150 giesmių. Di- 
džioji jų dalis imta iš S. Slavočinskio giesmyno, daugiau ar ma- 
žiau paredaguojant atskiras eilutes, posmus ir ištisas giesmes. 
Dalis S. Slavočinskio giesmyne esančių giesmių verstos iš naujo. 
Pridėta taip pat naujų giesmių, iš jų pora pasaulietinio turinio. 
Psalmių sumažinta iki 39. Jų vertimai imti daugiausia ne iš S. Sla- 
vočinskio, o iš S. Jaugelio Telegos protestantiško giesmyno ir 
paredaguoti. Tačiau Šrubauskio giesmyne ne tik nepastebima lite- 
ratūrinės kalbos gryninimo tendėncijų, bet žymiai padaugėja sve- 
timybių, ypač naujų giesmių vertimuose. Šrubauskio giesmyno 
žinoma 14 leidimų. Vėliau perredaguotas į žemaitiškas kantičkas, 
jis laikėsi iki XX a. pradžios, susilaukė iš viso apie 50 leidimų. 

Srubauskio giesmyno tikslas buvo išstumti liaudies dainas, 
įdiegti žmonėms religinę sąmonę. Šiuo giesmynu prasideda lite- 
ratūros smukimas, tarsi grįžta viduramžiai (pvz., giesmė „Diena 
rūsti, diena ana“). Jo giesmes kunigai įsakydavo giedoti darbus 
dirbant. Žmonės greitai priprato prie tokių giesmių, ir jų kalba 
gadino šnekamąją kalbą. Iš kitos pusės, giesmės buvo skambios, 
parašytos lengvu ritmu, gerai surimuotos. Dviejose Šrubaus- 

kio giesmyno giesmėse atsispindėjo XVII a. istoriniai įvykiai Len- 
kijos— Lietuvos valstybėje. Tai giesmė „„Čėsu nepakajų“ ir giesmė 
"„Čėsu praėjusių vainų Lietuvoj“. Giesmėje „Čėsu nepakajų“ sa- 
|koma, kad Lenkų, Lietuvos ir Žemaičių šalys savo nuodėmėmis 
'užsitraukusios dievo rūstybę: 


Jau daugel metų, kaip meilė pražuvo, 
Viera krikščionių sumaišyme buvo. 
Nėra teisybės, didis sumaišy mas, 
Tarp tikrų brolių kraujo praliejimas. 
Visi pašaliai ašaromis plūsta, 

Jau regim — mūsų karalystė žūsta. 
Miestai ir sodos pūstynėms stojosi, 
Biaurybės didės kasdien platinosi. 


Daugiau konkrečių detalių, istorinių realijų yra giesmėje ,„Žėsu 
praėjusių vainų Lietuvoj“. Iš jos dvelkia slogi praūužusių karų, 
siautėjusio žiaurumo, bado ir maro atmosiera: 


Išbarstė žmones, pavargo ponysltė, 
Nupuolė labai mūsų karalystė. 


Tūkstančius žmonių į nevalią varė, 
Švedas, maskolius kalinius pridarė. 


Sunkią koronę visi apturėjo, 
Nekalti žmonės krauju apsiliejo. 


Bažnyčias šventas, miestus ir miestelius, 
Dvarus ir sodas degin neprietelius. 


Altorius plėšia, vierą išjuokdami, 
Bažnyčias biaurin, arklius statydami. 
Kuriuos tironai ant vietos užspėjo, 
Senas ir jaunas krauju pasiliejo. 


Vargino žmones, iš skūros lupdami, 
Nė jokio daikto namie nelikdami. 


J 

Lietuvos žemė kaipo būt pražuvo, 
Septintus metus kad nevalioj buvo. 


XVIII amžiuje giesmynai jokios pažangos nepadarė, o atvirkš- 
čiai — dar labiau užteršė kalbą. Giesmės buvo verčiamos žmonių, 
neturėjusių kalbos jausmo (pvz., giesmė ,„Verkit, aniolai“'). Tačiau 
kai kuriose giesmėse pasitaiko ir gražių posmų. Iš visų giesmių 
ypač išsiskiria „(Giesmė apie smertį“, spausdinta rinkiniuose „„Bal- 
sas širdies“ ir „(Giesmės apie švenčiausią paną Mariją“. Joje, 
kaip ir kitose giesmėse, ryškiai pasireiškia asketinė viduramžių 

pasaulėžiūra, bet kartu matyti ir kritiškumas viešpataujančių kla- 
sių atžvilgiu. Ji prasideda raginimu susikaupti ir mąstyti apie 
mirtį. Toliau parodoma mirties galybė ir žmogaus bejėgiškumas. 
Apibūdinamos atskiros žmonių kategorijos, vaizduojamos pragaro 
baisybės. Ir čia autorius tarytum ironiškai gėrisi, kad mirtis visus 
lygius padaro. Ji nežiūri luomų skirtumo — visus vienodai skina: 


Kunigaikščius, ponus, Kupčiai ir likvoriai, 
Ciesorius, etmonus Karčmoriai, šinkoriai 
Iš palociaus dvaro Nors pinigus renka, 
Su prasčiokais varo Bet neišsiperka 

Iš svieto. Nuo smerčio. 
Studentus, ponelius, Prastus ūkininkus, 
Prasčiokus žmonelius, Sukčius, provininkus 
Prastus, išmintingus, Į kapus nuvaro, 
Mokytus, protingus Grabuose uždaro 
Ved smertis. Ant amžių. 

Ponių aukso šiūbus, Karalius ir ponus, 
Bagočiausius rūbus Lygiai ir padonus, 

Į purvą įmeta, Ak, kokia tai gėda, 
Nes smertis nemato, Mužiką, urėdą 

Kas tai yr. Im lygiai. 


Vadinasi, kad ir ne realiame gyvenime, tai nors mirties aki- 
vaizdoje visi žmonės — ir mužikai, ir ponai — yra lygūs. 


PROZINIAI RAŠTAI 


Antrojoje XVIII a. pusėje buvo išleista daug religinės prozos. 
Ji visai nesiskyrė nuo eiliuotų religinių raštų — giesmynų. Tos 
prozinės knygos nieko gero nedavė, jos beveik nėra vertos kny- 
gos vardo. Jų tikslas buvo palaikyti smunkančią feodalinę san- 
tvarką, skiepyti paklusnumą ponams ir kunigams. Jos dar labiau 
užteršė lietuvių literatūrinę kalbą. 

Mykolas Olševskis 1753 m. išleido knygą ,„Broma atverta ing 
viečnastį“. Paskui ji buvo nuolat perspausdinama — išėjo apie 20 
leidimų. Tiktai M. Valančius šią knygą sulaikė, neleido jos to- 
liau perspausdinėti, nes, kaip pažymėjo „Žemaičių vyskupystėje“, 
joje buvo daug netikimų pasakų. 

Kazimieras Klimavičius išleido knygą ,„Pavinastys krikščioniš- 
kos“. Yra ir ankstesnių tokio pavadinimo knygos leidimų, kurių 
autoriai nežinomi. Su Klimavičiaus pavarde ji pirmą kartą išėjo 
1767 m. 

„Panašių knygų buvo išleista gana daug, bet šios, ypač Olševs- 
kio „„Broma“,; geriausiai reprezentuoja lietuvių raštijos smukimo 
laikotarpį. Autoriai visokiais būdais stengiasi įteisinti feodalizmą 

kaip dievo nustatytą santvarką. Lygybė būsianti tik danguje. Di- 
džiausia nuodėme laikoma, jeigu šeimyna atsikalba šeimininkams 


' ir nori daug valgyti. Peršamas susitaikymas su likimu, visiškas pa- 


klusnumas, iškeliamas dvasininkų luomo pranašumas. Pirmoji 
vieta visur tenka kunigui, jam reikalaujama ypatingos pagarbos. 


"Kas prieš kunigą nukelia kepurę, gauna penkias dienas atlaidų. 


: Propaguojamas asketiškas gyvenimo būdas, žmogaus kūnas laiko- 


"mas be galo nuodėmingu, smerkiami visi natūralūs žmogaus po- 


troškiai. Žmogui viskas turi priminti artėjančią mirtį (memento 
mori). Žmonių sąmonei paveikti, asketizmui įteigti naudojamos 
įvairios priemonės: pasakojimai apie šventuosius, dievobaimingi 
anekdotai, graudenimai. Pvz., šventasis Bernardas, atsiskyrėlis ir 
pasaulietis, patekęs į rojų iš 43 000 žmonių. Šventasis Pranciškus 
Ksaveras 24 kartus per dieną rengdavęsis mirti. Vienas vienuolis, 
besiklausydamas paukštelio giesmės, išbuvęs nevalgęs ir negėręs 
300 metų. Ypač gąsdinama visokiomis pragaro baisybėmis. Nusi- 
dėjėlis vaizduojamas ne kaip žmogus, o kaip gyvulys: su snukiu, 
nasrais ir pan. Nekenčiama moterų, kad jos dažosi, o ne meldžia- 
si. Knygose labai daug scholastinių bruožų, absurdiškų išvedžio- 
jimų, dirbtinio alegorizavimo. Pvz., svarstoma: kiek ant adatos 
galo gali tilpti velnių; ar žmonės kelsis iš numirusiųjų su barzdo- 
mis ar be barzdų; ar dievas turėjo išmintį, kol nebuvo gimęs; ar 
siela nusideda, ar tiktai kūnas; kas būtų buvę, jeigu Ieva būtų 
nusidėjusi be Adomo. Scholastiškai sprendžiama, kas yra mirtis, 
kuo skiriasi žmogus nuo gyvulio, skaistyklos sielos skirstomos į 
66 kategorijas ir pan. 

Tose knygose kalbos degradacija pasiekusi aukščiausią laipsnį. 
Autoriai vartoja maždaug perpus lenkiškų, perpus lietuviškų žo- 
džių. Tai ne lietuvių kalba, o feodalinis bažnytinis žargonas. 

Šio laikotarpio religiniai raštai padarė didelę žalą liaudies kul- 
tūrai, kūrybai ir visuomeniniam gyvenimui. Jie nuodijo liaudies 
sąmonę, siaurino jos akiratį, ugdė prietaringumą. Jie nusmukdė 
lietuvių literatūrinę kalbą, be to, įveisė daug svetimybių į gy- 
vąją kalbą (griekas, dūšia, noglas ir pan.), netgi į jos sintaksę (ant 
padėjimo, ant Naujų metų ir t. t.). Tie raštai turėjo neigiamą įta- 
ką ir liaudies kūrybai, gadino grožio jausmą, nes tie patys geriau- 
si liaudies dainininkai dainuodavo dainas ir giedodavo giesmes. 
Gausios liaudies pasakos apie velnius taip pat turi neabejotiną 
ryšį su religine proza. Religinių dainų lietuvių liaudis neturi, 
jei kokia ir pasitaiko, tai jaučiama, kad ji sukurta vieno žmogaus 
ir primesta liaudžiai. Tačiau formos, ypač eilėdaros, srityje gies- 
mių poveikis liaudies dainoms dažnai yra ryškus. 

Kovoti prieš žalingas šio laikotarpio religinės lietuvių raštijos 
tendencijas imta XIX a. pradžioje, susidarius naujoms visuomeni- 
nėms ir kultūrinėms sąlygoms. 


143 


| PASAULIETINĖ LITERATŪRA 


Pasaulietinio turinio raštų Lietuvoje tuo laiku buvo labai ma- 
žai. Juos sudarė mokykliniai vaidinimai, keli proginiai eilėraščiai, 
kalbiniai veikalai, elementorius, o laikotarpio pabaigoje ėmė ro- 
dytis ir reikšmingesnės pasaulietinės poezijos. 

Mokykliniai vaidinimai. Mokyklinius vaidinimus jėzuitai ver- 
tino kaip auklėjimo priemonę ir juos labai dažnai rengdavo. Jie 
buvo įvesti dar XVI a., įsteigus Vilniaus kolegiją ir akademiją, 
bet ypač išpopuliarėjo XVII-XVIII amžiuje. Tuo laiku jie buvo 
rengiami ne tik Vilniuje, bet ir kitose jėzuitų kolegijose, daugiau- 
sia Kražiuose. Vaidinimų buvo dvi pagrindinės rūšys: 1) klerika- 
liniai, skirti katalikybei propaguoti, ir 2) panegiriniai (epideikti- 
niai), kuriais buvo siekiama išaukštinti didikus. Juos daugiausia 
rašydavo retorikos profesoriai. Vienas tokių rašytojų buvo Gab- 
tielius Šimkevičius (1644—1709), mokytojavęs Kražiuose, buvęs 
pamokslininku Kaune ir Vilniuje, profesoriavęs Vilniaus akade- 
mijoje. Kitas vaidinimų autorius buvo Danielius Butvilas (1600— 
1682), Kražių kolegijos retorikos profesorius, vėliau Vilniaus aka- 
demijos rektorius. Pagrindinis šaltinis vaidinimams buvo biblija, 
misionierių veikla, antikinio pasaulio, o iš dalies ir Lietuvos 
istorija (M. Strijkovskio ir A. Vijūko-Kojelavičiaus veikalai). Is- 
toriniai įvykiai tuose vaidinimuose būdavo dažniausiai iškraipo- 
mi. Vaidinimas susidėdavo iš prologo (alegorinės figūros), 5 veiks- 
mų su intermedijomis ir epilogo. Vaidindavo studentai. Daugiau- 
sia būdavo vartojama lotynų kalba; jei vaidinimas būdavo skirtas 
šiaip žmonėms (miestiečiams) — tada lenkų, o prologuose ir in- 
termedijose — ir lietuvių kalba. Įdomiausi ir yra tie prologai bei in- 
termedijos. Jie būdavo rašomi eilėmis ir proza; veiksmas juose 
paprastas. Intermedijose būdavo ir kitokių, negu pačiose dramose, 
daugiau susijusių su gyvenimu veikėjų, pvz., plikbajoris, girtuok- 
lis, schizmatikas, piligrimas, taip pat velnias, angelas. Yra išlikę 
du prologai su lietuvių kalba: vienas — „Vytenio“ dramos, kitas — 
„Gedeono“ dramos. „Vytenio“ autorius nežinomas, o „„(Gedeoną“ 
parašė G. Šimkevičius. „„(Gedeono“ prologe matome du bajorus, 
kurie gėrisi scenos vaizdais. Antras bajoras varo pirmąjį, ir jie 
nepiktai apsibara. Iš pokalbio paaiškėja, kad pirmasis bajoras turi 
studentą — „jauną“, 29 metų amžiaus, besimokantį pirmoje klasėje 
penktus metus. Įdomesnis ir ilgesnis „Vytenio“ dramos prologas. 
Prasideda jis Kaimiečio (Rustikus) pokalbiu su aukotoju (Vuršai- 
čiu). Kaimietis sapnavo sapną, kurį, mano, galėtų išaiškinti Vur- 
šaitis. Pasirodo Vuršaitis, ir kaimietis jam papasakoja, ką sapna- 
vęs. Jis matęs, kaip Vytenis spyręs koja į ostiją. Iš jos išplūdęs 
kraujo lašas ir pataikęs Vyteniui į galvą, dėl to šis miręs. Vuršaitis 
teisinasi, kad nemokąs žemaitiškai ir negalįs sapno išaiškinti. Jis 
sako, kad sapną galėtų išaiškinti dievukas (Pušaitis). Jie pradeda 


2 Žr. Maknys V. Lietuvos teatro raidos bruožai, t. I. V., 1972, p. 30—47. 

aukoti dievukui ir burtais bando jį išsikviesti, žadėdami alaus ir 
midaus. Dievukas su savo palydovais barzdukais (parstukais) iš- 
aiškina sapną. Sapnas reiškiąs, kad kryžiuočių erelis įveiksiąs Lie- 
tuvos vytį ir pragaras prisisotinsiąs sielų, nes Vytenis paniekinęs 
ostiją. Vuršaitis sako, jog sapną reikia užrašyti, kad neužmirštų. 
Raštą Vuršaitis palieka sau, nes daugiau niekas nemoka skaityti. 
Tuo baigiasi prologas. Prologo tikslas — palinksminti žmones, to- 
dėl jame vartojamas kalbų mišinys. Lietuvių kalba čia taisyklin- 
ga, o lenkų iškraipyta. Tie vaidinimai buvo ilgai praktikuojami, 
bet lietuvių raštijai didesnės reikšmės neturėjo. 

Proginiai eilėraščiai. Iš jų minėtini du pagrindiniai. Vienas iš- 
spausdintas 1729 m. leidinyje ,,„Universitas linguarum magno Pa- 
lemonii orbis et urbis hospiti“, kuriame buvo sudėti sveikinimai 
Varmijos vyskupui Kristoforui Jonui Šembekui. Vyskupas buvo 
Varšuvos seimo išrinktas Kuršui prijungti prie Lenkijos. Jis ke- 
liavo per Lietuvą į Latviją, ir Vilniaus akademija jį pagerbė pane- 
girikų rinkiniu. Rinkinyje yra eilėraščių įvairiomis kalbomis: heb- 
rajų, graikų, lotynų, prancūzų, vokiečių, slavų ir kt. Lietuviškas 
eilėraštis yra ilgiausias (12 eilučių). Jame puošniu barokišku sti- 
liumi išaukštinamas Vilnius ir vyskupas. Pradžioje raginama 
džiaugtis svečio apsilankymu: 


Lietuvių visų džiaukis tu, Motina Vilnia, 
Prieš tavo vartų žib kada saulė šviesi. 


Toliau užsimenama apie romėnišką lietuvių kilmę — Palemono 
žirgą (turint galvoje Lietuvos herbą — vytį). Palemono žirgas, pas 
kurį atkeliavo didelis svečias (vyskupas), savo šlove jau pralen- 
kiąs Pegasą. Po to primenamas Šembekų herbas — rožės, kurios 
linksmina visų veidus ir akis. Vyskupui po kojų metamos širdys 
ir prašoma priimti tą dovaną. Pabaigoje jam linkima gyventi tiek 
metų, vandenio ir lašų kiek turi Vilija mūsų. Sveikinimo kalba pa- 
lyginti graži, taisyklinga. Jame mėginta perteikti antikinio elegi- 
nio disticho skambėjimą: viena eilutė imituoja hegzametrą, kita — 
pentametrą. Jį reikia skaityti, atrodo, pagal tokią schemą: 


—U(0)—0(0)—|| L (0) —(0)—U—0L 
—U(0)—(0)—|— 0—1— 


Kitas eilėraštis išspausdintas 1750 m. „knygoje ,„„Pėdelis mi- 
ros — lenkiškos M. Nestojemskio panašaus pavadinimo knygos, 
parengtos pagal italo V. Karafos leidinį, vertime į lietuvių kalbą. 
„Pėdelį miros“ išleido Žemaičių Kalvarijos dominikonai, atsidėko- 
dami Žemaičių vyskupui Antanui Tiškevičiui už pastatydintą baž- 
nyčią. Lietuvišką panegiriką sudaro du savarankiški posmai: vie- 
nas 6 eilučių, kitas —4. Pirmame posme aprašomas Tiškevičių 
herbas — mėnuo su žvaigžde, gauną visą nuog saulės šviesybę. 
Antrame posme šlovinamas A. Tiškevičius už Žemaičių Kalvarijos 


10 J. Lebedys 145 


įsteigimą. Panegirika parašyta silabine eilėdara, 13 skiemenų eilu- 
tėmis su cezūra po 7 skiemens (išskyrus vieną išimtį)*. 

Be lietuviškų sveikinimų, reikia pažymėti ir lotyniškus, kurių 
buvo prirašyta labai daug ir kuriems išeikvota daug kūrybinių jė- 
gų. Juose stengtasi išaukštinti didikus pompastiškiausiais žodžiais, 
neįtikimiausiomis aliuzijomis. Tos panegirikos kalba apie feodalų 
tuštybę, bekraštį jėzuitų pataikavimą jiems. Lotyniškos panegiri- 
kos kur kas mažiau reikšmingos 
lietuvių kultūrai, negu lietuviš- 
kos. 

Kalbiniai veikalai. Šiuo laiko- 
tarpiu (1713 m.) pasirodė penk- 
tas K. Sirvydo žodyno leidimas 
palyginti dideliu tiražu. 1737 m. 
buvo išleista lotyniškai parašyta 
lietuvių kalbos gramatika (,„Uni- 
versitas linguarum Lituaniae '), 
kurios autorius nežinomas. Jos 
pratarmėje pažymėta, kad ją ra- 
šė jėzuitas. Kai kas ją buvo lin- 
kęs priskirti K. Sirvydui, kai 
kas — J. Jaknavičiui, tačiau iki 
šiol autorystės klausimas tebėra 
iš esmės neišspręstas. Gramati- 
kos autorius gerai mokėjo lietu- 
vių kalbą, skyrė priegaides, paži- 
no tarmes. 1829 m. tą gramati- 
ką perspausdino S. Stanevičius. 
1896 m. Krokuvoje ją iš naujo 
išleido J. Razvadovskis. Pažy- 
mėtinas taip pat iš to laikotar- 
„Universitas linguarum  Lituaniae“ pio išlikęs rankraštis „„(Gramati- 

(1737 m.) antraštinis puslapiš ces Lituanicae“. Tai D. Kleino 

gramatikos santrauka, padaryta, 

matyt, mokyklos reikalui'. Jos rankraštis yra Krokuvoje, o Lie- 

tuvoje — mikrofilmas ir fotokopija. Tie darbai rodo, kad ir šiuo 

laikotarpiu Lietuvos Didžiojoje Kunigaikštystėje buvo domimasi 

lietuvių kalba. Jie buvo šviesesnis momentas degraduojančių raš- 
tų aplinkoje. | 

Pasaulietinės literatūros gausėjimas. XVIII a. antrojoje pusėje, 
kaip buvo minėta, lietuvių kultūriniame gyvenime ėmė rodytis 
naujų ženklų. Apie 1759— 1761 m. buvo išleistas pirmasis Lietuvos 
Didžiojoje Kunigaikštystėje lietuviškas elementorius ,„Mokslas 


Š Proginių eilėraščių tekstus žr. Lietuvių literatūros istorijos chrestomatija. 
Feodalizmo epocha. Redagavo Korsakas K. ir Lebedys J. V., 1957, p. 140— 





142. 
* Palionis J. Keletas naujų duomenų lietuvių kalbos gramatikų istorijai (ano- 
niminė rankraštinė ;,Gramatices Litvanicae“). — „Mokslo darbai“ (Vilniaus 


universiteto Istorijos-filologijos fakulteto), t. I, 1955, p. 196—203. 

skaitymo“, skirtas pirmiausia valstiečiams ir susilaukęs daugelio 
leidimų. Valstiečių reikšmės didėjimą rodė taip pat jiems leidžiami 
lietuviški atsišaukimai T. Kosciuškos sukilimo metu. Tuos atsišau- 
kimus, kaip minėta, rašė tiek bajorai, norėdami įtraukti vaistiečius 
į sukilimą, tiek generalgubernatorius M. Repninas, norėdamas 
juos neutralizuoti?. XVIII a. pabaigoje savo literatūrinę veiklą 
pradėjo A. Klementas ir D. Poška. Greičiausiai T. Kosciuškos su- 
kilimo metu Antanas Klementas parašė kurstomą eilėraštį ,,„Klau- 
syk tu, vaikuti mano“, kuriame raginama visus žmones, jaunus 
ir senus, vyrus ir moteris, nedelsiant imtis už ginklo. Dionizas 
Poška paskutinio Lenkijos— Lietuvos padalijimo proga (1795 m.) 
arba, gal būt, po paskutinio karaliaus mirties (1798 m.) 
išvertė iš lenkų kalbos eilėraštį „Užrašas Stanislovui Poniataus- 
kiui, karaliui lenkų“. Jame priekaištaujama, kad karalius negelbs- 
ti žūstančios tėvynės, sulaužė savo priesaiką, kad apgavo vaikus 
tėvs, kuriam tikėjo. XVIII a. pabaigai priklauso ir plačiau neži- 
nomas poetas Tadas Jurevičius. Apie jį užsimenama 1802 m. vys- 
kupo J. Kasakauskio laiške Vilniaus universiteto rektoriui. Jame 
prašoma, kad rektorius atsiųstų Varšuvos mokslo draugijai gar- 
siuosius lietuviškus [...] Jurevičiaus eilėraščius, parašytus lotyniš- 
kų eilėraščių pavyzdžiu. Manoma, kad tai buvo Tadas Jurevičius, 
gimęs apie 1740 m. Polocko vaivadijoje, netoli Daugpilio. Įstojęs 
į jėzuitų ordiną, jis studijavo Vilniaus akademijoje, kur 1772 m. 
gavo filosofijos ir laisvųjų menų daktaro laipsnį. Vėliau dar įsi- 
gijo teologijos daktaro laipsnį. Jėzuitų ordiną panaikinus, nuo 
1773 m. mokytojavo Gardine drauge su K. Bogušu. Kurį laiką 
buvo ten gimnazijos rektorius, prižiūrėjo spaustuvę, cenzūravo 
srities spaudinius. Po trečiojo valstybės padalijimo jis buvo pa- 
skirtas buvusio karaliaus Stanislovo Augusto Poniatovskio nuo- 
dėmklausiu ir kapelionu. Iš pradžių buvo su juo Gardine, paskui 
per Vilnių išvyko į Peterburgą, kur išgyveno iki S. Poniatovskio 
mirties 1798 m. Grįžęs į Lietuvą, buvo augustinų vienuolynų vizi- 
totarius ir Vilniaus vyskupijos egzaminatorius. Mirė, manoma, 
Vilniuje 1806 m. Kadangi T. Jurevičius Gardine bendravo su 
K. Bogušu, jam linkstama priskirti K. Bogušo knygoje „„Apie lie- 
tuvių tautos ir kalbos kilmę“ (1808 m.) išspausdintą eilėraštį ,(Van- 
da buvo graži merga“ ir vertimus iš Vergilijaus „Eneidos“ ir Ovi- 
dijaus „„Metamoriozių“. Be to, manoma, kad jis galėjęs išversti 
Vergilijaus „„Bukolikas“, minimas L. A. Jucevičiaus ,„Biografinėse 
ir literatūrinėse žiniose apie mokytus žemaičius“, taip pat parašyti 
eilėraščius „Išaušt pavasaris“ ir „Po tavo nuo mūsų atsitolinimo“, 
kuriuos XIX a. pradžioje Emerikas Stanevičius paskelbė lenkiškoje 
Vilniaus periodikoje kaip liaudies dainų pavyzdžius. Tačiau visi 
tie dalykai dar nėra iki galo įrodyti. Panašiai yra ir su kitu spėja- 


? Atsišaukimų tekstai paskelbti leidiniuose: Apxus Bugenckoro renepasry- 
GepnaTopa, T. 2, u. 1. B., 1870, c. 143—147; „Lietuvių tauta“, kn. 2, d. 1, 1911, 
p. 127— 129; Praeitis, t. 1. K., 1930, p. 360—361. 

mu lietuvių pasaulietinės poezijos autoriumi M. Požėra. Motiejus 
Požėra XVIII a. pabaigoje buvo Kauno magistrato raštininkas. Jam 
linkstama priskirti eilėraščius „Išpažinimas sunkybės“ ir „Aš, Lu- 
činskas, benderdarbis“, kuriuos surado Kijeve ir paskelbė 1965 m. 
A. Kaupuža". Pirmas eilėraštis parašytas apie 1791—1792 m., ant- 
rasis — apie 1798 m. Pirmame eilėraštyje atsispindi Ketverių metų 
seimo įvykiai, antrajame — kiek vėlesni. Kol kas tikrai nežinoma, 
ar tai originalūs kūriniai, ar versti iš lenkų kalbos. Kaip bebūtų, 
jie yra įdomūs istoriniai ir literatūriniai to meto dokumentai. Ei- 
lėraščiuose minimi tikri asmenys: Kauno magistrato valdininkai 
(burmistrai Esenas, Kryžanauskas, Kalovas, Kazlauskas), raštinin- 
kas ir teisėjas Požėra. Eilėraštyje „Išpažinimas sunkybės“ vaiz- 
duojama Kaunui priklausiusiuose kaimuose gyvenusių valstiečių 
priespauda. Visi valdininkai parodomi panašūs vieni į kitus. Pa- 
grindiniai jų bruožai — godumas, savavaliavimas, brutalus elgesys 
su valstiečiais. Valstietis nespėja atsiginti iš visų pusių jį puo- 
lančių burmistrų, vaitų, girininkų, statytojų, vežikų, įvairių pon- 
palaikių ir jų tarnų. Išskaičiuojami begaliniai valstiečio darbai ir 
prievolės. Eilėraštyje juntama kandi ironija išnaudotojų atžvil- 
giu. Pabaigoje pabrėžiama, kaip baisiai miestas valsčių rauja, kaip 
negalima atidirbti baudžiavos, atsikeikti ponystės. Visas eilėraš- 
tis pasižymi ryškiu pilietiniu patosu, drąsiu socialinės skriaudos 
demaskavimu. Jame ginami valstiečio baudžiauninko interesai, 
parodomas jo naujas priešas — miesto valdininkas, biurokratas. 
Tai atitinka Ketverių metų seimo istorinę situaciją, kai buvo iš 
dalies sulygintos bajorų ir turtingųjų miestiečių teisės ir pastarie- 
ji savotiškai tapo naujais baudžiauninkų išnaudotojais. Eilėraščio 
literatūrinę vertę menkina jo netaisyklinga, vietomis sunkiai su- 
prantama kalba, kurioje gausu svetimybių. Tačiau kartu patrau- 
kia dėmesį eiliavimo laisvumas (chorėjinis ritmas), rimų ryškumas, 
sodrios buitinės detalės, sumani (rėminė) kompozicija, pasakoji- 
mo nuoseklumas. Apskritai paėmus, savo literatūrinėmis savybė- 
mis eilėraštis prilygsta netgi XIX a. pradžios geresniems lietuvių 
poezijos kūriniams. 

Kitas eilėraštis apie kubilių (benderdarbį) Lučinska pasižymi 
humoru ir grotesku. Miesto ponų, valdininkų gyvenimas, jų ce- 
remonialas čia rodomas paprasto, naivaus žmogaus (kubiliaus) 
akimis. Kubilius keliauja į miestą, į turgų, parduoti statinės ir gri- 
žęs pasakoja, ką matęs. Didžiausią įspūdį jam padarė rotušė, kur 
vyko visokie posėdžiai, teismai, rinkimai. Štai renkami teisėjai, 
užverda ginčai dėl kandidatų. Vienas kandidatas nieko neišmano 
apie teisę (Daugel šneka, visus peikia, /O nežino, ko jam reikia), 
kitas rašyti nemoka, trečias perdaug senas, ketvirtas laiko neturi, 


6 Žr. Kaupuža A. Nežinomas XIX a. pradžios rankraštis lietuvių ir lenkų kal- 
bomis. — „Literatūra“, t. VIII, 1965, p. 233—270; Zaborskaitė V. Naujas var- 
das XVIII a. lietuvių literatūroje. — „Literatūra ir menas“, 1973 m. sau- 
sio 13 d. 

penktas sukčius, ir nė vieno nėra tinkamo. O kubiliaus akimis 
jie visi vienodi: | 
Tikras mainas padarytas: 
Pernai vienas, šįmet kitas — 
Prastas žmogus nepažįsti, 
Kurie juodi, kurie čysti. 


Eilėraštyje juntamas labai kritiškas nusistatymas ponų ir valdinin- 
kų atžvilgiu, pajuokiamas ir smerkiamas jų parazitiškas gyveni- 
mas, dvasinis tuštumas, biurokratizmas. Kubilius, kuris čia iš- 
reiškia engiamo, beteisio Žmogaus poziciją, pasižymi blaivia nuo- 
voka, savo vertės, moralinio pranašumo suvokimu. Šio eilėraščio 
satyra nėra tokia kandi, Kaip „Išpažinimo sunkybės“, ji subtiles- 
nė, labiau paslėpta ir kiek įtaigiau išreikšta. Manoma, kad abu 
eilėraščius parašė tas pats autorius, gal būt, M. Požėra. Jeigu iš 
tikrųjų taip būtų, tuomet galima tikėti, kad jo kūrinių būta ir 
daugiau, bet jie neišliko arba tebėra nesurasti. Tie eilėraščiai rodo 
prasidėjusį literatūros pagyvėjimą XVIII a. pabaigoje. Joje jau 
pasireiškė tie bruožai, kurie tapo būdingi pasaulietinei lietuvių 
poezijai XIX a. pradžioje — D. Poškos, A. Strazdo, S. Valiūno ir 
kt. kūrybai. 


LITERATŪRA PRŪSIJOJE 
VISUOMENINĖS-KULTŪRINĖS SĄLYGOS 


Prūsijoje šiuo laikotarpiu buvo kitoks gyvenimas, negu Lietu 
voje. Lietuvoje buvo literatūros dekadansas, o Prūsijoje ji su- 
klestėjo. Tačiau lietuvių literatūros pakilimas Prūsijoje nereiškia, 
kad ten jai buvo palankios sąlygos. Anaiptol, tačiau jos skyrėsi 
nuo buvusiųjų Lietuvoje. Lietuvių literatūra ten galėjo iškilti, ne- 
paisant priešiškų valdžios norų ir pageidavimų. 

Prūsijoje buvo kitokia politinė situacija. Nuniokota karų, nuo 
XVII a. vidurio (1660 m.) ji buvo atskirta nuo Lenkijos ir pri- 
jungta prie Brandenburgo. 1701 m. Prūsija tapo karalyste, kuri 
išaugo į karinę biurokratinę absoliutinę monarchiją. XVIII amžiu- 
je Prūsiją valdė Fridrichas I (1701—1713 m.), Fridrichas Vilhel- 
mas I (1713—1740 m.) ir Fridrichas II (1740— 1786 m.). Fridrichas I 
leido be reikalo valstybines lėšas, garbino Prancūzijos santvarką. 
Fridrichas Vilhelmas I dievino šunis ir arklius. Jis reikalavo vi- 
siško, aklo paklusnumo: reikia klausyti ir negalvoti. Jo valdymo 
laiku armija padidėjo dvigubai, turėjo ketvirtą vietą pasaulyje, 
nors savo teritorija šalis buvo dešimtoje vietoje, o pagal gyven- 
tojų skaičių — tryliktoje. Armijai išlaikyti reikėjo daug pinigų, 
todėl buvo padidinti mokesčiai, oc mokesčiams rinkti sudarytas di- 
delis biurokratinis aparatas. Fridrichas II dar labiau rūpinosi ka- 
riuomenės sustiprinimu. Jo valdymo laikais Prūsijos armija jau 

pretendavo į pirmą vietą Europoje. Kartu Fridrichas II pasižymė- 
jo ir savotišku liberalumu, meniniais polinkiais: jis grojo fleita, 
rašė eilėraščius, domėjosi šviečiamosiomis idėjomis, savo dvare 
buvo priglaudęs prancūzų švietėją Volterą. Jis sakydavo, kad val- 
„džia turi laikytis tokios politinės sistemos, kuri kiek galint stiprin- 
tų valstybės galybę. Fridricho II valdymas įgavo apšviestojo ab- 
soliutizmo bruožų. Karalius palaikė dvarininkus, o dvarininkai 
karalių. Valstybės biudžetas tolydžio augo ir XVIII a. gale pasie- 
kė apie 20 milijonų talerių, kurių du trečdaliai ėjo kariuomenei 
išlaikyti. Liaudis buvo labai išnaudojama. Pirmojoje XVIII a. pu- 
sėje valstiečiai mokėjo 28 rūšių mokesčius (tarp jų, pavyzdžiui, 
mokestį už perukus, užsienietiškus drabužius, karietas, galvas, gy- 
vulių galvas, uogas, kavos gėrimą ir kt.). Įstatymai buvo labai 
griežti; be to, buvo leidžiama begalės įsakymų, įvairių potvarkių. 
Kiekviename įsakyme buvo minimos kartuvės. Viešų bausmių ne- 
trūko. Pvz., už pabėgimą iš kariuomenės būdavo nupiaunamos au- 
sys, nosis. Todėl žmonės gyveno didžiausioje baimėje. 

Labiau už visus buvo skriaudžiami lietuviai. Jų padėtį dar pa- 
blogino maras, siautėjęs 1709—1710 m. Išmirė kone pusė visų gy- 
ventojų, daugiausia lietuvių, liko 9000 tuščių ūkių. Komisija, kuri 
po maro apžiūrinėjo kraštą, pavadino valdininkus plėšriaisiais 
vilkais. Lietuviai buvę labai smarkiai mušami ir kitaip skriaudžia- 
mi. Po maro prasidėjo krašto kolonizacija ir kartu germanizacija. 
Tai kolonizacijai tarnavo viskas, taip pat ir bažnyčia. Masinė ko- 
lonizacija vyko 1732 m. Daugiausia kolonistų buvo atgabenta iš 
Zalcburgo, iš Šveicarijos. 17000 naujų vokiečių atkeliavo šiuo 
metu į Prūsiją ir apsigyveno lietuvių ūkiuose. Kolonistams buvo 
teikiamos didelės privilegijos. Jie buvo atleidžiami net nuo 
baudžiavos ir mokesčių. Jie galėdavo atimti ūkius iš lietu- 
vių, pas kuriuos buvo apsistoję, jeigu šie blogai ūkininkaudavo. 
Kartu lietuviams buvo įsakyta sėti žemę kolonistų akivaizdoje, 
kad šie išmoktų dirbti. Tačiau kolonistai vis tiek nebuvo paten- 
kinti. Jiems nepatiko naujas kraštas ir žmonės. Jų pačių masė bu- 
vo Marga: vagys, mMušeikos, elgetos, persekiojamieji dėl religijos. 
Krašte gyventojų skaičiumi vis tiek tebedominavo lietuviai. 
1736 m. Klaipėdos apskrityje buvo 9995 lietuvių, Tilžės — 924, 
Ragainės — 69'5, Įsruties — 5276. Tačiau Tolminkiemyje lietuvių 
beliko tik trečdalis — 3475. Lietuviams baudžiava buvo tris kar- 
tus didesnė, negu atėjūnams. Jie buvo ir kitaip visaip diskrimi- 
nuojami. Kolonistai atsigabeno religinių nuotaikų, negeistinų pa- 
pročių. Tai irgi blogai veikė lietuvius. Tačiau kolonistų poveikis 
buvo ne vien neigiamas. Jiems buvo žadėta daug lengvatų, bet ne 
viskas ištesėta. Jie kovojo su valdžia dėl savo teisių, dažnai pa- 
bėgdavo, protestuodavo kitokiais būdais, ir tai buvo skatinantis 
pavyzdys lietuviams. Taigi kolonizacija turėjo teigiamą poveikį 
klasiniam valstiečių sąmonėjimui. Be to, kolonistai pasižymėjo di- 
desniu praktiškumu, sugebėdavo iš smulkių dalykų turėti daug 
naudos. Tai irgi teigiamai veikė lietuvius. Tačiau apskritai val- 

džios politika buvo vykdoma lietuvių nenaudai: jų teisės būdavo 
paminamos, jie patys nustumiami, o iškeliami vokiečiai. Todėl 
lietuviai kovojo ir dėl savo tautinių teisių, o tai buvo vienas iš 
akstinų literatūrai sustiprėti. 

Feodalizmas Prūsijoje XVIII a. pradžioje jau buvo pradėjęs 
irti. 1719—1723 m. čia buvo sumanyta panaikinti baudžiavą. Ta- 
čiau karaliaus sumanymui griežtai pasipriešino junkeriai, ir jo rei- 
kėjo atsisakyti. Feodalizmo irimas ir kapitalizmo vystymasis čia 
vyko „prūsiškuoju“ keliu, nuvarant valstiečius nuo žemės. Didėjo 
valstiečių diferenciacija: vieni prasigyveno, o kiti nuskurdo, pa- 
virto samdiniais. Tokiu būdu susidarė pagrindiniai luomai: bajorų, 
laisvųjų valstiečių, baudžiauninkų ir samdinių (bernų). Toji dife- 
renciacija paaštrino klasių kovą: 1775—1776 m. Klaipėdos apskri- 
tyje, Šilutėje, Priekulėje, įvyko valstiečių sukilimai, kuriuos nu- 
malšino kariuomenė". 

Kultūrinis gyvenimas buvo susijęs su socialiniu ekonominiu ir 
politiniu. Valdžia, stiprindama savo galią, įvykdė švietimo refor- 
mą. Anksčiau švietimas buvo menkas, mokyklos neaprūpintos, 
kartais jos neturėdavo nė vieno mokinio. Dabar reformai vykdyti 
buvo skirta lėšų. Jų davė valdžia ir bažnyčia. 1741 m. Prūsijoje 
jau buvo 275 mokyklos. Tačiau mokytojų aprūpinimas tebebuvo 
labai blogas. Jie negalėjo iš algos pragyventi ir dirbo pašalinius 
darbus. Jiems buvo leidžiama laikyti dvi karves, būti muzikan- 
tais iškilmėse, verstis amatais (siuvimu ir pan.). Daugumas moky- 
tojų buvo nemokyti, nežinodavo paprasčiausių dalykų. Vaikai nuo 
5 iki 12 m. amžiaus turėjo lankyti mokyklas. Jose buvo mokoma 
skaityti ir rašyti, tikėjimo dalykų, o kai kur ir skaičiuoti. Skaito- 
mos buvo tik religinės knygos. Buvo mokoma lietuvių kalba, ta- 
čiau į XVIII a. pabaigą jau pradėta sistemingai ją stumti iš mo- 
kyklų. 

Švietimo reforma iš pradžių nedaug ką tepadėjo. Todėl Kara- 
liaučiaus ir Halės universitetuose buvo įsteigti seminarai, kuriuo- 
se buvo dėstoma ir lietuvių kalba. Čia buvo ruošiami kartu ir mo- 
kytojai, ir dvasininkai: baigusieji pirmiausia būdavo skiriami mo- 
kytojais, o vėliau pastoriais. Karaliaučiaus universiteto lietuvių 
kalbos seminaras, įsteigtas 1718 m., pradėjo darbą 1723 m.; jis 
veikė ir XIX amžiuje. O Halės universiteto lietuvių kalbos semi- 
naras, įsteigtas 1727 m., veikė tik iki 1765 m. 

Kad lietuvių kalbai Prūsijoje pati valdžia pripažino tam tikrų 
teisių, rodo ir kiti faktai. Prūsijos karaliai leido labai daug įsaky- 
mų. Jie būdavo išverčiami iš vokiečių kalbos į lietuvių. Tie įsaky- 
mai buvo vadinami „karališkomis gromatomis“. Jos būdavo įvai- 
riausio turinio, ir jų išliko daug“. Pvz., 1724 m. „„gromata“ uždrau- 


" Plačiau žr. Lebedys J. Mažoji Lietuva K. Donelaičio laikais. — Kn.: Lebe- 
dys J. Lituanistikos baruose, t. II. V., 1972, p. 170—176. 

Šš Žr. Prūsijos valdžios gromatos, pagraudenimai ir apsakymai lietuviams 
valstiečiams. Sudarė Pakarklis P. Redagavo Jablonskis K. V., 1960. 

dė valstiečiams avėti vyžas ir įsakė, kad visi kurpes šioje žemėje 
darytas turėtų; 1729 m. buvo įsakyta, kiek kuris valstietis turi 
pirkti druskos; 1744 m. buvo paliepta valstiečiams naikinti ka- 
ralystėje žvirblius ir varnas; 1770 m. buvo uždrausta piauti ąžuo- 
liukus botkočiams; 1790 m. — laikyti namie girnas ir pan. Kelios 
dešimtys tokių įsakymų papildo negausią pasaulietinę šio laiko- 
tarpio raštiją lietuvių kalba. 

Tačiau, ir šiek tiek toleruodama lietuvių kalbą, valdžia pirmiau- 
sia siekė germanizacinių tikslų. Germanizacijai buvo palankios 
ekonominės sąlygos. Kai kraštas buvo kolonistų apgyventas, lie- 
tuvių vokietinimas prasidėjo iš vidaus, nes atėjūnai buvo daugeliu 
atžvilgių artimesni lietuviams, negu vietiniai valdininkai vokie- 
čiai. Germanizacija buvo vykdoma taip pat per bažnyčią. Kolo- 
nizavus kraštą, kiekvienoje parapijoje būdavo laikomos pirma vo- 
kiškos pamaldos ir tik paskui lietuviškos. Be to, vokiškos pamal- 
dos, kurias daugiausia lankė ponai, buvo iškilmingesnės. Lietuviai 
valstiečiai, nenorėdami gaišti visos dienos, dažnai irgi iš pat ryto 
nueidavo į vokiškas pamaldas, kad paskui galėtų tvarkytis namie. 
Lietuviškumą naikino ir pietizmas, surinkimininkų veikla. Vokie- 
tinimui buvo panaudoti minėtieji Karaliaučiaus ir Halės semina- 
rai. Halės seminarui buvo duotas įsakymas į lietuvių gyvenamąsias 
vietas skirti mokytojais tik vokiečius. 1765 m. buvo išleistas isa- 
kymas, draudžiąs valstiečių (vadinasi, daugiausia lietuvių) vai- 
kams lankyti universitetą. Pagaliau 1765 m. išėjo J. P. Ziusmilcho 
knyga „Dieviškoji tvarka žmonių gyvenime“ (,„Die gėttliche Ord- 
nung in den Veraūnderungen des menschlichen Geschlechts“), ku- 
rioje džiaugiamasi didėjančiu lietuvių paklusnumu vyriausybei. 
Taigi švietimo sistema, būdama sudėtinė bendros germanizacinės 
politikos dalis, davė valdžiai tokius rezultatus, kokių ji norėjo: 
lietuviai ėmė pamažu nutausti, nebepajėgė priešintis“, 

Kartu švietimo reforma turėjo ir teigiamo poveikio lietuvių 
kultūrai. Įsteigus daugiau mokyklų, pakilo bendras žmonių išsi- 
lavinimas. Mokykloms reikėjo knygų, todėl valdžia turėjo rū- 
pintis ir lietuviškų knygų leidimu. Nuo 1708 m. čia buvo pradėti 
spausdinti lietuviški elementoriai. Nors valdžia leido tik sau pa- 
lankias knygas, bet jos vykdoma germanizacija sukėlė ir priešin- 
gą reakciją: atsirado lietuvių kalbos gynėjų, pasigirdo balsų prieš 
vietinių gyventojų vokietinimą. Visa tai sudarė minimalias sąly- 
gas lietuvių kultūriniam gyvenimui suaktyvėti. 

Išaugusi šio laikotarpio lietuvių raštija Prūsijoje buvo nevie- 
nalytė. Joje pasireiškė dvi priešingos idėjinės tendencijos, kurių 
viena ėjo iš viršaus, o kita iš apačios. Pirmoji buvo susijusi su 
valdžios politika, germanizacija, antroji — su liaudies, valstiečių 
demokratiniu judėjimu. Tačiau pastaroji tendencija taip pat buvo 
ribota, negalėjo prilygti pažangiausiems epochos siekimams, nes 
lietuvių literatai daugiausia buvo dvasininkai. Tų tendencijų kon- 


9 Plačiau žr. ten pat, p. 176—181. 

kreti apraiška buvo dvi polemikos, vykusios XVIII a. pradžioje 
ir antrojoje pusėje. Pažangu buvo tai, kas objektyviai atitiko to 
meto liaudies interesus. Liaudies ideologijos, pažiūrų, gyvenimo 
ir kovos dėl žmogiškųjų teisių išreiškimas; kova prieš germaniza- 
ciją, dėl nacionalinio lygiateisiškumo; kova dėl literatūrinės lie- 
tuvių kalbos, jos turtinimo; atsigręžimas į tautosaką, jos įvedimas 
į literatūrą; pasaulietinės literatūros atsiradimas — visa tai buvo 
teigiami dalykai, demokratinės to meto lietuvių kultūros bruožai. 
O tarnavimas viešpataujančioms klasėms, diskriminacinės, kolo- 
nizacinės, germanizacinės politikos palaikymas, klerikalinio žar- 
gono formavimas ir stengimasis primesti jį liaudžiai, pasaulietinės 
literatūros neigimas sudarė reakcinės to meto kultūros esme. 


RELIGINĖ LITERATŪRA 


Religinės literatūros Prūsijoje šiuo laikotarpiu keliskart pa- 
gausėjo, svarbiausia dėl to, kad ją rėmė valstybė. Valdžiai ji buvo 
viena iš priemonių liaudžiai pajungti savo interesams, absoliutiz- 
mui stiprinti. Todėl ji buvo globojama, ir jos priežiūra pavesta 
dvasininkams. Buržuazinėje istoriografijoje šis religinės raštijos 
pagausėjimas laikomas karalių nuopelnu. Tai netiesa. Jie rūpi- 
nosi tik savo interesais ir neturėjo specialaus tikslo ugdyti lietu- 
vių raštiją. Religinės literatūros turinys buvo reakcingas ir ža- 
lingas. Tačiau kartu joje pasireiškė ir pažangi tendencija — kova 
dėl kalbos gryninimo ir turtinimo. Religiniams raštams ruošti buvo 
sudaromos specialios komisijos. Svarbiausi leidiniai buvo biblija 
ir giesmynai. 

Biblija. Jau XVI a. pabaigoje J. Bretkūnas buvo išvertęs bib- 
liją į lietuvių kalbą, tačiau leisti ji buvo pradėta tik dabar. Šiuo 
metu, švietimo epochoje, biblija jau nebegalėjo būti socialinės 
kovos priemonė, kaip anksčiau, renesanso laikais. Savo turiniu 
ši krikščionybės enciklopedija dabar tegalėjo suvaidinti tik reak- 
cingą vaidmenį. 

1701 m. Karaliaučiuje išėjo viena biblijos dalis — „Naujas tes- 
tamentas“. Jis buvo išleistas Prūsijos liuteronų ir Lietuvos re- 
formatų pastangomis ir lėšomis. Leidimą finansavo Boguslavo Rad- 
vilos duktė Liudvika Karolina Radvilaitė. Tuo leidimu buvo sten- 
giamasi prisiderinti ir prie Prūsijos, ir prie Lietuvos gyventojų, 
jame vartojami paralelūs žodžiai. „Naują testamentą“ vertė Sa- 
muelis Bitneris, evangelikų reformatų kunigas, dirbęs Vilniuje, 
Biržuose, Kėdainiuose. Jam padėjo Vilniaus evangelikų pamoksli- 
ninkas Jonas Božimovskis (jaunesnysis) ir Karaliaučiaus univer- 
siteto profesorius Bernardas fon Zandenas. Prūsijos lietuvių kalbai 
vertimą pritaikė Būdviečių kunigas Fridrikas Zigmantas Šusteris. 
Tas vertimas buvo nerūpestingas, ir leidinys nerado pritarimo nei 
Prūsijoje, nei Lietuvoje. Dėl to 1727 m. buvo išleistas kitas ,, Naujo 
testamento" vertimas, skirtas vien Prūsijos lietuviams. Šį vertimą 

organizavo Johanas Jakobas Kvantas, Prūsijos vyriausiasis super- 
intendantas, O vertė daugiausia Pilypas Ruigys, remdamasis 
M. Liuterio tekstu. Leidinyje buvo lygiagrečiai pateiktas vokiškas 
ir lietuviškas tekstas; jo gale įdėta keletas „Senojo testamento“ iš- 
traukų. Kitais metais šis leidinys buvo perspausdintas, pridėjus 
perredaguotą Jono Rėzos „Psalterą Dovydo“, išleistą 1625 m. 
Remdamiesi 1727 m. vertimu, kitus „Naujo testamento“ leidimus 
Prūsijoje XVIII amžiuje parengė Jonas Berentas (1735, 1740, 
1749 m.) ir Adomas Fridrikas Šimelpenigis (1755 m.). 

Išleidus 1727 m. „Naują testamentą“, Johanas Jakobas Kvan- 
tas ėmė organizuoti pilną biblijos vertimą. Jam parengti buvo su- 
daryta komisija, kuriai vadovavo Jonas Berentas ir Petras Gotli- 
bas Milkus. 1730 m. biblijos tekstas buvo padalytas vertėjams. 
Verčiama buvo iš M. Liuterio biblijos, kartu naudojantis J. Bret- 
kūno ir S. B. Chilinskio vertimų rankraščiais. 1733 m. vertimas 
buvo baigtas, ir 1735 m. išėjo pirmas visos biblijos leidimas. Lei- 
dinio pratarmėje J. J. Kvantas apžvelgė biblijos vertimų į lie- 
tuvių kalbą istoriją. Šis biblijos vertimas labai nevienodas, nely- 
gus, nes vertė daug žmonių. Jame apstu germanizmų, jis nepri- 
lygsta net J. Bretkūno vertimui. 1755 m. biblija buvo išleista 
antrą kartą. Šį leidimą parengė Adomas Fridrikas Šimelpenigis, 
jam padėjo Adomas Henrikas Pilgrimas. Abu pirmieji leidimai 
maža kuo skiriasi. Antrajame leidime pataisyti tik atskiri žodžiai, 
dar labiau priartėta prie M. Liuterio teksto. Vėliau Prūsijos refor- 
matai bibliją leido daug kartų (XIX a. pradžioje trečią ir ketvirtą 
jos leidimą parengė Liudvikas Rėza). Lietuvos reformatai savo 
biblijos vertimo neišleido. Katalikai „Naują testamentą“ („Naują 
įstatymą“, parengtą vyskupo Juozapo Arnulfo Giedraičio) pirmą- 
kart išspausdino tik 1816 m. Paskui bibliją bandė versti A. Bara- 
nauskas, bet visą bibliją katalikai išleido tik XX amžiuje. Bibli- 
jos vertimai padėjo palaikyti žmonių konservatyvumą, o to ir 
siekė to meto Prūsijos valdžia. 

Giesmynai. Giesmynai nuo pat pirmosios lietuviškos knygos 
pasirodymo buvo didžiausias dvasininkų rūpestis. Iki XVII a. ant- 
rosios pusės Prūsijoje jau buvo išėję M. Mažvydo (1566, 1570 m.), 
J. Bretkūno (1589 m.), L. Zengštoko (1612 m.) ir D. Kleino (1666 m.) 
giesmynai. Po to pasirodė kiek papildyti antras (1685 m.) ir tre- 
čias (1705 m.) D. Kleino giesmyno leidimai. XVIII amžiuje giesmy- 
nais buvo dar labiau susirūpinta. 

1732 m. minėtojo J. J. Kvanto rūpesčiu naują giesmyną („Iš 
naujo perveizdėtos ir pagerintos giesmių knygos“) išleido Įsruties 
kunigas Jonas Berentas, pagrindu paėmęs trečią, F. Šusterio pa- 
rengtą D. Kleino giesmyno leidimą. Šis giesmynas paprastai va- 
dinamas Kvanto—Berento giesmynu. Jame yra dvi pratarmės: 
vokiška — J. J. Kvanto ir lietuviška — J. Berento. Berentas buvo 
vokietis, ne per geriausiai temokėjo lietuviškai, be to, diktatoriškai 


elgėsi su savo padėjėjais, todėl giesmynas išėjo blogesnis už 

D. Kleino. Vis dėlto jis susilaukė dar penkių leidimų (1735, 1738, 
1740, 1745 ir 1748 m.). J. Berentui mirus (1737 m.), kitais šio gies- 
myno leidimais (pradedant trečiuoju) rūpinosi Papelkių kunigas 
A. F. Šimelpenigis, papildęs juos naujomis giesmėmis. 1745 m. lei- 
dime jau buvo 409 giesmės, daugiausia verstos iš vokiečių kalbos, 
o kai kurios originalios. 

XVIII a. pirmojoje pusėje lygiagrečiai su oficialiu Kvanto— 
Berento giesmynu buvo leidžiamas ir kitas giesmynas, kurį pa- 
rengė Didlaukių kunigas Fabijonas Ulrikas Glažeris. Jo pirmas 
leidimas (,„Kelios nobažnos giesmės“) išėjo 1736 m. Vėliau jis porą 
kartų perspausdintas (1738 ir 1740 m.). Trečiame šio giesmyno lei- 
dime buvo 128 giesmės. Po to Glazerio giesmynas buvo prideda- 
mas prie Kvanto—Berento giesmyno (1745 ir 1748 m. leidimai). 


Pagaliau A. F. Šimelpenigis 1750 m. šiuos abu giesmynus galu- 
tinai sujungė į vieną, juos abu perredagavęs ir papildęs savo gies- 
mėmis. Tas naujas giesmynas toliau ėjo senuoju pavadinimu („Iš 
naujo perveizdėtos ir pagerintos giesmių knygos“), jo 1750 ir 
1752 m. leidimuose jau buvo 542 giesmės. Šimelpenigio perreda- 
guotas giesmynas buvo kiek geresnis, negu Kvanto—Berento, 
bet ir jame nemažai nusižengta kalbai ir eilėdarai. Todėl jis su- 
silaukė kritiško vertinimo, davė pretekstą kovai dėl giesmyno re- 
Iormos. 

Ostermejerio ir Milkaus polemika. Oficialaus giesmyno trūku- 
mus pirmas pastebėjo Jurbarko pastorius Kristijonas Lovynas, ku- 
ris pasikeitė tuo klausimu nuomonėmis su savo draugais. Kitas 
pastorius šį giesmyną palygino su D. Kleino giesmynu pastarojo 
naudai. Tuomet Trempų pastorius Gotfridas Ostermejeris, pasi- 
taręs su savo kaimynu Povilu Šrederiu, paruošė naujo giesmyno 
projektą, ypač kreipdamas dėmesį į kalbą ir eilėdarą. K. Lovynui 
išsiuntinėjus tą projektą pastoriams, jis susilaukė pritarimo, ir 
Ostermejeris su P. Šrederiu pradėjo darbą. Naujo giesmyno me- 
džiagą jie siuntinėjo K. Lovynui. Tačiau K. Lovynas giesmynu greit 
liovėsi domėjęsis ir perdavė iniciatyvą Karvaičių klebonui Dovy- 
dui Gotfridui Zudnachovijui. Šis taip pat naujam giesmynui grei- 
tai tapo abejingas, ir Ostermejeris su P. Šrederiu liko vieni. Pa- 
galiau K. Lovynas pasiūlė viską perimti pačiam Ostermejeriui, 
bet šis su P. Šrederiu šešerius metus vis dar laukė, gal kas išeis. 
Kadangi nieko nesulaukė, Ostermejeris parašė laišką, nušvietė 
padėtį, pranešė, ką juodu su P. Šrederiu yra padarę ir dar galvoja 
daryti, jeigu jiems būsiąs perleistas darbas. 1777 m. buvo gautas 
atsakymas, iš kurio matyti, kad oficialus giesmynas buvo ruošia- 
mas, bet ne pagal Ostermejerio ir P. Šrederio planą — jame at- 
sisakyta esmingesnių reformų. Toliau ėjo nauji nė kiek nepakeisti 
senojo oficialaus giesmyno leidimai. Matydamas, kad reikalas 
žlunga, Ostermejeris kreipėsi į konsistoriją ir, gavęs pritarimą, 
ėmė ieškoti naujų bendradarbių. Tuomet jis Kreipėsi ir į Kristijoną 
Donelaitį, prašydamas išversti giesmių, bet šis atsisakęs, nes dėl 

senatvės ir drebančių rankų negalįs rašyti. Pagaliau giesmynas 
buvo parengtas ir spausdinamas apie trejus metus. Spausdinti bu- 
vo baigta 1780 m., bet giesmynas („Giesmės šventos, bažnyčioje 
ir namiej giedojamos“) išėjo su 1781 m. data. Jo pagrindas buvo 
A. F. Šimelpenigio giesmynas. Jame įdėtos 508 giesmės. Pratar- 
mėje Ostermejeris pažymėjo, kad jam labiausiai rūpėjęs kalbos 
grynumas ir eilėdara. 

Prieš Ostermejerio giesmyną buvo pradėta kova, kurioje susi- 
dūrė dvi tendencijos. Pastoriai pastebėjo, kad giesmių vertimai 
Ostermejerio giesmyne skiriasi nuo senesniųjų, buvusių oficia- 
liame giesmyne. Jie ieškojo būdų, kaip diskredituoti Ostermeje- 
rio darbą. Buvo pasinaudota Pilkalnio mokytoju (precentoriumi) 
Kristijonu Gotlibu Milkumi. Milkus buvo įsižeidęs, kad Osterme- 
jeris savo giesmyne pataisė jo tėvo Petro Gotlibo Milkaus verstas 
giesmes, anksčiau išspausdintas oficialiame giesmyne. Tas įsižei- 
dimas kitų pastorių buvo panaudotas kaip įrankis prieš Osterme- 
jerio giesmyną. Milkus 1781 m. parašė „Pastabas apie naujaji lie- 
tuvišką 1781 m. giesmyną“, kur suregistravo 348 Ostermejerio 
giesmyno klaidas. Savo pastaboms moto paėmė Terencijaus žo- 
džius: Nec nihil, nec omnia sunt (šis tas, bet toli gražu ne viskas). 
Tą recenziją Milkus paleido per rankas, pastoriai ją nusirašinėjo, 
tik Ostermejeris jos niekaip negalėjo gauti. Konsistorija, atsiklau- 
susi pastorių nuomonės, Ostermejerio giesmyno nutarė nevartoti, 
ir jis buvo atiduotas makulatūrai. Pagaliau Ostermejeriui pavyko 
sužinoti, kad jis daugiausia kaltinamas netaisyklingų veiksmažo- 
džio gaišti vartojimu (,„,„mirti“ prasme). 1786 m. jis parašė „„(GCrama- 
tini istorinį [...| tyrinėjimą“ apie tikrąją lietuviško veiksmažodžio 
gaišti reikšmę. Tyrinėjime, pateikdamas 12 pavyzdžių iš J. Bret- 
kūno ir kitų raštų, taip pat pagrįsdamas teoriškai, Ostermejeris 
įrodinėjo, kad veiksmažodis gaišti vartojamas ne kalbant apie gy- 
vulius, bet „mirti“ prasme. Be to, jis pareikalavo, kad priešinin- 
kai pasisakytų atvirai. Tačiau pastarieji nieko neatsakė ir toliau 
tęsė mMachinacijas. Milkus su pastoriumi Efraimu Fridriku Meisne- 
riu paskelbė naujo giesmyno projektą, kuris buvo apsvarstytas 
ir priimtas. Ostermejeris, gavęs tą projektą iš vieno pastoriaus, 
1786 m. parašė „Apmąstymus apie naujojo lietuviško eiesmyno 
projektą". Čia jis išdėstė savo giesmyno leidimo istorija, aptarė 
jo planą ir savo pastangas ir Kritikavo Milkaus projekta. Kritika 
padarė įspūdį, ir Milkaus giesmyno nebuvo leista spausdinti. Tuo 
metu, 1787 m., Ostermejeris gavo anoniminį „Sinceraus laišką“ 
iš Milkaus draugo, kurį išspausdino kartu su savo atsakymu. To- 
kiu būdu jis privertė pagaliau pasirodyti ir patį Milkų. 1788 m. 
Milkus išspausdino ,„Kuklų atsakymą į apmąstymus apie naujojo 
lietuviško giesmyno projektą“. Čia jis stengėsi apsiginti ir iško- 
neveikti Ostermejeriį, mat, polemika vyko nelabai mandagiai. Pa- 
galiau Ostermejeris per vieną draugą gavo ir pirmąją nespausdin- 
tą Milkaus kritiką. Tuomet jis 1789— 1791 m. keturiomis dalimis 
išspausdino kapitalinį (20 lankų) rašinį ,, Naujo lietuviško giesmyno 

apologija“, kuriame atskleidė visą ginčo su Milkumi istoriją, at- 
sakė į visus priekaištus. Pirmiausia pateikė Milkaus kaltinimus, 
Oo paskui savo atsakymus. Pirmoje apologijos dalyje atsakė į 88 
priekaištus dėl kalbos grynumo, remdamasis daugiausia senaisiais 
raštais. Antroje dalyje atsakė į pačius svarbiausius priekaištus, 
kad pavartojęs netinkamų žodžių, kalbėdamas apie šventus daly- 
kus. Dėl 10 priekaištų jis pasiteisino, o dėl 11 prisipažino padaręs 
klaidą, kurią ir kiekvienas lietuvis padarytų. Trečioje dalyje at- 
sakė į 24 priekaištus. Pagaliau ketvirtoje apologijos dalyje aptarė 
poetikos dalykus — pasiteisino dėl kaltinimų, kad vartojęs epen- 
tezę, kietas elizijas, blogai skandavęs ir pan. Į apologija Osterme- 
jeris nesulaukė atsakymo, ir jam atrodė, kad yra morališkai nu- 
galėjęs. Tačiau 1791 m., baigus leisti apologiją, vėl buvo perspaus- 
dintas Kvanto—Berento giesmynas, vėliau ėjęs iki pat XX a. 
pradžios, ir tai rodė, jog šiuo atžvilgiu kovoje nugalėjo reakcija. 

Tačiau polemikos reikšmė buvo didelė. 1791 m. Ostermejeris 
išleido lietuvių kalbos gramatiką (,„Neue Littauische Grammatik“), 
kurioje įdėjo skyrelį apie prozodiją. 1800 m. lietuvių kalbos gra- 
matiką („Anfangsgrinde einer Littauischen Sprachlehre“) išleido 
Milkus, kuris joje taip pat įdėjo skyrių apie lietuvių poezija. Tai 
buvo pirmosios lietuvių poetikos; jose iš esmės svarstomi tie pa- 
tys klausimai, kaip ir poleminiuose raštuose. 1800 m. Milkus iš- 
leido dar „Lietuvių-vokiečių ir vokiečių-lietuvių kalbų žodyną“. 
Polemika davė akstiną Ostermejeriui parašyti „Pirmąją lietuviš- 
kų giesmynų istoriją“ (,„Erste Littauische Liedergeschichte“), ku- 
ri buvo išspausdinta 1793 m. Joje taip pat plačiai aprašyta ir po- 
lemikos eiga. Pagaliau 1806 m. Milkus išleido ir savo giesmyną 
(„Senos ir naujos krikščioniškos giesmės“), kuriame buvo 566 
giesmės. Tačiau, kaip ir Ostermejerio, šis giesmynas buvo sukri- 
tikuotas ir atiduotas makulatūrai. 

Taigi polemika davė tiek lietuvių literatūros istorijos, tiek ir 
literatūros teorijos užuomazgų. Su ja susijusios taip pat lietuvių 
kalbos gramatikos (Ostermejerio ir Milkaus) ir žodynas (Milkaus). 
Polemika išėjo iš religinės raštijos rėmų, paskatino domėtis kalbos, 
vertimo meno, eilėdaros klausimais, davė progą apibendrinti lie- 
tuvių eiliuotos raštijos patirtį. Ji yra vienas įdomesnių reiškinių 
senosios lietuvių literatūros istorijoje!“ 


PASAULIETINĖ LITERATŪRA 


XVII a. ANTROJOJE PUSĖJE pasaulietinę lietuvių literatūrą 
Prūsijoje sudarė lietuvių kalbos žodynai ir gramatikos, taip pat 
etnografiniai darbai. 


10 Žr. Gineitis L. Pirmoji polemika lietuvių raštijos klausimais. — „Literatū- 


ra ir kalba“, t. VI, 1962, p. 244—256; Girdzijauskas J. Lietuvių eilėdara (Si- 
labinės-toninės sistemos susiformavimas). V., 1966, p. 96—115. 

Žodynai ir gramatikos toliau gynė lietuvių kalbos 
teises, tęsė D. Kleino tradicijas. Lietuvių kalba imta domėtis ne 
vien praktiniais sumetimais. 

Pirmiausia čia minėtinas vadinamasis Krauzės vokiečių-lietuvių 
kalbų žodynas. Jis nebuvo išleistas, ir 666 puslapių rankraštis 
(be titulinio puslapio) saugomas Lietuvos TSR MA Lietuvių kal- 
bos ir literatūros institute. Andrejus Krauzė 1608 m. kunigavo 
įisėje, o nuo 1621 m. iki 1655 m. Nibudžiuose. 1638 m. jis buvo nu- 
matytas į komisiją, turėjusią koreguoti J. Bretkūno verstą bibli- 
ją. Spėjama, kad XVII a. viduryje priklausė lietuvių kalbos mė- 
gėjų ir senienų tyrinėtojų rateliui. Jo pavardė įrašyta minėto 
žodyno viršelio antrojoje pusėje. Matyt, A. Krauzė buvo šio žody- 
no savininkas, bet kas autorius, neaišku. Tačiau žodynas, be abejo, 
parašytas XVII a. Tai rodo ne tik jo priklausymas A. Krauzei, bet 
ir viršeliai, popierius, rašyba. Šiame žodyne, paskutiniame pusla- 
pyje, Kaip nežymus priedas buvo įrašyti 9 lietuvių priežodžiai bei 
patarlės (pvz., Pirtis jaują vanoja, o abi suodinos. Svetimą skūrą 
neskaudu rėžyti ir kt.). Tai rodė prasidedantį susidomėjimą smul- 
kiąja lietuvių tautosaka leksikografiniuose darbuose. 

Vienas reikšmingesnių kalbinių darbų šiuo laikotarpiu buvo 
T. Šulco ir K. Sapūno „Lietuvių kalbos gramatikos metmenys“ 
(„Compendium Grammaticae Lithuanicae“), išleisti 1673 m. Gra- 
matika išėjo T. Šulco vardu, bet jos pratarmėje sakoma, kad tik- 
rasis autorius yra K. Sapūnas. Kristupas Sapūnas gimė 1589 m. 
Didžiuosiuose Rudupėnuose (Encūnuose). 1603 m. jis įstojo į Ka- 
raliaučiaus universitetą. Nuo 1612 m. iki mirties, 1659 m., buvo 
Didžiųjų Rudupėnų klebonas. Kaip lietuvių kalbos žinovas, jis da- 
lyvavo komisijose, sudarytose J. Rėzos „,„Psalterui“ (1625 m.), 
D. Kleino gramatikai (1653 m.) ir giesmynui (1666 m.) peržiūrėti, 
taip pat buvo numatytas vienu iš J. Bretkūno biblijos vertimo re- 
daktorių. Jis parašė du kalbinius darbus — minėtą lietuvių kalbos 
gramatiką ir žodyną (,„Nomenclator“). Dar prieš D. Kleino gra- 
matikos pasirodymą, 1651 m., abu darbai buvo įteikti cenzūruoti 
Karaliaučiaus universitetui, gautas sutikimas juos spausdinti, bet 
jie kažkodėl nebuvo išleisti. Po Sapūno mirties jo gramatiką pa- 
redagavęs išleido T. Šulcas, o žodynas nebuvo išspausdintas. 

Teofilis Gotlibas Šulcas gimė 1629 m. Vėluvoje. 1644 m. jis 
įstojo į Karaliaučiaus universitetą. Jį baigęs, dirbo Nibudžiuose, 
nuo 1650 iki 1662 m. kunigavo Išdaguose, vėliau Katinavoje, kur 
ir mirė 1673 m. Šulcui buvo pavesta „pagal gryniausią tarmę“ 
versti bibliją, kitas religines knygas ir parašyti lietuvių kalbos 
žodyną. 1673 m. K. Sapūno lietuvių kalbos gramatikos pratarmė- 
je jis žadėjo tai padaryti, bet nesuspėjo, nes tais pačiais metais 
mirė. 

K. Sapūno ir T. Šulco „Lietuvių kalbos gramatikos metmenys“ 
yra originalus darbas. Jis žymiai skiriasi nuo D. Kleino grama- 
tikos. Kitokie yra ir pavyzdžiai, kurių dalis imta iš antikinių rašy- 
tojų (Horacijaus, Cicerono, Plinijaus ir kt.) ir gyvosios kalbos. 

Šulco pratarmėje sakoma, jog lietuviai užima nežymią vietą Prū- 
sijos gyventojų tarpe, pabrėžiamas lietuviškų knygų ir kalbinių 
darbų reikalingumas. Gramatikoje įdėtas mažas skyrelis „„Apie 
prozodiją“ (,,De prosodia“), kuriame rekomenduojama lietuvių ei- 
liuotojams remtis įžymaus XVII a. pradžios vokiečių eilėdaros 
reformatoriaus Martyno Opico principais. Tuo pačiu aiškėja, jog 
Sapūnas ir Šulcas, panašiai kaip ir D. Kleinas, galvojo, kad lie- 
tuvių kalbai tinka silabinė-toninė eilėdara. Gramatikoje taip pat 
išspausdintas Mato Pretorijaus lietuviškas eilėraštis, skirtas „„kū- 
mui“ T. Šulcui, ir du eilėraščiai lotynų kalba. Joje yra ir keletas 
lietuviškų patarlių bei priežodžių (pvz., Velijuos numiršiąs nekaip 
ubagaująs. Velijuos perkąs nekaip prašąs ir kt.). Kiti kalbinių dar- 
bų autoriai buvo F. Partacijus ir J. Hurtelijus. 

Fridrikas Partacijus gimė 1643 m. Laukiškoje. Studijavo Kara- 
liaučiaus universitete, vėliau nuo 1675 m. iki mirties, 1687 m., ku- 
nigavo Įsrutyje. Jis lygino lietuvių kalbą su graikų kalba ir rado 
apie 400 lietuviškų žodžių, jo nuomone, kilusių iš graikų kalbos. 
Tas jo darbas nebuvo išspausdintas ir neišliko. 

Jonas Hurtelijus gimė apie 1610 m. Ragainėje. Studijavo Ka- 
raliaučiaus universitete, o nuo 1635 m. iki mirties, 1666 m., kuni- 
gavo Ragainėje. Jis vertė ir rašė giesmes, kurios buvo išspaus- 
dintos D. Kleino giesmyne. Taip pat jis rašė žodyną, vadovauda- 
masis nuomone, jog lietuvių kalba kilusi iš hebrajų kalbos. 
Hurtelijaus, kaip ir F. Partacijaus; žodynas nebuvo išspausdintas ir 
neišliko. Už šiuodu autorius reikšmingesnis buvo F. Pretorijus. 

Fridrikas Pretorijus (vyresnysis) gimė 1624 m. Tilžėje. 1642 m. 
jis įstojo į Karaliaučiaus universitetą, vėliau nuo 1646 m. iki mir- 
ties, 1695 m., kunigavo Žiliuose. Prieš 1690 m. jis parašė katekiz- 
mą vaikams (,„Penas mažiems vaikeliams“), kuris buvo išleistas 
tik 1735 m. Taip pat buvo išvertęs gražiausias biblijos sentenci- 
jas. Jo išverstų giesmių išspausdinta D. Kleino giesmyne. Dalyva- 
vo komisijose D. Kleino gramatikai ir giesmynui peržiūrėti. Svar- 
biausias jo darbas yra dviejų tomų vokiečių-lietuvių kalbų žody- 
nas (,„Clavis Germanico-Lithuana"“), parašytas tarp 1673 ir 1701 m. 
(greičiausiai apie 1674—1675 m.). Jis irgi nebuvo išspausdintas, jo 
rankraštis saugomas Lietuvos TSR MA Centrinėje bibliotekoje. 
Žodynas turi daugiau kaip pustrečio tūkstančio puslapių, jo pir- 
mas tomas apima raides A—L, antras tomas M-—-Z. Buvo manyta, 
kad žodyno autorius yra Kristijonas Fridrikas Štimeris (gyvenęs 
1725—1765 m.) ir kad tuo pačiu jis parašytas XVIII amžiuje. Šti- 
merio pavardė įrašyta abiejų tomų pradžioje, bet ji rodo žodyno 
savininką, o ne autorių. Iš žodyne panaudotos frazeologijos, mi- 
nimų veikalų ir kitų dalykų matyti, kad jis rašytas aštuntajame 
XVII a. dešimtmetyje, o tada, kaip rodo kiti senieji šaltiniai (pir- 
miausia Pretorijaus amžininko T. Lepnerio ,„Prūsų lietuvis“), tokį 
žodyną, atrodo, tegalėjo parašyti tik Pretorijus. Žodynas yra stam- 
biausias lietuvių XVII a. leksikografinis darbas Prūsijoje. Nors 
jame dominuoja religinė verstinė frazeologija, bet autorius ja 

neapsiriboja. Jis remiasi gyvąja kalba, iš jos ima žodžius, sten- 
giasi joje rasti tikslius lietuviškus atitikmenis. Pvz., vokišką pasa- 
kymą Der Soth plagt mich išverčia grynu lietuvišku: Rėmuo šir- 
dį ėst (=ėda). Autorius taip pat dažnai duoda nemaža lietuviškų 
sinonimų, pvz., prie žodžio Schreyen duoda šaukti, rėkti, žvengti, 
žviegti, karkinti, kadakuoti. Žodyne yra ir etnografinių dalykų 
(pvz., pasakoma, kaip iš strazdo tupėjimo sprendžiama apie orą), 
gyvosios kalbos posakių, priežodžių, patarlių, viena kita mislė. 
Nors pačiame žodyne smulkioji tautosaka dar mažai tepanaudo- 
jama, bet jo gale, kaip atskiras vienetas, pridėtas apie 90 lietuviš- 
kų priežodžių ir mįslių rinkinėlis (,„Proverbia guaedam Lituani- 
ca"). Štai jų įdomesni pavyzdžiai: Ankstyboji varna dantis krapš- 
to, vėlyboji akis. Avį kerpant, ožka dreba. Du gaidžiu ant vieno 
mėžinio nesutinka. Dvilinks siūlas netrūksta. Į klana puolęs — 
sausas nekelsi. Ilgą iešmą bedrožiant, šuo kepenį pagaus. Kas 
aukštai lipinėja, tas skaudžiai puol(a). Kieno valia, to ir tiesa. 
Kožnas savą niežą kasykim. Mažas kupstas didį vežimą apverčia. 
Šilima kaulų nelaužo. Tu pons, aš pons, kas neš kašelę? Už uogą 
kumelys, už virbą šakalys. Čiupt vedęs, čiupt nevedęs (Kakalys). 
Lojęs lojęs. šunelis — šmu(n)kšt po slenksčio (Liežuvis). Tai buvo 
greičiausiai pirmas stambesnis smulkiosios lietuvių tautosakos 
rinkinėlis, rodęs padidėjusį susidomėjimą lietuvių folkloru kal- 
biniais tikslais. 

Reikšmingas šio laikotarpio kalbinių darbų bruožas buvo jų 
platesnis užmojis, nesiribojimas siaurais religiniais interesais. Lie- 
tuvių kalbą bandyta lyginti su kitomis kalbomis (graikų, hebrajų). 
Kalbinių darbų autoriai domėjosi ir etnografiniais dalykais, seno- 
jo tikėjimo liekanomis. Kalbininkai ir etnografai palaikė glaudžius 
ryšius, naudojosi vieni kitų darbais, dalijosi sumanymais, idėjo- 
mis. Pvz., etnografas T. Lepneris buvo vedęs D. Kleino bendradar- 
bio M. Švobos seserį, naudojosi J. Hurtelijaus žodynu. Kitas et- 
nografas M. Pretorijus palaikė bičiuliškus santykius su T. Šulcu. 
Visa tai skatino platesnius, pasaulietinius interesus, padėjo at- 
kreipti dėmesį į smulkiąją lietuvių tautosaką kaip į reikšmingą 
kalbinį ir etnografinį šaltinį. 

Nuo XVIII a. pradžios imta dar daugiau domėtis lietuvių kal- 
ba ir kartu smulkiąja tautosaka. 


Etnografiniai darbai šiuo laikotarpiu, XVII a. antro- 
joje pusėje, taip pat rodė žymiai padidėjusį susidomėjimą liaudies 
buitimi, papročiais, o tuo pačiu ir tautosaka. Juose imta naudoti 
smulkiąją tautosaką tautinėms lietuvių liaudies savybėms apibū- 
dinti. Jie buvo rašomi ne lietuvių, o vokiečių kalba. Žymiausi šio 
laikotarpio etnografai buvo T. Lepneris ir M. Pretorijus. 

Teodoras Lepneris. Teodoras Lepneris, vokiečių pastoriaus sū- 
nus, gimė Miulhauzene, jaunystę praleido Ragainėje. Du kartus 
(1650 ir 1657 m.) buvo imatrikuliuotas Karaliaučiaus universite- 
te, po to studijavo Vokietijos universitetuose, o 1665 m. buvo pa- 

skirtas į naują Būdviečių parapiją lietuvių ir vokiečių kunigu. 
Ten ir mirė po 1690 m. 

Lepneris 1690 m. parašė etnografinio pobūdžio veikalą „Prūsų 
lietuvis“ (,„Der Preusche Littauer“), kuris buvo išleistas tik 1744 m. 
Autorius čia pasirodo kaip dvasininkas ir vokietis, susijęs su 
viešpataujančiomis klasėmis, palaikas feodalinę santvarką. Ta- 
čiau, nepaisant autoriaus religinės pasaulėžiūros, jo atstovaujamų 
reakcingų pozicijų, klaidingo faktų nušvietimo, pats veikalas duo- 
da daug vertingos, labai svarbios medžiagos, iš kurios galima pa- 
žinti XVII a. lietuvių ekonominį, socialinį ir kultūrinį gyvenimą. 
Nors autorius buvo vokietis, bet jo negalima kaltinti šovinizmu. 
Lietuvius valstiečius jis apibūdina daug palankiau, negu kai kurie 
to meto vokiečių dvasininkai apibūdindavo vokiečių valstiečius. 
Lepneris lietuvių valstiečiuose mato daug teigiamų bruožų. Jo vei- 
kale aprašomos lietuvių fizinės ir dvasinės savybės, buitis, dra- 
bužiai, valgis, gėrimas, trobos, ūkininkavimas, papročiai (krikš- 
tynos, vestuvės, laidotuvės), gydymas, santykiai su bažnyčia. Pa- 
teikiama faktinė medžiaga ryškiai rodo valstiečių antagonizmą 
viešpataujančioras klasėms, jas palaikančiai protestantų bažnyčiai, 
atskleidžia įvairias to antagonizmo pasireiškimo formas. Veikale 
apibūdinama ir lietuvių kalba, apžvelgiama lietuvių literatūra. 

Pripažįstama, kad lietuvių kalba turi daug gerų savybių, pa- 
brėžiamas jos tinkamumas poezijai. Apibūdindamas lietuvių kal- 
bą, Lepneris pateikė 12 patarlių, 7 mįsles, raudą „„(O!O! Kodėl tu 
numirei“, „Tėve mūsų“ tekstą. Vieną kitą patarlę, atskirų lietu- 
viškų posakių ir žodžių jis panaudojo ir kitose knygos vietose, 
daugiausia papročių aprašyme. Gausiuose priežodžiuose ir mįslė- 
se geriausiai atsiskleidžiąs lietuvių sąmojingumas ir išmintis. Ke- 
letas pavyzdžių: Bepig su plaukuotu peštis ir su išmintingų kal- 
bėtis. Dievas davė dantis, dievas duos ir duonos. Kur šuo laka, 
čia ir Ioj(a). Ne su vienu kirčiu medį nukerti. Puolęs į klaną, sau- 
sas nekelsi. Užkliuvusį kelmą kerta. Maža moterėlė visą svietą 
apdeng(ia) (Adata). Maža klėtelė visa skatikėliu dengta (Aguona). 
Juodas varnas krankterėjo, visa puota linkterėjo (Kunigas ir klau- 
sytojai). Mažas puodelis — skani tyrelė (Riešutas). Maža moterė- 
lė daug drapanėlių tur(i) (Žąsis su savo plunksnomis). Aprašyda- 
mas lietuvių kalbą ir papročius, Lepneris, atrodo, pasinaudojo kai 
kuriais M. Pretorijaus darbais. Reikia manyti, kad jam taip pat 
Jarė įtaką svainis M. Švoba, D. Kleino bendradarbis. Lepnerio 
paskelbtą smulkiąją tautosaką buvo nusirašęs S. Daukantas; dalį 
jos jis pakartojo savo leidiniuose. Vėliau didumą jos perspausdino 
A. Šleicheris savo lietuvių kalbos chrestomatijoje („Litauisches 
Lesebuch und Glossar“, 1857 m.), o iš čia — M. Miežinis „Lietuviš- 
kai-latviškai-lenkiškai-rusiškame žodyne“ (1894 m.) ir K. Jurgelio- 
nis ,„Mįslių knygoje“ (1913 m.). | 

Matas Pretorijus. Matas Pretorijus buvo J. Bretkūno vaikaitis. 
Jis gimė tarp 1631—1635 m. Klaipėdoje. Studijavo Karaliaučiuje 
ir Rostoke, kur 1660 m. gavo filosofijos magistro laipsnį. Nuo 

1663 (ar 1665) iki 1685 m. buvo pastorius Nibudžiuose. Po to pri- 
ėmė katalikybę, dirbo katalikų kunigu Vakarų Prūsijoje, gavo ka- 
rališkojo Lenkijos istoriografo vardą, rašė veikalus iš Lenkijos 
istorijos. Mirė skurde 1707 m. 


Pretorijus artimai draugavo su T. Šulcu, jam išgirti parašė lie- 
tuvišką eilėraštį, išspausdintą 1673 m. K. Sapūno ir T. Šulco gra- 
matikoje. Bičiuliškus santy- 
kius palaikė taip pat su isto- 
riku K. Hartknochu, kuris pa- 
skelbė „Dusburgo kroniką“, 
išleido veikalą „Senieji ir 
naujieji prūsai“ („Altes und 
neues Preussen“). K. Hartkno- 
cho pasisekimo paskatintas, 
Pretorijus stengėsi parašyti 
kapitalinį veikalą apie Prūsų 
praeitį. Tuo tikslu jis daug 
dirbo, su užsidegimu rinko is- 
torinę etnograiinę medžiagą, 
daugiausia domėdamasis se- 
nojo tikėjimo liekanomis, jų 
atgarsiais liaudies papročiuo- 
se, pasakojimuose. Savo dar- 
bu patraukė kitus, ir apie jį 
susidarė būrelis senybių mė- 
gėjų ir tyrinėtojų. 1681 m. jis 
paskelbė savo veikalo pros- 
pektą. Tuomet Pretorijus su 
K. Hartknochu, buvę geriausi 
draugai, susipyko, nes Preto- 
rijus rengėsi publikuoti tai, 
ką Hartknochas jau buvo pa- 
K. Hartknocho knygos „Senieji ir naujieji Skelbęs arba galvojo skelbti. 

prūsai" (1684 m.) frontispisas Prie nesantaikos prisidėjo ir 
religiniai dalykai — Pretori- 
jaus perėjimas į katalikybę. K. Hartknochas pradėjo savo buvusį 
draugą šmeižti. Pretorijaus veikalas 1698 m. (kitų nuomone, 
1703 m.) buvo baigtas ir pasiųstas į Berlyną, bet nebuvo išleistas 
ir pateko į archyvą. Tas vertingas darbas iki šiol tebėra neišspaus- 
dintas ištisai. Jo ištraukų 1731 m. buvo paskelbta leidinyje „Acta 
Borussica“. Atskiru leidiniu 1871 m. jų paskelbė V. Pirsonas 
(W. Pierson). 

Pretorijaus veikalas parašytas vokiečių kalba. Jis vadinasi 
„Prūsijos grožybės, arba Prūsijos teatras“ („Deliciae Prussicae 
oder Preussische Schaubiūhne“). Jį sudaro 18 knygų (2 tomai), iš 
viso daugiau kaip 1500 puslapių. Vertingiausios yra 4 ir 6 knygos. 
Tai svarbiausias Pretorijaus veikalas, viso jo gyvenimo darbas. 

Jame, be įvairių istorinių šaltinių, kronikų, autorius panaudojo 
savo paties surinktą medžiagą iš liaudies. Pretorijus griežtai skyrė 
tai, ką pats matė ir girdėjo, nuo to, ką iš kitur paėmė. Todėl jo 
darbas turi nepamainomos vertės. 

„Prūsijos įdomybėse“ Pretorijus pasisako prieš baisiausią ver- 
govę, kurioje gyvena prūsų palikuonys — lietuviai. Su meile ir 
užuojauta jis žiūri į vargstančią liaudį. Jis idealizuoja lietuvių 
kalbą, keldamas jos žodingumą, skambumą, grakštumą, nurody- 
damas jos panašumą su graikų kalba. Lietuvių kalbos ypatybėms 
ir lietuvių sąmojui pailiustruoti Pretorijus pateikė smulkiosios 
tautosakos pavyzdžių. Tais pavyzdžiais jis bandė atskleisti kūry- 
binę lietuvių liaudies galią, jos sąmojingumą, grožio pajautimą. 
Jis taip pat parodė konkretų priežodžių ryšį su gyvenimų, jų pri- 
taikymą įvairiais atvejais, skirtingą prasmę. Pvz.: Kvailas kaip 
vokietis. Žmogus kaip žmogus, tač(iau) nosis tarp akių. Dygau dy- 
gusi ir išaugau, augusi mergavau, mMergavusi martavau, martavu- 
si boba tapau, boba tapusi akis gavau, per tas akis pati išlindau 
(Aguona). 

Smulkiajai lietuvių tautosakai XVII a. antrojoje pusėje etno- 
grafiniuose veikaluose buvo skiriama viena iš pagrindinių vietų. 
Kalbiniuose veikaluose ji taip pat naudojama, bet tuo metu dar 
nebuvo tapusi esmine jų dalimi. 

XVIII a. PPRMOJOJE PUSĖJE padėtis šiuo atžvilgiu žymiai pa- 
sikeitė. Dabar imta labiau domėtis lietuvių tautosaka ne etnogra- 
fijos, o kalbos reikalui. Šiuo metu tapo aktualesnis literatūrinės kal- 
bos klausimas, stiprėjo nepasitenkinimas bažnytinių raštų kalba, 
nutolusia nuo gyvosios, užteršta svetimybėmis. 

Pirmoji kalbinė polemika, įsiliepsnojusi pačioje 
XVIII a. pradžioje, aiškiausiai rodė tą nepasitenkinimą užteršta ir 
sustabarėjusia bažnytinių raštų kalba. Tuo metu buvo išspausdin- 
tos bent trys poleminės brošiūros: viena Mykolo Merlino ir dvi 
jo priešininkų — Jokūbo Perkūno ir Jono Keimelio. Kiti poleminiai 
rašiniai buvo leidžiami per rankas. Lig šiol tėra surastas M. Mer- 
lino traktatas, 0 apie kitus išliko maža žinių, todėl ne visi to ginčo 
klausimai yra paaiškėję. Kadangi polemika jau vyko 1702 m., 
galima manyti, jog tiesioginis jos akstinas buvo ,,„Naujo testamen- 
to“ pasirodymas 1701 m. „Naujas testamentas“ toli gražu nepa- 
tenkino tų reikalavimų, kuriuos buvo iškėlęs lietuvių literatūrinei 
kalbai D. Kleinas ir jo pasekėjai. Gal būt, todėl ir kilo polemika. 
Pagrindinis jos klausimas buvo, kaip kalbėti ir rašyti liaudžiai: 
ar paprasta, kasdieniška kalba, ar išdailinta ir pataisyta. Kaip su- 
prato tą išdailintą ir pataisytą kalbą Merlino priešininkai J. Per- 
kūnas ir J. Keimelis, tebėra neaišku. Tačiau M. Merlino principai 
matyti iš jo traktato. 

MYKOLAS MERLINAS 


Mykolas Merlinas gimė 1641 m. Oberslebene. Jis mokėsi Ka- 
raliaučiaus senamiesčio mokykloje, studijavo teologiją Leipcigo 
ir Jenos universitetuose, o 1664 m. įsimatrikuliavo Karaliaučiaus 
universitete. Vėliau mokytojavo Tilžėje ir Viešvilėje, 1667 m. 
gyveno Kaune, paskui vėl Tilžėje. Nuo 1670 m. dirbo kantoriumi 
Įsrutyje, o nuo 1672 m. kunigu Gumbinėje, kur ir mirė 1708 m. 
Ilgą laiką dirbdamas lietuviškose srityse, Merlinas gerai pramoko 
lietuvių kalbos. Jos mokęsis iš liaudies, kuri buvusi jo žodynas 
ir gramatika. 1706 m. Merlinas išleido traktatą lotynų kalba „„Pa- 
grindinis lietuvių kalbos principas“ („Principium primarium in 
lingva Lithuanica'). Pratarmėje jis kreipiasi į visus Prūsijos lie- 
tuvių pastorius, rekomenduodamas savo traktatą ir kartu prašy- 
damas pagalvoti, kaip reiktų kalbėtis su liaudimi. Toliau eina Jo- 
no Berento prakalba, kurioje teisinamas ir giriamas Merlino dar- 
bas. Ilgus metus kunigaudamas tarp lietuvių, Merlinas laisvomis 
nuo tarnybos valandomis ne dykinėdavęs, o domėdavęsis lietuvių 
kalba, stengdamasis jai grąžinti senovinį puikumą. Todėl, nors ir 
nelietuvis, jis esąs visai kompetentingas svarstyti lietuvių kalbos 
klausimus. Kaip vokiečių kalba esanti pilna prancūziškų žodžių, 
jog kartais sunku susigaudyti, taip ir lietuvių kalba nuo vokiškų 
ir kitokių svetimų žodžių pavirtusi kažkokiu mišiniu, kuriame iš- 
nykęs tikrasis geros senosios kalbos žavumas. Kas esą paimta iš 
graikų ir lotynų kalbos seniausiais laikais, pačiai lietuvių kalbai 
gimstant, tas paliktina, o išgalvoti naujus žodžius ir posakius, lie- 
tuvių kalbai nebūdingus, neleistina. Po J. Berento prakalbos 24 
puslapiuose dėstomi patys Merlino principai. 

Pradžioje Merlinas pasiaiškina, kodėl jis kelia į viešumą savo 
mintis. Kažkas įskundęs, kad jis nemokąs lietuviškai, nes ta kal- 
ba nesanti jo gimtoji. Todėl 1704 m. Gumbinės bažnyčios vizita- 
torius klausinėjęs susirinkusius žmones, ar jie galį suprasti Mer- 
liną, kai šis kalbas jiems lietuviškai. Žmonės atsakę, kad savo ku- 
nigą jie gerai suprantą. Kitą rytą vizitatorius liepęs skaityti iš 
neseniai išleisto „Naujo testamento", ir žmonės atsakę, jog nesu- 
prantą. Parašyta esą lietuviškai, bet neteisingai. Paskaičius 
M. Švobos verstų biblijos ištraukų, lietuviai atsakę, kad tai esąs 
jiems tikras žodis. Tuomet vizitatorius paklausęs Merliną, iš kur 
jis taip išmokęs lietuvių kalbos. Merlinas atsakęs, kad jis niekad 
nežiūrėjęs į jokią gramatiką ar žodyną. Rodydamas į aplink sto- 
vinčius lietuvius, jis pasakęs, kad jo žodynas ir gramatika buvę 
jie. Su jais visuomet jis gerai susikalbėdavęs. Vizitatoriui pasa- 
kius, kad Merlinas ir toliau kalbėsiąs su lietuviais taip, kaip jie 
patys kalba, lietuviai labai apsidžiaugę ir pasidarę tokie drąsūs, 
kad paskui nė nenorėję klausytis to, kas neatitiko įprastinės var- 
tosenos. Tai padrąsinę Merliną kreiptis į savo kolegas, kad susi- 
tarus būtų galima nustatyti tobulą pagrindinį lietuvių kalbos prin- 

Merlinas pirmiausia nurodo, kad su lietuviais reikia kalbėtis 
kaip su visai paprastais žmonėmis. Jų tarpe nesą mokytų, išmin- 
tingų, jie nemoką nei skaityti, nei rašyti. Iš tūkstančių gali pasi- 
taikyti tik du trys išmintingi, o paprastiems žmonėms ir kalbėti rei- 
kia paprastai, liaudiškai, kad jie viską galėtų aiškiai suvokti ir su- 
prasti. Pirmiausia reikia vengti svetimybių, kad ir iš kurios kalbos 
jos būtų atklydusios. Su lietuviais reikia ir grynai lietuviškai kal- 
bėti. Iš knygų būtina išmesti visus žodžius, kurie nevartojami gy- 
vojoje kalboje. Jei nėra kurio lietuviško atitikmens, geriau žodį 
nusakyti arba aprašyti kitais, negu vartoti svetimybę. Pvz., žodį 
zokons gal ir suprastų kokie du lietuviai, bet šimtai ir tūks- 
tančiai jo nesuprantą. Vietoj jo būtų galima sakyti žodis, žodžiai, 
prisakymai. Merlinas nevartojąs žodžio večerė, nes jis lenkiškas 
ir lietuviai jo net nemoką gerai ištarti. Vietoj jo jis sakąs lietu- 
viškai vakarienė. Tokių nesuprantamų svetimų žodžių labai daug 
esą knygose, ir juos būtinai reikėtų pakeisti. Tikriniams nežino- 
miems vardams Merlinas siūlo pridėti apoziciją — sakyti, pvz., 
ne Jeruzalė, bet Jeruzalės miestas, ne Egiptija, bet Egiptų žemė 
ir pan. Jis siūlo vengti mažai suprantamų naujadarų, daugiareikš- 
miškumų, dialektizmų. Jei kartais nebūtų galima išsiversti be kai- 
myninių kalbų žodžio, tai tas žodis turėtų būti kiekvienam gerai 
žinomas. Be to, tokiu atveju reiktų pridurti: kaip lenkai, kaip vo- 
kiečiai kalba ir pan. 

Merlinas pabrėžia, kad kalboje kiekvienu atveju reikia remtis 
kasdienine vartosena — žodžiais, įprastais lietuviams kaip kasdie- 
ninė duona. Reikia atmesti viską, kas kasdieninėje kalboje nevar- 
tojama. Tačiau ne visų lietuvių vartosena esanti priimtina. Dau- 
giausia ją sugadinę germanizmai, todėl būtina juos rūpestingai at- 
sijoti. Tikros vartosenos reikia mokytis iš geriausių galvų, įtartinai 
žiūrint į viską, kas sutampa su vokiečių kalba. Pvz., dabar beveik 
visur saką ant nėdėlios, ant šventės, anti kalėdų, ant velykų ir pan., 
o daugiau kaip prieš 30 metų jis klausęsis lietuvių dainų ir paste- 
bėjęs, kad ten buvo sakoma: Leisim Nikelį nedėlioj mišion. Tai- 
gi lietuviai imituoja vokiečius, kaip vokiečiai prancūzus. Varto- 
senoje negalima pasikliauti ir gramatika, nes ji teapima maža 
atvejų, tinka tik pradedantiesiems, o ne kasdieniniam pašnekesiui. 
Kalbant negalima remtis ir analogijomis. Pvz., pagal piktas — pik- 
tenybė negalima sakyti ilgas — ilgenybė, trumpas — trumpenybė 
ir t. t., nes tai prieštarauja vartosenai. Kiti laiką tobuliausia pro- 
tėvių kalbą, bet Merlinas sako, kad jais galima sekti tik ten, kur 
jie iš tikrųjų taisyklingai kalbėjo. 

Pagaliau Merlinas sprendžia, kur rasti geriausią lietuvišką var- 
toseną, iš kur imti tobuliausius lietuvių kalbos pavyzdžius. Vienas 
tokios vartosenos pavyzdžių ir tokios kalbos šaltinių yra idiomos 
(įvairūs posakiai), kurių nerasime gramatikoje ir kurių negalima 
išversti į vokiečių kalbą pažodžiui, neiškreipus prasmės. Tokius 
posakius reikią rinkti iš visų kampų. Merlinas žada pats sudaryti 
jų rinkinėlį, ragina ir kitus pasekti jo pavyzdžiu. Kitu tinkamiau- 

sių žodžių šaltiniu jis nurodo priežodžius. Sako, kad vertingas 
esąs Valtarkiemio pastoriaus Jokūbo Perkūno priežodžių rinkinys. 
Pataria Merlinas neniekinti ir lietuvių dainų — ne tam, kad tas 
kvailystes imtume dainuoti, bet kad iš ten išsirinktume gerus ir 
patikrintus žodžius. Kas stropiai užsirašinėsiąs liaudies dainas, 
ilgainiui susirinksiąs puikų lietuviškų žodžių išteklių ir nesigailė- 
siąs įdėto darbo. 

Traktato pabaigoje Merlinas prašo atsiliepti į jo pastabas ir 
pasiūlymus. Jeigu jo principai nepriimtini, tegu kiti pasiūlą geres- 
nius, bet tegu pranešą apie tai visiems lietuvių kalbos mėgėjams, 
kad jiems toliau nereikėtų klaidžioti patamsiais ir jie rastų geresnį 
kelią į lietuvių kalbą. 

Taigi Merlinas lietuvių literatūrinės kalbos pagrindu reikala- 
vo imti gyvąją liaudies kalbą, ypač tautosaką, ir pirmiausia paša- 
linti iš jos svetimybes. Tuo pačiu jis reikalavo grynos, taisyklingos 
ir gražios literatūrinės kalbos. Nors Merlinas turėjo galvoje pir- 
miausia religinę literatūrą, tačiau šis reikalavimas buvo pažangus. 
Jis rodė nepasitenkinimą primetama liaudžiai žargonine kalba ir 
protestą prieš ją. Polemika lietuvių literatūrinės kalbos klausimus 
padarė viešų ir privačių svarstymų objektu. Įsruties kunigas 
J. F. Fokas 1716 m., apibūdindamas polemiką ir Merlino traktato 
reikšmę, rašė: „Tada tai pradėta iš tikrųjų ginčytis dėl lietuviškų 
žodžių ir nusakymo būdų, kadangi Tilžė, Ragainė, Įsrutis, Gum- 
binė ir beveik kiekviena vieta norėjo geriausiai lietuviškai kalbė- 
ti, mokėti ir kitiems nurodinėti“. Tiesioginis konkretus šio ginčo 
rezultatas buvo pirmoji pasaulietinio turinio knyga lietuvių kal- 
ba — J. Šulco išverstų Ezopo pasakėčių leidinys ir P. Ruigio „Lie- 
tuvių kalbos tyrinėjimas“. Polemika turėjo reikšmės ir J. Bro- 
dovskiui, didžiausiam XVIII a. lietuvių leksikografui, panaudoju- 
siam savo žodyne daug smulkiosios tautosakos. Jos poveikis 
juntamas ir kituose to laikotarpio darbuose. 


JONAS ŠULCAS 


Jonas Šulcas gimė apie 1648 m. Katinavoje. Atrodo, kad stu- 
dijavo Karaliaučiaus universitete. Nuo 1707 m. kunigavo Nibu- 
džiuose, nuo 1709 m. Lazdėnuose. 1710 m. persikėlęs į Tilžę, ten ir 
mirė, atrodo, tais pačiais 1710 m. 

Šulcas 1706 m. išleido pirmą pasaulietinio turinio knygą lie- 
tuvių kalba — Ezopo pasakėčių vertimą. Knygos tituliniame pus- 
lapyje vokiškai užrašyta: „(Ezopo pasakėčios, pagal „Lietuvių kal- 
bos principą“ į lietuvių kalbą bandytos versti Jono Šulco" („Die 
Fabuln Aesopi, zum Versuch nach dem Principio Lithuanicae ling- 
vae, littauisch vertiret von Johann Schultzen“). Tai rodo betar- 
pišką vertimo ryšį su M. Merlino traktatu. Leidinio prakalboje 
Šulcas taip pat nurodo, kad pasakėčias vertęs paties M. Merlino 
ir jo idėjų paskatintas. Sudarkyta lietuviškų knygų kalba jam kė- 

lusi pasibaisėjimą, todėl jis nė nemanęs dirbti lietuviškose para- 
pijose. Tačiau kartą atvykęs į Gumbinę ir savo nepasitenkinimą 
bei nenorą išdėstęs M. Merlinui. Tas jį sulaikęs ir davęs pasiskai- 
tyti savo rašinį „„Ar reikalinga lietuvių kalbos reformat“ („An 
Lithuanicae Lingvae Reformatio sit necessaria?“). Rašinys dar per- 
eitą vasarą (taigi 1705 m.) buvęs įteiktas F. Doičui (Deutsch), vi- 
zitavusiam (Gumbinės bažnyčią. Šulcui tas rašinys atvėręs akis. 
Jis dar labiau praregėjęs, išėjus 
M. Merlino „Pagrindiniam lietu- 
vių kalbos principui“. Tada pa- 
matęs, koks didžiulis skirtumas 
tarp lietuvių kalbos, vartojamos 
knygose, ir tos kalbos, kuri atsi- 
skleidžia tikruose lietuviškuose 
posakiuose ir idiomose. M. Mer- 
linas jį paskatinęs kiekviena 
proga užsirašinėti lietuviškus žo- 
„džius ir posakius. Pagal M. Mer- 
lino traktato rekomendaciją jis 
stropiai rinkęs ir lietuvių liau- 
dies dainas, turįs jų nemažą 
pluoštą. Pagaliau M. Merlinas 
pataręs jam išversti į lietuvių 
kalbą Ezopo pasakėčias, pasi- 
kvietus į pagalbą lietuviškai ge- 
rai mokančių paprastų žmonių. 
Jis pasitelkė keliolika pagalbi- 
ninkų iš (Gumbinės apylinkių 
(Skinkių Albą, Serbentų Albą, 
Pakulų Albą, Merčių Dočį, Isa- 
kų Milkų, Juozapų Žentaitį Isa- 
ką ir kai kuriuos kitus). Vers- . 
damas pasakėčias, norėjęs pa- J. Šulco išverstų Ezopo pasakėčių lei- 
tikrinti M. Merlino principų tei- dimo (1706 m.) antraštinis puslapis 
singumą ir pagrįstumą, taip pat 

pabandyti, ar galima Ezopo pasakėčias išversti grynais, tikrais ir 
gerais lietuviškais žodžiais, kuriuos ir lietuvių liaudis suprastų. 

Po ilgokos vokiškos prakalbos, kurioje ne tik išdėstyti vertimo 
motyvai, bet ir apibūdinama pasakėčių vertė bei prasmė, aiški- 
nama jų auklėjamoji reikšmė, eina vokiškas Pilypo Ruigio eilė- 
raštis, skirtas pasakėčių vertėjui. Jame išaukštinamas Šulco atlik- 
tas darbas, sakoma, kad lietuvių kalboje nuo šiol nebebūsią ba- 
belio, kad (Gumbinė, prabilusi knygoje savo tikrąja tarme, 
tapsianti lietuvių Roma ir Atėnais. 

Toliau eina pačios pasakėčios (Šulco vadinamos pri/ygini- 
mais) — pirmojo šimto pirma dešimtis. Tai rodo, kad Šulcas gal- 
vojo jų daug išversti, bet ar išvertė, nežinia. Neaišku ir iš kokio 
šaltinio vertė. Greičiausiai iš Joachimo Kamerarijaus, XVI a. vo- 

kiečių humanisto, lotyniškojo leidimo. Patys pasakėčių tekstai 
Šulco ir J. Kamerarijaus vertimuose atitinka, skiriasi tik moralai. 
Išverstųjų pasakėčių siužetai gana plačiai žinomi („Gaidys randa 
baltų brangių akmenėlių vieną“, „„Vilks ir ėrytis“, „Pelė ir varlė", 
„Šuo ir mėsos stukis“, „Liūts, telyčia, ožka ir avis“, „Vilks ir ger- 
vė“, „Laukininks žmogus ir žaltys“, „Laukinė kiaulė ir asils“, „Dvi 
peli“, „Erelis ir žilvarnė“). Stengdamasis versti taip, kaip šneka- 
ma, Šulcas prie pasakėčių pridėjo pastabų, kuriose aptarė būdin- 
gus lietuvių kalbai dalykus. Pvz., vokiečiai sako: Man kan auch 
so sagen (Galima ir taip sakyti), o lietuviai tokiu atveju dažniau- 
siai vartoja vienaskaitos antrąjį asmenį: Gali ir taip sakyt. Lietu- 
viai kartais vietoj įvardžio aš vartoja mes. Tėvas sako: Sūnau, 
eik arklių ieškot, o sūnus atsako: Kas? Mes? Tėv, eik pais. Tačiau 
taip kalbą tik nevykėliai (rudiores). Todėl Šulcas šitokią formą 
pavartojo pasakėčioje „Laukinė kiaulė ir asils“ asilui apibūdinti. 
Apskritai, jam kai kur pavyko gražiai, gyvai išversti, liaudiškai 
pasakyti, pvz.: Pelė buvo varlę pakvietusi ir, ją į klėtelę, visokių 
ir gerų valgių pilną, įvedusi, sakė: Mano varlele, dabar valgyk 
sveika... Gaidys [...] brangių baltų akmenėlių vieną miežinyj 
rado. Tą pamatęs, sakė: Kas gi man iš to, toki brangų daiktą ra- 
dus? Jeib būtų kviečių grūdas, man geriaus patiktų... Vilks juo- 
kėsi, dantis rodydams, ir sakė... Laukinę pelę [...] pasodino į pa- 
talą iš aukso [...] išdarytą ir išklotą, sakytumbei išrašytą, o [...] 
išdarytais ir išgražintais milais užtiestą ir aptiestą. Iš likusių vi- 
sokių daug valgių [...] vis geriausius išskyrusi, skubindama atne- 
šė ir, viešniai paduodama, liepia jai mylėtis (=vaišintis). Laiky- 
damasis M. Merlino principo, nežinomą daiktą Šulcas aprašo ke- 
liais žodžiais: balias brangus akmenėlis (brangakmenis), geležinė 
varlė (vėžlys), laukinė kiaulė (šernas) ir kt. Tie jo aprašymai ne 
visi pavykę, pvz.: svetimų galvijų dantys (dramblio iltys), sveti- 
ma sragė (purpurinė sraigė). Šulcas taip pat nejautė svetimybių, 
buvusių liaudies kalboje, ir jas vartojo (čėsas, syla, rona ir kt.). 
Jis išplėtė ir moralizuojamąją pasakėčių dali!!, skelbdamas dau- 
giausia krikščioniškas tiesas. Šulco norai buvo geri, bet ne visur 
jam labai gerai nusisekė. Nežiūrint to, jo darbas, pastangos rašyti 
gryna, gyva liaudies kalba buvo labai reikšmingos. Jo išleistos 
pasakėčios buvo pirmoji lietuviška pasaulietinio turinio grožinė 
knyga. Nuo jos prasideda pasaulietinė lietuvių literatūra. 


PILYPAS RUIGYS 


Pilypas Ruigys gimė 1675 m. Katinavoje. Studijavo Karaliau- 
čiaus universitete (imatrikuliuotas 1692 m.). Apie 1695—1698 m. 
gyveno Kaune, ten užrašinėjo lietuviškas dainas. 1708 m. buvo pa- 
skirtas kunigu į Valtarkiemį, kur mirė 1749 m. Ruigio raštai buvo 


"| Žr. Valkūnas L. Ezopo pasakėčios. — Kn.: Ezopas. Pasakėčios. V., 1965, 
p. 157—158. 

išleisti tik XVIII a. viduryje, bet faktiškai jis buvo Merlino ir Šul- 
co amžininkas, jų darbo tęsėjas, jo veikalai išaugę iš tos pačios 
amžiaus pradžios polemikos. Jis palaikė M. Merlino principus, en- 
tuziastingu eilėraščiu palydėjo J. Šulco „Ezopo pasakėčių“ pasi- 
rodymą. 

Ruigys yra pasireiškęs religinėje literatūroje — vertė ir reda- 
gavo bibliją, vertė ir rašė giesmes, bet svarbiausi jo darbai yra 
kalbiniai. 1747 m. Ruigys išleido 
„Lietuvių-vokiečių ir vokiečių-lic- 
tuvių kalbų žodyną“ („Littauisch- 
deutsches und deutsch-littauisches 
Lexicon“). Žodynas buvo pradėtas 
rengti 1733 m., o 1744 m. parašyta 
pratarmė. Vokiškoje žodyno daly- 
je Ruigys pasirėmė Ch. E. Veisma- 
no abipusiu lotynų-vokiečių kalbų 
žodynu (1741 m.), o lietuviškoje 
dalyje — E. Dicelijaus leksikogra- 
finiais darbais, taip pat K. Sirvydo 
trikalbiu žodynu ir F. V. Hako abi- 
pusiu lietuvių-vokiečių kalbų žo- 
dynu (1730 m.). Tuos darbus jis pa- 
pildė savo paties ir kitų surinkta 
gyvosios kalbos medžiaga. Žodyne 
duodami ne tik žodžių paaiškini- 
mai, vertimai, bet ir frazeologiniai 
pavyzdžiai, kurių dalis yra lietuviš- 
ki priežodžiai ir posakiai. Žodyno 
pratarmėje Ruigys apžvelgė anks- 
tesnius lietuviškus žodynus, pažy- 
mėjo, kad Prūsijos dvasininkai F. Hako žodyno (1730 m.) antraš- 
menkai temoka lietuvių kalbą, pa- tinis puslapis 
sisakė prieš lietuvių germanizaci- 
ją, turėdamas galvoje mokyklų vizitatoriaus (1717—1720 m.) 
J. H. Lizijaus projektą. Lizijaus pasiūlymą vokietinti lietuvius jis 
palygino su kryžiuočių užmačiomis prūsų atžvilgiu — su magist- 
ro Zigfrido fon Foichtvangeno įsakymu (1310 m.) eiti kiekvieną 
sekmadienį išpažinties ir nekalbėti prūsiškai. Ruigio nuomone, tai 
prieštarauja krikščionybei. 

Iki Ruigio žodyno vienintelis spausdintas lietuviškas žodynas 
Prūsijoje buvo F. V. Hako žodynas. 





Fridrikas Vilhelmas Hakas buvo gimęs 1706 m., studijavęs Karaliaučiaus 
ir Halės universitetuose. Halės universitete 1727—1765 m. veikė lietuvių kalbos 
seminaras, kuriame 1728—1733 m. Hakas dėstė lietuvių kalbą. Po to jis kunigavo 
Gumbinėje, vėliau Gerviškyje ir Pilkalnyje, kur mirė 1754 m. Dėstydamas lie- 
tuvių kalbos seminare, 1730 m. Hakas išleido „Lietuvių-vokiečių ir vokiečių-lie- 
tuvių kalbų žodyną“ (,„,„Vocabularium litthuanico-germanicum et germanico-lit- 
thuanicum“). Prie jo pridėjo trumpą lietuvių kalbos gramatiką. Tas žodynas ir 

gramatika buvo skirti studentams, lietuvių kalbos seminaro klausytojams. Savo 
žodyne Hakas rėmėsi tik religinių raštų kalba, jame buvo sudėti „Naujo testa- 
mento“ žodžiai. 


Ruigys neapsiribojo, kaip F. V. Hakas, religine raštija, jis visą 
laiką rinko gyvosios liaudies kalbos žodžius ir posakius. Jo žo- 
dynas buvo pirmasis spausdintas žodynas su tautosakine medžiaga. 
1800 m. Ruigio žodyną, žymiai papildęs, išleido K. G. Milkus. 

Ruigys rašė ir lietuvių kalbos gramatiką, bet pats jos nebai- 
gė — baigė sūnus Povilas. 





Pil. Ruigio žodyno (1747 m.) antrašti: Pov. Ruigio gramatikos (1747 m.) ant- 
nis puslapis raštinis puslapis 


Povilas Fridrikas Ruigys buvo gimęs apie 1725 m. Valtarkiemyje. Iš pradžių 
mokėsi pas tėvą. Nuo 1740 m. studijavo Karaliaučiaus universitete, 1747 m. 
buvo ten lietuvių kalbos seminaro docentas. Po to, universiteto nebaigęs, ilgus 
metus gyveno Latvijoje. Mirė Karaliaučiuje po 1781 m. Dėstydamas lietuvių 
kalbos seminare, tėvo pavestas, jis baigė rašyti „Lietuvių kalbos gramatikos prad- 
menis“ (,„Anfangsgriūnde einer Littauischen Grammatick“). Ta gramatika buvo iš- 
leista 1747 m. vienoje knygoje su Pilypo Ruigio žodynu ir jo „Lietuvių kalbos 
tyrinėjimų". Gramatikoje pasinaudota ankstesnėmis D. Kleino, K. Sapūno, 
F. V. Hako gramatikomis, kurios papildytos nauja medžiaga. Joje taip pat yra 
keletas lietuviškų priežodžių ir posakių. 1800 m. tą gramatiką, kaip ir žodyną, 
perredagavęs ir papildęs, vėl išleido K. G. Milkus. 


Svarbiausias Pilypo Ruigio darbas yra „Lietuvių kalbos tyri- 
nėjimas“ (,„Betrachtung der Littauischen Sprache“). Matyt, spaus- 

dinti jis buvo pradėtas 1745 m. (tie metai pažymėti tituliniame 
tyrinėjimo puslapyje), tačiau išleistas 1747 m. viena knyga su žo- 
dynu ir gramatika. Tai matyti iš visos knygos antraštinio pusla- 
pio, datuoto 1747 m. Jame pirmiausia nurodytas žodynas, po to — 
tyrinėjimas ir pagaliau — gramatika. 

Tyrinėjimo pratarmėje sakoma, kad akstinas jam rašyti buvo 
kalbinis ginčas, vykęs XVIII a. pradžioje. Ruigys atsidėjęs rinko 
medžiagą, ir 1708 m. savo darbą parašė lotynų kalba. Tačiau tais 
pačiais metais jis buvo paskirtas į Valtarkiemį, o 1709—1710 m. 
siautėjo maras. Tokiomis sąlygomis negalima buvo darbo išleisti!“. 
Paskiau, draugų skatinamas, jis išvertė jį į vokiečių kalbą ir iš- 
leido 1747 m. 

„Lietuvių kalbos tyrinėjimas“ nėra lietuvių kalbos gramatika. 
Jame iškelti trys pagrindiniai Ruigiui labiausiai rūpėję klausimai: 
1) lietuvių kalbos kilmė, 2) esmė ir 3) savybės. Tai matyti ir pil- 
name veikalo pavadinime („Lietuvių kalbos kilmės, esmės ir sa- 
vybių tyrinėjimas“). Jau seniai iki Ruigio buvo stengiamasi išaiš- 
kinti lietuvių kalbos kilmę, ir tuo klausimu buvo daug teorijų. 
Ruigys viską gerai išstudijavo, norėdamas moksliškai, pagrįstai 
įrodyti, kiek tos teorijos teisingos. Kartu jam rūpėjo apginti lie- 
tuvių kalbą, parodyti, kad ji nėra už kitas prastesnė. Jis neprieš- 
tarauja nuomonei, kad lietuvių kalba kilusi iš slavų kalbų. Tačiau 
lietuvių kalbos senelė buvusi graikų kalba. Jis plačiai lygina lie- 
tuvių ir graikų kalbos žodžius, jų kaitymą, jungimą. Lietuvių kal- 
boje randa apie 400 žodžių, panašių į graikiškus (pvz., penki — 
penle, keturi — telares, avis — ovis ir kt.). Daug kas čia teisingai 
pastebėta, nes tai bendri indoeuropietiški žodžiai, bet nemokėta 
teisingai išaiškinti. Tas palyginimas su graikų kalba, panašumų 
konstatavimas buvo kartu ir lietuvių kalbos išaukštinimas. Eida- 
mas toliau, Ruigys randa lietuvių kalboje bendrų žodžių net su 
hebrajų kalba, o tai, žinoma, jau netiesa. Galų gale jis padaro iš- 
vadą, kad lietuvių kalba, nors ir turėdama daug panašumų su ki- 
tomis kalbomis, yra savita, savarankiška. Bendrybės su kitomis 
kalbomis nesudaro lietuvių kalbos esmės. Išmetus iš jos tuos bend- 
ruosius žodžius, ji vis tiek dar liktų savarankiška kalba. 

Apibūdindamas lietuvių kalbos esmę ir ypatybes, Ruigys žymia 
dalimi remiasi liaudies šaltiniais, tautosaka. Ja remdamasis, jis 
pabrėžia lietuvių kalbos grakštumą, švelnumą, meilumą. Kalbą 
labai švelninąs dažnas garsų r, ! ir gausus deminutyvų vartojimas. 
Ta kalbos savybė esanti paveldėta iš graikų kalbos. Kita būdinga 
lietuvių kalbos ypatybe Ruigys laiko jos žodingumą, sinonimų 
gausumą. Sakysim, lietuviai turi žodžius žilas, širmas, pilkas, rai- 
nas, o vokiečiai tik grau. Lietuviai turi taip pat daug žirgo sino- 
nimų. Pabrėždamas lietuvių kalbos žodingumą, Ruigys kartu pa- 
sisako prieš nereikalingus skolinius. 


12 Dabar surastas 1708 metų lotyniškas tyrinėjimo rankraštis. Žr. R. U. 


„ 300-aisiais autoriaus gimimo metais. — „Gimtasis kraštas“, 1975 m. spa- 
lio 23 d.; Vilnonytė V. „Lietuvių kalbos kilmės, esmės ir savybių tyrinėjimo“ 
lotyniškas rankraštis. — „Literatūra ir menas“, 1977 m. sausio 15 d. 

„Ruigys pirmasis, nors ir labai atsargiai, įvertino lietuvių tau- 
tosakos grožį. Lietuvių kalbos savybėms iliustruoti jis duoda 14 
patarlių bei priežodžių, 10 mįslių, 2 minkles ir apie 100 posakių. 
Kai kuriose patarlėse ir priežodžiuose atsispindi klasiniai santykiai, 
sunki valstiečių buitis, turtuolių gobšumas ir tuštumas. Būdingesni 
jų pavyzdžiai: Aš jam kalną pyliau, o jis man duobę kasa. Bago- 
čius puikočius irgi ragočius. Gers sapnas neįvyksta, ale pikls 
įvyksta. Gul(i) vilks — džiūsta vilks, bėga vilks — tunka vilks. Juo 
bagotesnis, juo šykštesnis. Kruvino alviens baidos, pieningą kiek- 
viens laižo. Norint čia išbėgsi, 
kitur vargas atsitūpęs tavęs ty- 
kos. Skubinamas nekepa, už- 
mirštas sudega. Šiai jau vokie- 
tis išmanys kaip lietuvininks. 
Šukuok šunį, ją ėmęs. Tyla, ge- 
resnė kaip byla. Būdingesnės 
„mįslės: Paukštelėlis papurgalvis 
aukštyn lekia pauto dėti (Apy- 
nys). Žiuponėlė papurgalvė šim- 
tu šūbų vilki (Kopūsto galva). 
Aužuolėlis šimtšakėlis marčių 
mergų šaukia (Lino stiebas). Pa- 
mečiau žiedą po variniu tiltu, 
“(0 atmirado mėnuo, sugaišino sau- 
me Iė (Rasa). Iš kaulelio brakšt, į 
skilandį šmakšt (Riešutas). Avis, 
avis bubelė beeidama priėst 
(Špūlė). Minklė: Kas nutunka 
nepenėis? (Ledas). Ruigys pa- 
brėžia, kad lietuviai esą labai 
sąmojingi. Iš gudrių pasakymų 
galima esą matyti, kad jie moka 
gražiai ir šmaikščiai išsireikšti. 
Pvz., apie girtuoklį jie sako 
o . L mielių vamzdis. 

Pil. Ruigio „Lietuvių kalbos tyrinėji- Tyrinėjime Ruigys pirmasis 
mo" (1747 m.) antraštinis puslapis paskelbė tris lietuvių liaudies 
dainas: „Anksti rytą rytužį“, 
„Aš turėjau žirgužėlį“ ir „,„Aš atsisakiau savo močiutei“ su laisvu 
vertimu į vokiečių kalbą. Tas dainas dėjo labai atsargiai, lyg at- 
siprašinėdamas, kukliai atkreipdamas dėmesį tik į jų gražią kal- 
bą. Tačiau atrodo, kad tai buvo savotiška taktika. Negalima sakyti, 
jog Ruigys vertina dainas vien kalbiniu atžvilgiu. Toliau jas va- 
dina odėmis — tauriausiu klasicizmo poezijos žanrų, pažymi jų 
poetikos turtingumą, vaizdų metaforiškumą, gėrisi ir grožisi jomis. 
Matyt, jis iš esmės jau suvokė liaudies dainos literatūrinę estetinę 
vertę. Ir pačias dainas parinko, atrodo, sąmoningai, kad jos galėtų 
patraukti išsilavinusių žmonių dėmesį. 

-Ruigio paskelbtos dainos susilaukė platesnio atgarsio. Pirmiau- 
sia jas įvertino žymus vokiečių filosofas ir rašytojas G. E. Lesin- 
gas. Minėdamas jas 1759 m. laiške apie naująją literatūrą, jis pa- 
žymėjo, kad dainiai gimsta visose šalysė, o ne vien apsišvietusio- 
se. Paprastų mergaičių dainuojamos lietuviškos dainos jam 
pasirodžiusios kaip retenybė, kuri labai nudžiuginusi. „Koks nai- 
vus sąmojis! Koks žavus paprastumas!“ — taip glaustai ir impulsy- 
viai nusakė liaudies dainos esmę. Jis pabara Ruigį, kam „teisinasi 
šitokius niekus įdėjęs“. Jo nuomone, Ruigys turėjęs pasiteisinti, 
kodėl daugiau tokių dainų neišspausdino. Tame laiške Lesingas 
įdėjo dvi Ruigio vokiškai išverstas dainas („Anksti rytą rytužį“ ir 
„Aš atsisakiau savo močiutei“), pabrėždamas Ruigio iškeltas lie- 
tuvių kalbos gerąsias savybes. Lesingo įvertinimas, tas lakoniškas 
sakinys, tapo tarsi lietuvių liaudies dainos etikete, vėliau juo bu- 
vo nuolat remiamasi. 

Ruigio paskelbtas dainas taip pat įvertino kitas žymus vokie- 
čių filosofas ir rašytojas J. Herderis. 1778—1779 m. jis išleido 
rinkinį ,,Tautų dainos“ („Volkslieder“), vėliau (nuo 1807 m.) pava- 
dintą ,,Tautų balsai dainose“ („Stimmen der Volker in Liedern“). 
Jame išspausdino 8 lietuvių liaudies dainas, kurių septynias buvo 
gavęs iš Karaliaučiaus universiteto profesoriaus J. Kroicfeldo, o 
vieną („Aš atsisakiau savo močiutei“) paėmė iš Ruigio. Apibūdin- 
damas lietuvių liaudies dainas, jis rėmėsi Ruigio ir Lesingo pasisa- 
kymais, pažymėjo, kad „lietuvių mergina, atsisveikindama su sa- 
vo gimtaisiais namais ir piešdama visą nuotakos pasaulį taip, kaip 
pati mato ir jaučia, yra didesnė poetė už juokingą kokios nors at- 
sisveikinimo kalbos fabrikuotoją“. 

Didysis vokiečių poetas J. V. Getė 1781—1782 m. parašė dramą 
(operetę) „Žvejė“ („Die Fischerin“), į kurią taip pat įdėjo, beveik 
nieko nepakeitęs, vieną Ruigio paskelbtą ir Herderio perspaus- 
dintą dainą — „Aš atsisakiau savo močiutei“. 1821 m. pas Getę 
viešėjo Karaliaučiaus universiteto profesorius A. Hagenas, kuriam 
poetas tą lietuvių liaudies dainą deklamavo. Getės sekretorius 
J. Ekermanas sako, kad ji vėl susilaukusi visų pritarimo 1827 m. 
literatų vakare pas didįjį poetą. Getė apskritai labai daug kur 
naudojosi tautosaka. „„Mano kūryba, — sakė jis,-— kolektyvinė 
kūryba, turinti Getės vardą". 

Lietuvių liaudies dainas vertino taip pat F. Šileris. Jis yra pa- 
ėmęs iš lietuvių dainų įvairių poetinių įvaizdžių. A. Šamiso, 
V. Jordanas ir kiti poetai taip pat vienaip ar kitaip naudojosi lie- 
tuvių liaudies dainomis, kuriomis pirmasis sudomino pasaulį Pi- 
lypas Ruigys. | 

Ruigys pasireiškė kaip lietuvių kalbos tyrinėtojas ir jos aukš- 
tintojas, idealizuotojas. Tą idealizavimą reikia vertinti, atsižvel- 
giant į ano meto sąlygas. Lietuvių kalbos aukštinimas buvo kovos 
su germanizacine politika priemonė, ir tai buvo labai teigiamas 
dalykas. Iš Ruigio tyrinėjimo išaugo kitas svarbus veikalas, kurį 
1834 m. išleido A. G. Krauzė — „Lietuva ir jos gyventojai“ (,Lit- 

thauen und dessen Bewohner'). Krauzė Ruigio tyrinėjimą perdirbo 
ir papildė. Jo darbe pilna gerų atsiliepimų apie lietuvius ir lietuvių 
kalbą. Ruigio tyrinėjimas buvo teigiamai įvertintas ne tik Pru- 
sijoje, bet ir Lietuvoje. Jo poveikis labiausiai jaučiamas K. Bogu- 
šo veikale ,„„Apie lietuvių tautos ir kalbos kilmę“, išleistame 
1808 m. Bogušas daug kur pasinaudojo Ruigiu — ir jo mintimis, 
ir pavyzdžiais. O Bogušo veikalas savo ruožtu turėjo tiesioginę 
įtaką D. Poškai ir kitiems XIX a. pradžios lietuvių rašytojams, kul- 
tūros veikėjams. | 

Anoniminis smulkiosios tautosakos rinkinys. Jo sudarymas, 
kaip ir P. Ruigio darbai, irgi, matyt, susijęs su XVIII a. pradžios 
polemika. Gal būt, jo autorius yra minėtasis Jokūbas Perkūnas 
(1665—1711), Valtarkiemio kunigas, polemikos dalyvis, kuris rašė 
žodyną ir buvo sudaręs lietuviškų priežodžių rinkinį. Tačiau šiam 
spėjimui pagrįsti dar trūksta duomenų. Rinkinys nebuvo išspaus- 
dintas. Jo rankraštis saugomas LTSR MA Centrinėje biblioteko- 
je. Rankraštį sudaro 40 lapų. Jis blogai išsilaikęs, defektuotas. 
Rinkinyje alfabeto tvarka užrašyti liaudies priežodžiai, patar- 
lės, posakiai, mislės, dainų nuotrupos. Kada ir kieno rinkinys 
sudarytas, jokių tiesioginių žinių nėra. Be smulkiosios tautosakos, 
jame yra keliolika biblinių sentencijų ir pasakymų. Tos senten- 
cijos paimtos ne iš XVIII a. pradžios leidinių, o iš D. Kleino lie- 
tuvių kalbos gramatikos ir vadovėlio. Todėl galima manyti, kad 
rinkinys sudarytas po 1654 m. (Kleino lietuvių kalbos vadovėlio 
pasirodymo) ir prieš 1701 m. (pirmą „Naujo testamento“ leidimą), 
greičiausiai XVII a. pabaigoje, kai kilo didesnis susidomėjimas 
smulkiąja lietuvių tautosaka. To rinkinio medžiagą sunaudojo sa- 
vo žodynui J. Brodovskis. 


JOKUŪBAS BRODOVSKIS 


Jokūbas Brodovskis gimė kiek anksčiau kaip 1695 m. Geldapė- 
je arba jos apylinkėse. Mokėsi Karaliaučiaus Senamiesčio mokyk- 
loje, vienoje iš trijų lotyniškųjų gimnazijų, kurios ruošė mokinius 
stoti į universitetą. 1710 m. Brodovskis buvo imatrikuliuotas Ka- 
raliaučiaus universitete. Matyt, buvo neturtingas, nes nemokėjo 
imatrikuliacijos mokesčio. Atrodo, kad universitete studijavo iki 
1713 m. Nežinia, ar jį baigė, nes G. Ostermejeris jo išsilavinimą 
vadina vidutinišku. Nuo 1713 m. jis buvo mokytojas (precento- 
rius) Trempuose, kur mirė 1744 m. Brodovskis buvo valstiečio 
arba miestiečio, bet nebuvo nei kunigo, nei mokytojo sūnus. Nėra 
jokių duomenų, kad jis būtų nelietuvis. 
 Brodovskiui mokantis Karaliaučiaus Senamiesčio mokykloje, 
vyko kalbinis ginčas, buvo leidžiamos poleminės brošiūros, pasi- 
rodė M. Merlino traktatas, J. Šulco išverstos Ezopo pasakėčios. 
Gal būt, tai paskatino ir jį giliau susidomėti lietuvių kalba, tauto- 
saka, vėliau atsidėti žodyno rašymui. Trempuose Brodovskis mo- 

kė vaikus bažnyčios mokykloje. Trempų parapija tuo metu dar 
buvo lietuviška. Apie pusę gyventojų buvo laisvi valstiečiai, ne 
baudžiauninkai. Kai kuriuose dvaruose baudžiauninkų visai ne- 
buvo, buvo verčiamasi samdiniais. Pačiuose Trempuose buvo to- 
limos praeities paminklų. Bažnyčia stovėjo senovinio kapinyno 
vietoje, joje buvo saugoma archeologinių radinių. Trempai turė- 
jo ir kultūrinių tradicijų. Juose prieš tai buvo kunigavęs M. Maž- 
vydo bendradarbio Baltramiejaus Vilento sūnus (taip pat Baltra- 
miejus). 1636—1641 m. čia kunigavo mūsų raštijoje žinomas Jonas 
Partacijus. Paskutinis klebonas, su kuriuo teko Brodovskiui dirbti, 
buvo G. L. Miulenkampfas, studijavęs Halėje, mokęsis ten lietuvių 
kalbos ir susidraugavęs su lietuvių kalbos docentu F. Haku, žody- 
no autoriumi. Tokia aplinka turėjo bent iš dalies teigiamai veikti 
Brodovskį. Jis neblogai ir gyveno. Turėjo gerą butą su ūkiniais 
pastatais, 4 margus (apie 1 ha) žemės, gaudavo 112 florenų algos 
(88 florenais mažiau už kleboną). Jam dar atitekdavo dalis pinigų 
iš klebono rinkliavų, gaudavo už sutuoktuves, laidotuves, krikšty- 
nas, konfirmaciją, prisidurdavo kiek javų ir šieno. Tačiau, kita 
vertus, jį, atrodo, ilgai vargino klebonas O. F. Fidleris, su kuriuo 
jam teko dirbti Trempuose pirmuosius 15 metų. Tas klebonas, iš- 
naudodamas sunkią situaciją po maro, pasidarė gobšiu ūkininku: 
arė ištuštėjusių kaimų žemes, šienavo pievas, penėjo gyvulius, va- 
rė degtinę. Atlikinėti savo pareigas nebuvo kada, todėl, kur ga- 
lima, jas kraudavo, suprantama, Brodovskiui. 

Visą laisvą nuo tiesioginių pareigų laiką Brodovskis skyrė lie- 
tuvių kalbai, su užsidegimu ja domėjosi. G. Ostermejeris, vėliau 
taip pat mokytojavęs ir kunigavęs Trempuose, aprašo, kaip Bro- 
dovskis dirbo. Jis nuolat bendravo su lietuviais, kurie buvo jo 
vieninteliai mokytojai. Su savim visuomet nešiodavosi rašomąją 
lentelę. Išgirdęs ką nors nauja, tuoj pat užsirašydavo, o paskui 
namie perrašydavo. Kartais dėl vieno žodžio ar posakio keliau- 
davo kelias mylias. Atkakliai, uoliai, nesigailėdamas jėgų, pasi- 
aukodamas ir atsidėjęs jis rinko medžiagą žodynui, dirbo prie jo 
apie 30 metų. Tokio įtempto darbo rezultatas buvo stambus dviejų 
dalių žodynas: vokiečių-lietuvių ir lietuvių-vokiečių kalbų (,„Lexi- 
con Germanico-Lithuanicum et Lithuanico-Germanicum“). Spėja- 
ma, kad pirma (apie 1740 m.) buvo parašyta pirmoji (vokiečių-lie- 
tuvių kalbų) žodyno dalis. Jos nepilnas rankraštis (1050 numeruotų 
puslapių) yra išlikęs ir saugomas Lietuvos TSR MA Centrinėje 
bibliotekoje. Antroji (lietuvių-vokiečių kalbų) žodyno dalis, rašy- 
ta vėliau, neišliko. Ji buvo daug mažesnė (461 puslapio). Savo 
žodynui Brodovskis panaudojo kai kuriuos kitų leidinius bei rank- 
raščius (atrodo, ankstesnę M. Pretorijaus „Prūsijos įdomybių“ re- 
dakciją, spėjamą F. Pretorijaus ,„Vokiečių-lietuvių kalbų žodyną“, 
F. Hako žodyną, D. Kleino gramatiką, gal būt, ir K. Sirvydo žody- 
ną). Vienas iš pagrindinių žodyno šaltinių buvo minėtas smulkio- 
sios tautosakos rinkinys, nežinia, ar paties Brodovskio, ar kieno 
kito sudarytas. Atrodo, kad Brodovskis, be šio, dar yra turėjęs 

ir kitą smulkiosios tautosakos rinkinį, kurį taip Pol panaudojo 
žodyne. 

Brodovskis užbaigė senąją lietuvių leksikograiij ir padėjo pa- 
grindus naujajai. Su senąja leksikografija jį sięjo pirmenybės 
suteikimas biblinei leksikai ir frazeologijai. Žodyne jis išsamiai 
panaudojo 1735 m. biblijos vertimą; įtraukė į jį ir biblinius as- 
menvardžius, ir vietovardžius, kurie, lietuviškai skambėdami taip 
pat, kaip ir kitomis kalbo- 
mis, čia yra nereikalingas 
balastas. Pavyzdžius jis 
taip pat linkęs pirmiausia 
pateikti iš biblijos, o tik 
paskui iš gyvosios kalbos 
ir tautosakos. Tuo Brodovs- 
kis pratęsia senąją leksi- 
kograliją. Tačiau kartu jis 
ją ir baigia, pradėdamas 
naują lietuvių leksikogra- 
fijos krypti. Brodovskis 
anaiptol neapsiribojo bib- 
lija. Jis siekė, kad žodynas 
būtų pilnas, išsamus. Norė- 
jo surinkti visą liaudies 
leksiką, apimti visas jos 
gyvenimo sritis. Į žodyną 
jis įtraukė lietuviškus as- 
menvardžius ir vietovar- 
džius, prie pastarųjų pažy- 
mėdamas nuotolius nuo 
stambesnių centrų. Davė 
ištisas kai kurių sričių no- 
menklatūras, pavyzdžiui, 
amatininkų, žuvų, vištų, 
arklių (pagal gerumą, grei- 
tį, plaukų spalvą, iš viso 
net keliasdešimt) vardus. 
J. Brodovskio žodyno rankraščio antraštinis Žodyne jis pasireiškė ir 

puslapis kaip etnografas: surašė se- 

nuosius lietuvių dievus, 

traktuodamas juos pagal romėniškąją interpretaciją, aprašė kai 

kuriuos lietuvių papročius, ypač susijusius su pagonybe. Tai rodo, 

kad Brodovskis turėjo plačių užsimojimų. Jis nesitenkino paprasto 

frazeologinio dvikalbio žodyno rėmais, o norėjo apimti visa, kas, 

jo nuomone, buvo svarbiausia. Jis galvojo, atrodo, nors dar ir mig- 
lotai, apie enciklopedinio pobūdžio žodyną. 

Žodyne Brodovskis panaudojo labai daug smulkiosios Išesisnsiėi 
tautosakos. Tautosakinė medžiaga čia užgožia biblinę. Dažnai iš 
biblijos imama tik truputis pavyzdžių, o iš gyvosios kalbos ir ypač 

smulkiosios tautosakos duodamos jų ištisos serijos. Brodovskio 
panaudotoje tautosakoje pirmąkart lietuvių kultūros istorijoje taip 
ryškiai prabilo liaudis. Čia ji išsakė savo požiūrį į gyvenimą, įvai- 
rius jo reiškinius: pasmerkė socialinę priespaudą, tautinę diskri- 
minaciją, demaskavo feodalinės valdžios aparatą, dvasininkų sa- 
vanaudiškumą ir gobšumą, išreiškė neapykantą ir panieką dvari- 
ninkams, baudžiaviniam darbui. Didžioji tos tautosakos dalis yra 
bendra visų lietuvių tautosaka, be to, sukurta ne XVII-XVIII am- 
žiuje, o žymiai anksčiau. Nežiūrint to, joje atsispindi konkreti anų 
laikų Prūsijos gyvenimo tikrovė, specifiniai jos bruožai. Kita ver- 
tus, ta tautosaka, nors tematiniu ir idėjiniu atžvilgiu labai įvairi 
ir turtinga, kartu yra nevienalytė, prieštaringa. Joje matyti ir kai 
kurie neigiami liaudies bruožai, susiformavę sunkios priespaudos 
sąlygomis, veikiant viėešpataujančių klasių ideologijai: egoizmas, 
godumas, religinis fanatizmas, dažnas pasikliovimas dievu ir pan. 

Liaudies skundas dėl savo vargano gyvenimo girdėti tokiuose 
pasakymuose: Baudžiava mums privinčiavota kaip marti. Vargas 
mūs' brolis [...|. Norint čia išbėgsi, kitur vargas atsiltūpęs tavęs 
lauks. Žmonių kraujas prasčiau(s) laikomas tampa kaip vanduo. 
Dėda bėdą veja. Bekrutam kaip uodai. Bešnypščiam kaip šlapią 
kūrendami, Dvaro gyvenims — peklos gyvenims; ilgai dvare — 
ilgai pekloj. Gyvs negali lįst į žemę. Ik(i) saulė užtekės, rasa akis 
išės. Kad ne vargai bei bėdos, tai būtų vis kalėdos. Neturi nei 
kąsnies duonos. Nieko gero nesulauksime. Niekur pagalbos ne- 
randu. Nors didžiausia bėda, aukštas dangus — neįkopi, juoda že- 
mė — neįlendi, turi būt iki dienai. Vaikų kaip pupų, o duonos nei 
plutos. Vargas vargą remia. Varge augau, sielvartuose karšau. 
Varge būdams, turi verstis kaip gali. Varge galą gausi. Iš kitų 
pavyzdžių matyti, kaip liaudis smerkia ir niekina savo išnaudoto- 
jus: Būrų ėdikas, lupikas, plėšikas. Edelmons 0 šuo — viena miera. 
Juo didesnis klastorius, juo didesnė palaima. Karaliai ilgas ran- 
kas tur(i), gal(i) toli prisiekt(i). Klebono platus žaks, niekad ne- 
prikrauji. Mes, biednieji lietuvninkai, edelmonais, kunigais į pek- 
lą netilpsim. Pabrėžiamas feodalinės santvarkos neteisingumas: 
Nevalė daroma yra, ne prova. Kieno valia, to ir teisybė. Vabalus 
leidž(ia), o muses spendž(ia) vor(a)tinkliu. Parodomas valdininkų 
kyšininkavimas (Balvai ir vandenį atgrąžin(a)), valstiečių įsisko- 
linimas (Šuo be skolos; Skola ne mama), turtuolių abejingumas 
vargšams (Sotus alkaną nepažįst(a)). Tautinė priespauda, lietuvių 
niekinimas atsispindi posakyje: Lietuvninką už vyžą laiko. Iš ki- 
tos pusės, lietuvių valstiečių tautinis sąmoningumas, pranašumo 
prieš atėjūnus jautimas užfiksuotas posakyje: Šiai jau vokietis 
„Iišmanys kaip lietuvninks. Valstiečių klasinis sąmonėjimas, savo 
žmogiškosios vertės suvokimas, pilietinis išdidumas matyti iš to- 
kių žodžių: Kad stuboj mano vaikų netilptų, tad neleisčia(u) savo 
vaiką po edelmonu služyt. Brodovskis paskelbė apie 150 mįslių, 
jų tarpe labai gražių, pvz.: Gale lauko puods plyšia (Aušta). Kad 
atsitiestų, dangų paremtų; kad rankas turėtų, vagį sugautų (Ke- 

lias). Toli žirgas žvengia, arti kamanos skamba (Perkūnas). Ėjau 
naktį, pamečiau sagtį, rado mėnuo, padavė saulei (Rasa). Pasėjau 
pipirais, išdygo skatikais, pražydo marčiom(i)s, iškaršo mergom(i)s 
(Grikiai). Užkopk mane, paskanink save, palengyink mane (Obe- 
lis). Didesnis už arklį, mažesnis už šunį Činų A Mėsos puode 
geležis verd(a) (Brizgilas). Dudė duden(a) po variniu tiltu (Ugnis 
ir katilas). Pilna laktelė balių vištelių (Dantys) Balta žemė, juoda 
sėkla, žasia užakėta (Raštas). Nemaža vietos Brodovskio užrašytoje 
tautosakoje skiriama kasdieninei buičiai su visu jos margumu, 
šeimai, ūkininkavimui, darbui. Joje skelbiama gili išmintis, iške- 
liamas darbštumas, apdairumas, tvarkingumas, duodama praktinių 
nurodymų, pajuokiamos ydos. Smulkiojoje, tautosakoje atsispindi 
sveika valstiečio moralė, tikėjimas gėrio ir tiesos pergale, tėviš- 
kės meilė, bet taip pat ir minėti vidiniai JO prieštaravimai, pasau- 
lėžiūros ribotumas. 

Brodovskio žodynas, likęs rankraščiu, negalėjo turėti tokios 
reikšmės, kokią būtų turėjęs išspausdintas. Nežiūrint to, jame pa- 
naudotos tautosakos poveikis, nors daugiausia netiesioginis, sie- 
kia iki mūsų dienų. K. G. Milkus savo „Lietuvių-vokiečių ir vokie- 
čių-lietuvių kalbų žodyne“ (1800 m.), sekdamas Brodovskio pavyz- 
džiu, įdėjo apie 300 priežodžių ir patarlių, daugiausia iš Brodovskio 
žodyno. XIX a. pradžioje iš Milkaus žodyno tą tautosaką nusirašė 
S. Daukantas ir kartu su paties turėtąja paskelbė įvairiuose savo 
leidiniuose. D. Poška savo žodynui taip pat ėmė tautosakos iš 
Milkaus žodyno. Iš S. Daukanto leidinių ta tautosaka pateko 
į M. Valančiaus „Patarles Žemaičių“ (1867 m.). Brodovskio žodyno 
rankraštį su smulkiąja tautosaka XIX a. viduryje panaudojo kal- 
bininkai: G. H. F. Neselmanas lietuvių kalbos žodynui (1851 m.) 
ir A. Šleicheris lietuvių kalbos chrestomatijai (1857 m.). Iš A. Šlei- 
cherio chrestomatijos ta tautosaka pateko į M. Miežinio „Lietu- 
viškai-latviškai-lenkiškai-rusišką žodyną“ (1894 m.), vėliau 
į K. Jurgelionio „„Mislių knygą“ (1913 m.), V. Krėvės-Mickevičiaus 
„Patarles ir priežodžius“ (I 1934, II 1935, III 1937 m.), pagaliau 
į akademinį lietuvių kalbos žodyną ir kitus leidinius. 

Proginiai pasaulietinio turinio eilėraščiai. Jų, reikia manyti, 
buvo parašyta nemažai, bet išlikusių tėra nedaug. Vienas iš tokių 
eilėraščių yra Klaipėdos miesto mokinių pasveikinimas Prūsijos 
karaliui Fridrichui I, parašytas 1704 m. Jo autorius nežinomas. Tą 
sveikinimą karaliaus vainikavimosi jubiliejaus proga sudainavo 
mokinių choras. Jį sudaro keturi penkiaeiliai posmai. Eilėraštyje 
perteikiamas šventiškas linksmumas, garbinamas karalius, linkima 
jam sveikatos, ilgo amžiaus, ramybės ir geros valdžios: 


Hei sa sa sa falialia! Hei sa sa sa falialia! 
Mums išaušo linksma diena, Ant sveikatos mūsų pono 
Kur linksmauti ir pašaukti, Irgi žemės vienvaldono 

Kur mandrauti ir krykštauti Šokinėkim irgi pliauškim — 
Mums reik, hei sa sa faliala! Fiei sa sa sa falialia! 

Hei sa sa sa falialia! Dieve, duok jam ilgą amžių, 


Dievs išlaikė žemes pono Duok pakajų, valdžią gerą, 

Ir su juo mums davė duoną, Tad, miels dieve, tau bus garbė, 
Dėl to širdis testov linksma — Tad ir visad bus giedota: 

Hei sa sa sa falialia! Hei sa sa falialia! 


Kitų išlikusių proginių eilėraščių autorius yra A. F. Šimel- 
penigis, 


ADOMAS FRIDRIKAS SIMELPENIGIS 


Adomas Fridrikas Šimelpenigis gimė 1699 m. Piktupėnuose, ne- 
toli Tilžės. Nuo 1718 m. studijavo Karaliaučiaus universitete. Jį 
baigęs, mokytojavo Žiliuose, o nuo 1726 m. kunigavo Papelkiuo- 
se, kur ir mirė 1763 m. 

Šimelpenigio veikla ir kūryba žymi perėjimą nuo religinių raš- 
tų prie pasaulietinių. Jis aktyviai prisidėjo prie religinių raštų 
rengimo. Buvo vienas iš pirmo biblijos leidimo vertėjų ir antro 
leidimo redaktorius. Vertė giesmes, redagavo giesmynus; 1750 m. 
sujungė J. Berento ir F. Glazerio giesmynus į vieną rinkinį, kuris 
buvo vartojamas iki pat XX a. Amžininkai jį vertino kaip gabų 
eiliuotoją, gretino su M. Švoba. Šimelpenigis vertė ir rašė ne tik 
eilėmis, bet ir proza. Jis išvertė į lietuvių kalbą Johano Arnto ,„Še- 
šias knygas apie tikrą krikščionumą“, kurios nebuvo išspausdin- 
tos. 1753 m. išleido savo paties pamokslą „Širdingas prišaukimas“, 
skirtą Teodorui Gabrieliui Milkui jo ordinacijos Mielkiemyje 
proga. 

Kartu Šimelpenigis rašė ir pasaulietinius proginius eilėraščius, 
kurių tematinis ir idėjinis turinys buvo gana ribotas. Jis dar ne- 
priaugo iki pasaulietinės pasaulėžiūros, nors kai ką yra teisingai 
pastebėjęs ir konstatavęs. Iš jo pasaulietinių rašinių pirmiausia mi- 
nėtina antro biblijos leidimo (1755 m.) eiliuota prakalba, kuri va- 
dinasi „„Dievišką maloningą aplankymą Lietuvos nepakentė nepa- 
gyręs“. Tai savotiška religinės lietuvių literatūros apžvalga nuo 
seniausių laikų. Čia atsispindi autoriaus religinė feodalinė pasau- 
lėžiūra. Jis džiaugiasi, kad Lietuva nepasiliko pagonių aklų pulke, 
kad Prūsijoje buvo nugalėta katalikybė ir įsitvirtino protestantiz- 
mas. Liepia dėkoti dievui, kad davė tokį karalių, kuris pasirūpino 
krašto švietimu, pristeigė mokyklų, leidžia lietuviškas knygas. Mi- 
ni M. Mažvydo katekizmą, J. Bretkūno biblijos vertimą (nors ne- 
žino, dėl ko jis nebuvo išleistas), J. Rėzos psalmyną, pagaliau 
pažymi, kad XVIII amžiuje, kuriame jau bekrutame, pasirodė aps- 
čiau lietuviškų religinių raštų. Tačiau autorius kartu konstatuoja 
ir tautinę lietuvių diskriminaciją, pabrėžia, kad jie yra niekinami, 
nelaikomi žmonėmis: 


[-..] Rods tūlasis vokietis, 
Didei pasipūtęsis, 

Pastatydamas zūbus, 
Niekina lietuvninkus — 
Tar': „Kas yr' lietuvninkas?" 
Argi dievs ir jo bojąs? 
Todėl jie taip neverti, 

Vos per kiaulę laikomi. 


Jis nori įrodyti, Kad lietuviai ne blogesni už vokiečius, bet tai 
daro, remdamasis tik religiniais motyvais. Kita vertus, Šimelpe- 
nigis objektyviai parodo sunkią lietuvių kultūros būklę Prūsijoje. 
Meniniu atžvilgiu ši prakalba tėra sueiliuota proza, nelabai sklan- 
di. Tik kai kur autoriui pavyksta kiek įtaigiau išsireikšti, pvz.: 


Bus paminklas jo garbės, 
Kol tik Lietuva stovės. 


Įdomesnis už biblijos prakalbą yra Šimelpenigio eiliuotas lite- 
ratūrinis laiškas „„(Giminaičio, 1748 m. vykstančio studijuoti į Ka- 
raliaučiaus universitetą, tėvui“ (sąlygiškai vadinamas ,„Karaliau- 
čiaus studentas“). Jis rašytas vienam giminaičiui, gyvenusiam En- 
cūnuose, kad šis sušelptų būsimą studentą, Vilkyškių mokytojo 
sūnų. Laiške daug intymumo, jis pasižymi humoristine nuotaika, 
lengvu eiliavimu. Jame išryškėja anais laikais sunkios mokymosi 
sąlygos. Iš pradžių autorius švelniai bara savo giminaitį, kam, ilgai 
laukiamas, pas jį neatsilanko. Toliau jau mėginama piešti vaiz- 
dą — tai vienas pirmųjų tokių bandymų lietuvių literatūroje. Vaiz- 
duojamas tėvo susirūpinimas dėl lėšų neturinčio sūnaus, parodo- 
ma, kaip jisai sunyko besisielodamas, besigrauždamas: 


Akys, skruostai ir kakta 
Buvo didei suraukta. 
Raudonavo nosis jo, 

Lyg kaip snapas kurkino. 


Jis vaikšto pilnas rūpesčio, vis čiulpydamas lūpas, begniaužydams 
rankas. Sūnui reikia pastogės, dailaus apsiausto. 

Reik jam valgio, gėrimo, 

Vakarais reik žiburio, 

Reik jam malkų šildytis. 


Be to, dar profesorius | 


Ir už pamokinimus 
: Atim savo mokesčius. 


Tėvas neįsivaizduoja, kaip sūnus su menka pinigine galės gyventi 
Karaliaučiuje. Jam atrodo, kad ten, nors ir prisisegęs kardą prie 
šono, jis numirs iš bado, lindės vakarais tamsoje kaip šikšnospar- 
nis, žiemą neištvers šalčio, o svarbiausia, neužmokėjęs už mokslą, 
turės vėl keliauti namo, nieko nepasiekęs ir nusibaigęs. Po to api- 
būdinamas tas turtingasis žmogus, į kurį kreipiamasi. Jis tupi 

taukiny je, yra pilnas visokio turto, jo piniginės prikimštos ir muš- 
tinių dorelių, ir raudonų auksinų. Todėl prašoma: Duok bent ką 
iš tos krūvos!, kad studentas galėtų užsimokėti nors už moksla, 
nes viskuo kitu pasirūpinsiąs jo tėvas. Kad palenktų giminaičio 
širdį, autorius primena jam ir jo žmoną, kuri esanti meilesnė ir 
dosnesnė už jį patį. Laiško pabaigoje siunčiami linkėjimai gimi- 
naičio namiškiams ir pažįstamiems, vėl prašoma, kad jis apsilan- 
kytų pas autorių, ir humoristiškai pagrasinama: 


Jei mane paniekinsi, 
Tai man nepadyvyki, 
Kad tave lietuviškai 
Aš išbarsiu dideliai. 


Taigi kūrinėlis turi nemaža literatūriniam laiškui būdingų savy- 
bių. Intymus, privatus tonas, humoras, nuosekli kompozicija, kai 
kurios vaizdinės detalės, palyginti sklandus chorėjinis eiliavimas 
yra pagrindiniai teigiami jo literatūriniai bruožai. Tačiau apskri- 
tai didesnės meninės vertės jis neturi: daug kas čia dar primity- 
vu, Naivu., 

Kitas Šimelpenigio proginis eilėraštis yra vestuvinis sveikini- 
mas labai ilgu pavadinimu, parašytas 1760 m. ir skirtas klebonui 
Jurgiui Kristupui Vilkiui, kuris vedė Šimelpenigio dukterį Kotryną 
Ralę (sąlygiškai jį vadinsime pagal pirmuosius antraštės žodžius 
„Ant svodbos“). Šis eilėraštis yra pagrįstas kalambūru. Iš pradžių 
autorius būsimą žentą pavadina vilku, nes ir jo pavardė panašiai 
skamba (Vilkis). Jis abejoja, ar galima atiduoti vilkui į nasrus 
avelę — savo dukterį. Tačiau duktė atsako, kad tasai vilkas, apie 
kurį kalba tėvas, avių negainioja, nieko blogo joms nedaro, o prie- 
šingai — pats yra avių ganytojas (vadinasi, dvasininkas). Tuomet 
tėvas palieka pačiai dukrai apsispręsti, primindamas bibliją, ku- 
rioje pasakyta, kad avys su vilkais bus drauge santaikoje gano- 
mos. Pagaliau abu sužieduotinius jis pavadina ėryčiais, linkėdamas, 
kad jie būtų apsaugoti nuo visokių žvėrių. Kalambūriškai žaisda- 
mas žodžio skambėjimu ir reikšme, autorius alegoriniu būdu iš- 
reiškia kūrinio idėją. 

Iš proginių Šimelpenigio eilėraščių išsiskiria dvi epigramos, 
kuriose atsiskleidžia valstiečių ir dvasininkų antagonistiniai san- 
tykiai, išjuokiamas pastorių savanaudiškumas ir godumas. Vieno- 
je epigramoje, atrodo, kalbama apie kunigą Teodorą Gabrielių 
Milkų, kuris 1755 m. buvo atkeltas į Pilkalnį. Gyventojai jo ne- 
norėjo priimti. Jie surengė viešą demonstraciją ties bažnyčia, kad 
sukliudytų jį įvesdinti. Epigramoje sakoma: | 


Vilks veda kerdžių pas avis, 
Bet avys nor jo atsiginti, — 
Husarai tur su šoblėmis 
Jam avinyčią atrakinti. 

Kita epigrama yra Šimelpenigio atsakymas kunigui Adomui 
Henrikui Pilgrimui Įsrutyje, besiskundžiančiam, kad ten nieko ne- 
galima esą gauti. Autorius iš tokio skundo kandžiai pasišaipo: 


Eikšte šen, kas tur ausų 

Ir kas nor naujieną tirti: 
Tarp pyragų ir pyvų 
Pilgrims nor badu numirti! 


"os Šimelpenigio epigramos buvo pirmosios lietuviškos epi- 
gramos ir kartu pirmasis satyrinio vaizdavimo pavyzdys lietuvių 
literatūroje. 

Apie 1748—1760 m. Šimelpenigis buvo paruošęs eilėraščių rin- 
kinį, tačiau jis nebuvo išleistas. Prie Šimelpenigio kūrinių nuo- 
rašų yra išlikęs ir 7 dainų rinkinėlis. Dainos surinktos Bitėnuose, 
tik neaišku, kieno. Šimelpenigiui taip pat linkstama priskirti vie- 
nos Ch. Gelerto pasakėčios vertimą („Musės ir uodo smertis'). 
Gal būt, Šimelpenigis buvo ir daugiau ką parašęs, tik tie jo darbai 
neišliko. Visa tai tebėra dar gerai neištirta. 

XVIII a. ANTROJOJE PUSĖJE pagrindiniai pasaulietinių raš- 
tų autoriai Prūsijoje, be K. Donelaičio, buvo G. Ostermejeris ir 
K. G. Milkus. Šiuo laikotarpiu, kaip jau buvo matyti iš religinės 
raštijos apžvalgos, vėl suaktualėjo literatūrinės kalbos klausimas, 
kilo kova dėl giesmyno reformos, pasireiškusi ilga literatūrine pole- 
mika. Į XVIII a. pabaigą prasidėjo naujas etapas lietuvių tautosakos 
rinkimo ir panaudojimo istorijoje. Tautosaka dabar imta remtis 
grožinėje literatūroje. Pradininkas čia buvo K. Donelaitis, savo 
kūryba glaudžiausiai susijęs su liaudimi, jos dvasine kultūra ir 
jai atstovavęs. K. Donelaitis daugiausia panaudojo pasakojamąją 
tautosaką. Tačiau jo kūryboje susilaukė atgarsio ir smulkioji tau- 
tosaka, buvusi jam išraiškos priemonių šaltiniu. XVIII a. antrojoje 
pusėje vėl buvo iškelta mintis išleisti lietuviškų priežodžių rin- 
kinį, bet ji, kaip ir XVIII a. pradžioje, liko neįgyvendinta. Šią 
mintį buvo pareiškęs G. Ostermejeris 1780 m. Tada jis rašė, kad 
J. Brodovskio žodyno priežodžiai „yra tikrai verti išrinkti, sutvar- 
kyti ir su paaiškinimais atskirai išspausdinti“. Jis neabejoja, kad 
toks rinkinys išgarsėtų labiau už Johaneso Agrikolos vokiečių prie- 
žodžių tritomį, kuriuo kadaise gėrėjosi M. Liuteris. Rinkinys „se- 
novės lietuvių sąmojį nuostabiai parodytų; taip pat duotų progą 
apgailestauti, kad vokiečių ordinas tokią tautą į tokią baisią ver- 
govę įstūmė“. Amžiaus pradžioje tokį rinkinį norėta išleisti kal- 
biniais motyvais, o pabaigoje — jau estetiniais ir nacionaliniais. 
Tačiau rinkinys tuomet nebuvo išspausdintas. Į amžiaus pabaigą 
pasirodė pirmoji senosios lietuvių eiliuotos raštijos istorija, stam- 
bus žodynas ir dvi lietuvių kalbos gramatikos, kuriose buvo iš- 
spausdintos pirmosios lietuvių poetikos. G. Ostermejeris i savo 
gramatiką įdėjo nemaža smulkiosios tautosakos pavyzdžių, tuo 
pralenkdamas visų ankstesnių gramatikų autorius. K. G. Milkaus 
žodyne pirmenybė jau buvo aiškiai suteikta tautosakai ir gyvo- 

sios kalbos frazeologi/jai, o biblinė frazeologija nustumta į antrą 
vietą. Be to, K. G. Milkus pirmasis po K. Donelaičio panaudojo 
smulkiąją tautosaką (priežodžius) savo originalioje kūryboje ir 
vertimuose. Taigi tuo laikotarpiu lietuvių literatūroje vykusi 
dviejų kultūrų kova, pasireiškusi, iš vienos pusės, religinės rašti- 
jos kūrimu, literatūrinės kalbos grindimu bibline leksika ir frazeo- 
logija, o iš kitos pusės, — pasaulietinės literatūros ugdymu, lite- 
ratūrinės kalbos grindimu gyvąja kalba ir tautosaka, jos iškėlimuų 
į pirmąjį planą, XVIII a. antrojoje pusėje pasibaigė liaudiškos kul- 
tūros, nors dar ir ne visišku, laimėjimu. 


GOTFRIDAS OSTERMEJERIS 


Gotfridas Ostermejeris gimė 1716 m. Marienburge (Malborke). 
Jo tėvas buvo odininkas, todėl ir sūnų norėjo išmokyti to paties 
amato. Tačiau vienas meistras, pastebėjęs vaiko gabumus, patare 
tėvui jį leisti į mokyklą. Nuo 1728 m. Ostermejeris mokėsi Torno 
gimnazijoje. Kad galėtų pragyventi, giedojo bažnytiniame chore, 
vertėsi privačiomis pamokomis. 1736 m., baigęs gimnaziją, grįžo 
į Marienburgą ir čia beveik visus metus sunkiai sirgo. 1737 m. jis 
įstojo į Karaliaučiaus universitetą, kur studijavo teologiją, lankė 
lietuvių kalbos seminarą. Drauge su juo studijavo ir K. Donelai- 
tis, metais anksčiau įstojęs į universitetą. Greičiausiai juodu buvo 
pažįstami. Ostermejeris žinojo apie K. Donelaitį ir vėliau, kai 
kvietė jį prisidėti prie naujo giesmyno parengimo, o šis atsisakė. 
Mažai tegaudamas paramos iš namų, Ostermejeris du kartus turėjo 
nutraukti studijas, kad galėtų užsidirbti lėšų pragyvenimui. Uni- 
versitete studijavo ligi 1740 m. Po to išvyko mokytojauti į Lietuvą, 
o 1744 m. grįžo į Karaliaučių ieškoti tarnybos. Tais pačiais metais 
jis buvo paskirtas į Trempus precentoriumi. Pats būdamas vokie- 
tis, 1747 m. ten vedė lietuviškai mokančią žmoną ir sukūrė šeimą, 
kuri gerokai sulietuvėjo. 1752 m. jis buvo paskirtas Trempų pa- 
rapijos kunigu. Tas pareigas ėjo iki mirties, 1800 m. | 

Gyvendamas Trempuose, Ostermejeris pradėjo ir savo litera- 
tūrinę veiklą. Jam rūpėjo ne vien religinė raštija. Jis tyrinėjo 
Rytų Prūsijos praeitį, senąjį tikėjimą, lietuvių kalbą, domėjosi 
pasaulietinės kultūros reikalais. Jis buvo Vokiečių mokslinės drau- 
gijos Karaliaučiuje narys ir jos leidinyje „„Prūsų archyvas“ 
(„Preussisches Archiv“) išspausdino didžiąją dalį savo straipsnių. 

Ostermejeris buvo rimtai atsidėjęs lietuviškai knygai, griež- 
tai kovojo su germanizacija. Ypač daug jam kainavo polemika su 
K. G. Milkum dėl lietuviško giesmyno reformos. Kaip jau buvo 
minėta religinės raštijos apžvalgoje, 1780 m. Ostermejeris išleido 
giesmyną („Giesmės šventos, bažnyčioje ir namiej giedojamos“), 
dėl kurio kilo aštri polemika su K. G. Milkum. Tos polemikos 
metu Ostermejeris išspausdino vokiečių kalba brošiūras: 

1) „Gramatinis istorinis lietuviško veiksmažodžio gaišti ir jo 
vedinių tikrosios reikšmės tyrinėjimas“ (,„,„Grammaticalisch-his- 
torische Untersuchung ūber die wahre Bedeutung des Littauischen 
Verbi gaiszti mit seinen compositis“), 1786 m.; 

2) „Apmąstymai apie naujojo lietuviško giesmyno projektą“ 
(„Bedenken ūber einen Entwuri 
zu einem neuen Littauischen Ge- 
sangbuch nebst vorangesetzten Be- 
richt von der Veranlassung dazu"), 
1786 m.; 


3) „Sinceraus laiškas Trempų 
kunigui Ostermejeriui, išleistas su 
atitinkamais pastarojo atsakymais“ 
(„Sinceri Schreiben an den Pfarrer 
Ostermeyer zu Trempen von die- 
sem selbst mit den nothigen Ant- 
worten ans Litcht gestellet“), 
1787 m.; 

4) „Naujojo lietuviško giesmy- 
no apologija prieš Milkaus kalti- 
nimus“ („Apologie des neuen Lit- 
tauischen Gesangbuchs wider die 
Mielckischen  Beschuldigungen“), 
4 dalys, 1789— 1791 m. 


Be to, polemikos su K. G. Mil- 
kum skatinamas, 1791 m. Osterme- 
jeris išleido dar papildomą 32 gies- 
mių rinkinį, kuris, kaip ir anas, di- 
G. Ostermejerio „Pirmosios lietu- dysis, jo SBA ABS, neišliko. Iš d 
viškų giesmynų istorijos“ (1793 m)  leminių brošiūrų iki šiol rasti „„Ap- 

antraštinis puslapis mąstymai“, ,„„Sinceraus laiškas“ ir 
„Apologijos“ II, III ir IV dalis. 

Kovodamas su Milkum ir jo šalininkais, Ostermejeris vis la- 
biau gilinosi į lietuviškos knygos istoriją. Jis sumanė parašyti dar- 
bą, kuriame būtų apžvelgti visi iki tol pasirodę lietuviški giesmy- 
nai. Taip gimė jo knyga „Pirmoji lietuviškų giesmynų istorija“ 
(„„Erste Littauische Liedergeschichte“), išleista 1793 m. vokiečių 
kalba. Tuo veikalu Ostermejeris davė pradžią lietuvių literatūros 
istorijai. Anksčiau tebuvo tiktai jos pradai, užuomazgos, atskiros 
užuominos (pvz., J. Kvanto pratarmė pirmam biblijos leidimui ir 
J. Berento giesmynui, A. F. Šimelpenigio prakalba antrame bibli- 
jos leidime ir kt.). Pagrindinis žinių šaltinis Ostermejeriui buvo 
patys giesmynai. Kai kurių jis neturėjo, todėl rėmėsi ir kitais 
šaltiniais — kalbininkų, etnografų, istorikų darbais (pvz., D. Kleino 
gramatika, D. Arnolto „(Trumpos žinios apie Rytų Prūsijos pasto- 
rius“ ir „Karaliaučiaus universiteto istorija“, D. Pasternacio „Is- 
torinės žinios apie Įsruties inspekcijos pastorius“, T. Lepnerio 

„Prūsų lietuvis“, M. Gerberto „Apie giedojimą ir bažnytinę muzi- 
ką“, Ch. Geco „Bažnytinių giesmių istorija“, E. Olofo ,Lenkiškų 
giesmynų istorija“). Ostermejerio veikalą sudaro pratarmė, įvadas 
ir 7 skyriai, kuriuose iš eilės aptariama po atskirą giesmyną. Pir- 
mame skyriuje apžvelgiamos M. Mažvydo katekizmo (1547 m.) 
giesmės, antrame — J. Bretkūno giesmynas (1589 m.), trečiame — 
L. Zengštoko giesmynas (1612 m.), ketvirtame — D. Kleino gies- 
mynas (1666 m.) ir du paskesni jo leidimai (J. Rikovijaus 1685 m. 
ir F. Šusterio 1705 m.), penktame — J. Berento giesmynas (1732 m.), 
šeštame — F. Glazerio giesmynas (1736 m.), pagaliau septintame — 
paties Ostermejerio giesmynas (1780 m.). Žia plačiai nušviesta ir 
polemikos su K. G. Milkum eiga. Po to alfabeto tvarka pateikia- 
mos trumpos biografinės ir bibliografinės žinios apie 48 senuo- 
sius lietuvių rašytojus — giesmių vertėjus bei kūrėjus, giesmynų 
leidėjus. Knygos pabaigoje pridėtas skyrius apie Kėdainių gies- 
myną („Knygą nobažnystės“, 1653 m.), taip pat pasenusių ir mažai 
žinomų žodžių, pavartotų giesmynuose, žodynas. Visus giesmynus 
Ostermejeris turėjęs savo rankose, išskyrus M. Mažvydo katekiz- 
mą ir J. Bretkūno giesmyną. Apie kitus M. Mažvydo leidinius (taip 
pat jo giesmyną) jis, matyt, dar nieko nežinojo. Savo veikalą 
Ostermejeris rašė kaip žmogus, susisielojęs lietuvių literatūros rei- 
kalais. Čia jis atskleidžia dviejų tendencijų kovą to meto lietuvių 
kultūroje, parodo kunigų savanaudiškumą, kritikuoja aukštąją 
dvasininkiją, gina lietuvių kalbos teises. Veikalas ir vertingas 
moksliniu atžvilgiu, ir įdomus literatūriniu. Prie jo Ostermejeris 
daug dirbo, bet smulkmenose nepaskendo, o viską sintetiškai api- 
bendrino, laikydamasis vieningo plano. Knyga parašyta gana kri- 
tiškai, objektyviai. Išvados apie tuos giesmynus, kurių pats ne- 
turėjo, daromos labai atsargiai. Pats būdamas dvasininkas, Oster- 
mejeris demaskavo dvasininkų daromą liaudžiai žalą, pabrėžė, kad 
jai viskas primetama. Ostermejerio kritikos argumentai daugiau- 
sia literatūriniai: jis remiasi kalba, išraiškingumu, poetinėmis prie- 
monėmis. Jis žiūrėjo, kad forma atitiktų turinį, suprato istorinę 
literatūros raidą, iškėlė geriausius eiliuotojus — D. Kleiną ir 
M. Švobą, pažymėjo, kad vėlesni rašytojai nesugebėjo kūrybiškai 
ugdyti jų tradicijų. Ostermejeris rašo gyvai, įdomiai, veikale jau- 
čiamas betarpiškas gyvenimas. Jei Ostermejeris ir klydo, tai tik 
smulkmenose. Daugeliu atžvilgių jo knyga tebėra vienintelis šal- 
tinis apie senuosius lietuvių giesmynus. 


Su polemika iš dalies susijęs ir kitas Ostermejerio darbas -—— 
„Nauja lietuvių kalbos gramatika“ („Neue Littauische Gramma- 
tik“), išleista 1791 m. Jis buvo parašęs ir lietuvių kalbos gramati- 
kų istoriją, bet jai nesurado leidėjo. Jos rankraštis šiuo metu ne- 
žinomas. Tą darbą Ostermejeris greičiausiai panaudojo išleistos 
sramatikos prakalboje. Stengdamasis suprantamiau išdėstyti tai- 
sykles, Ostermejeris savo gramatikoje davė daugiau pavyzdžių, 
tarp kurių žymią vietą jau užėmė priežodžiai, patarlės, posakiai. 

Smulkiosios lietuvių tautosakos jo gramatikoje yra gausiau, negu 
visose ankstyvesnėse, drauge paėmus. Pvz.: Ką sudėjo tėvelis, tai 
prarado sūnelis. Kas aukštai lipinėj(a), tas skaudžiai nupuola. Kas 
nenori trečioko, tas negaus šeštoko. Kurs vogs, tas nepralobs. Ma- 
žūs grūdelis didžiu medžiu užaug(a) ir kt. Gramatikoje Ostermeje- 
ris praplėtė sintaksės skyrių, be to, pridėjo platoką skyrių apie 
prozodiją, kurio nebuvo anks- 
tesnėse lietuvių kalbos gramati- 
kose, išskyrus tik trumputį sky- 
relį K. Sapūno ir T. Šulco 
1673 m. gramatikoje. Tas sky- 
rius aple prozodiją yra, galima 
sakyti, pirmoji lietuvių poetika. 
K. Sapūno ir T. Šulco gramati- 
koje buvo tik nurodyta, kad lie- 
tuvių kalbai absoliučiai tinka vi- 





o ane Bisgt sefiellė: 


ie  sos eiliavimo taisyklės, kurias 
. Gotefzieo Diermenen, | o vokiečiams buvo suformulavęs 
o A A P me . M. Opicas. O Ostermejerio gra- 


matikoje jau konkrečiai kalba- 
ma apie įvairius lietuvių eilėda- 
ros ir poetikos dalykus. Oster- 
mejerio gramatikos skyriuje 
„Apie prozodiją“ („Von der Pro- 
sodie') aptariami penki pagrin- 
diniai klausimai: rimai, skanda- 
G. Ostermejerio gramatikos (1791 m)  vimas, metras, išraiška ir ver- 
antraštinis puslapis timas. Pabrėžiama, kad rimo 
pagrindas yra ne raidės, bet gar- 

sai. Lietuvių poezijoje skiriami vyriški (vienskiemeniai) ir moteriš- 
ki (dviskiemeniai) rimai. Reikalaujama, Kad nei vieni, nei kiti netu- 
rėtų remiamojo priebalsio, išskyrus tuos atvejus, kai remiamųjų 
priebalsių yra ne vienas, o keli. Pažymima, kad sunkiausias daly- 
kas lietuvių poezijoje yra skandavimas, kalbinio ir metrinio kirčio 
suderinimas. Nurodoma, ką daryti, kad skandavimas būtų taisyk- 
lingas. Tuo tikslu rekomenduojama kaitalioti žodžių tvarką, va- 
rijuoti jų gramatines formas, ieškoti sinonimų. Kalbama apie dve- 
jopus metrus lietuvių poezijoje — jambą ir chorėją (trochėją). 
Poetinė išraiška turi būti be priekaišto. Eiliuotojui negana taisyk- 
lingai kaityti ir derinti žodžius. Išraiška privalo atitikti kalbos var- 
toseną, sveiko proto reikalavimus, mąstymo bei logikos dėsnius. 
Ji turi būti aiški, lengvai suprantama, sklandi, skambi, santūriai 
stilinga. Poetas turi vengti vulgarizmų, provincializmų, visokio 
miglotumo. Reikia rūpestingai parinkti vertimui originalus. (Ge- 
ram originalui reikia stengtis prilygti, o prastesnį pralenkti. Pa- 
žodžiui galima versti tik tada, kai nenusikalstama lietuvių kalbai, 
kai išvengiama miglotumo, nenatūralumo, ištęstumo. Priešingu 

atveju reikia versti kūrybiškai, transformuoti kito poeto mintį, 
kitaip komponuoti. Eiliavimo meno skatinama mokytis ne tiek iš 
vadovėlių, kiek iš gerų poetų kūrinių. Ostermejeris savo poeti- 
koje aptarė daug svarbių klausimų, kurie tuo metu buvo aktualūs 
lietuvių eiliuotojams. Jis norėjo pakelti vertimo meno ir eiliavimo 
kultūrą, apvalyti ir patobulinti poetinę kalbą. Tas pastangas vė- 
liau pratęsė savo gramatikoje K. G. Milkus. Taigi Ostermejerį ga- 
lima laikyti ne tik pirmuoju lietuvių literatūros istoriku, bet ir 
pirmuoju jos teoretiku. 

Ostermejeris taip pat parašė daug darbų Lietuvos istorijos, et- 
nogralijos ir mitologijos klausimais. Atskiromis knygomis jis 
išleido: 

1) „Kritiška senųjų prūsų religijos istorija“  („Kritischer 
Beytrag zur altpreussischen Religionsgeschichte“), 1775 m.; 

2) „Mintys apie senuosius Prūsų žemės gyventojus“ (,„Gedan- 
ken von den alten Bewohnern des Landes Preussen“), 1780 m. 

Šioms knygoms papildyti ir patikslinti Ostermejeris buvo pa- 
rašęs straipsnį, kuris liko, atrodo, neišspausdintas. Jo rankraštis 
saugomas Lietuvos TSR Mokslų akademijos bibliotekoje. Be to, 
mokslinėje periodikoje jis paskelbė straipsnių apie Prūsijos vie- 
tovardžius (1780 m.), XVIII a. Prūsijos lietuvius (1783 m.), Kulmo 
žemės vietovardžius (1783 m.), senąjį stabų garbinimą Prūsijoje 
(1790 m.), tris senųjų prūsų dievus — Perkūną, Pykulį ir Patrimpą 
(1793 m.), Trempų parapijos istoriją (1793 m.), lietuviškas Rytų 
Prūsijos bažnyčias (1795 m.), parapinių mokyklų mokytojus 
(1798 m.). Tie Ostermejerio darbai svarbūs Lietuvos kultūros isto- 
rijai'?. Jie parodo autorių kaip lietuvių švietėja, atskleidžia lietu- 
vių tautos kovą už savo nacionalines teises. Švietėjiškas Oster- 
mejerio tradicijas XIX a. pradžioje pratęsė jo sūnus Zigfridas, 
1817 m. išleidęs knygą „Ar patartina išstumti lietuvių kalbą ir 
sulieti lietuvius su vokiečiais?“, kurioje taip pat gynė lietuvių tau- 
tą ir kalbą. 


KRISTIJONAS GOTLIBAS MILKUS 


Kristijonas Gotlibas Milkus gimė apie 1736 m. Mielkiemyje, 
kunigo šeimoje. Nuo 1751 m. studijavo Karaliaučiaus universitete, 
bet jo, matyt, nebaigė, nes vėliau netapo kunigu, 0 visą gyvenimą 
išdirbo kantoriumi. Anksčiausiai nuo 1755 m., o vėliausiai nuo 
1780 m. jis buvo kantorius (ir pradinės mokyklos precentorius) 
Pilkalnyje prie protestantų bažnyčios. Ten ir mirė apie 1806 m. 

Polemizuodamas su G. Ostermejeriu dėl lietuviško giesmyno 
reformos, Milkus taip pat gilinosi į lietuvių kalbą. Žinomos dvi 
poleminės jo brošiūros: 


Iš Plačiau žr. Vanagas V. Gotfridas Ostermejeris — pirmasis lietuvių litera- 
tūros istorikas. — „Literatūra ir kalba“, t. V, 1961, p. 395—432. 


187 


1) „Pastabos apie naująji lietuvišką 1781 m. giesmyną“ (,„An- 
merkungen zu dem neuen Littauischen Gesangbuch de anno 
1781"), parašytos 1781 m., bet neišspausdintos; 


2) „Kuklus atsakymas i apmąstymus apie naujojo lietuviško 
giesmyno projektą, kuriuos paskelbė Trempų kunigas ponas Oster- 
mejeris“ (,,„Bescheidene Beantwortung des Bedenkens, so Herr 
Piarrer Ostermeyer von Trempen, ūber einen Entwurf zum neuen 
Littauischen Gesangbuch bekannt 
gemacht'), išspausdintas 1788 m. 

Ilgai polemizavęs su G. Oster- 
mejeriuų, Milkus savo giesmyną 
(„Senos ir naujos krikščioniškos 
giesmės ') teišleido 1806 m. Pratar- 
mėje, parašytoje 1805 m., sakoma, 
kad giesmynas buvo parengtas ir 
atiduotas spaudai daugiau kaip 
prieš ketverius metus. Tačiau dėl 
jo leidimo buvo bylinėjamasi, o iš- 
leistas jis buvo kritikuojamas ir 
draudžiamas platinti. Dėl to suban- 
krutavus spaustuvininkui, beveik 
visas jo tiražas buvo parduotas ma- 
kulatūrai. 


Polemikos su G. Ostermejeriu 
rezultatas buvo ir du stambūs Mil- 
kaus filologiniai darbai — žodynas 
ir gramatika, abu išleisti 1800 m. 
„Lietuvių-vokiečių ir vokiečių-lie- 
tuvių kalbų žodynas“ („Littauisch- 
deutsches und deutsch-littauisches 
Worterbuch“) Milkaus buvo pa- 
K. Milkaus žodyno (1800 m.) antraš-- ruoštas 1797 m., o gal ir anksčiau, 

tinis puslapis bet tada neatsirado leidėjo. Todėl 

buvo renkama prenumerata, ir žo- 

dynas pasirodė tik po kelerių metų. Žodyno pagrindu Milkus paė- 
mė Pil. Ruigio žodyną (tai pažymėjo ir antraštiniame puslapyje), bet 
jį žymiai praplėtė, panaudodamas dar J. Brodovskio žodyną. Žody- 
ne yra 4 pratarmės — paties autoriaus ir dar trijų įžymių ano meto 
žmonių: D. Jenišo, C. F. Heilsbergo ir filosofo, Karaliaučiaus univer- 
siteto profesoriaus I. Kanto. Tai turėjo užtikrinti žodyno pasisekimą. 
Savo prakalboje Milkus pažymėjo žodyno reikalingumą, nurodė, 
kad Pil. Ruigio žodynas nepilnas ir jo jau 15 metų nebegalima 
gauti, paminėjo, kad naudojosi J. Brodovskiu ir Pov. Ruigio gra- 
matika. D. Jenišas, laimėjęs Berlyno akademijos premiją už trak- 
tatą apie 14 kalbų lyginimą ir kalbos idealo ieškojimą, savo pra- 
kalboje išaukštino lietuvių kalbą, nurodydamas jos giminingumą 
su latvių, lenkų, rusų, lotynų, graikų ir kitomis kalbomis. Vokie- 

čiams lietuvių kalba galinti kelti tik pavydą. Jis pažymėjo, kad 
kalba yra būdinga tautos dvasios išraiška, konstatavo lietuvių pri- 
sirišimą prie savo gimtosios kalbos ir skatino ją tyrinėti. Lietuvių 
kalbos išstumti esą neįmanoma. Jis išaukštino taip pat lietuvių 
liaudies dainas, ragino rinkti senuosius raštus, tautosaką. 
C. F. Heilsbergo prakalboje irgi įrodinėjama, kad lietuvių kalbos 
negalima išstumti, pažymimas lietuvių humaniškumas, kilnumas, 
vaišingumas, išaukštinamos jų dainos, pabrėžiama neigiama vo- 
kiečių įtaka lietuviams. I. Kantas savo prakalboje taip pat akcen- 
tavo būdingus lietuvių charakterio bruožus. Lietuviai su visais 
kalbąsi vienodai, familiariai, esą išdidūs. I. Kantas pagrindžia 
mintį, kad lietuvių kalba turi būti paliekama moksliniais ir mora- 
liniais sumetimais !*. J. Brodovskio pavyzdžiu, Milkus įdėjo i savo 
žodyną apie 300 patarlių ir priežodžių, paimdamas juos daugiausia 
iš to paties Brodovskio ir pratarmėje pažymėdamas, kad juose 
kalbos dvasia geriausiai pasireiškia. 

Ne tik Milkus, bet ir visi trijų prakalbų autoriai palankiai 
įvertino lietuvių tautosaką, pradedant dainomis ir baigiant prie- 
žodžiais. Įdomesni priežodžių ir posakių pavyzdžiai žodyne: Didį 
kasnį apžiojo, o negal(i) praryti. Diena dieną mokina. Dirba kaip 
vergas. Gaspadoriai patys vagia, o ant šeimynos reiškia. Ir jiji 
nepėsčia. Yra, ale ir byra. Juo daugiau(s) turi, juo daugiau(s) nori. 
Kaip mes, pasturlakėliai, priteksim pirm(a)lakus! Partimpin(a) ka- 
tins per tilta (iš dainos). Rugiai kaip nendrės. Tu vilkų ištąsa! Tu 
visur savo nagus kiši. Užsigeidė snaigalą paragaut. Viso svieto 
teta. Žodyno frazeologiniams pavyzdžiams buvo panaudoti ir 
K. Donelaičio „Metai“. 


Kitas stambus ir reikšmingas Milkaus filologinis darbas buvo 
„Lietuvių kalbos mokslo pradmenys“ (,„Anfangsgriūnde einer Lit- 
tauischen Sprachlehre“), išleisti tais pačiais 1800 m., kaip ir žo- 
dynas. Jų pagrindą sudarė Povilo Ruigio gramatika (tai irgi pa- 
žymėta knygos antraštiniame puslapyje). Milkaus gramatikoje 
yra fonetikos, morfologijos, sintaksės skyriai ir priedas apie lie- 
tuvių poeziją (poetika). Literatūros mokslui ypač vertingas tasai 
priedas — „(Trumpas lietuvių poezijos vadovas“ (,„Kurze Anleitung 
zur littauischen Poesie'), Tas priedas ilgesnis už G. Ostermejerio, 
daugelis literatūros teorijos klausimų jame nušviesta plačiau ir 
išsamiau. Tačiau tai dar nėra literatūros teorija tikra to žodžio 
prasme, o tik. pastabos, atskiri elementai. Milkus pabrėžia, kad poe- 
tas turi labai gerai mokėti kalbą, žinoti poetikos taisykles ir svar- 
biausia — turėti talentą. Poetas privalo geriau mokėti kalbą, negu 
prozininkas, nes jam reikia vaizdingiau išsireikšti, išlaikyti rit- 
mą ir rimą. Lietuvių ir vokiečių kalbos nedaug teturi panašumo, 
todėl versti visuomet reikia kūrybiškai, kad tai, kas parašyta, ir 


14 Plačiau žr. Rickevičiūtė K. I. Kanto pažiūros į lietuvių kalbą ir kultūrą. — 
„Problemos“, 1968, Nr. 1, p. 56—65; Genzelis B. I. Kanto filosofija ir Lie- 
tuva. — „Mokslas ir gyvenimas“, 1974, Nr. 4, p. 12—14. 

paprasčiausias lietuvis suprastų. Aiškumas ir paprastumas ne 
prieštarauja tam, kas kilnu, jaudina, dailu, o priešingai — leidžia 
geriau viską suvokti ir pergyventi. Ta proga kaip tauriausios iš- 
raiškos pavyzdžius Milkus pacituoja K. Donelaičio ,„Metus“ — 5 
eilutes iš „Rudenio gėrybių“ (Ant saulelė, vėl nuo mūs" aistodamc, 
ritas. ..) ir 13 eilučių iš „Žiemos rūpesčių“ (Ant žiemos narsai įiu 
vėl rūstaudami grįžta. ..). Toliau jis aptaria poetikos taisykles — 
metrą ir jo rūšis, rimą ir išraišką. Milkus jau skiria ne du, kaip 
G. Ostermejeris, o tris silabotoni- 
nius metrus: jambą, trochėją (cho- 
rėją) ir daktilį; be to, nurodo miš- 
rių metrų galimybę (chorėjo ir 
daktilio  kaitaliojimąsi). Kaip ir 
G. Ostermejeris, jis reikalauja, kad 
skanduojama būtų taisyklingai, 
kad metrinis kirtis nežalotų natū- 
ralaus. Lietuviai esą ypač jautrūs 
kalbos ir kirčiavimo taisyklingu- 
mui — daug jautresni už vokiečius, 
todėl netaisyklingo skandavimo 
tiesiog nepakenčią. Milkus nurodo 
daug įvairių būdų, kaip galima re- 
guliuoti skiemenų skaičių eilutėse 
ir tvarkingai, pagal metro reikala- 
vimus, išdėstyti natūralius žodžių 
kirčius. Jis siūlo vartoti pagal rei- 
kalą ilgesnes arba trumpesnes mor- 
tologines to paties žodžio lytis, bet 
tokias, kurios yra natūralios, įpras- 
tos šnekamojoje kalboje. Milkus, 
kaip ir G. Ostermejeris, pažymi, 
kad rimo pagrindą sudaro garsai, 
K. Milkaus gramatikos (1800 m.) bet ne raidės. Jis taip pat skiria vy- 
antraštinis puslapis riškus ir moteriškus rimus, reika- 

lauja, kad jie būtų tikslūs, bet pa- 

sisako prieš remiamuosius priebalsius, išskyrus tuos atvejus, kai 
jų būna ne vienas, o keli. Milkus labai išpeikia deminutyvų var- 
tojimą, ypač rimavimo reikalu. Jis pripažįsta, kad lietuviai kasdie- 
niniame gyvenime vartoja daug mažybinių žodžių, tačiau giliai 
pažeminta tauta jais išreiškianti tik savo pataikavimą ir nuolan- 
kumą. Rimtas ir orus lietuvis jų niekuomet nevartojąs. Jis visuo- 
met sako kunige, su dievu, duona, o ne kunigėli, su dievuliu, 
duonelė... Kartkartėmis galima pavartoti ir kokį mažybinį žodį, 
bet tik tada, kai jis iš tikrųjų tinka kontekstui. Milkus taip pat 
reikalauja, kad lietuvių kalba būtų gryna ir atitiktų gyvąją var- 
toseną. Jis liepia vengti svetimybių (ypač germanizmų), pasenusių 
žodžių (archaizmų), neįprastų naujadarų ir vertinių, rekomenduo- 
ja pasirinkti vertimui tik gerus originalus, atidžiai į juos įsiskai- 

tyti, kad būtų galima įvairias idiomas, specifiškus pasakymus su- 
prantamai lietuviškai išversti. Verčiant reikia stropiai žiūrėti rit- 
mo ir rimo, eiliuoti sklandžiai, mintis dėstyti nuosekliai kaip 
prozoje, viską perduoti taip, kad vertimas būtų mielas širdžiai ir 
įstrigtų į atmintį. Pirmuoju tikru eiliuotoju lietuvių poezijoje Mil- 
kus laiko D. Kleiną. Jis pirmasis nusimanęs apie poeziją ir laikęsis 
poetikos taisyklių, o visų ankstesnių, jo pirmtakų, net eiliakaliais 
nesą galima vadinti. Iš vėlesnių eiliuotojų Milkus labiausiai ver- 
tina M. Švobą, F. Z. Šusterį, A. F. Šimelpenigį, savo tėvą P. G. Mil- 
kų. Kai kam atrodą, kad lietuvių kalba esanti šiurkšti, netinkanti 
poezijai. Kad tai paneigtų ir įrodytų savo sugebėjimą eiliuoti, 
Milkus įdėjo čia dviejų giesmių ir Ch. F. Gelerto pasakėčios „„Kū- 
likas“ (,„Der Drescher“) vertimą. Savo poetikoje visus peiktinus 
pavyzdžius Milkus ėmė iš G. Ostermejerio raštų ir taip tartum 
keršijo savo priešininkui. Tačiau iš esmės tarp Milkaus ir G. Os- 
termejerio poetikų nėra didesnio skirtumo. Teorinių žinių jie abu 
sėmėsi iš ano meto vokiečių poetikų, abu rėmėsi daugiausia reli- 
gine raštija, abu beveik vienodai suprato aiškinamus dalykus, abu 
kėlė panašius reikalavimus eiliuotojams. Tiktai Milkus viską iš- 
aiškino kiek plačiau ir konkrečiau, pirmas paskelbė K. Donelaičio 
„Metų“ ištraukas, labai palankiai apie tą kūrinį ir jo autorių at- 
siliepdamas. O G. Ostermejeris, atrodo, kiek blaiviau ir istoriškiau 
vertino ankstyvuosius lietuvių eiliuotos raštijos raidos etapus. Tie 
du G. Ostermejerio ir Milkaus gramatikų skyreliai sudarė pirmą- 
ja literatūros teorijos užuomazgą lietuvių literatūros moksle. 
Milkus, panašiai kaip ir A. F. Šimelpenigis, pasireiškė taip pat 
kaip vienas pirmųjų pasaulietinės poezijos kūrėjų. Apie 1796—- 
1797 m. jis parašė istorinę poemėlę „„Pilkainis“, kuri buvo paskelb- 
ta tik XX amžiuje!" Poemėlė pavadinta Pilkalnio miestelio, kur 
autorius mokytojavo, vardu. Joje pavaizduotos lietuvių kovos su 
kryžiuočiais ir lietuvių pavergimas. Pasakojama miestelio istori- 
ja nuo pat įkūrimo, parodomas jo augimas kovų su kryžiuočiais 
tone. Tuo būdu poemėlė tampa Prūsijos lietuvių gyvenimo atspin- 
džiu. Svarbesnius miestelio istorijos momentus stengiamasi piešti 
vaizdais. Pirmiausia užsimenama apie Pilkalnio kilmę. Vienas pa- 
gonių kunigaikštis ant aukšto kalno įrengęs kapines, vėliau jį 
dar labiau paaukštinęs, todėl žmonės tą vietą praminę Pilkalniu. 
Kalno papėdėje, pušyne, degusi šventoji ugnis, būdavę aukojami 
dievams galvijai, nukankinti priešai. Pagonys, būdami labai drą- 
sūs, atsikeršydami už skriaudas, užpuldinėdavę savo kaimynus 
krikščionis, todėl mozūrų kunigaikštis (Konradas) pataręs Lenki- 
jos karaliui, kad šis pasikviestų į pagalbą kryžiuočius. Toliau ap- 
rašomos prūsų kovos su kryžiuočiais. Šių kovų epizodai yra la- 
biausiai vykę literatūriniu atžvilgiu. Kryžiuočiai čia apibūdinami 
19 Lietuvių literatūros istorijos chrestomatija, p. 210—217; Biržiška V. Ne- 


žinomi senieji lietuviški tekstai. K., 1931, p. 26—35 (atspaudas iš „Tautos 
ir žodžio“, kn. 7). Pilkalnį autorius vadina Pilkainiu. 

neigiamai. Jie lyginami su nenaudėlėmis kuosomis, kurios, užėjus 
darganai ir girioje išnykus penui, užplūsta žmonių kiemus. Lygiai 
taip ir išsižioję vokiečiai, iš visų pašalių suėję, užpuolę prūsus. 
Jie buvę gerai šarvuoti, žinoję visas karo gudrybes, todėl prūsus 
dažnai nugalėdavę. Tačiau prūsai toje nelygioje kovoje parodę 
negirdėtą drąsą, ir tik retas kryžiuočių kareivis sugrįždavęs gyvas 
į savo tėviškę. Tik per kokius dvidešimt metų kryžiuočiams, be pa- 
liovos puolantiems, pavyko užgrobti pusę prūsų žemės. Šaunių 
lietuvninkų jiems niekaip nepasisekė iki galo įveikti. Šie vieni 
prieš savo priešus nenugalimi stovėjo. Toliau eina pati vaizdin- 
giausia poemėlės vieta, kur lietuvių ištvermė palyginama su ąžuo- 
lo atsparumu vėtroje: 


Kaip kad sukilsta umaras 

Ir viesulai be galo dūksta, 
Kad griauj perkūns baisėtinas, 
Jog visi gyvuliai pabūgsta, 
Kad pasilenkia žagarai, 

O eglės storos praded virsti, 
Bet pušys lūžia bei beržai, 
Būk žmonių rankomis pakirsti, — 
Tad nieks negandin ąžuolą: 
Jisai šakas visur išplėtęs, 

Ir jo liemuo nepadreba, 
Didžias šaknis giliai įskėtęs. 
Taipo lietuvninkai visi 
Nepasibūgę susistojo 

Per metų penktą dešimtį 

Dar su kryželninkais kovojo. 


Pagaliau, netekę jėgų, nežmoniškai iškankinti (vargų papiau- 
li), prūsai ir to krašto lietuviai liovėsi kariauti, pasidavė. Tada 
prasidėjo jų socialinis pavergimas. Kaip šeimininkas su bernais, 
į ąžuolyną nuvažiavę, gerai ištekintais kirviais smūgis po smūgio 
storiausią ąžuolą nuverčia, taip ir kryžiuočiai pamažu visai pamynė 
vietinius gyventojus, padarė juos savo vergais, uždėjo jiems sun- 
kiausią baudžiavą, uždraudė garbinti senuosius dievus, per prie- 
vartą apkrikštijo. Milkus pabrėžia, kad valdovams, kurie krikšti- 
jo kraštą, rūpėjo tik sava nauda, o ne tikėjimas. Tačiau autorius, 
pats būdamas protestantas, kritiškai žiūri tik į katalikybę, o ne 
į krikščionybę, religiją apskritai. Toliau poemėlėje glaustai apra- 
šomos kryžiuočių kovos su Lietuvos Didžiąja Kunigaikštyste, pa- 
minimas Jogaila, kryžiuočių pralaimėjimas Žalgirio mūšyje, Prū- 
sijos likimas iki XVI a. pradžios. Po to daug vietos skiriama ku- 
nigaikščiui Albrechtui išaukštinti. Sakoma, kad jis buvo viešpats 
išmintings, patogus ir didei mokytas. Išsižadėjęs Kryžiuočių ordino 
ir tapęs pasauliečiu valdovu, jis ėmęs platinti liuteronų tikėjimą, 

statyti bažnyčias, numatęs paversti bažnytkaimiu ir Pilkalnį. Taip 
pradedama plačiai pasakoti paties Pilkalnio istorija. Parodoma, 
kaip buvo statomos ir perstatinėjamos bažnyčios, rotušė, vandens 
malūnas, kaip pamažu kaimas virto miesteliu, nors ir nedideliu, 
bet dailiausiu naujuosiuose Prūsuose. Literatūriniu atžvilgiu čia 
labiausiai vykęs miestelio statybos epizodas, kur darbininkai 1y- 
ginami su bitėmis. Panašiai kaip bitės, kraudamos saldųji medų, 
labai daug dirba, kiekviena žino savo vietą ir pareigas ir naikina 
tinginius tranus, taip ir žmonės, statydami miestelį, turėjo sunkiai 
ir sutartinai triūsti. 

Milkaus poemėlė įdomi kaip vienas pirmųjų bandymų pavaiz- 
duoti praeitį. Joje pasmerkiama Kryžiuočių ordino agresija, aukš- 
tinamas prūsų ir lietuvių narsumas kovose su priešais, bet kartu 
palaikomas protestantizmas, liaupsinami Prūsijos kunigaikščiai ir 
karaliai. Milkui stigo ir poetinio talento. Išskyrus pora epizodų 
(prūsų palyginimą su ąžuolu ir miestelio statytojų — su bitėmis), 
poemėlėje pasigendama vaizdingesnio žodžio, grynesnės kalbos, 
taisyklingesnio sakinio, sklandesnio eiliavimo. 

Toje kultūrinėje atmosferoje, kuri skatino ugdyti lietuvių li- 
teratūrinę kalbą, domėtis liaudies buitimi, papročiais, tautosaka, 
rašyti pasaulietinėmis temomis, subrendo ir žymiausio XVIII a. 
poeto K. Donelaičio talentas. 


13 J. Lebedys 


KRISTIJONAS DONELAITIS 


Donelaitis, nors išaugo iš savo meto gyvenimo ir kultūrinės 
aplinkos, bet nustelbė visus pirmtakus, tapo pirmuoju lietuvių gro- 
žinės literatūros klasiku. Su juo prasideda nauja epocha lietuvių 
literatūros istorijoje. 

Pavardės klausimas. Donelaičio pavardė buvo rašoma įvairiai. 
Dabar įsigalėjusi rašyba Donelaitis, bet buvo nuomonių (pvz., 
P. Pakarklio), kad reikia rašyti Duonelaitis. Klausimas galutinai 
neišspręstas, nes autorius niekur nėra lietuviškai pasirašęs, jis pa- 
sirašydavo lotynizuotai — Donalitius. Kai įstojo į Karaliaučiaus 
universitetą, užrašų knygoje jį užrašė kaip Donaleitį!. Kalbinin- 
kai spėja, kad jo pavardė kilusi iš Donėlos arba Donio. Dėl pavar- 
dės kirčiavimo abejonių nekyla, nes Prūsijos lietuvių kalboje kir- 
tis buvo išlaikytas šaknyje. Todėl reikia kirčiuoti Donelaitis“. Pa- 
žymėtina, kad tokių pavardžių yra labai maža. 


BIOGRAFIJA 


Lazdynėliuose. Kristijonas Donelaitis gimė 1714 m. sausio 1 d. 
Lazdynėliuose netoli Gumbinės. Jis yra kilęs iš laisvųjų valstiečių, 
vokiečių terminų, kelmerių, nes tėvai turėjo Kulmo teisę, buvo 
laisvi nuo baudžiavos. Šeima buvo gabi, ji davė pagarsėjusių 
meistrų ir mechanikų, vienas giminaitis išėjo net į valdininkus. 
Apie Donelaičio tėvą turime labai maža žinių, nes jis mirė 1720 m., 
kada būsimasis poetas teturėjo šešerius metus. Tėvas paliko našlę 
su septyniais vaikais — keturiais sūnumis ir trimis dukterimis, 
Apie brolius išliko daugiau žinių, negu apie seseris. Vyriausias 
brolis Fridrikas (Pričkus) buvo Karaliaučiaus auksakalys, muzi- 
kos ir fizikos instrumentų dirbėjas, pagarsėjęs tuo, kad padirbo 


! Ne per seniausiai rastas dokumentas, kuriame įrašyta dabar vartojama pa- 
vardės forma Christian Donelaitis. Tai 1736 m. Karaliaučiaus universiteto 
Teologijos fakulteto studentų sąrašas (Lietuvos TSR Respublikinė biblicteka, 
Rankraščių sk., f. 103, b. 44, apl. 21, vnt. 2, 1. 9). Žr. Jovaišas A. Naujas 
dokumentas apie K. Donelaitį. — „Tiesa“, 1966 m. kovo 6 d. 

Ž Pastaruoju metu siūloma poeto pavardę kirčiuoti priesagoje — Doneldi- 
tis, Žr. Kristijonas Donelaitis („Literatūra ir kalba“, t. VII). V., 1965, p. 355. 

pirmąjį fortepijoną Prūsijoje. Kitas brolis Mykolas taip pat buvo 
auksakalys, fizikos instrumentų dirbėjas, jis pardavė tėvo jam 
pavestą ūkį ir apsigyveno Tolminkiemyje pas Kristijoną. Trečias 
brolis Adomas buvo kalvis ir auksakalys, gamino ginklus, laikė 
smuklę. Pats poetas dirbo įvairius instrumentus — termometrus, 
barometrus, laikrodžius, optinius stiklus, fortepijonus — ir vėliau, 
senatvėje, gailėjosi, kad nebegali jų daugiau dirbti. 

Donelaičio gimtinėje Lazdynėliuose iki 1709—1710 m. maro 
gyveno vien lietuviai. Po maro Lazdynėliai buvo kolonizuoti, ir 
ten atsirado apie pusę gyventojų vokiečių. Taigi su kolonizacija 
poetas susidūrė dar vaikystėje, ir tai buvo vienas iš veiksnių, nu- 
lėmusių jo visuomeninę poziciją. Donelaitis darėsi nepalankus 
germanizacijai, ėmė gailėtis praėjusių laikų. Nors jo tėvas gyveno 
nuosavoje žemėje, bet jos turėjo labai nedaug, ir vaikams teko 
savo jėgomis kilti į žmones. Jie, suprantama, susidūrė su dideliu 
vargu. 

Karaliaučiuje. Kristijonas nuo 1732 m. mokėsi Karaliaučiaus 
keturklasėje katedros mokykloje ir gyveno beturčių bendrabutyje. 
Už gaunamą išlaikymą turėjo giedoti bažnyčios chore, laidoti nu- 
mirėlius ir atlikinėti kitokias panašias pareigas. Buities sąlygos bu- 
vo labai sunkios, dėl to poetas, pasak jo sesers, kartą net apalpo 
ir visą gyvenimą buvo silpnos sveikatos. 

1736 m. Donelaitis įstojo į Karaliaučiaus universiteto Teologi- 
jos fakultetą, norėdamas užsitikrinti egzistenciją. Studijuodamas 
jis kartu mokėsi kalbų — hebrajų, graikų, lotynų, prancūzų ir kitų. 
Jo profesoriai buvo vyskupas Jonas Jokūbas Kvantas (Johann 
Jakob Kvandt), rūpinęsis lietuvišku giesmynu, biblijos vertimu ir 
leidimu, katekizmu, istorikas pietistas Danielius Enrikas Arnoltas 
(Daniel Heinrich Arnoldt), lietuvių kalbos seminaro vedėjas Pra- 
nas Albertas Šulcas (Franz Albert Schultz), taip pat pietistas. 
Kadangi didžioji dalis profesorių buvo pietistai, tai ir Donelaičiui 
pietizmas, atrodo, bus turėjęs įtakos. Universitete Donelaitis lankė 
lietuvių kalbos seminarą, gal gaudavo ir lietuviams skiriamą sti- 
pendiją. Skurdžiai gyvendamas ir daug dirbdamas, Donelaitis čia 
dar labiau pakenkė savo sveikatai, 

Stalupėnuose. Baigęs universitetą, 1740 m. Donelaitis buvo pa- 
skirtas į Stalupėnus kantoriumi — mokytojo padėjėju, bažnytinio 
vaikų choro vadovu, vargonininku. Netrukus, 1742 m., jis jau ta- 
po Stalupėnų mokyklos vedėju (rektoriumi), o 1743 m. pavasarį 
buvo pakviestas pastoriauti į Tolminkiemį. Tačiau, gailėdamas jį 
mylinčių mokinių, pasiliko Stalupėnuose dar iki vidurvasario. 

Tolminkiemyje. 1743 m. rudeni, išlaikęs Karaliaučiuje atitin- 
kamus egzaminus, Donelaitis buvo įvesdintas į Tolminkiemio pa- 
rapiją ir ten išgyveno 37 metus, iki pat savo mirties. Donelaitis 
buvo labai sėslus. Persikėlęs į Tolminkiemį, jis bene tik vieną kar- 
tą buvo nuvykęs į Karaliaučių pas brolį Fridriką. Švenčių proga 
retkarčiais išsirengdavo į svečius, kartais aplankydavo draugus. 
Tolminkiemyje 1744 m. jis vedė buvusio Stalupėnų mokyklos ve- 

dėjo našlę Oną Reginą Olefant (Ohlefant), kuri buvo vokietė, Gel- 
dapės teisėjo duktė. Vaikų jiedu neturėjo, ir tuo Donelaitis sako- 
si buvęs visiškai patenkintas. Jam atrodę, kad mažas atlyginimas 
būtų sužlugdęs didesnę šeimą, be to, bijojęs, ar būtų sugebėjęs. 
savo vaikus gerai išauklėti. Vedęs ėmė rūpintis, kaip žmona gy- 
vens po jo mirties, todėl pastatė našlių prieglaudą. Likimas taip ir 
lėmė, kad anksčiau mirė pats poetas, o žmona našlavo dar penkio- 
lika metų. Tolminkiemyje Donelaitis pergyveno ir Septynerių me- 
tų karą. 1757 m. įsiveržus Rusijos kariuomenei, jis tris savaites 
išbuvo Romintos girioje. Čia, medžiokliniame karaliaus namelyje, 





TAM š anos 


Tolminkiemio klebonija ir bažnyčia XVIII amžiuje 


laikė pamaldas, krikštijo vaikus. Donelaitis skaudžiai pergyveno 
karo padarinius, ypač dorovinį žmonių pakrikimą. Daug jėgų iš jo 
pareikalavo įvairūs ūkiniai rūpesčiai. Be našlių prieglaudos, kurią 
pastatė savo lėšomis, jis atnaujino kleboniją, pastatė mūrinę baž- 
nyčią apgriuvusios senosios bažnyčios vietoje, atstatė sudegusią 
mokyklą?. Į gyvenimo pabaigą jam daugiausia nervų kaštavo byla 
su amtmonu Teofiliu Ruigiu dėl bažnytinės žemės. T. Ruigys bend- 
rųjų žemių pasidalijimo (separacijos) dingstimi norėjo pasisavin- 
ti geriausius plotus. Tokiomis sąlygomis Donelaitis atsisakė vyk- 
dyti separaciją. Ta byla prasidėjo 1775 m. ir buvo išspręsta Do- 
nelaičio naudai tik po jo mirties. 

Gyvendamas Tolminkiemyje, Donelaitis turėjo keletą draugų. 
Seniausias jų buvo Jonas Pričkus Šperberis (Johann Friedrich 


3 Tolminkiemyje (dabar UucTbre IlpyAbI) steigiamas Donelaičio muziejus. Pla- 
čiau apie tai žr. Kitkauskas N. Tolminkiemis atgimsta. — „Mokslas ir gyveni- 
mas“, 1975, Nr. 3, p. 29—31. 

Sperber). Su juo poetas drauge mokėsi — ir katedros mokykloje, 
ir universitete, drauge gyveno, drauge valgė neturtingų studentų 
valgykloje. Šperberis nuo 1738 m. buvo Tolminkiemio precento- 
rius — kunigo padėjėjas: mokė vaikus, vedė bažnyčios chorą. 
Tolminkiemyje jis išgyveno drauge su Donelaičiu daugiau kaip 12 
metų. Vėliau kunigaudamas Neringoje (Kuncuose), 1763 m. ap- 
lankė poetą Tolminkiemyje. Donelaitis palaikė santykius ir su Val!- 
tarkiemio kunigais — iš pradžių su Pilypu Ruigiu, o paskui su jo 
įpėdiniu Jonu Enriku Kempiferiu (Johann Heinrich Kempfer). Do- 
nelaitis sako, kad Kempferis buvęs teisinga, ištikima siela ir jie 





K Donelaičio pavardė Karaliaučiaus universiteto Teologijos fakul- 
teto studentų sąrašuose (1736 m.) 


vienas kitą nuoširdžiai mylėję. Donelaitis susisiekdavo ir su Got- 
fridu Ostermejeriu, gyvenusiu už 35 km į vakarus nuo Tolmin- 
kiemio, Trempuose. Nuolatinius ryšius jis palaikė taip pat su Jur- 
giu Adomu Meisneriu (Georg Adam Meissner), Ostermejerio 
vadinamu puikiu lietuviu, kilusiu iš tos pačios, kaip ir Donelaitis, 
parapijos. Iš jaunesnių poeto draugų pažymėtinas Jonas Gotfridas 
Jordanas (Johann Gottfried Jordan) — Įsruties, vėliau Valtarkie- 
mio kunigas, superintendantas. Jis buvo 39 metais jaunesnis už 
Donelaitį. Su juo poetas susipažino gyvenimo pabaigoje, susiraši- 
nėjo vokiškai ir lietuviškai. Donelaičiui mirus, jo žmona perdavė 
Jordanui poeto rankraščius, kurie vėliau pateko L. Rėzai. Done- 
laičiui buvo pažįstamas ir amtsrotas G. A. Donalicijus, taip pat 
amtmonas Francas Bolcas (Bolz), kuris vėliau, tur būt, tapo ge- 
rojo „Metų“ amtmono prototipu. 

Tolminkiemyje tuo metu buvo '/4 lietuvių. Kitą dalį gyvento- 
jų sudarė vokiečiai, prancūzai ir kitų tautybių žmonės. Donelaitis, 
nors buvo labai griežtas religiniuose dalykuose, su visais sugyve- 


„o Ms 


gailimas savo draugų. Netgi Donelaičio priešai pripažino jo popu- 
liarumą. Amtmonas T. Ruigys, su kuriuo Donelaitis bylinėjosi, dar 
poetui gyvam tebesant piktinosi, kad žmonės taip savo kunigo 
klauso. Jei Donelaitis sakąs taip — jie džiaugsmingai šaukią taip, 
jei Donelaitis sakąs ne — jie, aklai juo sekdami, irgi saką ne. 

Daugiausia laiko Donelaitis skirdavo tiesioginėms, tikybinėms 
pareigoms. Jis atidžiai vesdavo apeigų (krikšto ir kitokias) kny- 
gas, du kartus per dieną sakydavo pamokslus: iš ryto — vokie- 
čiams vokiškai, po pietų — lietuviams lietuviškai. Atlikęs bažny- 
tines apeigas ir pareigas, Donelaitis daug laiko praleisdavo sode 
(sodindavo medelius, skiepydavo, akiuodavo) arba užsiimdavo 
mechanikos darbais (tekindavo optinius stiklus, darydavo baro- 
metrus, fortepijonus). Senatvėje apgailestaudamas pasakė: Ak, 
kad dar galėčiau dirbti barometrus! Leisdamas valandas sode, vis 
galvodavo, kad reikia palikti ką nors ainiams. 

Donelaitis mirė 1780 m. vasario 18 d., anot jo draugo precen- 
toriaus K. V. Šulco, dė! visiško jėgų išsekimo. Palaidotas buvo 
Tolminkiemyje. Jo atvaizdo išlikusio nėra*. Nedaug tėra apie jį 
ir gyvos medžiagos — amžininkų liudijimų, atsiliepimų. 


ASMENYBĖ 


Žinias apie Donelaitį plačiau pradėjo rinkti L. Rėza XIX a. pra- 
džioje, bet jis daugiausia domėjosi medžiaga „Metų“ leidimui. 
Todėl apie gyvą poetą, ypač jo jaunystės laikus, mažai težinome. 
Svarbiausi šaltiniai Donelaičio charakteriui, jo psichikai pažinti tė- 
ra oficialūs, proziškiausi dalykai: 1) įrašai bei prierašai krikšto met- 
rikų knygose, iš dalies atstojusiose dienoraštį; 2) bylos su amtmo- 
nu T. Ruigiu dokumentai; 3) pastabos būsimam įpėdiniui (pro 
memoria successori) ir 4) pora laiškų. Daug tos medžiagos XIX a. 
pabaigoje—XX a. pradžioje išspausdino vokiečių kraštotyrininkas 
Francas Tecneris (Tetzner) leidinyje ,„,„Altpreussische Monats- 
schrift'. Vėliau ji buvo paskelbta lietuviškai leidinyje „Literatūra 
ir kalba“ (VII tome 1965 m.). 

Amžininkų akimis. Keli Donelaičio apibūdinimai, trumpos 
charakteristikos išliko iš jo laikų — gyvenimo metų ir tuoj po mir- 


* Speciali komisija, pirmininkaujama L. Gineičio, 1968 m. identifikavo Do- 
nelaičio kapą ir surado jo palaikus buvusios Tolminkiemio bažnyčios po- 
grindyje. Suradus Donelaičio palaikus, istorikas V. Urbanavičius rekonstravo 
autentišką poeto portretą. Žr. informacinį pranešimą „Moksliniai tyrinėjimai 
K. Donelaičio atminimui įamžinti“ ir K. Korsako interviu „Naujas etapas 
donelaitikoje“ („Literatūra ir menas", 1970 m. kovo 28 d.). 

ties. Dvi iš tų charakteristikų yra Donelaičio draugų, jam artimų, 
jį gerbusių žmonių, viena — Donelaičio priešo ir viena — neutra- 
laus žmogaus, Donelaičio įpėdinio, kuris pats poeto nepažino, o 
rėmėsi tik kitų pasakojimais. 

Neutralus žmogus, Donelaičio įpėdinis Tolminkiemyje, buvo 
pastorius F. D. Vermkė (Wermcke). Praėjus metams po poeto mir- 
ties, krikšto metrikų knygoje, kurioje Donelaitis buvo įrašęs ne- 
maža pastabų savo įpėdiniui, jis pažymėjo: Donalicijus [...] čia 
36 metus išbuvo ir savo įpėdiniui visose krikšto knygose labai 
daug gerų pamokymų paliko. Tikriausiai, bus jų ir pats laikęsis? 
Aš, jo įpėdinis, jo nepažinau, nors jis buvo žinomas kaip labai 
didelis mechanikas, kuo po jo mirties iš jo darbų įsitikinau. Nie- 
ko daugiau nežinau jo garbei pasakyti. Taip apibūdino Donelaitį 
vokietis, skeptikas, senas žmogus. Jis abejoja, ar Donelaitis lai- 
kėsi tų pamokymų bei patarimų, kuriuos kitiems davinėjo, ir kons- 
tatuoja tik vieną dalyką: Donelaitis buvo mechanikos specialistas. 

Ne ką daugiau pasakė apie Donelaitį ir jo draugas, bent jau 
draugiškai jam nusiteikęs precentorius K. V. Šulcas, kuris per 
pirmąsias poeto mirties metines įrašė..mirusiųjų knygoje: Kristi- 
jonas Donalicijus, 37 metus buvęs šios bendruomenės kunigu, 
mirė 67 savo amžiaus metais dėl visiško jėgų išsekimo. Jis buvo 
puikus mechanikas: 3 puikius pianinus ir 1 fortepijoną, mikrosko- 
pa ir visokių kitokių nepaprastų dalykų pridirbo. Kartu doras 
žmogus, ne pagal pasaulio madą, bet ištikimas draugas, nes aš, 
9 metus čia su juo drauge praleidęs, nė karto nebuvau susipykęs. 
Mes gyvenome kaip Dovydas su Jonatanu. Be to, tikras garbinto- 
jas ir šalininkas krikščioniškojo mokslo. Taip apibūdino Donelai- 
tį žmogus be charakterio, temperamento. Jis taip pat pažymėjo, 
kad Donelaitis buvo gabus mechanikas, bet patvirtino ir tai, dėl 
ko abejojo Vermkė: kad poetas laikėsi tų moralinių principų, ku- 
riuos kitiems skelbė. Palyginimas su Dovydu ir Jonatanu čia, tur 
būt, paimtas iš Donelaičio kūrinio „Dovydo ir Jonatano draugys- 
tė'. Keista, kad po devynerių bendravimo metų precentorius apie 
savo draugą poetą tiek tegalėjo pasakyti. 

Kitas Donelaičio draugas kunigas J. G. Jordanas laiške L. Rė- 
zai irgi panašiai rašė: Tuo laiku, būtent 1776 m., susipažinau su 
juo asmeniškai, nes tiek daug apie jį buvau girdėjęs — apie jo 
mechaninius ir optinius darbus, apie stiklų šliiavimą, barometrų 
dirbimą, kurių vieną dar prieš ketverius metus turėjau ir kuris 
buvo visiškai puikus, apie gražų fortepijoną ir du pianinus. Jor- 
danas apgailestauja, kad neilgai tegalėjęs džiaugtis Donelaičio 
draugyste. 

Taip pat ir Karaliaučiaus universiteto profesorius F. S. Bokas 
1782 m. rašė: Abu broliai Donelaičiai, vienas jų, pastorius, miręs 
Tolminkiemyje [...], čia, šalyje, yra kiekvienam žinomi pagamin- 
tais nuostabiausiais muzikos, aerometrijos, hidraulikos ir kitais 
fizikos prietaisais, laikrodžiais ir pan. 

Visos tos charakteristikos neįdomios, bet iš jų matome viešą- 
ją nuomonę apie Donelaitį. Sužinome, kuo jis buvo žymus, pa- 
garsėjęs savo aplinkoje. Giliau įžvelgti į poeto sielą jos nepa- 
deda ir sudaro visai nelauktą įspūdį, lyg Donelaičiui būtų rūpė- 
jusi vien mechanika, optika ir dar muzika. Apie jo literatūrinę 
kūrybą net neužsimenama. Tai rodo, kad Donelaičio vidus, jo tik- 
rasis dvasinis gyvenimas, kitiems buvo nežinomas. 

Daug daugiau ir įdomiau, nors visai iš kitos pusės, pasakė 
apie Donelaitį jo priešas amtmonas T. Ruigys. 1775 m. oficialia- 
me rašte jis rašė, kad Donelaitis visai nepažįistąs savo valdomos 
žemės, nežinąs, nei ko ji verta, nei kiek jos turi. Per 32 tarnybos 
metus jis savo lauką gal tik iš tolo tematęs. Jo nuomonės ir spren- 
dimai esą ne jo paties, o paimti iš varpininko Zeligmono ir tarnų, 
kuriuos jis taip pat ne visuomet pažįstąs. Tarnai jam savanaudiš- 
kai dumią akis. Tačiau negalima esą ir reikalauti, kad pastorius 
tiksliai žinotų viską, kas susiję su separacijos byla, nes jam rūpi 
visai kas kita. Didžiausių jo pastangų objektai esą aukštieji moks- 
lai, moksliniai dalykai, taip pat ganytojiški reikalai. Kam kitam 
nebelieką laiko. Be to, jo silpnos akys netoli tematančios. Taip 
apibūdino Donelaitį žmogus, pažįstantis gyvenimą, sąmojingas, 
mokantis šaltai, ramiai svarstyti, kovoti. Nors tas apibūdinimas 
gali būti perdėtas (jame jaučiama ironija), bet negalima į jį neat- 
sižvelgti. Jis parodo Donelaitį iš kitos pusės — kuo jis iš tikrųjų 
gyvena: Donelaičiui rūpi moksliniai ar gal daug mokslinių žinių, 
pasiruošimo ir įgudimo reikalaują dalykai, gal būt, mechanika, 
optika. Pabrėžiamas jo atsiskyrimas, užsidarymas nuo pasaulio. 
Atrodo, kad čia paliestas vienas esminių Donelaičio asmenybės 
bruožų. I tą Ruigio raštą Donelaitis keliais atvejais atsakė, tuo 
pačiu atskleisdamas naujų savo charakterio savybių. Tuose at- 
sakymuose aiškus pasipiktinimas, nesivaldymas: Viešpatie! tei- 
singasis dieve! Ar išlieti čia visą tavo pyktį? Ne! mano dieve, 
aš noriu už šį nelaimingą žmogų — jo namus melstis. Aš nenusipel- 
niau iš jo tokio garbę įžeidžiančio šmeižimo. — Prakeiktas šmei- 
žimas! Kuo aš naudingas Tolminkiemio bendruomenei, jei net 
savo žmonių namuos nepažįstu? — Eikš, mano braižiny, kurį savo 
64-aisiais gyvenimo metais nubraižiau, ir kalbėk, kad mano garbę 
išgelbėtum! pasakyk, ar aš savo žemę pažįstu! — Mano akys vi- 
suomet buvo tokios geros, kad aš net savo 65 metais smulkius raš- 
tus be akinių galėjau skaityti. Tai žino kiekvienas, kurs mane 
pažįsta. Ir šį smulkų raštą aš 1778 m. be akinių parašiau. — Teisin- 
gasis dieve, išgąsdink šio bedievio žmogaus sąžinę arba tebe- 
gyvenant, arba mirštant, kad tokią baimę ir kiti piktadariai jaustų. 
Visas pragaras ir šis niekšelis daro sąmokslą prieš mane, vargšą 
žmogų, ir prieš šią bažnyčią. O palikuonys, skaitykite tai su nusi- 
stebėjimu! — Prakeiktas melagi! Kur buvo tavoji sąžinė, kai 
tu apie tai mąstei ir rašei? — Prakeikti žodžiai! Viešpatie, išgelbėk 
čia savo garbę ir kenčiančiųjų bei spaudžiamųjų teisingą reikalą! 
Tai buvo lyg Donelaičio pastabos pačiam sau, prierašai prie T. Rui- 

gio oficialaus rašto nuorašo. Tačiau ir oficialiame atsakyme į 
T. Ruigio raštą Donelaitis sako, kad amtmonas klastingai sugalvo- 
jęs jo charakterį nepakenčiamą ir visais atžvilgiais juokingą nu- 
piešti. Jis norįs jo garbingą vardą išniekinti ir senyvą amžių iš- 
juokti. T. Ruigio užmetinėjimus jis vadina begėdiškais, baisiais 
šmeižtais. Tik į vieną T. Ruigio nurodymą Donelaitis reagavo tei- 
giamai, be pykčio ir ironijos, suprato jį kaip pagyrimą. Ties ta 
vieta, kur T. Ruigys sako, kad Donelaitis gyvena aukštaisiais 
mokslais, kitame pasaulyje, jis prirašė: Taip pagiria mane mano 
priešas po tiek negirdėtų šmeižtų. .. Taigi Donelaičio reagavimas 
buvo labai karštas, labai stiprus, nueinantis į kraštutinumą. Kovo- 
damas su amtmonais dėl žemės, jis grūmėsi su jais kaip su pik- 
čiausiomis jėgomis. Kiekvienas dalykas, užuomina, nesutinkanti 
su jo nusistatymu, pažiūromis, jam atrodė begėdiškas šmeižtas, 
velniška užmačia. Jis visu smarkumu puolė priešą, nesigailėdamas 
šiurkščiausių, tiesiog niekinančių žodžių, nors dalykas, tokią aud- 
rą sukėlęs, buvo palyginti menkas. Pats Donelaitis buvo išvertęs 
valdžios raštą separacijos klausimu, ir tai lietė ne jį vieną, bet 
labai daug pastorių ir jų valdomų žemių. O kiekvienas tuo rei- 
kalu tartas žodis Donelaitį, atrodo, gelte gėlė. Visa tai rodo ne- 
paprastą Donelaičio jautrumą, jo karštą temperamentą — kaip 
lengva jį būdavo įžeisti, išprovokuoti. Donelaitis, matyt, buvo la- 
bai komplikuotos psichikos žmogus. 

Asmenybeę iormavę faktoriai. Donelaitis iš jaunystės buvo ne- 
stiprios fizinės struktūros, linksmo, gyvo, judraus temperamento 
žmogus, pasižymėjęs įvairiais gabumais ir tvirta valia. Jam teko 
nueiti sunkų gyvenimo kelią, kovoti su skurdu, ir tai paliko pėd- 
sakus jo kūryboje. 1766 m. Donelaitis rašė: Visko patyręs esu, daug 
iškentėjęs. Jis su visa aistra siekė mokslo gelmių, bet jį nuolat slėgė 
sunkios materialinės sąlygos. Visą gyvenimą jis daug dirbo. Tais 
pačiais 1766 m. rašė: Akys silpsta, perkrovimas darbais užgula 
dvasią [...]. Po darbų naštos dažnai sustingdavau, bejausmis lik- 
davau. Kova su skurdu jam turėjo gilią įtaką. Jis iš anksto rūpi- 
nosi žmonos likimu, statydamas našlių prieglaudą, džiaugėsi ne- 
turįs vaikų. Uoliai studijuodamas, daug dirbdamas ir sunkiai gy- 
vendamas, Donelaitis, kaip pats pasisako, tapo hipochondriku. Ji 
kamavo nusilpimas, nuolatiniai, kad ir mažesni, negalavimai. Pri- 
slėgta liguista būsena atsiliepė visam jo charakteriui. 

Svarbiausias faktorius, sąlygojęs Donelaičio asmenybę, buvo 
visuomeninė aplinka. Tuo metu jau iro feodalizmas ir formavosi 
kapitalizmas. Kaimyninėje Prancūzijoje vyko ideologinis pasiruo- 
šimas buržuazinei revoliucijai. Iš ten į Prūsiją, nors ir atsilikusį 
kraštą, plito švietėjų idėjos. Prūsijos karaliai ėmė kviestis pas 
save net filosofus. Kartu vyko kolonizacija ir germanizacija. Do- 
nelaičio akyse keli Tolminkiemio valstiečiai buvo išvaryti iš ūkių, 
paversti baudžiauninkais. Su tuo Donelaitis niekaip negalėjo su- 
sitaikyti. Pastabose įpėdiniui, minėdamas, kaip vienas amtmonas 
grobsto žemes ir didina priedvarius (palivarkus), Donelaitis pri- 


201 


dūrė: Tai šventa tiesa! — šaukiu aš iš savo karsto. Donelaitis smer- 
kė grobuonišką politiką, kovojo su kolonizatoriais, nekentė dva- 
rininkų kaip liaudies priešų, skriaudėjų, laikė juos visokio blogio 
šaltiniu. Jis mylėjo liaudį, užjautė ne tik lietuvius, bet ir kitų tau- 
tų žmones. Donelaitis buvo suaugęs su kaimu, valstiečiais, praleido 
su jais visą savo gyvenimą. Gyvendamas valstiečių tarpe, jis į 
daug ką įprato žiūrėti valstiečio akimis. Taip susiformavo jo vals- 
tietiška galvosena, ideologija. Savo ruožtu tai buvo jo kūrybos 
pažangumo ir liaudiškumo priežastis. 

Greta teigiamų buvo ir neigiamų faktorių — dvasininko pro- 
Tesija, ypač pietizmas. Pietistai skelbė asketišką gyvenimą, smer- 
kė šokius, teatrų lankymą, puošnius drabužius, liaudies papročius, 
net pasivaikščiojimus. Jie propagavo griežtą moralę, brangino 
bibliją, kuri buvo pagrindinis jų autoritetas. Pietistų poveikis bu- 
vo labai stiprus. Donelaitis taip pat buvo linkęs į pietizmą pačio- 
je moralėje, visur stengėsi remtis biblija. 

Tie prieštaringi faktoriai suformavo ir prieštaringą Donelaičio 
asmenybę. V. Mykolaitis-Putinas sakė, kad Donelaitis — valstie- 
tis, o iš kitos pusės — moralistas, skelbęs aukštuomenei naudingą 
ideologiją. Tačiau skaitydami Donelaičio kūrybą, pastebime evo- 
liuciją — tie prieštaravimai tolyn mažėja. Pietizmą nustelbia gy- 
venimo praktika, ir „Metuose“ Donelaitis neabejotinai daus ko 
ankstesnio atsisakęs, į gyvenimą žiūri valstiečio akimis. 

Bruožų visuma. Norint suvokti tikrąjį Donelaičio dvasinį pa- 
saulį, pirmiausia reikia išsiaiškinti jo santyki su menu. Amžinin- 
kai apie tai nekalbėjo. Iš Donelaičio kūrinių atrodo, kad jis meną 
turėjo labai vertinti. Yra išlikęs jo laiškas, rašytas 1777 m. vokie- 
čių kalba į Kilgius vienam namų mokytojui, kuris buvo kandidatas 
į pastorius?. Mokytojas jo prašė padaryti barometrą, ir Donelaitis 
į tai atsakė. Jis rašė, kad nebegalis įvykdyti prašymo, nes rankos, 
daugelio mechanikos darbų išvargintos, jau nebeklausančios. Do- 
nelaitis šiame laiške pasako, kas jam yra menas ir literatūra. Jis 
parodo save inteligentų draugų tarpe, pasakoja, kaip praleido 
pereitais metais vieną žiemos vakarą. Jam buvo maloni paguoda, 
kai pamatė ateinant savo mylimus draugus. Jis norėtų, kad dažniau 
šitaip būtų. Tada buvo svarstomos visokios temos, cituojami anti- 
kiniai rašytojai. Buvo kalbama apie didvyrių pasauli: Dovydo 1r 
Jonatano draugystę, pirmųjų žmonių šeimininkavimą, laimę ir ne- 
laimę arba rūpesčius, pagaliau vilti ir kas su ja susiję. Tai vis Do- 
nelaičio kūrinių temos. ,, Dovydo ir Jonatano draugystė“, „Pirmųjų 
žmonių šeimininkavimas“, „Laimė ir nelaimė arba rūpesčiai“, 
„Viltis“ turėjo būti Donelaičio eilėraščiai vokiečių kalba su jo 
paties komponuota muzika“; apie pirmųjų žmonių (biblinių Ado- 


> Spėjama, kad šis laiškas galėjo būti adresuotas minėtam jaunajam bičiuliui 
J. G. Jordanui, kaip ir dar vienas išlikęs Donelaičio laiškas, parašytas lie- 
tuvių kalba. 

6 Plačiau apie tai žr. Slaviūnas Z. K. Donelaitis ir muzika. — Kn.: Kristijonas 
Donelaitis („Literatūra ir kalba“, t. VII), p. 128—133. 

mo ir Ievos) šeimininkavimą kalbama „Metuose“. Toliau laiške 
„Metai“ ir cituojami. Paskui mes girdėjome, — sako Donelaitis, — 
Krizą pasakojant savo likimą ir graudžiai apverkiant gerąjį amts- 
rotą. Krizas taip verkė, 


Kad ir akys jau keliems išpūli pradėjo, 


ir kiekvienas šaukė: 
Ak, pon amitsrot, ak, dėl ko mums numirei pernai? 


Iš to matyti, kad Donelaitis dalydavosi su draugais savo kūryba, 
apgailėdamas, kad negali su jais ilgai būti. Laiške pasireiškia au- 
toriaus iškalbingumas. Jis cituoja Vergilijaus posakį (O kad Ju- 
piteris man grąžintų praėjusius metus!) ir jį plačiai, labai įsijau- 
tęs komentuoja, susiedamas su savo patirtimi, epocha, aplinka. 
Jis daro išvadą, kad jei antikos rašytojai dabar gyventų, jie ki- 
taip ir rašytų. Tada pasaulis nežinojo daugelio dalykų, apie ku- 
riuos tik dabar tesužinota ir kurie vis labiau darosi pažįstami. Jei 
Vergilijus gyventų dabar, daugiau kaip po pusantro tūkstančio 
metų, jo kūriniai būtų visai kitokie, į jų švelnius tonus isimaišytų 
disonansinių, ir jie skambėtų graudžia dejone. Apie Donelaičio 
santykį su menu iš dalies kalba ir jo draugas J. G. Jordanas, savo 
laiške L. Rėzai pasakodamas, kaip jis įsigijo poeto prielankumą. 
Jis įsiteikė Donelaičiui, paskambindamas jo kompozicijas. Tai ro- 
do, kad artimiausias kelias į Donelaičio širdį buvo menas. Lite- 
ratūra, menas buvo tikrasis jo pasaulis, kuriame jis gyveno ne 
mažiau, negu žemės rūpesčiuose. 

Norint pilniau suvokti Donelaičio asmenybę, reikia paryškinti 
jo moralinį veidą. Pats sau Donelaitis buvo reiklus, griežtas, smerk- 
davo save net dėl visokių smulkmenų. Jis gėdijosi, pavyzdžiui, 
savo blogos, negražios rašysenos, kaltindamas save paviršutiniš- 
kumu, skubotumu. Ir jo rašysena, pirma buvusi padrika, vėliau, 
į senatvę, pasidarė graži, net kaligrafiška. Arba, sakysim, smerkė 
save už tai, kad, skaičiuodamas gimusius kūdikius, padarė klaidą 
ir skaičių reikėjo ištaisyti. Matyti, kad jis buvo reiklus sau visur. 
Donelaitis sakosi, kad mėgo dainuoti ir skambinti, bet pabrėžia, 
kad visada būdavo moralus, visur žinodavo saiką, per toli nenu- 
eidavo. Jis peikė tuos, kurie besilinksmindami užsimiršdavo ir 
piktindavo kitus. Griežtas buvo Donelaitis ir konfratrams — pasto- 
riams, ypač smerkė jų jaunąją kartą, kuri daugiau rūpinosi vil- 
nomis, bet ne avimis. Pasaulietiškai nusiteikę pastoriai susitikę 
retai tešnekėdavę apie mokslus arba kalbas, o iki koktumo prikal- 
bėdavę apie pajamų didinimą ir žemiškus pelnus. Donelaičiui bu- 
vo būdingas altruizmas. Jis norėjo gyventi ir gyveno kitiems: 
gailėdamas mokinių, uždelsė savo išvykimą iš Stalupėnų į Tolmin- 
kiemį; rūpindamasis žmonos ir kitų našlių ateitimi, statė našlių 
prieglaudą; augindamas medelius, galvodavo, kad reikia palikti 
ką nors ainiams; bylinėjosi su amtmonu dėl bažnytinės žemės ne 
privačiai savo naudai, bet dėl ipėdinių pastorių. Kovodamas su 

priešais, Donelaitis laikėsi tvirtai, jiems nenusileido. Tada jis at- 
rodė kaip krašto kunigaikštis, nesiskaitė su žodžiais, čaižė priešą 
sąmojum ir ironija. Apie amtmoną T. Ruigį jis taip sako: Ruigys, 
žmonių priešas ir... mano persekiotojas... žmonių giminės ai- 
mata [...] šitas be sąžinės žmogus, šitas... šilas niekšas, šitas 
dukart pragaro ir velnio vaikas. Arba kitoje vietoje jam sarkas- 
tiškai atrėžia: Tai tikrai daugiau negu angliškas protas. Buvusias 
ir būsimas mintis taip tiksliai atspėti, neprašauti pro šalį! Koks 
tai šviesus, daugiau negu angliškas protas. Kas žino, ar Jupiteris 
ir jo sūnus Merkurijus, tiek tūkstančių kartų pasaulį apkeliavęs, 
žmogaus minčių rezginį taip tiksliai pažino, kaip šiame amžiuje 
monsieur Ruigys. Su priešais Donelaitis kovojo iki galo, neatsi- 
traukdamas, neatlyždamas. Ir vienišas likęs, laikėsi herojiškai, di- 
dingai — aukščiau smulkios, miesčioniškos moralės. Donelaičiui 
būdingas ir kuklumas. Jis nereikalavo sau jokio dėkingumo. Ne- 
reikalauju, — sakė, — jokios padėkos iš įpėdinio. Padariau, ką tu- 
rėjau padaryti, nereikalaudamas pagyrimo. Arba vėl: Netrokštu 
padėkos, nes man tai kape nieko nepadės. 

Donelaitis, kaip minėta, buvo gyvo temperamento. Tai liudija 
vizitatoriai, lankęsi Tolminkiemyje, tai matyti ir iš paties poeto 
įrašų, pastabų. Jis pats apie save sako: Aš iš prigimties buvau 
gyvo temperamento. Iš jaunystės laikų iki pat senatvės liko jame 
to judrumo, gyvumo, linksmumo. Kai būdavo gerai nusiteikes, 
jis visiems krisdavo į akis. Tačiau kartu, kaip minėta, jam turėjo 
įtakos hipochondrija, kuri į senatvę stiprėjo, ir pietizmas — at- 
šiaurus puritonizmas, viso, kas žmogiška, smerkimas. Donelaitis 
yra pasakęs, kad, nenorėdamas skandalingai gyventi, jis turėda- 
vęs prieš save net Samsono jėgą panaudoti. Taigi savo karštą 
temperamentą jis tramdė griežtomis moralės normomis, ir tai, be 
abejo, jam daug kainavo. Su žmonėmis Donelaitis elgėsi griežtai, 
bet sąžiningai. Jis uoliai atlikdavo bažnytines pareigas. Krikšty- 
damas vaikus, įrašų knygose užrašydavo net tėvų biografijas, 
paskui nupasakodavo tolimesnį vaiko likimą. Dar daugiau žinių 
duodavo, kai jo parapijiečiai nusikalsdavo. Tada juos smerkdavo 
be pasigailėjimo, išvadindavo šiurkščiausiais žodžiais. Ypač ne- 
mėgo vienišų motinų, vadino jas paleistuvėmis, bobpalaikėmis, 
jų kūdikius — mergos vaikais, o viena pavadinta net triguba kek- 
še. Apie vieną moteriškę pasakyta, kad visa šeima iš kiaulininko. 

Donelaičio asmenybės bruožus turėtų išbaigti supratimas, kaip 
santykiauja joje idealusis ir tikrovės pasaulis. Svarbiausias Done- 
laičiui buvo idealusis — mokslo, meno, kūrybos — pasaulis. Tik- 
rOvės pasaulį sudarė kasdienybė, kova dėl egzistencijos, kova su 
valdžia — jos politika, grobuoniškomis amtmonų užmačiomis, ko- 
va su sumenkusia žmonių morale, smulkūs ir įkyrūs ūkio rūpesčiai. 
Kovodamas su amtmonu dėl bažnytinės žemės, jis sušunka: O jūs 
miestų pamokslininkai, kuriems su ūkiu netenka kankintis, kokie 
jūs laimingi! Šeimininkavimą, ūkinius reikalus jis buvo pavedęs 
žmonai: mano žmona, kuri, tiesą sakant, ūkiu rūpinosi, paseno ir 

paliego. Viename ir kitame pasaulyje Donelaitis buvo nevieno- 
das, dvejopas. Idealiajame pasaulyje, mažame draugų ratelyje, 
kai būdavo svarstomi kasdienybei tolimi dalykai, jis buvo objek- 
tyvus, ramus, kupinas išminties, kritiškas, kartu malonus, švelnus 
ir gerbiamas. Tikrovės pasaulyje, kasdienybėje, jis buvo šiurkštus, 
rūstus, labai karštas, staigus, negalėjo šaltai galvoti, toleruoti ki- 
tų nuomonės, sunkiai suvaldydavo savo temperamentą. Tikrovė 
per daug neatitiko jo idealiojo pasaulio, visaip kamavo ir žei- 
dė Donelaitį. Tačiau būtų neteisinga jo gyvenimo realybėje ma- 
tyti vien erzinančius, ardančius, nemalonius veiksnius. Donelaitis 
labai mėgo gamtą, pilną įvairumo, gyvybės ir grožio, nuolat besi- 
keičiančią, nuolat kalbančią jautraus žmogaus širdžiai. Jis, be abe- 
jo, rasdavo džiaugsmo, giedros ir juoko pilkoje kasdienybėje. 
Geriausias Donelaičio įaugimo žemėn, realybės jausmo pavyzdys 
yra jo lietuviškas laiškas J. G. Jordanui: Ką veiki su savaisiais? 
Ar dar sveiki ir linksmi krutaie? Mes, senieji, dar vis kybojam 
ir jau savo grabus duodame budavot [...]. Lakštingala jau visur 
savo dainas pabaigė, o mūsų lašiniai bei dešros jau taipjau bai- 
gias. Ak, ir duona jau baigias, o rugiai dar nenoksta. „Kas bus 
iš mūsų! — sako jau daugybė didelė pas mus, rasi, ir pas jus. 
Rašyk man, kaip jūsų lakštingala dainavo šįmet! Kaip mūsų dai- 
navo, jau andai tau rašiau. Aš ją tik vienąsyk girdėjau krūmuose 
besilinksminant, ale neišmaniau tikrai, ką ji Jurgučiui liepė. Rasi, 
šįmet nereikėjo jį budint ir ragint. Viename sakinyje paminėtos 
ir dešros, ir lakštingala. Tame pačiame laiške matyti ir buities 
rūpesčiai, ir gėrėjimasis gamta. Donelaitis čia kalba daugiskaita, 
daugelio vardu, jis pergyvena, jaučia, žino ne vien savo, bet visų 
vargus ir sielvartus. Taigi Donelaitis mokėjo abu pasaulius — idea- 
lųjį ir realųjį — sintetinti. Abu pasaulius sintetinantis dalykas bu- 
vo taip pat mechanika, optika. Ir viena, ir kita reikalauja nemaža 
mokslo, tikslumo, apskaičiavimo, įgudimo, bet kartu tarnauja 
praktiniam tikslui. Aukščiausia sintezė, harmoninga jungtis tarp 
tikrovės ir idealybės yra Donelaičio kūryba. 


KŪRYBOS FAKTORIAI IR POBŪDIS 


Svarbiausias Donelaičio kūrybos faktorius buvo tikrovė, gyve- 
nimas, visuomeninė aplinka. Donelaitis nuodugniai pažino tą maža 
pasaulėlį, kuriame keliasdešimt metų išgyveno, tą užkampį — sa- 
vo parapiją. Jis gyveno jos gyvenimu, jautė už ją, nes buvo už 
kitus jautresnis. Jis daug ką iš to pasaulio, iš realybės, kad ir 
šiurkščios, pasisavino. Tai turėjo tiesioginį poveikį jo kūrybai, 
nulėmė jos realizmą. Savo kūriniuose Donelaitis pasaulį suvokia 
tikroviškai ir tikroviškai jį pavaizduoja. 

Šalia to Donelaitį veikė ir literatūrinė aplinka, nors su jokia 
savo meto literatūra jis nebuvo glaudžiai susijęs. Jis jautė tikrovės 
turtingumą, gyveno plačiais dvasiniais interesais, todėl negalėjo 

išsakyti savęs religine poezija. Per siaura jam turėjo atrodyti jos 
tematika ir tikslas. Jis pasuko nauju keliu — į pasaulietinę lite- 
ratūrą. Donelaitis plačiai ir giliai apėmė savo ir savo aplinkos 
gyvenimą, jo turinį bei esmę išreiškė konkrečiais, gyvais vaiz- 
dais ir nuspalvino sava emocija. Donelaičio laikais įvairių tautų 
poetai irgi rašė panašaus pobūdžio kūrinius (anglas Dž. Tomso- 
nas, vokietis E. Kleistas, lenkė E. Družbacka), bet Donelaičio ry- 
šys su jais tebėra neįrodytas. Nežinia net, ar Donelaitis apie juos 
žinojo, kad galėtų jais sekti ar iš jų mokytis. Čia galimi tipologi- 
niai panašumai, be tiesioginės itakos. Donelaitis labai vertino 
antikinę literatūrą. Ją gerai pažino, mėgo, citavo Vergilijų ir Ovidi- 
jų. F. Tecneris sakė, kad Donelaitis, matyt, sekęs Vergilijų ir He- 
ziodą. Tačiau dar L. Rėza, pirmą kartą leisdamas „Metus“, pabrė- 
žė, kad tame kūrinyje nieko nėra skolinta iš svetimų literatūrų. 
Pagaliau pats Donelaitis, kaip matyti iš jo laiško Kilgių mokytojui, 
jautė savo ir antikinės epochos skirtingumą, suprato, kad jo lai- 
kais jau buvo nebegalima rašyti taip, kaip kadaise rašė Vergili- 
jus. Donelaičio kūrybos originalumą pabrėžė ir vėlesni jos tyrinė- 
tojai. V. Mykolaitis-Putinas sakė, kad „Metai“ tiek skiriasi nuo 
anų senovės poetų kūrinių, kiek skiriasi XVIII a. lietuvių valstie- 
čio gyvenimas nuo senovės graikų ir romėnų gyvenimo. Tik pati 
mintis parašyti tokią poemą greičiausiai kilusi, pasiskaičius anuos 
senovės poetus. K. Korsakas, kaip pirminius pavyzdžius nurody- 
damas Heziodo, Vergilijaus ir Teokrito kūrinius, irgi pabrėžia, 
kad Donelaičio poemoje nė iš tolo neaptinkame jokios tiesioginės 
tų poetų itakos ar sekimo — joje viskas saviška, originalu, done- 
laitiška. H. Zabulis taip pat pažymėjo, kad Donelaitis vienintelis 
Europoje pabandė antikines tradicijas traktuoti visai naujai, rea- 
listiškai. Taigi antikinės literatūros įtaka Donelaičiui buvo ribo- 
ta, o kitokios literatūrinės įtakos dar menkesnės. Kitos literatū- 
ros — tiek antikinė, tiek naujosios — nebuvo pats reikšmingiausias 
Donelaičio kūrybos faktorius. 

Donelaičio kūrybą sąlygojo jos tikslai ir skaitytojai. Kam sa- 
vo kūrinius Donelaitis skyrė, kas buvo jo skaitytojai — tas klau- 
simas nėra galutinai išaiškintas. Daugelio spėjama, kad savo kū- 
rinius poetas skaitydavęs parapijiečiams per pamokslus, kad Sta- 
lupėnų mokyklos mokiniams parašęs pasakėčias. „Metuose“ yra 
eilutė, nusakanti poemos paskirtį: 


Moters, jūs nenaudėlės! tai jums parašyta. 


Tuos žodžius pasako Pričkus, bet atrodo, kad tai ne Pričkaus, 
o paties Donelaičio žodžiai. Poemoje niekur neminima, kad ta 
Pričkaus kalba būtų buvusi parašyta, jis kalbėjo, matyt, ne iš raš- 
to. O Donelaitis greičiausiai užmiršo savo personažą ir vietoj jo 
ėmė kalbėti pats. ,„Metuose“ yra ir daugiau tokių vietų, kur, at- 
rodo, pats Donelaitis kalba tiesiog žmonėms. Pvz., „Rudenio gėry- 
bių“ pradžios epizodas pabaigiamas: 

Bobos, šiukštu jums margų vainikų norėti, 
O jūs mergos, vėl, minau, n'užsigeiskite kykų! 


Kviesliui kumelės nugarą daužant, autorius vėl prideda pastabą: 
Tu nenaudėli, kam spardai kumelio šonus? 


+++ W—— T 


Jok pamaži, žioply, nemušk be reikalo kuiną! 


Autoriaus užsimiršimas, kad čia ne gyvas tikrovės žmogus, O 
fikcija, sukelia ir skaitytojui stipresnę tikrovės iliuziją. Kartu tai 
rodo, kad ir anas kreipimasis į moteris gali būti paties Donelaičio 
žodžiai. Savo kūrinius Donelaitis skaitydavo draugams, patiems ar- 
timiesiems, mylimiausiems, cituodavo juos savo laiškuose. Labai 
galimas daiktas, kad plačiajai viešumai, spaudai jis savo kūrinių 
nė neskyrė. Laiške Kilgių mokytojui rašė: Juk žinai, kaip dabar 
reikia, kad tarp ponų kalbi ar ką sakai, — reikia saugotis. Juk 
girdėjai, kaip Krizui (atrodo, turėtų būti Pričkui) pasidarė. O „„Me- 
tuose“ kaip tik daug vietų stačiai nukreipta prieš ponus. Todėl 
tuo laiku vargu ar poema būtų galėjusi būti išspausdinta. Kūri- 
nys gal ir tebuvo skirtas artimiausių draugų rateliui. Be to, Done- 
laitis siekė didaktinių tikslų, todėl atskiros jo kūrinių dalys galėjo 
būti lyg pamokslų papildymas, kartu duodantis ir dvasinį pasiten- 
kinimą. Tolminkiemio parapiją 1774 m. vizitavęs S. Miuleris pa- 
žymėjo, kad Donelaitis pamokslus sako vokiškai ir lietuviškai, 
pastaruosius su labai dideliu meistriškumu. F. Tecneris sako, kad 
Donelaitis tenorėjęs lietuvius baudžiauninkus, vyrus ir moteris, 
pavaizduoti, geruosius pagirti, bloguosius iškoneveikti, bet kartu 
jis buvęs nemenkas lyrikas. Iš to galima daryti išvadą, kad Do- 
nelaičio kaip kūrėjo niekas nevaržė — nei cenzūra, nei leidėjas, 
nei publika, jis rašė tai, ką galvojo. Taigi svarbiausi faktoriai, są- 
lygoję jo kūrybą, buvo paties poeto asmenybė ir būrų aplinka. 

Medžiagą savo kūriniams Donelaitis ėmė iš tikrovės. L. Rėza 
rašė: Keturiose giesmėse aprašytieji asmenys, remiantis tradicija, 
yra iš poeto aplinkos. Jis tvirtino, kad Donelaičio pavaizduoti as- 
menys turėjo prototipus. Apie šykštųjį amtsrotą, kuris klūpo prieš 
pinigų skrynią, Rėza sako, kad jis pieštas iš originalo. L. Pasargė 
teigia, kad „Metų“ didpilvis tikriausiai buvęs visų pažįstamas po- 
nas, kad kūrinys apskritai esąs pilnas aliuzijų, kurių mes daž- 
niausiai nebesuvokiame. Gerasis ponas amtsrotas, atrodo, esąs 
amtsrotas Donalicijus, o blogasis — gal būt, amtmonas Ruigys, su 
kuriuo Donelaičio santykiai buvo labai įtempti. Kiek kitaip gal- 
vojo F. Tecneris. Jis atkreipė dėmesį, kad Donelaitis savo prie- 
rašuose, pastabose bei užrašuose niekuomet neprisiminęs savo 
kūrinių ir jokio juose minimo fakto nepanaudojęs ,,Metams"“. Apie 
kai kuriuos dalykus, pvz., karo metą, pastabose dažnai užsimena, 
o kūryboje nėra nė ženklo. Matyt, išorinis, politinis gyvenimas 
jo sielos nepalietęs, o gal tada Donelaitis dar nerašęs. F. Tecneris 
abejoja ir dėl to, kad T. Ruigys galėjęs būti blogojo amtsroto pro- 

totipas, nes byla su juo prasidėjo 1775 m., kai visi kūriniai jau 
buvo parašyti. Tačiau prieš tai buvo kitas amtsrotas K. Beringas, 
su kuriuo Donelaitis taip pat kovojo. Šaltyšius, amtmonas, plaki- 
mas esą pavaizduoti iš gyvenimo, nors aktuose apie tai irgi nė 
žodžio neparašyta. Apskritai, Donelaitis nenorėjęs rašyti rebuso, 
tiesioginės gyvenimo alegorijos. 

Šios nuomonės prieštarauja tik detalėmis, o šiaip visi vienodai 
pripažista, kad Donelaičio kūryba labai artima tikrovei. Joje nie- 
kas nepagražinta, viskas gyvenimiška ir įtikinama. Tačiau galuti- 
nai dar neaišku, ar jis, imdamas medžiagą iš tikrovės, tiksliai už- 
tiksavo konkrečius įvykius, personažus, jų charakterius, buities 
detales, ar visa tai savaip derino ir kondensavo. Greičiausiai Do- 
nelaitis laisvai traktavo tikrovės medžiagą. Tai matyti iš vaizda- 
vimo būdų ir vartojamų priemonių — hiperbolinimo, ironijos, di- 
namikos. Jis norėjo duoti bendrą gyvenimo vaizdą ir kartu pa- 
mokyti, žiūrėjo, Kad iš vaizdo būtų galima kuo daugiau laimėti 
didaktiniu atžvilgiu. Donelaitis daugiausia rašė 50—60 savo gy- 
venimo metais, kai jau buvo visai subrendęs, nusistovėjusios 
pasaulėžiūros, turėjo didelę gyvenimo patirtį. Nei jo paties, nei 
aplinkos gyvenimas tuo laikotarpiu jokiais ypatingesniais įvykiais 
nepasižymėjo. Todėl Donelaitis galėjo panaudoti kūriniams ta 
savo ankstesnės patirties dalį, kuri tiko jo siekiamam tikslui. Jis 
galėjo nukreipti savo žvilgsnį į netolimą praeitį, kuri dabar at- 
rodė lyg kiek kitoks pasaulis: kai kurie įvykiai jau buvo nublankę, 
beveik be pėdsakų iš sąmonės dingę, o kiti, priešingai, išaugę, 
ryškesni pasidarę, įgavę plastinį pavidalą. Taigi tikrovės medžiaga 
jau buvo kiek sudvasinta, įgijusi idealiojo pasaulio bruožų. Ga- 
lima galvoti, kad pagrindinė tos medžiagos dalis, kai poetas 
pradėjo kurti, buvo lyg kristalizuota, kiek transformuota, apipa- 
vidalinta, kad jau turėtas visumos vaizdas. Kadangi ji buvo jau 
praeitis, tiesiog autorių mažai teliečianti, dėl to suprantamas Do- 
nelaičio kaip poeto ramumas, objektyvumas. Tačiau ta praeitis 
nėra tolima, nėra prarastas vaikystės ar jaunystės rojus arba seni 
geri laikai. Ji — lyg dabarties gyvenimas, tik jau pamatytas iš 
perspektyvos, pervertintas, apimtas sintetiniu žvilgsniu. 

Donelaičio dėmesys sutelktas ne į save patį, o į visuomenės 
(parapijos, valsčiaus) gyvenimą. Iš visos poemos jaučiame, kad 
gyvenimas eina nuošaliame kamputyje, kad kaimas ir artimiausias 
dvaras yra lyg pasaulio visuma. Neatrodo, kad už to pasaulėlio 
būtų kitas, didesnis, daugeliu gijų su tuo mažuoju susijęs, jį są- 
lygojąs. Tėra tik trumpas ekskursas į Karaliaučių su javais. Nei 
poeto, nei skaitytojo akys nekreipiamos į platųjį pasaulį. Jei nuo 
to mažojo pasaulio jos ir atitraukiamos, tai tiktai aukštyn, bet 
ne į tolimesnius kraštus, miestus ar pan. 

„Metuose“ matome ne tik aplinkos gyvenimą, bet ir patį Done- 
laitį. Juose pilniausiai pasireiškia poeto asmenybė, atsiskleidžia 
jo temperamentas, išryškėja jautrumas bei švelnumas ir kartu 
šiurkštumas bei rūstumas. Tačiau tie bruožai čia jau nebe tokie, 

kaip gyvenime, bet tarsi pakylėti nuo kasdienybės, sutaurinti. Nc- 
bėra čia to momentinio dirglumo, nervingumo, būdingo Donelai- 
čio temperamentui realybėje, o tėra tvirtumas, moralinis skaid- 
rumas, įgaunąs rūstaus teisėjo povyzą. Savo kūrybos pasaulyje 
poetas jaučiasi šeimininkas. Jis kiekvienam atiduoda, kas jam 
priklauso: išgiria, išaukština, pamoko arba išjuokia. Jei reikia, su- 
niekina kandžia satyra, įspaudžia neištrinamos gėdos ženklą. Ka- 
dangi poeto asmenybė buvo vienas svarbiųjų jo kūrybos faktorių, 
tai ir kūryboje pasireiškė visi autoriaus prieštaravimai. Juos labai 
taikliai apibūdino V. Mykolaitis-Putinas. Jis sakė, kad Donelaitis, 
iš vienos pusės, yra poetas menininkas, norįs duoti gyvą, ryškų, 
spalvingą sodžiaus gyvenimo paveikslą, o iš kitos pusės, jis — 
pamokslininkas, moralistas, kuriam rūpi mokyti ir auklėti savo 
skaitytojus. Iš vienos pusės, jis yra valstietis būras, susisielojęs 
baudžiauninkų buitimi, o iš kitos pusės, — dvasininkas, kunigas, 
inteligentijos sluoksnio atstovas, negalįs išsižadėti savo luomo 
tradicijų ir pažiūrų. Tie prieštaravimai ryškūs visoje jo kūryboje: 
jie pasireiškia ir medžiagos atrankoje, ir kompozicijoje, ir emo- 
ciniame veikalo nuspalvinime. Taigi Donelaičio kūryboje labai 
glaudžiai susipina didaktika ir menas. 

Donelaitis svarbiausius savo kūrinius rašė lietuviškai ir tiktai 
kai ką vokiškai ar lotyniškai. Vokiečių kalba parašyta tik keletas 
kūrinių, ir tie nereikšmingi. Pastabos, prierašai daugiausia rašyti 
vokiečių kalba gal iš dalies dėl to, jog buvo skiriami įpėdiniui, 
kuris galėjo būti vokietis. Nors Donelaitis labiausiai mėgo anti- 
kinę, ypač lotynų, literatūrą (Vergilijų, Ovidijų), tačiau lotyniškai 
mažai terašė. Lotyniškai parašytos tik kai kurios pastabos įpėdi- 
niui ir vienas neoriginalus scholionas („Felix parochia“). Lotynų 
kalba, seniai mirusi, netiko tam lietuviškam pasauliui, kuris poe- 
tui rūpėjo, tiems vaizdams, kurie buvo susikoncentravę jo at- 
mintyje ir sąmonėję. Tai gal svarbiausia priežastis, dėl ko Done- 
laitis rašė lietuviškai. Vaizdas, įvykis, poelgis, gyvenimo detalė 
buvo suaugusi su žodžiu, kurį sukūrė liaudis. O tiek Donelaičio 
kilmė ir jaunystės aplinka, tiek ir subrendusio vyro veikla buvo 
susijusi su tuo liaudies gyvenimu ir jo žodiniu apibūdinimu. To- 
dėl liaudies gyvenimą Donelaitis natūraliai ir vaizdavo liaudies 
kalba, kuri jam buvo sava. Jo žodis toks pat, kaip gyvenimas: 
dažnai šiurkštus, leidžiąs pajusti daiktą toki, koks jis yra. Daiktai 
vadinami tikruoju vardu, be eufemizmo, idealizacijos, mes ir dabar 
nedrįstame jų nesušvelninę parodyti. Tai ne tikybinių giesmių ar 
maldų knygų kalba, iš kurios Donelaitis beveik niekuo negalėjo 
pasinaudoti savo vaizduojamam pasauliui. Donelaitį, suprantama, 
teigiamai veikė lietuvių filologinis sąjūdis, bet, pasirinkdamas iš 
esmės naują vaizdavimo objektą, jis turėjo remtis ir visai kitokia, 
grynai liaudiška kalba. Reikšmingas Donelaičio kūrybos faktorius 
buvo ir jo muzikalumas, muzikos pamėgimas, taip pat antikinė 

eilėdara. Liaudiška išraiška ir antikinis metras jo' kūryboje suda- 
ro savotišką sintezę, hegzametras suteikia poetinei kalbai rimtu- 
mo, iškilmingumo. 


KŪRYBOS APŽVALGA 


Donelaičio gyvenamuoju metu lietuvių kultūrinė veikla buvo 
labai pagyvėjusi: buvo gausiai leidžiama religinė literatūra, rašo- 
mos gramatikos, žodynai, domimasi tautosaka, ypač smulkiąja, 
vyko kalbiniai ginčai. Kad poetas būtų aktyviai dalyvavęs tuose 
ginčuose, žinių nėra. Žinoma, kad jis rašė religines giesmes, bet 
jos nebuvo išspausdintos ir neišliko. Kai G. Ostermejeris pra- 
šė Donelaitį padėti parengti naują giesmyną, jis atsisakė. Atrodo, 
kad tikybinės literatūros kūrime jis bent kiek aktyviau nedaly- 
vavo ir jos nelaikė reikalinga. 

Yra žinių, kad Donelaitis prisidėjo prie „karališkų gromatų“ 
vertimo. Jau tai rodo, jog jis buvo geras lietuvių kalbos žinovas. 
Yra išlikusi jo versta 1769 m. brošiūra apie ganyklų separacijos 
naudą. Joje bene pirmą kartą buvo išspausdinta ištrauka iš ,„Me- 
tų“ — 2 eilutės iš ,, Vasaros darbų: 


Ar nežinai, kad būrs nor grečną grūdą sulaukti, 
Tai pirm to jisai tur grečną šūdą pakrėsti? 


Tačiau tai, žinoma, neįeina į Donelaičio literatūrinę veiklą tikra 
to žodžio prasme“. 

Sunku nustatyti Donelaičio kūrinių chronologiją. Nežinia, ka- 
da jis pradėjo rašyti ir kuria kalba. Galimas dalykas, kad rašė 
lygiagrečiai keliomis kalbomis. Dvi kalbos lygiagrečiai vartoja- 
mos ir jo laiškuose. Pvz., 1777 m. vokiškas laiškas Kilgių mokytojui 
pradedamas lietuviškai: 


Aš pasidžiaugdams perskaičiau tavo gromatą šulną: 
Taip lietuvninkui lietuvninks atrašą siųsdams 
Ir lietuviškai švepluodams Lietuvą giria. 


Donelaitis rašė ne tik eilėmis, bet ir proza. Tikrai grožinių pro- 
zos kūrinių nėra žinoma, bet kai kurie jai artimi. Jie svarbūs 
Donelaičio asmeniui, jo gyvenimui pažinti, nes juose yra auto- 
biografinės medžiagos. Bažnytinėse knygose jis palikdavo ne tik 
sausus įrašus, bet ir pridėdavo savo vertinimą, išreikšdavo be- 
tarpišką reagavimą. Iš tokių raštų svarbiausios yra „„Visokios pa- 
tikimos žinios mano įpėdiniui“, kurias Donelaitis skyrė būsimam 
po jo mirties Tolminkiemio klebonui. Jos rašytos vokiečių kalba, 
pradėtos 1773 m. Tai lyg ir Donelaičio memuarai. 

" Plačiau apie tai žr. Lebedys J. Lietuviškos 1769 metų brošiūros autorystės 

klausimu. — Kn.;: Lebedys J. Lituanistikos baruose, t. I. V., 1972, p. 263— 

277. 

Kitomis kalbomis Donelaitis yra kūręs ir eilėraščių. Vokiečių 
kalba jis buvo parašęs ,,Dovydo ir Jonatano draugystė“, „Pirmųjų 
žmonių šeimininkavimas“, „Laimė ir nelaimė“, „Viltis“ ir sukom- 
ponavęs jiems muziką, bet jie neišliko. Tėra išlikę trys vokiški 
Donelaičio eilėraščiai: vienas rašytas amtsrotui Donalicijui jo 
žmonos mirties proga („An den Amtsrat Donalitius nach dem Ver- 
lust seiner Gattin“), kitas prasideda žodžiais „Būki nekaltas, gy- 
venime mano“ („Unschuld sei mein ganzes Leben“), dabar ver- 
čČiamais „Kiekvienam daryti gera“, ir trečias, taip pat be antraštės, 
paprastai vadinamas ,,„Tamsybių dievas“ („Der Gott der Finster- 
niss“). Pirmasis, proginis, eilėraštis yra ilgiausias. Norėdamas pa- 
guosti draugą, Donelaitis piešia atgyjančio pavasario gamtos 
džiaugsmą ir ragina bičiulį neatsiriboti nuo pasaulio, neprarasti 
vilties, neliūdėti. Kiti du eilėraščiai trumpi — turi po 8 eilutes. 
Viename iš jų, įrašytame 1774 m. krikšto registracijos knygoje, 
Donelaitis išreiškė savo moralinius principus: 


Kiekvienam daryti gera 
Savo darbu ir žodžiu, 

Visad elgtis taip, kaip dera, 
Ir teisingas būt geidžiu. 


Nekerštauti niekada, 
Gyvo padaro gailėti, 
Dievą, žmones jo mylėti — 
Mano priedermė šventa. 
(A. Churgino vertimas) 

Vokiški Donelaičio eilėraščiai niekuo neišsiskiria iš to meto 
vokiečių poezijos. 

Svarbiausi Donelaičio kūriniai buvo parašyti lietuvių kalba. 
Spėjama, kad lietuviškai jis pradėjo rašyti Stalupėnuose ir pir- 
miausia parašė pasakėčias. Jas turime laikyti jo kūrybos pradžia. 
Vėliau Donelaitis ėmėsi stambaus masto kūrinių. Tuo metu jis 
parašė „„Pričkaus pasaką apie lietuvišką svodbą“, kurioje jau ban- 
dė plačiai pavaizduoti liaudies gyvenimą. Panašių kūrinių gal bu- 
vo ir daugiau, bet apie juos nieko nežinome. Pagaliau Donelaitis 
priėjo prie poemos, kuria norėjo aprėpti gyvenimo visumą. Kada 
jis pradėjo rašyti „Metus“, tiksliai nežinoma, bet manoma, kad 
apie 1770 m., o baigė apie 1773—1774 m. Iš to laiko yra išlikęs 
dviejų poemos dalių rankraštis. 

Chronologiškai pažvelgus į Donelaičio kūrybą, matyti, kad 
joje tolydžio mažėjo vidiniai prieštaravimai, silpnėjo moralizavi- 
mas ir didaktika, o stiprėjo realistinis tikrovės suvokimas ir pa- 
vaizdavimas. 

PASAKĖČIOS 


L. Rėza tvirtina, kad daugelis Donelaičio kūrinių yra žuvę. Apie 
pasakėčias jis sako, kad jų išliko tik šešios. Vadinasi, galima ma- 
nyti, kad jų yra: buvę daugiau. Jos parašytos apie 1740 m. 

Pasakėčia buvo žanras, prieinamas liaudžiai. Pasakėčios išpo- 
puliarėjo nuo VI a. prieš m. e., nuo legendinio Ezopo. Visais lai- 
kais jos buvo naudojamos mokyklose ir perdirbinėjamos. Prūsijos 
lietuvių raštijoje pasakėčia buvo pirmas pasaulietinės literatūros 
bandymas (J. Šulco vertimai). Tuo metu gyveno ir žymus vokiečių 
pasakėtininkas, Donelaičio amžininkas, Ch. Gelertas (1715—1769). 
Taigi kyla Donelaičio pasakėčių originalumo klausimas. 

Donelaičio tyrinėtojai vieni pabrėžia jo pasakėčių originalumą, 
o kiti laiko jas sekimais. Pirmieji Donelaičio kūrinių leidėjai 
L. Rėza ir G. H. F. Neselmanas sakė, kad jo pasakėčios nėra Ezopo 
ar Ž. Lafonteno pasakėčių sekimas, bet savarankiški kūriniai. 
F. Tecneris iš pradžių galvojo, kad tos pasakėčios sukurtos sava- 
rankiškai, bet vėliau savo nuomonę pakeitė, laikė jas Ezopo se- 
kimu. F. Tecneris kaip reikiant nesuprato pasakėčios žanro esmės. 
Nuo antikinių laikų pasakėčias daug kas perdirbinėjo (Ž. Lafonte- 
nas, I. Krylovas ir kiti), skolindamiesi vieni iš kitų motyvus. 
J. V. Getė savo „Faustui“ irgi panaudojo 70 įvairių rašytojų kū- 
rinių, bet dėl to niekas nelaiko jo kūrinio neoriginaliu. Taigi apie 
originalumą nereikia spręsti siaurai, vien iš siužeto ar motyvų. Tas 
pats siužetas ar motyvas gali būti skirtingai interpretuojamas ir 
įprasminamas. 

Daugumos Donelaičio pasakėčių motyvai yra skolinti: „„Vilks 
provininks' — iš „Vilkas ir ėriukas“, „Ąžuols gyrpelnys“ — iš 
„Ąžuolas ir nendrė“, „Lapės ir gandro česnis“ — iš „Lapė ir gand- 
ras“, „Šuo Didgalvis"— iš „Elnias ir avis“. Dėl kitų dviejų pasa- 
kėčių motyvų galima abejoti. Gal būt, „Pasaka apie juodvabalį“ 
parašyta pagal vienos Aristofano komedijos pabaigą apie erelį ir 
mėšlavabalį. Apie „Rudikį jomarkininką“ šiuo atžvilgiu nieko ne- 
žinome. Nors Donelaičio pasakėčių motyvai daugiausia skolinti, 
bet visą veiksmą jis sukūrė savarankiškai, suteikdamas jam savo 
aplinkos bruožų, todėl jų negalima laikyti sekimuš. V. Belinskis 
pabrėžė, kad pasakėčios motyvo išgalvoti nereikia: imk jau gata- 
vą, tik mokėk pasakoti. 

Donelaičio pasakėčiose jaučiamas glaudus ryšys su visuome- 
nės gyvenimu. Pasakėčią, klasicizmo laikais buvusią daugiausia 
pramogos dalyku, jis pavertė kovingu žanru — kovos su koloni- 
zacine germanizacijos politika priemone. Donelaitis pasakėčiose 
moko visus, nieko neslepia ir nesitenkina švelnia satyra, bet išlie- 
ja savo sielvartą, pasipiktinimą, rūsčiai grūmoja liaudies engėjams. 
Pasakėčiose jis sukūrė ryškius išnaudotojų — dvarininkų, vokie- 


Š Tuo klausimu žr. dar Slaviūnas Z. Kristijono Donelaičio ryšiai su tautosa- 
ka. — Kn.: Kristijonas Donelaitis („Literatūra ir kalba“, t. VII), p. 99—127. 

čių valdininkų ir teisėjų — paveikslus, parodė, kaip sunkiai gyve- 
no valstiečiai. | 

„Ąžuols gyrpelnys“. Šioje pasakėčioje Donelaitis pavaizduoja 
poną — dvarininką. Jis parodomas pilnas didybės, išpuikęs, besi- 
tyčiojąs iš baudžiauninkų. Dėl to sulaukia teisingo atpildo — jį 
nutrenkia perkūnas. Kad ąžuolas yra tikrai ponas, rodo ąžuolą 
apibūdinantys epitetai: didpilvis, pasipūtęs, kielsprandis... Pasa- 
kėčios alegorija visai išaiškėja jos morale, kur ponas apibūdina- 
mas dar svaresniais žodžiais ir posakiais: 


Tu išputėli pilvots, aisimink savo galo! 
Tikt dabok, kas bus, kad stipdams rasi rokundą. 


„Suo Didgalvis“. Šioje pasakėčioje pavaizduotas feodalinis 
teismas ir feodalinis teisingumas. Vargšė avelė turi atiduoti nie- 
kada neskolintus miežius, o kad galėtų tai padaryti, turi žiemos 
metu nusikirpti vilnas ir jas parduoti. Iš pasakėčios pradžios atro- 
do, kad Donelaitis, ją rašydamas, turėjo prieš akis konkretų as- 
menį, nes šuo labai konkrečiai apibūdinamas: vadinamas Krizo 
Didgalviu, su kandžia ironija parodomas jo elgesys, atskleidžiamos 
jo blogosios ypatybės. Pasakėčioje pavartoti antikiniai įvaizdžiai: 


Naktyj į žvaigždes dangaus, į mėnesį šaltą, 
O dienos viduryj į saulę Iodavo šiltą. 


„Vilks provininks“. Ši pasakėčia nukreipta prieš valdininkus - 
amtmonus. Joje sakoma, kad karalius vilkui leidžia 


[-..] visus neprietelius bausti 
Ir iškadininkams visur raspustą uždrausti. 


Vilkas kalba karaliaus vardu, kaip valdžios atstovas. Donelaitis 
tokius valdininkus demaskavo, nes jie gali kiekvieną apkaltinti 
ir nubausti. Prisimintina čia vokiečių komisija, kuri po maro, ap- 
žiūrėjusi kraštą, padarė jau minėtą išvadą, kad valdininkai pa- 
virtę plėšriaisiais vilkais. 

„Rudikis jomarkininks“. Ši pasakėčia nukreipta prieš kolonis- 
tus. Tuo metu kolonistai gyveno šiltose lietuvių valstiečių pirkio- 
se, versdamiesi svetimu geru. Ta mintis išryškinama moralo pa- 
baigoje: 

Daug yra valkatų, kurie be darbo maitinas 

Ir kampuos belindodami tikt gatavo griebia. 
Eik, tinginy, eik dirbt, pelnytis viežlybai duona 
Ir, ką pats pelnei, laikyk per savo dalyką. 


Šių keturių pasakėčių paskirtis, jų alegorijų prasmė yra labai 
aiški. To negalima pasakyti apie kitas dvi pasakėčias. 

„Pasaka apie juodvabalį“. Pasakėčios pavadinimas Donelaičio 
rankraštyje buvo kiek kitoks. Joje, atrodo, parodyti valstiečiai, 
jų ydos, apsileidimas. 

„Lapės ir gandro česnis“. Ši pasakėčia nukreipta prieš visokius 
veidmainius, kurių daugiausia buvo dvaruose. 

Donelaitis savo pasakėčiose nesitenkina piešiamu vaizdu, kuris 
yra labai ryškus, ir viską, ką norėjo pasakyti, išreiškia dar moralu. 
Čia jis pasirodo kaip būrų užtarėjas. 

Donelaičio pasakėčiose daug konkretumo, buities smulkmenų, 
vietinio kolorito. Autoriui buvo sunku išsilaikyti alegorijos rė- 
muose, jo dėmesį traukė gyva tikrovė. Tikrovės elementų dau- 
giau ar Mažiau yra visose pasakėčiose, ir jie sudaro teigiamą jų 
bruožą. Tas betarpiškas tikrovės dvelkimas suteikia pasakėčioms 
malonios šilumos, gyvumo, humoro. Pasakėčioje „Lapės ir gandro 
česnis“ gandras pavaizduotas kaip tikras valstietis. Kai lapė jį vai- 
šina, gandras atsiprašo, nes jam atrodą, 


Rasi kokia liga ar gumbas sunkina širdį. 


Vėliau atlekia gandro bernas ir meldžia „gaspadorių“ skubintis 
namo. Taigi viskas panašiai, kaip žmonių gyvenime. Kai į svečius 
atsilanko lapė, ji randa gandrą ant lizdo lopantį sermėgą. Pasakė- 
čia prasideda tokiu pat gyvenimišku dialogu, lyg būtų susitikę du 
geri kaimynai: | 
Sveiks,— tarė, — miels brolau! Ką veikia tavo pačiutė? 
Kūdikiai tavo taip jau ką veikia savo lizdely j? 


Taigi autorius dažnai užmiršta visas alegorijas ir rodo gyvenimą 
tikroviškais vaizdais. Ąžuolas tautosakoje užima garbingą vietą 
kaip kilnumo, patvarumo, ištvermingumo simbolis, o Donelaitis 
mato jame dvarininką, pasipūtusį „raspustininką'. Toks požiūris 
eina per visą pasakėčią. Pasakėčios pabaiga išsklaido alegorijas 
ir mus net nukrečia natūralizmu: 

Iš visų šalių pasikėlė umaru vėjai 

Ir šį kietsprandį taip smarkiai visą sudraskė, 

Kad bemirštant jau iš viso didelio pilvo 

Jam viduriai visi ir žarnos visos išlindo. 


Alegoriniai pasakėčių veikėjai apibūdinami kaip tikri žmonės: 

Štai ir šūdvabalis pradėjo šūde dainuoti 

Ir atsitūpęs po tam papratusį ėdesį kramtė. 
Prieš neigiamus veikėjus aiškiai pasisakoma pasakėčių morale. 
Cia Donelaitis lyg pirštu parodo nusikaltusius asmenis, juos pa- 
juokia ir smerkia: 


Tu išputėli pilvots, atsimink savo galo! 


Tu išpliekts vagie, girdėk, ką pasaka sako! 


Donelaičio pasakėčios, atrodo, skirtos ne skaitytojams, bet 
klausytojams. Autorius savo klausytojus moko, su jais betarpiš- 
kai kalbasi, lyg prieš jį būtų didelė auditorija: 

Bet girdėkit toliaus, kas kitą tikosi sykį. 


—XO— X — m r r--“ r rr 


Tu netikęs žmogau, kaip tav ta pasaka rodos? 


—-X(X(0— M M M M M M MMkMk-“—— r r. nr: r r. r 


Eikš, žmogau, eik šen, mokinkis šelmį pažinti. 


—— X X X  —— A —  +-+-—-—-— m nr: so ---—-— 


Bet dar ir daugiaus iš mūsų pasakos imkis. 


Donelaitis savo pasakėčiose pirmasis iš lietuvių rašytojų išti- 
sai pavartojo gyvąją liaudies kalbą, pirmasis rado sau būdingas 
išraiškos priemones. Čia jau matyti pagrindinės Donelaičio sti- 
liaus užuomazgos. 

Tačiau Donelaičio pasakėčios kaip meno kūriniai turi ir trūku- 
mų. Donelaitis nesirūpina žodžio ekonomija, taip būdinga šiam 
žanrui. Ypač moralinėje pasakėčios dalyje jis nori ištraukti visus 
galimus pamokymus ir dažnai pakartoja tai, kas yra pačiame vaiz- 
de. Dėl to moralai labai išsiplečia, kai kur pasidaro didesni už 
pačią pasakėčią. Pvz., ,Ąžuols gyrpelnys“ — pati pasakėčia turi 
20 eilučių, o moralas net 26; „,Rudikis jomarkininks“ turi 30 eilu- 
čių, moralas — 19; „Lapės ir gandro česnis" turi 51 eilutę, mora- 
las — 24; „Pasaka apie juodvabalį“ turi 33 eilutes, moralas — 21. 
Tik dviejų pasakėčių („Šuo Didgalvis“ ir „Vilks provininks“) mo- 
ralai trumpučiai — teturi po dvi tris eilutes. Be to, Donelaičio pa- 
sakėčiose moralas dažnai nėra organiškai susijęs su fabula, todėl 
ne visuomet iki galo aiškus. Moralų ištęstumas silpnina pasakėčių 
menini eiektyvumą. Donelaitis čia pasireiškia kaip pamokslinin- 
kas: atrodo, tarsi pasakėčia būtų įžanginė pamokslo (moralo) da- 
lis. Be to, autorius kartais pažeidžia alegorinę plotmę: vienus 
veikėjus paima iš gyvenimo aplinkos, o kitus — tradicinius, litera- 
tūrinius, ir dėl to nukenčia tikrovės iliuzija. Pvz., pasakėčioje 
„Šuo Didgalvis“ pagrindinis veikėjas Didgalvis, atrodo, paimtas 
iš Donelaičio aplinkos, bet jis apskundžia avį liūtui — tradiciniam, 
literatūriniam personažui. Autorius dažnai įsileidžia į platų veikė- 
jų apibūdinimą, dėl to nutrūksta veiksmas. Donelaičio pasakėčioms 
apskritai stinga meninio apipavidalinimo, jose mažai paisoma me- 
ninės kūrinio vienybės. Hegzametras čia dar nesklandus, sunkus, 
eilėdara neapvaldyta. Žodyne ir sintaksėje jaučiama vokiečių kal- 
bos įtaka, pasitaiko germanizmų. Kita vertus, čia vartojami pa- 
kartojimai, gausūs išskaičiavimai, tarinys dažnai nukeliamas į sa- 
kinio galą. Tai, be abejo, antikinės literatūros poveikis, nes romėnų 
literatūroje toks tarinys buvo labai mėgstamas. Taigi pagrindinis 
pasakėčių kalbos šaltinis buvo gyvoji kalba ir antikinė literatūra. 
Kai kurios pasakėčių išraiškos priemonės buvo ir toliau vartoja- 
mos, virto Donelaičio poetinės kalbos šablonu. Pasakėčių stilius 
dar nėra turtingas, išraiškos priemonės negausios, bet, kaip minėta, 
jose jau yra visos Donelaičio stiliaus užuomazgos. 

Pasakėčiose Donelaitis parodė savo meto gyvenimą, bet paties 
žanro rėmai jam neleido to gyvenimo pavaizduoti plačiai ir pilnai. 
Todėl vėliau jis atmetė alegorinį vaizdavimo būdą ir perėjo į tie- 
sioginį. 


„PRICKAUS PASAKA APIE LIETUVIŠKĄ SVODBĄ“ 


Šiame kūrinėlyje Donelaitis norėjo pavaizduoti būrų vestuves. 
Apie jas turėjo papasakoti Bleberio žentas šaltyšius Pričkus, įo- 
damas su baudžiauninkais į baudžiavą. Centrinė vieta turėjo būti 
skirta Slunkiui ir Pelėdai, nuo kurių ir prasideda pasakojimas. 
Tačiau užsibrėžto tikslo Donelaitis neįvykdė. Iš tikrųjų vestuvėms 
skirta mažiau kaip pusė viso kūrinėlio, o Slunkiui ir Pelėdai — 
tik visai nežymi dalis. 

„Pričkaus pasakoje“, kaip ir pasakėčiose, Donelaitis pirmiau- 
sia pasireiškė kaip didaktas, moralistas. Čia jam labiausiai rūpėjo 
iškelti žmonių ydas, pamokyti tiek ponus, tiek būrus. Pričkus pasa- 
koja apie būrų valgymą ir gėrimą vestuvėse, trumpai apibūdina ko- 
lonistų valgymą ir plačiai kalba apie matytą ponų puotą. Būrams 
metamas ne vienas šiurkštus žodis, iš kolonistų pasijuokiama, o 
iš ponų tyčiojamasi. Papasakojęs apie būrų ir ponų vaišes, Prič- 
kus vienus ir kitus smarkiai bara už sugedusius papročius, atšalimą 
nuo bažnyčios, karčemos pamėgimą, net už blogą būrų elgesi bau- 
džiavoje. Baigdamas Pričkus visus skatina į darbą. Taigi kūrinėlyje 
aiški moralinių pamokslų persvara. Svarbiausias autoriaus tikslas 
yra didaktika, kuri nulemia ir vaizduojamų dalykų atranką, ir jų 
traktavimą. Pričkus čia nepripažįsta jokių žmogaus silpnybių, ne- 
gailestingai smerkia už menkiausius nusižengimus. 

Tačiau, lygindami „„Pričkaus pasaką“ su pasakėčiomis, joje 
matome ir naujų bruožų, rodančių esminius pakitimus autoriaus 
pasaulėjautoje. Pamokslininkas vietomis čia jau aiškiai nusileidžia 
menininkui, gausėja beletristinio elemento. Apie vestuves pasa- 
koja ne autorius, o Pričkus, ir tai suteikia kūriniui daugiau me- 
niškumo. Pradžioje Pričkus taip sako: 


Buvo du būru, senovės pasaka sako. 


Tokio tono, tokios pasakojimo plotmės autorius nuosekliai ne- 
išlaiko, bet vis dėlto jis įsileidžia į platų vaizdavimą, ramų epinį 
pasakojimą. Nežiūrint gausaus didaktinio elemento, jaučiamas epi- 
nio pasakojimo džiaugsmas, ryškumas. Pasakodamas Pričkus kartu 
ir Kuria — sustiprina atskirus bruožus, išryškina scenas, išreiškia 
savo pergyvenimus. Jis plačiai pavaizduoja ponų puotą, atsklei- 
džia būrų reagavimą, pasirodžius vestuvėse Slunkiui ir Pelėdai. 

Tačiau apskritai meniniu atžvilgiu kūrinys dar silpnas: jam 
trūksta kompozicinio vieningumo, vidinio ryšio, motyvuoto per- 
ėjimo iš vieno dalyko į kitą. Nors kūrinys turi rėmus — Pričkaus 
pasakojimą, bet vaizduojama situacija nėra ryški. Atsiduriama 

nežinia kaip ir nežinia kieno vestuvėse. Paskui, po Slunkiaus ir 
Pelėdos išmetimo, pasakojimas apie vestuves nutraukiamas ir per- 
einama į ponų puotos aprašymą, 0 po to eina nelaimingai pasibai- 
gęs Pričkaus pamokslas. Pričkaus įžeistieji puola jį — kyla peš- 
tynės. Pagaliau autorius Pričkų perspėja: 


Taigi dabokis, kad būrus dar kartą mokinsi. 


Visame pasakojime nėra vienos gijos, vieno centrinio epizodo, 
atskirų dalių sujungimas daugiau didaktinis, negu beletristinis. 
Stilistiniu atžvilgiu čia taip pat dar daug šiurkštaus realizmo, vul- 
garizmų, kaip ir pasakėčiose. Pasakotojas prašo, kad žmonės ne- 
vemtų, jo kalbos klausydamiesi. 


Tačiau „Pričkaus pasakoje“ šalia šiurkštumo, pavirstančio kar- 
tais vulgarumu, yra ir originalių stiliaus pradų, rodančių augantį 
kūrybinį autoriaus talentą. Čia esama humoro ir su juo susijusio 
hiperbolinimo. Pavyzdžiui, aiškindamas, dėl ko moterys geria, pa- 
sakotojas remiasi pačių moterų galvosena: 


Taip bevapėdamos brangvyno ima lašelį, 
Nės tokiais daiktais jos smarkų išguja gumbą. 


Skaitytojui ar klausytojui tai sukelia šypseną. Taip pat Donelai- 
tis hiperbolina įspūdį, kai puotoje pasirodo Slunkius ir Pelėda: 


Kalbos nu žasų, nu kiaulių ir nu kuodelių, 
Nu vilkų baisių, nu jaučių ir nu kumelių 
Dėl tokios baisybės tuo į nieką pavirto, 
Ir svečiai visi iš rankų išmetė pypkius. 


Pričkaus pasakojime būras nupieštas be idealizacijos, bet ir be 
užuojautos. Čia pirmą kartą pasirodo Pričkus, Krizas, Slunkius, 
Pelėda ir kiti baudžiauninkai. Jie dar neryškūs, bet jų paveikslai 
išryškės „Metuose“. ,„Pričkaus pasakoje“ Donelaitis jau rado nau- 
jų vaizdavimo būdų, pasakojimas tapo sklandesnis ir laisvesnis, 
nors apskritai tai buvo dar meniškai silpnas kūrinys. 

Kūrinio neišbaigtumas vertė autorių prie jo grįžti, jį tobulin- 
ti. Daugiau kaip pusė „„Pričkaus pasakos“, vietomis ištisais gaba- 
lais, vietomis praplėsta, papildyta ir perdirbta, vėliau buvo per- 
kelta į „Rudenio gėrybes“. Būrų vestuvių motyvas, nepakankamai 
išnaudotas „Pričkaus pasakoje“, čia tapo centriniu dalyku, visos 
kūrinio dalies rėmais. Autorius dabar padarė vestuves iškilmin- 
gesnes, pavaizdavo pasiruošimą joms, svečių kvietimą, praplėtė 
pačių vaišių scenas. Vestuvės pasidarė tiesioginio vaizdavimo ob- 
jektu. Apie jas dabar pasakoja pats autorius, o Pričkus tėra vie- 
nas iš jų dalyvių. Į vestuves nukeltas Pričkaus pasakojimas apie 
ponų valgį, ir įsilinksminusių būrų tarpe jis daug labiau tinka. 
„Rudenio gėrybėse“ pasikeitė ir pasakojimo tonas. Iš šiurkštaus 
pamokslininko autorius tarsi pats pasidarė būru, besigėrinčiu val- 
gių gausumu ir net alaus skanumu, suprantančiu, kad vestuvės — 

vienintelė baudžiauninko pramoga. Jis dabar nebeieško vien tam- 
siųjų Žmogaus pusių, ydų, vien neigiamų bruožų, jis myli vaizduo- 
jamą būrą, gyvenimą ir linkęs žmogui daug ką atleisti. Nepyksta 
čia jis ir ant moterų, norinčių kitiems nematant išgerti. Jų gė- 
rimo sceną piešia su atlaidžiu šypsniu, kaip paralelę vyrų gėrimui. 

(Giliau jausdamas būrų buitį ir stengdamasis ją plačiau apimti, 
teisingai pavaizduoti, Donelaitis tobulino ir meninę išraišką. Jis 
ėmė vengti vien didaktinių apibūdinimų. Sumažėjo šiurkščių, 
smerkiančių žodžių ir posakių. Jų vietą užėmė konkretūs, vaizdin- 
gi žodžiai, leidžiantys pajusti tikrovės įvairumą, jos natūralią gy- 
vybę. Dalis ,„Pričkaus pasakos“ žodžių, net ištisų eilučių buvo iš- 
mesta arba sušvelninta. Pričkaus pasakojime buvo smerkiamas 
vestuvių triukšmas ir dainos: 


Ir iš tolo jau kaip jaučiai baubia be proto. 


O „Rudenio gėrybėse“ matome su humoru nupieštą visuotinį ves- 
tuvinį entuziazmą: 


Štai tuo svodbiškas bliovims visur pasikėlė, 
Taip kad ir arkliai blogi šokinėdami žvengė. 


„Pričkaus pasakoje“ buvo pavaizduotas persigėręs piršlys, kuris 
apsirijęs spiria kumelę Ir bevemdams jau šuoliais [. ..] mėgina šokti. 
Už tokį elgesį jis buvo palygintas su šunim. Tuo tarpu „Rudenio 
gėrybėse“ apie kvieslį, kuris beklykaudams kumelės nugarą dau- 
žė, tik pasakyta: 


Tu nenaudėli, kam spardai kumelio šonus? 


„Pričkaus pasakoje“ būrų šokis autoriui kėlė vien pasibiaurėjimą: 
Taip girti visi kaip kiaulės bėga į krūvą. 
Būrai šokdami basi, nusivilkę svodbai gėdą padaro. „Rudenio gė- 
rybėse“ tas šokis pieštas jau daug atlaidžiau: 
Taip besipasakojanti, štai špielmonai susibėgo 
Ir savo būriškus ant šokio skambino žaislus, 
Čia vestuvininkai gėdos jau nebedaro, tik „štuką“ iškrečia: 


[(..] lietuviškai ant aslos šokdami spardės. 
Bet kiti, su vyžomis tyčioms išsirėdę 
Ar basi, rūbus nusivilkę, štuką padarė. 


Pričkaus pasakojime, pasirodžius nekviestiems svečiams Slunkiui 
ir Pelėdai, 


Krizas koliojo nuopertą porą matydams, 
O jo kukarka, senoji boba, pabūgo. 


O „Rudenio gėrybėse“ sukeltas sąmyšis ir reagavimas daug vaiz- 
džiau apibūdinamas: 

Krizas koliojo nuopertą porą matydams, 
Ale bobutė jo, dėl to didei nusigandus, 
Tuo gumbu vaitot ir skaudžiai sirgti pradėjo. 


Iš tų sugretinimų matyti, kaip šiurkštus pamokslininkas užlei- 
do vietą menininkui, kaip palengva brendo poeto kūrybinis pajė- 
gumas, didėjo išraiškos galia. Eidamas tiesioginiu, o ne alegorinių 
vaizdavimo keliu, Donelaitis pagaliau sumanė pavaizduoti būrų 
gyvenimo visumą. Dabar jis jau galėjo prabilti raiškiu vaizdu, o 
ne bendrinės reikšmės žodžiais. 


„METAI“ 


Savo pagrindinio kūrinio Donelaitis nepaliko tokio, kokį esame 
įpratę jį skaityti. Todėl reikia išsiaiškinti, kaip ir kada atsirado 
tas kūrinys, kaip jis įgavo dabartinį pavidalą. 


GENEZĖ 


Autentiškų žinių apie kūrinio parašymą nėra. Nežinia, nei kada 
pradėtas rašyti, nei kada baigtas, neaišku, kaip kilo idėja, koks 
buvo pirminis planas, kaip jis keitėsi. Pagrindas tam klausimui 
spręsti yra patys kūriniai, jų rankraščiai, autoriaus rašysena, taip 
pat antriniai, netiesioginiai šaltiniai, teisingiau pasakius, netiesio- 
ginės žinios iš kitų šaltinių. Tuo atžvilgiu ypač reikšmingi dviejų 
„Metų“ dalių — „Pavasario linksmybių“ ir ,,Vasaros darbų“ — au- 
tografai. ,Metų“ chronologiją nustatyti šiek tiek padeda ir pora 
išlikusių Donelaičio laiškų. 

„Atrodo, kad pirmasis Donelaičio kūrinius paminėjo literatūros 
istorikas G. Ch. Pisanskis, miręs 1790 m. Savo rankraštyje „Prūsų 
literatūros istorijos metmenys“ („Entwurft der Preussischen Litte- 
rargeschichte“) jis sako, kad Donelaitis apdainavęs keturis metų 
laikus 659 eilučių kūrinyje, parašytame nerimuotais hegzametrais. 
Dėl to susilaukęs didelio pasisekimo tarp lietuvių kalbos ir poezi- 
jos žinovų. Tas kūrinys vėliau buvęs išverstas į vokiečių kalbą. 
„Metai“ dabar turi arti 3000 eilučių (2997), vadinasi, tuo laiku, 
kada apie juos rašė G. Ch. Pisanskis, jie buvo beveik penkis kar- 
tus mažesni. G. Ch. Pisanskio žinių tikrumu abejoti nereikėtų, nes 
jis daug medžiagos buvo gavęs iš Donelaitį pažinojusio G. Oster- 
mejerio. Tačiau G. Ch. Pisanskio paminėta „Metų“ redakcija ne- 
išliko, ir apie ją daugiau nieko nežinome. 

Gausiau žinių apie „Metų“ parašymą suteikė L. Rėza, pirmasis 
Donelaičio kūrinių leidėjas. Jis rėmėsi archyvine medžiaga ir am- 
žininkų liudijimais. L. Rėzai, atrodo, teko matyti Donelaičio heg- 
zametru rašytų nuotrupų iš ketvirtojo XVIII a. dešimtmečio. Pas- 
kutinioji „Metų“ giesmė apie žiemą, jo nuomone, esanti sukurta 
vėliau, penktajame arba šeštajame poeto amžiaus dešimtmetyje, 

Čia jis remiasi „Žiemos rūpesčiuose“ minimais Karaliaučiaus gais- 
rais, kurie buvę 1764 ir 1769 m. Nors Karaliaučiuje buvo daugiau 
gaisrų (tiek anksčiau, tiek ir vėliau), bet Donelaitis turėjęs galvo- 
je kaip tik tuos. Tai esą matyti iš draugui adresuoto vieno jo laiš- 
ko, kuriame sakoma, kad tada (tarp 1764 ir 1769 m.) jis rašęs 
paskutinę giesmę. Tai būtina paminėti, nes vieni tyrinėtojai ,,Me- 
tus“ pradeda „Pavasario linksmybėmis“, o kiti „Rudenio gėry- 
bėmis“. 

Svarbi yra ir G. H. F. Neselmano nuomonė. Jis kritikavo L. Rė- 
zą, kad šis, leisdamas ,„Metus“, nesilaikė tokios dalių eilės, kokia 
buvo J. F. Holfeldo nuoraše. J. F. Holieldas (Hohlfeldt), ku- 
nigavęs netolimoje nuo Tolminkiemio Gerviškėnų parapijoje 
(1794— 1806 m.), buvo nusirašęs 11 Donelaičio kūrinių tokia eile: 
6 pasakėčios, ,„Pričkaus pasaka“ ir keturios „Metų“ giesmės („„Ru- 
denio gėrybės“, „Žiemos rūpesčiai“, „Pavasario linksmybės“ ir 
„Vasaros darbai“). G. H. F. Neselmanas įrodinėjo, kad Holfeldo 
nuoraše Donelaičio kūrinių eilė yra natūrali ir atitinka jų chrono- 
logiją. Vadinasi, pirmiausia buvusios parašytos pasakėčios. Tai 
iaunystės kūriniai, pirmieji hegzametro bandymai. Hegzametras 
čia dar sunkus, neskambus, vietomis vos paskaitomas, jaučiama 
minties kova su kalba ir metru. Pasakėčiose pasakojimas ištęstas, 
moralas kartais nevieningas, tiksliai nesuformuluotas. Apibūdinęs 
pasakėčių trūkumus, G. H. F. Neselmanas konstatuoja didelę au- 
toriaus pažangą „Pričkaus pasakoje“: pastabumą, gyvenimo tur- 
tingumo suvokimą, originalų vaizdavimą. Kartu pažymi ir šio kū- 
rinio trūkumus — planingumo stoką, vaizduojamos situacijos ne- 
aiškumą. „„Pričkaus pasakos“ tęsiniu jis laiko „Rudenio gėrybes“, 
kur taip pat vaizduojamos vestuvės, bet daug plačiau, pilniau ir 
sistemingiau. Poetas čia jau apvaldęs medžiagą ir metrą, pasiekęs 
meninį tobulumą. „Pričkaus pasaka“ tebuvusi bandymas, skuboti 
apmatai, juodraštis, o „Rudenio gėrybės“ — jau išbaigtas kūrinys. 
Kadangi didžioji „„Pričkaus pasakos“ dalis buvo ištisai perkelta 
į „Rudenio gėrybes“, tai, matyt, ir „Rudenio gėrybės“ buvusios 
parašytos pirmiausia iš visų „Metų“ dalių. Pasisekimas paskatinęs 
poetą tęsti, ir buvę parašyti „Žiemos rūpesčiai“, kuriems taip pat 
panaudotos „Pričkaus pasakos“ dalelės, nepatekusios į „Rudenio 
gėrybes '. Siose abiejose „Metų“ dalyse baudžiauninkų gyvenimas 
esąs vaizduojamas panašiu tonu ir stiliumi. Po to kūrybiniame 
IZonelaičio darbe buvusi pauzė. Tokią išvadą G. H. F. Neselmanas 
daro dėl to, kad pasikeitęs, jo nuomone, „Pavasario linksmybių“ 
tonas. Ši dalis prasideda savotišku originaliu gyvulių epu, kuria- 
me pavaizduotas paukščių pasaulis. Tačiau 245 eilutėje tas epas 
staiga nutraukiamas ir visai nemotyvuotai pereinama į baudžiau- 
ninkų pasikalbėjimą (pažistamą ir iš kitų dalių), iš kurio matyti 
to metų laiko darbai ir reikalai. „Vasaros darbai“ esą „Pavasario 
linksmybių“ tesinys ir paskutinė viso kūrinio dalis. Čia toliau 
vaizduojami darbai — matome baudžiauninkų triūsą ir rūpesčius 
vasaros metu. „Rudenio gėrybėse“ ir „Žiemos rūpesčiuose“ viskas 


220 


esą pavaizduota natūraliai ir laisvai žmonių pokalbiuose, o „„Va- 
saros darbuose“ jaučiamas autoriaus noras paminėti visa, apie ką 
dar nebuvo kalbėta. Vakmistro paraginimas ir priminimas jo ne- 
užmiršti numatomose  vaišėse užbaigiąs kūrinio visumą. 
G. H. F. Neselmano nuomone, abejonę dėl tokios „Metų“ dalių 
tvarkos galėtų sukelti tik Pričkus. Jis miršta „Žiemos rūpesčiuo- 
se“, todėl jam būtų nepatogu atgyti „Pavasario linksmybėse“ ir 
„Vasaros darbuose“. Tačiau tai G. H. F. Neselmanas laiko nesvar- 
biu dalyku. Donelaitis nepaisęs detalių chronologinės tvarkos, vie- 
ningo veiksmo, jam terūpėję kaip galima pilniau, visapusiškiau 
pavaizduoti liaudies gyvenimą. Taigi G. H. F. Neselmanas, rem- 
damasis Donelaičio kūrinių analize, įrodinėdamas L. Rėzą nepa- 
grįstai pakeitus J. F. Holfeldo nuoraše buvusią jų tvarką, ieško- 
damas jų vidinių ryšių, parodydamas jų tobulėjimą, stengėsi nu- 
statyti tik jų parašymo eilę, bet visai nekalba, net nespėlioja apie 
jų sukūrimo laiką. 

Naujų duomenų Donelaičio kūrybos chronologijai nustatyti 
pateikė F. Tecneris, skelbdamas įvairius poeto užrašus ir susiraši- 
nėjimą. Dėl kūrinių parašymo eilės jis sutinka su G. H. F. Nesel- 
manu, bet stengiasi bent apytikriai nustatyti jų sukūrimo datas, 
lygindamas rašyseną ir gretindamas faktus. Jis mano, kad pasa- 
kėčios buvo parašytos keturiasdešimtaisiais metais Stalupėnų mo- 
kiniams, o gal greičiau suaugusiems. Kūrybingiausias buvęs šešta- 
sis poeto amžiaus dešimtmetis. 1769 m., Karaliaučiaus gaisro me- 
tu, buvę baigti „Rudenio gėrybės“ ir „Žiemos rūpesčiai“, o 1773 m. 
„Vasaros darbai“, iš esmės paskutinis Donelaičio kūrinys. Išlikęs 
„Pavasario linksmybių“ ir „Vasaros darbų" autografas esąs rašy- 
tas 1773—1774 m. Tuo pačiu laiku, F. Tecnerio nuomone, rašytas 
ir fragmentas apie Selmą — „Tęsinys“ (,,„Fortsetzung“). 

Šios nuomonės neišsemia visų faktų. Pavyzdžiui, gaisrai, ku- 
riuos mini Donelaitis, iš tikrųjų nieko nepasako apie kūrinio pa- 
rašymo laiką. Karaliaučiuje gaisrų buvo daug (1747, 1756, 1764, 
1769, 1775 m.), todėl nežinia, apie kuriuos iš jų kalba Donelaitis. 
Kaip minėta, 1769 m. buvo išleista Donelaičio versta brošiūra apie 
ganyklų separacijos naudą, kurioje pirmą kartą pacituoti ,„Me- 
tai — dvi eilutės iš „(Vasaros darbų“. Taigi ši „Metų“ dalis jau 
buvo rašoma 1769 m., ir jos negalima laikyti paskutiniu Donelai- 
čio kūriniu, parašytu 1773 m. Kitas dalykas yra fragmentas apie 
Selmą. Jis rašytas neabejotinai anksčiau už išlikusį autentišką 
„Pavasario linksmybių“ ir „„Vasaros darbų“ rankraštį. Fragmento 
apačioje pažymėta, kad „Vasaros darbai" jau turi daugiau kaip 
600 hegzametro eilučių. O „Vasaros darbų“ rankraščio gale Done- 
laitis nurodė 712 eilučių. Jei Donelaitis fragmentą apie Selmą bū- 
tų rašęs po „Vasaros darbų“, jis būtų nurodęs ne 600, bet daugiau 
kaip 700 hegzametro eilučių. Be to, penkios fragmento pradžios 
eilutės labai panašios į „Rudenio gėrybių“ penkias eilutes (851—- 
855). Tik „,„Rudenio gėrybėse“ jos atrodo patobulintos, matyt, per- 
dirbtos iš fragmento. Taigi fragmentas gali būti parašytas anksčiau 

ne tik už ,„Vasaros darbus“ ar „Pavasario linksmybes“, bet ir už 
„Rudenio gėrybes“. Pažymėtina ir tai, kad poetas dalį fragmento 
panaudojo „Rudenio gėrybėms“, o ne „Vasaros darbams“, kurie 
tada buvo tikrai rašomi. Iš to matyti, kad Donelaitis kartu rašė, 
taisė, perdirbinėjo ir papildinėjo visas „Metų“ dalis, o ne vieną 
baigęs, imdavosi kitos. Tuo galima paaiškinti ir įvairius pasikar- 
tojimus, paraleliškas vietas. 

Neaišku taip pat, kuria tvarka „„Metų“ dalys turi būti sudėtos. 
Donelaitis pats to nėra nurodęs. G. H. F. Neselmano tvirtinimas, 
kad „Pavasario linksmybės“ žymiai skiriasi nuo kitų dalių, kad 
jos rašytos po „Žiemos rūpesčių“ ir kad prieš jas buvo ilgesnė 
pauzė poeto kūrybiniame darbe, nėra pakankamai pagrįstas. Gy- 
vulių epas nebuvo naujas dalykas Donelaičio kūryboje, kai jis 
rašė „Metus“. To epo užuomazgų yra pasakėčiose, taigi pačioje 
kūrybinio darbo pradžioje. Pavyzdžiui, „Lapės ir gandro česnis“ 
turi daug bendrų bruožų su gandro epizodu „Pavasario linksmy- 
bėse'. Todėl Neselmano argumentai atkrinta. Būtų perdaug ne- 
atsargu remtis ir vien J. F. Holfeldo nuorašu. Išlikę Donelaičio 
autografai rodo, kad vieną „Metų“ dalį nuo kitos jis buvo atsky- 
ręs ne tik atskira antrašte, bet ir keliais tuščiais lapais. Todėl 
kiekviena dalis atrodė kaip atskiras kūrinys. O J. F. Holfeldo nuo- 
raše, pasibaigus vienai daliai, tame pačiame puslapyje pradedama 
kita. Tačiau jeigu J. F. Holfeldas ir būtų nusirašęs Donelaičio kū- 
rinius iš eilės pagal jų paskutines redakcijas, tai vis tiek nežino- 
tume, ar juos taip išdėstyti manė ir pats autorius. Rašytojai ne 
visuomet rašo viską iš eilės. Donelaitis, reikia manyti, galvojo 
apie „„Metus' kaip apie vieningą kūrinį, išbaigtą visumą, bet pats 
nedavė visam kūriniui bendro pavadinimo, nenurodė, kas po ko 
turi eiti. Tai padarė pirmas jo raštų leidėjas L. Rėza. Jis pavadino 
kūrinį „Metais“ („Das Jahr in vier Gesingen“), pradėdamas įį 
„Pavasario linksmybėmis“ ir baigdamas „Žiemos rūpesčiais“. To- 
kią tvarką pateisina natūralus dalių ryšys, veiksmo nuoseklumas, 
taip pat kompozicija ir idėjinis turinys. Toks „Metų“ dalių išdės- 
tymas prigijo, tapo tradicija, kurios tebesilaikoma iki šių dienų. 

Galų gale galima sutikti su F. Tecnerio nuomone, kad mus pa- 
siekusioji Donelaičio kūrinių redakcija yra 1773—1774 m. Tuo 
laiku autorius peržiūrėjo ir papildė visus savo užrašus, pastabas ir, 
atrodo, daugiau buvo atsidėjęs rašymui. Reikia sutikti ir su tuo, 
kad pasakėčios yra Donelaičio kūrybos pradžia, „Metai“ — pasku- 
tinis jo veikalas, o „„Pričkaus pasaka“ yra viena pirmųjų ,„Metų“ 
užuomazgų. Tačiau būtina atsižvelgti į tai, kad Donelaitis savo 
kūrinius visą laikė taisė, perdirbinėjo, papildinėjo ir kad mums 
nežinoma detalesnė jo kūrybos chronologija ir raida, autoriaus 
sumanymai ir jų realizavimo keliai. 


TEMATIKA 


Tema — tai dalykas, apie kurį kalbama, kuris vaizduojamas 
kūrinyje. Rašytojas duoda sintetinį jį dominančio gyvenimo vaiz- 
dą. Kiekvienas vaizduojamas gyvenimo reiškinys, įvykis, asmuo, 
atskirai paimtas, yra kūrinio tema. Kiekviename, ypač stambes- 
niame, kūrinyje būna gausybė temų. Tas temų gausumas priklauso 
nuo vaizduojamo gyvenimo turtingumo, jo formų įvairumo, žmo- 
nių psichikos sudėtingumo. Kūrinio tematiką sudaro jo temų vi- 
suma — visi vaizduojami įvykiai, reiškiniai, asmenys. Kūrinio te- 
matika glaudžiai susijusi su jo ideologija ir problematika. Tai ne- 
išskiriami dalykai. Kiekviena tema turi idėjinį ir probleminį 
aspektą. Visuomet kyla klausimas, kodėl rašytojas ja susidomėjo. 
Paprastai kūrinyje problemų ir idėjų būna tiek, kiek ir temų. 

Donelaitį ,, Metuose" labiausiai domino XVIII a. vidurio, paties 
poeto gyvenamojo laikotarpio, lietuvių baudžiauninkų gyvenimas. 
Tuo pačiu jis buvo naujos tematikos pradininkas lietuvių litera- 
tūroje. Niekas iki jo to gyvenimo specialiai nevaizdavo, gal tik 
netiesiog kai ką atspindėjo. Po Donelaičio taip pat daug kas vaiz- 
davo lietuvių baudžiauninkų gyvenimą, bet Donelaičio vaizdavi- 
mas nuo jų nemaža skiriasi. Tą gyvenimą jis pavaizdavo savitai. 

Pirmiausia, būdinga, kad Donelaitis vaizduoja ne atskirą as- 
meni, bet visumą, kolektyvą — viso valsčiaus žmones. Jo dėmesio 
centre yra jų visų gyvenimas. Kūrinyje dominuoja „„mes“ — nei 
autorius, nei jo personažai čia nekalba savo vardu. Donelaiciui 
rūpi ne atskiro žmogaus rūpesčiai ar vargai, nors jie ir būtų la- 
bai tipiški. Atskiras žmogus jam tėra gyvenimo dalis, jis daug kuo 
panašus į kitus ir teišsiskiria tik vienu kitu atspalviu, bruoželiu, 
konkrečiomis smulkmenomis. Jis tik papildo ir paryškina bendrą 
būrų gyvenimo, jų buities visumos vaizdą. Vieno žmogaus, atski- 
rai esančio, dirbančio, Donelaitis niekur nevaizduoja. Pats poetas 
gyveno kaime, kur vieno žmogaus gyvenimas susijęs su kitų, kur 
viskas žinoma apie kitus ir viskas matoma, kur kiekvienas žings- 
nis ar poelgis susilaukia teigiamo arba neigiamo kitų įvertinimo, 
Todėl, vaizduodamas kolektyvą, Donelaitis žiūrėjo į jį tarsi iš 
viršaus, rodė visus valstiečius būryje, bendrame darbe. Atskirus 
žmones jis tiek teapibūdino, kiek jie išsiskyrė, daugiausia neigia- 
mai, iš kolektyvo, iš bendruomenės gyvenimo. 

Donelaitis vaizduoja gyvenimo kasdienybę, rodo jį statišką, 
neatskleidžia jo raidos, dinamikos. Jis neieško ir nevaizduoja ypa- 
tingų, retų įvykių, jam rūpi tik tai, kas vyksta nuolat. Įvykių ,„Me- 
tuose“ beveik visai nėra. Juose nematyti nei gyvenimo būdo, jo 
formų, socialinių santykių keitimosi, visuomeninio persilaužimo. 
Donelaitis apsiriboja vien artimu viešuoju būrų gyvenimu — kai- 
mu. Dvarą jis pavaizduoja tik tiek, kiek šis susijęs su kaimu, bū- 
rais. Ponai irgi tiek teparodomi, kiek jie turi įtakos būrams, jų 
viešajam gyvenimui — varo juos į baudžiavą, bara ir pan. Tik kar- 
tais jie ryškiau atskleidžiami kaip priešingybė, kontrastas būrams. 

Kad autoriui visai nerūpi tolimas, už kaimo esantis pasaulis, ro- 
do „ekskursija“ į Karaliaučių. Išvyko būrai, ir autorius nieko 
apie juos nebepasakoja, nei kas kelionėje dėjosi, nei ką Karaliau- 
čiuje jie matė ar girdėjo, kuo stebėjosi. Jis tik pažymi, kad vals- 
tiečiai grįžo, pardavę rugius. Autorius, nors pats buvo kunigas, 
visai nepavaizdavo net bažnyčios, joje vykstančių pamaldų, ce- 
remonijų. Bažnyčioje būrų visai nematome, Donelaitis tik pabara 
už jos nelankymą. „Metuose“ jaučiama, kad bažnyčią būrai lanko 
tiktai verčiami. Valstybinis, administracinis gyvenimas irgi pa- 
rodomas tik tiek, kiek jis būrams reikšmingas, kiek būrai jame 
dalyvauja. Pavyzdžiui, vyksta teismas, bet mes nematome teisėjų, 
nežinome jų kalbų, o girdime tik Dočio kalbą, sužinome būrų 
nuomonę. 

Norint tiksliau apibrėžti „Metų“ tematiką, reikia suvokti, ko 
ir iš būrų gyvenimo Donelaitis neliečia ir kam skiria daugiausia 
vietos ir dėmesio. Pirmiausia, Donelaičiui visai nerūpi šeimos 
problema — jos sudarymas, sugyvenimas, vidiniai santykiai tarp 
vyro ir žmonos, tėvų ir vaikų. Nedomina jo ir meilė — lyg jos visai 
nebūtų. Nors vaizduojamos Krizo dukters vestuvės, bet apie jauna- 
vedžius mes nesužinome ničnieko, netgi jaunikio vardo. Tai lyg 
ir šiaip sau vestuvės. Kai kurie tyrinėtojai sako, kad tokiam Do- 
nelaičio požiūriui atsiliepęs jo senyvas amžius. Tačiau toks tvirti- 
nimas atrodo juokingas. Matyt, meilė nebuvo lemiamas būrų šei- 
myninio gyvenimo veiksnys, panašiai kaip ir vėliau, Žemaitės 
laikais. Donelaičio dėmesys nukreiptas daugiausia į suaugusius 
žmones — vyrus ir moteris, bet pačiame centre atsiduria vyrai. 
Vaikams skiriama maža vietos, jų gyvenimas parodomas tik bend- 
rais bruožais ir tik prie progos. Iš to matyti, kad Donelaičiui pir- 
miausia rūpėjo patriarchaliniai žmonių santykiai. Donelaitis taip 
pat nevaizduoja savo personažų psichikos, nuotaikų, pergyvenimų. 
I visa tai jis nesigilina. Jam labiausiai rūpi matomi ir girdimi da- 
lykai — išorinis, materialinis gyvenimas. Jis parodo, kaip atlie- 
kama baudžiava — kaip einama į laukus, vežamas mėšlas, šienau- 
jamos pievos, ruošiamasi sėjai ir pan. Jis kalba apie moterų dar- 
bus namie, daržuose. Jam rūpi, kaip pelnomas valgis, sudaromos 
jo atsargos, kaip jis paruošiamas, kaip vaišinamasi, puotaujama. 

Donelaitis vienodai žiūrėjo ir į būrų gyvenimą, ir į gamtą. Gam- 
toje jam irgi pirmiausia rūpėjo visuma, o ne konkretus kampu- 
tis, ne viena kuri diena. „Metuose“ nėra kelių pavasario, rudens 
arba žiemos vaizdų, jų variantų, atspalvių. Tėra tik vienas pava- 
saris, viena vasara, vienas ruduo, viena žiema, bet tie metų laikai 
tokie būna visuomet. Pavasario vaizdas apibendrina daugelio pa- 
vasarių bruožus, rudens — daugelio rudenų, žiemos — daugelio 
žiemų. Donelaičiui rūpi, kas vieną metų laiką skiria nuo kito, kas 
jam būdingiausia, kas jame pastoviai, nuolatos pasikartoja. 

„Metų“ tematika kartu atskleidžia jų ideologiją ir problema- 
tiką. Vaizdavimui medžiagą Donelaitis atrinko, vadovaudamasis 
didaktiniu požiūriu. Rašydamas kūrinį, jis norėjo pamokyti, kaip 

gyventi, dirbti, taupyti, kaip išsaugoti moralę. Todėl Donelaitis 
nėra vien menininkas vaizduotojas. „Metuose“ jis pasirodo su 
visu savo asmeniu, visais prieštaravimais. Jis nori nupiešti gyve- 
nimo vaizdą, bet kartu nori ir mokyti būrus. Todėl ,„Metuose“ 
yra dvi plotmės: tikrove pagrįstas gyvenimo vaizdas ir didaktinis 
moralizuojamas pamokymas. Iš vienos pusės, poema yra realis- 
tiška, nes vaizduojama tikrovė, o iš kitos pusės — ji didaktinė, nes 
medžiagą autorius atrenka ir nuspalvina, vadovaudamasis ne pa- 
ties gyvenimo logika, o savo etiniais įsitikinimais. Tikroviškoje 
„Metų“ plotmėje iškyla svarbios socialinės problemos, atsisklei- 
džia baudžiauninkų gyvenimo nežmoniškumas, baisi priespauda, 
nesuderinama luomų priešingybė, tuo pačiu ir baudžiavos nepa- 
teisinamumas. 


VEIKĖJAI 


„Metuose“ pavaizduota apie 40 vyrų ir apie 20 moterų. Ta- 
čiau tik dalis jų paveikslų tėra ryškesni. Kiti paminėti viena ei- 
lute, apibūdinti vienu aspektu. Veikėjų atrinkimas, jų pavaizda- 
vimo pilnumas priklausė nuo jų vietos bendruomenės gyvenime. 
Kas tame gyvenime autoritetu, padėtimi ar išmintimi vaidino žy- 
mų vaidmenį, tam ir kūrinyje skirta pirmoji vieta. Kas išsiskyrė 
iš kitų gyvenimo būdu ar elgesiu, į ką buvo nukreipios visų akys, 
kas buvo nuolatinių kalbų objektas, apie tą ir kūrinyje daugiau 
rašoma. Tuo tarpu vidutinis būras, gyvenęs bendruomenės gyve- 
nimu, apibūdinamas žodžiu mes ir tik kartais susilaukia vieno ki- 
to epiteto. 

Donelaitis savo kūrinio veikėjus aiškiai suskirstė į teigiamus 
(„„viežlybuosius“) ir neigiamus („nenaudėlius“). Tačiau yra ir tar- 
pinių, vidurio veikėjų, kurie iš dalies yra teigiami ir iš dalies nei- 
giami. Pats autorius yra teigiamųjų pusėje, jo mintys sutampa su 
jų mintimis. Bet ir neigiami būrai vargsta tuos pačius vargus, vel!- 
ka tą pačią baudžiavos naštą, jų kalboje ir poelgiuose jaučiama 
ta pati baudžiauninko dalia. Jie irgi pasako reikšmingų ir būdin- 
gų minčių. Dažnai jie būna ryškesni už teigiamuosius — su savo 
filosofija, individualiu charakteriu, juose labiau jaučiamas gyvas 
Žmogus. 

„Viežiybieji“ būrai. Teigiamais Donelaitis vaizduoja tik pasi- 
turinčius būrus. Literatūriniu atžvilgiu jiems stinga konkrečių 
bruožų. Jie yra lyg kokia būrų gyvenimo išmintis, juose tarsi įkū- 
nytas bendruomenės idealas. Jų lūpomis autorius sako savo pa- 
mokymus, iš kurių ir tegalima apie juos spręsti. 

Pričkus. Tai išmintingasis šaltyšius, Bleberio žentas. ,„Me- 
tuose“ jam tenka pirmoji vieta. Jo gyvenimas parodytas plačiau 
negu kitų — nuo pat vaikystės. Jis pranašesnis už daugelį būrų. 
Jau vaikystėje ir jaunystėje jis išsiskyrė iš kitų, buvo už kitus 
pranokesnis: 

Ai, kaip jauns buvau, visi mane girdavo klapai. 
Ar būt pons ar būrs, ar berns ar slūginė kerdžiaus, 
Ir vaikai be buksvų ir dar žįsdami papą, 

Vislab ir visur, kaip girdit, liaupsino Pričkų. 


Jis buvo visiems žinomas, visų mėgstamas, sugebėdavo visiems 
įtikti, visus patenkinti. Buvo judrus ir lankstus, pralenkdavo bū- 
rus savo apsukrumu. Kai dar nebuvo šaltyšius, jis tamsoje su ki- 
tais būrais nuvažiuodavo į mišką ir vogdavo padarynei uosių, 
bet taip sumaniai, kad sargai jo niekados nesugaudavo. ,„Metuo- 
se“ Pričkus figūruoja kaip ilgametis šaltyšius. Tos pareigos turė- 
jo itakos jo charakteriui — vienas savybes stiprino, ugdė, plėtojo, 
kitoms kiek kitoki atspalvį suteikė, o trečios sąmoningai buvo 
stelbiamos. Šaltyšiaus pareigas eidamas, jis nesiveržė prisiplakti 
prie ponų, nenorėjo atsižadėti būrų ir liko būras. Kartu, pareigų 
verčiamas, jis stengėsi, bent iš viršaus, išlaikyti vidurį — įtikti 
vieniems ir kitiems. Nežiūrint jo viso lankstumo, taip elgtis buvo 
per sunku: ir iš vienų, ir iš kitų jis susilaukdavo nemalonumų: 


Amtmons keikė taip, kad man plaukai pasišiaušė. 
Pons iškoliodams kasdien mane tinginiu šaukė 
Ir, kad urdelį n'ištaisiau, tuo mušė per ausį. 


r—-———————-— ————— —— m  -—-, + r --— 


O tarp būrų daug mane jau kone visą prakeikė. 


Pričkus savo esme —ir pažiūromis, ir papročiais, ir kalba — 
liko būras. Turėdamas daugiau už kitus būrus reikalų su ponais, 
jis galėjo vienus su kitais geriau palyginti ir tuo pačiu geriau juos 
pažinti: justi skirtumą, įvertinti, įžvelgti būrų pranašumą prieš 
ponus. Todėl Pričkaus būriškumas yra tvirtesnis, labiau pagristas, 
sąmoningesnis, 

Pričkus yra visų būrų reprezentantas. Jis sintetiškai apibūdina 
būro gyvenimą nuo vaikystės iki mirties, pabrėžia, kuo būrai lai- 
mingesni už ponus. Būrų sveika prigimtis ir tvirtas kūnas. Jie ne- 
pripažįsta nei podagros, jų nekankina nei kitos poniškos ligos, 
Jų valgiai nors ir prasti, bet su pasimėgimu valgomi. Būrų darbo 
džiaugsmas kyla iš natūralaus žmogaus poreikio dirbti, iš jėgų 
pertekliaus: šokinėdams nutveria darbus. Pagaliau po sunkių dar- 
bų ateina sveikas, ramus miegas. Pričkaus asmenyje atsiskleidžia 
ir būriškas jautrumas gyvuliams — žmogaus draugams, padėjė- 
jams, kartu vargstantiems, kartu velkantiems baudžiavos naštą. 
Jis išplūsta Pūkį, kuris vargina, kankina savo jaučius taip, kad 
šie vaitodami žergia: 


[-..] biedžius viens vos vieną paneša ragą, 
O kits ten uodegos netekęs vos rėplinė ja. 


Ką toks Pūkis galvotų, jeigu jam tektų jaučio vietoj pabūti, padir- 
bėti? Pričkus primena, kad, be reikalo mušdamas gyvulį, jis pats 

į galviją pavirsiąs. Pričkus būriškai džiaugiasi ir prieauglio gau- 
sumu, gėrisi jo savitu gyvenimu ir būsima nauda, ištekliais. Jis 
gėrisi ir moterų vikrumu, rūpestingumu, kai jos audžia, verpia, 
skirsto išaustas drobes. Pričkus skelbia būrišką išmintį, brangina 
būriškas dorybes, papročius. Jis būriškai „filosofuoja“ apie mėšlo 
naudą: jei nori gero grūdo — turi ir gerą mėšlą pakrėsti; mėšlas — 
tai uždaras dirvelėms, pakvipęs ,skarbas“, iš jo ir žegnonė parei- 
na. Lygiai taip pat būriškai Pričkus pasakoja apie ponų valgį, kurį 
pamatęs, turėjęs išeit išsivemti. Jis Blėkių, mėgstantį pasmaguriau- 
ti ir pasiilgusį pavasarį kumpių ir dešrelių su lašinėliais, sunie- 
kina, išvadindamas žiopliu, kam jis netaupo — rudenį viską suval- 
gęs, mėsos „kasdien prisiėst išsižioja': 
Čėdyk, neprieteliau, kol riebų šutini puodą. 


Pričkus ragina jį stropiai dirbti — sėti visokių javų, daržovių, api- 
būdina jų teikiamą naudą, iš jų pagaminto valgio skanumą. Jis 
moko Blėkių praktiškiau gyventi, kad jam nereikėtų sublogusiam 
ir pusgyviam vilktis į baudžiavą mielą. 

Būdingas Pričkaus bruožas yra jo lietuviškumas. Sveikinda- 
mas su vasara miela, jis kreipiasi tik į tuos, kurie lietuviškai kal- 
ba, Lietuvą garbina, juos aiškiai išskirdamas iš kitų, parodydamas 
jiems savo simpatijas, jausdamas su jais artimą ryšį. Jis yra kaip 
ir būrų tėvas — juos ramina, guodžia, kartu su jais kenčia, kartu 
pergyvena skausmus ir džiaugsmus. Mirus gerajam ponui, jis, 
kaip ir kiti, kelias naktis negalėjęs miegoti ir daug ašarų košte 
prakošęs. Tačiau čia pat prabyla jo praktinė išmintis — jis gėdi- 
ja aimanuojančius dėl jų netikusio būdo: 

Kas jau bus iš jūs, kad vis raudodami kauksit; 


O paskui akli bei proto viso netekę 
Nei vaikus augint, nei darbus dirbt negalėsit. 


Pričkus ir kalba būrų vardu, vartodamas daugiskaitą — mes. Jis 
dažnai vadina kitus vaikais, bent taip kreipiasi į juos: 

Vaikai, skubinkitės, ant vakars jau prisiartin. 
Dažnai jis kalba, filosofuoja. visai taip pat, kaip ir kiti būrai. Pa- 


vyzdžiui, „Pavasario linksmybėse“ Pričkus taip pasakoja apie 
baudžiauninkų ir ponų vaikus: 


Būrkos savo Iėles glūpas su skrandgaliu rėdo 
Ir suvystytas į tamsų pašalį kiša; 

Ale žiuponės savo lėles, margai dabinėtas, 
Ant šilkų perynų vis į patalą guldo. 


Panašiai ir Bužas „(Rudenio gėrybėse“ švepluoja: 


Kad ponačius į garbingą patalą deda, 
O būrus prastus į tamsų pašalį kiša 

Ar suvystytus ant menko padeda demblio, 
Kiek jie, mislyk tikt, sav patys aineša lobių? 


Tačiau Pričkus, likdamas būras, kai kuo iš būrų išsiskyrė. Jis 
buvo savotiškas valdininkas — šaltyšius. Stengėsi stropiai atlikti 
savo pareigas. Skraidydavo su kuinu, pats skubėdamas ir kitus ra- 
gindamas skubėti. Štai girgžteli durys, jose pasirodo Pričkus ir 
tuoj pat skaito pono raštą. Jis kalba liepiamąja nuosaka: vežimus 
kaip reik taisykite kožnas Ir su šakėms bei kabliais atbėkite grei- 
tai. Į ilgas kalbas jis nesileidžia. Skubėjimas, judrumas ypač ryš- 
kus šios scenos pabaigoje. Pasakęs keletą žodžių, jis 


[...] kūliais pro duris iššoko 
Ir, ant kumelio ketvergio tuojaus užsimetęs, 
Skubinos ir kitiems kaimynams urdelį rodyt. 


Net senas, pražilęs ir liguistas būdamas, gavęs įsakymą, jis, 
į kailinius išverstus tuojaus įsinėręs, Amtsroto javelius iškultus 
[-...] Su kitais viernais šaltyšiais nuvežė greitai. Pats toks uolus, 
stropus, Pričkus to paties reikalauja ir iš kitų — juos nuolat ra- 
gina, moko, skubina: 


Taigi nutverkim jau kiekviens savo jautį. 


Tu žioply Merčiuk! dėl ko juokies išsišiepęs? 


—-———-  ————- —  —————+——--- + T  — 


Tu nenaudėli Puky! taip jau susimisly k. 


Susidūręs su sunkiai paveikiamais tinginiais, jis žodžiais nepasi- 
tenkina, o, remdamasis savo autoritetu, jiems ir įdrožia. Slunkių 
jis tiesiai į akis vadina juodvabaliu ir jam primena: 


Tav, žinai, daugsyk taipo per nugarą drožiau, 
Kad iš skrandos tavo senos sklypai pasidarė. 


Gerai pažindamas būrų psichologiją, susidūręs su masiniu nerū- 
pestingumu, įsileidimu į kalbas, visokias istorijas, Pričkus moka 
juos paveikti sąmoju, ironija. Pavyzdžiui, per mėšlavežį jis pa- 
sišaipo iš pokalbio temų niekingumo, laikydamas jas nevertomis 
rimtų vyrų dėmesio, ir visus sąmojingai paragina prie darbo: 


Jau dyvus varlių bei pelių irgi pelėdų 

Su naujienoms žiurkių bei nuplikusių žvirblių 
Ir kas dar daugiaus tokių dyvų pasidarė — 
Vislab ant laktos, kur vištos tupi, padėję, 
Skubinkimės pirmiaus iš staldų mėžinį kraustyt. 


Pričkui būdingas ir būriškas smalsumas, ir būriškas pasipikti- 
nimas, bet kartu — ir baimė, atsargumas. Tai visai suprantama, 
nes jis daugiau už kitus matė, kaip ponai elgiasi su būrais. Tas 
smalsumo, pasipiktinimo ir atsargumo, baimės derinys matyti iš 
jo pasakojimo apie ponų valgį. Įteikęs laišką, jis tyčia įlenda į 

atdarą virtuvę pažiūrėti, kas ten dedasi. Pamatęs kulinarines bai- 
sybes (kaip Viens nešvankėlis mėsinėjo vanagą juodą, kaip ki- 
tas, su nagais draskydams ištisą zuikį, Kirmėlių gyvų lizdus iš vė- 
daro krapštė, kaip trečias Rupuižes baisias į bliūdą tarškino pla- 
tų), jis, pro duris iššokęs, pradeda vemti, bet nepasako, dėl ko jam 
taip bloga pasidarė, nes bijo, kad iš jo nesijuoktų ir, ko gero, ne- 
muštų. Pamatęs, kad ponai pradeda valgyti be poterių, jis vos ne- 
ima rėkti: 

Tikt susimislijęs, kad man čia nedera rėkaut, 

Vis pamaži šnibždėdams ir kytriai pasislėpdams, 

Taip iškoliojau, kad šunys kaukti suniko. 


Taigi taip baisiai išplūdo, bet niekas negirdėjo. Būdinga ir Prič- 
kaus poza, kai jis net draugiškai kalbasi su būrais: 


Rods, — tarė Pričkus, su tabaku būrus pavitodams 
Ir, kaip būdas jo, žnairioms į Kubą žiūrėdams. 


Iš to matyti ir jo viršininkiškas mandagumas, ir nepasitikėjimas, 
įtarumas. Tai žmogus, gerai pažįstantis būrus, su kuriais jam ten- 
ka kasdien bendrauti ir kuriems reikia nuolat nurodinėti ir įsa- 
kinėti. Pričkaus taktika — tylėti, kai muša per ausį, laikyti savo 
snukį, kad kalboj nepariktų, nepūsti prieš vėją, nes būras ir po- 
nas — tai kaip žvirblis ir erelis, kaip varlė ir liūtas. 

Pričkui būdingas ir individualus kalbos stilius. Kaip jo cha- 
rakteryje, taip ir kalboje jaučiamas kartu ir būras, ir valdininkas, 
viršininkas. Jis nusiteikęs pakiliai, pabrėžia savąjį — ir pranašaus 
būro, ir valdininko — aš: 


Aš, šaltyšius, aš, mokinto Bleberio žentas. 


[-..] aš jums, kaip puolasi šulcui, 
Dargi daugiaus, kas reik, trumpu žodžiu pasakysiu. 


Net į Krizą, nors tas ne mažiau, tur būt, senas, nes jį pamato be- 
kumpsant, Pričkus kreipiasi: Vaike... Kartais jis moka būti ofi- 
cialiai mandagus, nors jam ir niežti pirštai. Vaišindamas būrus 
tabaku ir šnairomis žiūrėdamas į Kubą, jis kalba: 


Rods jūsų mylista jau patys tiek išsimanot, 
Kad klastuot ir vogt vierniems nepridera klapams. 


Tai rodo, kad Kubas, matyt, nėra nekaltas, ir Pričkus, kai reikės, 
jam įdroš. Tokiu pat „poniškuų“ stiliumi Pričkus kalba ir moterims 
apie audimą: 


Todėl jums pilvai nuogi didei pasiklonios, 

Kad jūsų mylista juos vėl apdengt nepatingot 

Ir trinyčius naujus, buksvas bei marškinius audėt. 
Bet daugių daugiaus jie garbins jūsų malonę, 

Kad jie, su nauju rėdu česnyj susisėdę, 
Lašinius ir dešras su jūsų viralu valgys. 


Tačiau kartais jis būna labai nuoširdus ir intymus: 
Ak 'mano kaimynučiai, ak širdingi broleliai! 


Pričkaus kalboje jaučiamas įgudimas kalbėti — autoritetingai, 
apibendrintai, be svyravimų bei abejojimų, apodiktiškai. Tai pa- 
aiškina jo senyvas amžius ir šaltyšiaus pareigos. Jo kalba pilna 
sentecijų: 


Dar nei viens ikšiol n'užaugo vis besijuokdams; 
Ir iš Iopšio dar nei viens niškopo neverkęs. 
Bet jau taip visur, kol sviete kūdikiai augo, 
Vargt ir verkt vaikų pirmiausias buvo remestas. 


Jis mėgsta daug šnekėti, išvedžioti, „filosofuoti“. Didelis gyveni- 
mo patyrimas, būrų psichikos pažinimas, mokėjimas prieinamai, 
įtikinamai kalbėti, paveikti matyti iš jo kalbos krivulėj apie būti- 
numą atsargiai elgtis su ugnimi. Iš pradžių jis nupiešia jaukų vaiz- 
delį, kaip malonu sėdėti prie ugnies, kada ant jos kas kepama ar- 
ba verdama, kada susnigtas arba sulytas pasišildai ir pamaži jau 
pradedi snausii. Žmogaus gyvenimas be ugnies būtų kaip žvė- 
ries. Toliau Pričkus, dar plačiau užsimojęs, ima pasakoti apie tai, 
kad ugnis nesaugoma, neprižiūrima gali ir daug nelaimių prida- 
ryti. Čia jis primena du Karaliaučiaus gaisrus, nurodo konkrečius 
neatsargumo atvejus. Vienas, be proto kakalį kurdams, kitas, tau- 
kus spirgindams, susvilino namą, trečias, pypkį sav užsidegęs, 
tarp šiaudų nusibasto ir taip supleškina kiemą. Pasakoja, kaip Do- 
čys su pypke uždegė Krizo namus, kad iš jų vos kuolas viens 
pasiliko, prašo neužmiršti ir pasigailėti Krizo. Po to jis praktiškai 
nurodo, perspėja, pamoko, ką daryti, kad neivyktų nelaimė, ne- 
kiltų gaisras: kasdien į kaminą žvilgiert, valyti suodžius, nekrauti 
ant krosnies skiedrų. Pagaliau, sustiprindamas savo žodžius, juos 
sankcionuodamas, jis primena valdžios grasinimą: 


[...] vyriausybė tą ketina pakarti, 
Kurs kaip kietsprandis šaltyšiaus žodį paniekins. 


Taigi gradacija — nuo jaukios židinio šilumos iki kartuvių. 

Išmintingasis šaltyšius, taip rūpestingai ėjęs savo pareigas, 
visas savo jėgas atidavęs kitiems, turėjo, atrodo, susilaukti ra- 
mios, aprūpintos senatvės. Tačiau „Žiemos rūpesčiuose“ matome 
ji grįžus iš Karaliaučiaus dūsaujantį, liguistą. Jis sirguliuodavo 
jau ir anksčiau. „Rudenio gėrybėse“, linksmoje vestuvių puotoje, 
Pričkus skundžiasi savo likimu: 


"Ogi dabar žilam visi jau juokiasi bloznui; 
Pons taipo, kaip būrs, šaltyšių niekina seną. 

Jis mato panašumą tarp savęs ir nuplikusio kuino, kartu su juo 
baudžiavoje pražilusio. Kuinas rudenį per purvus klampodams 
žengt nenujėgia, ir Pričkus, jo gailėdamasis, verkia. O paties Prič- 
kaus likimas dar liūdnesnis: niekas jo nenori atjausti, pasigailėti: 


Jau visai nei šis, nei tas susimilt nesupranta. 


Taigi Pričkus turi tik pareigas, bet ne teises. Feodalinėje baudžia- 
vinėje santvarkoje žmogus traktuojamas vien kaip darbo įrankis: 
jis naudingas ir reikalingas tik tol, kol sugeba, pajėgia dirbti. 
Pričkaus tragizmą dar labiau sustiprina jo atsitiktinė mirtis. Jis 
tapo vokiečių pono, liguisto šykštuolio, nirtulio' auka: „trijuose 
maišuose ponas pasigedo vieno šilingo (pusantro pfenigio) ir taip 
sumušdino Pričkų, Kad vos tris dienas sulaukęs numirė biedžius. 

Krizas. Tai antras teigiamas „Metų“ asmuo, Donelaičio pa- 
vaizduotas su didele simpatija ir meile. Jis išsiskiria iš kitų savo 
gabumais ir sumanumu. Tokioje santvarkoje, kai būras visų buvo 
skriaudžiamas, išnaudojamas, visokeriopai baudžiavos slegiamas, 
Krizas sugebėjo prasimušti į pirmąją — turtingiausių būrų — eilę, 
neturėdamas jokio tėvų palikto pagrindo. Tėvas jį mažą mirda- 
mas paliko, o našlė moma maitintis ubagais ėjo. Nuo pat vaikystės 
jam teko skaudi našlaičio samdinio dalia. Jis ganė kiaulės pas 
Bleberį, vėliau, kai jau pajėgė, akėjo, paskui žagrę sekiojo. Tai 
žmogus, kuris nori viską sugebėti atlikti, padaryti, ką kiti gali, ir 
dar juos pralenkti. Įtempdamas savo fizines ir dvasines jėgas, 
jis stebina visus, nesitenkina tuo, kas pasiekta, o siekia vis dau- 
giau. Jau būdamas pusbernis, jis ne vieną žilį pranoko, ne vieną 
seną berną sugėdino: visokias padarynes, tik pamatęs, išmoko 
pagaminti. Samdinių atlyginimas tada buvęs labai mažas, bet Krizas 
savo gabumais, nagingumuų, sumanumu, darbštumu ir taupumu 
sugebėjo prasigyventi. ,Metuose“ nekalbama apie tai, kad Krizas 
turtą būtų pasiekęs, kitus eksploatuodamas, per kitų galvas kop- 
damas ar prie ponų prisiplakdamas. Taip pat nematyti, kad taupy- 
damas, prasigyventi norėdamas, būtų šykštuoliu tapęs, užkietėjęs, 
tik nuolatiniu turto didinimu rūpinęsis. Šykštuolius Donelaitis iš- 
juokia, o Krizą giria. Kova dėl būvio Krizo nesugadino, neiškreipė 
jo sveikos prigimties. Jis rodomas kaip idealus būras, apibūdina- 
mas epitetu dosningasis. Garsi Krizo virtuvė, ir Lauras, pakamo- 
rė, ją garbina. Pričkus taip pat pabrėžia jo vaišingumą, rūpestin- 
gumą. Iš to galima spręsti, jog Krizas nenorėjo, kad jo samdinių 
cyvenimas būtų sunkesnis už jo paties. Patirtas vargas jį padarė 
jautresnį kitiems. Pričkus apie jį sako: mūsų mylimą Krizą. Tai 
žmogus, pas kurį visi mielai užsuka, kurį visi gerbia, myli. Jam 
kloniojas net Kasparas. Krizo vaišingumas ryškiausiai matyti per 
dukters vestuves. Krizas ir jo močiutė, surukusi boba, [...] daug 
dėl to kaštavos irgi steliavos. Virėjas, ruošdamas vaišes, taip 
pleškino, 


Kad ant ūlyčių visur ūžims pasikėlė. 

Stalai buvo apdengti plonom staltiesėm, apkrauti valgiais ir gėri- 
mais. Sukviesta visa giminė. Kiekvieną Krizas pasveikina pasi- 
kloniodams, „viežlybai“ vaišina. Dar vienas jo būdingas bruožas, 
Donelaičio taip branginamas, — tai kuklumas, paprastumas, senų 
lietuviškų papročių laikymasis: 


[...] Krizas, į vyžas įsinėręs 
Ir savo skrandą būrišką viešėt užsimovęs, 
Po prasiu savo stogu nei lakštingala čiauška. 
į 

Krizas, nors sako: Ponams taip, kaip būrams, vis įtikti mokėjau, 
bet su šeimyna nerado tinkamo sugyvenimo. Jis skundžiasi, kad 
nelaba šeimyna jį visą suėdė, išlepusi nustojo visai klausyti. Dėl 
to kaltinami kolonistai: kai 


[-..] lietuvninkai su vokiečiais susimaišė, 
Štai ir viežlybums tuojaus į nieką pavirto. 


Ir matome Krizą „„Metuose“ bekumpsant — nejudrų, sulinkusį po 
ilgo ir sunkaus gyvenimo našta. Pagaliau jį ištinka dar viena ne- 
laimė. Dočys, Pypki sav užsidegęs ir kirmyt nusibastęs, jį susvi- 
lino visą, ir tenka Krizui elgetauti, kiekvienam nužemintai nusi- 
lenkti. Tokį Krizą mums parodo Donelaitis. Tačiau iš tikrųjų Kri- 
zas yra tipiškas praturtėjusio būro paveikslas. Iš jo šykštuoliškų 
nusiskundimų matyti jo antagonistiniai santykiai su samdiniais. 
Jis norėtų iš samdinių kuo daugiau naudos išspausti, kad galėtų 
pats dar geriau gyventi ir užmokėti mezliavą mielą, bet samdiniai 
jau nenori gyventi senoviškai, jie priešinasi, kelia reikalavimus, 
ima neklausyti. Jie tyčiojasi iš savo „„gaspadoriaus“, vis keikdami 
baras, o kartais ir mušt pasikėso. Kartą jam valkata Slunkius pa- 
sigėręs iš papykio kone visą nupešė kiaušę, o paskui, beržinį nu- 
tvėręs, Su kitais draugais pasiritę nugarą skalbė. Dėl to Krizui net 
kelias nedėlias sirgti reikėjo. Kartais jam tenka nukentėti ne tik 
nuo samdinių, bet ir nuo ponų: kai neužmoka mokesčių, amtmonas 
jį išbara visą Ar nesvietiškai supykęs muša per ausį. Taigi objek- 
tyvus Krizo paveikslo turinys ir subjektyvus autoriaus požiūris į 
šį veikėją nesutampa. 

Lauras. Pakamorei Laurui charakterizuoti „Metuose“ maža 
tėra medžiagos. Nėra jokių jo biografinių duomenų, konkrečių 
buities detalių, nematyti jo gyvenimo sąlygų. Tėra tik kalbos, bet 
ir jų nedaug, o ir tos pačios ne tokios ilgos, kaip kitų. Tik įves- 
damas šį veikėją, autorius duoda vieną konkretų bruoželį: 


Ak, — tarė Lauras, rymodams ant stripinio savo. 
Ir dar kitur: 
Rods, — tarė Lauras, ant kumpos lazdos pasirėmęs. 


Iš jo kalbų ir jų apibūdinimo matyti, kad jis yra rezonierius, fi- 
losofas, poetas, senas žmogus, kuriam būdingas ramumas ir iš- 

mintis. Savo kalboje jis pamini „lietuviškus. kytrius pilosopus“, 

gal ir pats save prie jų priskirdamas. Jis yra liaudiškos išminties | 
atstovas, kiek paveiktas biblijos minčių ir vaizdų. Jis įpratęs gi- į 
liau įžvelgti, nesitenkina tuo, kaip viskas atrodo iš tolo, iš vir- 
šaus. Ponų blizgančios karietos, puošnūs butai ir drabužiai jam 
žmogaus vertės nepadidina, maža pasako apie jo laimę. Jis lin- 
kęs mąstyti apie žmogaus likimą apskritai, neišskirdamas luomų: 


Mes (taip pons, kaip būrs), lopšyj verkšlendami biedžiai, 
Amžio būsiančio tikt blogą pumpurą rodom. 


Būdingos Lauro, refleksijos vasarą. Jis gėrisi saule, kaip ji Ant 
dangaus išgaidrinto sėdėdama žaidžia, pastebi gamtoje nuolatinį 
vyksmą, kitimą, gimimą ir mirimą, žydėjimą ir vytimą. Gamtą jis 
kartais suvokia labai konkrečiai ir vaizdžiai: 


Ak! kaip tūla mūsų žolelių taip nusirėdė, 
Kad nei boba jau didei sukrošusi kumpso. 


Remdamasis biblijos Dovydu, jis palygina Žmogaus gyvenimą su 
žole, mato to gyvenimo trumpumą, laikinumą: 


Kožnas viens žmogus užgimdams pumpurui lygus, 
Iš kurio žiedelis jo pirmiaus išsilukštin, 

Ik po tam jis, peržydėjęs ir nusirėdęs, 

Užaugin vaisius ir amžį savo pabaigia. 

Taip, iš viso taip, ir mums biedniems pasidaro. 


Ligos, nelaimės, mirtis tyko Žmogaus nuo pat lopšio, įsiveržia i jo 
gyvenimą staigiai, netikėtai: ir kai ūsai pirmi jau pradeda želti, 
kai darbus jau sunkokus reikia nutverti. Ir jaunus vyrus, ir mergi- 
nas mirtis kerta taip aklai, kad kasos irgi kepurės Su grožybėmis 
visoms į nieką pavirsta. Taigi žmogiškas trumpintelis amžis Žy- 
dinčioms ir krintančioms prilygsta žolelėms. Tačiau tos refle ksijos, 
polinkis į jas neatitraukia Lauro dėmesio nuo būrų kančių, socia- 
linės nelygybės ir neteisybės. Šiuo klausimu jo išvada — ilgo pa- 
tyrimo apibendrinimas — tokia: 


Kožnas juk žioplys, vargdienių nugarą lupdams, 
Savo malonę dar iškelti ir girti nesigėdi. 


Anot autoriaus, tai yra „viežlybi“ žodžiai. Lygiai aštriai Lauras 
pasisako prieš kolonistus kaip lietuvių moralės smukimo tiesiogi- 
nius kaltininkus. Daug lietuvių, durnai prisiriję, ima dainuoti vo- 
kiškas dainas, įpranta keiktis ir kaip vokiečiai kasdien į karčemą 
bėga. Paskui ne vienas jų, visas atsargas supliurpęs, pusnuogis 
ant apjuoko rėplinėja. Kolonistai (vokiečiai, prancūzai) niekina 
lietuvius, jų išpeikt! nesigėdi, nors valgo jų duoną, šveičia jų deš- 
ras rūkintas ir lašinius, geria jų alų. Todėl Lauras pasipiktinęs 
sušunka: 


Tu, prancūziškas žioply, su šveisteriu storu 
Ir kas dar daugiaus susibastėt Lietuvą vargint, 

Kas jums liepė mus ir žmones mūsų paniekint? 
Ar negalėjot ten pasilikt, kur jus nuperėjo 
Ir varles bei rupuižes jus ėst pamokino? 


Liaudiška Lauro išmintis aiškiai matyti ir jo kalboje apie taupumą. 
Jis ragina būrus protingai taupyti, paskirstyti išteklius taip, kad jų 
užtektų visiems metams, ir perspėja: 


Vaike, privalgydams ir gerdams mandagiai elkis, 


Selmas. Teigiami „Metų“ būrai skelbia, apskritai paėmus, 
autoriaus mintis, pažiūras, o kartais ir savo, teturėdami vieną kitą 
individualų bruožą. Jų išmintis yra būriška, kilusi iš būrų gyveni- 
mo pažinimo. Autoriui jie visi mieli, visi idealūs, jo akimis, juose 
nėra nė vieno neigiamo bruožo. Tačiau mielesnis už visus autor:ui 
yra Selmas. Tai rodo pasigėrėjimo kupinas jo apibūdinimas su 
nusistebėjimu ir jaustukais: 


Selmas, ak! ansai vertai pagirtinas Selmas 
Būras, rods, ne pons, ale mandagus būras. 


Kitus veikėjus apibūdindamas, Donelaitis užsimiršo esąs pasto- 
rius. O Selmą, kaip jokį kitą veikėją, autorius visu puslapiu api- 
būdina savo žodžiais, žavisi juo kaip kunigas, jį idealizuoja. Sel- 
moraliniai klausimai. Tais atžvilgiais jis vertina, bara, moko ir 
skundžia kitus. Tai religinio ribotumo ir krikščioniškojo prieta- 
ringumo reiškėjas. Labiausiai jis piktinasi keikūnais — tais, Ant 
kurių liežuvio vis velniai šokinėja. Jam atrodo, kad Pons ir tarnas 
jo peklon tikt bėga, tikt bėga. Selmui apmaudu, kad netraukia žmo- 
nių bažnyčių mūsų grožybės ir giesmės nobažnos, poteriai, kad 
jiems visa tai, nei smarvė mėžinio, smirdi. O jei kartais ir kyšterėja 
į bažnyčią galvas, tai tuo žaist ir šokt į karčemą bėga ir visai už- 
miršta kunigo žodžius. Jo lūpose nuolat bažnyčia, „„pekla“, vel- 
nias, šventas raštas, šventųjų „prarakų“ žodžiai, pons Kristus 
[-..] bei jo mokintinių raštai, bedieviai. Vestuvių puotoje jis kal- 
ba, kad net pasaulio pabaiga jau netoli esanti. Tuo Selmas pri- 
mena būsimąjį surinkimininką. Apskritai, jis yra tas idealus Do- 
nelaičio žmogus, kuris moka tuo, ką turi, pasikakint. Jisai skelbia: 


Juk be dievo sviete nieks negal nusiduoti. 
Ponai žemės šios negal be jo ponavoti, 
O mes, būrai, vėl be jo negalime vargti. 


————-X X X X0O—————— M — LT T++—+—- MMM +——-- X O—— 


Tas, kurs užgimdams aukštai kaip pons atsisėdo, 
Mislyt tur, kad jį tenai miels dievs pasodino; 

O (tasai, kurs užgimdams būru prasidėjo, 
Gėdėtis vyželių būriškų neprivalo. 


Selmas gyvena, ne taupydamas rytdienai, ne dėl to, kad dau- 
giau nieko neturi, bet norėdamas pavyzdingai atlikti visas parei- 

gas —ir vyriausybei, ir mokyklai („šulmistrams', „biedniems na- 
bagėliams“), ir bažnyčiai. Iš kitų jis išsiskiria jau vien tuo, kad 
beveik nekalba apie valgių skanumą, jų atsargas. Jo paguoda yra 
bažnyčia, malda. Selmo ir namai, anot autoriaus, kaip bažnyčia, 
stalas nei švents altorius, ant kurio knygelės šventos guli padė- 
tos, kad, privargęs po dienos darbų, 


Tuo su giesmėmis saldžioms linksmai pasidžiaugių 
Ir vargus šio amžio sau lengvus padarytų. 


Seni, praėję laikai ir jam atrodo idealūs, jis apgailestauja, kad 
jie dingo. Dabartį Selmas daugiausia peikia dėl pasisavintų sve- 
timų įpročių, yra griežčiausiai nusistatęs prieš naujas madas -—- 
batus, kurpes, klumpes, taip pat prieš kolonistus. Jis norėtų, kad 
lietuviai būtų pranašesni už kitus, gėrisi, kad Lietuvą visi giria, 
perspėja, kad lietuviams netinka „klastuoti“, tačiau iš esmės vis- 
ką vertina puritonišku požiūriu, žiūri į žmogų sub specie aeterni- 
tatis. Laurui griežtai pasisakius prieš kolonistus, Selmas juos taip 
sulygina su lietuviais: 


Kad prancūzpalaikis, riebių varlių prisiėdęs, 

O lietuvininks, žirnių bei lašinių prisivalgęs, 

Kaip krikščionims reik, dosningo n'atmena dievo, 
Tai taip viens, kaip kits neverts, kad plutą nukąsių. 


Tačiau, būdamas toks pamaldus, nuolankus, visa kuo pasitenki- 
nęs, Selmas negali susitaikyti su baudžiavine santvarka, ponų sa- 
vavaliavimu. Su jais jis taip pat griežtai, jei ne griežčiau negu 
su kitais, atsiskaito, remdamasis religinėmis pažiūromis. Dievas, 
ponus ant sosto prakilnaus pasodinęs, liepęs piktus koravot bei 
bausti, bet teisiuosius kirst ir durt nedavęs valios. Tačiau ponai 
parsidavė velniui ir nežiūri teisybės. Selmas, ponams negirdint, re- 
toriškai klausia: 


Tu savavalninke didpilvi, [...] 


—— r o — ——  ————- ————-—-—-— —  ———————— 


Kas tav liepė vargdienį nuliūdusį spardyt 
Ir pasidžiaugti dėl to, kad jis vaitoja dejuodams? 


Čia pat jis drastiškai primena ponų ir būrų lygybę: 


Ar tu ne taip jau, kaip biedžius toks prasidė jai, 
Ir moma taip tav, kaip jam, pasturgalį šluostė? 


Jis pagrasina ponams aukštesniu teisingumu, laukiančiu atlygi- 
nimu ir tuo nusiramina. 

Selmas turi panašių bruožų su kitais teigiamais būrais. Jis taip 
pat jautrus gyvuliams, rūpinasi šeimyna, ūkiu, skuba namo, kad 
bandelę mylimą pasotintų ir pagirdytų. Taip pat ir jo kalba, stilius 
vietomis panaši į kitų būrų, ypač Lauro, kalbą. Jie abu lygina 
žmogų su pumpuru, žiedu. 

Selmas: 

Ak, kaip veikiai žmogiškos nudyla dienelės! 
Lauras: 

Ak! tariu, kaip visai niekings mūsų veikalas amžio. 


Enskys. Jį taip pat tenka priskirti prie teigiamų būrų, nors 
jis susilaukia vieno kito net nepalankaus autoriaus žodžio. Pats 
Enskys save priskiria prie gerųjų, laikosi jų pusės, stoja prieš 
nenaudėlius. Jis labiau už visus minėtus „viežlybuosius“ yra šio 
pasaulio žmogus, daug negalvojąs, nesirūpinąs amžinomis tieso- 
mis, gyvenąs daugiau šia diena. Jo principas — carpe diem. Ens- 
kys. judrus, linksmas, pobūvių ir draugijos mėgėjas. Be jo tuose 
pobūviuose trūktų kažko sunkiai nusakomo, gal būt, nuotaikos. 
Autorius neturi jo už ką nei pagirti, nei labai peikti, smerkti. Ryš- 
kiausiai jo charakteris atsiskleidžia vestuvėse. Jau iš pasiruošimo 
joms matyti, kad Enskys yra dabita, daug dėmesio skiriąs pasipuo- 
šimui. Kiti, kaip autorius sako, už jį gal dar jaunesni, pakviesti 
į vestuves, tenkinasi dailias vyžas nusipynę ir kuinus pažaboję, 
prašmatnieji — kurpes naujas nusipirkę, o Enskys savo šimelį lyg 
Žmogų prausia, pabalnoja, kilpas prisega, išrėdo žirgelio nugarą 
visą. Pats užsimauna svodbiškus sopagus ir kulšis [...] nauju diržu 
surakina. Enskys pilnas iniciatyvos — greit pastebi, ko trūksta, 
pats linkęs padėti, patarnauti, nelaukia, kad kiti apie jį tupinėtų, 
jis svetur jaučiasi kaip namie — pusiau šeimininkas. Apkrovus 
stalus įvairiais mėsos valgiais, Enskys išsitraukia garsųjį bried- 
kriaunį ir pasisiūlo juos padalyti. Žinoma, prisirijęs jau nenumanė 
mandagiai elgtis: su nagais tvėrė lašinius ir „stukiais“ suvertė, 
Jis geras organizatorius: pats nerimstąs, mėgstąs judrumą, links- 
mumą, įsimaišo į jaunimą, suburia jį šokiams. Jam žodžio netrūks- 
ta. Jo kalbos atgarsius jaučiame paties autoriaus kalboje. Pradė- 
jus groti, 


Šiai tuojaus Enskys, mergas krūvon suvadinęs, 
Su puikiais kaimynų klapais ragino šokti, 


Matyt, jis išgyrė merginoms vyrus. Jis mėgsta ir pats pasigirti: 
O Enskys savo poniškus išgarbino jaučius. 


Enskys yra greitos orientacijos: nesileisdamas į gilius svarstymus, 
nieko per daug į širdį neimdamas, nesijaudindamas nei dėl savęs, 
nei dėl kitų, tuoj pat veikia, kai kiti nežino, ką daryti. Į vestuves 
atsibasto nekviesti svečiai — Slunkius ir Pelėda. Toks jų poelgis 
prieštarauja papročiams, tradicijai. Kaip kiti į tai reaguoja? Miela 
Krizienė nusigandusi gumbu suserga. Viežlybi svoteliai nei rū- 
kyt nebegali — jiems pypkiai iš dantų iškrenta. Muzikantai po 
suolu nulenda. Būrai nustoja šokti, nutyla kalbos. Visi kaso gal- 
vas, nežinodami, ką daryti, —ir tik vienas Enskys ne tik kalba, 
bet ir, niekieno neraginamas, veikia. Jis, 

[-..] iš papykio beržinį pagriebęs, 
Slunkiaus irgi Pelėdos šonus skalbti pradėjo 
Ir po tam, plaukų nusitvėręs, išmetė laukan. 


Nėra pagrindo manyti, kad jis būtų neprašytais svečiais labiau už 
kitus pasipiktinęs, bet jis tiesiog norėjo pademonstruoti savo veik- 
lumą, pasireikšti, atkreipti į save dėmesį, padaryti efektą. Enskio 
moralė nėra labai aukšta. Tai rodo jo pasipasakojimas apie miš- 
ko vogimą: 

Kad man kartais vogt ar ką išplėšt pasitaikė, 

Rods ir aš nesigėdėjau ištiest savo ranką. 


Jis daugsyk traukęs tamsoje į šilo pašalį ir daugsyk miško sargų 
buvęs nupliektas. Pasakoja, su Kokiu džiaugsmu išleisdavo savo 
berną Obrį kasmet rudenį Medžių vogti ar ką pasikirst. Jo nuo- 
mone, visi vagia. Juk ir Pričkus, kol dar nebuvo šaltyšius, kartu 
su kitais tamsoj į girią nučiuoždavo. Taigi miško vogimas yra 
natūralus, visuotinis dalykas, ir kaltinti save dėl to Enskys visai 
nelinkęs: p 
Ale ne sav vogiau, bet vis maloningiems ponams. 


Jis vogdavo medžius ne dėl to, kad, kaip kiti, juos pardavęs, pi- 
nigus pragertų, bet kad užmokėtų mezliavą mielą, nes, jos neuž- 
mokėjus, vakmistrai mušt nesiliauja. 

Enskio charakteristikai paryškinti prisimintini Pričkaus nusi- 
skundimai, kai šis lygina save su kuinu. Pričkaus nusiskundimas 
jaudina: kuine jis mato save, savo likimą, o Enskio skundas yra 
savotiškas Pričkaus kalbos pamėgdžiojimas, jos parodija. Jam. 
svarbu nesileisti, kad jį kas nors pralenktų. Jei kas laimingas, 
Enskys turi būti dar laimingesnis, o jei kas nelaimingas, jis turi 
būti dar nelaimingesnis. Todėl, Pričkui baigus pasakoti apie 
kuiną, Enskys tuoj pat išsitraukia savo briedkriaunį ir atkerta 
Pričkui: 

Mans brolau širdings, kam spardais taip susiraukęs? 
Juk ir man taip jau kaip tav visai pasidarė. 


Toliau lauktume vargų, skriaudų, nelaimingų atsitikimų papasa- 
kojimo, bet Enskys tik skundžiasi, kad peilis, lyg išdilusi delčia, 
lyg nukumpęs vanago snapas, tuojau jam mirtį, giltinę primena. 
Ir Enskys taip jo gailisi, jog kartais verkt nesiliauja, nes peilis 
jam, kaip ir Pričkui kuinas, trylika metų ištikimai tarnavo: Kaip 
ugnis baisi per mėsą šokdavo kietą ir skeldavo kaulus. 

Enskio kalbos stiliui būdingas pirmojo asmens dominavimas, 
noras atkreipti į save dėmesį: 


Bet negana dar bus; aš tav daugiaus pasakysiu. 

Kad aš — tikt girdėk, brolau, kaip man pasidarė. 
O iš tikrųjų ten nieko ypatingo nebuvo — Enskys pasakoja, kaip 
jis vogdavo medžius. Enskio kalbai taip pat būdingi „daug žinan- 
čio“ žmogaus palyginimai, posakiai: 

[...] giltinė rodos, 
Kaip ją molioriaus ranka moliavodama rašo. 


O ir vokietis, prancūzui „vui“ pasakydams. 


Jo pasakojimas pabrėžtinai vaizdingas, suhiperbolintas. Kreipda 
masis į Pričkų, jis žada tokius dyvus pasakyti apie Slunkiaus 1 
Pelėdos gyvenimą, Kad plaukai tau ant žilos galvos pasišiaušys 
Bežiūrint į apsileidėlių namus, jo arklys taip žvengti pradėjo, kac 
sparų viens nu stogo nupuolė, O langų vienam perdėm skylė pasi 
darė. Taigi Enskys iš tikrųjų yra tarpinis asmuo tarp „viežlybųjų' 
ir „nenaudėlių“. Jo paveiksle esama ir girtinų, ir peiktinų bruožų 
Jis yra gyvenimiškesnis ir psichologiškai daugiau individualizuo- 
tas personažas, negu Krizas, Lauras arba Selmas. 

„Nenaudėliai“ būrai. Donelaitis parodė visą eilę apsileidusių 
valstiečių. Jie traktuojami kaip nenaudėliai, o iš tikrųjų yra feo- 
dalinės priespaudos aukos, 


Slunkiusir Pelėda. „Metuose“ jie nuolat gretinami. Kai 
kalbama apie vieną, negalima nutylėti, nepaminėti ir kito. Jiedu 
neišskiriami: abu ir kaimynai, šalia vienas kito gyvena, ir panašūs 
savo gyvenimo būdu. Jie drauge ir būna, abu ir į vestuves ne- 
kviesti atsibasto. Apie juos Donelaitis kalba kaip apie nuopertą 
porą. Abu jie turi ir pravardes, duotas įgėrusių būrų, nors kitiems 
neigiamiems veikėjams užtenka atitinkamų epitetų. Galimas da- 
lykas, kad Pelėdos pravardė paimta iš liaudies dainos, o Slunkiaus 
padaryta iš žodžio „slinkti“ ir reiškia tinginį. Jiems kartu ir kliūva, 
kartu jų šonus skalbia, bet jie vienas kitą užstoja, vienas kitam 
padeda — bent kovoj. Taip daug jaukiau, negu vienam, taip žmo- 
gus geriau nusiramina: ne aš vienas toks, ne aš pirmas, ne aš pas- 
kutinis. Tai lyg atskira bendruomenė, kuriai priklauso ir daugiau 
vardais neminėtų. Ryškesnis yra Slunkius. Jam ir garbė suteikiama 
visuomet būti paminėtam pirmam. Jis yra reprezentantas, o Pelė- 
da — tik antrininkas. Slunkiaus ir Pelėdos asmenyse įkūnyta tin- 
ginystė, apsileidimas, nevalyvumas. Jų trobos taip apleistos, aplū- 
žusios, griūvančios, kad, arkliui sužvengus, sparai nuo stogo krinta; 
viduje — kiaulės, mėšlynas. Kai pavasarį visi atkutę ruošiasi į dar- 
bus, jaučia natūralų darbo džiaugsmą, švenčia gyvybės atbudimo 
šventę, kai visi juda kruta, Slunkius rąžosi, apgailestaudamas pra- 
ėjusią žiemą, kai galėjo be rūpesčio krankti pas kakalį šiltą. Į 
baudžiavą jis raišėdamas vos vos traukia. Jo ideali būsena yra 
miegas: 

AK! [...] kad vis miegot mums būtų sviete paskirta. 


Be to, jis yra smaguris ir girtuoklis. Pričkaus žodžiais tariant, jis, 
lėbaudams ir vis smaguriaudams, Lauką su tvoroms ir namą visą 
suėdė. Ne dėl kurių kitų priežasčių ateina jis nekviestas ir į Ves- 
tuves. Jo akys dūmų nelabai bijo. Jomarke jis pasirodo, brangvyno 
stuopą visą nurijęs, ir primuša Krizą. Slunkius ne šiaip sau, bet 

užkietėjęs tinginys. Tingėjimas jam yra visai natūralus gyvenimo 
būdas, pagrįstas kelių kartų tradicija, lyg pašvęstas. Jis į visą gy- 
venimą turi savo pažiūras, „filosofiją“ — viską kitaip vertina, ki- 
taip mato. Jo aukščiausias ir paskutinis išminties žodis, iš tėvų 
paveldėtas: 


Vis protingai, vis pamaži nusitverkite darbus. 
Čėdykitės kytriai jauni, dar būdami klapais. 


Gamtos ir žmonių gyvenime, jo nuomone, ta išmintis visur matyti 
ir pasiteisina. Senas ratas, pamaži besisukdams, apgauna tą, kurs 
vis ritasi šokdams ir dėl to greit sutrūksta. Rambokas kuinas, vis 
žingine žengdams, kartais toliaus uždėią nuneša naštą, negu žirgas, 
piestu šokinėdams ir dar susižeisdamas. Smalininkas, pamažu kir- 
kindamas ratą, užsipelno pinigų, o būras, per daug bėginėdamas 
ir pernelyg viskuo besirūpindamas, tik savo sunkina širdį. Taigi 
Slunkius — žmogus su tvirtais pagrindais, asmenybė. Atrodo, lyg 
jo gyvenimo būdas būtų idealas, pažiūros visuotinės, pagrįstos 9gi- 
lia išmintim, ilgu patyrimu. Nereikia manyti, kad tokią „filosofiją“ 
jis tik sau sukūręs ir kad jos laikosi, tik norėdamas sau leisti dau- 
giau už kitus. Ne, jis stengiasi kalbėti visų būrų vardu, savo el- 
gesį, nuotaikas, pažiūras apibendrindamas, suvisuotindamas, — 
daugiskaitos pirmuoju asmeniu: 


Išmiegot ir sąnarius atgaivinti galėjom. 


Savo pažiūras Slunkius sankcionuoja dar aukštesniu autoritetu — 
dievu, kurį nuolat mini: su padėjimu dievo, žėlėk dieve. Slunkiaus 
žmona, deja, nelinkusi jo principų pripažinti, ji negali susitaikyti 
su tokiu gyvenimo būdu: 


Vis susiraukus ir rankas grąžydama verkia. 


Jos nepasitenkinimas gal kada ir barniais pavirsta, bet į atvirą ko- 
vą stoti ji greičiausiai nedrįsta. Ji, matyt, įsitikinusi visų savo 
pastangų paveikti vyrą beprasmiškumu ir tyliai kenčia. Slunkius 
jaučiasi prieš žmoną kaltas, todėl stengiasi paveikti ja švelnumu, 
pats būdamas įsitikinęs, kad toks jau moterų būdas: amžinas 
niurzgėjimas, nepasitenkinimas, joms viskas negerai. Jis vadina 
ją močiute, ramina laiko gausybe, užtikrindamas, kad viską suspės 
atlikti. 

„Viežlybieji“ būrai Slunkiaus nekenčia, jo „filosofijos“ tiesiog 
gėdisi. Jis visiems lietuviams sarmatą darąs. Savo pažiūras jie ge- 
riausiai išreiškia epitetais, kuriais į jį kreipiasi ar jį apibūdina: 
juodvabali, kiaule, šelmis, smirdas, valkata, neprieteliau skarots. 
Jie net norėtų, kad vyriausybė imtųsi priemonių tokiems pašalinti, 
Jie jokių teisių Slunkiui nepripažįsta, jo elgesio nesankcionuoja. 
Dėl to tarp bendruomenės ir Slunkiaus vyksta nuolatinė kova. Slun- 
kius, Pelėda ir į juos panašūs ginasi, nes jau vien savisaugos ins- 
tinktas verčia nepasiduoti. Kur bendruomenė galingesnė, Slunkius, 
atrodo, laikosi pasyviai, į Kovą nesileidžia ir tyliai nukenčia. Krizo 


239 


dukters vestuvėse Enskys jo ir Pelėdos šonus skalbia ir už plaukų 
išmeta, o jie lyg ir nesipriešina. O kur jėgos lygios ar bent pavo- 
jus labiau nukentėti mažas, jie atsigriebia. Slunkius su draugais 
turguje pasiritę Krizo nugarą skalbia, kiaušą nupeša, ir tas kelias 
savaites serga. Kai Enskys Pelėdą iškoneveikia, į akis jam teisybę 
pasako, šis tveria beržinį ir per nugarą siekia, bet pasitaikęs Sel- 
mas Enskį išgelbsti. Vyresnybė (šaltyšius, vakmistrai) nė kiek ne- 
atsižvelgia į Slunkiaus filosofavimus. Pričkus jį išplūsta ir per 
nugarą drožia — taip, kad sklypai iš skrandos pasidaro. Vakmist- 
ras jo vos nenuiupa viso. Viešoje vietoje, aukšto viršininko aki- 
vaizdoje, Slunkius kenčia, nes priešintis beprasmiška. Kitas reika- 
las, kai su Pričkum susitinka vieni du, kai šaltyšius neturi už savo 
pečių bendruomenės, viešumos. Tuomet juodu kalbasi kaip lygūs, 
ir Slunkius stengiasi Pričkų pažeminti. Kartą Pričkus, į baudžia- 
vą jodams, Kaip šaltyšiui reik, įdrožė tinginiui Slunkiui. Tačiau 
šis tuojau jį pešt ir mušt pasikėsęs: 

Eik, — tarė, — snargliau! kas tav rūp? štai, gausi per ausį! 

Ar jau užmiršai, kaip pons tavo nugarą skalbė? 
Pričkus dėl to nežinojo, kur galvą savo nukišt, nes, tai matydami, 
baudžiauninkai dainuodami juokės. 

Plaučiūnas. Jis Donelaičio irgi pavadintas nenaudėliu. Tai 
vienas populiariausių ,Meių“ personažų dėl to, kad autorius nupie- 
šė jo gyvenimo vaizdelį, parodė jį darbymečiu — šienapiūtėje ir ru- 
giapiūtėje. Tas vaizdelis yra kontrastas gerųjų, „viežlybųjų“ bū- 
IŲų gyvenimui, darbui ir elgesiui. Jis ir yra pagrindinė „Metų“ 
vieta, įgalinanti charakterizuoti Plaučiūną. Tačiau, naudojantis 
tuo vaizdelių, nereikia užmiršti, kad jame pagrindinis dalykas yra 
hiperbolinė ironija, pasakotojo džiaugsmas piešti išvirkščią, ly- 
ginant su „geru“ žmogumi, paveikslą. Todėl tikslesnei Plaučiūno 
charakteristikai reikia pasinaudoti ir kitomis „Metų“ vietomis, 
nors ir ne tokiomis ryškiomis, neatsveriančiomis šienapiūtės ar ru- 
"giapiūtės vaizdo sugestijų, bet vis dėlto vieną kitą veikėjo ypatybę 
kitaip apibūdinančiomis. 

Pagrindinis Plaučiūno bruožas yra nerūpestingumas, atsiliki- 
mas nuo bendruomenės. Visų jau tuščios pievos, o jo sklypas dar 
nepajudintas. Pasirodo, kad ir jo dalgis šukėtas, o kuinas — ne 
kuinas, bet kuinpalaikis, vienausis. Plaučiūnas turėjo naują budę, 
bet ją kartu su dalgiu pasigėręs pametė. Tik po metų pasigedęs 
dalgio, jis nukeliavo į Karaliaučių naujo pirkti, bet žioplinėdamas 
pamiršo kelionės tikslą ir net kuinpalaikį pragėrė, todėl pievą te- 
ko kirsti su piautuvu. Per rugiapiūtę Plaučiūno vaikpalaikiai par- 
neša plonį, pabaigtuvių vainiką — šiaudų kūlį: 

Nės grūdelius lauke jau vėjai buvo nudaužę, 
Taip kad tikt šiaudai į mėšlą mest pasiliko. 


Taigi ir čia viskas atlikta pavėluotai. Jo šeimyna savavaliauja, 
nešdama plonį, bliauna lyg jaučių kaimenė, vėliau kiauliškai mau- 
dosi: bernai velka mergas į vandenį, bobos laisto vyrus ir vaikus 

pilnomis milžtuvėmis, kyla triukšmas, vaidai. Tik lašinių šmotus 
kožnam padalydams, Plaučiūnas nutildo barnius. Po to jis, 


[...] kaimynus iš visų kampų suvadinęs, 

Taip nesvietiškai ir kiauliškai prisirijo, 

Kad jau su visais svečiais po suolu nupuolė. 
Taigi pagrindinis jo nesėkmių ir ydų kaltininkas yra girtavimas, 
saiko nežinojimas. Girtas jis ir per šienapiūtę, ir per rugiapiūtę, 
O per savo vaiko krikštynas jis taip 


[-..] su macnum pyvu susipyko, 
Kad šviesoj krapinėdams jau šviesos nepažino. 


Girtas ir nuolat išsiblaškęs, jis nesusigaudo, kur kas yra, kas dėl 
jo nesėkmių kaltas, ir savo įniršį nukreipia į artimuosius. Pasige- 
dęs dalgio ir budės, jis vaitodamas bėginėjo, kol pagaliau, 


Į...] iš papykio beržinį pagavęs, 
Pačią su glūpais vaikais kone numušė smirdas. 


Tačiau Plaučiūnas kartu yra savotiškai visuomeniškas. Jis pasi- 
žymi vaišingumu. Rugiapiūtės pabaigtuvėse jis ne tik privaišina 
savo šeimyną, bet ir iškelia tikrą puotą kaimynams, iš visų kam- 
pų suvadintiems. Į krikštynas pas jį bažmas sukviestų svečių su- 
sirenka ir daug nekviestų kaimynų susibėga. Ateina čia ne tik 
Kasparas su Dočiu, bet ir labai garbingi būrai — Krizas, Lauras. 
Plaučiūnas vaišina juos visokiais valgiais, spirgintais ir šutintais, 
ragaišiais, lašiniais ir jukomis, brangiu alumi, o šie valgo girdami. 
Taigi Plaučiūnas nesigaili tuo, ką turi, su kitais pasidalyti, jis sten- 
giasi, kaip galėdamas, pagal savo būdą, visus patenkinti. Tačiau 
kyla klausimas: iš kur jis, taip aplaidžiai dirbdamas, viską ima? 
Juk jis, kasmets blogai rėplinėdams [...], vos gyvs pasijudin [...], 
nei utėlė [...] slenka. Tai iš kur tie turtai ir tos vaišės? Atrodo, 
kad čia esama prieštaravimo. Toks nevieningas Plaučiūno vaiz- 
das, gal būt, atsirado dėl jo ydos išjuokimo. Gal tokia šienapiūtė 
ar dalgio pirkimas buvo ne nuolatinis reiškinys jo gyvenime, bet 
šiaip nepasisekimas, 0 jų smarkiai išgeriantiems dažnai visokių pa- 
sitaiko. Šiaip Plaučiūnas, atrodo, neblogas žmogus. Jo norai būna 
geri, bet užsimiršimas kaltas. Jis nori su visais bendrauti, neišsi- 
skirti; lyg ir neturi tvirtos pasaulėžiūros, ieško kompromisų, sten- 
giasi viską suderinti. Tuo jis labai skiriasi nuo Slunkiaus. 

Dočys. Kontrasto dėlei jį galima palyginti su Enskiu. Enskys, 
iš viršaus žiūrint, yra bendruomenės žmogus. Bet jis gyvena ne 
bendruomenės dvasia, ne ja saisto save ir kitus. Kaip matėme, reng- 
damasis į vestuves, jis užsimauna „sopagus“, nori būti už kitus 
prašmatnesnis. Jis tik naudojasi bendruomenės nuotaikomis, deri- 
nasi prie jų, norėdamas pirmauti. Kitoje aplinkoje būdamas, jis, 
labai galimas dalykas, kitaip ir elgtųsi. Tai žodžių ir nepavojingų 
žygių didvyris. O Dočys nuo bendruomenės, jos idealų, idėjiniu 
atžvilgiu suvokiamos vieningos plotmės visai nesivaržydamas at- 

siskiria, nelinkęs nė kiek prie jos derintis. Jam tai tarsi neegzis- 
tuoja. Bendra tarp jo ir Enskio tėra gyvenimas šia diena. 

Pagrindinis dalykas Dočiui, kaip ir kitiems būrams, yra valgis, 
jo pasirūpinimas, prievolių atlikimas. Kiti būrai tą problemą sten- 
giasi išspręsti stropiai dirbdami, išmintingai taupydami, remda- 
miesi tradiciniu gyvenimo būdu, senesniųjų patirtimi. Dočys nega- 
li savo skrandžio palinksminti tuo, kad lašinius valgys vėliau. Tokį 
ar kitokį darbą dirbdamas, jis nori kasdien būti sotus. Jis mėgsta 
smaguriauti: 


Ale Dočys nenaudėlis, pas kakalį šilta 
Snausdams ir zūbus laižydams, ėdesio tyko; 
Nės Astė pietums nupenėtą šutina gaidį 

Ir kelis kviečių plyckus į kakalį šauja. 


Jis laižosi ir džiaugiasi, nes niekas jam daugiau nerūpi, ir snau- 
džia. Dočys yra riboto proto, negilaus moralinio jausmo, ne toks 
jautrus tradicijai, rambus. Visokie aukštesni dalykai jį mažai 
jaudina. Jis nelinkęs į nusistovėjusį sistemingą, nuolatinį darbą, 
nesirūpina tolimesne ateitimi, nes to darbo rezultatai vos apčiuo- 
piami, dažnai netikri. Jis visai nustoja apie ateitį galvoti. Nesu- 
gebėdamas, nepajėgdamas apsirūpinti visam laikui, nes baudžia- 
vinėje santvarkoje tai reikalavo įtempto, nuolatinio darbo, 
išsemiančio jėgas, jis gyvena šia diena: jam svarbu kaip galima 
geriau pavalgyti, išgerti. Bendruomenė, kaip matyti iš daugelio 
„Metų“ vietų, taupumą, nuolatinį rūpinimąsi, darbą labiausiai ver- 
tina, dėl to Dočį smerkia, iš jo tyčiojasi. Dočys lyg savaime išsiski- 
Tia ir atsiskiria, dėl savo rambumo nesijaudindamas. Skirtumas, 
plyšys tarp jo ir bendruomenės, kadangi jis nedaro jokių žygių 
su ja susiderinti, vis didėja, gilėja. Dočys visai nekreipia dėmesio 
į kitus, viešąją nuomonę, kitiems savo elgesiu daromą žalą. Užsi- 
degęs pypkę ir kirmyt nusibastęs, jis supleškina Krizo namus. Jis 
gyvena tik sau, yra savotiškas individualistas. Matome Dočį ir 
darbe — jis pagarsėja savo kūlimu. Kasmet, sulaukęs rudenį rie- 
bų, kuldamas savo javus, jis išgandina svietą. Vestuvėms pas Kri- 
zą besibaigiant, jis su šešiais kūlikais ėmė kulti žirnius. Jie Taip 
nesvietiškai [...] su spragilu daužė, kad Žemė su visais daiktais 
virpėti pagavo ir pelės po šiaudais kribždėti nedrįso, o vestuvių 
svečiai persigandę kūliais išsirito laukan, per tą spūstį keli iš jų 
sveikas akeles išsibadė, o kiti rankas ar kojas susilaužė. Šiuo at- 
veju matyti didžiausias Dočio darbštumas, jėgų įtempimas, nes 
rezultatai čia pat. Kuldamas jis jau Laižos vis ir gurkščiodams i 
karčemą žiūri. Po to, 


[(..] su pačia kelias eiles nustekenęs, 

Vėtyt skubinas ir, krepšus grūdų prisibėręs, 

Tuo pasilinksmint ir prisikošt į karčemą bėga. 
Nuo jo neatsilieka ir šeima. Žmona seka jo pavyzdžiu: linų grįžtes 
nusinešus Ir slaptoms pardavus, vis paragaudama surbia. Bet ir to 

negana: ji nusiveda dar ir vaikus, juos į tėvo prieglobstį pasodinu- 
si maukia. Vestuvėse Dočys irgi maksimaliai pasinaudoja nemoka- 
momis gėrybėmis — valgiu ir gėrimu — ir peržengia visas ribas. Dar 
vestuvių pradžioje, kitiems tik pradėjus įsilinksminti — dainuoti ir 
juokauti, jaunimui net šokti nepradėjus, jis jau, per daug prisiė- 
dęs, bei prisisurbęs, kaip maišas po suolu nupuolė, ir jį vos pus- 
gyvį su drogais išnešė laukan. Būna Dočiui ir juodesnių dienų, 
kai tenka varnas valgyti. Varnienos išsikept užsigeidžia ne dėl 
to, kad ji būtų skanesnė už kitus valgius, kad toks būtų jo skonis. 
Jas valgo tik iš bėdos, gaivindams savo dūšelę. [...] manĮ[...] viens 
miers, — sako, — kad tikt mėsos prisivalgau. Persigėręs Dočys 
kartais ir įdūksta. Peštynėse pas Plaučiūną Dočį taip nesvietiškai 
pagadino, kad jo paties vaikai lovyj vos parnešė gyvą. Po to žmo- 
na ir subėgusios kaimynės jį gydė visokiomis žolėmis, tepalais ir 
žyniavimais. Dočys dėl to taip perpyko, kad, 


[...] nusitvėręs didelį strampą, 
Bobas su visokiais bobiškais tepalėliais 
Iš stubos prismirdintos tuo išmušė laukan. 


Iš įtūžio jis viską namuose išdaužė, vaistus išmetė laukan ir, Dūk- 
dams vis ir rėkaudams, savo vaikus kone numušė smirdas. Dočys, 
gal dėl savo rambumo, atrodo nepalinkęs po botago smūgiais, ne- 
palaužtas. Jis nesižemina prieš kitus, jaučiasi už juos geriau, lyg 
būtų nepriklausomas ponas. Krikštynose pas Plaučiūną jis, 


[(..] nei dumčius koks pilvots įsirėmęs 
Irgi nešvankiai rėkaudams, česnyj pasirodė. 


Teisme jis kalba, rankas įsirėmęs, nesijaudindamas, neašaroja, ne- 
prašo pasigailėjimo. Ką galvoja, tą ir pasako tiesiai, nepagražin- 
damas, neveidmainiaudamas, net įžūliai. Jis nesiteisina, o kaltina: 


Kas jums rūp, — tarė jis, — jūs provninkai maloningi, 
Kad, varnienos kartais aš išsikept užsigeidęs, 

Varnų ben porelę sav pietums nusišauju? 

Juk jūs, ponai, mus, būrus, jau taip nustekenot, 

Kad paskiaus mums ėst reiks žiurkes irgi pelėdas. 


Neatsisakydamas su būrais kartu pabūti, tykodamas progų 
prisivalgyti ir prisigerti, jų dėl vieno ar kito dalyko puolamas, 
Dočys gina savo teises, kovoja, neleidžia savęs stumdyti, nors 
peštynės dažnai ir pasibaigia jo nenaudai. Kad bendruomenė ir 
pats autorius prieš Dočį neigiamai nusistatę, matyti iš jį apibūdi- 
nančių epitetų: nenaudėlis (autorius), neprietelius Dočys (Pričkus), 
ansai savavalninks (Pričkus), smirdas (Krizas). Dėl varnų šaudymo 
kepsniui negražu girdėt ir būrui didelė gėda, bet šaltyšiai pripa- 
žįsta, kad dėl to badas kaltas, vadinasi, bent iš dalies pateisina 
Dočį, sutinka su jo žodžiais teisme. Dočio likimas panašus į dau- 

gelio kitų būrų likimą: Dočys, Lauro žodžiais tariant, kasdien gir- 
tuodams bei durnai smaguriaudams [. ..] ubagui teko. 

Būrų visuma, jų moralinis veidas. Atskiruose bū- 
ruose matėme įvairius bruožus — tiek teigiamus, bendruomenės ir 
autoriaus vertinamus (darbštumas, taupumas, gyvulių meilė, iš- 
mintis), tiek ir neigiamus, smerkiamus (girtavimas, tingėjimas, ap- 
sileidimas). Vieni būrai paryškina kitus, kiekvienas papildo visu- 
mos vaizdą. Jie visi velka baudžiavos naštą, ir dėl to neigiami 
būrai mums net suprantamesni. Jie — gyvenimo sąlygų, feodali- 
nės santvarkos iškreipti žmonės. Juk ir jie ne mažiau už kitus 
nukenčia. Šiaip juoktumės iš Slunkiaus, kad artėjanti vasara, ra- 
ginanti darbų naštos nusitvert, jam ašaras iš akių išspaudžia, bet 
kai žinome, kad jis visaip niekinamas ir mušamas, galime tik su 
grauduliu nusišypsoti. Juk gal ne vienas būras tą vasaros ir ru- 
dens sunkiųjų darbų sezoną norėtų pramiegoti. Dočys tokį visa- 
galį pilvą turi, kad ateitį užmiršta ir nustoja apie ją galvoti, 
nes reikia per daug atsižadėti, per daug jėgų atiduoti kitiems. 
Plaučiūno per silpna galva — jis užsimiršta, o gal ir visas jo or- 
ganizmas nėra per stiprus. Kad autorius pripažįsta egzistencijos 
teisę ir neigiamiems būrams, matyti jau iš to, jog jis leidžia 
jiems gana plačiai pasireikšti, o vietomis į jų lūpas įdeda ir gana 
reikšmingų minčių — tokių drąsių, kurių kiti būrai viešai pasakyti 
nedrįstų. Čia primintina pirmiausia Dočio kalba teisme. Tokiu būdu 
neigiami būrai pateisina savo vietą kūrinyje ir gyvenime, duo- 
da pilną jo vaizdą. 

Kai kuriais atžvilgiais visi būrai — ir teigiami, ir neigiami — 
turi bendrų bruožų, ypač moralinių. Pavyzdžiui, miško, jo 
gėrybių vogimas (karnos vyžoms, žvėrys, medžiai) jiems kone vi- 
siems atrodo natūralus dalykas. Enskys visų būrų akivaizdoje pa- 
sigėrėdamas pasakoja, kaip jis ir jo tarnas vogdavo medžius. Šioje 
srityje buvo pasižymėjęs ir Pričkus. Apskritai, būrų pokalbiuose 
miško vogimas būna dažna nesibaigiančių pasakojimų, pasigyrimų 
tema. Kaip rodo Enskio žodžiai, būrus pratino, vertė vogti patys 
ponai, uždėdami nepakeliamas duokles — mezliavą mielą. Apie 
nusikaltimo jausmą čia nebuvo nė kalbos. Išmintingieji būrai 
smerkia ne tiek patį miško vogimą, kiek neūkišką, netikslingą jo 
naikinimą — ąžuolų, drūtmedžio, uždraustų pušų kirtimą malkoms, 
pragėrimui. Prieš miško vogimą griežčiausiai pasisako tik Selmas. 
Jis kalba kaip iš biblijos. Didele nuodėme jis laiko kiekvieną vo- 
gimą, 0 ąžuolų vogimą malkoms — net labai didele nuodėme. Pats 
autorius šiuo atžvilgiu, berods, nėra taip griežtas. Nors ir sako, 
kad, nusišovę su griekais, sav parveža briedį, bet tokius tik šel- 
miais tepavadina. Taigi, galima sakyti, būrai nepripažįsta ponams 
miško nuosavybės ir todėl nelaiko nuodėme jo vogimo. Jie smer- 
kia tik geros medžiagos netikusį sunaudojimą. Iš to jaučiamas 
„Metuose“ giliai paslėptas luomų antagonizmas. 

Panašus ir visų būrų likimas — tiek teigiamų (Pričkaus, Kri- 
zo, Lauro, Enskio), tiek neigiamų (Dočio, Plaučiūno, Slunkiaus). 

Pričkus dėl sumušimo miršta, nuskriaustas labiau už savo praži- 
lusį baudžiavoje kuiną. Krizas, dosningasis, sudega ir turi verstis 
su „„ubago“ krepšiais, jo viso gyvenimo darbštumas, sumanumas 
nueina vėjais. Lauras vos bekumpso ir gali filosofuoti tik rymo- 
damas ant stripinio ar kumpos lazdos pasirėmęs. Enskys irgi aša- 
roja, į savo peilį žiūrėdamas. Dočys patraukiamas teisman ir gal 
kalėjime baigs dienas už vyriausybės draudimų nesilaikymą. 
Plaučiūnas nusivaišinęs vos pakruta, Slunkius visa suvalgė ir tik 
vegetuoja. Taigi nei vienų, nei kitų būrų likimas nėra geresnis — 
jis panašus. Ponai irgi nelinkę matyti tarp jų skirtumo. Iš Karaliau- 
čiaus grįžusius būrus, kurie tik buvo vežę grūdus, šykštusis amtsro- 
tas liepė plakti visus. Ponai mušdavo ir Krizą, ir Enskį, ir Pričkų... 
Dėl to atrodo, lyg ir patį autorių slėgtų baudžiava, lyg jis jaustų 
sunkią ateitį — liūdną lietuvių baudžiauninkų likimą. 

Kartu „Metuose“ matyti, kad tarp „viežlybųjų“ ir „nenaudė- 
lių“ būrų yra nemaža antagonizmo, prieštaravimų. Vieni būrai 
nuskursta, virsta samdiniais, kiti prasigyvena, tampa vargingųjų 
išnaudotojais. ,„Viežlybieji“ pravardžiuoja „„nenaudėlius“, šie at- 
silygina, ir taip tarp jų vyksta nuolatinė kova. Vargingieji vals- 
tiečiai nukenčia, kai jų yra maža, o kai daugiau — jie Krizui nu- 
garą skalbia ir kiaušą nupeša, plūsta ir stengiasi pažeminti savo 
seniūną. Tačiau valstiečių priešingumas nepereina į atvirą kovą, 
o yra tik jų skilimo į dvi antagonistines dalis užuomazga. Tas ski- 
iimas dar negilus, visi valstiečiai sudaro vieną ponų išnaudojamą 
klasę. 

Būrai ir ponai bei valdininkai, jų socialinė 
priešingybė. Ponų gyvenimas „Metuose“ nėra taip plačiai 
pavaizduotas, kaip būrų. Ponai teliečiami tiek, kiek būrai turi su 
jais reikalo. Jie pavaizduoti iš būro perspektyvos, būro akimis, jo 
suvokimu bei supratimu ir daugiausia jo žodžiais. Ponai reikalingi 
čia tik luomų priešpastatymui — kaip antitezė, kontrastas bau- 
džiauninkų gyvenimo būdui, jų moralei. Jų personažai nėra gyvi, 
veikiantys, ryškiau apibūdinti. 

Aukščiausi ponai, pavaizduoti „Metuose“, yra amtmonai ir 
amtsrotai. Jų būdingi bruožai yra šykštumas, žiaurumas, nesan- 
tūurumas. Pavaizduoti čia ir dvaro valdininkai — pakamorės, vak- 
įtaką valstiečiams. 

Donelaitis gretinti būrus su ponais pradeda nuo pat jų gimimo. 
Jis kiek drastiškai pabrėžia pradinę visų žmonių lygybę: 


[. ..] nuoginteli gemam, 
Taip didžiausias pons, kaip mes, vyžoti nabagai. 


Niekas su kardu negimė sviele: 


Būrui taip, kaip ir ponačiui, kad susiderkia, 
Reik su marškonio sklypu pasturgalį šluostyt. 

Ir vieni, ir kiti Klykia nešvankiai ir lupti gauna, kai savo reikal< 
nepasiprašo ar patys neatlieka. Tarp būrų ir ponų vaikų galime 
ir draugystė: 


Poniški vaikai, su būriškais susisėdę, 
Kartais broliškai purvus krapštydami žiopso. 


Tačiau tuoj pat pasirodo socialinis skirtumas: būrų vaikai į tamsu 
pašalį kišami, o ponų ant šilkų perynų guldomi. 


Pons šilkuos, o būrs šiauduos verkšlen pasislėpęs. 


Su amžiumi skirtumas vis didėja, ryškėja, ir galų gale nebėra at- 
žvilgio, kuriuo būras ir ponas būtų panašūs, nebent tuo, kad po 
mirties prieš tariamą aukštesnį teisingumą abiem reikės atsakyti. 

Būrai ir ponai skiriasi pirmiausia savo viršiniu gyvenimo būdu: 
apdaru, valgymu, elgsena, laikysena. Būrus dengia sermėgos, 
skrandos, trinyčiai, o ponas rūbais blizgančiais [...] Nei dievaitis 
koks su kardu pasirodo. Jo ir laikysena prie drabužių deranti: di- 
dei pasipūtlęs [...], įsirėmęs [...|, iškėlęs skiauturę riebią. Skirda- 
miesi nuo būrų išvaizda, laikysena, pabrėždami visokeriopą savo 
pranašumą, jie negali to pat valgyti, ką valgo anie, turi ir šiuo at- 
žvilgiu išsiskirti. Būrų valgiai įvairūs, sveiki, natūralūs, pačių pa- 
sigaminti. O ponų valgiai rafinuoti, brangūs, reti — visokie keps- 
niai (pečenkos), ikrai (kabiar). Pričkaus pasakojimu, vyriausiojo 
dumčiaus virtuvėje juos gamino trys kukoriai duži, stengdamiesi 
padaryti kad ir nežmoniškai, bet vis kitoniškai: jie mėsinėjo vana- 
gą, zuikį, rupūžes baisias. Ponai ne valgo, bet ėda, ryja, kemša, 
rinčvynių prisikošia, o paskui pilvuodami serga, išpunta. 

Būrams ponai kontrastingi ir dvasiniu moraliniu atžvilgiu. 
Jiems būdingos visokios ydos ir iškrypimai. Būrų išminčiai prieš- 
pastatomas ponų kvailumas, žioplumas. Štai pavasarį, kada visi 
džiaugiasi, persirijęs ir persigėręs ponas susidrasko ir nori pasi- 
piauti. Būrai tik taupo, kartais ir vagia, kad galėtų mezliavą už- 
mokėti, o šykštusis amtsrotas godus iki kraštutinumo, nieko žmo- 
giško jame nebėra. Diksas, nuogas prie kupinos skrynios klūpo- 
damas ir vaitodamas, nė skatiko išsiimti nedrįsta. Apskritai, ponai, 
jų gyvenimo būdas iškrypęs: jie nebežino, kaip gyventi, jiems 
būdingas arba išlaidumas, švaistymas, kad pavasarį turi net iš 
būrų skolintis, arba šykštumas. Juos ir visokios poniškos ligos kan- 
kina. Pavasarį jie daug prisistena, juos podagra piauna, jie miegoti 
nebegali, o būrų valgis paprastas ir miegas sveikas, ramus. Neigia- 
mi būrai „Metuose“ daug simpatingesni už neigiamus ponus. Jie ir 
„durnai“ prisiryja, ir net susipeša karčemoje arba pokyliuose, kad 
kartais kurį pusgyvį reikia išnešti, bet patys, kaip ponai, nesusi- 
drasko, barzdų nenusirauna ir pasipiauti nebando. Ponas tokiu at- 
veju atrodo atgrasiai, kelia pasibiaurėjimą. Besispardydamas jis 
parverčia stalą su brangiais viralais, ir šunys, iš visų pašalių susi- 
bėgę, juos ėda. Taigi būrų ir ponų kontrastas matyti visur. Todėl 

nenuostabu, kad būrai apie ponų mirti sako; stipt užsigeidęs, vel- 
niui jis parsidavęs. 

Būrai ponų akivaizdoje turi atitinkamai elgtis, laikytis. Jie turi 
prieš ponus kepurę nuvožti, „pasiklonioti': 


Pons didžios giminės, tarp būrų vis pasipūtęs, 
Nei lašinių taukai ant šilto vandenio plaukia; 
Bei nabagėlis būrs, skylėtą mučę nuvožęs, 
Dėl jo žaibo lėts pas šalią kakalį dreba 

Ar iš tolo Kloniojas, didei pasilenkęs. 


Nors būrai nuolankūs, bent viešai prieš ponus nusižemina, visus 
darbus jiems nudirba, juos viskuo aprūpina, bet ponai su jais šne- 
kasi ne kaip su žmonėmis — ne kalba, o tik plūsta ir keikia. Vak- 
mistras, net būrus graudendamas ir tėviškai mokydamas, užsimin- 
damas jiems apie dievo geradarybes, kalba beržinį nutvėręs ir bais 
rėkaudams. O kitais atvejais ponai ir valdininkai keikia taip, kad 
visa gamta nusigąsta. Vakmistras per vasaros darbymetį 


[-..] besispardydams taip baisiai keikti pagavo, 
Kad sviets visas su visais daiktais padrebėjo. 


Nuo jo keiksmų visoki paukščiai po dangum nusigando, lapė nu- 
lenkus uodegą bėgo, kiškis, ausis iškėlęs irgi drebėdams, nudū- 
mė į krūmus pasislėpti, rupūžės ir varlės umaru su vaikais į van- 
denį šoko, žiurkės su pelėmis ir pelėdomis apalpti pradėjo ir daug 
žvirblių pusgyvių nu stogo nupuolė. Ponai visuomet ant būro 
spiaudo nei ant šuns, visuomet prieš jį iltinį griežia. Jokio žmo- 
giško jausmo juose būrams nėra. Kai svilina saulė ir prakaitas 
srovėmis per nugarą teška, išalkęs būras tik plutos su sūriu už- 
kremta, o paskui, 

[-..] pas klaną kokį nušokęs, 

Ištisas ir didei dūsaudams vandenį laka, 

Kur vabalai visoki su varlėms šokinėja. 


Tačiau ir čia Diksas su lazda dar muša nabagą. Jokio skirtumo 
tarp „viežlybųjų“ ir „nenaudėlių“ būrų ponai nedaro — šykštusis 
amtsrotas juos visus lygiai plakdina, o daugiau nuopelnų turinčius 
nebent tuo išskiria, kad ant jų didžiausią savo niekuo nepagrįsto 
apmaudo dalį išlieja. Tai rodo Pričkaus mirtis. 

Būrams ir ponams nevienoda ir gamta. Būrų gyvenimas yra 
gamtos dalis, jos paralelė. Todėl jie artimai jaučia gamtą, gyvena 
jos nuotaika, natūraliai įsijungia į jos vyksmą. Pavasarį jie apimti 
visuotinio džiaugsmo, švenčia gamtos atbudimo, atgijimo šventę. 
Jie su užuojauta žiūri į nuo darganų, speigų besislepiančius paukš- 
telius, jaučia juose artimas, panašias į save būtybes. O ponų gy- 
venimas visai atitrūkęs nuo gamtos, yra jai svetimas ir keistas 
reiškinys. Ryškiausiai tai matyti pavasario vaizde, kai išputęs, pri- 
sirijęs ponas nori pasipiauti, voliodamasis asloje rėkia, lyg skęs- 
damas pagalbos šaukia, visai nejausdamas kūrybinės energijos, 

sujudimo, džiaugsmo. Ir tai pons, puikiai rėdyts [...], aukščiausių 
ponų viens. Jo kvailiojimų visa gamta nusigasta — net paukščių 
karalius erelis nedrįsta kribždėti, tik šikšnosparniui ir pelėdai už- 
tenka drąsos pažiūrėti, kas darosi. Taigi ponų gyvenimas — ne 
gamtos gyvenimo dalis, o jo priešingybė. Jų gyvenimui gamta nė- 
ra net fonas. Jų giliau nepaliečia jos kitimas, permainos. ,Metuo- 
se" minima, kad 


[...] ir ponai, su šulnais skraidydami žirgais 
ir su poniškais kasdien viešėdami rėdais, 
Beteškant purvams, nešvankų rudenį peikė. 


Tačiau tai tik momentinis gamtos jutimas — kiek, skrendant žirgu, 
ją ir tegalima pajusti. O gyvena ponai kuo kitu. Negi lygu tai bū- 
rams, kuriems dirbant lietus nugarą skalbia, o Vyžos su blogais so- 
pagais vandenį surbia, kurie biaurius purvus kaip tašlą mindami 
minko. Parodydamas skirtingus būrų ir ponų santykius su gamta, 
Donelaitis giliau pagrindžia, objektyviau ir vaizdžiau atskleidžia ir 
ponų elgesio, jų gyvenimo būdo nežmoniškumą. Kaip būrams, taip 
ir visai gamtai ponų gyvenimas atrodo keistas, nesuprantamas ir 
gąsdinantis reiškinys. Nuo jų visi bėga šalin. 

Taigi visame kūrinyje autorius kontrastiškai gretina ponus ir 
būrus. Būrai yra pirmame plane, 0 ponai antrajame. Dažniausiai 
patys ponai ir jų gyvenimas apibūdinamas sintetiškai, paimant at- 
skirus bruožus, reiškinius, ypatybes kaip palyginimą, kontrastą 
būrų gyvenimui ir elgesiui. Tai daro būrai savo kalbose. Dėl to ta 
būrų ir ponų priešingybė mums nuolat prieš akis, beveik kiekvie- 
name kūrinio puslapyje. Ji yra konstruktyvi, kompozicinė viso 
veikalo priemonė. Ryškiausios vietos, kur ponai bei valdininkai 
plačiau pavaizduoti, yra: 1) pavasarį — norįs pasipiauti ponas, 
2) vasarą — vakmistro keikimasis ir gerasis amtsrotas, 3) rudenį — 
Pričkaus pasakojimas apie ponų valgį, 4) žiemą — šykštusis amts- 
rotas. Visa, kas yra dvare, Donelaičiui atrodo nežmoniška. Vals- 
tiečių priešai yra ne tik ponai, bet ir valdininkai — pakamorės, 
vakmistrai. Dvaras jiems irgi daro žalingą įtaką. Kas nuėjo tar- 
nauti į dvarą, tas morališkai sugedo. Taip atsitiko, pavyzdžiui, su 
Milkumi. 

Dvasininkų Donelaitis nevaizdavo, o bažnyčią palietė, nejučio- 
mis parodydamas jos išnaudotojišką pobūdį. Apie kunigus užsi- 
menama kaip apie ponų priemonę liaudžiai pavergti. Valstiečiai 
patys sako, jog kieksyk juos kunigas baręs, kad jie ponų klausyt 
nenorėjo. 


KLASINIAI IR TAUTINIAI PRiEŠTARAVIMAI 
Kaip jau buvo iš dalies matyti, Donelaitis atskleidė „Metuose“ 
tiek klasinius, tiek ir tautinius prieštaravimus. Jis objektyviai pa- 


rodė, kad tie prieštaravimai antagonistiniai. Jų pagrindas yra ne- 

sutaikomi įvairių gyventojų sluoksnių bei grupių interesai, kurie 
priklauso nuo skirtingos padėties, skirtingų gyvenimo sąlygų. 
Iš „Metų“ matome, kad baudžiava, kaip pažymėjo V. Leninas, 
laikosi lazdos drausme: „Dvarininkas lazda priverčia valstietį 
dirbti“?. Tas antagonizmas jaučiamas visame kūrinyje, bet ypač 
ryškus keliuose epizoduose. ,„Vasaros darbų“ pabaigoje, valstie- 
čiams dirbant lauke, pasirodo vakmistras su dviem pakamorėmis. 
Jis labai gerai nusiteikęs, nori būrus pagraudenti apie tobulą pa- 
saulio tvarką. Tačiau savo kalbą jis sako rėkaudamas ir beržinį 
nusitvėręs. Prie tokios graudenančios kalbos toks apsiginklavimas, 
atrodo, nebuvo reikalingas. Iš to galima įsivaizduoti, kaip jis elg- 
davosi tada, kai nesakydavo pamokslų. Kita būdinga scena — kur 
vaizduojamas būrų darbas. Būras geria iš klano nešvarų vandenį, 
o Diksas jį su lazda dar muša. Arba vėl scena, kai, grįžus būrams- 
is Karaliaučiaus, buvo baudžiamas ir kaltas, ir nekaltas. Apskritai, 
visi būrai nuolat mušami, niekinami, nelaikomi žmonėmis. 

„Metuose“ kartu matyti ir valstiečių klasinis sąmonėjimas. Bū- 
rai supranta savo visuomeninę reikšmę, suvokia savo darbo vertę, 
žino, kad jais visi laikosi ir iš jų gyvena. Pričkus piktai šaiposi iš 
ponpalaikių, kurie niekina būrų darbus: 

Ak! kur dingtų ponai, kad jie būro netektų 
Ir kad biedžius toks su šūdais jiems nepadėtų! 


—-— -—-— ——- -—-—— —— -—- -—--— -———- ——) -— -—-——- ——- 


Rods darbelio jūsų ponačių Iepusi nosis 

Baidos ir vis poniškai užkumpusi juokias; 

Ale dabok tiktai, kaip veikiai ji nusilenktų, 

Kad barščius nedarytus ir prisvilusią gručę 

Taip, kaip „biedžiai mes, kasdien į vėdarą kištų 

Ir su mumis drauge prisivargt į baudžiavą suktųs. 


Bužas irgi piktinasi tais, kurie nabagėlį būrą [...] per paiką dri- 
melį laiko, o patys kaip drimeliai elgias. Jis klausia, kas tokiems 
pelnytų valgius ir gėrimus, kas jiems dirvas užartų, sėtų bei nu- 
valytų, 


Kas grūdelius iškulių ir parduot nuvažiuotų, 
Kad nei Lauro, nei dosningo Krizo nebūtų? 


Būrai priešinasi dvaro išnaudojimui, apgaudinėja ponus, vog- 
dami ir parduodami mišką, apmoka mokesčius. Pagaliau Dočys 
teisme atvirai ir drąsiai meta kaltinimą ponams, pasakydamas visų 
valstiečių mintis. „Metuose“, kalbant apie žmonių kūdikystę, su- 
vokiama ir skelbiama prigimtinė žmonių lygybė. Tai, be abejo, 
šviečiamojo amžiaus idėjų atgarsis. V. Leninas sakė: „Lygybės 
idėja — revoliucingiausia idėja kovoje su senąja absoliutizmo 
santvarka aplamai —ir su senąja baudžiavine, stambiųjų dvari- 
ninkų žemėvalda ypatingai. Lygybės idėja yra teisėta ir pažan- 


9 Leninas V. I. Raštai, t. 12. V., 1952, p. 235. 

gi [.. J, kadangi ji išreiškia kovą su feodaline, baudžiavine nely- 
gybe“'“. 

Taigi Donelaitis, nušviesdamas klasinius būrų ir ponų priešta- 
ravimus, iškėlė baudžiavos klausimą. Jo gyventu laikotarpiu tai 
buvo pagrindinis socialinis klausimas. Kokia šiuo klausimu buvo 
rašytojo pozicija, tokia buvo ir jo pasaulėžiūra, pagal tai jis bu- 
vo pažangus arba nepažangus. Donelaitis nesugebėjo to klausimo 
teisingai išspręsti, bet nusipelnė, kad jį iškėlė. Iš esmės tą klausi- 
mą suprasti Donelaičiui neleido dvasininko pasaulėžiūra. Remda- 
masis religiniais įsitikinimais, jis žiūri į baudžiavinę santvarką 
kaip į dievo duotą. Prieš baudžiavą jis nepasisako ir liepia, kad 
kiekvienas pasitenkintų tuo, kas jam skirta, ir, kaip „klapams“ 
reikia, dirbtų. Bet, kita vertus, Donelaitis parodo tos santvarkos 
nežmoniškumą, atskleidžia daugelį jos ydų. Tą prieštaravimų 
problemą Donelaitis bando spręsti moralinėje plotmėje. Jam at- 
rodo, kad gyvenimas turi būti sutvarkytas kitaip. Būrai turi būti 
darbštūs, taupūs, blaivūs, pasitenkinti mažu. Tai viena prielaida. 
Bet ir ponai privalo būti kitokie — dori, teisingi, gailestingi, turi 
tėviškai globoti būrus. „Metuose“ tokiu idealiu ponu padarytas 
gerasis amtsrotas. Jis myli žmones, užstoja juos nuo dvaro tarnų, 
nekeikia, mandagiai elgiasi, net ir bardamas kreipiasi „jūs“. Jis 
dėl būrų kartais per naktis nemiega, galvodamas apie jų rūpes- 
čius. Kai būrai dirbdami labai nuvargsta, jis gaivina juos viso- 
kiais gėrimais. Dėl to jo būrai bėgte bėga į baudžiavą, norėdami 
vienas kitą pralenkti, pasipuošę, kaip į šventę. Kai jis mirė, bū- 
rams nuo ašarų net akys išpuvo. Bet toks ponas tebuvo vienas. 
Galimas dalykas, kad Donelaitis čia pavaizdavo savo draugą 
amtsrotą, nes porą tokių draugų turėjo. Tačiau „„Metuose“ ideali- 
zuoto dvarininko paveikslas nesiderina su kitais vaizdais, jis at- 
rodo sentimentalus. Visur kitur čia būrą baudžiava baudžia, įį 
Stumdo šen ir ten nei kokį šunį nevertą. 

„Metuose“ rodoma ir valstiečių taktika baudžiavos atžvilgiu, 
kuri iš esmės sutampa su Donelaičio. Daugiausia čia moko šalty- 
šius Pričkus: tylėk, kad dumčius [...] tav muša per ausį; dumplės 
naudingos į kaminą pūsti, Bet prieš vėjus pūst dar jos niekados 
nederėjo; saugokis su ponu juokauti ir Jaikyk savo snukį, kad kal- 
boj nepariktų. Tačiau Pričkaus mirtis jo paties pamokymus pa- 
neigia. Jo ir kitų būrų gyvenimo faktai rodo, kad baudžiavinė 
santvarka yra nežmoniška, todėl netoleruotina ir turi būti pa- 
keista. 

Donelaitis pavaizdavo ne tik klasinius, bet ir tautinius Prūsi- 
jos gyventojų prieštaravimus. Vieni ir kiti prieštaravimai buvo 
susiję ir aštrino socialinę kovą. Prūsijoje Donelaitis buvo pirmas 
ryškus lietuvių tautinio jausmo žadintojas. Kaip Lietuvos Didžio- 
joje Kunigaikštystėje M. Daukša, taip Prūsijoje Donelaitis ugdė 
lietuvių tautini sąmoningumą. Donelaitis tautiškumą suprato kiek 


10 Ten pat, t. 13. V., 1952, p. 214. 

siauriau, negu Daukša, bet kartu ir giliau, nes jį siejo su valstiečių 
gyvenimu. Jo tautybės supratimas pagrįstas gimtąja kalba, pa- 
pročiais ir gyvenamąja vieta. Donelaitis aiškiai pabrėžia lietuvių 
skirtumą nuo vokiečių, prancūzų, šveicarų (šveisterių) ir kitų tau- 
tybių žmonių. Lietuvius būrus jis priešpastato kitiems, daugiausia 
remdamasis doroviniais motyvais. Donelaitis nėra įsisąmoninęs ar 
bent nepabrėžia „Metuose“ lietuvių istorinio susiiormavimo. Jis 
neužsimena apie kryžiuočius ir kitas lietuviams kolonizatorių pa- 
darytas skriaudas. Donelaitis smerkia germanizacinę politiką, 
idealizuodamas netolimą praeitį — barzdotą gadynę. Tai nėra lai- 
kai prieš kelis šimtmečius, bet metas, kurį valstiečiai prisimena, — 
kol dar nebuvo kolonistų. Kolonistai atnešė naujovių, buvo prak- 
tiški, skatino kapitalizmo vystymąsi. Donelaitis buvo linkęs lie- 
tuvius nuo to sulaikyti. Į praeitį jis žiūrėjo kaip į laimingus lai- 
kus. Pagrindinių dalykų jis neskyrė nuo antraeilių. Kalba, papro- 
čiai jam buvo tuo atžvilgiu lygiaverčiai su apavu — kurpėmis ir 
„Sopagais“. Donelaitis norėtų matyti lietuvius su vyžomis, margi- 
niais, valgančius šiupinį, avižinį kisielių ir lašinius. Tai ribotas 
tautiškumo supratimas, noras pastumti gyvenimą atgal. Nors ir 
brangino senovę, Donelaitis nepalankiai atsiliepė apie kai kuriuos 
lietuvių papročius, dainas. Tautosaka, liaudies dainos buvo labai 
reikšmingas dalykas, padėjęs išlaikyti tautybę ir atsispirti prieš 
žalingas įtakas, o Donelaitis jas vadina „kiaulišku bliovimu“, 
„Niūkimu“ ir pan. Tačiau tiek lietuvių papročiuose, tiek tautosa- 
koje jis, matyt, smerkė tik tai, kas išeidavo iš ribų, o kadangi 
mėgo hiperbolinti, tai atrodo, lyg smerktų viską. Šiaip jo san- 
tykis su tautosaka buvo pozityvus!!. Paukščių epas ,„Metuose“ 
artimai susijęs su lietuvių liaudies pasakomis. Daugelyje kūrinio 
vietų jaučiamas smulkiosios tautosakos poveikis. Iš tautosakos 
išaugę nemaža meninės išraiškos priemonių. Apskritai, Donelaitis 
„Metuose“ trokšta tautai moralinio pasididžiavimo, nori, kad lie- 
tuviai būtų pranašūs, džiaugiasi, kad svetimtaučiai Lietuvą giria, 
ir tuo pačiu žadina tautinį jausmą ir sąmonę. Toks Donelaičio 
tautinis nusistatymas teigiamai atsiliepė ne tik Prūsijos lietuviams, 
bet ir pačiai Lietuvai. 


BAUDŽIAUNINKŲ GYVENIMO IR DARBO VAIZDAI 


„Pirmiausia aptarsime tų vaizdų pobūdį, o paskui konkrečiau 
apžvelgsime pačius baudžiauninkų gyvenimo ir darbo vaizdus. 

Vaizdų pobūdis. Baudžiauninkų gyvenimo ir darbo vaiz- 
dų pobūdį Donelaičio kūrinyje sąlygojo du pagrindiniai dalykai: 
1) autoriaus gyvenamoji epocha ir 2) jo tikslai bei nuožiūra. Pa- 
prastai sakoma, kad „Metuose“ Donelaitis vaizduoja būrų gyve- 


1! Plačiau žr. Slaviūnas Z. Kristijono Donelaičio ryšiai su tautosaka. — Kn.: 
Kristijonas Donelaitis („Literatūra ir kalba", t. VII), p. 99—127. 

nimą. Bet tokiu pasakymu pasitenkinti negalima. Ir Vydūnas „Ne 
sau žmonėse" tą patį gyvenimą vaizduoja. Pagaliau tematikos at- 
žvilgiu ir Žemaitės, ir Vaižganto objektas panašus. Bet skirtumas 
tarp Donelaičio ir tų kitų rašytojų — milžiniškas: Donelaičio vei- 
kalas nuo jų visų panašios tematikos kūrinių daug labiau skiriasi, 
negu šie, pastarieji, vienas nuo kito. Pagrindinis skirtumas yra 
atsiradęs dėl rašytojų gyvenamųjų epochų skirtingumo. Donelai- 
tį, kaip rašytoją, sąlygojo baudžiavinė santvarka, būrų aplinka. 

Donelaičio „Metams“ pirmiausia būdingas bendruomenės jaus- 
mas. Juose pabrėžtas vaizduojamo gyvenimo uždarumas, neturė- 
jimas ryšių su kitais, nesidomėjimas tolimesniu pasauliu. Visi gy- 
vena bendru kolektyvo gyvenimu, patriarchaline nuotaika. Done- 
laitis tą savo epochos, vaizduojamo gyvenimo esminį bruožą 
giliai jautė. Visi kartu buvo jo ganomieji — jis lygiai visais rūpi- 
nosi. Vyresnieji linkę pamokyti, jaunesnieji jų turi klausyti, juos 
gerbti. Visus jungia bendri darbai dvare, jo laukuose. Visus sieja 
bendri vargai, rūpesčiai, tarpusavio priklausomybė, nuolatinis 
bendravimas, panašus likimas. 

Dėl to suprantama, kad „Metams“ būdingas ir kitas, priešingas 
bruožas — individualizmo baimė ir pasmerkimas. Išsiskyrimas kuo 
nors iš bendruomenės — drabužiu, valgiu (pavyzdžiui, tuo, kad 
Dočys valgo varnas), elgesiu — susilaukia visuotinio pasipiktini- 
mo, pajuokos, smerkimo. Tačiau kartu matyti, kad tas patriarcha- 
linis būrų gyvenimo laikotarpis jau baigiasi. Tai rodo Pričkaus 
nusiskundimai, kad samdiniai jau nebegerbia Krizo, kad šeimyna 
neklauso. 

Taigi Donelaitis vaizduoja apskritai būrą. Jam rūpi ne indi- 
vidualizacija, ne skirtingumas, ne kontrastai. Jo dėmesio centre 
yra visas kaimas, apylinkė, kolektyvas. 

Baudžiauninkų gyvenimo ir darbų vaizdavimą „Metuose“ są- 
lygojo, kaip minėta, ne tik poeto gyvenamoji epocha, kurios es- 
mę jis giliai juto ir išreiškė, bet ir jo siekiami tikslai, kūrinio pa- 
skirtis, paties autoriaus požiūris. Donelaitis rašė ne ateičiai, ne di- 
deliems literatams, toli gyvenantiems ir jo vaizduoto pasaulio 
nepažįstantiems. Jis rašė sau, būrams ar artimiausiems draugams. 
Visiems jiems „Metuose“ parodytas pasaulis buvo kasdienybė. 
Todėl būrų vaizdavimo mums įprasta prasme „Metuose“, galima 
sakyti, nėra. Nėra čia nei plačių ryškių charakteristikų, nei aplin- 
kos, fono, nei darbų apibūdinimo. Apie visa kalbama kaip apie 
gerai žinomą dalyką: užuomina, vienas kitas esmingesnis bruo- 
želis, epitetas — ir užtenka. Ryškesni, plačiau apibūdinti neigiami 
asmenys, nes jie išsiskiria iš kolektyvo. Jų gyvenimas, poelgiai, 
kalba, apdaras, turtas krinta į akis. Visa kita yra natūralu, įprasta, 
nepastebima — kaip oras, kuriuo kvėpuoji, kaip dangus, į kurį 
kasdien žiūri. Norma beveik neminima, o tik nukrypimai nuo jos. 
Visi „Metai“ susideda iš kalbų. Kalba būrai būrams ir apie būrus. 
Jie savo gyvenimą, vargus, rūpesčius, o ne naujienas kokias pa- 
sakoja — taigi nenatūralu būtų įsileisti ir į smulkų, platų apraši- 

nėjimą. Tuo nenorima pasakyti, kad baudžiauninkų, būrų, gyveni- 
mo vaizdas „Metuose“ neryškus, o tiktai konstatuojama, kad pla- 
čiai apmestų ir detaliai išbaigtų vaizdų juose maža. Jei reikėtų 
vieną ar kitą dalyką pailiustruoti, turėtume pasitenkinti posakiu, 
eilute ar eilutėmis, bet ne puslapiais. Apie Donelaičio meistriš- 
kumą viena ar keliomis eilutėmis daug pasakyti — duodant konk- 
rečią detalę, bruoželį, leisti visumą pajusti — kalbėsime vėliau. 
„Metuose“ daug ekspresyvių žodžių, posakių, eilučių, sugestijuo- 
jančių skaitytoją. Tačiau juose yra ir kitokių, negu mums įprasta, 
išraiškos būdų — ir ne mažiau efektingų. Visi „Metai“, kaip reta 
kuris veikalas, yra iš gyvenimo, autoriaus gerai pažinto, giliai 
pajusto, ir todėl jie tuo gyvenimu kvėpuoja, jo atmosferoje yra 
išaugę. Iš to gyvenimo bėdų, sielvartų, skurdo ir vargo jie ap- 
mesti ir atausti. Kiekviename žodyje, sakinyje, eilutėje — tvirtu- 
mas, objektyvus apibūdinimas, sprendimas, lyg pats gyvenimas 
kalbėtų. Todėl ir norint suprasti vieną ar kitą dalyką „„Metuose“, 
ypač būro gyvenimą, viena ar keliomis eilutėmis, tiesiog apie tai 
kalbančiomis, apsiriboti negalima. Reikia jausti visą atmosferą — 
tą tarp eilučių paslėptą gyvenimą. O kai reikia apibūdinti 
„Metuose“ pavaizduotą būrų gyvenimą, tveriamės tų eilučių ir 
stebimės, kad jų taip maža. Pasidaro savotiškai keblu: rodos, vis- 
kas ryškų, pakankamai vaizdu, tik apibūdinti sunku. Todėl atsi- 
mintina, kad tos eilutės dažniausiai būna sintetinis apibūdinimas. 
Be to, ne viską sąvokomis lengva apibūdinti, kaip sunku tiksliai 
pasakyti, ką išreiškia muzikos kūrinys. 

Gyvenimo vaizdai. Būras „Metuose“ neatsiejamas nuo 
baudžiavos. Baudžiavinė santvarka nulemia būrų gyvenimą — 
tiek materialinį ekonominį, tiek kultūrinį dvasinį. Būrą baudžiava 
baudžia. L. Rėza pirmajame „Metų“ leidime paaiškino, kad bau- 
džiava kilusi iš žodžio bausti. Taip net pačiu dalyko pavadinimu 
liaudis atkeršijo savo skriaudėjams už socialinį neteisingumą. Ne- 
tekimas daugelio dienų, kurios taip reikalingos savo laukui aparti, 
tolima, dažnai per visą mylią kelionė į dvaro žemes, nežmoniškas 
elgesys darbo metu, neretai betikslis grįžimas, jei darbas dėl blo- 
go oro nedirbamas, — visa tai darė baudžiavą slegiančia našta. 
Todėl teisingai lietuvis sako: ne į lauką ar į darbą, o į baudžiavą 
eili, 

[-..] biedžius [...], kasdien kantriai pasilenkęs, 
Po baisioms vargų naštoms vos gal atsidvėsti, 
Ak, kas gal visokias mūsų bėdas surokuoti! 


Tai ne retorinis mostas, o būrų gyvenimo esmės apibūdinimas, 
rezignuojantis konstatavimas. Taip daug vargo, kad ir kalbėt apie 
ji nebenorima. 


Kita vieta: 


[-..] šime sviete vos pasirodom, 
Šiai tuo bėdos iš visų pašalių susibėga 
Ir nuo lopšio mus ik grabo persekinėja. 

Tokia sintetinė išvada. Siauras būro gyvenimas: darbas, val- 
gis ir miegas. Jokių aukštesnių polėkių, skaidresnių valandėlių, 
dvasinių interesų — nepabaigiami darbai taip iškankina, išsemia, 
prislegia, kad būras daugiau nieko ir nebepasigenda, tik pavalgyti 
ir pailsėti tenori. Botagas, jo baimė ir alkanas pilvas — būro gy- 
venimo variklis. 

Kaip atrodo ,„Metuose“ būrų materialinė kultūra? Būro trobos, 
sodybos vaizdo — nei iš lauko, nei iš vidaus — kūrinyje nėra. Tik 
dviem atvejais apie tai plačiau užsiminta: apibūdinant neigiamus 
asmenis — Slunkių ir Pelėdą — ir teigiamą, idealų — Selmą. Ens- 
kys, plūsdamas Pelėdą, sako, kad kartą, jo namus blogus pra- 
važiuodams, tyčia pažiūrėjęs, kaip jie atrodo. Jam bežiopsant, 
nusižvengė arklys, ir tuojaus [...] sparų viens nu stogo nupuo- 
lė, O langų vienam perdėm skylė pasidarė. Po to trys kiaulės 
daglos su daglais savo paršais [...] pro langus ir plyšius kūliais 
išsirito. Gana plačiai — plačiau, negu kitose vietose, — ir labai 
ryškiai pavaizduota, bet perdėta. Pagaliau tokios trobos buvo ne 
visiems būrams būdingos. Kitokiuose namuose gyvena Selmas, ak! 
ansai vertai pagirtinas Selmas. Jo troba taip jau prasta, kaip kito 
būruko, bet jos vidus ypatingas: 


Selmo namus, kad kartais juos lankyt užsigeisi, 
Lygiai kaip bažnyčią kokią rasi rėdytus. 

Stalas jo nei švents altorius tav pasirodys, 

Ant kurio knygelės šventos guli padėtos. 


Taigi Selmo buitis idealizuota, bet jo namų vaizdo nėra. Į altorių 
stalas panašus, tur būt, tik tuo, kad ant jo šventos knygos padėtos. 
Sęlmo drabužis — irgi tikt prastai pasiūti trinyčiai, 

Materialinės kultūros kėlimu (gražiais, patogiais namais ir ki- 
ta kuo) niekas nė nesirūpina — bent „„Metuose“ apie tai nekalba- 
ma. Būrų buiti, namų aplinką galima įsivaizduoti tik iš netiesio- 
ginių užuominų. Būdinga šiuo atžvilgiu „Pavasario linksmybių“ 
pradžia, kur pasirodo kaimenė blusų, žiurkės su šeškais iš pašalio 
traukia, vorai, kampuose sėdėdami, verpalus audžia ir tinklus 
mezga, kur pašaliai visi kribždėti pagavo. Vadinas, tie pašaliai 
pilni įnamių. Tačiau „Metuose“ nėra jokio pasipiktinimo jais — 
jie priimami kaip natūralus dalykas, sukelia net pasigėrėjimą gy- 
vybės įvairumu. Apie uodus ir blusas čia kalbama su neslepiamu 
pasitenkinimu, kad jie ponus, kaip ir būrus, įgels. Taigi būrų bui- 
tis , Metuose“, jų materialinė kultūra įsivaizduojama iš konteksto, 
netiesioginių užuominų, ji nėra vaizduojama specialiai. 

„Metuose“ būrų gyvenimas apibūdintas ir pavaizduotas sinte- 
tiškai. Čia matome baudžiauninko kelią nuo nerūpestingos vaikys- 
tės iki pat apgailėtinos senatvės. Nejausdami dar gyvenimo naš- 
tos, vaikesčiai savo vasarą švenčia. Jie, ant ūlyčių krūvoms 
susibėgę, žaidžia, išdykauja, ir niekas jiems daugiau nerūpi. Ber- 
niukų 

[(..] viens pulks, sav žirgus iš lazdų pasidaręs 
Ir glūpai skraidydams, ant purvų šokinėjo; 
O kitsai, botagus sav iš plaušų nusisukęs, 
Pauškėjo be kelnių šen ir ten bėginėdams. 


Nuo berniukų neatsilieka ir mergaitės. Jos, 


[-..] pačios dar privalydamos auklių, 
Jau iš lopų margas sav Jėles madaravo 
Ir aukuodamos ant alkūnių garbino bostrą. 


Žmogus, kol dar visai jaunas, Nei sidabras gyvs stikle mudriai 
šokinėja. Bet ta laiminga vaikystė neilgai trunka: 


O vei! kaip kiek išminties užaugdami gavom, 
Ir darbeliai su vargeliais jau prasidėjo; 
Štai tuo žirgai su lėlėms į šūdą pavirto. 


Paaugęs baudžiauninko vaikas jau piemenauja — ir tada 


[...] kita prova, kad piemenio skrandą 
Jau užsimovęs ožkas ir kiaules varinėji 
Ar kad dargana su Ilytum pluk nugarą prausia. 


Paskui jis — pusbernis, ir koktu dūšelei [...] pasidaro, 


[(..] kad jau akėčias reik sekinėti 
Ar kad margis su laukiu nenor rėplinėti. 


Dar sunkiau, kai sukuriama šeima, kai 


[-..] jau gyvos randasi lėlės 
Ir nenaudėlės dėl niekų kvaršina galvas. 


Visas baudžiauninko gyvenimas prabėga bevargstant, skubinai 
bedirbant sunkiausius nepabaigiamus darbus. ,Rudenio gėrybėse“ 
Bleberio tarnas, ragindamas baudžiauninkus linksmintis, tarsi vie- 
nu žvilgsniu apžvelgia būro darbų visuma: 


Juk permier mes, biedžiai, ant laukų prisivargom 
Ir greiti, kaip būrams reik, į baudžiavą bėgom 
Mėšlą vežt, užkrėsti, užart, grūdelius barstyti, 
Šieną kirst, sugrėbt ir po kraiku pakavoti 

Ir visas gėrybes į skūnes suvalyti. 

Ak, kas Yai darbai, kurius atlikt trūsinėjom! 


Ir tuoj pat apibūdinama, kokiomis sąlygomis tie darbai būdavo 
dirbami: 


Lytus mums daugsyk taip dirbant nugarą prausė 
Ir tūls tvankas įžarstyts daug kepino kiaušę. 
Mes besidovydami daugsyk kruopas nedarytas 
Ir plutas 'menkas blogai kramtydami valgėm. 
Tankiai mes tvanke prastai maišydami skinkį 

Ir vandens malkus iš klano semdami gėrėm. 
Prakaito taip daug nu veido mums nulašėjo, 
Kad |per nosį teškančios vis ritosi srovės. 

Ak, mes biedžiai, ak, visur didei prisivargom. 


Tačiau būna būro gyvenime ir prošvaisčių. Donelaitis, būda- 
mas objektyvus, pavaizduodamas bei apibūdindamas būro gyve- 
nimo visumą, pamini ir kitokias, šviesesnes dienas, Kad, prisivar- 
gę daug, širdingai vėl pasidžiaugiam. Tokie šviesesni momentai, 
galima manyti, būdavo pavasario gamtoje. Pričkus, sveikindamas 
būrus su vasaros pradžia, sako: 


Sveiks kvietkelėmis pasidžiaugęs, sveiks prisiuostęs. 


Šiaip vienintelis malonus būrui dalykas, visa jo paguoda ir 
džiaugsmas — skanus valgis ir gėrimas. Vasarai baigiantis, 


Kožnas viens bliūdus ir puodus pradeda tarškint, 
Kad po tiek vargų ben kartą vėl pasidžiaugtų 
Ir taip daug pardovytas dūšeles gaivintų. 


Krizas vestuvėse svečius ragina valgyt. Ir, kaip dūšiai reik, pasi- 
sotint ir pasilinksmint. Taigi nenuostabu, kad didžiausias links- 
mumas būrui — įsigėrus. O įsigėręs jis kartais ir per toli nueina: 


Juk žinai, kaip linksmas būrs per daug prisisurbęs 
Kartais ant česnių durnas šūtkas prasimano. 


Darbo vaizdai. Vaizduodamas baudžiauninkų gyvenimą, 
Donelaitis kartu pavaizdavo ir jų darbą. Baudžiauninkui jis buvo 
gyvenimo pagrindas, natūralus dalykas. Donelaitis skiria dvejopą 
darbą — darbą dvarininkui ir darbą sau, pačių baudžiauninkų skly- 
puose. Iš to kyla ir skirtingas būro elgesys vienur ir kitur. Vaiz- 
duodamas darbą baudžiavoje, autorius parodo valstiečių nusista- 
tymą prieš jį. Išimtį čia sudaro tik darbas gerajam ponui, kai bū- 
rai į jo laukus tikt bėga tikt bėga, visi susirūpinę ir skubėdami, 
kad nepavėluotų ir suspėtų viską padaryti. O šiaip baudžiavoje 
būras nei utėlė į darbą slenka, jo vengia, ir kartais su piktu jį 
reikia pajudinti. Donelaitis piešia žanrinį sintetinį vaizdelį, paro- 
danti būrą baudžiavoje kaitrią vasaros dieną: Juk žinai, brolau, 
koktu, kad svilina saulė... Čia matome, kaip būras dirbdamas 
atrodo, ką jis valgo ir geria, kaip jis ujamas ir mušamas. Visas 
būro buities nepakenčiamumas vaizdžiai, bet kartu ir paprastai 
nupieštas — šaltai, ramiai, neskubant, lyg taip sau postringaujant, 
apie paprastus dalykus kalbant. Tai ne sentimentaliai retoriškas 
patosas, ne rinktiniai, užuojautos sužadinti žodžiai. Būro ne pil- 
vas, 0 vėdaras, vandenį jis ne geria, o laka iš klano. Tie žodžiai 
turi anaiptol ne niekinamą prasmę — jie geriausiai parodo, kam 
lygus savo buitimi būras. Taip nusakius, nupiešus, kokia ekspre- 
syvi tampa paskutinė to vaizdelio eilutė: 


O štai Diksas su lazda dar muša nabagą. 

Vengdami baudžiavinio darbo, būrai, kai reikia dirbti, dažniausiai 
kalbasi, rūko, vėpso, dykinėja, krausto paliktas „„kašeles“, ir Prič- 
kus dėl to barasi: 


Tūls tarp jūs, mano sėbrai, vos į baudžiavą slenka 
Ir atsivilkęs, kad reik suktis, vos rėplinėja. 

Viens, stovėdams ir vis šen ir ten žioplinėdams, 
Pasakas ir niekus visokius užneša draugui, 

O kitsai tikt vis į pypkį kemša tabaką 

Ar uždegt ugnies į pintį skilia vėpsodams; 

O vėl kits ką vogt slapioms į pašalį įtraukias 

Ir kašeles kitų draugų kytriai sumedžiojęs, 

Kaip koks šuo smarkus pakavotus trupučius ėda. 


Visai kitaip dirba baudžiauninkai savo sklypuose ir namie. 
Gražiausiai pavaizduota „Metuose“ šienapiūtė. Čia geriausiai ma- 
tyti Donelaičio meistriškumas, jo nuostabus talentas, sugebėjimas 
taupiausiomis priemonėmis, trumpais brūkšniais nupiešti sinte- 
tišką, visumą apimantį vaizdą. Tas vaizdas atsiskleidžia prieš mū- 
sų akis plačioje erdvėje, lyg iš paukščio perspektyvos. Matyti 
dirbančiųjų judrumas, skubumas, maišatis. Koncentruotomis de- 
talėmis glaustai ir dinamiškai pavaizduojamas ilgas procesas: 


[(..] štai pulkai susibėgo, 
Ir visur rėksmai „šok, kirsk, grėbk, krauk!' pasidarė. 
Tuo laukai kaip skruzdėlyns kribždėti pagavo, 
Ir gaspadoriai su bernais šienaudami spardės. 
Rodės man, kad visas sviets, kovot susibėgęs, 
Kardus ir šobles į margas nunešė pievas. 


Toliau atsiskleidžia jaudinantis autoriaus jautrumas — subtiliai 
suvoktas gamtos ir žmogaus vidinis panašumas, ryšys. Dėl to vaiz- 
das įgauna lyrinį atspalvį. Šienaujamų žydinčių pievų grožis, žie- 
dų įvairumas (vieni jų dar vos pradėję skleistis, kiti jau sukles- 
tėję, nei būrų kūdikiai žaidė, treti bevystantys jau su žiloms barz- 
doms svyrinėjo) asocijuojasi su pačių būrų gyvenimu, kuriame 
irgi yra ir grožio, klestėjimo, džiaugsmo (kūdikystė, vaikystė), ir 
negalios, liūdesio (senatvė) ir kuriame nuolat sukinėjasi išsišie- 
pusi giltinė, kuri žmonėms, kaip ir toms pievoms, raudą didę 
padaro. Šienapiūtės vaizde labiausiai išryškėja būdingas Donelai- 
čio meninio mąstymo bruožas — poeto pamėgimas eiti į detalę, 
davus sintetinį, meniškai apibrėžtą visumos paveikslą. 

Labai gražiai pavaizduoti „Metuose“ ir moterų darbai — vaka- 
Tais prie ratelio žiemą, valgio ruošimas rudenį. Pričkus ,„Pavasa- 
rio linksmybėse“ bara šeimininkes, kurios žiemą verpti krūvoms 
susisėda ir 

[(..] nesigėdi, 
Kad joms kartais merdėdams vos sukasi vindas. 
Nės, kad verpt reik, jos taip daugel pasakų vapa, 

Kad jau ir ranka kuodelį pešt užsimiršta 
Ir besijuokiant koja vindą sukt pasiliauja. 


Taip bejuokaujant, pasibaigia žiema, o pavasaris ir vasara 
Atliktų žiemos darbų visur pasigenda. Dėl to namai [...] nuogi 
pasidaro, ir vyras su buksvoms lopytoms [...] vos užsidengia, O 
vaikai ant ūlyčių nuogi bėginėja. Tačiau ne visos šeimininkės to- 
kios nerūpestingos. Yra dar viežlybos gaspadinės, kurias Pričkus 
šlovina: 

Jums garbė, kad vindas jūsų, sukriai besisukdams, 
Pakulų bei linų kuodelį nupeša greitai; 

Jums garbė, kad staklės prieš pavasarį trinka 

Ir šaudyklė su šeiva šokinėdama tarškia; 

Jums garbė, kad audeklėliai, jūsų nuausti, 

Ant margų laukų kaip sniegs pavasario blizga. 


„Vasaros darbuose“ pakamorė, ragindamas moteris doroti linus, 
grybauti, riešutauti, vėl užsimena apie žiemos vakarus, kada Kai- 
ryna snausdama verpia ir ją Paukšterėdams riešutys tuojaus iš- 
budina visą. | 


O kad Jekė su Pime daug plūst nesiliauja, 
Tuo riešutų krūva, 'kad jos į gomurį kiša, 
Jų glūpas šnektas ir zauną visą nutildo. 


Ir jei mūsų moterų gaujos Su mergoms ką verpt susisės pas ka- 
kalį šilia, O riešutų nebus, tai 


[-..] pamatysim tuo, kaip vindai mūsų žiuponių, 
Pakulų bei linų grįžtes pešinėdami, stapters. 


Rudenį moterys stropiai triūsia virtuvėje: dilina stungius [...], 
tarškina puodus. Vienos kampuoto titnago ieško, kitos sav iš au- 
tų purvelį svilin, trečios skauradą šiūruoja Ir, kad daug ugnies 
[-..] po katilu degtų, Su pilvotais zūbais vis į kaminą pučia, ket- 
virtos džiovinitą pagalį skaldo, o joms Enskys sausos malkelės 
atneša glėbį. Visi juda kruta, siekdami to paties tikslo — po sun- 
kių darbų pagaliau atsidusti ir skaniai pavalgyti. 

Iš tų kelių ryškesnių, kiek plačiau apmestų scenų matome Do- 
nelaičio vaizdavimo būdą — jo žodžio ekspresyvumą, detalių ryš- 
kumą. Tos detalės, atskiri asmenys galų gale sudaro darnią vi- 
sumą, vieningą išbaigtą vaizdą. 

„Metuose“ būrai puikiai supranta, kad jų darbas yra visuome- 
nės gerovės šaltinis, kad be jų pražūtų ir ponai. Jie tyčiojasi iš 
lepios poniškos nosies, kuri negali pakęsti mėšlo kvapo. Donelai- 
tis, parodydamas prievartinį baudžiavinio darbo pobūdi, kartu 
išaukština darbą, traktuoja jį kaip žmogaus fizinės ir moralinės 
sveikatos šaltinį. Darbo vaizdai „Metuose“ parodo liaudies atspa- 
rumą ir optimizmą. 

GAMTOS VAIZDAI 


Gamtos visuma. „Metai“ nėra kokia kosmogoninė, gamtinė, fi- 
losofinė poema, kaip, pavyzdžiui, Lukrecijaus „„Apie daiktų pri- 
gimtį". Čia figūruoja mažas gamtos kamputis, be jokių paralelių, 
lyginimų su kitais kraštais (nors, beje, užsimenama, kad gandrai 
išskrenda į pietus). Tai, galima. sakyti, vieno kaimo gamta. Bet 
apie ją kalbama taip, lyg kitos ar kitokios visai nebūtų. Donelai- 
tis vaizduoja atmosferą, peizažą, fauną ir florą. Visi tie dalykai 
autorių domina, nors jo santykis, artumo jausmas, ryšys su jais 
nevienodas. Nevienoda ir emocija. 

Gamtos pasaulis „Metuose“, nors ir toks reikšmingas žmogui, 
nuo jo visai nepriklauso. Tai atskiras, didis, nuolat besikeičiantis 
pasaulis. Jam būdinga nuolatinė dinamika, nesiliaujantis vyksmas. 
Bet tas kitimas yra lyg ratas, kurio kiekvienas apsisukimas visai 
panašus į kitus. Pavasarį jau saulelė vė! budina svietą. Rudenį 
saulelė vėl nuo mūs atstodama ritas. Žiemos narsai jau vėl rūs- 
taudami grįžta, ir šiaurys pasišiaušęs vėl mus atlekia gandint. Tą 
nuolatinį kitimą pabrėžia savo kalbose Lauras, Selmas. 

Gamtos kitimo priežastis yra amžina jos vidinių stichijų kova. 
Pavasarį saulė grumiasi su žiemos likučiais. Rudenį muūdraudami 
vėjai išbaido šilumos liekanas. Ryškiausiai ta kova pavaizduota 
žiemą, kai visa, kas gyva, sustingsta ir apmiršta nuo šalčio, kai, 
vėtroms berūstaujant ir sumišai besipiaujant, iš pagrindų pasikei- 
čia augalijos, gyvūnijos ir žmonių gyvenimas. Žiema čia personi- 
fikuota — ji, iš debesų iškišusi galvą, lyg pikčiurna kokia, su 
mėšlais rudenio baras. Nuo kovojančių jėgų pergalės priklauso 
metų laikai, gimimas ir mirimas, Pagrindinė gamtos jėga yra sau- 
lė. Ji skatina visokią gyvybę. Jai slepiantis, rečiau rodantis, pa- 
mažu mirtis įsigali. Bet saulė, būdama gyvybės skatintoja, yra 
kartu ir mirties priežastis. Lauras, pavyzdžiui, filosofuoja: saulė 
sėdėdama žaidžia, jos skaistumas žemės vainikus vytina, grožybes 
su pašaru maišo. Nežiūrint nuolatinio vyksmo, gamta iš esmės 
nesikeičia, kiekvienas pasikartojąs metų laikas yra toks pat, vie- 
nodas ar bent labai panašus. Nuo gamtos permainų priklauso ir 
gyvių, augalų gyvenimas. Jis prasideda ir pasibaigia viename 
gamtos cikle ar bent per keletą ciklų. 

Gamtos suvokimas. Savitas „Metuose“ ir pats gamtos suvoki- 
mas, jos pergyvenimas. Visa, kas yra gamtoje, jos kitimo svar- 
bieji veiksniai (saulė, vėjas) ir net peizažo dalys (kalnai, kloniai) 
čia suvokiama kaip gyvos būtybės, panašios į žmones, sugeban- 
čios justi ir jausti. Ta gamtos gyvybė, nors kartais paslėpta, ,,Me- 
tuose“ jaučiama visur. Gamtos įasmeninimas, įsijautimas į ją nė- 
Ta sąmoningas autoriaus siekimas. Jis atsirado savaime, iš būriš- 
kųjų jo Kūrybos pagrindų. Atrodo, lyg būro vitalinė jėga visur 
slėptųsi ir reikštųsi. Gamta suvokiama būriškai, kaimietiškai — 
pagal būro įpročius, jo gyvenimo būdą. Saulė pavasarį, lyg mama, 
budina svietą, žiemą pargriaudama juokiasi; rudenį ji nuo mūsų 

atstodama ritasi, spindulį slepia. Pavasarį orai, vėjai gaivindami 
glosto, iš numirusių šaukia; žiemą šiaurys pasišiaušęs atlekia 
gandint, laukai šalti su ledais ir su pusnynais miega užsikloję. 
Panašiai atrodo ir peizažas. Pavasarį krūmai su šilais išsibudina 
keltis, laukų kalnai su kloniais pameta skrandas. Rudenį žemė 
įmurusi verkia, kad ratai jos nugarą drasko; laukų sklypai sken- 
dėdami maudos. Žemė savo nuogą nugarą rėdo; žolelė nusirėdo. 
Taigi visur gyvas, artimas būrui pasaulis. Bitinas šeimyną pabu- 
dina ir prie darbo siunčia, vorai verpalus audžia, tinklus mezga, 





K. Donelaičio lietuviško laiško autografas 


gandrai taiso namus, kurių durys ir slenksčiai nupuolę: vyras ža- 
garų glėbi parneša, o „„gaspadinė“ mandagiai lopo. Vidinis gamtos 
gyvenimas, nuotaika, kiek matyti iš išraiškos, irgi toks pat. Sau- 
lelė pargriaudama juokias — tai pasitenkinimas, lengvumas, lyg 
žaidimas. Paukšteliai irgi linksminas ir, sumišai visur skraidydami, 
juokias. Bitės lakstydamos su birbynėmis žaidžia — lyg vaikai. 
Kurmiai šilumą giria. Kregždės prisivalgiusios pliuška savo pa- 
saką — vėl džiaugsmo, išdykavimo nuotaika. Ir santykiai gamtoje 
būriški — panaši santvarka, „luomai“, tipai. Žiemą vieni medžiai — 
„puderuoti“ ponaičiai, o kiti — tik nuogi žagarai. Paukščiai turi 
savo karalių — erelį, kuris visus tardo, aštriai tyrinėja. Yra čia 
ir vanagas klastorius, ir pelėda, jo „„dumčius“. Taigi į visą gamtos 
pasaulį žiūrima būro akimis, iš būro pozicijos. Tai rodo jau pati 
vaizduojamų gamtos reiškinių atranka. Ne kalnai, jūros pakran- 
tės, upių skardžiai, parkai ir alėjos, ne tvenkiniai su nukarusiom 
medžių šakom domina Donelaitį, o tik ta gamta, kurioje gyvena 

būrai, jos reiškiniai ir gyventojai. Dėl to ir gamtos suvokimas 
„Metuose“ — būriškai visuotinis. Čia vaizduojama ne ką ir kaip 
aš, bet ką ir kaip mes matome ar jaučiame. 

Gamta ir žmogus. „Metuose“ svarbiausia — gamta ir būras. 
Jaučiama, kad būrą nuolat supa gamta. Jis nuo jos priklausomas, 
norom nenorom su ja susijęs. Nuo gamtos permainų pareina jo 
darbai, gyvenimo būdas. Be gamtos varganas, nepilnas, be at- 
ramos, net nesuprantamas būtų būro gyvenimas, nors šiaip bū- 
ras apie gamtą nelinkęs daug kalbėti — užtenka užuominos, poros 
ekspresyvių žodžių: nepabūkim, kad išgirsim darganas ūžiant. 
Gamtoje viskas taip gerai pažįstama, tiek kartų pergyventa, kad 
vienas žodis ūžiant pakankamai pasako ir primena. Būdamas taip 
nuo gamtos priklausomas, jos sąlygojamas, būras priskiria jai 
daug sąmoningų veiksmų. Ne visa gamta jam vienoda, lygi, drau- 
giška, artima. Iš vienos pusės, jai priskiriami sąmoningi priešiški 
veiksmai: šiaurys pasišiaušęs [...] mus atlekia gandint; ruduo 
mus vargins skaudžiai; žiemos smarkums [.w.] mus [...] į stubą 
suvarė. Ir būrai tegali, sakysim, rudenį, reikšti savo nepasitenki- 
nimą, ieškoti priemonių apsisaugoti. Iš kitos pusės, pavasario ir 
vasaros laikas apskritai, saulė, žolės, gėlės, paukščiai būrui yra 
artimi, mieli, draugiški. Jiems taip pat priskiriami sąmoningi drau- 
giški veiksmai. Pavasarį paukščiai sulekia mus lankyt, mus at- 
lankyt sukeliauja. Šiai gamtai būras yra jautriausias, su ja labiau- 
siai susijęs, jaučia jos gyvenimą, žiūri į jį kaip į savąjį. Būdingas 
Pričkaus sveikinimas „(Vasaros darbų“ pradžioje: 

Sveiks, svieteli margs! šventes pavasario šventęs; 
Sveiks ir tu, žmogau! sulaukęs vasarą mielą; 
Sveiks kvietkelėmis pasidžiaugęs, sveiks prisiuostęs. 


Gamtai skiriama tiek pat dėmesio, kiek ir žmogui. „Metuose“ at- 
siskleidžia intymus žmogaus-būro ryšys su gamta. Žmogus jaučia 
gamtoje tą pačią gyvybinę jėgą, kaip ir savyje, tariasi esąs lyg 
visumos dalis, negalįs išsiskirti iš universalaus proceso, gyvenąs 
bendra nuotaika. Pati gamta jį, rodos, skatina į darbą: 


[-..] šienaut jau putpela šaukia 
Ir, kas žiemai reiks, sukrauti į kupeta liepia. 
[- .] kurmiai, šen ir ten vartydami žemę, 
Jus daržovę sėt į daržą ragina bėgti. 
Nenuostabu, kad moterims sakoma: 
Ant daržų pašaliai darbelių lūkuria jūsų. 

Taigi būras jaučia verdantį, visa gyvybės pilnuma pasireiškian- 
tį ir vėl apmirštantį gamtos gyvenimą ir sąmoningai ar nesąmonin- 
gai prie jo derinasi. Būro gyvenimas ir gamtos gyvenimas yra pa- 
grindinis ,,Metų“ paralelizmas. 

Daugiau už būrus apie gamtą ,„Metuose“ kalba pats autorius, 
kuris, kaip jau ne kartą minėta, yra jų nuotaikų, pažiūrų reiškė- 

jas. Jis neabejotinai daug jautresnis gamtai, pastabesnis, negu ki- 
ti, todėl ir jo santykis su gamta turėtų būti kitoks. Tačiau šiuo 
atžvilgiu esminio skirtumo tarp būrų ir autoriaus nematyti. Done- 
laitis — bendruomenės poetas, būrų akimis i viską žiūrįs. Dėl to jis 
niekur nevaizduoja kokio intymaus gamtos kampelio, mielos vie- 
telės, kurią, reikia manyti, turėjo, niekur neišsako tiesiog savo 
jausmų, nuotaikos gamtoje. Beje, „Metuose“ yra vieta, kur atsi- 
skleidžia pats autorius, bent pasako reiškiąs savo mintis. „Žiemos 
rūpesčių“ pradžioje rašoma: 

Taip bedūmojant man, vilkai gaujoms susibėgo 

Ir, kaip pratę yr, tamsoj tralalaudami staugė. 


Apie ką tuomet poetas galvojo (,„dūmojo“), kokios mintys buvo 
užvaldžiusios jo sąmonę? Apie tai nieko daugiau nesužinome. 

Vaizduodamas žiemos kovą su rudeniu, „,puderuotus“ ponaičius 
ir nuogus žagarus miške, minėdamas ir paukščius, ir žmones, Do- 
nelaitis visur sako mus, mes. Vadinasi, autorius ir jaučia, ir kalba 
visų būrų vardu, su jais sutampa. Būdinga šiuo atžvilgiu žiemos 
vaizdo pabaiga — vieta po Taip bedūmojant man. Kalbėdamas 
apie vilkų daromą žalą, jų rajumą (kiek margių, kiek dvylių jie 
svielę suėdė), autorius parodo tiesioginį tikro šeimininko susirū- 
pinimą, baimę. Jis visų vardu net du kartus kreipiasi į baisųjį šiau- 
Tį, šiaip žmonių priešą, pagalbos, malonės prašydamas. Arba, sa- 
kysim, lakštingalos epizodas. L. Pasargė rašė, jog „nuo Aristofano 
laikų tikrai nė vienas poetas taip puikiai neapdainavo lakštinga- 
los, kaip mūsų lietuviškasis poetas“. Lakštingala — poeto myli- 
miausias paukštelis. Tai rodo jai paskirto epizodo dydis — apie 
60 eilučių (gandrui skirta tik 22 eilutės, jo kalbai — 32). Tačiau ir 
lakštingalą vaizduodamas, poetas jokių intymesnių savo jausmų 
neišsako. Nėra ilgesio, sentimentalumo, individualumo, ir tuo Do- 
nelaitis skiriasi, pavyzdžiui, nuo A. Vienažindžio. Apie lakštin- 
galą jis kalba, į ją kreipiasi taip pat visų būrų vardu: 


[(..] budina mus ir mūsų linksmina širdis. 


————  — ——————  — — ——-—-————-—  —-  —— 


Ragini mus pasidžiaugt ir mūsų lengvini darbus. 


Gyvybės pilną pavasarį harmoningame kuriamojo darbo procese 
lakštingala yra nepakeičiama; ji dalyvauja jame, padeda. 

Taigi „Metuose“ autoriaus pažiūros, nuotaikos, gamtos pergy- 
venimas, jutimas iš esmės nesiskiria nuo būrų — bent iš paties 
pavaizdavimo sprendžiant. Tačiau skirtumo, bent kiekybinio, vis 
dėlto yra, ir jį sudaro gamtos vaizdų lyrizmas ir didaktika. 

Lyrizmas ir didaktika. Būdamas jautrus gamtai ir apskritai ne- 
slėpdamas savo temperamento, autorius nėra šaltas, tik objekty- 
vus gamtos vaizduotojas. Visuose „Metuose“ — tiek ten, kur au- 
torius, tiek ir ten, kur būrai kalba, — gamtos vaizdavimas susijęs 
su emocija, įgauna lyrinį atspalvį. Atsiranda ištisa nuotaikų bei 
jausmų gama: nuo pilno jėgų, kupino gyvybės žmogaus džiaugs- 

mo, pasireiškiančio šūksniu ar bent šypsniu, nuo gėrėjimosi ar 
stebėjimosi, susijusio su refleksija, iki gilaus liūdesio, apgailesta- 
vimo, suvokus žmogaus būties menkumą, jo sunkų likimą. 

Natūralu, kad džiaugiamasi ir gėrimasi daugiausia pavasarį, va- 
sarą. Tokio džiaugsmo ir pasigėrėjimo kupina visa ,„„Pavasario 
linksmybių“ pradžia. Vaizdavimas čia kartais pertraukiamas 
šūksniu ir pereina į refleksiją. Pasakodamas apie lakštingalą, savo 
idealą, poetas nustebęs sušunka: 


Ak šlovings dieve, kaip dyvins tavo sutaikyms! 


Po to jis ilgokai kalbasi su ja mintimis, reflektuoja. 

Nemaža „gaspadoriško“ džiaugsmo jaučiama prieauglio vaiz- 
delyje, kur žasins [...] besikloniodams vaikus krūvon varinėja. 

Tačiau šalia džiaugsmo, sukelto būsimos naudos, esama ir gy- 
vybės, kokia ji bebūtų, gailesčio. Tai rodo šienapiūtės vaizdas. 
Čia jau ne šienas rūpi, o tai, kaip mirtis siautėja žydinčioj pievoj. 
Daug žiedų dar buvo vos žydėti pradėję, dar vos savo blogą pum- 
purą rodė, daug dar jų nei būrų kūdikiai žaidė, O kiti jau su ži- 
soms lankelėms raudą didę padarė: ji, nei seną gremždama barzdą, 
visus tuos žiedus nušlavė ir Būrams tuo visiems visur ištuštino 
pievas, 

Emociškai stipriausios, lyriškiausios vietos yra rudens vaizde. 
Purvyno, darganų fone iškyla pavasario dienų, jo grožybių pasiil- 
gimas. Tas metų laikas dabar atrodo kaip sapnas koks, kurį mie- 
godami matom, o pabudę tik trumpai paminėjam. Su mirštančios 
gamtos gyvybės jutimu susijęs ir gyvenimo, jaunystės apgailėji- 
mas. „Taip maža tame gyvenime džiaugsmo, toks jis trumpas, taip 
greitai nudyla dienelės! Abu dalykai — gamta ir žmogus — su- 
jungiami lyrine žmogaus ir žolės bei žiedo paralele. Ji su modulia- 
cijomis pakartota kūrinyje du kartus: ,, Vasaros darbuose“ apie tai 
kalba Lauras, o „Žiemos rūpesčiuose" — Selmas. Toji paralelė lyg 
paryškina, sustiprina kitas lyrines kūrinio vietas, sujungia įas su 
„Metų“ visuma, suteikia visiems gamtos vaizdams vieningą at- 
spalvį. 

„Metams“, kaip minėta, būdinga ir didaktika. Ji neatsiejama 
nuo viso kūrinio, yra esminis įo bruožas. Didaktikos vaidmuo žy- 
mus ir gamtos vaizduose. Ji suteikia jiems savitų ypatybių, daug 
ką juose paaiškina. Didaktika autoriaus taip organiškai sujungta 
su gamtos vaizdais, kad negalima jos išskirti, nežalojant paties 
vaizdo, Giliai pagrįsta autoriaus pasaulėžiūra, paremta jo pasau- 
lėjauta, ji net mums, tiek nuo Donelaičio epochos žmonių besiski- 
riantiems, neatrodo kūriniui primesta, o ką tada bekalbėti apie 
ano amžiaus žmones. 

Didaktika kyla iš autoriaus pasaulėžiūros, pareigų, ir gamta 
tarsi sustiprina jo balsą. Autorius tomis pačiomis akimis žiūri į 
gamtą ir į žmogų, būrą, juos vieningai suvokia. Todėl ir didakti- 
ka gamtos vaizduose, žiūrint ne iš autoriaus pozicijų, 0 iš paties 


203 


kūrinio, yra pagrįsta didingu žmogaus-būro ir jį supančios gam- 
tos paralelizmu, net vieningumu. Pavasarį gamtoje visur atgiji- 
mas, džiaugsmas, trykšta gyvybinė energija, vyksta kuriamasis 
darbas. „Metų“ žmonės taip pat jaučia tą kuriamąją gamtos ener- 
giją, yra jos veikiami, skatinami. Todėl nenuostabu, jei autorius 
nueina kiek toliau — liepia imti (tur būt, apsileidėliams) pavyzdį 
iš gamtos ir su meile piešia didaktinį, pamokomą vaizdelį, bent 
jam daugiau vietos skiria, atitinkamai nuspalvina ir, tuo nesiten- 
kindamas, prideda dar tiesioginių nurodymų, moralizuoja. Tokie 
vaizdeliai yra gandro, lakštingalos epizodai. Moralizuodamas, lyg 
gamtos pavyzdys būtų įtikinamesnis už tą, kuris paimtas iš žmo- 
nių gyvenimo, autorius nesitenkina paryškinęs vaizdelyje slypin- 
čią (ir lengvai suvokiamą) mintį, bet ją pratęsia, papildo, kartais 
iškeldamas ne būdingiausius dalykus. Gandro epizode būdingiau- 
si dalykai, atrodo, būtų darbštumas, rūpestingumas, 0 autoriaus 
čia iškeliamas dievobaimingumas, pasitenkinimas tuo, ką turi, 
gauni. Lakštingalos epizode moralas irgi toks pat: mokinkis [...] 
pasikakint! Taip moralizuodamas, subjektyviai interpretuodamas 
gamtos vaizdą, autorius kartais gal per toli nueina. Kai sako, kad 
žvirblių giminė taip jau vis šlovina dieva, mums tai kiek ironiškai 
atrodo, nes tuos paukščius taip mažai begerbiam. 

Atkreiptinas dėmesys dar į tai, kad moralizavimas, didaktinis 
elementas gamtos vaizduose yra momentinis: neišlaikytas vienas 
mostas, viena plotmė visame kūrinyje. Pavasarį žmogus turi imti 
pavyzdžius iš paukščių, o rudenį ir žiemą — nežinia iš ko. Ta pro- 
ga paminėtinos dvi „Metų“ vietos, abi „Žiemos rūpesčiuose"“: Selmo 
kalba pabaigoje, kai paukščių likimas rodomas geresnis negu 
žmonių, ir žiemos vaizdo pradžia, kur paukščių likimas žiemą ro- 
domas blogesnis negu žmonių — ir nėra ko iš jų pasimokyti. 

Vaizdavimas. „Metuose“ vaizduojama vieno kaimo gamta ke- 
turiais metų laikais. Gamta čia jaučiama, pergyvenama būriškai, 
būriškai suvokiama, būro akimis į ją žiūrima. Todėl nėra ko no- 
rėti „Metuose“ literatūrinių, plačiai apmestų, detaliai pieštų vaiz- 
dų. Būras ne visiems metų laikams vienodai jautrus, kaip ir kiek- 
vienas žmogus. Ne gamtai stebėti — ieškoti joje įmantrybių, ja 
gėrėtis — jis gyvena. Gal kada gėlelę pauosto. Bet kai svilina sau- 
lė, prakaito srovės per nugarą teška, pilvas skundžiasi, kai lietus 
nugarą skalbia, vyžos vandenį siurbia ir purvus minko, būrui ne 
galvoje spalvų margumas, jis tiktai keikiasi. Daugiau jam rūpi 
darbas. ir valgis, taip pat poilsis. O iš kitos pusės, jis gamtą pa- 
žįsta, jaučia geriau, negu miestelėnas entuziastas. Kadangi auto- 
rius būro akimis į viską žiūrėjo, būrams ar bent jiems artimiems 
veikalą skyrė, tai būriškai turėjo ir pavaizduoti. 

Daugiausia vietos „Metuose“ skirta pavasariui, mažiausiai — 
vasarai. Vasaros vaizdo, kaip kitose „Metų“ dalyse, pradžioje vi- 
sai nėra. Tik Lauras filosofuodamas, reflektuodamas leidžia pa- 
justi vasaros gamtą — vaizdą ir nuotaiką. Gal vasarai taip mažai 

vietos, kad ji palyginti nedaug skiriasi nuo vėlyvesnio pavasario: 
nežymus, nekrintąs į akis perėjimas — ne toks kontrastas, kaip 
rudens—žiemos— pavasario. Pati žodžio etimologija tai rodo: va- 
sara >pa-+-vasaris. Nusibodus žiemai — sustingimui, monotonijai, 
pasiilgus gyvybės, judėjimo, suprantamas jautrumas pavasariui. 
Taigi „Metuose“ vaizduojama tai, kas labai ryškų, kam būras 
jautrus. 

Autoriaus dėmesys gamtoje sutelktas taip pat ne į gražias 
peizažas. Ruduo turi savo grožio gal nedaug mažiau už pavasarį — 
bent kai kuriose vietose ir kai kuriais atžvilgiais. Peizažo mėgė- 
jui brangus atspalvių turtingumas, įvairumas. O Donelaitis vaiz- 
duoja purvyną. Jam rūpi visuma, jos ryškiausi dalykai, ne konkre- 
ti vietelė. Peizažo kontūrai visuose „Metų“ vaizduose tie patys: 
lyguma, vietomis paįvairinta kalvų ir klonių, šilų ir krūmų. Bet 
tas peizažas nuolat matomas, žinomas, ir kalbama apie jį kaip apie 
žinomą dalyką. Skaitytojas tik iš užuominų tą peizažą, jo visumos 
vaizdą gali susidaryti, ir tai neaišku, kurioj vietoj kelias, ežerai, 
kur šilai. 

Donelaitis piešia gamtą be literatūrinių pavyzdžių, štampų. 
Tiek autoriaus akį ir jausmą, tiek skaitytoją veikia būdingiausi 
kiekvieno metų laiko bruožai, jaučiami būro, nuolat toje pačioje 
vietoje gyvenančio. Kitaip sakant, vaizdavimo objektas, vaizdų 
atrankos principas yra būrų jausmas gamtoje, visumos įspūdis. 
Autorius nevaizduoja tiksliai apibrėžto laiko gamtos. Nežinome, 
kurių metų ji: ar kuo nors išsiskiriančių, likusių būro atmintyje 
(šlapių, sausų ar pan.), ar eilinių, kurio mėnesio žiema, pavasaris, 
ruduo. „Metuose“ nėra jokių ženklų, kad vaizduojamieji metai 
būtų kuo nors išsiskiriantys. Vienintelis dalykas laikui nustatyti — 
metai po gerojo pono mirties. Taigi „Metuose“ vaizduojama, kas 
būdinga visoms žiemoms, pavasariams, rudenims. 

Kiekvieno metų laiko vaizduose. dominuoja saviti bruožai. 
Pavasarį matome besikeičiantį peizažą, visuotinį sujudimą, visur | 
jaučiame gyvybę, linksmumą, judrumą, įvairumą. Iš gyvūnijos 
centre atsiduria paukščiai. Rudenį ūžauja vėjai, siaučia vėtros, 
pila lietus, teška purvynai, dunkso plikas miškas. Žiema visur ko- 
voja su rudeniu, viską sustingdo į ledą, apkloja sniegu. Viskas 
nurimsta ir apsnūsta, pūgoms siaučiant, tik išalkę vilkai gaujomis 
tamsoj tralalaudami staugia. 

Būdingiausias Donelaičio gamtovaizdžio bruožas yra sintetiš- 
kumas, Viename vaizde ar vaizduojamame momente sukaupiamos 
visai metų eilei būdingos ypatybės. Tokio sintetinio vaizdo pa- 
vyzdys gali būti eilutės: 


Krūmus ir girias visokios ošino dainos; 
O laukus visur bei pievas skambino garsai. 


Bet kartu Donelaičio gamtovaizdžiui būdingas ir konkretumas. Tai 
ne abstrakti, apskritai gamta, bet gyva, regima, apčiuopiama. Čia 

nėra paukščių kaip tokių, 0 yra gegužės, strazdai, kregždės, gervi- 
nas, žvirbliai, gandras, lakštingala, šikšnosparnis, pelėda ir kt. Ne- 
pasitenkinama tokiu sintetiniu visumos apibūdinimu: 


Tuo po tam pašaliai visi kribždėti pagavo, 


o suminimi žiurkės su šeškais, pelės su vaikais, kurmiai, musės 
ir vabalai, uodai, individualizuojant kiekvieno judesį. 

Donelaičiui būdingas taip pat ne statinis gamtos vaizdavimas, 
lyg vienas momentas būtų užfiksuotas, pavaizduotas kaip paveiks- 
le, o nuolatinis kitimas, vyksmas, dinamika. Atrodo, tarsi gam- 
toje vyktų sąmoningų, gyvų būtybių kova. Per porą mėnesių vy- 
kęs kitimas lyg sutraukiamas, kondensuojamas viename vaizde. 
Panaudojama net didžioji — visumos — personifikacija. Štai žie- 
mos pradžia. 


Taip visiems bedejuojant, štai pažars (pasidarė, 
Ir tuo žiemiškai visur plezdendami vėjai 
Darganas į pietus, kur gandras miegti, nubaidė. 
Iš debesių žiema po tam iškišusi galvą 

Nei pikčiurna kokia su šūdais rudenio barės 

Ir su šalčiais jo šlapius nudegino darbus, 

Ik ji jau »p0o tam, rudens iškopusi šūdus, 

Ant visų baisių klampynių kelia padarė 

Ir su rogėms vėl skraidyt ir čiuoži pamokino. 


Atkreiptinas dėmesys į prieveiksmius šiai, tuo, po tam, vėl, rodan- 
čius veiksmo, įvykių greitumą. Ši vaizdavimo dinamika, kartu ir 
personifikacija, kaip matėm, pagrįsta pasaulio, gamtos visumos 
suvokimu. Dėl to ji natūrali, daro ne literatūrinės priemonės ar 
puošmenos įspūdį. 

Tie vaizdo kūrimo principai matyti ir kiekvienos „Metų“ da- 
lies gamtos vaizdų kompozicijoje. „Pavasario linksmybėse“ iš pra- 
džių (12 eilučių fragmentas) vaizduojama, lyg apibrėžiama visu- 
ma. Čia matome dėl pagrindinių gamtos faktorių įtakos besikei- 
čiantį, dinamišką kraštovaizdį. Saulelė budina ir griauna, vėjas 
glosto ir šaukia, keliasi krūmai ir šilai, laukai numeta skrandas, 
išlenda pasislėpusi gyvybė. Po to (tolesnis 14 eilučių fragmentas) 
vaizduojama namų aplinka. Čia pereinama prie detalės, dominuo- 
ja konkretumas, parodomi atskiri gyviai, jų savijauta, nuotaikos 
pasikeitimas, gyvenimo būdas. Dar toliau (16 eilučių fragmentas) 
po šūksniu išreikštos refleksijos (Ale kokie dyvai) vėl duodamas 
sintetinis visumos vaizdas (pašaliai visi kribždėti pagavo [...], 
ošims pasikėlė), traktuotaš daugiau moraliniu atžvilgiu: niekas 
nesiskundė, visi garbino dievą. Paskui (22 eilučių fragmentas) ei- 
na gandro epizodas. Gandras — lyg idealus pavyzdys būrui pa- 
vasarį. Čia akcentuojamas darbštumas, rūpestingumas. Epizodas 
baigiamas refleksija — moralu: Tu žmogau niekings! mokinkis čia 
pasikakint. Toliau (15 eilučių fragmentas) vėl piešiamas visumos 
vaizdas, bet tolimesnis nuo namų: krūmai, girios, laukai, oras, 


266 


visas paukščių įvairumas, garsai. Vaizdas čia taip pat su moraliniu 
nuspalvinimu: visi giria, šlovina dievą, skelbia jo galybę. Po to 
eina ilgas (65 eilučių) lakštingalos epizodas. Rodoma laktšingalos 
ir žmonių paralelė pavasarį, rudenį, žiemą. Visas epizodas yra 
daugiau refleksinio moralizuojamo pobūdžio. Lakštingalos bruo- 
žai išmėtyti tarp moralų. Pabrėžiama viskas, dėl ko lakštingala 
sukelia nusistebėjimą, pasigėrėjimą. Pasirodo neigiamas veikėjas 
"Diksas, ans žioplys [...], didei pasipūtęs [...], su rūbais blizgan- 
čiais kasdien išsirėdęs, kuris tarp būrų skiauturę rodo ir kartu 
savo glūpumą parodo, ir teigiamas veikėjas Krizas, kuris, į Vy- 
žas įsinėręs Ir savo skrandą būrišką viešėt užsimovęs, Po prastu 
savo stogų nei lakštingala čiauška. Tolesniu (10 eilučių) moralu 
raginama mokytis iš paukščių. Pagaliau vėl ilgame (47 eilučių) 
epizode pasirodo erelis, gandras ir kiti paukščiai, pasigirsta pa- 
sakų motyvas, gandro kalboje moralizuojančiu tonu apibūdinamas 
paukščių gyvenimas. Pavasario gamtos vaizdas baigiasi staigiu, 
kontrastingų perėjimu į žmonių gyvenimą: visus paukščius išgąs- 
dina pasipiauti bandantis ponas. 

Taigi, vaizduojant pavasarį, „Metuose“ einama nuo visumos, 
sintetinio apibūdinimo (tiek atskirų pavasario momentų, tiek jo 
visumos) į detalų, konkretumo pilną vaizdą — individus, atskirus 
epizodus. Tuo leidžiama pajusti vis didėjantį gyvenimo įvairumą, 
pilnumą. Donelaičiui daugiau būdingas akustinis dinaminis gamtos 
vaizdavimas. Atskiri pavasario vyksmo momentai čia neužakcen- 
tuoti — jie tejuntami tik iš stiprėjančios akustikos bei dinamikos. 
Donelaičio pavasario gamtovaizdžiui taip pat būdingos refleksi- 
jos — moralai. Juo toliau, juo vis daugiau jų, vis plačiau jie api- 
ma ir kartu darosi vis mažiau tiesiog susiję su pačiu pavasario 
vaizdu. Piešiant gamtos vaizdą, jame pamažu atsiranda vis daugiau 
paralelių, ryšio su žmogumi. 

„Rudenio gėrybių“ pradžioje vėl pirmiausia parodomi pagrindi- 
niai gamtos faktoriai (saulelė slepia spindulį, vėjai mūdrauja), 
kiek jie turi įtakos žmogui (verčia kailinius imtis, pas kakalį siun- 
čia). Toliau vaizduojama žemė — laukai, purvynai, apibūdinamas 
važiavimas, ėjimas rudenį, giliai apgailestaujamas prabėgęs pa- 
vasaris, vasara. Tas epizodas pasibaigia sintetiniu emociniu vaiz- 
du: laukai visur gedulingi, jų grožybės, lyg kapas senas, atrodo. 
Po to vaizduojami krūmai ir girios su jų gyventojais, vėl prime- 
namas pavasaris ir vasara. Pagaliau rodomi daržai, apgailestau- 
jamas jų dingęs grožis ir imama kalbėti apie jų realią naudą: tiek 
daržuose išaugusias, tiek kieme, sodyboje esančias gėrybes — 
žąsis, antis, gaidžius, vištas. Pasigrožėjimas pereina į pasigėrėji- 
mą būsima nauda, maistu, ir toliau visai natūraliai — į valgių ga- 
minimo vaizdavimą. Taigi rudens vaizdas „Metuose“ yra daug 
vieningesnis, negu pavasario. Čia nenukrypstama į moralizavimą, 
tolimas, tiesioginio ryšio su vaizdu neturinčias paraleles. Visumos 
ir detalių vaizdavimas labiau susietas, nėra epizodų. Gamtos vaiz- 
dus jungia žmogus, būras: pavaizduota, ką jis jaučia, mato, paro- 

dytas jo nepasitenkinimas. Visa kas apribota tiesioginiais jo įs- 
pūdžiais, sintetiškai apibūdinta. Lietus nugarą skalbia, vyžos van- 
denį siurbia, kaip tešlą purvyną minko, važiuojant ratas sukasi 
sunkiai. Tas betarpiškumas čia daug didesnis, pojūtinis, emocinis 
reagavimas daug stipresnis, negu „Pavasario linksmybėse“, kur 
bendra tėra tik nuotaika. „Rudenio gėrybėse“ pradedama rudens 
poveikiu žmogui, o baigiama perėjimu į „„gaspadorišką“ džiaugs- 
mą. lr pagrindinės rudens vaizdo dalys, detalių atranka, labiau 
susijusios su žmogumi: žemė, dirva, kelias, miškas, daržas. „„Ru- 
denio gėrybėse“ stipresnė ir vidinė jungtis, ryškesnis lyrizmas. Iš 
kontrasto čia kilęs ir vasaros gailestis, pavasario pasiilgimas. Au- 
torius, vaizduodamas gedulingus rudens laukus, nuolat graudina- 
si ir klausia: 

Ak, kur dingot, giedros jūs gi pavasario dienos? 

Ak, daržų grožybės jūs su savo žolelėms, 

Jūs kvietkelės jaunos, jūs gi pavasario šlovė, 

Ak, kur dingo jūs puikums su įsavo kvapeliais! 


„Žiemos rūpesčių“ gamtovaizdis irgi prasideda sintetiniu vi- 
sumos apibūdinimu. Po to eina vėl sintetinis personifikuotas ru- 
dens biaurybių vaizdas: Rudenis, ans dramblys... Paskui vaizduo- 
jama žiemos kova su rudeniu, rodomas pakitęs kraštovaizdis, 
apibūdinamas miškas žiemą. Gamtovaizdžio pabaiga — jau dau- 
giau reileksinio pobūdžio. Vaizduojant paukštelius žiemą, jie ly- 
ginami su žmonėmis, kalbant apie vilkus, parodoma jų daroma 
žala, prašoma pagalbos — šiaurio, medžiotojų, eigulių. Žiemos 
vaizde daugiau kovos, dinamikos. Abi kovojančios jėgos personi- 
tikuotos: ruduo — dramblys, žiema — pikčiurna, iš debesų iškišusi 
galvą. Kova, greitas vyksmas, kitimas čia labiau pastebimas ir 
glaudžiau jungia atskiras detales, kaip kituose vaizduose. 

Kaip iš analizės matyti, trys gamtos vaizdai „Metuose“ nėra 
vienodai sukonstruoti, vienu metodu, vienodu požiūriu sukurti, 
Autorius kiekvieną jų komponavo, kūrė, apie kitus negalvodamas. 
Neišlaikytas čia nei chronologinis, nei erdvinis principas, ne pagal 
tuos principus viskas grupuojama. Pvz, „Žiemos rūpesčiuose“ 
pirma vaizduojama žiemos pradžia, paskui duodamas sintetinis 
rudens vaizdas, po to parodoma žiemos kova su rudeniu. Kompo- 
zicinis principas nėra nei paukščio perspektyva, nei žiūrėjimas iš 
vieno taško, nei judėjimas iš vietos į vietą. Dominuoja ne opti- 
niai vaizdai, bet akustiniai — dinaminiai, motoriniai. Todėl gru- 
puojama iš dalies pagal jų intensyvėjimą. Daugiausia vietos ski- 
riama paukščiams — visuose vaizduose kartų, o iš dalies ir 
kiekviename atskirai. Apskritai, autorius sintetiškai piešia gamtos 
visumą erdvėje ir laike. 

Vieta ir reikšmė kūrinyje. Gamta ,„Metuose' — ne kontras- 
tas žmonių gyvenimui, ne toji siera, į kurią žmogus bėgtų, 
nusiraminimo, paguodos, vienatvės, atsigaivinimo ieškodamas. 

„Gamta čia — ne autoriaus svajonių reiškėja. Joje nėra simboliniu 
"būdu paslėptos autoriaus mintys, troškimai. Tačiau gamta „Me- 
tuose“ — ir ne atskiras dalykas, tiesiog su vaizduojamais žmonė- 
mis nesusijęs, tarnaująs paprastu fonu įvykiams ar net skirtas lyg 
atskiroms scenoms papuošti. Gamta čia taip pat nėra rėmai, į ku- 
riuos žmogus įstatytas, kurie jo gyvenimą sąlygoja, nėra galia, 
kuri žmogų formuoja, nėra aplinka milieu, į kurią žmogus pana- 
šėja, kaip, pavyzdžiui, Balzako kūryboje. Tokia ji „Metuose“ tik 
iš dalies: fonas žmonių gyvenimui, jame visas gyvenimas prabė- 
ga, bet čia nėra tos griežtos, pabrėžtos abipusės priklausomybės. 
Gamta nėra ir paslaptinga stichija, prieš kurią žmogus bejėgis: 
nei kovoti, nei prisiderinti, nei suprasti negali. Gamta nėra kažkas 
Žmonėms priešinga ar nuo jų skirtinga, ko jie turėtų siekti, į ką 
galėtų, kad ir nesąmoningai, panašėti. Gamtoje taip daug žmonėms 
artimo, panašaus. Žmonės drauge su dalimi kitų gamtos gyventojų 
vienodai priklausomi ir vienodai kenčia nuo aukštesnių gamtos 
jėgų, nuo gamtos kaip visumos. Todėl kūrinyje nuolat matomos 
paralelės tarp žmonių ir gyvūnų. Taigi ,Metuose“ žmonės, jų gy- 
venimas, galima sakyti, yra gamtos, jos gyvenimo dalis, bent ma- 
žų mažiausiai paralelė. Tuo pačiu gamta, jos vaizdavimas kūrinyje 
yra vidiniu būdu susietas su žmonių gyvenimu, pateisintas ir 
įprasmintas. Viršiniu, kompoziciniu atžvilgiu gamtos vieta vei- 
kale yra tokia. Kiekvienos dalies pradžioje kuriamas vaizdas es- 
tetine, literatūrine prasme yra lyg įvadas į visumą, į tai, kas toje 
dalyje vaizduojama. Tas įvadas, būdamas be pagražinimų, realis- 
tinis savo esme, bet pilnas lyrizmo, emocinių paralelių su žmo- 
gaus gyvenimu, jo likimu, sukelia nuotaiką, atitinkamai nuteikia 
skaitytoją bei klausytoją, paruošia jį detalesniam, pilnesniam 
žmonių gyvenimo vaizdui atitinkamu metų laiku susidaryti. Pa- 
vasario gamtos gyvybė, dinamika, džiaugsmas nuteikia laukti ir 
žmonių gyvenime judėjimo, džiaugsmo. Prasidėjus rudens biau- 
rybėms, natūralu, kad ir žmonės turės kitaip verstis, sulįs į trobas, 
vaišinsis ir pan. 


KŪRĖJO SANTYKIS SU VAIZDUOJAMU PASAULIU 
(AUTORIAUS POZICIJA) 


Daug dalykų, susijusių su šiuo klausimu, jau konstatuota, iš- 
kelta. Iš dalies nušviestas Donelaičio santykis su savo kūrybos 
objektu, apžvelgti socialiniai jo kūrybos pagrindai, asmenybė, net 
būdas, temperamentas, parodyta, kaip ką jis vaizduoja, apibūdinta 
pozicija, kurią užima vaizduojamų asmenų ir gyvenimo atžvilgiu. 
Tačiau iki šiol rūpėjo tik pati autoriaus asmenybė, jos pasireiški- 
mas bei atspindžiai kūrinyje. Dabar reikia, remiantis kūriniu, api- 
bendrinti, pažvelgti į jo visumą. 

Pagrindinis klausimas, aiškinantis autoriaus poziciją, yra Ob- 
jektyvumo ir subjektyvumo santykiavimas. Jau konstatuota, kad 

autorius susilieja su savo vaizduojamu pasauliu, jame gyvena, 
dalyvauja, gyvai reaguoja (barasi ir pan.). Jokiam įvykiui jis nėra 
šaltas, abejingas. Jis pasireiškia kaip pastorius, moralistas, moky- 
tojas. Jis nori ne tik pavaizduoti gyvenimą, bet ir jį veikti, moky- 
ti. Iš to kyla kūrinio didaktika, jo neatskiriamas elementas. Do- 
nelaičio didaktika yra dvejopa. Viena tiesiog susijusi su gyvenimu, 
tai praktinė didaktika: autorius moko, kaip reikia gyventi, taupyti, 
rūpintis ateitimi, gaminti gėrybes, įdirbti lauką, sėti ir pan. Kita 
yra religinio pobūdžio didaktika, išplaukianti iš autoriaus, kaip 
dvasininko, pasaulėžiūros. Religinė didaktika suteikia vaizduoja- 
miems dalykams ne tokį atspalvį, koks jis turėtų būti, ir priešta- 
rauja realistiniams kūrinio vaizdams. Tokios, pavyzdžiui, yra au- 
toriaus pastangos pateisinti žmonių nelygybę. Tačiau ir praktinė, 
ir religinė didaktika turi būdingų epochos bruožų, leidžia geriau 
įsivaizduoti to meto valstiečių gyvenimą. Be to, didaktiniai ele- 
mentai , Metuose“ nėra sausi — jie išreikšti meninėmis priemonė- 
mis, juose yra realistinių pradmenų. Didaktinis požiūris sąlygojo 
taip pat griežtą teigiamų ir neigiamų pavyzdžių parinkimą: tei- 
giami paukščiai (gandras, lakštingala), teigiami būrai (Selmas, 
Lauras, Pričkus), neigiami būrai (Slunkius, Plaučiūnas). Visa tai 
rodytų kūrėjo subjektyvumą, autoriaus betarpišką įsikišimą į 
vaizduojamą pasaulį. 

Tačiau tai dar ne viskas ir nenulemia klausimo sprendimo es- 
mės. Kiti dalykai šiuo atžvilgiu svarbesni. Autoriui nerūpi jo pa- 
ties asmuo — savęs aprašymas, savo įspūdžių, pergyvenimų vaiz- 
davimas. ,„Metai“ nėra autoriaus pasipasakojimas. Pirmasis asmuo 
juose pasitaiko retai. Pavyzdžiui, dialoge su lakštingala, kur dės- 
tomos neabejotinai subjektyvios autoriaus pažiūros, visur varto- 
jama mes, mūsų, mus. Panašiai ir žiemos vaizde, kur rodomas va- 
saros ir žiemos kontrastas, įžvelgiamas panašumas tarp žmonių ir 
paukščių. Tose vietose, kur autoriui yra proga lyriškiau pasisakyti, 
išlieti savo jausmus, jis reiškia ne savo, 0 visų jausmus, nors 
vienoje vietoje prisipažįsta: 

Taip bedūmojant man, vilkai gaujoms susibėgo. 


Toks pasisakymas pirmuoju asmeniu yra bene vienintelis kūriny- 
je. Tačiau ir jis nepadeda susidaryti autoriaus vaizdo, nes auto- 
rius čia iš tikrųjų kalba ne apie save, o piešia gamtos visumos 
vaizdą, brėžia paralelę tarp gamtos ir žmogaus. Vadinasi, ,„Me- 
tams“ būdingas autoriaus polinkis į objektyvumą, savęs išsižadėji- 
mas. Taip pat ir pavyzdžiai pamokymams iš tikrųjų yra ne iš kny- 
gų išskaityti, ne sukurti, bet iš sodybos, palaukės paimti (gandras, 
lakštingala — plg. liaudies dainą apie lakštingalą). Jie tiek pat 
poeto, kiek ir žmonių, pažistami, mėgstami. Pagaliau geriausias 
autoriaus objektyvumo pavyzdys yra Slunkiaus epizodas, jo kalba. 

Taigi galima kalbėti apie viso kūrinio objektyvumą kaip apie 
vyraujanti jo bruožą. Jame jaučiame vieną organizuojančią są- 
monę, atrenkančią, tačiau lyg nesąmoningai, vaizduotinus dalykus, 

vaizdus, įvykius. Atrenkama, kas visiems svarbu, būdinga, dažna. 
, Nors detalės ir atrodo subjektyviai traktuojamos, nesivaržoma 
vertinant — drebiama žodžiais ar švelniai išgiriama, bet nėra jo- 
(kių ženklų, kad tai būtų autoriaus maniera, kaprizas. Kūrinyje 
jaučiame didelę asmenybę. Autorius ne menkutis žmogelis, eilinis 
pastorius pamokslininkas su savo alegorizuojančiais išvedžioji- 
mais, taip būdingais tikybinei literatūrai, neprilygstąs vaizduoja- 
'miems asmenims, nesugebąs suprasti nei jų, nei viso gyvenimo 
"problematikos. Autoriaus asmenybė yra norma, kurios dėka kū- 
"rinyje visur jaučiame vieną liniją, vieną vertinimo pagrindą, vie- 
nodą traktavimą. Ta asmenybė, toji norma, lyg slypi pačiame gy- 
venime ir kartu yra aukščiau jo. Ji yra lyg štampas, bet taip visą 
medžiagą apvaldžiusi, lyg iš savęs sukūrusi, kad jos nuo vaizduo- 
jamo pasaulio nebeatskirsi. Donelaičio simpatijos, pažiūros atitinka 
teigiamų būrų pažiūras. Ką autorius peikia, kam prikergia su- 
niekinančius epitetus, tą panašiai vertina ir didžioji būrų dalis. 

Donelaitis ,,Metuose“ apsiriboja viršiniu gyvenimu — tuo, kas 
matoma, girdima, juntama. Į psichiką čia nesigilinama, ji neana- 
lizuojama. K. Korsakas yra pabrėžęs, kad „epiškas platumas ir 
ramumas vaizduojant tiek gamtą, tiek žmones“ yra būdingiausias 
Donelaičio meniškumo požymis!?. Taigi iš subjektyvumo, kaip 
įprasta tą žodį vartoti, Donelaitis yra išaugęs. Subjektyvumas ,„Me- 
tuose“ tėra daugiau stilistinė ypatybė, priklausanti nuo autoriaus 
temperamento. Donelaiti galima laikyti objektyviu menininku, 
bent priartėjusiu prie jo. 


FORMOS YPATYBĖS 


Forma — turinio išreiškimo būdas. Nėra absoliučiai neiforminto 
turinio, kaip nėra absoliučiai neturiningos formos. Forma nėra 
kažkas išoriška, pašalinė turinio atžvilgių; forma — tai vidinė 
struktūra, paties turinio organizacija. Turinys sąlygoja, nulemia for- 
mą, yra formos premisa. Turinio vystymasis nulemia ir formų 
keitimąsi. Turinys negali vystytis sena forma, jis reikalauja sau 
atitinkamos formos, dėl to kyla turinio ir formos konfliktas. 

„Metų“ formos premisos bei faktoriai. Formą sąlygoja daug 
įvairių faktorių. Jai turi reikšmės literatūrinė mokykla 
(itakos, pavyzdžiai) ir siekiamasisidealas. Donelaitis šiuo 
atžvilgiu buvo palyginti laisvesnis, nepriklausomas, nevaržomas, 
nes Lietuvoje literatūrinio gyvenimo, literatūrinės mokyklos tik- 
rąja prasme nebuvo. Su vokiečių ar kitų tautų literatūra, jų lite- 
ratūriniu gyvenimu Donelaitis irgi nebuvo taip susijęs, kad būtų 
jos paveiktas, varžomas. Vadinasi, literatūrinis kanonas įam ne- 
galioja. Jau buvo minėtos mokslininkų išvados tuo klausimu. 


1? Korsakas K. Donelaitis ir jo „Metai“. — Kn.: Donelaitis K. Metai ir pa- 
sakėčios. K., 1945, p. 12. į 

V. Mykolaitis-Putinas pažymėjo, kad „Metuose“ viskas nauja, be 
pirmtakų, be pavyzdžių. K. Korsakas pabrėžė, kad kūrinyje viskas 
saviška, originalu, donelaitiška. Donelaitis, kaip minėta, daugiausia 
mėgo antikinę literatūrą (Heziodą, Teokritą, Vergilijų). Tai rodo; 
citatos laiške Kilgių mokytojui, kur naujoji literatūra, atrodo, lyg! 
neegzistuojanti. Bet Donelaitis jautė epochų skirtingumą, suprato, 
kad taip rašyti, kaip anksčiau, nebegalima, kad Vergilijus, XVIII, 
amžiuje gyvendamas, visai kitaip rašytų. Nors Donelaitis tais an-| 
tikiniais veikalais ir žavėjosi, nors, gal būt, ir norėjo sukurti lie- 
tuvių kalba panašių į anuos, bet kartu jautė, kad pobūdis, apmatai, 
objektas, idealas — ta poetinė svajonė apie laimę (tiek vaizduo- 
jamų žmonių, tiek autoriaus), ideologija turi būti visai kitokia, 
skirtinga, kad reikia padaryti tiek korektūrų, jog ir pagrindas tas 
pats nebegali būti. Taigi sąmoningo pamėgdžiojimo, sekimo, noro 
sukurti tokį pat dalyką „Metuose“ nėra. Sakysim, Heziodas su- 
augęs su graikų mitologija: ji neišskiriama iš veikalo „(Darbai ir 
dienos“. Svarbiausias jo bruožas — pamokymai, ne vaizdavimas. 
Išskyrus žiemos vėją, vaizdai jame nepiešiami, vyrauja liepiamoji 
nuosaka. Heziodo pamokymai dvejopi: moralinio pobūdžio, vi- 
siems žmonėms taikomi, ir praktiniai, skirti žemdirbiams. Žmo- 
gaus vaizdo jo kūrinyje nėra. Konkretus minimas žmogus — Per- 
sas, netikęs brolis, negilios moralės, skriaudėjas, kurį reikia visa 
moralinio, mitologija pagrįsto autoriteto jėga sudrausti. Vergili- 
jaus „Georgikose“ vaizduojamas žemės darbas, medžiai (vynuo- 
gės), bitės, gyvuliai (jaučiai, arkliai). Veikėjai čia yra ne tik žmo- 
nės, bet ir augalai (medžiai), ir gyvuliai. Imponuoja gyvenimo 
stebėjimas, jutimas, jo meilė. Poetą domina gamta, augalas, gyvu- 
lys, žmogaus darbas. Jis taip pat moko, kaip žemę dirbti, sėti, 
vynuoges, gyvulius auginti, bites prižiūrėti. Kūrinio epizodai: Ce- 
zario mirties ženklai gamtoje, digresijos apie aukso amžių; Italijos 
primavero išgarbinimas; Bacho šventė; idiliniai vaizdeliai, bulių 
grumtynės, meilė, vasaros vakaras, mitologiniai vaizdeliai. Vergi- 
lijus ne vienoje „„Georgikų“ vietoje pasisakė kūręs be poetinių 
modelių, pirmasis tarp Romos rašytojų apdainavęs žemę ir žmo- 
gaus darbus. Donelaitis gali taip pat pasakyti kūręs be poetinių 
modelių, beveik be pirmtakų. Iš antikinių autorių jis pirmiausia 
galėjo pasimokyti vieno dalyko: jam pavyzdžiu būti, jo pasitikė- 
jimą bei norą sustiprinti galėjo didaktikos sujungimas su vaizdu, 
su gyvenimu, nors, kita vertus, jo didaktika labai daug kuo ski- 
riasi nuo Heziodo ir Vergilijaus. Vergilijaus „„(Georgikos“ yra ag- 
rikultūros ir zootechnikos traktatas ir kartu tyriausios poezijos 
veikalas, romėnų literatūros šedevras. Kaip Donelaičiui tas vaizdo 
ir moralo derinys buvo aktualus, matėme iš jo pasakėčių. Neabe- 
jotinai iš antikinės literatūros Donelaitis paėmė ir eilėdarą, ją 
pritaikydamas lietuvių kalbai. Iš savo meto literatūros jis nedaug 
tegalėjo pasimokyti. Dar neįrodyta, ar jis žinojo Dž. Tomsono 
„Metų laikus“ ir E. Kleisto „Pavasarį“. Donelaičiui bendrais bruo- 
žais įtakos darė ir tuo metu vyravusios meno ir literatūros sro- 

"vės — klasicizmas (personažų kūrimo principai) ir sentimentalizmas 
(gerojo pono epizodas). 

„Metų“ formą sąlygojo taip pat vaizduojamasisobjek- 
tas, autorių dominusi gyvenimo medžiaga, kūrinio idė- 
jinis-tematinis turinys. Donelaičiui rūpėjo ne sausi pamo- 
kymai, kaip konkrečiai dirbti žemę, sėti, auginti, nuimti derlių, 
kulti. Jam svarbiausia buvo žmonės, žmonių, XVIII a. lietuvių bū- 
rų, gyvenimas. Jį domino to gyvenimo visuma, visa bendruomenė, 
ne atskiras žmogus. Tas gyvenimas statiškas, tai savotiškas užda- 
ras kampelis. Mažai kas iš jo teišvyksta kur toliau, kiti gal visą 
gyvenimą niekur kojos neiškelia. Tik vienas Pričkus, seniūnas, 
turi progos daugiau matyti. Interesų sfera labai ribota: aukščiau 
ir toliau — ponas, šalia — gyvuliai, kaimynai. Darbas, valgis, mie- 
gas ir dar moralai, kuriuos sako bažnyčia, valdininkai, geresnieji. 
Gyvenimas atrodo be įvykių mums įprasta prasme. Jokių nepa- 
prastų nuotykių, atsitikimų. Metai į metus panašūs, dienos į dienas. 
Niekas nesikeičia, nebent kas numiršta. Jokios kovos, raidos. Gy- 
venimo būdas priklauso nuo metų laikų keitimosi. Jie — visų gy- 
venimo pakitimų pagrindas. Vaizdavimas pagrįstas ne žmogaus 
psichika, ne psichologine analize. Svarbiausia yra išorinis gyve- 
nimas — visiems matomi veiksmai, girdimi žodžiai. O tas gyveni- 
mas toks neturtingas, monotoniškas! Tačiau autorius juo apsiri- 
boja. Jis nenori kurti idealių ateities vaizdų ir jais nušviesti 
dabartį. Nesistengia savo kūrinyje to gyvenimo perkurti, perfor- 
muoti. Nėra jame ir kokios praeities gyvenimo vizijos. Nors apie 
praeitį dažnai su apgailestavimu užsimenama, bet autoriui tik vie- 
nas jos atžvilgis ir tik iš dalies tesvarbus — kolonistų nebuvimas. 
Autorius tenkinasi būdingų gyvenamojo meto reiškinių ir bruožų 
atranka, jų sustiprinimu ir paryškinimu. Tokį objektą ir tokią me- 
džiagą sunku apipavidalinti. Suprantama, kad ji turi nepaprastai 
didelę reikšmę kūrinio formai. 

Pagaliau „Metų“ formą sąlygojo autoriaus asmenybė, 
tikslai ir publika. Kaip jau buvo ne kartą sakyta, autorius 
susilieja su vaizduojamais žmonėmis — būrais, reiškia jų pažiūras. 
Iš tikrųjų kūrinyje yra atvirkščiai: būrai reiškia autoriaus pažiū- 
ras. Būro pozicija, plotmė yra mes. Primatas atiduodamas būrui, 
gyvenimui, bet kartu pasireiškia ir aukštesnė būro sąmonė, jo są- 
moningumas. Kyla klausimas, ar autorius, pradėdamas rašyti, aiš- 
kiai žinojo, ko siekia. Gal norėjo išsakyti save, išreikšti, kas buvo 
susikaupę, ir kartu pamokyti. Šiaip ar taip, jo tikslai nebuvo spe- 
cifiniai, liečią vieną kurią sritį — moralę, žemės dirbimą, tarpu- 
savio santykius, santykius su ponais, kolonistais, taupumą, atsargų 
sudarymą ir pan. Autorius neapsiriboja vienu kuriuo atžvilgiu, bet 
ima visumą ir nori visa ko pamokyti — duoti pavyzdį, atgrasinti, 
suniekinti. Visame kūrinyje autorius pasireiškia kaip kunigas, 
pastorius, pamokslininkas. Didaktinė nuožiūra, V. Mykolaičio-Pu- 
tino formulavimu, yra labai svarbus konstruktyvinis veiksnys. 
Šalia pačios medžiagos ji gal daugiausia įtakos turėjo „Metų“ for- 

mai, kompozicijai, tiek imant visumą, tiek dalis, tiek smulkiąsias 
detales. Tai iš dalies jau matėme, analizuodami „Metų“ gamtą, ma-, 
tysime ir vėliau, apibūdindami stilių. Publika, kuriai buvo skirtas 
kūrinys, kaip jau minėta, buvo tie patys baudžiauninkai ar bent 
juos gerai pažistą poeto draugai (bet iš tikrųjų rašyta, atrodo, 
būrams) — vadinasi, žmonės, gerai žiną vaizduojamąjį gyvenimą, 
dar daugiau — jį gyveną. Tai irgi turi įtakos formai: nėra prasmės 
piešti, plačiai apmesti ir iki detalių išbaigti vaizdą, duoti ryškius 
kontūrus, o užtenka vieno kito bruoželio, užuominos, laiko ir vie- 
tos fono. 

Taigi Donelaitis nesekė kurių nors tradicinių formų — nei ver- 
Ččiamas, nei dėl susižavėjimo. Nejautė ir reikalo su jomis kovoti. 
Antikinė forma jį veikė daugiau gal nesąmoningai, gelūdėjo jo pa- 
sąmonėje. Šiaip reikšmingiausi „Metų“ formos faktoriai buvo pati 
medžiaga, vaizduojamas gyvenimas su savo specitika, ir didaktinė 
nuožiūra. Kūrinio forma, visumą paėmus, kažin ar iš karto auto- 
riui buvo aiški, apibrėžta. Matyt, nebuvo apmesta detalaus viso 
kūrinio plano. Greičiausiai savaime, bekuriant, „Metai“ įgavo da- 
bartinę formą. 

Visumos apipavidalinimas. Donelaitis, kaip minėta, greičiau- 
siai rašė nesirūpindamas visuma, be plano, visumos koncepcijos. 
Pabaigęs taip pat greičiausiai atskirų dalių neperdirbo, nesuderi- 
no. „Metai“ nėra organizmas, iš kurio nieko atimti, kuriam nieko 
pridėti negalima. Tuo nenorima pasakyti, kad kūrinys beformis, 
visai palaidas — konglomeratas, juodraštis. Bet formos atžvilgiu 
autoriaus dėmesys nukreiptas į detales, ne į visumą, į atskiras sce- 
nas, ne į dalis. Kad „Metai“ nėra išbaigtas vieningas veikalas, rodo 
patys Donelaičio rankraščiai. Juose prie kiekvienos dalies 
palikta po keletą tuščių lapų. Taip pat prie ,„Vasaros darbų“, ku- 
rie buvo baigti vakmistro kalba, parašyta gana, po to eina tęsinys 
(Fortsetzung), kur duodama idealiojo Selmo charakteristika. Va- 
dinasi, atskiras „Metų“ dalis dar galima buvo tęsti. Nors natūra- 
lesnė buvo pirmoji ,„Vasaros darbų“ pabaiga, bet, atrodo, didakti- 
niais sumetimais buvo pridėtas dar Selmas. Jei išimtum vieną kurią 
kalbą, kažin ar kūrinys daug nukentėtų. Veikalo neišbaigtumą 
rodo ir pasikartojimai — tos pačios mintys, vaizdai, pana- 
šiu būdu išreikšti. Kartais vieno ir kito veikėjo ištisa kalba ar 
žymi jos dalis visai panaši. Sunku patikėti, kad tai būtų padaryta 
sąmoningai, norint iškelti kai kuriuos dalykus, išryškinti kai ku- 
riuos kontrastinių asmenų bruožus. „Metuose“ visiškai nėra ir 
fabulos: nei veiksmo užuomazgos, nei intrigos, nei veiksminio, 
priežastinio ryšio. Papasakoti „Metų“ juk negalima. Kad autoriui 
Tabula nerūpi, rodo Dočio byla: autorius neišnaudoja jos, nepapasa- 
koja net, kuo ji baigėsi. „Metuose“ nėra ir pagrindinių veikėjų, 
apie kuriuos būtų visa sukoncentruota, kurių gyvenimas būtų pir- 
mame plane, jungtų visą veikalą. Taigi autorius nepasinaudojo 
tais tradiciniais elementais kaip natūralia ir paprasta jungtimi. 
To priežastis yra pats jo vaizduojamas gyvenimas, kuriame tų da- 

|lykų kaip ir nebūta. Suprantama, jei būtų į tai kreipęs dėmesį, būtų 
„radęs, bet autoriui atskiri asmenys maža terūpėjo — jam svarbu 
buvo bendruomenė, būrų gyvenimo visuma. 

Dialogas „Metuose“ yra pagrindinė konstruktyvinė priemonė, 
svarbiausia formos jungtis. Būdinga tai, kad autorius pats palygin- 
ti mažai pasakoja. Nedaug „Metuose“ vietų be kabučių. Kaip 
minėta, ,,Metų“ veikėjas niekuomet nėra vaizduojamas vienas. Ši 
priemonė — dialogas — visai natūrali, vaizduojant bendruomenę, 
kolektyvą, į jį kreipiant pagrindinį dėmesį. Ir apskritai dialogas 
yra viena iš seniausių ir kartu moderniausių priemonių (pvz., dra- 
miniame žanre ji viena tevartojama). Tačiau ir jis „Metuose“, nors 
kiekvienoje atskiroje kalboje esama sunkiai prilygstamų meninių 
ypatybių (natūralumo, gyvumo, ryškumo), toli gražu negali 
atstoti jungčių trūkumo, jų nebuvimo, jas pakeisti. Dialogo reikš- 
me „Metuose“ mažina keletas dalykų. Vienas svarbiausių yra 
situacijos neryškumas, net neaiškumas. Dialogas ne- 
paruošiamas, be įvado, iš jo paties, deja, dažnai neįmanoma su- 
vokti, nei kur kalbamasi, nei kada, 0 autorius savo remarkų pri- 
deda perdaug mažai. Pavyzdžiui, „Pavasario linksmybėse“ Slun- 
kiaus filosofija, skaitant ir per daug nesigilinant, specialiai ryšio 
neieškant, atrodo atskiras išbaigtas kūrinio epizodas. Labai natū- 
ralu būtų, jei Slunkius, ant krosnies gulėdamas, vienas su savimi 
tai kalbėtų ar pasakotų savo žmonai, bet, pasirodo, jis taip kalba 
susirinkime, nes po paskutinių jo žodžių pabrėžiama, kad visi gir- 
di ir reaguoja: 


Tas durnas kalbas visi girdėdami būrai 
Gėdėjos [...] 


Bet kur tai buvo, „Pavasario linksmybėse“ nė žodžio nerasime. 
Dar keisčiau, kad, atrodo, vieno asmens kalbai pasibaigus, vėl 
duodama nauja to paties asmens kalba, o pauzės jokios nepažy- 
mėtos — jokio ženklo, kad būtų daugiau laiko praėję. Pavyzdžiui, 
tose pačiose „Pavasario linksmybėse“ Blėkius apgailestauja deš- 
reles su lašinėliais, Pričkus ji pabara, pamoko, o tik pasibaigus 
jo kalbai (po pusantro puslapio), vėl, pradedant naujam kalbė- 
tojui, pabrėžiama, kad tai Pričkaus žodžiai: atrodo, tarsi jis pats 
atsakytų į savo ankstesnę, ką tik pabaigtą kalbą. Arba paimsime 
ilgesnį fragmentą iš „Vasaros darbų". Jie pradedami Pričkaus 
sveikinimu: Sveiks, svieteli margs! Paminima, kad Pričkus svei- 
kina prieš Sekmines, būrus į baudžiavą kviesdams Ir, kas reik at- 
likt, pamokindams. Pričkus išgiria sveiką būrų kūną kaip kont- 
rastą ponų šykštumui, jų ligoms. Toliau Lauras, ant kumpos lazdos 
pasirėmęs, kalba apie žmogų, žolę, giltinę. Po jo kalbos paskutinio 
sakinio (apibendrinimo), Taip besipasakojant pasirodo vakmist- 
ras. Gal tas pokalbis susirinkime kur buvo, gal krivulėj? Iš gyvių 
reagavimo į vakmistro keiksmą išeitų, kad tai galėjo būti lauke. 
Tačiau toliau kalba Selmas, smerkdamas keiksmus, ir keisčiausia, 
kad po jo kalbos girgžteria durys ir vėl pasirodo Pričkus. Taigi 

kur kalbėjo Pričkus pirmą kartą? Tiems patiems ar ne? Praėjo 
kiek laiko nuo pirmos jo kalbos ar ne? Viename puslapyje: Taip 
besipasakojant, štai, vakmistras pasirodė, o kitame puslapyje: Sel-, 
mui taip besidyvijant [...] šaltyšius Pričkus tuo visiems pasirodė, 
nors neaišku, kur ir kada jis buvo išnykęs. Atrodytų, lyg tarp 
pirmos ir antros Pričkaus kalbos būtų praėję daugiau laiko, bet 
autorius taip pagreitina pasakojimą, kad viskas susilieja. Ir visa 
tai — tos lyg ir dvi, lyg ir viena situacija — penkiuose kūrinio 
puslapiuose. „Žiemos rūpesčių situacija taip pat ne mažiau supai- 
niota. Autorius, davęs žiemos vaizdą, baigęs jį vilkais, pradeda 
pasakoti apie žmonių gyvenimą. Pirmiausia kalba Pričkus apie 
vagystes. Po to jam atsako Enskys, pas kūmą Krizą sėdėdams, 
taigi paaiškėja, kad kalbamasi pas Krizą. Paskui po Selmo kalbos 
Pričkus sušunka: 


Jaugi gana, kaimynai! [...] 
Kas krivulei reik, išmanomai pasisakėm. 


Dabar jau paaiškėja, kad kalbamasi krivulėj. Tačiau Pričkus čia 
pat papasakoja, kaip pernai Dočys sudegino Krizo namus, kad vos 
kuolas viens pasiliko, prašo pagailėti jo elgetaujančio. Taigi Kri- 
zas negalėjo būti pasistatęs iš naujo namų, ir pas jį negalėjo būti 
krivulės. Toliau tuoj pat po Pričkaus kalbos lauke pasigirsta šūvis, 
gal krivulė buvo ne pas Krizą, o pas Plaučiūną? Kaip ten bebūtų, 
autoriaus paaiškinimai, jo remarkos nedaug tepadeda susigaudyti 
vaizduojamoje situacijoje, net dar labiau ją supainioja. Taigi dia- 
logas „Metuose“ tėra išorinė kalbų jungimo priemo- 
nė, savotiška tribūna. Kalbos, atskirai paimtos, yra natū- 
ralios (pavyzdžiui, Pričkaus pamokymai apie ugnį), joms, kaip ir 
pačiam gyvenimui, būdingas lėtas tempas: niekas neverčia kal- 
bėtojo skubėti, sutraukti mintis, karščiuotis, nervintis. Jos yra 
apibendrinamo pobūdžio — „filosofinės“, rezonieriškos: įvykęs 
taktas, koks atvejis tėra kalbančiajam proga pareikšti savo nuo- 
monę, pažiūras, padaryti apibendrinimus, na, ir pasakyti pamokslą. 
Veiksmo eigai, vaizduojamam gyvenimui kalbos įtakos neturi, ne- 
varo jo į priekį. Yra, beje, kalbų, momentų jose, kur jaučiama ir 
aplinka — kitų žmonių reagavimas. Pavyzdžiui, „Pavasario links- 
mybėse“ Pričkus, kalbėdamas apie jaučius, savotiškai prisitaiko 
prie tų būrų, į kuriuos kreipiasi, pakeičia kiek toną, nukrypsta į 
šalis. ,„Vasaros darbuose“ Pričkus vėl, papasakojęs apie savo Te- 
agavimą į gerojo amtsroto mirtį, iš prisiminimų grįžta į realybę. 
Bet tokių kalbų nedaug. Šiaip kalbėtojas dažnai lyg pats su savimi 
kalbasi, pasitenkina retoriškais klausimais, pats klausia ir atsako, 
arba atsakymas išvis nereikalingas. Tai todėl, kad tai, apie ką jis 
kalba, kiekvienam žinoma, ir kiekvienas taip pat, kaip jis, atsaky- 
tų. Kalbos „„Metuose“ nepaprastai ilgos — dažnai užima po kelis 
puslapius. Psichologiškai neįtikima, kad kiti turėtų kantrybės jas 
nepertraukę išklausyti (pvz., visą Slunkiaus „filosofiją“). Kitas klau- 

simas yra tų kalbų ryšys. Jos viena kitos nesąlygoja, viena kitos 
nesukelia. Jose nėra kovos, įtampos, veiksmo, 0 vyrauja epiškumas. 
Nėra priešingų nuomonių, ginčų, interesų susidūrimo. Po Slunkiaus 
kalbos būrai gėdijasi, Pričkus jį suniekina — ir viskas. Dažniausiai 
viena kalba dedama prie kitos ne kaip reagavimas, atsakymas, o 
kaip šiaip sau pasisakymas. ,(Vasaros darbų“ pradžioje Pričkus kal- 
ba apie tai, kuo baudžiauninkai vis dėlto pranašesni už ponus: 
sveikas kūnas, ramus miegas ir pan. Po jo Lauras filosofuoja apie 
saulę, žolę, žmogų. Viena ir kita kalba ne ką bendro teturi. „Metų“ 
dialogui būdinga ir individualizacijos stoka. Buvo minėta, kad vie- 
nas ir kitas personažas ta pačia tema taip pat kalba. Ir tai priklauso 
ne tik nuo jų charakterio, pažiūrų panašumo. Autorius retai panau- 
doja kalbą kaip individo charakteristikos priemonę. Kad jis moka 
individualizuoti, esminius bruožus atskleisti personažo kalboje, ro- 
do Slunkiaus kalba. Apie asmeninius dalykus personažai palyginti 
retai ir kalba. Ne kartą būtų galima sukeisti personažus, ir vieno 
jų kalbos lygiai tiktų kitam. Todėl būdinga, kad autorius, atrodo, 
užmiršta, kas kalbėta, ir vėl leidžia kalbėti tam pačiam asmeniui. 
Būdinga ir tai, kad autoriaus kalba, pasakojimas dažnai niekuo ne- 
siskiria nuo personažų — taip, kad visai nebeaišku, kieno žodžiai, 
nes autorius labai šykščiai teprideda remarkų. Autorius, galima 
sakyti, kalba personažų kalba. Todėl „Metų“ dialogas iš esmės yra 
savotiška tribūna, ruporas. Visos minėtos „„Metų“ dialogo ir jo su- 
dedamųjų dalių — kalbų — ypatybės, kaip yra pastebėję literatū- 
ros tyrinėtojai, sudaro įspūdį, jog vaizduojamoji situacija panaši 
į tribūną, kurioje vienas po kito pasirodo kalbėtojai, arba ruporą, 
iš kurio banguoja naujų arba pasikartojančių asmenų kalbos'š, 
O kalbėtojų tema ta pati; jos dalys — būrų gyvenimas, darbai. 
Tačiau apskritai dialogo vaidmuo „Metuose“ yra didelis. L. Pa- 
sargė sakė, kad Donelaitis „savo pamokymus skelbia lūpomis įvai- 
rių personažų, kurie kaip dramoje pasirodo poetiniam poveikiui 
sustiprinti. Taip puikiai suprato Donelaitis antikos esmę, kai dar 
net Lesingo „Laokoonas“ nebuvo parašytas“!*. Dramiškumo „Me- 
tuose“ maža, jei žiūrėsime veiksmo, bet pati dialoginė (iš esmės 
monologinė) forma tikrai reikšminga. Negalimas, nenatūralus bū- 
tų detalus, platus vaizdavimas, išsamumas. Pasakojama kitiems, 
pagaliau žinantiems pasakojamus dalykus, todėl tenkinamasi kai 
kuriais momentais, ryškiausiais bruožais, užuominomis, šokinėja- 
ma nuo vieno dalyko prie kito. Retai kada jaučiamas pasakojimo 
džiaugsmas (pvz., Dočio gaivinimas, Enskio pasakojimas apie 
Slunkių ir Pelėdą). Iš šios formos, kaip susijęs, priklausomas da- 
lykas, kūrinyje atsiranda sintetiškumas, glaustumas, apibendrini- 
mas (ypatybės, kurias matėme jau gamtos vaizduose) ir detalės, 


13 Plg. Gailiūnas P. Vaizdiniai veiksmažodžiai Donelaičio „Metuose“. — „Ži- 
dinys“, t. 29, 1939, p. 592—607. 

4 Passarge L. Donalitius' Leben und Dichtungen. — In; Donalitius Ch. Litau- 
ische Dichtungen. Halle a. S., 1894, S. 8. 

užuominos, bruoželio ryškumas, žodžio ekspresyvumas. Be to, dia- 
logas, kalbos labiau leidžia pajusti patį gyvenimą — netarpiškai, 
lyg būtų kalbama su pačiu skaitytoju. 

Kompozicija. „Metų“ kompozicijai didelę reikšmę turi auto- 
riaus didaktiniai tikslai, didaktinė nuožiūra. Pa- 
mokyti, sąmoninti yra sąmoningas autoriaus nusistatymas, noras, 
tikslas: pamokyti daug ko — viso gyvenimo, jaučiant jo tragiz- 
mą, nes 


Zinom juk, žėlėk dieve, kaip mūsų gadynė 
Ašaras išverktas po kojų mindama šypsos. 


Kartu autoriui rūpi ir savo kartėlį išlieti, parodyti daiktus tikroje 
šviesoje ir tikrais vardais pavadinti. Gal dėl to pasirinktas dialo- 
ginis vaizdavimo būdas, teisingiau pasakius, kalbų, lyg pamokslų, 
rinkinys. Kiekvienoje kalboje, ypač ilgesnėje, esama didaktinio 
elemento. Su didaktika susijęs ir detalesnis kūrinio komponavimas. 

Viena iš komponavimo priemonių, Donelaičio gausiai varto- 
jamų, yra kontrastavimas—-aiškus vaizduojamų dalykų 
atribojimas, jų priešpastatymas. Kaip jau buvo matyti, kontrastas 
kūrinyje visur išlaikytas ir pabrėžtas — tiek atskirose dalyse, vie- 
tose, epizoduose, tiek detalėse. Poetas nuolat priešpastato būrus 
ponams, teigiamus būrus neigiamiems; sugretina ponų ir būrų 
puotą; po išmintingos Pričkaus kalbos, raginančios pradėti darbus 
pavasarį, eina Slunkiaus „filosofija“, po Lauro kalbos — pono keiki- 
masis; pavasario linksmybėms kontrastuoja pono noras pasipiauti 
ir t. t. „Metams“ būdingas ir hiperbolinimas — spalvų, bruo- 
žų išryškinimas, sustiprinimas, kad smerktinas reiškinys visu savo 
baisumu, šlykštumu pasirodytų ir kad būtų nuo jo, nuo noro jį 
pamėgdžioti, būti į jį panašiam atgrasinta. Pavyzdžiu čia gali būti 
vakmistro keikimasis, Slunkiaus ir Pelėdos namai. Su hiperbolini- 
mu susijęs taip pat humoras, ironija, sarkazmas. Pa- 
vyzdžiui, pavasarį norįs pasipiauti ponas taip ima rėkti, kad ir pats 
erelis kribždėti nedrįsta. Nuo jo keiksmų visa „pekla“ nusigan- 
dusi rūksta. Vieną aukščiausių ponų išdrįsta tik šikšnosparnis 
kalbinti ir iš jo tyčiotis. Kitas pavyzdys — Pričkaus pasakojimas 
„Pavasario linksmybėse“, kaip jis kartą bėgo su „gromata“ pas 
poną. Dar prie vartų kepurę nuvožęs ir laukdamas, kol tarnai jį 
pakvies, mato: viena boba vis Ilekuodama bėga. 


„Gryta! — tariau, — kas kenk, kam bėgi taip išsižiojus?“ 
„Ak! —tarė ji kytriai, — ponatis mūs maloningas. ..“ 
Taip ištarusi, ji tuojaus pas upę nušoko 

Ir jo pridergtas buksvas su kulituve skalbė. 


„Metams“ būdingas ir tiesioginis pamokymas, suba- 
rimas ar grasinimas. Tai būna tiek personažų, tiek paties 
autoriaus kalbose. Kartais tokiais atvejais kalbėtojas visai nenu- 
rodytas. Taip baramas, pavyzdžiui, besikeikiantis vakmistras: 

„Kad perkūns, kad velnias! — Ai, žmogau, pasimislyk! 
Kam dūksti taipo, kam keiki iaip išsižiojęs? 

Ar tave patį jau šėtons padūkino visą? 

Neprieteliau! kam plėšais taip, kas tav pasidarė? 


Pažiūrėsime, kas būdinga atskirų kūrinio dalių kompozicijai.+ 

„Pavasario linksmybėse“ pagrindinė situacija neaiš- 
ki, nėra vienos vaizdavimo plotmės. Pradedama gamtos gyveni- 
mu, iš paukščių pasaulio staiga pereinama į ponų gyvenimą, 0 vė- 
liau — į būrų. Atrodo, lyg tai būtų kartu visų matoma, girdima. 
Tačiau atskirų epizodų ryšys paaiškėja aukštesnėje, idėjinėje plot- 
mėje. Daugelį jų jungia kontrastai. Pasipiauti bebandantis ponas 
priešpastatomas gamtai, jos gyvenimui, o iš to natūraliai pereina- 
ma į Lauro, paskui į Pričkaus kalbą. Pričkaus raginimui dirbti 
priešpastatoma Slunkiaus „filosofija“. Ir toliau kalbose yra ryšys, 
perėjimas į naujas temas, bet kontrastai jose jau nebevartojami. 
Vyraujantis visos dalies motyvas — džiaugsmas, raginimas dirbti. 
Čia duodamas sintetinis būrų gyvenimo visumos apibūdinimas, o 
lygiagrečiai eina ryškios detalės, žanriniai vaizdeliai. Tačiau pla- 
čiau apmestų gyvenimo, darbo vaizdų šioje kūrinio dalyje nėra. 
Tiktai Slunkius čia išryškėja visa savo esme ir nebeišdildomai įsi- 
rėžia į atmintį. 

„Vasaros darbai“ pradedami pasveikinimu, ramia, kiek 
rezignuojančia filosofija. Daugiausia vietos šioje dalyje užima dar- 
bymečio vaizdai. Jie baigiami savotiška išvada — užsiminimu apie 
darbus, vaišes rudenį. Tuo atžvilgiu dalis vieninga, užbaigta. Ji ge- 
Tiausiai leidžia pajusti būro gyvenimą. Ta prasme ji yra turinin- 
giausia, išsiskiria iš kitų gyvenimo apimties platumu. Čia ir dar- 
bymečiai — mėšlavežis, šienapiūtė, vasarojaus valymas, ir svar- 
bios problemos — būrų diferenciacija, šeimininkų santykiai su 
samdiniais. Sukuriamas ryškus apsileidėlio būro Plaučiūno pa- 
veikslas. Vyraujantis visos dalies motyvas yra darbas. Būdinga, 
kad tas gausumas dalykų, ypač darbai, kuriuos skiria ne visai ma- 
žas laiko tarpas, yra sujungti, lyg visai vienas po kito eitų. Lau- 
rui betilosotuojant (Taip besipasakojant), pasirodo vakmistras ir 
ima baisiai keikti. Paskui Selmui taip besidyvijant iš vakmistro 
keiksmų, visiems pasirodo Pričkus ir poryt į baudžiavą varo. O 
kaip jau diena pasakyta buvo prašvitus, visi baudžiauninkai labai 
skuba — bėga, tikt bėga, vis tekini, kits kitą pranokdami lekia. 
Mėžiant jau užsimenama apie laukiančią šienapiūtę: raginama tai- 
syti dalgius, nes šienaut jau putpela šaukia. Ir tuojau, Krizui besi- 
skundžiant savo šeimyna, štai pulkai susibėgo, visur pasklido rėks- 
mai: „šok, kirsk, grėbk, krauk'! Netrukus, Selmui taip besiraukant 
dėl lietuvninkų apsirijimo, štai pakamorė suriko: 


Vaikai! kam vėpsot taip? Ant dargana rodos. 


——  -—-—-=  —————==—=——————— +++ 


Bėkim skubinkimės greiti suvalyt vasaroją. 

Pagaliau, moterims Taip besipriešijant pakamorės barimuisi, šiai! 
vakmistras pasirodė ir, beržinį nutvėręs Ir bais rėkaudams, pradė- 
jo sakyti pamokslą. Šitokie posakiai, jungtys, dažnai pasikarto- 
dami, sudaro įspūdį, kad vyksmas nenutrūksta, kad būrams net 
miegoti ar valgyti nėra kada — kaip kaleidoskope vienas dalykas 
*pakeičia kitą. Toks gyvenimo vyksmo sudinaminimas kūrinyje 
yra taip pat meninė jungtis, kompozicinė priemonė. Taip pavaiz- 
duojamas baudžiauninko darbų skubotumas, jų nepabaigiamumas. 
Kaip „Pavasario linksmybėse“, čia irgi panaudojami kontrastai. 
Lauro filosofavimui kontrastuoja vakmistro keikimasis, gerajam 
ponui — Diksas, šienapiūtės įkarščiui — Plaučiūno apsileidimas. 
Tačiau šioje dalyje mažiau pamokymų, didaktikos, daugiau kal- 
bančių veikėjų, daugiau dinamikos, negu „Pavasario linksmybėse“. 

„Rudenio gėrybės“ yra vieningiausia „Metų“ dalis. Nuo 
gamtos įvado tuoj natūraliai pereinama į valgių gaminimą ir kvie- 
timą į vestuves, joms ruošimąsi. Vestuvėmis ši dalis ir užsibaigia. 
Taigi visa kas koncentruojasi apie vestuves, vestuvės duoda to- 
ną, atspalvį. Jos yra pagrindinė vaizduojamoji šios dalies situaci- 
ja. Ta situacija „Rudenio gėrybėse“ piešiama smulkiau, detaliau, 
negu kitose dalyse. Bet tik iš pradžių, o toliau, kaip ir kitose daly- 
se, ji nebe visai aiški. Neaišku, kaip ilgai tos vestuvės tęsėsi. Taip 
besipasakojant ir svodbą visą bebaigiant — tuos žodžius autorius 
sako ir po Selmo kalbos, prieš tai Pričkui ką tik papasakojus apie 
ponų puotą, ir paskui negreit — po Enskio pasakojimo apie Slun- 
kių ir Pelėdą, prieš Dočio kūlimą. Vadinasi, du kartus buvo „svod- 
ba“ baigiama, o tik pačiame „Rudenio gėrybių“ gale, Selmo ragi- 
nami, visi iš jos teišsiskirstė. Kalbos čia kitokio pobūdžio, kaip ki- 
tose „Metų“ dalyse. Čia atsiskleidžia viešasis, laisviausias būrų 
gyvenimas — ir linksmiausias. Vestuvės jam suteikia kitokį atspal- 
vį. Ir autoriaus, ir Bleberio tarno, ir Lauro kalbose dominuoja val- 
gis, gėrimas, pasijuokiama iš ponų virtuvės. Šioje „Metų“ dalyje 
daugiau pasakojimo džiaugsmo, kalbos epiškesnės, nukrypstama 
į epizodus, detalesnį, platų vaizdavimą. Tarsi yra laiko, niekur 
neskubama. Norima nustebinti, palinksminti, todėl pasakojama 
apie Slunkių ir Pelėdą, Dočio gaivinimą krikštynose. Kalbos čia 
daugiau susijusios, sąlygoja viena kitą (Pričkaus pasakojimas apie 
ponų valgį ir Selmo kalba apie tai, kaip visi „peklon“ bėga; Ble- 
berio tarno pranešimas apie piaunamus gyvulius ir Lauro kalba, 
kad valgius reikia taupyti; Pričkaus pasakojimas apie savo kuiną 
ir Enskio — apie savo peilį). 

„Žiemos rūpesčiuose“ yra trys ryškesni momentai, 
jungią atskirus epizodus: gamtos vaizdas ir būrų (Pričkaus, Ens- 
kio, Selmo) kalbos apie miško vogimą; Pričkaus kalba apie gaisrą, 
paskui šūvis ir Dočio teismas; javų vežimas į Karaliaučių, būrų 
plakimas ir Pričkaus mirtis. Pagrindinis dalykas šioje dalyje, nu- 
lemiantis jos visumos pobūdį, yra viešojo valstybinio būrų gyve- 
nimo vaizdavimas: būrai ir valdžia, įsakymai, nuostatai ir jų vyk- 
dymas, bausmės. Iš gamtinio įvado nuosekliai pereinama į Prič- 


280 


kaus ir kitų kalbas. Visos kalbos susijusios. Yra ir pabaiga — 
išvados ir sintetinis apibūdinimas, užbaigimas. Ši dalis nėra vien 
kalbų rinkinys. Joje pavaizduoti du svarbūs įvykiai — gaisras ir 
teismas. Pirmasis susijęs su prieš einančiomis kalbomis, yra lyg jų 
iliustracija, papildymas ir sukelia naujas kalbas, jį tiesiog liečian- 
čias, iš jo išplaukiančias. Antrasis parodo visų būrų beteisiškumą, 
jų gyvulišką traktavimą. Prieš tą įvykį ir po jo kalbos yra susi- 
jusios, juo pagrįstos. Nors laiko ir vietos situacija ir čia ne visai 
aiški, bet kitoje plotmėje, kurioje tenka viso kūrinio situacijas 
traktuoti, ji visai suprantama. Šioje dalyje yra daugiau veiksmo, 
įvykių, įtampos — ne tokio pobūdžio, kaip ,„Vasaros darbuose“, 
o natūralios, gyvenimiškos. 

Taigi kiekviena ,„Metų“ dalis sukonstruota panašiai. Kiekvie- 
na (išskyrus „(Vasaros darbus“) prasideda gamtos vaizdu — savo- 
tišku įvadu, preliudija į žmonių gyvenimą. Kiekvienoje yra pa- 
grindinė situacija (susirinkimas, krivulė, kolektyvinis darbas, ves- 
tuvės). Ta situacija yra ir visų epizodų jungiamoji gija. Nors ji ir 
ne visuomet pabrėžiama, primenama, bet ją tenka visą laiką at- 
siminti. Situacija nesaistoma įprastų erdvės ir laiko sąlygų, nes 
kitokia yra pati vaizdavimo plotmė. Statiškose kalbose atsisklei- 
džia gyvenimo dinamika (ypač „Vasaros darbuose“). Veiksmas 
tarsi koncentruojamas kūrinio fone. Kiekvienai daliai būdingas 
kontrasto panaudojimas. Kiekviena dalis savo ruožtu yra skirtin- 
go pobūdžio, skirtingos tematikos. Kiekvienoje jų pagal metų lai- 
kus apibūdinamas vienas kuris gyvenimo momentas, duodamas 
atskiras gyvenimo gabalas, atžvilgis. Kiekviena turi savo pagrin- 
dinį objektą, idėją, motyvą, nuotaiką — tuo yra vieninga ir išsi- 
skiria iš kitų: „Pavasario linksmybėse“ — džiaugsmas, sujudimas, 
gyvybė, ruošimasis darbui, didaktika; „(Vasaros darbuose“ — bū- 
ras baudžiavoje, darbymečiais, pagrindinis motyvas — darbas; 
„Rudenio gėrybėse“ — viešasis privatusis gyvenimas, vestuvės; 
„Žiemos rūpesčiuose“ — būrai ir valdžia, ponai, viešasis valsty- 
binis gyvenimas. Iš kiekvienos dalies, kiekvieno duodamo gabalo 
eina gijos į gyvenimo, tuo pačiu ir veikalo visumą. Visoms da- 
lims būdingi sintetiniai apibūdinimai, sintetinis vaizdavimas. Žiū- 
rint į dalių skirtingumų visumą, atsiskleidžia gyvenimo įvairumas 
ir pilnumas. Veikalo visumą pirmiausia jungia gamtiniai įvadai. 
Jie yra ne tik kiekvienos dalies preliudijos, bet ir grupuojanti, 
savo skirtingumu, kontrastu vienas dalis su kitomis jungianti 
grandis (nuolatinės paralelės, vieno metų laiko palyginimai su ki- 
tu). Taip atsiskleidžia gyvenimo tolydumas ir drauge kitimas. 
Kiekvienas metų laikas yra atskiras ryškesnis pasikartojančio 
vyksmo etapas. Kūrinį jungia ir tie patys veikėjai, ta pati jų ap- 
linka. Svarbiausi veikėjų buities ir charakterio bruožai išmėtyti 
po visą veikalą. Kūrinį iš dalies vienija ir epizodų paskirstymas. 
Neigiamiems personažams apibūdinti kiekvienam skiriama po vie- 
ną ar daugiau komiškų epizodų: Plaučiūno dalgis, Dočio gaivini- 
mas, Slunkiaus ir Pelėdos filosofavimas, jų namų vaizdas. Tokių 

epizodų yra kiekvienoje dalyje, bet daugiausia „Rudenio gėry- 
bėse“. Pagaliau visur „Metuose“ yra idėjinis ryšys, ideologinė 
jungtis. Ją sudaro socialinė problema — ponų ir būrų santykiai. 
Kiekvienoje dalyje jie paliečiami, bet ne visur lygiai, vienodai. 
Tolydžio ryškėja jų kontrastingumas, nesuderinamumas. ,„Pava- 
sario linksmybėse“ parodytas pono šlykštumas, svetimumas būrui 
ir gamtai (pasipiauti bandančio pono epizodas), akcentuojama pri- 
gimtinė žmonių lygybė (visi vaikai gimsta lygūs), suniekinami tie, 
kurie mėgdžioja ponus (Milkus). ,, Vasaros darbuose“ ponų ir būrų 
kontrastas praplečiamas. Čia ir sveikata, ir valgis skirtingi. Parodo- 
mas nežmoniškas ponų elgesys su būrais darbuose, baudžiavoje. 
Kaip autoriaus idealas ir tikrovė, palyginamas su kitais gerasis po- 
nas. Pavaizduojamas baisus vakmistro keikimasis. „Rudenio gėrybė- 
se“ ponų valgis apibūdinamas iš linksmesnės pusės, satyriškai (mat, 
vestuvės, visi gerai nusiteikę). Bužas akcentuoja ponų ir būrų ly- 
gybę gimstant, kūdikystėje ir jų priešingybę suaugus, išreiškia 
būrų sąmonėjimą — supratimą, kad ponai be būrų negalėtų gy- 
venti. Pavaizduojamas liūdnas Pričkaus likimas, jo gyvenimas pa- 
lyginamas su nuvarytu kuinu. Pagaliau „Žiemos rūpesčiuose“ jau 
nebe tik pasisakymai, bet vaizduojamas konkretus veiksmas — 
du įvykiai, dukart susidariusi įtampa prieš ponus. Vienas yra Do- 
čio pasisakymas teisme, kad ponai būrus jau visai nustekeno, su- 
silaukęs kitų pritarimo, visų būrų sutikimo. Kitas yra Pričkaus 
plakimas ir mirtis, sukėlusi visų geriausių būrų pasipiktinimą, 
grasinimą aukštesniu teismu. Šioje dalyje, kaip ir kitose, kalbama 
apie taktiką, kurios būrams reikia laikytis su ponais. Tačiau čia 
ji ne tik aptariama, ne tik išryškėja priešingos nuomonės dėl jos, 
bet ir pailiustruojama tikrove, gyvenimu: paaiškėja būrų nusiže- 
minimo prieš ponus beprasmiškumas. Vadinasi, „Žiemos rūpes- 
čiai“ ideologiniu, socialiniu atžvilgiu yra „Metų“ viršūnė. Čia per- 
eita beveik į kovą, bent į grasinimą — atvirą pasisakymaą. Apskri- 
tai, tokios kompozicijos reikšmė yra didelė. Ji leido ryškiai 
pavaizduoti baudžiauninkų gyvenimą, jo visumą — ne atskirų as- 
menų, 0 visos būrų bendruomenės. Be vienos kurios dalies tas gy- 
venimas būtų nepilnas. Dabar iškelti esminiai momentai, esminiai 
bruožai. Nemaža kūrinyje įvairių kompozicinių jungčių, suteikian- 
čių jam meninio vieningumo. „Metai“ nėra toks palaidas veika- 
las, kaip iš pirmo žvilgsnio galėtų atrodyti. 

Zanras. ,,Metuose"“ yra epinių, lyrinių ir draminių elementų, 
L. Rėza „Metus“ laikė „kaimo epu“ (ein Jūndliches Epos). Berods, 
niekas nėra net mėginęs įrodinėti, kad „Metai“ ne epinis kūrinys. 
K. Korsakas epišką platumą ir ramumą laiko būdingiausiu „Metų“ 
požymiu. Tikrą, ramų, neskubantį pasakotoją, besigėrinti pasako- 
jimu, matome kai kuriuose kūrinio epizoduose — kalbose. Slunkiui 
leidžiama visą savo gyvenimo esmę, pažiūras išsakyti. Jis filoso- 
fuoja, lyg apie jį nieko nebūtų, lyg kalbėtų pats sau ar savo žmo- 
nai, nors yra susirinkime. Gėrimasi scena — pasakojimu apie Do- 
čio gaivinimą, pareiškiant susirūpinimą, gailestį ir taip pat nesku- 

bant, neparodant iš karto, kaip iš tikrųjų su Dočiu yra. Santūriai 
papasakojama apie Pričkaus mirtį, nepridedant net jokios užuo- 
jautos, šūksnio, sudarant įspūdį, kad toks įvykis dažnas, ne išim- 
tis. Be to, Donelaitis čia piešia, kaip ir paprastai, ne atskirus as- 
menis, todėl tuoj po Pričkaus mirties paminėjimo pasakoja, kas 
atsitiko kitiems baudžiauninkams. Tačiau šalia šitų poeto epiko 
pieštų scenų, šalia ramumo, platumo, objektyvumo yra nemaža, 
ypač gamtos vaizduose, lyrinio elemento, susijusio su reileksija, 
didaktika (lakštingalos epizodas, rudens vaizdas). Ne visur išlai- 
kytas ir ramumas — autorius nuolat įsikiša, dalyvauja, reiškia pa- 
sipiktinimą, gėrisi. E. Mieželaitis sako, kad „Metų“ gelmėse kun- 
kuliuoja veržlus lyrinis upokšnis. Šis poetas randa Donelaičio 
kūrinyje nuostabiai tyras lyrines versmes, pažymi, kad veikale su- 
siderina ramus epinis susimąstymas ir lyrinis monologas, poetinė 
išpažintis. V. Mykolaitis-Putinas nurodo, kad „Metai“ yra kartu 
epinis ir lyrinis kūrinys. ,Metams“ būdinga, kaip minėta, ir vir- 
šinė draminė forma — dialogai. Kaip ir dramoje, vaizduojamas 
gyvenimas juose taip pat sudinaminamas, lyg perkeliamas į 
kitą plotmę, kur kūrėjo nebevaržo lėta tikrovės ciga, kur ta tik- 
rovė kondensuojama, ir todėl kūrinyje viskas atrodo lyg augalo 
augimas filme. Bet tikro dramiškumo, esminių jo bruožų — kovos, 
veiksmo, fabulos — nėra. Vadinasi, „Metai“ iš esmės yra epinis kii- 
rinys, turintis lyrinių ir draminių bruožų. 0 

„Metai“ anksčiau buvo paprastai vadinami idilėmis. Idilėmis 
juos laikė G. H. F. Neselmanas, F. Tecneris, L. Pasargė. Idiles an- 
tikiniais laikais rašė Teokritas, Vergilijus. Jose buvo vaizduojami 
piemenys, žemdirbiai gamtoje, apdainuojama meilė, reiškiamas 
džiaugsmas arba liūdesys; joms būdinga giedra nuotaika, ramybė. 
Tr vėliau idilėse buvo vaizduojamas paprastų kaimo žmonių gyve- 
nimas kaip miesto, aristokratų gyvenimo priešingybė, gėrimasi 
gamta, pabrėžiamas natūralumas, paprastumas, ramus darbas. Bet 
dažnai tų idilių piemenys buvo tik piemenų drabužiais persiren- 
gę aristokratai. 

Donelaičio „Metai“ yra kitokie. Donelaitis irgi priešpastato 
būrų gyvenimą ponų gyvenimui, bet jo pavaizduota baudžiaunin- 
kų buitis tokia skurdi, jie ponų taip engiami, tiek maža juose 
džiaugsmo, gėrėjimosi gyvenimu, kad idilių pavadinimas kūriniui 
netinka. Vargu ar pats poetas jį taip vadino. „Metuose“, be mažų 
išimčių, nėra jokios idealizacijos, visi daiktai vadinami tikraisiais 
vardais, netgi sutirštinant jų spalvas. Per vestuves žmonės ne 
dainuoja, o kiauliškas dainas bliauna, ne prisigeria ir prisivalgo, 
o prisiryja ir prisikemša, ne šoka, o spardosi. Nieko bendro su 
idilėmis neturi baudžiauninkų plakimo, teismo scenos. Gal tik 
„Pavasario linksmybėms“ labiausiai tiktų idilės vardas. Pirmasis 
Donelaičio „Metų“ leidėjas L. Rėza sakė, kad šio kūrinio negalima 
vadinti nei epu, nei idile, kad tai esąs vidurys tarp aprašomosios 
ir pamokomosios poezijos, pasižymintis epiniu tonu. Todėl „Metai“ 
galėtų vadintis didaktiniu epu. Atrodo, kad epu L. Rėza suprato 

poemą. V. Mykolaitis-Putinas „Metus“ irgi vadina didaktine poe- 
ma. Toks pavadinimas visai pateisinamas ir pagrįstas, net tradi- 
cinio poemos supratimo laikantis. Nors „„Metuose“ nėra veiksmo, 
nors paimtas mažas, ribotas kampelis, bet iš esmės juose pa- 
vaizduotas visos tautos, bent jau Prūsijos lietuvių, gyvenimas, 
nes ir kituose to krašto kampeliuose jis buvo panašus, jo būdin- 
gieji bruožai buvo tie patys. Tą gyvenimą Donelaitis pavaizdavo 
kasdienybėje, ne kokiu nepaprastu momentu, kartu ir realistiškai. 
Todėl, skirdami nuo Donelaičio pirmtakų ir amžininkų poemų, 
„Metus“ gal turėtume vadinti didaktine realistine poema. 


> KALBA IR STILIUS 


Iki Donelaičio ir jo gyvenamuoju laiku Prūsijoje formavosi 
bendrinė lietuvių kalba. Leidžiant giesmynus, biblijos vertimus, 
gramatikas, buvo sudarinėjamos redakcinės komisijos, kurių tiks- 
las buvo norminti lietuvių rašto kalbą. Norėta suvienodinti ne tik 
rašomąją, bet ir šnekamąją kalbą viešam vartojimui, kad kiti jos 
galėtų mokytis. Lietuvių raštijoje reiškėsi nemaža rašytojų vokie- 
čių, tik pramokusių lietuvių. kalbos. Kita vertus, lietuvių rašytojai 
nuolat susidurdavo su vokiečių kalba, patys ją vartodavo. Todėl 
lietuvių rašto kalboje, jos žodyne ir sintaksėje, atsirado nemaža 
germanizmų. Lietuvių rašto kalba kai kuriais atvejais labai nutolo 
nuo gyvosios kalbos, dėl to kilo ginčų, polemikų, imta reikalauti 
raštuose remtis gyvąja kalba, bent prie jos priartėti. Kaip atsime- 
name, XVIII a. pradžioje už tokią raštų kalbos reformą kovojo 
M. Merlinas, J. Šulcas, Pil. Ruigys, vėliau K. Milkus, G. Osterme- 
jeris. Pati gyvoji kalba per tą laiką nedaug evoliucionavo. Per ma- 
žai ji buvo vartojama viešajame gyvenime — valdančiųjų sluoks- 
nių, apsišvietusių žmonių. Jie kartais pavartodavo ją tik santy- 
kiaudami su liaudimi arba norėdami pademonstruoti savo 
mokytumą. Gyvajai kalbai darė įtaką raštų kalba, taip pat lietu- 
vių kaimynai — vokiečiai, kolonistai. Todėl ir joje gausėjo ger- 
manizmų, buvo priimami svetimi žodžiai, neieškoma savų atitik- 
menų. 

Donelaitis ir rašto kalba. Viešajame literatūriniame gyvenime 
Donelaitis labai mažai tedalyvavo. Jis neruošė ir neredagavo nei 
giesmynų, nei biblijos leidimų, tėra vertęs tik valdžios įsakymų. 
Išeitų, jog rašto kalbos jis mažiau tegalėjo būti paveiktas. Tačiau 
jos įtakos Donelaičiui paneigti negalima. Jis mokėsi lietuvių kal- 
bos seminare, dirbo mokykloje, bažnyčioje, taigi be rašto kalbos 
negalėjo išsiversti, turėjo progos ją pažinti. Kad jos atsidėjęs ne- 
studijavo, matyti iš jo paties pasisakymo: jis nesirūpinęs rašyba, 
bet esąs patenkintas, galėdamas gerai, laisvai kalbėti. Tikriausiai 
"Donelaitį veikė J. Šulco ir Pil. Ruigio linkmė, rėmimasis liaudies 
kalba, jos ėmimas raštų kalbos pagrindu. Tačiau kiek jis konkre- 
čiai lietuvių kalbą studijavo, žinių neturime. Maironis „Lietuvos 

istorijoje“ (1906 m.) konstatuoja didelę rašto kalbos įtaką Donelai- 
čiui — germanizmų gausybę. L. Pasargė kalba apie atvirus ir pa- 
slėptus germanizmus pirmuosiuose Donelaičio kūriniuose. Sakinio 
konstrukcija dažnai esanti tokia vokiška, kad verčiant tereikėję 
lietuviškus žodžius vokiškais pakeisti. Donelaitis gerai mokėjo 
gimtąją lietuvių kalbą, tačiau gerai mokėjo ir vokiškai. Lietuviš- 
kai ir vokiškai jis sakė pamokslus, vokiškai darė įrašus bažnyti- 
nėse knygose, rašė pastabas savo įpėdiniui. Todėl vokiečių kalba 
negalėjo visai neturėti jam įtakos. Jo raštuose yra germanizmų: 
kartupelė, kėžas, jėgėrė, jumprova, stukis, galgės ir kt. Germa- 
nizmų tada jau tikriausiai daugiau buvo ir gyvojoje kalboje, ir 
Donelaitis iš ten galėjo jų paimti. 

Donelaitis ir gyvoji kalba. Donelaičio meninės kalbos pagrin- 
das neabejotinai buvo gyvoji liaudies kalba, vartojama jo nuo 
pat kūdikystės. Todėl ir svetimybės gal daugiausia tik tos pateko 
į jo raštus, kurios liaudies kalboje buvo įprastos. Netenka ir kal- 
bėti apie tai, kad, liaudį vaizduodamas, Donelaitis būtų tyčia var- 
tojęs barbarizmus. L. Rėza pažymėjo, kad lietuviškoji išraiška 
„Metuose“ yra gryna, liaudiška ir klasiška, savo jėga, žodingumu 
stebinanti, gėrėtis verčianti visus kalbos žinovus. Donelaitis pil- 
niausiai pasinaudojo visais liaudies kalbos turtais — vaizdiniais, 
emociniais žodžiais, posakiais. Tačiau apskritai Donelaičiui būdin- 
ga ne kai kurių liaudies kalbos ypatybių atranka, jų pasisavini- 
mas ir panaudojimas, o pagrindinių jos savybių suvokimas ir per- 
teikimas. Liaudiškas yra visos jo kalbos atspalvis ir koloritas. Tai 
nulėmė visuomeniniai Donelaičio kūrybos pagrindai, idėjinis te- 
matinis jo kūrinių turinys ir paskirtis. 

Stiliaus sąvoka. Stiliaus sąvoka yra daugiareikšmė. Ji varto- 
jama platesne ir siauresne prasme. Paprastai stiliumi vadiname 
rašytojo kalbą — jo meninių išraiškos priemonių sistema. Dar tiks- 
liau, rašytojo stilius yra tai, Kas ypatinga ir savita jo kalboje — 
meninių išraiškos priemonių savitumas. Todėl reikia suvokti, nuo 
ko tas savitumas priklauso, kas jį sąlygoja, kur jo esmė. Tuo 
tikslu pirmiausia pasiaiškintinas bendratautinės ir literatūrinės 
kalbos santykis. Literatūrinė kalba, kaip sako B. Tomaševskis, nėra 
savarankiška kalba, bet tam tikras bendratautinės kalbos sluoks- 
nis!“. Tai norminė, taisyklinga, pavyzdinė kalba. Jos normas įtvir- 
tina normatyvinės gramatikos, žodynai, mokyklinis mokymas. 
Tos normos visiems privalomos. Literatūrinė kalba yra lyg bendra- 
tautinės kalbos išraiškos galimybių apibendrinimas. Literatūrinės 
kalbos negalima tapatinti su grožinės literatūros kalba, kitaip ta- 
riant, su poetine kalba. Pastaroji yra platesnė už literatūrinę kal- 
bą, nes į ją įeina kartais ir archyvinis kalbos fondas, tarmybės. 

Rašytojo kalbos bazė yra bendratautinė kalba. Rašytojas iš- 
reiškia savo jausmus ir mintis, vaizduoja visuomeninę tikrovę ir 


15 Tomauescekui B. B. A35HK KW CcTHA1b.— B KK: Tomawescekui b. B. Crhx 
H a35IK. M.—JI., 1959, c. 326—327. 

veikia mases, remdamasis bendratautinės kalbos žodžiu. ,,„(Grožinė- 
je literatūroje, — sako Vinogradovas, — bendratautinė, nacionali- 
nė kalba panaudojama kaip meninės kūrybos priemonė ir kaip 
forma visu savo gramatiniu savitumu, visu žodyninės sudėties 
turtingumu“!?, Tačiau bendratautinę kalbą rašytojas panaudoja 
kūrybiškai — ją šlifuoja, tobulina, turtina, ja remdamasis, kuria 
naujas išraiškos priemones, literatūrinę kalbą. Literatūrinės kalbos 
kūrime dalyvauja ne tik grožinė literatūra, bet kaip tik jai čia 
priklauso pirmoji vieta. Taigi rašytojo kalba, kaip išraiškos prie- 
monė, gali būti teisingai suprasta ir įvertinta tik jo amžiaus litera- 
tūrinės bendratautinės kalbos fone. Kad geriau išryškėtų rašy- 
tojo savitumas, panaudojant bendratautinę literatūrinę kalbą, rei- 
kia turėti prieš akis ir funkcinius tos kalbos stilius, sudarančius 
konkretesnes aplinkybes šiam savitumui pasireikšti. Išsivysčiu- 
sioje literatūrinėje kalboje yra ne vienas, o daugiau stilių, besi- 
skiriančių savo naudojimo sfera, žodžiais ir konstrukcijomis (pvz., 
kanceliarinis, mokslinis, publicistinis stilius). Funkcinės stilistinės 
kalbos skirtybės susikryžiuoja ir su socialinio pobūdžio skirtybė- 
mis. Literatūrinės kalbos stiliuose pasireiškia ir įvairių socialinių 
sluoksnių „kalbinis skonis“, jų kultūros sąlygojamas išraiškos bū- 
das. Lietuvių literatūrinėje kalboje XVIII amžiuje ir XIX a. pra- 
džioje kaip tik ir matome „kalbinio skonio“ ir išraiškos būdų skir- 
tingumą, priklausantį ne tiek nuo funkcinių stilistinių kalbos 
skirtybių, kiek nuo rašytojų socialinės padėties ir pozicijos, litera- 
tūrinės mokyklos ir kūrybos paskirties. Vadinasi, rašytojo kalbos, 
tuo pačiu ir stiliaus savitumas priklauso nuo bendratautinėje li- 
teratūrinėje kalboje esamų išraiškos priemonių atrankos, jų me- 
ninio panaudojimo. O tai savo ruožtu nulemia rašytojo socialinė 
padėtis ir pozicija, literatūrinė mokykla ir kūrybos paskirtis ir 
pagaliau jo paties kūrybinė individualybė. K. Marksas, demaskuo- 
damas prūsų cenzūros instrukciją, individualaus stiliaus prievar- 
tavimą, rašė: „Įstatymas leidžia man rašyti, bet aš turiu rašyti 
ne savo paties stiliumi, o kažkokiu kitokiu. Aš turiu teisę parodyti 
savo dvasios veidą, bet privalau jam suteikti nustatytas raukš- 
les“!", Taigi Marksas rašytojo stiliumi ir vadino jo dvasios veido — 
pasaulėžiūros, kūrybinės individualybės, santykio su tikrove — 
atskleidimą. 

Donelaičio stiliaus bruožai. Donelaičio kalbos, jo meninių iš- 
raiškos priemonių savitumą, tuo pačiu ir stilių pirmiausia nulėmė 
idėjinis tematinis jo Kūrybos turinys. Donelaitis vaizdavo sunkią 
XVIII a. valstiečių būrų buitį, socialinę priespaudą, klasinius ir 
tautinius prieštaravimus, kolonizaciją, būrų sąmonėjimą. Tam iš- 
reikšti reikėjo atitinkamo žodžio, kurio jis, suprantama, nebūtų 


16 Bunoepados B. Hacynįubre 3ax44H COBeTCKOTO JIHTEPAaTYpPOBexeHKA.— «<3Ha- 
Ma», 1951, KK. 7, c. 146. 

17 Marksas K., Engelsas F. Rinktiniai raštai dviem tomais, t. I. V., 1950, 
p. 112, 

vartojęs kitokio idėjinio tematinio turinio kūrinyje. Kitas jo stilių 
nulėmęs faktorius buvo paties rašytojo asmenybė su savo ideolo- 
gija, vidiniais prieštaravimais, temperamentu, individualiais kū- 
rybiniais sugebėjimais bei polinkiais. Donelaitis buvo suaugęs, 
susiliejęs su vaizduojama liaudimi, atstovavo jos interesams, ir 
tai pasireiškė jo kūrybos stiliuje. Stiliui turėjo reikšmės ir trečias 
faktorius — kūrybos paskirtis bei tikslas: Donelaitis savo kūrinius 
skyrė valstiečiams, norėjo juos pamokyti ir sąmoninti. Ketvirtas 
faktorius, turėjęs įtakos jo stiliui, buvo literatūrinės tradicijos: 
Donelaičiui darė poveikį antikinė literatūra, klasicizmas ir iš da- 
lies sentimentalizmas. Pagaliau penktas jo kūrybos stiliaus iakto- 
rius buvo pati lietuvių kalbos specifika: literatūrinės kalbos išsi- 
vystymo pakopa ir gyvoji liaudies kalba su visomis savo ypaty- 
bėmis. 

Pagrindinis Donelaičio stiliaus bruožas yra liaudiškumas. 
Jis pasireiškia pirmiausia nepaprastai plačiu ir gausiu gyvosios 
liaudies kalbos panaudojimu. Toji kalba, kaip minėta, yra Donelai- 
čio meninės kalbos pagrindas. Ji išugdė ir jo paties kalbos jausmą, 
suponavo būrišką kalbėseną. Donelaitis „Metuose“ nelinkęs abs- 
trakčiai samprotauti. Jis lyg nuolat bendrauja, kalbasi su kitais, 
kitų akivaizdoje, turi galvoje konkrečius daiktus, kreipiasi į konk- 
rečius žmones. Kaip ir gyvojoje kalboje, jis nuolat klausia, su- 
šunka, nustemba, gėrisi. Visa, kas gyva, kas egzistuoja, įam, kaip 
ir liaudžiai, yra lygiaverčiai dalykai. Todėl savo kalboje jis natū- 
raliai suderina šiurkštumą su švelnumu. Iš vienos pusės, jis kalba 
apie trivialiausius dalykus, jų visai nevengia, nenutyli, nevartoja 
jokių perifrazių ar eufemizmų, viską vadina tikraisiais vardais: 
sako pridergias buksvas, pasturgalį ir dar sodriau. Iš kitos pusės, 
jo kalboje jaučiamas meilumas, užuojauta, simpatija, atsisklei- 
džiančios įvairiomis deminutyvinėmis formomis: audeklėliai, 
jūsų nuausti; darbelių lūkuria jūsų; mūsų nabašninkėlis; 
Ak tėtuti; Ak broleliai; nabagėlis būras; Nės grūde- 
lius lauke jau vėjai buvo nudaužę; Ir stulpai saulelės ant 
debesių prasiplatin; kruopelių vos paragausim; Ilzbuiė, jų 
dukčiutė. Būdinga, kad šios abi ypatybės Donelaičio nuolat 
kartu konstatuojamos, ir šiurkštūs, ir švelnūs žodžiai ar posakiai 
greta, viename sakinyje, vartojami — taip, kaip ir gyvenime: 
Įvyrams| tabakėslis, kad ir visą butą prismirdin, Tikt gar- 
desnis, kaip visi riešutai gardžiausi; tūla mūsų žolelių taip 
nusirėdė, Kad nei boba jau didei sukrošusi kumpso; [po- 
nams| Dievs ir žodis jo, bažnyčių mūsų grožybės, Gies- 
mės nobažnos [-..J nei smarvė mėžinio smirdi; vaikai 
La4 Rei žinadvii paršukai; Gaug žiedų L-.| nei būrų 
kūdikiai žaidė. Iš liaudies gyvosios kalbos Donelaičio daugiau- 
sia paimti ir vaizdiniai emociniai žodžiai — įvairios poetinės prie- 
monės: palyginimai, epitetai, personifikacijos, metaforos, metoni- 
mijos, sinekdochos, hiperbolės, o ypač vaizdingieji veiksmažodžiai. 

Enskio peilis atrodo nei išdilusi delčia Ar kaip baisiai koks nu- 
kumpęs vanago snapas. Donelaitis vartoja tokius epitetus, kaip 
rambią nugarą, rudenį riebų, dailiems auteliams, nusvi- 
1ęs ponpalaikis, aklai prisisurbę. Arba tokias metonimijas ir si- 
nekdochas: Krizą nelaba šeimyna visą suėdė; Dočys Krizą susvi- 
lino visą; vakmistras kone visą nulupo; metaforas: nugarą skal- 
bia; šonus skalbti pradėjo — beržinį pagriebęs; Vištos [...] daug 
iškarkino pautų; vaizdinguosius veiksmažodžius: kirmyt į pa- 
talą žergia; valgius [...]išpliurpi nedarytus; ragino sur b- 
ti; vestuvėse šokiams Pimę nutvėrė, Tušę pagriebė. 
Autorius visuomet perteikia netarpišką tikrovės įspūdį: viež- 
lybos gaspadinės [...] su mergoms vindus [...] sukdamos ūžia; 
žąsins [-..] besikloniodams vaikus krūvon varinėja. Tas 
tikroviškas, netransformuotas, nepagražintas įspūdis išlieka, ir kai 
autorius nori ką paguosti, užjausti: 


Ale ką mislijo Ievutė, tavo pačiutė, 
Kaip jos pirmas vaiks užgimęs klykti pagavo 
Ar kaip pirmąsyk ji jam pasturgalį šluostė. 


Kai Selmas, teigiamas, autoriaus simpatizuojamas personažas, bara 
lietuvius, lygindamas juos su svetimtaučiais, sakoma: Selmui taip 
besiraukant. V. Kirpotinas pažymėjo, kad Donelaitis „įvedė 
į poeziją tokią demokratišką mužikišką kalbą, kurios būtų išsigan- 
dę patys drąsiausi XVIII a. laisvamaniai"!Š. Taigi Donelaičio sti- 
liaus liaudiškumas pasireiškia gyvosios kalbos leksika, liaudiška 
kalbėsena (grubumo ir švelnumo suderinimu), daiktų vadinimu tik- 
raisiais vardais, gyvosios, šnekamosios kalbos formų gausumu, 
vaizdiniais emociniais žodžiais, paimtais iš gyvosios liaudies kal- 
bos. Tačiau Donelaičio stilius yra liaudiškas ne vien todėl, kad 
pagrįstas gyvąja, šnekamąja liaudies kalba. Tą liaudiškumą pa- 
gilina, suteikia jam savitų bruožų kitos kūrybos ypatybės. Jos 
išskiria Donelaičio stilių iš kitų rašytojų, kurių kalba taip pat yra 
liaudiška, stiliaus. Visų pirma Donelaičio stiliuje autoriaus visuo- 
meninis veidas, jo socialinė pozicija atsiskleidžia labai ryškiai, 
žymiai ryškiau, negu daugelio kitų rašytojų stiliuje. Autoriaus ir 
personažų (būrų) kalba „Metuose“ nesiskiria nei leksika, nei 
vaizdinėmis emocinėmis priemonėmis, nei kitomis kokiomis ypa- 
tybėmis. Dažnai sunku išskirti, ar kalba autorius, ar personažas. 
Ne būrai kalba autoriaus kalba, bet autorius — būrų kalba. ,„Me- 
tuose“ yra būdinga šiuo atžvilgiu vieta: 


[-..] būriškai, kaip draugas jūsų pažįstams, 
Jums tiesiog pasakiau, kaip man pasakyt pasitaikė. 


Ponai, valdininkai vaizduojami „„Metuose“ iš būro, baudžiauninko 
pozicijų, apibūdinami jo žodžiais. Ponas paprastai vadinamas did- 


Iš KupnorTun B. «BpeMena roxa» ĮlonenaiTruca.— <OkTa6p»», 1947, ku. 5, 
ė. 183, 

pilviu, pilvotu ponpalaikiu, išputėliu pilvotu arba stačiai dideliu 
pilvu: 

Juk girdi, rytoj reikės į girę važiuoti, 

O poryt mažu reiks parvežint didelį pilvą. 


-———-—-—-—-X—————— Om M m nn. ms r  -——- m—  —- O — 


Tu savavalninke didpilvi, vis pasišiaušęs 
Ir nei žaibas koks žaibuodams gandini būrą. 


Ponas visados įsirėmęs, nuolat skiauturę rodo, vis pasipūtęs, su- 
gyvulėjęs, žiaurus: 
Kaspars, ant galvos iškėlęs skiauturę riebią, 
Kaip gaidys vištas guiniodams, gandina žmones. 


2 -—-—-—  —————————————————————————————— 


[- (J nevidons baisus, vis poniškai pasipūtęs, 
Nei erškėtis koks nabagėlį gandina būrą. 

[-(..] tūls Mikols, išputusį pilvą 
Svietui rodydams ir nei pūslė pasipūsdams, 
Kaip koks smirdas dėl šelmysių sviete nerimsta. 


——-——— X M —— m -—-—- 


Amtmonas pradeda rėkaut ir, nesvietiškai prasikeikdams, ne dan- 
tis, bet iliinį griežia. Vakmistras ne ateina, bet atsibasto. Tokiais 
žodžiais, apibūdinimais pasireiškia būrų ir paties autoriaus neapy- 
kanta ponams ir valdininkams. Iš kitos pusės, F. Engelsas veikale 
„Šeimos, privatinės nuosavybės ir valstybės kilmė“ yra rašęs: 
„Kas yra gera viešpataujančiai klasei, turi būti gera ir visai visuo- 
menei, su kuria save sutapatina viešpataujanti klasė. [...| kuo to- 
liau progresuoja civilizacija, tuo daugiau ji yra priversta savo 
neišvengiamai pagimdomas blogybes pridengti meilės apsiaustu, 
jas padailinti arba melagingai paneigti, žodžiu sakant, praktikuoti 
lygtinį veidmainiavimą [...|, kuris pagaliau pasiekia aukščiausią 
savo tašką teigiant, kad išnaudojančioji klasė engiamosios klasės 
išnaudojimą vykdanti vien tik ir išimtinai pačios išnaudojamosios 
klasės labui [...]“!9. Tokia situacija „Metuose“ atsispindi būrų 
žodžiuose — ponams skirtuose tituluose: viešpatys maloningi, 
jų spaudžia malonė, maloningas ponatis ir pan. Kokia iro- 
nija skamba tas titulas! Donelaitis demaskuoja tą „„maloningumą", 
parodo, koks ponas iš tikrųjų yra. Jis rašo: 


[-..] mūs viešpatys maloningi 
Būrą, vis pinigų daugiaus norėdami, lupa. 


Kožnas juk žioplys, vargdienių nugarą lupdams, 
Savo malonę dar iškelt ir girt nesigėdi. 


Demaskavimas nueina dar toliau: būrams jie paskutinį laši- 
na kraują. Ponų bei valdininkų apibūdinime girdime ironiją, 


19 Marksas K., Engelsas F. Rinktiniai raštai dviem tomais, t. II. V., 1950, 
p. 293, 

sarkazmą — tiek atskiruose žodžiuose, tiek didesniame kontekste: 
nusvilęs ponpalaikis; Tič tiktai, ponai! mažu vėl teks žingine 
žengti — panašiai kaip būro kuinui. Apie šykštųjį amitsrotą sa- 
koma: | 

[...] jam šilings duots sapne kaip grieks pasirodo 

Ir tamsoj vis ik išauštant gandina biedžių. 


Prisimintinas čia ir norįs pasipiauti ponas, kurį šikšnosparnis klau- 
sia: Ar gumbu sergi, ir Pričkaus pasakojimas apie ponų puotą, kur 
ne austrės, o Rupuižes baisias į bliūdą tarškino platų, ir daugelis 
kitų vietų. Ponų, valdininkų apibūdinime girdime liaudies balsą, 
jos neapykantą ir panieką skriaudėjams, klasini antagonizmą. Ne 
veltui S. Nėris apie Donelaitį rašė: 

Jis rinktiniais žodžiais priešus plūdo, 

Sąmojo juos čaižė boiagu. 

Kitaip Donelaitis apibūdina būrus — jų gyvenimą, darbus, bau- 
džiavą. Čia visur jaučiame jo užuojautą, meilę, gilų vargo atjauti- 
mą. Sakoma: nabagėlis būrs, būrišką nabagėlį, vargdienėliai, ste- 
nančių nabagėlių, vargdienį nuliūdusį: 


Juk jau, kas tikt nor, tas būrišką nabagėlį 
Stumdo šen ir ten nei kokį šunį neverta. 


—————-—-——-— —  —— —- — r ri r r— rr r 


Kas tav liepė vargdienį nuliūdusį spardyt? 


Tai ne sentimentali užuojauta — iš konteksto niekur tokio įspū- 
džio nesusidaro. Šalia deminutyvų, švelnių žodžių Donelaitis, api- 
būdindamas baudžiauninkus, vartoja ir šiurkščius, atitinkančius 
būrų gyvenimą, skurdžią ir nepakenčiamą jų buitį: 


Mes, suskretę būrai, mes, vyžoti nabagai, 
Šen ir ten vis stumdyti bei daug prisivargę, 
Tankiai vos plutas sausas į vėdarą kišam 
Ir tikt su 'blogu skinkiu gaiviname širdis. 


Suskreię čia ne nešvarumą reiškia, bet parodo, kaip būras yra 
darbų nustekentas, nuo darbo pajuodęs, apiplyšęs. Be to, tas žo- 
dis pavartotas kaip Kontrastas puikiems šlapjurgiams — išsipuošu- 
siems ponams, susirinkusiems į puotą. Į vėdarą kišam — vadinasi, 
laiko nėra, skubame, be to, valgis toks — sausos plutos — nelenda. 
Jei būras tokiais žodžiais apie save kalba (sako ne skrandis, o vė- 
daras, ne valgom, o kišam), aišku, kaip jis jaučia socialinę skriau- 
dą. Paimsime dar būdingesnį ilgesnį pavyzdį — pasakojimą iš ,,Va- 
saros darbų“ apie tai, kaip būrą baudžiava baudžia. Baudžiauninko 
darbo sunkumą, išsemiantį visas jo jėgas, čia įsivaizduojame iš 
liejamo prakaito. Būras dirba, prakaitui srovėms per nugarą teš- 
kant. Jį kankina alkis ir troškulys. Jo blogs skilvys dėl pietų pra- 
deda skųstis, bet savo vėdarą linksmint jis gali tik plutomis ir „„kė- 
žu“. Vargingai savo sausą truputį kramitęs, jis malkelio, taigi bent 

gurkšnelio, gert užsigeidžia. Bet gėrimo jam niekas nepasiūlo, o 
laiko nėra, reikia skubėti. Ir jis nušokęs iš klano vandenį laka, 
Kur vabalai visoki su varlėms šokinėja. Bet ir už tai nukenčia: štai 
Diksas su lazda dar muša nabagą. Donelaitis čia pasakoja kaip ra- 
mus epikas. Tai ne sentimentaliai retoriškas patosas, ne rinktiniai 
užuojautos sužadinti žodžiai: būro ne pilvas, o vėdaras, jis ne ge- 
ria, o Jaka. Niekinamos reikšmės šie žodžiai neturi. Jie geriausiai 
parodo, kam savo padėtimi, buitimi lygus būras, baudžiauninkas. 
Iš to vaizdelio, jo išraiškos aiškiai juntamas būro gyvenimo nepa- 
kenčiamumas, priespaudos nežmoniškumas ir gili užuojauta. Visa 
atvaizduota būro žodžiais, lyg vienas būras kitam pasakotų. Ly- 
giai taip pat būras išreiškia ir savo vertės jutimą, išaukština savo 
darbą. Nors nusvilęs ponpalaikis juokiasi iš būrų ir besišypsodams 
jų darbus niekina, bet be būrų įis neišsiverstų. Jei ponams bie- 
džius toks su šūdais [...] nepadėtų, nevalgytų jie pyragų, ir po- 
načių lepusi nosis, kuri baidosi juodo darbo ir vis poniškai už- 
kumpusi juokias, veikiai nusilenktų, jeigu jie barščius nedarytus 
ir prisvilusią gručę Taip, kaip biedžiai [...], kasdien į vėdarą kiš- 
tų Ir [...] prisivargt į baudžiavą suktų. Liaudiškai, kaip matėme, 
Donelaitis pavaizduoja ir gamtą, būrų gyvenimo aplinką. Gamtoje 
tokia pat socialinė santvarka, tokie pat socialiniai santykiai, kaip 
žmonių gyvenime. Viskas gamtoje panašu į Žmogų, 0 Žmogus pa- 
našus į kitus gamtos padarus: laukų kalnai su kloniais pavasarį 
pametė skrandas; vaikai nei žindyti paršukai vis šokinėja; Žiedai 
su žiloms barzdoms svyrinėja; bitinas šeimyną savo pabudint 
Ir prie darbo siųst neužmiršta; vorai verpalus audžia ir tinklus 
mezga; gandras taiso savo lizdą, lyg žmonių gyvenamą namą (su 
sienomis ir langais, durimis ir slenksčiais); lakštingala vis nei būr- 
ka prastai apsirėdžiusi. čiauška. Donelaičio saulelė, anot S. Nė- 
ries, — tai geraširdė būriška mama. Taip būriškai pavaizduotas 
ir miškas žiemą, žiemos ir rudens kova, šienapiūtė ir daugelis kitų 
gamtos epizodų. Taigi „Metuose“ kūrėjas būriškai junta ir suvokia 
pasaulį, būro akimis į viską žiūri ir vertina. Ką valstietis smerkia, 
niekina — smerkia ir Donelaitis, apie ką valstietis kalba su mei- 
le, susirūpinimu — taip apie tai kalba ir Donelaitis: grūdelius 
lauke jau vėjai buvo nudaužę; jūs dešrelės su lašinė- 
liais, Mes kone verkiam jau, kasdien paminėdami jūsų; 
vasarėlei mielai jau besibaigiant. M. Saltykovas-Ščedrinas 
yra pasakęs, kad „žmogaus lūpos neištaria nė vieno sakinio, kurio 
nebūtų galima pasekti iki tos aplinkos, iš kurios jis išėjo“??, Kiek- 
vienas Donelaičio žodis ir sakinys veda į būro — valstiečio, bau- 
džiauninko aplinką, pats iš jos išėjęs. V. Mykolaitis-Putinas pa- 
žymi: „Galimas daiktas, kad net stilistinis poemos grubumas, 
primygtinis lyg ir su tam tikru pasigėrėjimu trivialiausių žodžių 
vartojimas ir drastiškų vaizdų nevengimas eina iš paslėpto poeto 
noro ne tik būti kaimiškų, prasčiokišku, bet ir šokiruoti ponišką 


20 Bunoepa0o8 B. Min. str., p. 149. 

saloninį skonį“2!. Donelaičio, kaip būrų poeto, būro, kalbinis sko- 
nis ir buvo būriška kalba. Tas faktas, kad „Metų“ kalbinėje išraiš- 
koje ryškiai atsiskleidžia visuomeninis rašytojo veidas — pasireiš- 
kia jo neatskiriamas suaugimas su būrais ir jų gyvenimo aplinka, 
leidžia konkrečiau ir giliau suvokti patį Donelaičio stiliaus liau- 
diškumą. Teisingiau būtų sakyti, kad tas faktas ir yra jo stiliaus 
liaudiškumo pagrindas. Bet iš to nereikia daryti išvados, kad Do- 
nelaičio būriškumo niekas nepažeidė, nedarė jam įtakos. Donelai- 
tis ne tik būras, bet ir pastorius — pamokslininkas, moralistas. Jis 
ne tik vaizdavo būrus, bet ir norėjo juos pamokyti. Tai irgi pasi- 
reiškė stiliuje, suteikė jam būdingą atspalvį. 

Taigi antras ryškus Donelaičio stiliaus bruožas, sąlygotas di- 
daktikos, yra retoriškumas. „Metuose“ nė ženklo nerasime 
jokių svyravimų, abejojimo, netikrumo. Autorius tiki savo pažiū- 
rų, Nuomonių neabejotinu teisingumu. Jis nelinkęs pripažinti jo- 
kių kompromisų. Jaučia pareigą sudrausti, suniekinti, pamokyti. 
Neieško tam aplinkinių kelių, retai įsileidžia į ilgesnius aiškini- 
mus, išvedžiojimus, mėgsta geriau drėbtelti iš karto svarų žodį, 
parodantį visą Žmogaus, jo poelgio menkumą: snargliau, žioply, 
smirde, nenaudėli, išputėli pilvots! Šiuo atžvilgiu nėra ir negali 
būti jokių išimčių. Sprendimai visuotiniai, apodiktiniai. Dėl to Do- 
nelaitis taip mėgsta visi, visur, vislab: 


Vislab, kas rudens biaurybėj numirė verkdams, 
Vislab, kas ežere gyvendams peržiemavojo, 


——- + r T-T-—-—-—-—-“ (X X—+——+—+—-—-—-MKMKMų00 -+-—-—+ M M T + —— 


Vislab tuo pulkais išlindo vasarą sveikint. 
Musės ir vabalai, uodai su kaimene blusų 

Mus jau vargint vėl pulkais visur susirinko. 
Ne! ne verkt, bet linksmintis visi susirinko: 
Nės darbai žiemos visur jau buvo sugaišę 
Irgi pavasaris ūnt visų laukų pasirodė. 

Tuo po tam pašaliai visi kribždėti pagavo. 


Bet visi visur sumišai šokinėdami džiaugės. 


Gandras parlėkęs rado savo kraiką v isu r didei sudriskusį, užper- 
nai pastatytus namus ant visų kampų permier pagadintus. Jo 
troba visa visur iškrypusi rodės. Ereliui įsakius, tuojaus visi 
pulkai [...] Iš visų pašalių susilėkę jam pasirodė. Pričkus sako: 
Juk ir mes visi, glūpi dar būdami snargliai. Ši ypatybė tokia 
ryški, taip autoriui būdinga, kad kitaip jis, berods, niekuomet ir 
nekalba. Ir Durakui šovus, ir Dočiui kuliant, žemė su visais daik- 
tais padrebėjo [...], virpėti pagavo. Ir suprantama, kad vestuvėse 
svečiai visi dėl to didei nusigando. Donelaičio stiliui labai bū- 


21 Mykolaitis-Putinas V. Donelaičio „Metai“. — Raštai, t. 8. V., 1962, p. 211. 

dingas ir toks didaktiškas nuolatinis įterptinis sakinys: kaip būrui 
(būrams) reik; kaip prastas (paprastas) būrs; kaip pratę yr. Reto- 
rinį atspalvį „Metams“ teikia ir su didaktika susijęs gausus lie- 
piamosios nuosakos vartojimas: Tu niekings žmogau! mokin- 
kis; Į paukščius žiūrėk!; šiaury baisus, išklėstyk nugarą 
bloznų! Bausk, prispausk su šalčiais juos. Didaktika iš dalies 
paaiškinamas ir hiperbolinimas, šaržavimas. Retorinį atspalvį taip 
mas, superlatyvai, antitezės — nuolatinis kontrastavimas: biadu- 
rūs sopagai, bet dailios vyžos. 

Trečias būdingas Donelaičio poetinės kalbos bruožas, tuo pa- 
čiu ir esminė jo stiliaus ypatybė yra dinamiškumas. Ši sti- 
liaus savybė susijusi su „Metų“ kompozicija ir autoriaus pasaulė- 
jauta. Pagrindinį vaidmenį čia vaidina vaizdinis veiksmažodis. Do- 
nelaičio kūryboje yra apie 200 vaizdinių veiksmažodžių ir tik apie 
100 epitetų, apie 50 metaforų, apiė 40 hiperbolių, apie 30 palygi- 
nimų, apie 10 kitokių tropų. Vadinasi, aiškiai dominuoja vaizdinis 
veiksmažodis. Jame dažniausiai slypi poetinės minties ir vaizdo 
branduolys. Donelaitis retai vartoja daiktavardinį nusakymą: Di- 
delį savo namams [...] padarydavo džiaugsmą. Veiksmažodis ,,Me- 
tuose“ paprastai neina jungtimi. Veiksmažodžiu daugiausia pasi- 
reiškia Donelaičio kalbos sodrumas, sultingumas. A. Tolstojus, 
vienas žymiausių tarybinių rašytojų, yra pasakęs: „Judesys ir io 
išraiška veiksmažodis yra kalbos pagrindas. Rasti tinkamą saki- 
niui veiksmažodį — reiškia suteikti sakiniui judesį“. Ir kitoje vie- 
toje: „Aš stengiuos pamatyti žmoguje gestą, apibūdinantį jo 
dvasinę būseną, ir tas gestas nurodo man veiksmažodį išreikšti 
judesiui, atskleidžiančiam psichologiją“?2. Gyviausi ir vaizdžiausi 
judesio reiškėjai yra ištiktukai, bet jų Donelaičio kūryboje maža 
(pvz., tič!). Daugiausia „Metuose“ yra garsinių veiksmažodžių — 
jie tokie pat gyvi, vaizdūs: gandras tarškino snapą, staklelės trin- 
ko, dainos čypsi, čirškino smuiką, purvynai teškėt ir šliurpt pa- 
siliauja, kelias trinka, vilkai tralalaudami siaugė. Donelaitis mėgs- 
ta kartotinius mažybinius veiksmažodžius, kurie žymi dažną arba 
neilgai trunkanti veiksmą: šokinėti, trūsinėti, klydinėti, kopinėti, 
rėplinėja, persekinėja, klestina vėjai. 


[(..] jauns žmogus durnai dūkinėdams 
Nei sidabras gyvs stikle mudriai šokinėja. 


Jis dažnai vartoja ir akimirkos veikslo veiksmažodžius, žyminčius 
judesio staigumą: šūkieriu graudžiai, girgžteria durys, „„šmotus“ 
kyšteriu riebius, dantys šyplers, vindai stapiers, taip pat įstangos 
kartotinius veiksmažodžius: šūkaut, rykaudama, klykaudams. Re- 
čiau pasitaiko palengvos kartotinių veiksmažodžių: Jūkuria. Labai 
būdinga, kad Donelaitis dažnai vartoja pusdalyvį su veiksmažo- 


22 IlĮep6una B. Pa6ora A. H. ToncToro Hax, c10B0M.— «<3HaMa», 195], kn. 4, 
c. 160. 

džiu kartu: plazdendami laksto, čypsėdami burzda, siūbuodami 
barška, pleškėdami teška, raudodami kloniojas, miegodami kran- 
kiai, bėginėdami vargsta. Veiksmažodžiu Donelaitis išreiškia dau- 
gybę garso ir judesio niuansų, išryškina vos pastebimus jų bruo- 
žus, atskleidžia begalę komplikuotų atspalvių. Dažniausiai jis 
veiksmą ir judesį sustiprina, padidina arba labai sumažina: blusa 
įgelt išsižiojo, bulius ariant vos rėplinėja, merdėdams vos sukasi 
vindas, Krizas bernus randa betimsanti, Pričkus Laurą mato be- 
kumpsant. Kartais veiksmažodžiu išreiškiamas sunkiai įžiūrimas 
veiksmas: vorai, kampuos sėdėdami, verpalus audė [...], tinklus 
tyloms kopinėdami mezgė. Tas pats veiksmas arba būsena pagal 
reikalą ir situaciją išreiškiami vis kitu veiksmažodžiu. Sakysim, 
būras eina miegoti: į patalą kopia (paprastai), į patalą virsta (nu- 
vargęs), į patalą žergia (autoriaus niekinamas). Dažnai veiksmažo- 
dinė dinamika apima visą vaizdą. Pavyzdžiui, Pričkus: 

Taip ištaręs, jis kūliais pro duris iššoko 

Ir, ant kumelio ketvergio tuojaus užsimetęs, 

Skubinos ir kitiems kaimynams urdelį rodyt. 


Judesį juntame net ten, kur iš tikrųjų jokio pastebimo veiksmo 
nėra. Tokiu atveju judesio įspūdį sukelia dažniausiai personifika- 
cija (prozopopėja) — pagrindinė Donelaičio metafora. Negyviems 
daiktams suteikiama gyvybė, o gyviems — žmogaus, asmens žy- 
mės: iš pumpuro kopdams, „paludieniai“ išsišiepę [...] lūkuria, 
merdėdams vos sukasi vindas. Tokia personifikuota gyvybė — ju- 
desys, dinamika — ypač būdinga gamtos vaizdams (pavasario, ru- 
dens, žiemos). Dinamika „Metuose“ taip pat neatskiriama nuo 
hiperbolės. Donelaitis į viską žiūri lyg pro didinamuosius stiklus, 
nors ryškių, į akis krintančių hiperbolių neperdaugiausia. Labiau- 
siai hiperbolizuotas šienapiūtės vaizdas, kuilio svilinimo, Dočio 
kūlimo, vakmistro keikimosi pavaizdavimas. 


Krizo kukorius taip smarkiai pleškino svodbai, 
Kad anti ūlyčių visur ūžims pasikėlė. 
Dočys tokį paleido šūvį, 


Kad ir žemė su visais daiktais padrebėjo, 
O stuboj langai, naujai taisyti, sudrisko. 


Nors Donelaitis gyvenimo reiškinius vaizdavo sutirštintomis spal- 
vomis, hiperbolindamas ir šaržuodamas, tačiau tuo neiškreipė tik- 
rovės, 0 ją paryškino. Tokią pat ekspresyvinę reikšmę, kaip hiper- 
bolės, dažnai turi „Metuose“ ir pamėgtas išskaičiavimas — vaiz- 
duojamų veiksmų, gyvių, valgių, žmonių, daiktų gausybė. Tai 
suteikia Donelaičio stiliui dar daugiau gyvumo, dinamikos, sustip- 
rina visuotinumo, pilnumo įspūdį. Tuo atžvilgiu prisimintinas pa- 
vasario pradžios vaizdas, kai visi pašaliai pagauna kribždėti, arba 
rudens ruošos troboj pavaizdavimas. Taigi Donelaičio stiliuje ma- 
tome tai, kas jau buvo pastebėta jo kūrinio kompozicijoje, kas 

buvo būdinga jo pasaulėjautai, tikrovės ir gamtos suvokimui, — 
amžiną vyksmą, judėjimą, kitimą. Donelaičio epitetai palyginti 
konkretūs, kartu atskleidžiantys būdingas vaizduojamų daiktų ar 
reiškinių žymes. Mėgstamiausi jo epitetai yra margas ir žilas: va- 
balą margą, pavasarį margą, ant margų laukų, grožybėms mar- 
goms, margas pievas, žoleles margas; su žiloms barzdoms, žiliems 
bernams, vainiką žiląa. Dažnai vartojamas ir epitetas surukęs: su- 
rukusi boba, surukę diedai, po surukusia skranda. Iš kitų epitetų 
pažymėtini: ant dangaus išgaidrinto, žėrintį ratą, su baltais kal- 
nais. Daugumas epitetų subjektyvūs, turi ryškų emocinį atspalvį, 
rodo pabrėžtinai aktyvų autoriaus santykį su tuo, kas vaizduoja- 
ma: nusvilęs ponpalaikis, vyžoti nabagai, meilingą draugą, pas 
meilingą kakalį, niekings žmogau, su biauriais sopagais, nešvan- 
kus darbs, lėlės nenaudėlės, glūps šokinėjims. Būdingi prieveiks- 
miniai epitetai, sukonkretinantys veiksmažodžius: siorai, laibai 
dainuoti, linksmai laksto, sumišai lakstydami, taip pat metafori- 
niai epitetai: saldų balsą, alkaną dieną, barzdota gadynė, rudenį 
riebų, šlapius darbus, barzdoti pušynai, jauną vasarą. Iš palyginimų 
pažymėtini: lakštingala nei žvirblis būriškas pasirodo; laukai kaip 
skruzdėlyns kribždėti pagavo; purvynas nei kisieHus; Kaspars 
kaip gaidys vištas guiniodams gandina; žolelė nei boba sukrošusi 
kumpso; Kregždės nei kulkos šaudė. 

Donelaičio stiliuje pasireiškia bendrieji jo vaizduosenos bruo- 
žai: iš vienos pusės, sintetiškumas, glaustumas, iš kitos pusės, 
konkretumas, smulkus išskaičiavimas. Poetas vienu žvilgsniu apima 
ir glaustai apibūdina visumą ir kartu sukelia gausumo, pilnumo 
įspūdį. Tie bruožai kartais pasireiškia atskirai, bet kartais ir drau- 
ge: iš visumos vaizdo einama į smulkiausias jos detales, ir tuo 
būdu vaizdas išbaigiamas. O tai savo ruožtu irgi sąlygoja stiliaus 
dinamiškumą. 

Ketvirtas ryškus Donelaičio stiliaus bruožas, susijęs su pačiu 
žanrų, yra epiškumo ir lyrizmo suderinimas. „Me- 
tams“ apskritai būdingas ramus, epinis pasakojimas. Juose domi- 
nuoja vientisiniai sakiniai su gausiomis išskirtinėmis dalimis ir 
sudėtiniai sujungiamieji sakiniai. Būdingas taip pat anaforinis 
sakinių sujungimo būdas, pakartojimas, vietomis suteikiąs kalbai 
ir kiek retorinio atspalvio. Tačiau Donelaitis niekur nėra šaltas 
stebėtojas ir vaizduotojas. Jis kartu arba švelnus ir jautrus, kaip 
mylintis ir globojantis tėvas, arba rūstus, nieko nedovanojąs tei- 
sėjas, grūmojąs už kiekvieną skriaudą, pliekiąs kandžia ironija 
ir pikta satyra, arba barąs ir pamokąs pastorius. Iš to kyla ne tik 
jo stiliaus retoriškumas, bet ir lyrizmas. 

Kiti Donelaičio stiliaus bruožai susiję su antikinės poe- 
zijos įtaka. Kai kurie Donelaičio kūrybos tyrinėtojai antikai, 
jos įtakai skiria ypač daug reikšmės. L. Pasargė sako, kad nuo- 
taika, paprastumas, natūralumas, tikroviškumas, forma ,„Metuose'“ 
kilę iš antikinių versmių. L. Rėza vieninteliu svetimu varžtu šia- 
me kūrinyje laiko tik hegzametrą, tačiau ir tas Čia esąs virtęs gė- 

lių vainiku. Hegzametras, kaip kalbinė metrinė forma, kuria skam- 
bėjo. tiek neužmirštamų kūrinių, turinti ilgą tradiciją, savąja 
melodija uždėjo „„Metams“ specifišką žymę, savotišką atspalvį. 
Toks eiliavimas suteikė kūrinio stiliui rimtumo, tvirtumo, svaru- 
mo, gal kiek ir iškilmingumo. Vaizduojamą gyvenimą, tikrovę jis 
lyg perkėlė į kitą plotmę, labiau atitraukė nuo kasdienybės. Re- 
čitatyvinio pobūdžio kalboje ir plūdimasis atrodo nebe toks smar- 
kus. Hegzametro kalba tarsi pašventinta, sankcionuota. V. Kirpo- 
tinas sako, kad Donelaitis sudemokratino hegzametrą: dievų kalba 
„Metuose“ kalba mėšlą veždami baudžiauninkai. Hegzametras 
atsiliepė ir sakinio struktūrai, žodžių grupavimui. Pirmiausia čia 
minėtinas sintaksinis paralelizmas, kuris perskiria eilutę į dvi 
(dažnai antitetiškas) dalis ir suteikia jai visokeriopą (prasmine, 
sintaksinę, intonacinę) pusiausvyrą: 


Brinkina jau laukus|| ir žolę ragina keltis. 

Viens taria per šviesu,|| kitam negana šviesybės. 

Viens taria per drąsus,|| o kits jį lėtą vadina, 


Su hegzametru, eiliavimo reikalavimais susijęs ir hendiadis — tos 
pačios minties išreiškimas dviem skirtingais daiktavardžiais arba 
veiksmažodžiais, sujungtais jungtuku: 


Ašarų mums per daug ir raudą didę padarė. 

[...] daug dėl to kaštavos irgi steliavos. 


Dočį vėl gaivint ir gydy t atnešė greitai. 


—————-X———>+M MW —— M — 


—— — -—-———— ———— M mm T |||] r: nų 


Žiemai perkąst ir kramtiyt dar nenusiskynė. 


Hegzametras daugeliu atvejų sąlygoja ir inversijas: 


Kožnas ir kiekviens tavo šaunią garbina dainą, 
Kad tu mums dyvus linksmų lakštingalų čiauški. 
Smuikai tav ir kanklys tur su gėda nutilti, 
Kad rykaudama tu savo saldų pakeli balsą. 


Hegzametras taip pat labai dažnai reikalauja nukelti tarinį į sa- 
kinio galą: 


Nės kisieliaus tu, o kuinai pašaro laukia, 


————-—-—  ——— A ——  — ————- -  — -—— m——.  —— 


Viens savo kablį, o kitsai naujintelę šakę 
Nešdams ir besiskubindams tikt bėga, tikt bėga. 


Skinkį jis gardžiai ar šaltą vandenį geria. 


———=> === ——=— 
——- O O — ———— ——-  —- 


Karvių tris berždžias, o jaučių du mėsinėja. 

Tai buvo natūralios, nekrintančios į akis ypatybės, susijusios dau- 
giau su eiliavimo specifika, hegzametro reikalavimais. Labiau pa- 
stebimas svetimas lietuvių kalbai pažyminio nukėlimas po pažymi- 
mojo žodžio: 

Bet kaimynai jo| rugius jau buvo suvalę. 


Tik cezūra čia padeda suprasti mintį, išvengti dviprasmybės. 

Bendrų su antikine poezija bruožų turi ir Donelaičio epitetas. 
Dažnai jis būna pastovus, išreiškia pastovią, esminę, 0 ne momen- 
tinę ypatybę: margų laukų, šiupinį skanų, rudenį riebų, mandagi 
gručė, surukusi boba. Būdinga, kad Donelaitis tą patį epitetą nuo- 
lat kartoja: mielas (37 kartus), greitas (8 kartus), kumpas (5 kar- 
tus). Kartais tas pats epitetas daiktui taikomas ir tada, kai visai 
nebetinka, pvz.: gires linksmas (rudenį). Tas kai kurių epitetų po- 
linkis į pastovumą irgi greičiausiai susijęs su antikinės poezijos 
tradicija. 

Apskritai, Donelaičiui būdingas meistriškas hegza- 
metro panaudojimas. Antikinį hegzametrą, pagrįstą skie- 
menų kiekybe (ilgumu ir trumpumu), Donelaitis pritaikė lietuvių 
kalbai, pagrįsdamas jį kirčiu. Taigi jo hegzametras yra toninis. 
Eilutėse kaitaliojasi toniniai daktiliai (—0) ir chorėjai (—0), 
priešpaskutinė (penktoji) pėda visuomet būna daktilinė. Eilutės 
turi cezūrą paprastai trečioje pėdoje arba dvi cezūras antroje ir 
ketvirtoje pėdoje. Dažniausiai cezūra būna vyriška. Hegzametru, 
kalbos intonacija Donelaitis išreiškia svarbius poetinio turinio 
niuansus. Štai Enskio pasakojime: | 


— | —0 | — || 0 | —0 | — 00 | — O 
Trobos smirdų tų, ||kad jas kas nor įsitėmyt. 


Pasipiktinimas čia išreikštas ne tik žodžių prasme, bet ir jų tvar- 
ka, sakinio intonacija, ypač cezūra. Cezūra yra lyg daugtaškis, 
kurio vietoje ir Enskys, ir klausytojas tebegirdi tą pabrėžtą keiks- 
mažodį. 

Arba kitas pavyzdys: 


— 1 ka Į | la | 
m viens ang | puikiai rėdyts || (tikt gėda sakyti), 

— | — | 12 Į la 40 — 
Mislyk tikt, || sal kianės ponų viens,||prisiėdęs 
šeikois Aid — [| —| | 0 | — 00 || — O 


Ir visokių rinčvynių | svetimų prisikošęs. 


Čia ironiją labiausiai pastebimą vėl daro cezūra. Antroje eilutėje 
cezūromis išskiriamas pakartotinis pono apibūdinimas, po žodžio 
viens tarsi jaučiamas šauktukas. Vienintelis daktilis eilutėje tenka 
paskutiniam žodžiui — prisiėdęs; tuo jis išskiriamas iš kitų žodžių 
ir dar labiau sustiprinama jo smerkiama, niekinama prasmė. Tre- 
čioje eilutėje tokiu pat būdu išskiriami abu žodžiai po cezūros — 
svetimų prisikošęs. 

O štai paskutinis Slunkiaus išminties žodis: 
— | — 0 || — L 0 || — || 055 | — O 0 |— O 
Vis protingai, || vis pamaži || nusitverkite darbus. 


Čia dvi cezūros paryškina anaforinį pasikartojimą, išreiškiantį 
minties inerciją, abuojumą, lėtumą. 
Energingas hegzametro ritmas gerai išryškina aliteracijas, ku- 
riomis dažnai perteikiamas betarpiškas tikrovės įspūdis: 
— | — | —| | 0 | — 0 | — 00 | — O 
Raitas ant ašies|braškėdams sukasi sunkiai 
——0 | — 0 | —| | 0 | — 0 | — 0 0 | — 5 
Irgi žemes biaurias|išplėšdams teškina šmotais. 


Čia svarbiausi aliteruojami garsai yra š ir s, perteikiantys minko- 
mo, Maigomo purvo taškymąsi, drabstymąsi. Vėjo šlamesį girdi- 
me tokiose garsų š ir s aliteracijose: 
— | —0C | —| | 0 0 | —0 | — 00 | — O 
Vėjai su sparnais||pamaži jau pradeda mūdraut 


—0|— 0 | —0 | —0 | — 00 | — O 
Ir šilumos atstankaslišbaidydami š lamščia 


Simetriška garsų š ir s aliteracija glaudžiau susieja artimos pras- 
mės žodžius ir abiem puseiliams suteikia savitą foninį atspalvį: 
— | —0 | —|| 0 | — 0 | —0 0 | — O 
Sildantį šiltos|saulelės spindulį jautėm. 


“ 


Garso š aliteracija pabrėžia veiksmo vieningumą, judesio greitu- 
mą, kartu imituodama audimo garsus: 


— | —0 || — 0 | —| | 0 | — 00 | — O 
Ir šaudyklėllsu šeival šokinėdamat tarškia. 


Aliteruojamas garsas d išskiria tautologinį žodžių junginį: 
— | —0 | —| | L | — 0 | — 00 || — O 
Dyvijos didei, || dyvus girdėdami tokius. 


Kaip minėta, Donelaičio stiliaus pagrindas buvo gyvoji liau- 
dies kalba su visa savo stilistine įvairove; jį kiek veikė taip pat 
raštų ir tautosakos kalba. Iš stilių ankstesnėje lietuvių rašto kal- 
boje buvo tik bažnytinis retorinis su aukštojo ir žemojo stiliaus 
atspalviais. Gyvojoje liaudies kalboje ir jos žodinėje kūryboje 
taip pat tebuvo stiliai, besiskirią daugiausia aukštumu — prade- 
dant šiurkščiu familiarumu, nusileidžiančiu į vulgarizmus, ir bai- 
giant švelniu lyrizmu su ištisa išraiškos priemonių sistema. Gero- 
kai išsivystę buvo ir epinis (pasakos, padavimai), ir humoristinis, 
satyrinis stilius. Tais stiliais Donelaitis ir pasinaudojo, jais rem- 

damasis, sukūrė savitą stilistinę sistemą. Donelaitis nulėmė lietu- 
vių rašytojų posūkį į gyvąją liaudies kalbą. Jo kalba ir dabar žavi 
savotišku koloritu. 

Kartu reikia pažymėti, kad Donelaičio stilius turi ir kai kurių 
trūkumų. Radęs išraiškos priemonę, autorius dažnai ją vartoja, kol 
ji nusidėvi ir nustoja išraiškingumo. Jau buvo minėti jo nuola- 
tiniai epitetai, kai tuo pačiu žodžiu apibūdinami net priešingi da- 
lykai: vasarą mielą, rytmetį mielą — ir mezliavą mielą, net bau- 
džiavą mielą. Panašiai yra ir su epitetais margas, didei. Labai daž- 
nai kartojami veiksmažodžiai pagavo, spardės: sugaišti pagavo, 
išlįsti pagavo, kribždėti pagavo, niurnėti pagavo, šaukti pagavo; 
vakmistras [...] besispardydams taip baisiai keikti pagavo; links- 
mai šokinėjant ir besispardant [...] Giltinė [...] smaugė; gaspa- 
doriai su bernais šienaudami spardės. Dažni stereotipiniai pasa- 
kymai: tikt ėda, tikt ėda; tikt bėga, tikt bėga; tikt muša, tikt muša. 
Skirtingose kūrinio vietose pasikartoja daug ištisų eilučių. Tačiau 
tie trūkumai nežymūs, neesminiai. Apskritai Donelaitis pasiekė 
aukštą meninio meistriškumo pakopą. Iš jo mokėsi daug vėlesnių 
rašytojų, jo kūriniai susilaukė nemaža atgarsių, net pamėgdžioji- 


"wo Mo 


' MENINIS METODAS 


Donelaitis paprastai laikomas realistų, bet jo realizmas yra 
ypatingas. Donelaičio realizmo klausimas yra juo sudėtingesnis, 
kad jis rašė tada, kai realizmo, kaip srovės (kritinio realizmo), 
dar visai nebuvo, ir kad jo „„Metai" yra didaktinė poema. Done- 
laičio literatūrinis fonas buvo klasicizmas ir sentimentalizmas, ku- 
rie viešpatavo XVIII a. literatūroje. Šitos srovės turėjo Donelai- 
čČiui tam tikro poveikio, nors ir nežymaus. Donelaičio kūryba 
gimininga XVIII a. literatūrai savo didaktiškumu, užuojauta vals- 
tiečiams, metų laikų tematika, personažų schematiškumu. Bet, iš 
kitos pusės, nuo minėtos literatūros Donelaičio kūryba skiriasi tik- 
roviškumu ir valstietiška autoriaus pozicija. 

Kad galėtume geriau apibūdinti Donelaičio meninį metodą, tu- 
rime prisiminti, kas yra realizmas. Realizmas yra vienas iš meni- 
nių literatūros metodų. O meniniu metodu vadiname gyvenimo 
faktų atrankos ir apibendrinimo principų, kuriant paveikslą, sa- 
vitumą. Realistinė yra kūryba, pagrįsta menininko siekimu kiek 
galint pilniau paveikslais ir vaizdais perduoti būdinguosius tik- 
rovės, gyvenimo bruožus. Esminis realizmo bruožas kaip tik ir 
yra tikrovės reiškinių vaizdavimas tokių, kokie jie yra ir gali būti 
stebimi pačiame gyvenime, ir tuo pačiu suvokimas to, kas juose 
būdinga, tipiška tiems reiškiniams apskritai. F. Engelsas laiške 
Margaritai Harknes yra davęs realizmo apibrėžimą. Juo čia ir 
pasinaudosime. Jis skamba taip: „|... realizmas reikalauja, kad 
ne tik detalės būtų tikroviškos, bet kad ir tipiški charakteriai bū- 

tų tikroviškai atvaizduoti tipiškomis aplinkybėmis“23. Taigi rea- 
lizmui būdingas tiek detalių, tiek charakterių ir aplinkybių tikro- 
viškumas ir tipiškumas. Remdamiesi tuo apibrėžimu, ir bandysime 
apibūdinti Donelaičio realizmą, jo meninį metodą, išryškinti bū- 
dinguosius įo bruožus. 

Vienas iš būdingųjų realizmo bruožų — detalių tikroviškumas. 
Apie jas pirmiausia ir kalbėsime. Visa, kas „Metuose“ vaizduoja- 
ma, — valstiečiai, jų gyvenimas, darbai, aplinka, kalbos, santykiai 
su dvarininkais, ponų elgesys, gamta, jos reiškiniai — yra tikro- 
viška, paimta iš gyvenimo, iš realybės. Nieko Donelaitis nėra iš- 
galvojęs. Jo kūryboje nerasime nieko dirbtinio, nenatūralaus, ati- 
trūkusio nuo tikrovės, tiek imant visumą, tiek atskiras detales. 
Donelaičio tyrinėtojai, lietę šį klausimą, visi yra pasisakę šia pras- 
me, išskyrus G. H. F. Neselmaną. Neselmano nuomone, pora ei- 
lučių neatitinkančios veikėjo charakterio. Pirmiausia tai Enskio 
kalba, kai jis Pričkui skundžiasi savo likimu (pasižiūrėjęs į bried- 
kriauni): tuojaus man giltinė rodos, Kaip ją molioriaus ranka mo- 
liavodama rašo. Neselmanui atrodo, kad valstietis tokio palygini- 
mo nebūtų pavartojęs. Bet galima ir nesutikti su šiuo priekaištu, 
nes Enskys dėjosi truputį gudresnis, daugiau žinąs už kitus. Ne- 
selmanui taip pat netikroviška atrodė Lauro kalbos eilutė: lietu- 
viški kytri pilosopai Taip glūpai nezaunija, kad šiupinį šutin. Jo 
nuomone, pilosopas — valstiečio kalboje nenatūralus žodis. Jei ir 
nesutiktume su Neselmanu dėl šių eilučių vertinimo, galima dar 
būtų pažymėti, kad „Pavasario linksmybėse“ kai kurios vietos ne 
visai tikroviškos, fantastiškos. Erelis čia susišaukia visus paukš- 
čius ir nori juos tardyti. Pelėda verkia norinčio pasipiauti pono. 
Bet pirmuoju atveju turime panaudotą liaudies pasakos motyvą, 
o antruoju — ironišką užuojautos pareiškimą. Taigi nors kai kurios 
detalės „Metuose“ ir atrodytų ne visiškai tikroviškos, bet jų taip 
maža, kad apie visumos netikroviškumą ir kalbėti netenka. Kaip 
tik priešingai, reikia pabrėžti, kad Donelaičio „Metų“ detalės ne 
tik tikroviškos, bet ir tipiškos. 

Detalių tipiškumas priklauso nuo veikalo pobūdžio. „Metai“ 
nėra romanas, kuriame vaizduojama daug įvykių, pergyvenimų, 
keičiasi vaizduojamoji aplinka. Donelaitis nevaizduoja nuolat be- 
sikeičiančio gyvenimo, vieno konkretaus momento, vienų kurių 
metų, išsiskiriančių iš kitų. Jis nevaizduoja to, kas būtų nepapras- 
ta ir ypatinga. „Metuose“ nematyti įvykių, kurių nebūtų kasmet, 
kurie nebūtų nuolatiniai reiškiniai. Be abejo, Pričkus dėl sumuši- 
mo tik vieną kartą galėjo mirti, Dočys irgi greičiausiai tik vieną 
kartą buvo teisiamas. Bet panašių į šiuos reiškinių būdavo nuolat. 
Donelaitis į tikrai detalų vaizdavimą beveik neįsileidžia. Tik vieną 
kitą tokią sceną galima paminėti: Dočio gaivinimas, Enskio pasa- 
kojimas apie Slunkių ir Pelėdą, Pričkaus pasakojimas apie ponų 
puotą, kur piešiamas vaizdas su visomis būdingomis detalėmis. O 


23 K. Marksas ir F. Engelsas apie literatūrą. V., 1961, p. 80. 

apskritai imant, Donelaitis davė apibendrintą būrų gyvenimo vaiz- 
dą. Jis ,Metuose“ sukaupė savo ir būrų ilgo gyvenimo patyrimą, 
' pažinimą. Ir į veikalą pateko tik tai, kas tam gyvenimui buvo 
tikrai būdinga ir tipiška, — reiškiniai ir įvykiai, kurių būdavo 
daug, dažnai, kurie kartojosi panašia forma. Vaizduodamas tą gy- 
venimą, valstiečius, Donelaitis dažnai pasitenkindavo mažu bruo- 
„želiu, lyg visiems gerai žinomo dalyko priminimu. Paimkime iš 
„Žiemos rūpesčių“ vietą apie šykštųji amtsrotą, kur pasakyta, kad 
jis visus būrus liepė todėl pliekti, kad jie buvo pasivėlinę. Bet 
kaip pliekė, nepasakyta nė žodžio. Vadinasi, tai dažnas, paprastas 
reiškinys, kurį „Metų“ būras gerai pažįsta, lengvai įsivaizduoja, 
todėl plačiau apie tai kalbėti nėra reikalo. Pagaliau apie būrų plie- 
kimą galima spręsti iš to, kad Pričkų, seniūną, taip sumušė, jog jis 
po trijų dienų numirė, o vakmistrą taip smarkiai mušė per ausį, 
kad ir jis penkias dienas ant patalo sirgo. „Metuose“ labai dažnai 
turime tokių trumpų apibūdinimų, priminimų. Pavyzdžiui, apie 
būrą, dirbantį karštą vasaros dieną, pasakyta: Juk žinai, brolau, 
koktu, kad svilina saulė. Žodis koktu reiškia „kas tai yra“. Kaip 
meistriškai Donelaitis panaudoja tipišką detalę, atstojančią ilgus 
aprašymus, gerai matyti iš vakmistro laikysenos trumpo apibūdi- 
nimo ,„Vasaros darbų“ pabaigoje, kai jis tėviškai graudena ir mo- 
ko būrus: 


[-..] pons vakmistras, tuojaus beržinį nutvėręs 
Ir bais rėkaudams, taipo kalbėti pradėjo. 


Vakmistras kalba būrams apie dievą ir jo geradarybes. Nei ber- 
žinis, nei baisus rėkavimas jam čia visai nereikalingas, o vis dėl- 
to be jų neapsieina. Iš to galima suprasti, koks vakmistras yra ki- 
tais atvejais. Beržinis yra lyg jo atributas, įnagis, su kuriuo nie- 
kada nesiskiria ir kurį nuolat panaudoja, o rėkavimas — įprastas 
kalbėjimo būdas. Čia reikia palyginti jo keikimąsi „Vasaros dar- 
bų“ pradžioje. Šis trumpas vakmistro apibūdinimas parodo ir „tė- 
viško pamokymo“ esmę, ir vakmistro charakterį, ir klasinius san- 
tykius. Vadinasi, Donelaičio „Metuose“ detalės yra ne tik tikro- 
viškos, bet ir tipiškos. Ir šiuo atžvilgiu „Metai“ yra realistinis 
kūrinys. 

Kitas aspektas, kuris padeda nušviesti metodo klausimą, yra 
vaizduojamų aplinkybių tipiškumas. F. Engelsas aiškina, kad vi- 
suomenės gyvenimo sąlygos nulemia charakterius ir motyvuoja 
žmonių veiksmus. Jo nuomone, charakteriai negali būti pilnai ir 
aiškiai atskleisti, jeigu rašytojas jų neparodys tipiškomis aplin- 
kybėmis, „kurios juos supa ir verčia veikti“. Donelaitis „Metuose“ 
parodo tipiškas savo meto aplinkybes, kuriose gyvena jo vaiz- 
duojami asmenys. Tos aplinkybės lemia jų charakterį ir motyvuo- 
ja veiksmus. Jas nuolat jaučiame visame veikale, apie jas nuolat 
užsimenama. Tai, pirmiausia, irstančio feodalizmo ir pradedančio 
formuotis kapitalizmo aplinkybės, kai prie feodalinės išnaudojimo 
ir priespaudos sistemos prisidėjo kapitalistiniai išnaudojimo me- 

todai. Šitam laikotarpiui kaip tik būdingas priespaudos ir išnau- 
dojimo sustiprėjimas. „Metuose“ tiesiogiai pabrėžiama, kaip iš- 
augę dvarininkų apetitai: viešpalys maloningi Būrą, vis pinigų 
daugiaus norėdami, lupa. Kitur net pasakyta, kad būrams jie pas- 
kutinį lašina kraują. Bet feodalizmo irimo laikotarpiui būdinga 
taip pat valstiečių diferenciacija, jų skilimo į antagonistines kla- 
ses užuomazgos, nes besiformuojantys kapitalistiniai santykiai 
sudaro sąlygas daliai valstiečių praturtėti, išnaudojant, žinoma, 
kitus. , Metuose“ irgi matome tokią valstiečių diferenciaciją. Bū- 
dinga laikotarpio aplinkybė buvo ir kolonizacija, germanizacija, 
tautinė diskriminacija. „Metuose“ būrai nuolat skundžiasi, kaip 
juos niekina kolonistai, dvarininkai ir valdininkai: Vokiečiai lie- 
iuvninką per drimelį laiko. Kolonizacinė, diskriminacinė politika 
pasireiškė ir tuo, kad iš lietuvių valstiečių buvo atiminėjami ūkiai, 
o jie patys paverčiami bernais. „Metuose“ apie tai aiškiai užsime- 
nama. Valstiečiai skundžiasi: Ukius mums atims ir nešt lieps uba- 
gų krepšą. Kai šitos tipiškos aplinkybės pavaizduotos, yra supran- 
tami būrų poelgiai ir pokalbiai. Suprantami ir tautiniai prieštara- 
vimai, kurie „Metuose“ ryškiai atsispindi. Be šių būdingiausių 
laikotarpio aplinkybių, „Metuose“ Donelaitis pavaizdavo ir kito- 
kių, kurios buvo tipiškos ne vien tam laikotarpiui, bet ir ankstes- 
niam, ir iš dalies vėlesniam. Tai ponų ir valdžios tarnų žiaurumas, 
dvasininkų pastangos net ir dvasiškai pavergti valstiečius, palenk- 
ti juos feodalams. Donelaitis savo personažus kiekvieną pavaizduo- 
ja konkrečiomis, jam būdingomis aplinkybėmis. Sakysim, Pričkus 
vaizduojamas būrus mokantis, skaitantis jiems pono ar valdžios 
įsakymus, varantis į baudžiavą. Jis — seniūnas. Vakmistras rodo- 
mas, kai jis būrus keikia. Panašiai yra ir su kitais veikėjais. Taigi 
ir šituo — tipiškų aplinkybių pavaizdavimo — atžvilgiu Donelaičio 
veikalą turime laikyti realistiniu. 

Trečias būdingas realizmo bruožas yra charakterių tipiškumas. 
Kalbant apie charakterius, reikia atsižvelgti į „Metų“ pobūdį. ,Me- 
tai' nėra romanas, Kuriame personažų charakteriai galėtų būti at- 
skleisti visu pilnumu, ryškumu ir sudėtingumu. Donelaičiui la- 
biausiai rūpėjo pavaizduoti valstiečius kaip visumą, kaip klasę, 
priešišką viešpataujančiai feodalų klasei. Jis nesiekė išryškinti at- 
skirus charakterius. Jo dėmesio centre tai, kas būrams bendra, o 
ne jų individualizavimas. Ir Donelaitis davė tipišką būro charak- 
terį tipiškomis aplinkybėmis — XVIII a. sąlygomis. Bet Donelai- 
čiui anaiptol nebuvo svarbu pavaizduoti tik tai, kas bendra vi- 
siems būrams. Jis į būrus žiūrėjo kaip į diferencijuotą reiškinį ir 
„Metuose“ atskleidė gilią jų diferenciaciją, skilimo į antagonisti- 
nes klases užuomazgas, parodė tiek turtėjančių, tiek nuskurstančių 
būrų atstovus. Vienus pavaizdavo kaip teigiamus, kitus kaip nei- 
giamus, taigi juos didaktiškai traktavo. Paėmė tai, kas būdinga, ti- 
piška, bet neteisingai nušvietė. Iš pavaizduotų valstiečių tipiškiausi 
yra trys: Krizas, Slunkius ir Dočys. Donelaitis rodo, kaip Krizas 
iš piemens, samdinio virsta pasiturinčio ūkio valdytoju, kaip pra- 

lobsta. Autorius jį idealizuoja, vadina dosninguoju, rodo kitiems 
būrams kaip sektiną pavyzdį. Tuo metu toks būras buvo pažangus 
reiškinys. Ekonomiškai stipresni valstiečiai suvaidino progresyvų 
vaidmenį irstančio feodalizmo laikotarpiu. Bet autorius stengėsi 
paneigti, kad Krizas praturtėjo išnaudodamas samdinius, pritarė 
jo turtėjimo norams, šykštuoliškiems nusiskundimams, kad samdi- 


' niai esą ištvirkę, nieko nedirbą. Krizo asmenyje Donelaitis pavaiz- 
' davo naują reiškinį — ekonominį dalies valstiečių sustiprėjimą. 
| Tačiau, nežiūrint to, Krizą taip pat slegia baudžiava, ir veikalo 


pabaigoje matome jį vaikščiojantį su elgetos krepšiu. Antras ti- 
piškas charakteris yra Slunkius — vargingųjų valstiečių atstovas. 
Slunkius yra feodalinės priespaudos ir išnaudojimo auka. Jo bui- 
tyje pasireiškia feodalinės santvarkos padariniai — skurdas, apsi- 
leidimas, girtavimas. Veikale yra užuominų, kad jis virsta sam- 
diniu. Donelaitis Slunkių apibūdino kaip nenaudėlį, jame įkūnijo 
tinginystę, abejingumą baudžiaviniam darbui, inertiškumą. Reikia 
prisiminti Slunkiaus „filosofiją“, jo paskutinį išminties žodį: Vis 
protingai, vis pamaži nusitverkite darbus. Trečias būdingas cha- 
rakteris yra Dočys — irgi vargingųjų valstiečių atstovas. Dočys, 
kaip ir Slunkius, yra feodalinės priespaudos ir išnaudojimo auka. 
Jo buityje, kaip ir Slunkiaus, pasireiškia tie patys feodalinės san- 
tvarkos padariniai: skurdas, inertiškumas, apsileidimas, girtavimas. 
Bet kartu Dočys daug kuo skiriasi nuo Slunkiaus. Dočys yra ryš- 
kiausias bundančios baudžiauninkų klasinės sąmonės atstovas. Jo 
žodžiai teisme — ryškus viešas vargingojo valstiečio baudžiauninko 
protestas prieš išnaudojimą, baudžiavą, feodalinę santvarką. Tas 
Dočio bylos epizodas, kaip sako V. Mykolaitis-Putinas, „(yra labai 
reikšmingas realistinio meno pavyzdys, vaizduojąs „tipišką charak- 
terį tipiškose aplinkybėse“"?*, Tai, kad Dočys teisme laikėsi rankas 
įsirėmęs, kad Provninkams visiems nei gero nedavė žodžio ir savo 
kalba metė ponams didžiausią kaltinimą, yra naujas reiškinys. Do- 
čys tipiškas šiai epochai ne dėl to, kad panašių žmonių jau būtų 
buvę daug, ne dėl to, kad jie būtų buvę plačiai įsišakniję gyve- 
nime, bet kaip tik todėl, kad jis buvo naujas reiškinys, sąlygotas 
visuomenės istorinės dialektinės raidos. Yra ir daugiau protesto 
žodžių, kaltinimų ponams, net grasinimų visų būrų kalbose, ne- 
išskiriant nė pamaldžiojo Selmo. Dočio protestas nuo kitų skiriasi 
tuo, kad jis yra atviras, viešas. Dočio asmenyje kaip tik ir pavaiz- 
duota tai, kas iš tikrųjų buvo tipiška vargingiesiems valstiečiams, 
kas išreiškė jų, kaip socialinės jėgos, esmę. Vargingieji valstiečiai 
daugiausia kentėjo feodalinėje baudžiavinėje santvarkoje, ir jų 
protestas buvo labiausiai pribrendęs. 

Peržvelgę trimis pagrindiniais atžvilgiais Donelaičio „Metus“, 
turime konstatuoti, kad tai realistinis veikalas ir kad tipizavimas 
yra vienas iš būdingųjų Donelaičio kūrybinio metodo bruožų. Ta- 


2 Mykolaitis V. Naujas Kristijono Donelaičio raštų leidimas. — „Pergalė“, 
1951, Nr. 2, p. 110. 

čiau, kad galėtume tą metodą visai teisingai apibūdinti, turime 
nors trumpai palyginti su klasicizmo ir sentimentalizmo metodu. 

Donelaičio, kaip ir klasicistų, personažams būdingas schema- 
tiškumas, trūksta gilesnės individualizacijos. Vienas iš Donelaičio 
tyrinėtojų V. Kirpotinas recenzijoje apie .rusišką „Metų“ vertimą 
„Metai“ yra XVIII a. klasicizmo kūrinys. Tipizacijos metodai, pa- 
naudoti poemoje, esą „paimti iš literatūrinių amžiaus, kuriame ji 
pasirodė, kanonų. Donelaičio herojai — ne schemos, ne! Bet tuo pa- 
čiu metu kiekvienas iš jų yra kurio nors vyraujančio bruožo turėto- 
jas, kaip paprastai būdavo beveik visų Europos klasicistų kūriniuo- 
se“Ž?,. Pagal tą vyraujantį bruožą Plaučiūnas — girtuoklis, Slun- 
kius — tinginys ir t. t. Prie to panašumo tarp Donelaičio ir klasicistų 
kūrinių, kurį nurodė Kirpotinas, dar galima būtų pridėti ir veikėjų 
skirstymą į teigiamus ir neigiamus. Panašūs bruožai būdingi ir sen- 
timentalizmui. Sentimentalizmas, išeidamas iš didaktinių pozicijų, 
perša visuomenei priimtinus idealus, išreikšdamas juos konden- 
suotai teigiamu ar neigiamu personažu. Tuo pasireiškia utilitari- 
niai moraliniai buržuazinės literatūros siekimai. Šiuo atžvilgiu Do- 
nelaičiui atrodytų net kiek artimesnis sentimentalizmas, negu 
klasicizmas. Sentimentalizmas, matyt, yra turėjęs jam kai kurio 
poveikio. Ypač tai galima įžiūrėti „gerojo pono“ epizode — hiper- 
boliniame valstiečių gailesčio pavaizdavime. Būrai taip verkia, 
kad net akys keliems pradeda išpūti. Bet tai atskiros detalės, retos 
digresijos, kurios išsiskiria iš bendros kūrinio krypties. 

Konstatavus panašumą, paraleles su klasicizmu (ir iš dalies sen- 
timentalizmu), reikia pabrėžti ir Donelaičio skirtingumą, savitumą. 
Klasicizmo literatūros personažas yra atitrūkęs nuo realaus gyve- 
nimo. Tai, kas būdinga, klasicistinėje literatūroje piešiama tik pa- 
čiais bendriausiais bruožais, labai abstrakčiomis aplinkybėmis. 
Veikėją užvaldo vienas pagrindinis bruožas, ir jis iki aukščiausio 
laipsnio išryškinamas. Sakysim, Tartiufas yra veidmainys ir dau- 
giau beveik nieko. Taigi klasicizmui, apskritai imant, būdingas 
abstraktumas, didelis nutolimas nuo konkrečios tikrovės, o Done- 
laičiui — kaip tik labai glaudus ryšys su ja. Donelaičio veikėjas 
tormuojamas realių, konkrečių gyvenimo sąlygų, yra jose išaugęs. 
Tai ir skiria Donelaičio metodą nuo klasicizmo. Donelaičio būras, 
vaizdžiu K. Korsako pasakymų, „dvelkia sūriu prakaitu, juodže- 
miu ir mėšlu, o jo aprašomas ruduo yra toks pat purvinas ir pa- 
žliugęs vandeniu, kaip ir tikras Lietuvos ruduo““?. Donelaitis tokį 
tikroviškumą pasiekė dėl to, kad pats buvo suaugęs su vaizduoja- 
ma tikrove. Tai, kas tipiška, jo sukurta iš konkrečių, tikrų, būdin- 
gų detalių, o ne konstatuota abstrakčiai. Taigi jo meniniam me- 
todui būdingas, iš vienos pusės, tipizavimas, o iš kitos — konkre- 
tumas. 


25 Kupnorun B. Min. str., p. 182. 
20 Korsakas K. Min. str., p. 14. 

Donelaičio meniniam metodui būdinga ir tai, kad autorius 
atskleidė socialinius prieštaravimus. Jis pavaizdavo dvi antago- 
nistines feodalinės visuomenės klases — valstiečius ir dvarininkus, 
parodė skilimą pačiame valstiečių klasės viduje — tarp pasiturin- 
čiųjų („viežlybųjų“) ir vargingųjų („nenaudėlių“). Socialiniai prieš- 
taravimai Donelaičio atskleisti taip giliai, kad tai, kaip matėme, 
atsiliepė net veikalo kompozicijai, stiliui, kalbai. 


A 





K. Donelaičio autografas („Pavasario linksmybių" pradžia) 


„Būdingas Donelaičio bruožas yra ir jo gilus demokratizmas. 
K. Korsako žodžiais tariant, tas demokratizmas Donelaitį išskiria 
iš XVIII a. literatūros, „kaip sveiką, kiek gruboką, paprastais mi- 
liniais drabužiais apsirengusį kaimietį iš puošnių, šilkais apsida- 
riusių, išsikvapinusių ir išsipudravusių aristokratų“??. 

Ypatingos, savitos Donelaičio išraiškos priemonės. Savo esme 
jos yra realistinės. Jau minėjome, kad Donelaitis gyvenimo reiš- 
kinius dažniausiai vaizduoja sutirštintomis spalvomis, hiperbolin- 
damas, šaržuodamas, tačiau tuo jis ne tik neiškreipia tikrovės, bet 
dar labiau ją paryškina. Apsirijusio, norinčio pasipiauti pono sce- 
noje atsispindi prabangus ponų gyvenimas ir moralinis jų išsigi- 
mimas. Hiperbolinimas, šaržavimas padeda tuos bruožus išryškinti. 
Vakmistro keikimosi nusigąsta visi paukščiai ir gyviai. Čia vaiz- 
das irgi suhiperbolintas. Bet toks sustiprintas vaizdavimas mums 
parodo, iš vienos pusės, vakmistro charakterį, iš kitos — baudžia- 


2" Ten pat. 

vinio darbo sunkumą ir beteisę baudžiauninkų padėtį. Taigi hi- 
perbolinimu ir šaržavimu Donelaitis daug pasiekia ir visai nenu- 
sikalsta gyvenimo tikrovei. 

Donelaičio kalba yra valstiečio kalba, pasižymi paprastumu, 
net grubumu, bet kartu ir dideliu vaizdingumu, kuris padeda iš- 
ryškinti būdingas reiškinių detales ir savybes. Visa tai yra, isto- 
riškai žiūrint, teigiamos, vertingos Donelaičio kūrybos ypatybės. 
Jomis remdamiesi, galime laikyti Donelaitį realistu. 

Tačiau, šitaip jį apibūdindami, kartu turime atsižvelgti į Do- 
nelaičio asmenybės, pasaulėžiūros prieštaringumą, kuris pasireiš- 
kė ir kūryboje, taip pat jos meniniame metode. Tie vidiniai prieš- 
taravimai kiek silpnina jo kūrybos realizmą. Donelaitis — kartu ir 
poetas menininkas, ir pamokslininkas moralistas. Jis ir būras, vals- 
tiečių atstovas, ir dvasininkas, klebonas, savo ideologija artimas 
viešpataujančioms klasėms. Tie prieštaravimai pasireiškia ,„„Me- 
tuose“, kaip ir visoje Donelaičio kūryboje. Bet pirmuosiuose kū- 
riniuose nusveria daugiau pamokslininkas moralistas, o ,„Metuo- 
se“ — jau poetas menininkas, nors ir čia dar stipriai reiškiasi 
antroji pusė ir todėl yra nemaža didaktikos. O didaktika savo es- 
me yra nerealistinis elementas. Ji priešinga tikroviškiems bau- 
džiavos vaizdams, ypač moralinė-religinė didaktika, kuri konk- 
rečiai pasireiškia teigimu, kad socialinė nelygybė yra dievo valios 
padarinys, moralizavimu, susitaikymo su likimu skelbimu (taip 
dievas paskyręs). Bet „Metuose“ yra ir kitokios didaktikos — ūki- 
nės, praktinės. Šioji glaudžiai susijusi su visu poemos turiniu. Joje 
gausu realaus gyvenimo ir buities elementų, atsispindi objektyvūs 
epochos bruožai. V. Kirpotinas yra pastebėjęs, kad Donelaitis nėra 
maištininkas, jis rimtai tiki dievą, paskirstymą luomais laiko am- 
žinu įstatymu. Bet kartu Donelaitis — būras, susijęs kraujo ryšiais 
su savo tautiečiais baudžiauninkais, ir dėl to jame nėra tikro nuo- 
lankumo. „Kaip ir jo veikėjai baudžiauninkai, jis nė valandėlei 
negali užmiršti akį rėžiančio socialinio kontrasto tarp pono ir ver- 
go, ir tas kontrastas vaizduojamas nuo poemos pradžios iki galo"?š, 
Kitas prieštaravimas „Metuose“ pasireiškia tarp objektyvios isto- 
rinės vaizduojamo reiškinio vertės ir poeto subjektyvaus vertini- 
mo, jo riboto ar net klaidingo nušvietimo. Sakysim, Dočys auto- 
Tiui yra neigiamas asmuo, nors jis griežčiausiai išreiškia protestą 
prieš feodalinę santvarką ir todėl iš tikrųjų yra pažangiausias per- 
sonažas. Čia Donelaitis teisingai atspindi tikrovę, bet klaidingai 
ją nušviečia, vertina. Krizas skundžiasi samdiniais, ir Donelaitis 
palaiko Krizą, nors iš tikrųjų teisūs yra samdiniai. Turtėjančių ir 
vargingųjų valstiečių santykius jis nušviečia iš turtingųjų valstie- 
čių pozicijų. Tai irgi, kaip ir religinė didaktika, kiek menkina Do- 
nelaičio realizmo vertę. 

Tačiau apskritai Donelaičiui pavyko nupiešti ryškų gyvenimiš- 
ką atskirų visuomenės grupių ir klasių santykių paveikslą. Done- 


28 Kupnorun B. Min. str., p. 183. 

laitis jį sukūrė taip gyvai, konkrečiai, kad, nepaisant viso pamoks- 
lininkavimo, kuris tik apsunkina poemą, nepaisant paties poeto 
pažiūrų bei vertinimo ribotumo, ryškieji to paveikslo bruožai yra 
tokie būdingi, kad jie sukaupia savyje ir ateities, būsimų reiškinių 
užuomazgas. Donelaičio sukurti paveikslai yra tokie gyvi, tipiški, 
kad idėjinė kūrinio prasmė trykšta iš jų savaime. Ta prasmė, kaip 
pažymi V. Mykolaitis-Putinas, ir yra tikroji idėjinė „Metų“ vertė. 
Ji nustelbia paties Donelaičio išvedžiojimus. 

Taigi Donelaičio realizmo šaltinis yra poeto demokratizmas, 
gilus suaugimas su liaudimi, valstietiškos pozicijos. V. Kirpotinas 
yra pavadinęs Donelaitį stichiniu realistu. Kadangi Donelaitis yra 
aštriai demaskavęs viešpataujančias klases, stovėjęs aiškiai būrų 
pusėje, jų pozicijose, jo realizme yra nemaža ir kritinio realizmo 
užuomazgų. Pastaruoju metu toks realizmas — Donelaičio meninis 
metodas — apibrėžiamas kaip šviečiamasis realizmas??. Tokiu bū- 
du Donelaitis yra padėjęs pagrindus realistinei krypčiai lietuvių 
literatūroje. 


LIAUDIŠKUMAS 


Sprendžiant rašytojo liaudiškumo klausimą, pagrindinis krite- 
rijus yra tai, kiek rašytojas iškelia aktualiausius savo meto klau- 
simus, svarbiausias liaudžiai problemas ir kiek jas sprendžia ar 
padeda išspręsti liaudies interesų požiūriu. Liaudiškumo kriterijus 
yra dar ir formos demokratizmas. Visais tais atžvilgiais Donelaitis 
yra tikrai liaudiškas poetas. V. Leninas, kaip minėta, kalbėdamas 
apie demokratinės ir socialistinės kultūros elementus kiekvienoje 
nacionalinėje kultūroje, nurodė, kad „kiekvienoje nacijoje yra 
dirbančioji ir išnaudojamoji masė, kurios gyvenimo sąlygos ne- 
išvengiamai sukelia demokratinę ir socialistinę ideologiją“??. Vadi- 
nasi, svarbiausia demokratinių elementų atsiradimo literatūroje 
priežastis yra rašytojų ryšys su dirbančiąja, išnaudojamąja mase, 
su liaudimi. Donelaičio liaudiškumo pagrindas ir yra būriška- 
valstietiška jo kilmė, darbas valstiečių tarpe, suaugimas su jais, 
gyvenimas jų džiaugsmais ir vargais. Jis ne tik vaizduoja būrus, 
bet stovi jų pusėje, kitų klasių gyvenimą rodo liaudies požiūriu, 
„jos akimis, vadovaudamasis jos interesais, jį demaskuodamas. 
Svarbiausias laikotarpio klausimas buvo baudžiavos panaikinimas, 
teodalizmo likvidavimas. Tas klausimas svarbiausias ir „Metuose“. 
Donelaitis parodė baudžiavos nežmoniškumą, valstiečių beteisiš- 
kumą ir tuo pačiu klausimą iškėlė. Tačiau, sąmonindamas vals- 
tiečius, jis kartu padėjo ir jį spręsti. Nors Donelaitis vietomis skel- 
bė susitaikėliškas mintis, nors, ribojamas religinės pasaulėžiūros, 
nematė išeities iš baudžiavos žiaurybių, bet jo veikalas, gyvi ti- 
piški gyvenimo vaizdai (kad ir Pričkaus mirtis) rodė, jog susitai- 


29 Gineitis L. Kristijonas Donelaitis ir jo epocha. V., 1964, p. 354, 
30 Leninas V. I. Raštai, t. 20. V., 1953, p. 8. 

kyti su likimu beprasmiška, skatino priešintis baudžiavai, siekti 
socialinio teisingumo. 

Kalbant apie „Metų“ formos demokratizmą, reikia pažymėti, 
kad Donelaitis rašė hegzametru, kuris liaudžiai negalėjo būti vi- 
siškai savas. Čia, kaip minėta, pasireiškė antikinės literatūros įta- 
ka. Bet Donelaitis hegzametrą pritaikė lietuvių kalbai, pavertė 
toniniu. Ir jau visai liaudiška buvo „Metų“ leksika, poetinės išraiš- 
kos priemonės. Paimtos iš liaudies, jos liaudžiai buvo geriausiai su- 
prantamos. Išraiškos priemonių atžvilgiu Donelaitis yra vienas iš 
liaudiškiausių mūsų poetų. Donelaičio liaudiškumą, kaip ir jo me- 
ninį metodą, kiek ribojo didaktika, bet ji nepanaikino giliai liau- 
diškos jo kūrybos esmės. 


DONELAIČIO REIKŠMĖ IR VIETA 


Donelaitis — nacionalinis poetas plačiausia ir geriausia to žo- 
džio prasme. Jis giliai išreiškė lietuvių liaudies nacionalinį charak- 
terį ir psichiką. „Metai“ yra tarsi Prūsijos lietuvio meninis pa- 
veikslas. Žuvo Prūsijos lietuviai, ištirpo germanizacijos bangose, 
bet liko gyvi „Metuose“. Be abejo, Prūsijos lietuvis formavosi 
skirtingomis istorinėmis sąlygomis, negu Lietuvos Didžiosios Ku- 
nigaikštystės lietuvis, bet juo senesni laikai, juo mažiau tarp jų 
skirtumų ir daugiau bendrumų. Nors juos skyrė administracinė 
siena ir religija, tikyba, bet jie per visus amžius bendravo, palaikė 
ryšius. Tą jų bendrumą rodo ir tautosaka — dainos, pasakos, pa- 
tarlės, priežodžiai, mįslės. Skirtumas tarp jų labiau išryškėjo tik 
XIX, o ypač XX a. Todėl galima teigti, kad Donelaitis tam tikra 
prasme išreiškė visos feodalizmo epochos lietuvių liaudies būdin- 
gus bruožus. 

E. Mieželaitis pažymėjo, kad Donelaičio poemoje „atsiskleidžia 
nacionalinio charakterio ir psichologijos bruožai. Mielas poemos 
herojų pirmykštis naivumas, gerumas, nuoširdumas, atvirumas, 
bendrumo jausmas, — visos tos žmogiškos savybės, kurių dar ne- 
suniveliavo kolonistų „aukštesnės civilizacijos ir kultūros“ ant- 
plūdis"*!. Tuos nurodytus bruožus reikėtų dar papildyti, pagilinti. 

Labai būdingas Donelaičio ir jo herojų bruožas yra tėviškės, 
savojo krašto meilė, prisirišimas prie savo kalbos, papročių, gy- 
venimo būdo. Smerkiami tie, kurie viso to atsižada, nuo to nu- 
krypsta, seka kitais. Nuolat kartojama Lietuva, lietuviškai. ,„Me- 
tuose“ žymu ir tautinis uždarumas, atsiribojimas nuo kitų, kolonistų 
smerkimas — bet tik doroviniu atžvilgiu. Šiaip tarp skirtingų tau- 
tuvėms nurodomos pavyzdžiu. Tas bruožas — tėviškės meilė — 
buvo būdingas ne tik Prūsijos, bet ir visiems lietuviams, visai 


31 Mieželaitis E. Duona ir žodis. V., 1965, p. 48; taip pat jo: Čia Lietuva. 
V., 1968, p. 46. 

lietuvių liaudžiai ir jos interesus atstovavusiai inteligentijai. Tuo 
bruožu pasižymėjo A. Kulvietis, M. Mažvydas, M. Daukša ir dau- 
gelis kitų; amžių negandose tas bruožas išgelbėjo lietuvių kalbą, 
davė lietuvišką raštiją. Jis labai ryškus ir vėlesnių lietuvių rašy- 
tojų kūryboje, kur kartais virsta nostalgija (J. Želvys-Zelvavičius, 
V. Pietaris, Vaižgantas). " 

Kitas būdingas Donelaičio išryškintas lietuvių liaudies bruo- 
žas yra darbštumas, rūpestingas šeimininkavimas, o kartu ir rūpi- 
nimasis gyvuliais, jų meilė. Visa tai būtina savybė, doro Žmogaus 
matas. , Metuose“ šlovinamas darbas — net ir juodžiausias, pavyz- 
džiui, mėšlavežis. Nuo ankstaus ryto iki vėlyvo vakaro pluša bau- 
džiauninkai. Ar tai būdinga? Pasirodys būdinga, jei prisiminsime | 
bent Žemaitę („Marti“), Vaižgantą (Dzidorius artojas), Vienuolį ; 
(„Mano krikšto tėvo kumeliukas“). Darbo apoteozė eina per visą 
pažangią lietuvių literatūrą. Ki 

„Metuose“ labai būdingas liaudies žmogaus bruožas yra glau- 
dus vidinis jo ryšys su gamta. Būdinga žmogaus ir žiedo paralelė: 
žiedai nei būrų kūdikiai žaidė. Ją atliepia liaudies dainos žodžiai: 

Aukštam kape begulėsi, 

Žemės žiedu bežydėsi. 
Vėliau tas susiliejimas su gamta lietuvių literatūroje darosi pa- 
grindine lyrizmo versme, esmine pasaulėjautos savybė (A. Bara- 
nausko ,„Anykščių šilelis“, S. Nėries „,Diemedžiu žydėsiu“, J. Bi- 
liūno, Vaižganto proza). Ne veltui lietuvius menininkus ilgainiui 
imta vadinti lyrikais. 

Kartu Donelaitis parodė ir lietuvio konservatyvumą — kovingu- 
mo stoką, naujovių smerkimą. To bruožo pražūtingas pasekmes 
vėliau ryškiausiai pavaizdavo I. Simonaitytė. 

Vėlesnėje lietuvių literatūroje minėti bruožai plačiau atsklei- 
džiami, išplėtojami, papildomi naujais momentais, atsižvelgiant į 
konkrečias visuomenines sąlygas, bet jų esmė buvo jau Donelai- 
čio apčiuopta; naujomis sąlygomis jie gal tik labiau išryškėjo. 

Donelaitis yra nacionalinis poetas ir savo giliu humaniškumu, 
demokratiškumu, liaudiškumu. Niūriais baudžiavos laikais jis iš- 
kėlė niekinamą būrą kaip geriausią žmogų, priešpastatė ponams. 
Jis išreiškė liaudies moralę, pavaizdavo jos gyvenimo būdą. Jo 
požiūris — tai ne „humaniško pono“ požiūris, ne užuojauta liau- 
džiai iš viršaus, kaip buvo būdinga epochai. „Metuose“ liaudis 
yra visuomenės pagrindas, visų gėrybių kūrėja. Donelaitis kalba 
liaudžiai ne iš aukšto, bet kaip kraujo ryšiais su ja susijęs, kaip 
liaudies atstovas, jos akimis į pasaulį žiūrįs. Liaudies iškėlimas, jos“ 
apoteozavimas, rėmimasis jos morale yra ir vienas būdingiausių 
visos pažangiosios lietuvių literatūros bruožų. Donelaitis čia yra 
didysis pradininkas. Jo tradicijas šia prasme tęsia ir tarybiniai 
rašytojai, poetai. 

Donelaitis buvo pažangių idėjų skleidėjas: skelbė prigimtinę 
žmonių lygybę, rodė baudžiavos nežmoniškumą. „Metuose“ jis iš- 

kėlė svarbiausią epochos klausimą — baudžiavos panaikinimo, ieo- 
dalizmo likvidavimo. Sąmonindamas valstiečius, jis Kartu padėjo 
tą klausimą spręsti. 

Donelaitis yra pirmasis talentingas lietuvių grožinės literatūros 
kūrėjas, padėjęs pagrindus realistinei jos krypčiai. „Metai“ iškyla 
į nepaprastą aukšti tarp visų religinių XVIII a. ir ankstyvesnių 
knygų. Kartu Donelaitis — stambiausias demokratinės lietuvių li- 
teratūros atstovas feodalizmo epochoje. 

Donelaitis yra ir didžiausias poezijos kalbos kūrėjas, nepri- 
lygstamas žodžio liaudiškumo, sodrumo, vaizdingumo meistras, 
meninio meistriškumo mokytojas. 

Gražiai Donelaičio reikšmę lietuvių kultūrai yra apibūdinęs 
A. Venclova: 


Iš baudžiavos nakties įaugai tu į mūs kultūrą, 

Kaip plačiašakis ąžuolas — gumbuotas, drūtas, sveikas. 
Nepajėgė stiprybės tavo sunaikinti laikas — 

Tu būsi gyvas amžinai, kaip tavo rašių būras. 


Būdamas giliai nacionalinis poetas, Donelaitis peržengė lietu- 
vių literatūros ribas. Ne tik lietuvių, bet ir visoje Vakarų Europos 
literatūroje jis buvo novatorius. Jo kūrybos novatoriškumą yra 
pabrėžę V. Mykolaitis-Putinas, V. Kirpotinas, K. Korsakas, H. Bu- 
denzigas ir daugelis kitų tyrinėtojų. V. Mykolaitis-Putinas laiko 
Donelaitį XVIII a. vidurio Europos literatūroje pirmuoju ryškiu 
realizmo pirmtaku, toli pralenkusiu savo epochą. V. Kirpotinas 
sako, kad be Donelaičio poemos nebūtų galima visiškai teisingai 
suprasti XVIII a. literatūros, nors klasicizmas yra davęs nemaža 
stambių rašytojų tiek visoje Europoje, tiek Rusijoje. Donelaitis 
buvęs vienišas užmirštas lietuvis. Nors jo kūryboje yra bendrų 
bruožų su klasicizmu, bet iš esmės ji novatoriška. XVIII a. poema, 
kiek nutoldama nuo griežtų klasicizmo kanonų, dar galėjo įvesti 
į savo iškilmingas strofas kylančios buržuazijos atstovus, parodyti 
filantropinę užuojautą liaudžiai (pavyzdžiui, Dž. Tomsonas), bet 
žiūrėti į baudžiauninką kaip į asmenybę būtų reiškę peržengti 
istoriškai sąlygotas žanro ribas. O Donelaitis peržengė tas ribas, ir 
vien tai jo poemą išskiria iš visų kitų. Donelaičio poemos herojai 
yra baudžiaviniai valstiečiai. Tai neregėtas, neimanomas faktas 
XVIII a. poemoje. Donelaitis išsiskiria iš kitų ir formos, išraiškos 
priemonių demokratizmu. Jis įvedė į poeziją tokią demokratinę, 
mužikišką kalbą, kurios, kaip sako V. Kirpotinas, būtų išsigandę 
patys drąsiausi XVIII a. laisvamaniai. Donelaičio veikėjai veža mėš- 
lą, ir Pričkus ragina juos taisyklingais hegzametrais, kuriais kal- 
bėjo Olimpo dievai. Dėl to galima sakyti, kad Kristijono Donelai- 
čio kūryba — tai „žingsnis į priekį meniniame visos žmonijos 
išsivystyme"“*?, kaip yra pasakęs V. Leninas apie Levą Tolstojų. 


32 Leninas V. I. Raštai, t. 16. V., 1953, p. 292. 

DONELAIČIO RAŠTŲ LEIDIMAI IR VERTIMAI 


Pats Donelaitis savo kūrinių spausdinimu nesirūpino. Kol dar 
tebegyveno, buvo išspausdintos tik dvi eilutės iš „Vasaros darbų“ 
1769 m. brošiūroje apie ganyklų separacijos naudą. Vėliau 18 ei- 
lučių iš „Rudenio gėrybių“ ir „Žiemos rūpesčių“ įdėjo K. G. Milkus 
į savo gramatiką, išleistą 1800 m. K. G. Milkus atskiras Donelaičio 
kūrinių frazes, eilutes panaudojo ir savo tais pačiais metais iš- 
leistame žodyne. Pasaulietinė kūryba tuo metu Lietuvoje tebebuvo 
laikoma pramogos dalyku, todėi 
ir Donelaičio kūriniais, išskyrus 
bičiulius, niekas labiau nesido- 
mėjo. Tiesa, kaip jau buvo mi- 
nėta, ano meto literatūros isto- 
rikas G. Ch. Pisanskis rašo, kad 
Donelaitis apdainavęs keturis 
metų laikus 659 eilučių kūrinyje, 
kuris buvęs išverstas ir į vokie- 
čių kalbą. Tačiau apie tai nie- 
ko daugiau nežinoma. 

Po poeto mirties jo rankraš- 
čius saugojo žmona, kuri pas- 
kui juos atidavė Valtarkiemio 
klebonui J. G. Jordanui, Done- 
laičio bičiuliui. XVIII a. pabai- 
goje ar XIX a. pradžioje Ger- 
viškėnų parapijos kunigas 
J. F. Holfeldas iš tų rankraščių 
nusirašė kai kuriuos Donelaičio 
kūrinius: pasakėčias, ,„Pričkaus 
pasaką“ ir „Metus“. XIX a. pra- 
džioje dviejų „Metų“ dalių (,„Pa- 
vasario linksmybių“ ir „Vasaros K. Donelaičio „Metų“ pirmojo leidimo 
darbų ') autografus J. G. Jorda- (1818 m.) antraštinis puslapis 
nas Kartu su liaudies dainomis 
atsiuntė L. Rėzai, o kitų dviejų dalių („Rudenio gėrybių“ ir ,Žie- 
mos rūpesčių“) autografai dingo Napoleono karų metu. L. Rė- 
za, Karaliaučiaus universiteto profesorius, turėdamas dviejų ,„Me- 
tų“ dalių autografus ir gavęs dar J. F. Holfeldo nuorašus, išvertė 
kūrinį į vokiečių kalbą ir parengė jį spaudai. Tokiu būdu 1818 m. 
Karaliaučiuje pasirodė pirmas Donelaičio „Metų“ leidimas ir kartu 
pirmas jų vertimas į vokiečių kalbą. Leidinys turėjo tik vokišką 
pavadinimą („Das Jahr in vier Gesangen“). Jis buvo dedikuotas 
V. Humboltui, žymiam vokiečių mokslininkui, rašytojui ir politi- 
kui, kuris rėmė L. Rėzos lituanistinę veiklą. Leidinyje buvo įdėtas 
Įvadinis straipsnis, kuriame Donelaitis apibūdintas kaip naujųjų 
laikų klasikas, visai originalus rašytojas. „Metuose“ L. Rėza matė 





9 Rėnigsberą 1818, o 
| gerudi la ver Binii Gartung jas Pofugbauliaa ||| 

nesenstantį lietuvių kalbos, buities, dvasinės kultūros paminklą ir 
tvirtą atramą kitiems lietuvių rašytojams. Jis aptarė „Metų“ žan- 
rą, pobūdį, turinį, nuotaiką, žodžio meną, hegzametrą, suteikė bio- 
grafinių žinių apie autorių, paminėjo kitus jo kūrinius. Norėdamas 
iš geriausios pusės parodyti pasauliui lietuvių tautą ir ją repre- 
zentuojantį veikalą, L. Rėza „Metus“ gerokai redagavo. Jis pra- 
leido 468 eilutes, o kai kurias kitas perdirbo. Neįdėjo dalies tokių 
scenų, pokalbių, epizodų, kurie neigiamai vaizduoja lietuvius, pa- 
rodo jų ydas, kuriuose vartojami šiurkštūs posakiai ar žodžiai, 
nepalankiai apibūdinami liaudies papročiai ar dainos. L. Rėza pa- 
keitė taip pat veikėjų vardus (pvz., vietoj Pričkaus — Selmas, 
vietoj Krizo — Anusis, Bindus, Vilius, vietoj Selmo — Lauras, Die- 
vomylis, Vilius, Mylas), sulietuvino kai kurias svetimybes (špiel- 
monai—žaidėjai, brangvynas— midus, jėgėrės—medėjai), kai kur 
palygino hegzametrą, sutrumpino ilgas kalbas. L. Rėzos išleisti 
„Metai“ buvo labai palankiai įvertinti Vokietijos ir Lenkijos spau- 
doje, greit pasidarė žinomi Vilniuje. Juos mini savo darbuose 
S. Daukantas, Kaj. Nezabitauskis, S. Stanevičius, P. Kepenas ir 
kiti. A. Mickevičius poemos „Gražina“, išspausdintos 1823 m., 
prieraše glaustai iškėlė „Metų“ vertę ir L. Rėzos nuopelnus. Čekų 
poetas ir folkloristas F. L. Čelakovskis pamėgo Donelaitį ir ketino 
išversti „Metus“ į čekų kalbą, bet savo sumanymo neįvykdė. Iš- 
vertęs į latvių kalbą, „Pavasario linksmybes“ 1822—1823 m. pa- 
skelbė K. Vatsonas. Pasisekimo skatinamas, L. Rėza 1824 m. Kara- 
liaučiuje išleido ir Donelaičio pasakėčias kartu su savo verstomis 
Ezopo ir kitų autorių pasakėčiomis. Antrą kartą Donelaičio pasa- 
kėčios buvo išspausdintos 1829 m. Vilniuje viename leidinyje su 
S. Stanevičiaus pasakėčiomis. Tokiu būdu L. Rėza išpopuliarino 
Donelaitį, įvedė jį į lietuvių kultūrinį gyvenimą, supažindino su 
juo kitas tautas. 

: Išsisėmus pirmam „Metų“ leidimui, naują ėmė ruošti žymus 
kalbininkas, Jenos universiteto profesorius ir Rusijos Mokslų aka- 
demijos narys A. Šleicheris. Remdamasis išlikusiais dviejų „Metų“ 
dalių ir dviejų Donelaičio laiškų autografais, J. F. Holfeldo nuo- 
rašais ir L. Rėzos leidimu, jis parengė antrą Donelaičio raštų lei- 
dimą. Leidinys buvo išspausdintas 1865 m. Peterburge Rusijos 
Mokslų akademijos rūpesčiu ir lėšomis („Christian Donaleitis Li- 
tauische Dichtungen"“). Jame buvo įdėti „Metai“, pasakėčios, „„Prič- 
kaus pasaka" ir abu išlikę laiškai. A. Šleicheriui Donelaičio kūri- 
niai terūpėjo kalbiniu atžvilgiu, todėl jis daugiausia dėmesio skyrė 
rašybai, kirčiavimui, žodynui, kurį pridėjo leidinio gale. Paruošti 
Donelaičio žodyną jam padėjo A. Baranauskas. 

A. Šleicherio leidimą labai sukritikavo kitas žymus kalbinin- 
kas, Karaliaučiaus universiteto profesorius G. H. F. Neselmanas. 
Tame leidime jis rado daug klaidų ir netikslumų, todėl 1869 m. 
Karaliaučiuje išleido trečią Donelaičio raštų leidimą („Christian 
Donalitius Littauische Dichtungen“). Jame sudėti visi išlikę lietu- 

viškieji Donelaičio kūriniai su vertimu į vokiečių kalbą, abu laiš- 
kai, pridėtos pastabos ir žodynas. G. H. F. Neselmanui labiausiai 
rūpėjo autentiškumas, todėl kūrinius išspausdino tokia eile, kokia 
buvo J. F. Holfeldo nuoraše (pasakėčios, „„Pričkaus pasaka“ ir 
„Metai“, pradedant „„Rudenio gėrybėmis“ ir baigiant „Vasaros dar- 
bais“). G. H. F. Neselmanas išlaikė Donelaičio kirčiavimą, kurį 
A. Šleicheris buvo pakeitęs norminiu, kai kur papildomai sudėliojo 
skandavimo ženklus. Tai buvo tobulas aniems laikams Donelaičio 
raštų leidimas. Versdamas „„Metus“ į vokiečių kalbą (antrąkart po 
L. Rėzos), G. RH. F. Neselmanas nepretendavo į meniškumą, o sten- 
gėsi kuo tiksliau perteikti mintį. A. Šleicherio ir G. H. F. Nesel- 
mano leidimai ilgą laiką buvo pagrindiniai. Jie buvo vartojami ir 
mokslo, ir praktikos reikalui. Iš jų buvo mokomasi lietuvių kalbos 
universitetuose ir gimnazijose. 


XIX a. antrojoje pusėje „Metus“ bandyta versti į lenkų kalbą. 
Pirmiausia juos išvertė proza iš L. Rėzos leidimo M. Akelaitis, bet, 
įsitraukęs į anticarinę veiklą ir aktyviai dalyvaudamas 1863 m. 
sukilime, nebegalėjo savo vertimo išspausdinti. Rankraščiu liko 
ir žymaus lenkų kalbininko bei etnografo J. Karlovičiaus bandy- 
mas išversti ,,Metus“ į lenkų kalbą. Po to vertė iš Vakarų Prūsi- 
jos kilęs kalbininkas ir etnografas J. Osovskis, bet mirė, darbo ne- 
baigęs. Buvo paskelbtos tik jo išverstos „Pavasario linksmybės“ 
(1883 m.). 

Kiek vėliau pasirodė trečias Donelaičio kūrinių vertimas į vo- 
kiečių kalbą. Dabar juos išvertė rašytojas, vertėjas ir teisininkas 
L. Pasargė ir išleido atskirai, be lietuviško originalo, 1894 m. Ha- 
lėje („Christian Donalitius' Littauische Dichtungen“). Kaip ir 
G. H. F. Neselmanas, jis sudėjo kūrinius pagal J. F. Holfeldo nuo- 
rašą. Įvadiniame straipsnyje L. Pasargė apibūdino visus „Metų“ 
vertimus į vokiečių kalbą, iškėlė būdingų Donelaičio kūrybos bruo- 
žų, pabrėžė jo originalumą, meninę žodžio jėgą, plačiau už kitus 
nušvietė poeto gyvenimą ir asmenį. 

XIX a. antrojoje pusėje Donelaičio kūryba pasiekė ir plates- 
nius sluoksnius. Jos ištraukų pradėta dėti į lietuvių kalbos vado- 
vėlius, chrestomatijas, laikraščius, leidžiamus Prūsijoje. Stiprėjant 
tautiniam sąjūdžiui, imta dar labiau populiarinti Donelaitį. 1891 m. 
M. Jankus Tilžėje atskirai išleido „Pavasario linksmybes“, pra- 
tarmėje pažymėdamas, kad Donelaitis gali stoti greta garsiausių 
pasaulio poetų. Jis žadėjo išleisti ir kitas ,,Metų“ dalis, bet pažado 
neištesėjo. 1897 m. „Kristijono Donelaičio raštai“ atskiru leidiniu 
pasirodė Amerikoje, kur prieš tai „Metai“ jau buvo perspausdinti 
periodikoje. Šiame leidinyje daug klaidų, nerūpestinga korektūra, 
todėl jį gerokai kritikavo E. Volteris. Pats E. Volteris Donelaičio 
kūrybos įdėjo į lietuvių kalbos chrestomatiją, kurią išleido Peter- 
burge 1901—1904 m. Tuo pat metu Donelaitį į latvių kalbą ėmė 
versti Sudrabų Edžius (Eduards Zilbers). Savo vertimus jis išspaus- 
dino latviškame žurnale 1902 m. 

Panaikinus spaudos draudimą, susidarė palankesnės sąlygos 
išleisti Donelaičio kūrinius pačioje Lietuvoje. 1914 m., minint 200 
metų sukakti nuo Donelaičio gimimo, Vilniuje išėjo „Kristijono 
Duonelaičio raštai“, kuriuos pagal L. Rėzos, A. Šleicherio ir 
G. H. F. Neselmano leidimus parengė kalbininkas, kultūros veikė- 
jas, gydytojas J. Šlapelis. Tekstai buvo paruošti kruopščiai, be 
praleidimų, ir šis leidimas ilgą laiką buvo pagrindas kitiems. Po 
jo iki 1977 m. nebepasirodė pilno Donelaičio raštų leidimo. Lietu- 
vių mokslo draugija 1918 m. išleido „„Duonelaičio raštus mokyk- 
loms“. Pirmoje leidinio dalyje buvo įdėtos 4 pasakėčios ir „„Me- 
tų“ ištraukų, antroje — literatūros istoriko M. Biržiškos straipsnis 
apie poeto gyvenimą ir kūrybą. 1921 m. tas leidimas buvo paskleis- 
tas nauju viršeliu, o 1927 m. abi dalys sujungtos į vieną ir leidinys 
pavadintas ,„Duonelaičio gyvenimas ir raštai. Su kalbos paaiškini- 
mais“. 1933 m. atskira knyga išėjo „Metų“ vertimas į lenkų kalbą 
(vertė K. Petkevičius), bet jis buvo labai prastas. 

Atkūrus Lietuvoje Tarybų valdžią, 1940 m. Kaune pasirodė 
naujas pilnas „Metų“ leidimas, iliustruotas V. K. Jonyno medžio 
raižiniais. Jį ruošiant, naudotasi autografu ir J. F. Holfeldo nuo- 
rašu. Tos pačios redakcijos „Metai“ 1941 m. buvo išleisti antrą 
kartą. 

Dar Pirmojo pasaulinio karo metu norėta išversti „Metus“ į 
rusų kalbą. Tai buvo užsimojęs atlikti poetas J. Baltrušaitis. Tik- 
rai vertė „Metus“ poetas V. Ivanovas. M. Gorkio iniciatyva buvo 
ruošiamas lietuvių literatūros rinkinys, kuri redagavo J. Baltrušai- 
tis. I jį norėta įdėti ir Donelaičio kūrybos. B. Sruoga ruošė pažo- 
dinį „Metų“ vertimą, o V. Ivanovas ėmėsi ji meniškai atkurti. 
Įsitraukęs į darbą, jis panoro išversti visą poemą, kurią apsiėmė 
išleisti garsi Sabašnikovų leidykla. V. Ivanovas buvo bebaigias 
versti, bet nebuvo kam parašyti įvado ir komentarų, todėl verti- 
mas nebuvo išleistas, tėra išlikusi įo dalis. Nepasirodė ir M. Gor- 
kio planuotas lietuvių literatūros rinkinys. Naujas „Metų“ verti- 
mas į rusų kalbą pradėtas ruošti Didžiojo Tėvynės karo metais. 
Kūrinį pažodžiui vertė O. Juodelienė, o jį meniškai atkūrė 
D. Brodskis. Vertimas buvo išleistas Maskvoje 1946 m. («Bpemena 
rona») su J. Žiugždos ir V. Mykolaičio-Putino įvadiniais straips- 
niais. Netrukus D. Brodskis išvertė ir visas šešias Donelaičio pasa- 
kėčias. Maskvos, Leningrado ir Vilniaus leidyklos jau šešis kartus 
yra išleidusios rusų kalba Donelaičio „Metus“ arba „Raštus“. Pažy- 
mėtina, kad Leningrade 1960 m. „Metai“ ir penkios pasakėčios 
išėjo M. Gorkio įsteigtoje serijoje <buGnuoTekKa nosTa». D. Brods- 
kis atliko didžiulį darbą, perteikdamas rusų kalba lietuvių klasiko 
hegzametrus. Kiekvienas naujas Donelaičio kūrybos leidimas rusų 
kalba yra vis geresnis vertimo variantas. Paskutinieji variantai 
laikomi neeiliniu įvykiu rusų vertimo praktikoje. 1964 m. apie 
savo darbą D. Brodskis rašė: „„Nuo tos dienos, kai aš pradėjau 
versti ,Metus“, praėjo jau daugiau kaip dvidešimt metų. Ruošda- 

mas naujas vertimo laidas, aš tolydžio stengiausi jį tobulinti. Gal- 
voju, kad tai man pavyko padaryti, ir dabartinį vertimo tekstą aš 
jaučiuos turįs tam tikrą teisę laikyti galutiniu“??. D. Brodskis buvo 
labai pamilęs Donelaičio kūrybą. „Susitikimas su Donelaičiu, — 
sakė įis, — man ne tik reikšmingiausias įvykis literatūriniame ma- 
no gyvenime. Jis įėjo į mano būtį kaip ištikimas draugas ir bend- 
rakeleivis, ir, laikas nuo laiko vėl skaitydamas poemą, aš jaučiu 
gilų moralinį ir meninį džiaugsmą““*. 

Pastaraisiais dešimtmečiais Donelaičio populiarumas labai išau- 
go. Be leidinių moksleiviams, antologijų, chrestomatijų, skaitinių su 
Donelaičio kūriniais, svarbūs yra beveik pilni jo kūrinių leidimai: 
„Metai“ ir pasakėčios (su K. Korsako įžanginiu straipsniu) — 
1945 m., „Raštai“ —1950 m., „Metai“ (su V. Jurkūno iliustracijo- 
mis) — 1956 m. ir 1966 m. Šiuo metu baigiamas spausdinti pilnas 
Donelaičio raštų leidimas, parengtas Lietuvos TSR Mokslų akade- 
mijos Lietuvių kalbos ir literatūros instituto. Atskirai pažymėtinas 
to paties instituto parengtas leidinys „Kristijono Donelaičio rank- 
raščiai“ (1955 m.), kuriame fotografiniu būdu paskelbti visi išlikę 
Donelaičio autografai — „Pavasario linksmybės“, ,„Vasaros darbai", 
vadinamasis „,„Fragmentas“ ir du laiškai. Tęstiniame leidinyje „„Li- 
teratūra ir kalba“ (t. 7, 1965 m.) įdėta beveik visa Donelaitį liečian- 
ti archyvinė medžiaga — jo užrašai, pastabos tarnybinėse knygose, 
oficialūs raštai ir kt. 

Donelaičio kūryba intensyviai verčiama į tarybinių ir kitų tau- 
tų kalbas. Išėjo pilni Donelaičio „Metų“ vertimai į latvių (,,„Gada- 
laiki“, Riga, 1963 m., vertėjas P. Kalva), baltarusių (,„HaTripst 
napbi rona“, MinckK, 1961 m., vertėjas A. Zaryckis) ir gruzinų 
(„„Celicadis droni“, Tbilisi, 1968 m., vertėjai G. Abašidzė ir R. Mar- 
gianis) kalbas. Nespėjo įgyvendinti savo sumanymo — išversti 
„Metus“ į lenkų kalbą — įžymus lenkų poetas ir vertėjas J. Tuvi- 
rnas, todėl paredagavus antrą kartą buvo išleistas K. Petkevičiaus 
vertimas („Rok“, Wilnius, 1953 m.j. Jau seniai Donelaitis žinomas 
Čekoslovakijoje, tačiau vis dar nebuvo jo kūrybos vertimų į čekų 
kalbą. Pagaliau 1960 m. Donelaičio poema, išversta į čekų kalbą 
prityrusios vertėjos H. Jechovos, išėjo Prahoje (,,„Ročni doby“'). 
Ne per seniausiai „Metai“ išleisti Budapešte vengrų kalba (,„Ėv- 
szakok“, 1970 m., vertė D. Tandoris iš pažodinio E. Bojtaro verti- 
mo iš lietuvių kalbos). Žymiu įvykiu reikia laikyti ketvirtą Do- 
nelaičio poemos vertimą į vokiečių kalbą, atliktą Vakarų Vokie- 
tijos mokslininko, poeto ir vertėjo H. Budenzigo (Buddensieg). Jo 
vertimas („Die Jahreszeiten“) išleistas du kartus: Miunchene 
1966 m. ir Vokietijos Demokratinėje Respublikoje, Leipcige, 
1970 m. „Metai“ taip pat išversti į angių kalbą (,„The Seasons“, 
Los Angeles, 1967 m., vertė N. Rastenis). 


* Brodskis D. Mano susitikimas su K. Donelaičiu. — „Pergalė“, 1964, Nr. 1, 
p. 20. 
3* Ten pat. 

Nemaži Donelaičio „Metų“ fragmentai, atskiros pasakėčios yra 
daug kartų skelbtos įvairiomis kitomis kalbomis: estų, ukrainiečių, 
bulgarų, rumunų, sorbų, suomių, italų, žydų (idiš), esperanto, 10- 
tynų. Ateina žinių apie vykdomus ar planuojamus naujus Done- 
laičio kūrybos vertimus. Pavyzdžiui, Japonijoje pasirodė ištraukos 
iš „Pavasario linksmybių“ japonų kalba. Vertėjas I. Murata, pa- 
laikantis ryšius su Lietuva, tikisi, kad po kurio laiko japonų skai- 
tytojai galės susipažinti su visa Donelaičio poema. 

Visa tai rodo, kad Donelaičio kūryba užima garbingą vietą pa- 
saulinės literatūros istorijoje. 


SENOSIOS LIETUVIŲ LITERATŪROS POVEIKIS 
VĖLESNEI LITERATŪRAI 


XIX a. pradžioje susidarė naujos ekonominės, politinės ir kultū- 
rinės sąlygos lietuvių literatūrai vystytis. Prasidėjo paskutinis feo- 
dalizmo epochos lietuvių literatūros raidos etapas. Vyko sparti 
visos lietuvių kultūros ir literatūros sekuliarizacija. Išaugusi pa- 
saulietinė literatūra savo reikšme visiškai nustelbė religinę. Lite- 
ratūroje įsigalėjo aktuali visuomeninė tematika ir problematika, 
formavosi grožinė proza, įvairūs poezijos žanrai, tobulėjo kūrinių 
stilius ir kalba. Tačiau toji literatūra irgi neišaugo tuščioje vieto- 
je — ji rėmėsi geriausiomis senosios lietuvių literatūros tradicijo- 
mis. Pamažu formuojantis nacijai, toliau bręstant tautiniam sąmo- 
ningumui, liaudies išsivadavimo judėjimo ir romantizmo idėjų po- 
veikyje imta vis labiau ir įvairiapusiškiau domėtis savo tautos 
dvasine kultūra, jos specifika, laikyti ją esmine gyvenimo verty- 
be. Buvo varomas platus kultūrinio darbo baras: tyrinėjama Lie- 
tuvos istorija, lietuvių kalba, tautosaka, senoji raštija, kuriama ir 
ugdoma grožinė literatūra. Pagrindiniai XIX a. pradžios lietuvių 
kultūros ir literatūros reprezentantai buvo inteligentai, kilę iš vals- 
tiečių arba smulkiųjų bajorų, taigi iš tų socialinių sluoksnių, ku- 
rie buvo išsaugoję lietuvių kalbą, papročius, tautosaką, o kartu ir 
visos lietuvių nacionalinės kultūros pamatą. Daugumas jų 
(A. Strazdas, D. Poška, S. Stanevičius, S. Daukantas, L. Rėza ir kt.) 
stengėsi ugdyti lietuvių literatūrą demokratiniais pagrindais, rem- 
damiesi pažangiosiomis savo meto idėjomis. Todėl jie sugebėjo 
ir senąją lietuvių literatūrą vertinti kritiškai, atmesdami tai, kas 
joje buvo reakcinga, ir perimdami tai, kas pažangu, kas galėjo 
būti atrama tolesnei lietuvių literatūros, poetikos, eilėdaros, lite- 
ratūrinės kalbos raidai. 

Jau pačioje XIX a. pradžioje buvo atkreiptas dėmesys į senuo- 
sius lietuvių raštus, suprasta jų svarba. K. Bogušas 1806 m. parašė, 
o 1808 m. išleido studijėlę lenkų kalba „„Apie lietuvių tautos 
ir kalbos kilmę“, kurioje idealizuojamai apibūdino lietuvių kalbą, 
jos senumą, žodingumą, muzikalumą, panašumą į graikų ir lotynų 
kalbas, ragino Vilniaus universitetą iš žinomų savojo krašto meile, 
mokančių lietuviškai žmonių steigti draugiją žodžiams, priežo- 
džiams, padavimams, senovės paminklams rinkti, liaudžiai knyge- 
lėms leisti. Tame savo darbe K. Bogušas, kaip jau buvo minėta, 

daugiausia rėmėsi Pil. Ruigio „Lietuvių kalbos tyrinėjimu“, taip 
pat jo žodynu, K. Sirvydo žodynu ir kitais senaisiais raštais. 

Daugelis rašytojų tuo metu ypač naudojosi ir rėmėsi K. Sirvy- 
do žodynu. A. Klementas 1810 m. eiliuotame laiške Žemaičių vys- 
kupui J. A. Giedraičiui („Donis priedero“), svarstydamas bendrinės 
lietuvių literatūrinės kalbos klausimą, platokai kalba ir apie 
K. Sirvydo žodyną. Jo nuomone, tame žodyne ne visi žodžiai yra 
išguldyti, esą jame be galo daugel [...] aplenktų. A. Klementas 
taip pat apgailestauja, kad K. Sirvydo žodynas parašytas aukštai- 
tiškai rytietiškai — lietuviškai, o ne tikrai žemaitiškai. Tačiau kar- 
tu jis pripažįsta ir pabrėžia K. Sirvydo nuopelnus, jog padarė 
mums pradžią, iš kur gal atminti nor retai kurį žodį. Todėl jo dar- 
bą (žodyną) reikėtų ne peikti, o šlovinti. Pagaliau A. Klementas 
atvirai prisipažįsta, kad, neturėdamas K. Sirvydo žodyno, ir pais 
nieko negalėtų parašyti. 

K. Sirvydo žodynas figūruoja ir D. Poškos literatūriniame laiš- 
ke T. Čackiui (,„(Grometa pas Tadeušą Čackį“), rašytame, atrodo, 
1811 m. Iš jo matyti, kad T. Čackis ieškojo K. Sirvydo žodyno ir 
tuo reikalu kreipėsi į vieną valdininką, o šis savo ruožtu užklausė 
D. Pošką. Laiške D. Poška atsako, kad K. Sirvydo žodyno negalįs 
atiduoti, bet ne iš pavydo. Pasiskolinęs jį iš Žemaičių vyskupo, o 
kai tingėsiąs rašyti, reiksią gražinti. Taigi ir D. Poška rašydamas, 
matyt, negalėjo išsiversti be K. Sirvydo žodyno. Jis taip pat pri- 
mena T. Čackiui, kad to žodyno egzempliorių (knygų) jau nedaug 
belikę: visi jau išžuvo, kaipo nė viens neskaitė, užpečkiuos supu- 
vo. Ta proga D. Poška pasmerkia Lietuvos bajorų nutautimą, gim- 
tosios kalbos išsižadėjima: 

[...] liežuviu prigimtiu visi kalbėt gėdis, 

Svečiopai jau žaverno', kitaip pasirėdęs, 

O kiti didžiai juokias iš kalbos tėviškos 

Ir nenori girdėti mūsų lietuviškos. 
Juo labiau malonus jam T. Čackis, kuris, nors kitatautis, lenkas, 
pradžios lietuvių kalbos prapuolusios ieško. Rašydamas „Lenkų- 
lotynų-lietuvių kalbų žodyną“ (pradėtą 1825 m.), D. Poška taip pat 
rėmėsi senosios lietuvių literatūros veikalais, iš jų — J. Rėzos 
psalmyno (1625 m.), K. Sirvydo žodyno (1677 ir 1713 m.), K. Mil- 
kaus žodyno (1800 m.) — ėmė lietuviškus žodžius. 

Šalia K. Sirvydo žodyno XIX a. pradžioje buvo nepapiasiai 
vertinama ir branginama M. Daukšos postilė. Kaj. Nezabitauskis 
savo elementoriuje , Naujas mokslas skaitymo“ (1824 m.) rašė, kad 
M. Daukšos postilė yra dideliai reta ir reikalinga knyga. Remda- 
masis žinovų nuomone, ją taip pat gyrė L. Rogalskis. Vėliau 
S. Daukantas ragino M. Valančių ją perspausdinti. Bet labiausiai 
tą postilę vertino ir daugiausia su ja dirbo S. Stanevičius. Jis 
M. Daukšos postilę ne tik skaitė, bet ir atsidėjęs ilgą laiką studija- 
vo, palikdamas joje savo įrašų. Ja domėjosi jau 1822—1823 m., 
baigdamas Kražių gimnaziją ir įstojęs į Vilniaus universitetą. 

1823 m. Vilniuje išėjo dvi knygutės (viena 25 puslapių, kita — 
16) — M. Daukšos postilės ištraukos. Jose perspausdintas titulinis 
postilės puslapis, pridėta, be to, nauja antraštė („Wyiątek z kazan 
žmudzkich“), bet nepažymėta, nei kas spaudai paruošė, nei kas 
išleido, nei kurioje spaustuvėje buvo spausdinta. Kieno pastango- 
mis šios ištraukos perspausdintos, tikslių žinių nėra, bet iš visko 
atrodo, kad tai S. Stanevičiaus darbas. O po kelerių meių (1827 m.) 
S. Stanevičius jau sakė, kad reikia perspausdinti visą M. Daukšos 
postile. S. Stanevičius norėjo perspausdinti M. Daukšą dėl jo kal- 
bos gražumo, leksikos turtingumo ir tuo paskatinti kitus ugdyti 
literatūrinę kalbą. Kad šis tikslas buvo svarbiausias, rodo tai, jog 
į abu 1823 m. leidinėlius jis įdėjo M. Daukšos „„Prakalbą į malonų- 
jį skaitytoją“ (o didesniajame ir prakalbą į M. Giedraitį). Ta pra- 
kalba jis norėjo prabilti į mokslus einančią jaunuomenę ir inteli- 
centiją M. Daukšos žodžiais, raginančiais mylėti gimtąją kalbą 
ir rūpintis savo literatūros kūrimu. Šiais leidiniais siekdamas prak- 
tinių tikslų, norėdamas ne tik populiarinti M. Daukšą, bet ir pa- 
traukti į patriotinį kultūrinį darbą kitus, S. Stanevičius stengėsi 
senuosius tekstus padaryti prieinamesnius ir todėl, juos perspaus- 
dindamas, pakeitė rašybą, praleido diakritinius ženklus. 

1827 m. S. Stanevičius paruošė naujam leidimui, o 1829 m. iš- 
leido neišaiškinto autoriaus 1737 m. Vilniuje išspausdintą lotyniš- 
ką lietuvių kalbos gramatiką („Universitas linguarum Lituaniae'), 
duodamas jai naują antraštę („Trumpas pamokymas kalbos lietu- 
viškos arba žemaitiškos“) ir pridėdamas prakalbą lietuvių ir 10- 
tynų kalbomis. Šioji prakalba yra vienas reikšmingiausių XIX a. 
pradžios literatūrinio ir kultūrinio gyvenimo dokumentų. Leisda- 
mas M. Daukšos ištraukas, S. Stanevičius nepasisakė, ko siekdamas 
tai darė, — M. Daukšos žodžiai buvo pakankamai iškalbingi ir jo 
pavyzdys patraukiantis. O perspausdindamas lietuvių kalbos gra- 
matiką, jis išdėstė savo tikslus, palietė aktualiuosius literatūrinės 
kalbos ugdymo klausimus ir nurodė kelią, kuriuo, įo nuomone, 
visiems reiktų eiti. Prakalba yra S. Stanevičiaus kelerių metų ty- 
rinėjimo, patyrimo ir prieitų išvadų apibendrinimas. Joje S. Sta- 
nevičius, konstatavęs, kad daugumas žemaičių [...] mokosi, skai- 
to ir rašo lietuviškai, vieni vedami mokslinių interesų, kiti pairio- 
tinių — iš meilės kalbos tėviškės, sakosi rasta ir naujai leidžiama 
gramatika norįs vienus ir kitus pradžiuginti ir jiems padėti. Be 
gramatikos buvo neįmanoma ugdyti literatūrinę kalbą, ir jos rei- 
kalingumas tada buvo daugelio labai gyvai įaučiamas. Tuo metu 
(1624 m.) buvo kovojama su cenzūra dėl A. Butkevičiaus lietuvių 
kalbos gramatikos išspausdinimo. D. Poška skundėsi, kad neturi- 
me jokios gramatikos, K. Kasakauskis įrodinėjo, kad be gramati- 
kos negalima patobulinti kalbos, jos suvienodinti. Gramatikos 
stoką juo labiau jautė studentai, sistemingai ėję mokslus ir naudo- 
jęsi populiaria O. Kopčinskio lenkų kalbos gramatika, kurioje bu- 
vo sakoma, kad visos kalbos, neturinčios gramatikos, yra panašios 
į nekultivuojamą žemę, kurioje veisiasi, kas nori, auga, kaip nozi. 

Todėl vienas svarbiausių S. Stanevičiaus tikslų ir buvo šia per- 
spausdinama gramatika duoti kalbos mokslo vadovėlį, padėti įsi- 
savinti jos gramatinę sandarą — kelią pažinimop kalbos pravesti. 
Bet jam ne mažiau rūpėjo ir skleisti kalbos ugdymo mintį. Tiek 
M. Daukšos ištraukų, tiek šios gramatikos perspausdinimu jis no- 
rėjo visiems įrodyti, kad tobulinti lietuvių kalbą yra imanomas da- 
lykas, kad ji turi gramatiką, savo krašto žmonių rašytą, senas tra- 
dicijas, ir tuo pačiu pakelti kitų nuotaiką, pasitikėjimą, savo jė- 
gomis, paskatinti juos su užsidegimu ugdyti kalbą — priduoti 
našumą ir norą ant jos taisymo ir platinimo. Būdinga, kad šie 
S. Stanevičiaus žodžiai yra M. Daukšos postilės „„Prakalbos į ma- 
lonųjį skaitytoją“ parafrazė. Neugdant kalbos, buvo neimanoma 
nei savą nacionalinę literatūrą kurti, nei liaudies kultūrą kelti. 
XVIII a. ir XIX a. pradžios bažnytinių raštų kalba buvo užteršta 
daugybe svetimybių, turėjusių išstumti gyvosios kalbos žodžius, 
Tai atitiko viešpataujančių klasių interesus. Feodalai ir dvasinin- 
kai, dažnai lenkai ar sulenkėję, kalbėdami vartojo lenkų kalbą, 
kuri vis daugiau teisių įgavo viešajame valstybiniame gyvenime. 
Vieni ir kiti buvo atitrūkę nuo liaudies, nekentė jos, bet turėjo 
su ja santykiauti ir, kad galėtų geriau pavergti ir išnaudoti, ją ap- 
rūpino tikybine literatūra. Tam tikslui, nemokėdami ir nenorėdami 
mokėti lietuvių kalbos, nes ją, kaip liaudies kalbą, niekino, jie ir 
sudarė žargoną — mišinį, kuriame, kaip atrodo, buvo ne mažiau 
lenkiškų žodžių kaip lietuviškų, ir, prisidengdami bažnyčios au- 
toritetu, stengėsi jį primesti liaudžiai. Ir S. Stanevičiaus gyvenimo 
metu tuo žargonu išeidavo nemaža tikybinių knygų. Su juo 
XIX a. pradžioje buvo pradėta kova. Gramatikos prakalboje S. Sta- 
nevičius pirmą kartą viešai kėlė tos kovos reikalą, taip apibūdin- 
damas feodalų ir dvasininkų susmukdytą raštų kalbą ir literatūrą 
Lietuvoje: kalba lietuviška Žemaičiuose, o dar didžiaus Lietuvoje, 
iaip nupuolė, jog nė jokiu puikiu ir išmintingu raštu, nei gražia 
ir taikia iškalba pasigirti negalime. Panašiai apie lietuvių litera- 
tūrinės kalbos nupuolimą ir jo priežastis rašė ir K. Kasakauskis sa- 
vo gramatikoje (1832 m.), ir A. G. Krauzė veikale „Lietuva ir jos 
gyventojai“ (1834 m.). S. Stanevičius visai teisingai nurodė, kad vie- 
na to nupuolimo priežasčių buvo ta, jog dvasininkai žiūrėjo į li- 
teratūrą kaip į savo monopolį, niekieno nebuvo kontroliuojami, 
jokios kritikos nebijojo ir nelaukė, būdami įsitikinę, jog niekas 
mokytas negali atsirasti, kursai lietuviškus raštus skaityti ir anuos 
peikti arba girti prasimanytų. S. Stanevičius taip pat pabrėžė 
skirtumą tarp knygų, leidžiamų Prūsijoje ir Lietuvoje: pirmosios, 
jo žodžiais, prilygsta sodnams, kur medžiai ranka žmogaus po tie- 
suma ir patogiai susodinti yra, o pastarosios tolygios yr miškams, 
per sūve augantiems be sargo ir be jokio pridabojimo. Kalbai ug- 
dyti reikėjo tvirtų pagrindų. Tik juos padėjus, buvo galima nu- 
galėti bažnytinį feodalinį žargoną ir sukurti literatūrinę kalbą. 
Reikėjo surinkti pagrindinį žodyninį fondą, žodyninę sudėtį. 
S. Stanevičius prakalboje ir iškėlė uždavinį surasti jos (lietuvių 

kalbos) pamestus ir užmirštus žodžius, drauge nurodydamas, kad 
ių reikia ieškoti senosiose knygose, ir todėl skatindamas rūpes- 
ningai ieškoti senovės lietuviškų raštų. Šis programinio pobūdžio 
S. Stanevičiaus pasisakymas — pamesių ir užmirštų žodžių ieško- 
jimas senuosiuose XVI a. pabaigos ir XVII a. pirmosios pusės raš- 
tuose, kurių kalba buvo kelis kartus turtingesnė ir grynesnė už 
XVIII a. ir XIX a. pradžios tikybinių raštų kalbą, yra visai supran- 
tamas, tikslingas ir pažangus. Senieji raštai galėjo būti tinkamas 
šaltinis žodyninei literatūrinės kalbos sudėčiai turtinti, juo labiau 
kad jų autoriai rėmėsi gyvąja kalba. 5. Stanevičius taip pat jautė 
ryši su liaudimi ir praktikoje rėmėsi daugiausia gyvąja liaudies 
kalba, o senuosiuose raštuose ieškojo pirmiausia abstraktinių žo- 
džių. Gali atrodyti, kad S. Stanevičius bandė grąžinti žodžius, kurie 
jau paseno ir buvo nebevartojami. Bet toks aiškinimas būtų netei- 
singas. Nors S. Stanevičius nurodo, kad, norint pažinti visą pla- 
tybę ir visotimą apgimimą kalbos lietuviškos, nuo skaitymo tų 
knygų, ne viename amžiuje ir tūlose šalyse žemės rašytų, pradėti 
mums reikia, bet, kita vertus, pabrėžia, kad į tuos senuosius raštus 
reikia žiūrėti tik kaip į pasinaudotiną medžiagą: Paminėtos taigi 
knygos yra dėl mūsų kaip girios kokios arba medžiai liemeningi, 
kur kožnas reikalui savo tam tikrą medžiagą rasti ir pagal savo 
tikslą rūmą suręsti galėsi. S. Stanevičius ne tik neperša senųjų raš- 
tų kalbos kaip tokios ir nelaiko jos netgi žodyninės sudėties at- 
žvilgiu visai tobula, pavyzdinga, bet, norėdamas kurti literatūrinę 
kalbą ir ją įvesti į viešąjį gyvenimą, mokyklas, labai aiškiai sako, 
kad nė vieno iš tų raštų nei raštininkų įkandine sekti negalime, 
kadangi nė vienas iš jų nėra taip tobulas, kas darbuose žmogaus 
niekada nesiranda, idant visokiam amžiui ir kožno luomo žmo- 
nėms, lietuviškai kalbėti arba rašyti norintiems, paveikslu būtų. 
S. Stanevičius, senuosius raštus daugiau už kitus tyrinėjęs ir ge- 
riau pažinęs, nesitenkino bendrai nurodęs juos kaip šaltinį ir gra- 
matikos prakalboje pateikė jų apibūdinimą-įvertinimą. Tai buvo 
originalus jo darbas, tyrinėjimų rezultatų apibendrinimas ir viena 
iš pirmųjų lietuvių literatūros istorijos užuomazgų. Jis čia, kad 
ir trumpoje apžvalgoje, iškėlė geriausius rašytojus tiek pa- 
čioje Lietuvoje, tiek Prūsijoje, pirmą vietą ir didžiausią vertę 
skirdamas M. Daukšos postilei ir kartu pabrėždamas, kad 
dėl kalbos gražumo ją reiktų perspausdinti. Po M. Daukšos la- 
biausiai vertino K. Sirvydo raštus, tarp jų „„Punktus sakymų“. 
Antrą vietą davė Prūsijos lietuvių leidiniams, tarp geriausių knygų 
čia paminėdamas L. Rėzos ir K. Milkaus darbus. L. Rėzos išleistos 
knygos, tarp jų ir K. Donelaičio „Metai“, esančios vertos, idant 
nuo visų lietuvininkų skaitomos ir mylimos būtų. Pagaliau trečią 
vietą pagal reikšmingumą S. Stanevičius skyrė Lietuvos reformatų 
leidiniams —-S. Chilinskio biblijos vertimui ir „Knygai nobažnys- 
tės“. Taigi S. Stanevičiaus prakalbą reikia laikyti reikšmingu am- 
žiaus dokumentu. Daugiausia dėmesio joje skirta literatūrinci 
kalbai ugdyti, jos žodyninei sudėčiai turtinti ir drauge kalbos 

bendrumui įsąmoninti. Šiuo atžvilgiu itin būdinga tai, kad S. Sta- 
nevičius perspausdino rytiečių tarmės gramatiką, pats būdamas 
žemaitis, ir iškėlė uždavinį surinkti pamestus ir užmirštus žodžius. 
Nors jo ta gramatika nepatenkino ir prakalboje jis paminėjo, kad 
ji neprilygstanti G. Ostermejerio ir K. Milkaus gramatikoms, bet 
vis tiek ją perspausdino dėl to, kad ji, kaip ir daugelis vertinges- 
nių praėjusių amžių leidinių, buvusi užmiršta ir kad ji — savo 
kampo vaisius. Tą gramatiką S. Stanevičius skyrė inteligentijai, 
besimokančiai jaunuomenei. S. Daukantas ją rekomendavo 
(1846 m.) M. Valančiui naudoti vadovėliu, mokant lietuvių kalbos 
seminarijoje. Rekomenduodamas literatūrinei kalbai ugdyti se- 
nuosius raštus, S. Stanevičius pabrėžė ir teritorinį, ir istorinį kul- 
tūrinį Žemaičių, Aukštaičių ir Prūsijos lietuvių bendrumą, norėjo 
remtis kultūriniu praeities palikimu. 

Senieji raštai buvo svarbūs įvairiais atžvilgiais, todėl XIX a. 
pradžioje daugelis jų ieškojo ir juos tyrinėjo. S. Daukantas sten- 
gėsi susidaryti jų rinkinį. Rūpindamasis literatūrinės kalbos ug- 
dymu, jis, Kaip ir S. Stanevičius, nesitenkino gyvąja liaudies kal- 
ba, nors ją labiausiai brangino, o ieškojo žodžių ir senuosiuose 
raštuose. Savo istoriniuose darbuose jis gausiai rėmėsi senąja Lie- 
tuvos istoriografija — Lietuvos metrika, Mykolo Lietuvio, M. Strij- 
kovskio, A. Vijūko-Kojelavičiaus ir kitų autorių veikalais. 

Kaj. Nezabitauskis sudarė senųjų lietuviškų raštų bibliografi- 
jėlę („„Surinkimas visokių raštų lietuviškų, žemaitiškų ir prūsiškai 
Lietuviškų"), išspausdintą jo elementoriuje ,„Naujas mokslas skai- 
tymo“ (1824 m.). Tai buvo pirmas lietuviškų knygų bibliografinis 
sąrašas Lietuvoje. Vėliau M. Akelaitis buvo parengęs antrą, pa- 
pildytą Kaj. Nezabitauskio elementoriaus leidimą, bet jis nebuvo 
išspausdintas. 1860 m., pertvarkęs ir papildęs 1824—1859 m. iš- 
leistomis knygomis, bibliografinį priedą „Surinkimas“ perspaus- 
dino L. Ivinskis. 

Senąja lietuvių literatūra labai domėjosi ir J. Plioteris, arti- 
mai bendravęs su S. Stanevičiumi. Baigęs Vilniaus universitetą 
(1828 m.), lituanistinių studijų tikslais jis lankėsi Rygoje ir Ka- 
raliaučiuje, bendradarbiavo su L. Rėza. Jis surinko nemažą biblio- 
teką, rengė XVI-XIX a. lietuviškų ir lituanistinių knygų biblio- 
grafiją, kuri gali būti laikoma mokslinės lietuvių bibliografijos 
pradžia. 1831 m. Karaliaučiuje jis užbaigė rankraštį „(Trumpa ži- 
nia apei tą išdavimą lietuviškos biblijos Londone“. Tai studija apie 
1660 m. Londone spausdintą S. Chilinskio biblijos vertimą. S. Chi- 
linskio vertimas čia apibūdinamas istoriniu,, bibliografiniu ir kal- 
biniu atžvilgiu. Tą savo darbą J. Plioteris rengė spaudai, bet 
1831 m. sukilimas sutrukdė jį išleisti. Apie 1830— 1836 m. J. Plio- 
teris rašė ir kitą darbą lenkų kalba — „Medžiaga lietuvių litera- 
tūros istorijai“. Tai senosios lietuvių literatūros bibliografija, ku- 
rią sudaro dvi dalys: 1) chronologinis-bibliografinis sąrašas ir 
2) rašytojų ir kalbos tyrinėtojų biografijos. Šiame darbe medžia- 
ga suskirstyta epochomis: 1) iki M. Mažvydo (prūsų leidiniai), 

2) nuo M. Mažvydo iki D. Kleino ir 3) nuo D. Kleino iki 1831 m. 
Čia pateikiama žinių apie M. Mažvydą, J. Bretkūną, L. Zengšto- 
ką, J. Jaknavičių, K. Sirvydą, D. Kleiną. Iš viso užregistruota apie 
200 su Lietuva, jos senąja kultūra ir literatūra susijusių įvairių 
spaudinių lietuvių, latvių, prūsų, lotynų, vokiečių, lenkų, rusų, 
prancūzų kalbomis. 

K. Donelaičio kūrybą entuziastingai įvertino nežinomas auto- 
rius (Lietuvis nuo Šventosios upės krašto), 1828 m. parašes pra- 
tarme K. Donelaičio ir S. Stanevičiaus pasakėčių leidimui (1829 m.). 
Jis džiaugiasi originalios lietuvių pasakėčios atsiradimu, didžiuoja- 
si vyrais, kurie neužmiršta ir neniekina prigimtos savo žemaitiškos 
kalbos, kurie įrodė, kad lietuvių kalba, kaip ir kitos, išdailintos 
kalbos, tinka grožinei literatūrai, poezijai, kad lietuvių kalba ga- 
lima net eiliuoti, kaip eiliavo senovės graikai ar romėnai. Tokiu 
pagarbos vertu vyru tarp kitų (XIX a. pradžios rašytojų) jis laiko 
ir K. Donelaitį, ypač propaguoja jo „Metus“ — aukštas giesmes, 
kurios vertos yra, kad kožnas lietuvininkas ar žemaitis, savo lė- 
viškę mylis, jas skaitytų. 

Prūsiioie tuo metu senąja lietuvių literatūra labiausiai domė- 
josi ir ją studijavo L. Rėza. Ruošdamas trečią (1816 m.) ir ketvirtą 
(1824 m.) biblijos leidimą, jis sukaupė gausią istoriogralinę 
ir kritinę medžiagą apie senuosius raštus. Remdamasis ta me- 
džiaga, jis parašė vokiečių kalba kelias reikšmingas studijas. Pir- 
miausia — tai „Lietuviškosios biblijos istorija“, pasirodžiusi kartu 
su trečiu biblijos leidimu (1816 m.). Tas darbas turi keleriopą 
reikšmę. Jame atsiskleidžia L. Rėzos istoriografinės pažiūros, jo 
kova prieš Prūsijos lietuvių germanizaciją, pagaliau pateikta ir 
apibendrinta daug faktinių duomenų apie senąją lietuvių raštiją. 
L. Rėza Čia chronologiškai apžvelgė S. Rapolionio, M. Mažvydo, 
B. Vilento, A. Jomanto darbus, susijusius su pirmosios lietuviškos 
knygos pasirodymu, įvertino J. Bretkūno biblijos vertimą, pami- 
nėjo S. Vaišnoro ir L. Zengštoko leidinius, nušvietė J. Rėzos veik- 
lą, svarstė S. Chilinskio biblijos vertimo šaltinius, apibūdino 
„Naujo testamento“ (1701 ir 1727 m.) ir biblijos (1735 ir 1755 m.) 
leidimus XVIII amžiuje. L. Rėza ypač iškėlė J. Bretkūno nuopel- 
nus, laikė jį pavyzdžiu kitiems. Šitaip L. Rėza tarsi pratęsė G. Os- 
termejerio „Pirmąją lietuviškų giesmynų istoriją“ (1793 m.). 
G. Ostermejeris apžvelgė kelių šimtmečių eiliuotus kūrinius, o 
L. Rėza — prozinius raštus, kurių didžiausią ir svarbiausią dalį su- 
darė biblijos ir atskirų jos dalių vertimai bei leidimai. L. Rėzos 
darbas buvo paskatinimas ir J. Plioteriui, rašiusiam savo istorio- 
grafines ir bibliografines studijas, taip pat gal S. Stanevičiui, ku- 
Tris 1830 m. pabaigoje—1831 m. pradžioje drauge su J. Plioteriu 
lankėsi pas L. Rėzą Karaliaučiuje. L. Rėzos „Lietuviškosios bibli- 
jos istoriją“ savotiškai papildo jo „Filologinės kritinės pastabos“, 
kurių pirma dalis išėjo kartu su trečiu (1816 m.), o antra dalis — 
su ketvirtu (1824 m.) biblijos leidimu. Tose pastabose L. Rėza pa- 
aiškino, kaip ir dėl ko jis redagavo atskiras biblijos vietas, iš- 

reiškė savo susirūpinimą lietuvių literatūrinės kalbos grynumu, 
taisyklingumu, aiškumu ir vaizdingumu. Kaip bažnytinės konsisto- 
rijos narys, L. Rėza buvo įpareigotas tęsti D. Arnolio presbiterolo- 
giją (1777 m.), kurioje buvo registruojamos pagrindinės biograli- 
nės žinios apie Rytų Prūsijos pastorius. Vykdydamas tą pavedimą, 
jis parašė (taip pat vokiečių kalba) „(Trumpas žinias“ apie Rytų 
Prūsijos pastorius nuo 1775 m., be to, „Trumpas žinias“ apie Va- 
karų Prūsijos pastorius. Abu tuos darbus L. Rėza išleido 1834 m. 
Pagaliau 1837 m. dar buvo išleista „„Rėzos presbiterologijos pa- 
taisos bei papildymai“. Tie L. Rėzos darbai lietuvių kultūros isto- 
rijai reikšmingi savo faktine biografine medžiaga. Tačiau labiau- 
siai L. Rėza nusipelnė, paskelbdamas K. Donelaičio kūrybą. 1818 m. 
jis pirmas išleido K. Donelaičio „Metus“, o 1824 m. išspausdino ir 
visas šešias išlikusias K. Donelaičio pasakėčias kartu su savo vers- 
tomis Ezopo ir kitų autorių pasakėčiomis. Iki tol K. Donelaičio 
kūrybos tebuvo paskelbta tik nežymių atsitiktinių fragmentų. ,,„Me- 
tų' leidime L. Rėza įdėjo platų įvadą, paaiškinimus, lygiagrečiai 
pateikė kūrinio vertimą į vokiečių kalbą. Jis norėjo, kad su K. Do- 
nelaičio „Metais“ susipažintų ne tik lietuvių liaudis, bet ir kitos 
pasaulio tautos, intelektualiniai sluoksniai. Įvadiniame straipsny- 
je L. Rėza iškėlė pagrindines K. Donelaičio kūrybos problemas. 
Jis aptarė „Metų“ genezę, jų vietą pasaulinėje literatūroje ir lie- 
tuvių literatūros raidoje, pažymėjo jų originalumą. Apžvelgė au- 
toriaus poziciją, kūrinio santykį su gyvenimo tikrove, jo tematinį 
ir idėjinį turinį. Apibūdino „Metų“ paskirti, meninį metoda, žan- 
rą, kompoziciją, kalbinę išraišką. Pagaliau išryškino paties K. Do- 
nelaičio gyvenimo ir asmens bruožus. ,Metų“ pasirodymas padarė 
didelį poveikį lietuvių kultūriniam gyvenimui. XIX a. pirmosios 
pusės lietuvių rašytojai ir kultūros veikėjai (S. Daukantas, S. Sta- 
nevičius, Lietuvis nuo Šventosios, L. A. Jucevičius ir kt.) K. Do- 
nelaitį laikė pagrindiniu lietuvių literatūros reprezentantu, tautos 
pasididžiavimu, ragino iš jo mokytis. L. Rėzos parašytas „Metų“ 
įvadas buvo gera paspirtis besiformuojančiam lietuvių literatūros 
mokslui. 

Senąja lietuvių literatūra nuo pat savo literatūrinės veiklos 
pradžios intensyviai domėjosi ir L. A. Jucevičius. 1837 m. jis iš- 
vertė kelis lenkų poetų kūrinius į lietuvių kalbą ir paskelbė juos 
leidiniu „Ištraukos iš naujųjų lenkų poetų“. Tame leidinyje 
L. A. Jucevičius pateikė straipsnį lenkų kalba „Keli žodžiai apie 
lietuvių kalbą ir literatūrą“, kuris vėliau (1845 m.) buvo pakarto- 
tas jo veikale „Lietuva“. Straipsnyje jis aptarė visuomenines lie- 
tuvių kalbos egzistavimo sąlygas, lietuvių literatūros formavimą- 
si, iškėlė kai kuriuos autorius. Iš senųjų rašytojų jis ypač vertino 
M. Daukšą, vadino jį nemirtingu. Jo postilės vertimas esąs pa- 
vyzdingas. Visas originalo paprastumas, visas naivumas ir bibli- 
niai išsireiškimai čia esą perteikti nuostabiai sklandžiai ir tiks- 
liai. Kitu lygiai didžiai nusipelniusiu savo tautai rašytoju, įžymiu 
lietuvių filologu L. A. Jucevičius laikė K. Sirvydą. Jo raštų stilius 

esąs taisyklingas, kalba visuomet gryna ir be jokių svetimybių 
priemaišų. K. Sirvydo raštai jau tapę retenybe, ir L. A. Jucevičius 
pageidauja, kad jie būtų perspausdinti. Iš lietuvių poctų, kurių 
kanklės skamba garsiausiai, L. A. Jucevičius pirmiausia pažymė- 
jo K. Donelaitį. Tai tikrai didis tautinis poetas. Jo pocma „Metai“ 
yra kuo teisingiausias kaimo žmonių papročių, gyvenimo būdo ir 
triūso paveikslas. Jame it veidrodyje matome tautos charakterį, 
jos moralinį ir tizinį išsivystymą. L. A. Jucevičius pabrėžė ,„Me- 
tų“ poetiškumą, jų originalumą ir paprastumą, autoriaus sutapi- 
mą su vaizduojamais būrais. Jis taip pat glauštai aptarė biblijos 
vertimus į lietuvių kalbą (J. Bretkūno, S. Chilinskio, J. Kvanto), 
paminėjo lietuvių kalbos žodynus (K. Sirvydo, V. Hako, K. Mil- 
kaus) ir gramatikas (D. Kleino, T. Šulco, F. Hako, Pov. Ruigio, 
K. Milkaus, anonimine „Universitas linguarum Lituaniae“), Pil. 
Ruigio lietuvių kalbos tyrinėjimą. Pacitavo L. Rėzos žodžius, kad 
lietuviai turi būti dėkingi už dabartinį savo apšvietos stovį [...] 
Mažvydui, Vilentui, Bretkūnui, Donelaičiui, Mil- 
kui ir kitiems savo žemės sūnums. L. A. Jucevičius, kaip kadaise 
M. Daukša, ragino draug su svetimųjų kalbų mokėjimu jungti mo- 
kėjima tos kalbos, kuria mūsų senelių seneliai kalbėjo, nes kal- 
ba yra tautos turtas, ir niekas neprivalo už- 
miršti, kaip jo tėvai kalbėjo! 1840 m. L. A. Jucevičius 
baigė rašyti didelį darbą „Biografinės ir literatūrinės žinios apie 
mokytus žemaičius“, kuris iki pastarojo laiko išgulėjo rankraščiu ir 
buvo išleistas tik 1975 m. Jame apibūdinta arti 200 lietuvių rašy- 
tojų, kultūros veikėjų, jų tarpe senieji autoriai M. Daukša, S. Jau- 
gelis Telega, S. Minvydas, M. Olševskis, P. Roizijus, M. Sarbievi- 
jus, M. Strijkovskis, K. Sirvydas, P. Šrubauskis, Ž. Liauksminas. 
Iš to darbo 1841 m., ienkų žurnale („Pišmiennictwo krajowe“) bu- 
vo išspausdintas straipsnis apie K. Sirvydą, kuriame pateikta bio- 
grafinių žinių, paminėti jo pagrindiniai darbai. Panaudodamas 
daug archyvinės medžiagos, svarbių žinių apie senosios lietuvių 
literatūros vystymosi sąlygas pateikė ir M. Valančius savo veika- 
le „Žemaičių vyskupystė“ (1848 m.). 

Minėti pagrindiniai darbai (L. Rėzos, Kaj. Nezabitauskio, 
S. Stanevičiaus, J. Plioterio, L. A. Jucevičiaus ir kitų), skirti se- 
niesiems raštams ir rašytojams fiksuoti, apibūdinti ir propaguoti, 
sudarė lietuvių literatūros istorijos pradmenis. Jie rodo, kaip se- 
noji lietuvių literatūra įaugo į XIX a. pirmosios pusės lietuvių 
kultūrinį gyvenimą. Šiuo metu jau buvo sukaupta ir susisteminta 
daug senosios lietuvių literatūros faktų, išryškinti kai kurie jos 
formavimosi ir raidos bruožai, pastebėtos ir atskleistos priešta- 
ringos tendencijos jos kelyje, iškelti reikšmingiausi autoriai 1r 
kūriniai. Jais buvo remiamasi, pasirenkant kūriniams temas ir 
siužetus (metraščiai, kronikos), kovojant dėl lietuvių kalbos teisių 
ir ugdant literatūrinę kalbą (gramatikos, žodynai, poleminiai raš- 
tai, geriausi vertimai), tyrinėjant Lietuvos istoriją (metraščiai, Lie- 

tuvos metrika, statutai, M. Strijkovskio, A. Vijūko-Kojelavičiaus 
ir kt. darbai), renkant ir studijuojant lietuvių tautosaką (Prūsijos 
pavyzdys XVIII amžiuje), kuriant pasaulietinę grožinę literatūrą 
(pasaulietiniai elementai religiniuose raštuose, pasaulietinės poe- 
zijos bandymai, K. Donelaitis), turtinant jos poetiką ir eitėdarą 
(Literatūriniai elementai religiniuose raštuose, pasaulietiniai kūri- 
nėliai, giesmynai ir kitokie eiliuoti tekstai). 

Taigi senoji lietuvių literatūra geriausiais savo veikalais XIX a. 
pirmojoje pusėje tapo integraline demokratinės lietuvių dvasinės 
kultūros dalimi, buvo atrama tai kultūrai saugoti ir toliau ugdyti. 


REKOMENDUOJAMOS LITERATŪROS SĄRAŠAS 


Nurodoma pagrindinė tarybinė (su retomis išimtimis) literatūra knygoje ap- 
tariamais klausimais. Akademinė „Lietuvių literatūros istorija“ (t. 1, 1957), nu- 
šviečianti visą senąją lietuvių literatūrą, prie atskirų autorių ar temų (specia- 
liosios literatūros sąraše) pakartotinai nenurodinėjama. 


Santrumpos 

2 J — Lebedys J. Lituanistikos baruose. T. 1—2. V., 1972. 

vimas. V., 1966. 
LES — Girdzijauskas J. Lietuvių eilėdara (mokymo priemonė studentams ne- 


akivaizdininkams). V., 1967. 

LKV — Jablonskis K. Lietuvių kultūra ir jos veikėjai. V., 1973. 

LLICh — Lietuvių literatūros istorijos chrestomatija. Feodalizmo epocha. Red. 
K. Korsakas ir J. Lebedys. V., 1957. 

LLKI — Lietuvių literatūros kritika. T. 1 (1547—1917). Red. K. Korsakas, K. Do- 

je). — „Literatūra ir kalba", t. 10, V., 1969. 

LTA —- Lietuvių tautosakos apybraiža. Vyr. red. K. Korsakas. V., 1963. 

MAD — Lietuvos TSR Mokslų akademijos darbai. 

SLT  — Smulkioji lietuvių tautosaka XVII-XVIII a. Paruošė J. Lebedys. V., 
1956. 

406. Pirmoji lietuvių kalbos gramatika. 1653 metai. V., 1957. 

407. Buchienė T. Dėl D. Kleino gramatikos santykio su kai kuriomis XVI-—- 
XVII amžių gramatikomis. — MAD, serija A, t. 1, V., 1955, p. 133—143, 

408. Buch T. Zu Daniel Kleins litauischer Schreibung. — „Baltistica“, t. 2(2), 


V., 1966, p. 195—197, 
409. Buchienė T. XVII a. Rytų Prūsijos lietuvių kalbos vokalizmas pagal 


D. Kleino gramatikos duomenis. — „Baltistica“, t. 3(2), V., 1967, p. 139—154, 
410. Buchienė T., Palionis J. Pirmosios spausdintos lietuvių kalbos gramati- 


kos. — Nr. 406, p. 9—63. 
411, Girdzijauskas J. D. Kleino eilėdara. — „Literatūra“, t. 7, V., 1964, 
p. 122—141; LE, p. 75—93. 
412. Lebedys J. Danielius Kleinas. — LB I, p. 116—120. 
413, Tumelis J. Danielius Kleinas. — „Kultūros barai“, 1975, Nr. 5, p. 66—-67. 
414. Vanagas V. Lietuvių literatūros kritikos užuomazgos. — LLK I, p. 26—27. 


Merkelis Švoba 


415. Švoba M. Tvanko ir giedros čėse. Čėsu ilgo lytaus. Čėse tūleriopų var- 
gų. — LLICh, p. 106—112; (Dviejų pirmųjų giesmių fragmentai). — LP I, p. 59—61. 


Pirmasis lietuviškas hegzametras (1589) 


416. ĮSveikinimas Zigmantui Vazai]. — LLICh, p. 114; LP I, p. 45. 
417. Girdzijauskas J. LES, p. 10—11. 
418. Ročka M. Pirmasis lietuviškas heksametras. — Nr. 283, p. 297—319. 


Vaclovas Daujotas Labunauskis 


419, Labunauskis V. Epigrama. — LLICh, p. 62—63. 
420. Jablonskis K. LKV, p. 76. 
421. Lebedys J. Mikalojus Daukša. V., 1963, p. 238—239, 

Petras Tarvainis 


422. Tarvainis P. [Sveikinimas vysk. Jurgiui Tiškevičiui]. — LLICh, p. 115; 
LP I, p. 46. 

423. Girdzijauskas J. LE, p. 125. 

424, Mikšytė R. LSE, p. 216. 


Benediktas Petravičius 


425, Petravičius B. Carmen litvanicum sive alanicum. — Kn.: Biržiška M. 
Rinktiniai mūsų senovės raštai. K., 1927, p. 207. 
426. Lebedys J. LB I, p. 369. 


1648 metų lietuviškas dvieilis 


427. [Sveikinimas Vladislovui Vazai]. — LLICh, p. 116; LP I, p. 47. 

428. Girdzijauskas J. LES, p. 13. 

429. Lukšaitė I. Lietuvos publicistai valstiečių klausimu XVI a. pabaigoje — 
XVII a. pirmojoje pusėje. — Kn.: Lietuvos publicistai valstiečių klausimu XVI a. 
pabaigoje — XVII a. pirmojoje pusėje. V., 1976, p. 68—714, 


Jonas Hopneris 


430. Neumann F. W. Litauische Gelegenheitsgedichte aus dem 17. Jahrhun- 
dert. — „Archivum Philologicum“, kn. 5, K., 1935, p. 126—129. 


Jonas Lemanas 


431. Neumann F. W. Litauische Gelegenheitsgedichte aus dem 17. Jahrhun- 
dert. — „Archivum Philologicum“, kn. 5, K., 1935, p. 129—131. 


Augustinas Rotundas 


432. Lenko pasikalbėjimas su Lietuviu. 1564. Sulietuvino J. Avižonis. K,, 
1939. [Rankraštis Lietuvos TSR Mokslų akademijos Centrinės bibliotekos rankraš- 
tyne, IJF-369.] 

433. Rotundas A. Pasikalbėjimas lenko su lietuviu (ištraukos). — LLICh, 
p. 31—35. 


Motiejus Strijkovskis 


434, Strijkovskis M. Kronika (ištraukos). — LLICh, p. 483—485. 

435. Batūra R. Nr. 205. 

436. Jablonskis K. Žinutė apie Motiejų Strijkovskį. — LKV, p. 70. 

437. Jonynas Amb. Lietuvių folkloras M. Strijkovskio „Kronikoje“. — „Lite- 
ratūra ir kalba“, t. 13, V., 1974, p. 239—276. 

438. Zaborskaitė V. Renesanso kultūros apraiškos M. Strijkovskio „Kroni- 
koje“. — MAD, serija A, t. 2(19), V., 1965, p. 73—89. 

439. Poe06 A. H. PyccKko-no1bCckHe KVAIBTYPHBIe CB93H B 31N0xv B03poxKAenus 
(CrpuHkoBCKHH H ero xponnka). M., 1966. 


Jonas Radvanas 
440. Abramavičius V. XVI amžiaus Vilniaus poetai [Jonas Radvanas ir Jonas 
Kazokas-Lietuvis]. — „Literatūros ir meno metraštis“, kn. 1, V., 1959, p. 339-—343, 


441, Kazlauskas B. Jono Radvano poema „Radviliada“ — „Literatūra“, t. 8, 
V., 1965, p. 277—303. 

Albertas Vijūkas-Kojelavičius 


442. Vijūkas-Kojelavičius A. Lietuvos istorija (ištraukos). — LLICh, p. 117— 
122, 

443, Zulys V. A. Vijūkas-Kojelavičius ir jo „Lietuvos istorija“. — „Pergalė“, 
1959, Nr. 11, p. 149—162. 

444. TuonenuTe A. Anb6epT Buiok-Koanosnų — xponncT XVII B.— „Istorija“, 
t. 9, V., 1968, p. 113—122. 


Motiejus Kazimieras Sarbievijus 


445, Sarbievijus M. Miškų žaidimai. Vertė Alb. Žukauskas. V., 1958, 

446. Gineitis L. Dėl „Miškų žaidimų“ autorystės. — „Literatūra ir menas“, 
1966 gegužės 14. 

447, Ročka M. M. K. Sarbievijus apie tragediją ir komediją. — „Literatūra“, 
t. 12(1), V., 1970, p. 105—122. 

448. Ročka M. Apie Sarbievijaus poetiką. — Kn.: Senosios lietuvių literatūros 
baruose. V., 1971, p. 15—62. 

449, Ročka M. M. K. Sarbievijus — mokslininkas. — „Mokslas ir gyvenimas“, 
1975, Nr. 5, p. 54—55. 

450. Ulčinaitė E. Sarbievijus Vilniaus universitete. — „Literatūra“, t. 17(1b), 
V., 1975, p. 59—67. 

451, Zukauskas Alb. M. K. Sarbievijus. — Nr. 445, p. 3—17. 


Erhardas Vagneris 
452. LTA, p. 25. 
Pranas Šrubauskis 


453. Gineitis L. KDE, p. 20—21. 
454, Tumelis J. Nr. 198, p. 215—217. 
455. Lebedys J. LB I, p. 154. 


Mykolas Olševskis 


456. Olševskis M. Broma atverta ing viečnastį (ištraukos). — LLICh, 
p. 131—134, 
457. Gineitis L. KDE, p. 16—20. 


Kazimieras Klimavičius 


458. Klimavičius K. Pavinastys krikščioniškos, arba katekizmas (ištraukos). — 
LLICh, p. 135—136. 


Mokykliniai vaidinimai 


459. Šimkevičios prologai Kražiuose (XVII a). — Kn.: Biržiška M. Rinktiniai 
mūsų senovės raštai. K., 1927, p. 196—206. 

460. Kazlauskas B. XVI-XVIII a. Vilniaus akademijos drama ir teatras. — 
Kn.: Kultūrų kryžkelėje. V., 1970, p. 144—172. 

461. Mackonis J. XVI-XIX a. Lietuvos teatrų muzikinių spektaklių dekorva- 
tyvinis apipavidalinimas. — „Menotyra“, t. 1, V., 1967, p. 171—200. 

462. Maknys V. Nr. 75. 


Sveikinimas K. J. Šembekui 


463. [Panegirika vyskupui K. J. Šembekui]. — LLICh, p. 140—141. 
464. Girdzijauskas J. LES, p. 13—14. 

Sveikinimas A. Tiškevičiui 


465. Ing ženklus šlovingų namų Tiškevičių. — LLICh, p. 141. 
466. Mikšytė R. LSE, p. 216. 


„Universitaslinguarum Lituaniae“ 


467. Eigminas K. Anoniminės 1737 m. lietuvių kalbos gramatikos ,„Universi- 
tas linguarum Litvaniae“ tarmės klausimu. — MAD, serija A, t. 1(18), V., 19609, 
p. 163—173. 

468. Lebedys J. Simonas Stanevičius. V., 1955, p. 167—178. 

469. Skardžius P. Dėl „Universitas lingvarum Litvaniae“ autoriaus. — ,„Archi- 
vum Philologicum“, kn. 1, K., 1930, p. 115— 119, 


Gramatices Lituanicae 


470. Palionis J. Keletas naujų duomenų lietuvių kalbos gramatikų istorijai 
(anoniminė rankraštinė „Gramatices Litvanicae“). — Vilniaus Valstybinio V. Kap- 
suko universiteto mokslo darbai, V. Istorijos-filologijos fakulteto mokslo dar- 
bai, I. V., 1955, p. 196—203. 


Elementoriai 


471, Auryla V., Nr. 171, p. 70—71. 

472. Laužikas J. Mažvydo elementorius. — Nr. 283, p. 159—163. 

473. Pupeikis S. Pirmasis mokyklinis elementorius. — „Tarybinė mokykla“, 
1966, Nr. 12, p. 42—44. 


Eilėraščiai apie Kauno magistratą 


474. Kaupuža A. Nežinomas XIX a. pradžios rankraštis lietuvių ir lenkų kal- 
bomis. — „Literatūra“, t. 8, V., 1965, p. 233—292, 

475. Girdenis A. Lingvistinės pastabos apie nežinomą XIX a. pradžios rank- 
raštį lietuvių kalba. — „Literatūra“, t. 8, V., 1965, p. 273—276. 

476, Zaborskaitė V. Naujas vardas XVIII a. lietuvių literatūroje. — „Litera- 
tūra ir menas“, 1973 sausio 13. 


Biblijos vertimai ir leidimai 


477. Rhesa L. J. Geschichte der litthauischen Bibel. Konigsberg, 1816. 

478. Biblija. — Kn.: Mažoji lietuviškoji tarybinė enciklopedija. T. 1. V., 1966, 
p. 216—217. 

479. Gineitis L. KDE, p. 65—76, 130—135. 


Giesmynai 


480. Osiermeyer G. Erste Littauische Liedergeschichte. Konigsberg, 1793. 

481. Giesmynai. — Kn.: Mažoji lietuviškoji tarybinė enciklopedija. T. 1. V., 
1966, p. 557—558. 

482. Gineitis L. KDE, p. 76—85, 135—143, 

483. Girdzijauskas J. LE, p. 50—127. 

484. Mikšytė R. LSE, p. 186—270. 


Ostermejerio ir Milkaus polemika 


485, Gineitis L. Pirmoji polemika lietuvių raštijos klausimais (naujai surastų 
faktų šviesoje). — „Literatūra ir kalba“, t. 6, V., 1962, p. 244—256. 

486. Gineitis L. KDE, p. 81—85. 

487. Vanagas V. Lietuvių literatūros kritikos užuomazgos. — LLK I, p. 29—37. 

Žodynai ir gramatikos 
(XVII a. antrojoje pusėje Prūsijoje) 


488. Lebedys J. SLT, p. 503—512. 
Teodoras Lepneris 


489. Nr. 50, p. 18—20. 

490. LTA, p. 25—26. 

491. Gineitis L. KDE, p. 113—114. 
492, Lebedys J. SLT, p. 512—513. 


Matas Pretorijus 


493. Nr. 50, p. 20. 
494, LTA, p. 26. 4 
495, Lebedys J. SLT, p. 513—514. 


Kalbiniai ginčai XVIII a. pradžioje 


496. Gineitis L. KDE, p. 87—-90. 


497, Lebedys J. Pirmieji smulkiosios lietuvių tautosakos rinkiniai. — LB I, 
p. 162—164. 


498. Vanagas V. Lietuvių literatūros kritikos užuomazgos. — LLK I, p. 27—28. 


Mykolas Merlinas 


499, Jonikas P. Maž. Lietuvos bažnytinės kalbos reformos projektas 18 a. 
pradžioje. — „Archivum Philologicum“, kn. 6, K., 1937, p. 74—83. 

500. Gineitis L. KDE, p. 87—90, 115—116. 

501. LTA, p. 27. 

502. Vanagas V. Lietuvių literatūros kritikos užuomazgos. — LLK I, p. 28. 


Jonas Šulcas 


503. Maciūnas V. J. Šulco Ezopas. — „Archivum Philologicum“, kn. 5, K., 
1935, p. 134—148. 

504. Šulcas J. Ezopo pasakėčios. — LLICh, p. 143—148, 

505. Gineitis L. KDE, p. 90—94. 

506. LTA, p. 27—28. 

507. Valkūnas L. Ezopo pasakėčios. — Kn.: Ezopas. Pasakėčios. V., 1965, 
p. 157—158. 


508. Vanagas V. Lietuvių literatūros kritikos užuomazgos. — LLK I, p. 28—29. 


Pilypas Ruigys 


509. Ruigys Pil. Lietuvių kalbos tyrinėjimas (ištraukos). — LLICh, p. 149 

510, Gineitis L. KDE, p. 101—106, 116—129, 

511. Kruopas J. Lietuvių kalbos ugdytojas. — „Mokslas ir gyvenimas“, 1975, 
Nr. 4, p. 38—40. 

512. Lebedys J. SLT, p. 514—515; LTA, p. 28—29, 

513. R. U. 300-aisiais autoriaus gimimo metais |apie Pil. Ruigio tyrinėjimo 
1708 m. lotynišką rankraštį|. — „Gimtasis kraštas“, 1975 spalio 23; Vilnonylė V. 
„Lietuvių kalbos kilmės, esmės ir savybių tyrinėjimo“ lotyniškas rankraštis. — 
„Literatūra ir menas“, 1977 sausio 15. 


514. Vanagas V. Pilypo Ruigio sukaktis. — „Pergalė“, 1975, Nr. 3, 
p. 185—186. 


515. Vanagas V. Lietuvių literatūros kritikos užuomazgos. — LLK I, p. 29. 


155. 

Anoniminis smulkiosios tautosakos 
rinkinys 


516. Lebedys J. Pirmieji smulkiosios lietuvių tautosakos rinkiniai. — SLT, 
p. 14—26; LB I, p. 164—172. 
517, LTA, p. 29. 


Jokūbas Brodovskis 


518. Lebedys J. Pirmieji smulkiosios lietuvių tautosakos rinkiniai. — SLT, 
p. 17—28, 41—498; LB I, p. 165—174. 

519. Gineitis L. KDE, p. 96—100. 

520. LTA, p. 29—30, 


Proginiai eilėraščiai 
521. Gineitis L. KDE, p. 145—161. 


Adomas Fridrikas Šimelpenigis 


522. Šimelpenigis A. [Karaliaučiaus studentas]. [Iš eiliuotos prakalbos 1755 m. 
biblijos leidimui]. [Ant svodbos|. [Epigramos|. — LLiCh, p. 156—161. 

523. Gineitis L. KDE, p. 150—161. 

524, Girdzijauskas J. LE, p. 93—95, 


Gotfridas Ostermejeris 


525. Ostermejeris G. Nauja lietuvių kalbos gramatika (apie prozodiją). Pir- 
moji lietuviškų giesmynų istorija (ištraukos). — LLICh, p. 197—201. 

526. Ostermejeris G. Iš „Naujo lietuviško giesmyno apologijos“. Iš ,„Pirmo- 
sios lietuviškų giesmynų istorijos“. — LLK I, p. 64—68. 

527. Gineitis L. KDE, p. 81—85, 106—108. 

528. Gineitis L. Nr. 485. 

529. Girdzijauskas J. LE, p. 96—115. 

530. Girdzijauskas J. Pirmosios lietuvių poetikos ir poezijos istorijos auto- 
rius. — „Pergalė“, 1966, Nr. 4, p. 174—175. 

531. Vanagas V. Gotfridas Ostermejeris — pirmasis lietuvių Literatūros istori- 
kas. — „Literatūra ir kalba“, t. 5, V., 1961, p. 395—432, 

532. Vanagas V. Lietuvių literatūros kritikos užuomazgos. — LLK I, p. 31— 25. 


Kristijonas Gotlibas Milkus 


533. Milkus K. Lietuvių kalbos gramatikos pradmenys. (Trumpas lietuvių poe- 
zijos vadovas — ištraukos. Kūlikas). Pilkainis. — LLICh, p. 202—217. 

534, Gineitis L. KDE, p. 81—85, 108—110, 161—175. 

535. Gineitis L. Nr. 485. 

536. Girdzijauskas J. LE, p. 96—115. 

537. Rickevičiūtė K. I. Kanto požiūris į lietuvių kalbą ir kultūrą. — ,„Proble- 
mos“, 1968, Nr. 1, p. 56—65. 

538. Vanagas V. Lietuvių literatūros kritikos užuomazgos. — LLK I, p. 35—37. 


Kristijonas Donelaitis 


539. Donelaitis K. Raštai. V., 1950, 

540. Donelaitis K. Metai. Iliustr. V. Jurkūnas. V., 1956. 

541. Donelaitis K. Rankraščiai. Fotografuotinis leidimas. Paruošė L. Gineitis. 
Vyr. red, K. Korsakas. V., 1955. 

542. Donelaitis K. Jau saulelė vėl... V., 1963. 

543, Kristijonas Donelaitis. Pranešimai. Straipsniai. Archyvinė medžiaga. 
(„Literatūra ir kalba“, t. 7). V., 1965. 

544. Kristijono Donelaičio jubiliejiniai metai. V., 1965. 


* 


545, Brodskis D. Mano susitikimas su K. Donelaičiu. — „Pergalė“, 1964, Nr. 1, 
p. 16—20. 

546. Doveika K. Kristijonas Donelaitis. V., 1963. 

547. Doveika K. K. Donelaitis jo asmeninių užrašų ir įvairių oficialių doku- 
mentų šviesoje. — Nr. 543, p. 339—354. 

548, Drotvinas V. K. Donelaičio raštuose vartojami sudurtiniai žodžiai. — 
Nr. 543, p. 264—280. 

549, Endriukaitis J. Tarybiniai K. Donelaičio raštų leidimai. — „Literatūra“, 
t. 8, V., 1965, p. 307—325. 

550. Endzinas A. Tolminkiemio parapija XVIII amžiuje. — Nr. 543, p. 134— 
154, 

551. Gineitis L. Kristijono Donelaičio „Metai“. V., 1954. 

552. Gineitis L. Kristijonas Donelaitis ir jo epocha. V., 1964, 

553. Gineitis L. K. Donelaitis ir klasicizmas. — „Pergalė“, 1966, Nr. 7, 


p. 140—148. 

554, Gineitis L. Dvi G. Neselmano „Metų“ leidimo recenzijos. — „Literatūra 
ir kalba“, t. 10, V., 1969, p. 366—376. 

555, Gineitis L. K. Donelaičio rankraščių popieriaus vandens ženklai. — „„Bib- 


lictekų darbas“, 1971, Nr. 5, p. 30. 

556. Gineitis L. Kristijono Donelaičio kūrybos mokslinis leidimas. — MAD, 
serija A, t. 3(52), 1975, p. 167—175. 

557. Jechova H. Daug pasakantis kūrinys. — „Pergalė“, 1964, Nr. 1, p. 45— 46. 

558. Jovaišas A. K. Donelaičio kūrybos vertimai į kitas kalbas. — Nr. 543, 
p. 281—300. 

559. Jovaišas A. Naujas dokumentas apie K. Donelaitį. — „Tiesa“, 1966 
kovo 6. 

560. Jovaišas A. Lietuvių literatūrinių ryšių raida XIX a. pradžioje. — „Lite- 
ratūra ir kalba“, t. 10, V., 1969, p. 299—365. 

561. Jurginis J. K. Donelaičio „Metai“ kaip istorijos šaltinis. — Nr. 543, 
p. 55—73; IP, p. 143—164. 

562. Kabelka J. Kristijono Donelaičio raštų leksika. V., 1964, 

563. Kalva P. Dvidešimt penkeri metai su K. Donelaičiu. — „Pergalė“, 1964, 
Nr. 1, p. 27—29. 

564. Korsakaitė I. K. Donelaičio „Metai“ lietuvių tarybinių dailininkų iliustra- 
cijose. — „Pergalė“, 1964, Nr. 1, p. 58—67. 

565. Korsakas K. Kristijonas Donelaitis ir jo „Metai“. — Kn.: Korsukas K. 
Literatūra ir kritika. V., 1949, p. 127—138. 

566. Korsūkas K. Prierašas prie recenzijos [J. Lebedžio recenzijos „K. Done- 
laičio autografų leidinys“]. — „Literatūra ir kalba“, t. 2, V., 1957, p. 419—421, 

567. Korsakas K. Dar kartą dėl K. Donelaičio rankraščių. — „Literatūra ir 
kalba“, t. 5, V., 1961, p. 573—-591. 

568. Korsakas K. Aktualieji donelaitikos uždaviniai. — Nr. 543, p. 9—54. 

569. Kosikevičiūtė I. K. Donelaičio „Metai“ XVIII a. Vakarų Europos poczi- 
jos fone. — Kn.: Kostkevičiūtė I. Literatūros dienovidžiai. V., 1964, p. 255—289. 

570. Kuosaitė E. Kaimo gyvenimo vaizdai XVIII amžiaus poemoje. (Dž. Tom- 
sonas, O. (Goldsmitas, Dž. Krebas, K. Donelaitis). — „Literatūra“, t. 14(3), V., 
1972, p. 45—71i. 

571. Kuosaitė E. Gamta Dž. Tomsono ir K. Donelaičio kūryboje. — „Litcra- 
tūra“, t. 15(1), V., 1973, p. 81—101. 

572. Lebedicnė E. Kristijono Donelaičio bibliografija. V., 1964. 

573. Lebedys J. K. Donelaičio kūrybos raida. — LB I, p. 211—227. 

574, Lebedys J. K. Donelaičio raštų redagavimas. — LB I, p. 228—236. 

575. Lebedys J. K. Donelaičio raštų leidimai ir vertimai. — LB I, p. 237-—262. 

576. Lebedys J. Lietuviškos 1769 metų brošiūros autorystės klausimu. —- LB I, 
p. 263—277. 

577. Lebedys J. K. Donelaičio autografų leidinys. — LB II, p. 35—43. 

578. Lebedys J. Naujas K. Donelaičio „Metų“ vertimas į vokiečių kalbą. — 
LB II, p. 48—61. 

579. Lebedys J. [Iš paskaitų apie K. Donelaitį]. — LB II, p. 169—231. 

580. Macevičius J. K. Donelaičio pasaulėžiūros klausimu. — „Pergalė“, 1964, 
Nr. 1, p. 26—31. 

581. Mieželaitis E. Kristijonas Donelaitis. — Kn.: Mieželaitis E. Čia Lietuva. 
V., 1974, p. 15—16. 

' "582, Mykolaitis V. Donelaičio „Metai“. — „Lietuvių literatūros instituto dar- 
bai", t. 1, K., 1947, p. 11—23. Tas pat kn.: Lietuvių literatūra. D. 1. K., 1954, 

Knygos pagrindą sudaro profesoriaus J. Lebedžio (1913—1970) senosios lietuvių 
literaturos kurso paskaitos. Kursas apima ne tik autoriaus mokslinius tyrinėjimus, 
Let didele dalimi ir viso tarybinio humanitarinio mokslo pasiekimus, tyrinėjant se- 
tąja lietuvių kultūrą ir raštiją. J. Girdzijausko pratarmė — p. 3—4. 

